
Det  attende  Aarlmiidredes  Bondeemancipation 
i  Frankrig  og  Tyskland. 


Indledning. 

Ue  under  Reformationsperioden  i  det  sextende  Aar- 
hundrede  gjorte  Forseg  paa  at  hæve  Bondestanden  op  af 
den  Elendighed,  hvori  den  hentæredes,  vare  totalt  mislyk- 
kede*). Hverken  selve  Reformatorerne  eller  deres  Venner, 
de  protestantiske  Fyrster,  havde  Blik  eller  Interesse  for 
det  menige  Folks  utrolige  Nød,  og  hele  denne  store  Men- 
neskeklasse, der  havde  truet  og  slaaet,  da  det  ikke  nyttede 
den  at  bede,  blev  kun  smeddet  i  endnu  haardere  Jæm  og 
maatte  med  bøjet  Ryg  vente  bedre  Tider. 

Det  er  da  forst  i  det  attende  Aarhundrede,  at  Land- 
befolkningens Sag  tages  op  paa  ny.  Til  radikale  Keforrner 
skrider  man  ikke  fer  heuved  Aarhundredets  Slutning,  da 
de  franske  FUosofers  og  Sociologers  Skiifter  ere  strømmede 
ud  over  Evropa  og  have  sat  den  ganske  Verdensdel  under 
en  reformatorisk  Oversvømmelse;  alligevel  vilde  man  tage 
fejl   ved  at  tro,   at   alle   Fyrsterne  havde  siddet  indtil  da 


*)  Som  en  enestaaende  Undtagelse  kan  nævnes,   at  i  Zurich  af- 
skaffedes Livegenskabet  1525. 

som  døve  Afguder  paa  deres  Troner,  blot  ladende  sig  til- 
bede af  Mængden,  ubekymrede  og  uvidende  om  dens  Kvaler. 
I  Virkeligheden  træffer  man  lige  fra  Middelalderens  Slut- 
ning, om  end  kun  spredt  og  med  alt  for  store  Mellemrum, 
historiske  Fakta,  der  vise,  at  disse  Konger,  som  stadig  fra- 
vriste de  store  Herrer  mere  og  mere  af  deres  Magt,  kon- 
centrerende alt,  hele  Staten,  i  sig,  ogsaa  undertiden  komme 
til  Bevidsthed  om,  at  ikke  alene  Adel,  men  ogsaa  Tronen 
forpligter,  at  der  dybest  nede  i  den  mægtige  Bygning,  paa 
hvis  Tinde  de  selv  staa,  er  en  talløs  Skare  bønfaldende, 
som  det  er  paa  Tide  at  høre,  en  Hjord  af  martrede,  som 
deres  Leder,  deres  Ven  og  Fader  nu  maa  trøste  og  give 
Lindring. 

Men  ganske  vist  er  det  først,  da  de  regerendes  fader- 
lige Tendenser  mødes  af  og  forene  sig  med  Tænkernes, 
Skribenternes  Ønsker  og  Raad  om  gjennemgribende  For- 
bedringer, at  der  tages  fat  for  Alvor.  Det  er  her  som  saa 
ofte  Fr^ukrig,  der  har  Æren  af  at  være  gaaet  i  Forvejen. 
Disse  Galler,  hvem  allerede  Cæsar  karakteriserede  som  altid 
»tænkende  paa  nyt«,  fostrede  fra  forrige  Aarhundredes  Be- 
gyndelse en  hel  Generation  af  Mænd,  som  saae,  at  der  var 
Mangler  og  Fejl  ved  alt  muligt  mellem  Hinmiel  og  Jord, 
og  viede  deres  Liv  til  at  grunde  over  og  skrive  om,  hvad 
man  kunde  gjøre  for  at  bøde  herpaa.  Et  Kor  af  stærkt 
klingende  Røster  lod  sig  høre,  raabende  paa,  at  Verden 
skulde  gjøres  bedre,  og  Evropa  lyttede  til;  Frankrig  har  jo 
stedse  haft  de  andre  Landes  Øre,  hver  Gang  det  slog  til 
I^ydv  Fyrsterne  havde  omhyggelig  efterlignet  Ludvig  den 
kortendes  Moder,  hans  Pragt  og  hans  Absolutisme;  nu  læste 
de  med  ikke  ringere  Iver  de  Skrifter,  som  mylrede  frem 
under  hans  Efterfølgere,  og  hvoraf  et,  Pran^oisQues- 
n  a  y  s  meget  opsigtvækkende  Tableauéconomique,  endog 
tryktes  med  Ludvig  den  femtendes  egen  Haand*). 

*)  Q.  var  Mme.  Pompadours  Livlæge,  og  denne  Kvindes  konge- 

Jorden,  siger  Quesnay,  er  Rigdommens  eneste  Kilde. 
Kun  de  Arbejder  ere  virkelig  produktive,  som  ege  Mængden 
af  det  for  Mennesket  brugelige  Raastof  (pro  du  i  t  net).  — 
Industrien  bevirker  kun  en  Formforandring  af  Stoffet,  der 
medgaar  til  Forarbejdelsen.  Handelen  bringer  kun  den  alle- 
rede tilstedeværende  Kigdom  fra  en  Haand  over  i  en  anden. 
Hvad  Kjobmændene  vinde  herved,  maaske  ved  et  Monopol, 
det  kommer  Nationen  til  at  betale-,  man  maa  ønske  at  se 
slig  Bekostning  forringet  saa  meget  som  muligt.  Derfor 
er«  alle  disse  Forretninger,  saa  vel  som  de  videnskabelige 
Kald,  saa  nyttige  de  end  kunne  være,  dog  kun  sterile, 
fordi  de  kun  kunne  lønnes  af  Grundejernes  og  Landarbej- 
dernes Overskud.  Fuldstændig  Omsætiiingsfribed,  saaledes 
som  denne  allerede  fremgaar  af  Naturretten,  er  ogsaa  af 
den  Grund  anbefalelsesværdig,  at  den  lader  den  »produit 
net«  af  Landbruget,  hvorpaa  al  Rigdom,  al  Civilisation 
hviler,  være  saa  stor  som  muligt.  Statsindtægten,  der  jo 
kun  kan  fremgaa  af  Raaproduktionens  »produit  net«,  skal 
hæves  heraf  ad  den  korteste  Vej,  altsaa  ved  én  eneste 
Grundskat,  »impot  unique«.  Alle  indirekte  Skatter  for- 
kastes som  hemraende  Omsætningen  og  Kommunika- 
tionen. 

Den  af  Quesnay  ledede,  saakaldte  fysiokratiske 
Skole  smeltede  snart  i  sine  Bestræbelser  for  en  væsentlig 
Del  sammen  med  Gournays  ekonomistiske,  der  formu- 
lerede sin  Tendens  i  det  bekjendte  »Laissez  faire,  lais- 
sez passer«.  En  hel  ekonomisk-reformatorisk  Litteratur 
skyder  frem,  i  Lobet  af  nogle  faa  Aar  er  Evropa  oversaaet 
med  dens  Blade.  Vi  se  af  Josef  Il.'s  og  hans  Broder  Leo- 
polds   K'one.spoudanct',   som  Arneth   har  udgivet,    hvor  dybt 


lige  Elsker  trykte  selv  de  første  Exemplarer  af  hans  Hoved- 
værk. Jvfr.  Louis  Blanc:  Histoire  de  la  revolution  I., 
pag.  523. 

et  Indtryk  Neckers*)  Skrifter,  særlig  hans  bekjendte 
»Compte  ren  du«,  gjorde  paa  Storhertugen  af  Toskana. 
Folk  som  Gournay,  Montesquieu,  Mably  berørte  en  Mængde 
Punkter  af  Betydning  for  Landboforholdene,  og  maaske  var 
Marquis'en  af  Mirabeaus  1755  udgivne  »L'ami  des  bom- 
mes« samt  hans  »Lettre  sur  les  corvées«  (1762)  frem- 
for alle  andre  Skrifter  dem,  der  kaldte  den  offentlige  Me- 
ning under  Vaaben  for  Bøndernes  Sag.  Kun  en  lille  Kreds 
havde  lært  at  kjende  d'Argensons  fortrinlige  »Considéra- 
tions  sur  le  gouvernement  de  la  France«,  hvori 
Forfatteren  klart  og  indtrængende  viser,  at  den  Foragt  og 
Uretfærdighed,  hvormed  Jordens  Dyrkere  behandles,  er  Hoved- 
grunden til  Landets  elendige  Tilstand;  først  naar  Bonden 
er  fri  og  Ejer  af  Jorden,  vil  han  med  Lyst  og  Dygtighed 
drive  denne;  »den  største  Ulykke,  som  kan  hændes 
en  Mark,  er  ikke  at  dyrkes  af  sin  Ejermand«.  Nu 
kom  Mirabeau  med  de  samme  Anskuelser;  men  han  for- 
stod og  turde  raabe  op,  saa  hver  og  én  maatte  høre.  I 
»L'ami  des  horames«  udvikler  handestore  Ejendommes 
Fordærvelighed;  »et  Kantons  Territorium  kan  ikke  være 
for  meget  delt;  det  er  denne  Fordeling,  denne  Forskjel 
mellem  mit  og  dit,  som  fremmer  alt  Liv  i  en  Stat«.  I 
Brevet  om  Hoveriet  paavises,  at  denne  Byrde  trykker  Bøn- 
derne til  Jorden,  berøver  dem  al  Lyst  til  at  arbejde,  da  de 
jo  ere  udsatte  for,  hvad  Øjeblik  det  skal  være,  at  maatte 
forlade  deres  eget  for  at  slide  i  de  offentlige  Veje  eller 
hvad  andet,  man  nu  kan  sætte  dem  til. 

Der  findes  ogsaa  paa  hin  Tid  uden  for  Frankrig  Folk, 
8om  nedskrive  og  publicere  deres  Planer  til  en  Forbedring 
af  den  økonomiske  Tilstand,  og  som  faa  nogen  Indflydelse. 
J.  A.  Schlettweins  Skrifter,  der  paavirkede  Josef  IL, 
vare  vel  ikke  stort  andet  end  dygtige  Bearbejdelser  af  Fy- 


*)  N.  hylder  ikke  i   samme  Grad  som  de  egentlige  Fysiokrater 
Laissez-tAire-Principet. 

siokraterne ;  mere  originalt  og  af  større  praktisk  Betydning 
var  Oeders  »Bedenken  uber  die  Frage,  wie  dem  Bauern- 
stand  Freiheit  zu  geben«  (1769). 

Hvor  der  er  saa  mange,  der  tale,  og  tale  godt,  er  der 
naturligvis  ogsaa  mange,  som  lytte  til  og  begejstres.  Saa- 
ledes  dannes  og  udvikles  da  denne  Skare  af  Statsmænd  og 
Fyrster,  som  paatrykke  hele  sidste  Halvdel  af  det  attende 
Aarhundrede  dets  Præg  af  en  Reformperiode  i  eminent  For- 
stand, en  saadan.  hvor  det  gjælder  at  omdanne  alt  og  alle, 
og  hvor  dette  er  det  enest«,  man  mener  det  Umagen  værd 
at"  have  Interesse  for.  Man  har  mærket,  at  der  er  Nød  til 
Stede  for  oven  og  for  neden,  i  alle  Lag;  man  tvivler  intet 
Øjeblik  om,  at  naar  man  rusker  og  river  dygtig  i  den 
gamle  Bygning,  vendende  op  og  ned  paa  saa  meget  som 
muligt,  vil  alt  i  ganske  kort  Tid  blive  godt.  Disse  Refor- 
matorer ere  blevne  meget  beundrede,  og  ingen  vil  vel 
heller  nægt«  dem  Lysten  til  at  gjøre  godt,  til  at  skabe 
velstaaende  og  lykkelige  Mennesker  om  og  under  sig. 
Alligevel  minde  adskillige  af  dem  lovlig  meget  om  Dren- 
gen, der  faar  Lov  at  rumstere  i  Haven  og  saa  rusker  alle 
de  gamle  Planter  op,  anbringer  Jordbær  i  Kartoffelbedet 
og  graver  Grøfter  rundt  om  Rosentræerne,  fordi  det  er  saa 
morsomt  at  hælde  Vand  i  dem  og  lave  smaa  Øer.  ogsaa 
vel  fordi  det  kan  være  sundt  for  Træerne  at  faa  al  den 
megen  Væde.  Man  vilde  sikkert  gjere  Mænd  som  Struen- 
see,  Pombal  og  Josef  II.  for  megen  Ære  ved  at  antage,  at 
en  dyb  og  inderlig  Menneskekjærlighed  var  Hoveddriv  fjeren 
i  samtlige  deres  reformatoriske  Handlinger,  dertil  bære 
disse  alt  for  ofte  og  umiskjendelig  den  bornerte,  hjærte- 
kolde  Doktrinarismes  Præg.  Disse  Mænd  havde  som  unge 
hørt  fremsætte  en  Række  med  bestikkende  Sindrighed  kon- 
struerede Systemer,  og  da  Ungdommen  ikke  tørster  stær- 
kere efter  noget  end  netop  efter  Systemer,  ikke  begejstres 
lettere  og  til  større  Fanatisme  end  ad  Forstandens,  Lo- 
gikens Vej,  havde  de  svoret  sig  selv  at  føre  ud  i  Livet  og, 

til  hvad  Pris  det  saa  skulde  være,  fastslaa  hine  Ideer, 
deres  Lærere  havde  fyldt  dem  med. 

Nødvendigvis  kom  da  disse  Forstand stanatikere  til  ofte 
at  gjøre  sig  skyldige  i  hjærteløse  eller  i  hvert  Fald  brutalt 
doktrinære,  næsten  groteske  Handlinger.  Hvad  man  end 
kan  have  mod  Jesuiterne,  maa  man  fordømme  Pombals  og 
Arandas  Fremfærd  imod  dem*);  men  hvad  særlig  vort 
Ærane  angaar,  er  det  saa  ikke  uendelig  karakteristisk,  at 
Pombal  befalede  at  udrydde  Vinbjærgene  i  Portugal  for 
derved  at  tvinge  Befolkningen  til  Agerdyrkning? 

Baron  de  Riesch  fortæller  i  sine  »Observations 
faites  pendant  uu  voyage  en  Italie«  (1781),  at  i 
1764  blev  der  Hungersnød  i  Neapel,  fordi  man  tillod  den 
ubegrænsede  Udførsel  af  Kornet  og  lod  Folket  lide  Ned. 
Siden  den  Tid  solgte  man  ikke  mere  Korn;  man  opdyn- 
gede det  i  Magasinerne  og  lod  det  raadue  i  Steden  for  at 
overveje,  hvilke  Forholdsregler  man  burde  tage  for  at  und- 
gaa  en  ny  Hungersnød.  Det  ene  Øjeblik  var  man  fanatisk 
Frihandelsmand,  det  næste  var  det  kun  Beskyttelse,  der 
kunde  redde  Verden. 

Det  Forsøg,  Schlettwein  med  Markgreven  af  Badens 
Tilladelse  gjorde  paa  at  lave  tre  af  dennes  Landsbyer  til 
Mønsterbyer,  ideale  Opholdssteder  for  Mennesker  og  Dyr, 
faldt  ud  i  den  bare  Parodi**).  Og  den  lærde  Professors 
Ven,  Kejser  Josef  IL,  maatte  jo  kort  før  sin  Død  tilbage- 
kalde en  hel  Mængde  af  de  Reformer,  han  havde  ment  at 
lyksaliggjere   sit  Folk   med;    Broderen    tilintetgjorde   efter 


*)  Disse  Ministre  opfandt  Sammensværgelser  og  beskyldte 
saa  Jesuiterne  for  Delagtighed  i  dem.  Ved  Uddrivelsen  gik 
man  baardt,  ja  grusomt  frem  mod  Patrene,  der  bare  deres 
Skæbne  med  mild  Resignation.  Du  Hamel:  Histoire  con- 
stitutionelle  de  la  monarchie  espagnole  IL,  p.  233. 
*♦)  Oesterreichische  Geschichte  fiir  das  Volk  XIV.,  Kaiser  Josef 
II.  u    Leopold  II.     Von  Dr.  Alb.  Jager,  p.  38. 

sin  Tronbestigelse  et  Par  til  —  saa  upraktiske  vare  de  i 
Tanken,  saa  brutalt  og  til  almindelig  Misfornøjelse  havde 
man  stræbt  at  gjennemføre  dem. 

Men  lige  meget:  til  syvende  og  sidst  er  Menneske- 
hedens Historie  næsten  helt  igjennem  Fortællingen  om  en 
Baven  i  Blinde,  gjennem  et  tæt  Mørke,  der  kun  en  Gang 
imellem  splittes  af  lysende  Lynglimt,  som  lade  os  skimte, 
hvor  Vejen  er,  og  hvor  langt,  hvor  ydmygende  langt  aian 
er  kommet  bort  fra  den.  Ikke  én  er  der,  som  ikke  falder 
og  maa  falde  paa  denne  trange  Vandring;  lad  os  saa  bar« 
være  glade  ved,  at  der  alligevel  stadig  er  mange,  som  ikke 
trætte  lade  sig  synke  ned  i  den  bløde  Grøft  ved  Vejens 
^de,  men  vandre  trestig  videre,  glemmende  Stødene,  de 
fik,  i  Haabet  om  dog  en  Gang  at  naa  Maalet.  Og  lad  det 
give  os  Mod,  at  der  er  Perioder,  hvor  hine  Lynglimt  næsten 
idelig  krydse  hverandre  fra  alle  Himmelhjørner,  som  et 
sprudende  Fyrværkeri,  med  dagklar  Glans,  stærkt  straalende 
og  længe  dvælende. 

En  saadan  Periode  var  det  attende  Aarhundrede. 


L 
Frankrig. 
1.. 

Det  var  i  Aaret  1689,  at  La  Bruyére  i  aine  »Ca* 
ractéres«  nedskrev  den  bekjendte  Skildring  af  de  franske 
Bønder: 

»Man  ser  en  Slags  vilde  Dyr,  Hanner  og  Hunner, 
trindt  om  paa  Landet,  sorte,  gustne  og  helt  forbrændte  af 
Solen,  bøjede  over  Jorden,  som  de  grave  og  rode  i  med 
ubøjelig  Haardnakkethed.  De  have  ligesom  en  artikuleret 
Stemme,  og  naar  de  rejse  sig  paa  deres  Fødder,  vise  de  et 
menneskeligt   Aasyn;   det    er  i   Virkeligheden  ogsaa  Men- 

nesker.  Om  Natten  trække  de  sig  tilbage  i  Huler,  hvor 
de  leve  af  sort  Bred,  Vand  og  Redder,  De  spare  de  andre 
Mennesker  Møjen  med  at  saa,  arbejde  og  høste  for  at  leve, 
og  de  fortjene  saaledes  ikke  at  mangle  det  Brød,  de  have 
saaet.«  —  De  mangle  det  imidlertid  de  fem  og  tyve  føl- 
gende Aar;  Taine*)  beregner,  at  i  1715  var  der  død  hen- 
ved en  Tredjedel  af  dem,  sex  Millioner,  af  Elendighed  og 
Sult.  La  Bruyéres  Ord  stemme  altsaa  med  Virkeligheden 
et  godt  Stykke  ind  i  det  attende  Aarhundrede,  ja  de  ere 
snarest  for  svage,  for  milde. 

I  1739  skriver  d'Argenson  i  sin  Dagbog:  »Hungers- 
nøden har  foraarsaget  tre  Opstande  i  Provinserne,  i  Euffec, 
Caen  og  Chinon.  Man  har  myrdet  Kvinder,  der  gik  paa 
Vejen  med  Brød  ...  Da  Kongen  spurgte  Biskoppen  af 
Chartres  om  hans  Folks  Tilstand,  svarede  denne,  at  Sulten 
og  Dødeligheden  iblandt  det  var  saa  stor,  at  Menneskene 
spiste  Græs  som  Faar  og  døde  som  Fluer.« 

I  1740  sendte  Clerraonts  ædle  Biskop,  Massillon,  han, 
hvis  fr3^gtløse  Ord  rystede  selve  Ludvig  XIV.,  et  Brev  til 
Førsteministeren,  Kardinal  Fleury,  hvori  han  [anraabte  om 
Hjælp  for  sin  Provins,  Auvergne.  »Monseigneur,««  hedder 
det  heri,  »jeg  beder  ydmyg  Eders  Excellence  ikke  at  tage 
det  ilde  op,  at  jeg  en  Gang  henvender  mig  til  Eders  fa- 
derlige Hjærte  med  Bøn  for  denne  Provinses  stakkels  Be- 
boere. ...  det  er  almindelig  bekjendt,  at  Auvergne,  en 
Provins  næaten  uden  Handel  og  Omsætning,  alligevel  er  af 
alle  Rigets  Provinser  den  forholdsvis  mest  overlæssede  med 
Skatter**)  ...  de  udgjøre  sex  Millioner,   en  Sum,  Kongen 


*)  Les  Origines  de  la  France  contemporaine.  I.  1/ancien  regime, 
p.  429  ff. 

■*)  Bonnemére,  der  har  Brevet  in  extenso  i  sin  „Histoire  des 
paysans  depuis  la  fin  du  moyen  åge  jusqu'  å  nos  jours"  IL, 
p.  165  ff.,  erklærer  dette  for  en  Overdrivelse;  Turgot  sagde 
nøjagtig  det  samme  om  Limousin.  Elendigheden  var  ens 
overalt. 

ikke  vilde  kunne  trække  ud  af  alle  Auvergnes  Jorder,  om 
han  var  deres  eneste  Ejermand.  Derfor  leve  da  ogsaa  vore 
Bønder  i  en  skrækkelig  Elendighed,  uden  Seng,  uden  Møhler; 
største  Delen  af  dem  mangler  endog  Halvdelen  af  Aaret 
det  Byg-  eller  Havrebrød,  som  udgjør  deres  eneste  Næring, 
og  som  de  ere  nødte  til  at  rive  sig  og  deres  Børn  ud  af 
Munden  for  at  betale  deres  Skatter.« 

Altsaa  i  1740  skulde  Auvergne  ud  med  sex  Millioner, 
og  Massillon  fandt  dette  en  overvældende  og  uretfærdig 
stor  Sum;  i  1789  beløb  samme  Provinses  Skatter  sig  til 
over  tolv  Millioner!*)  Ganske  vist,  Befolkningen  var  i 
Mellemtiden  tiltagen,  men  Misforholdet  er  desuagtet  fryg- 
teligt 

Hertugen  af  Orleans  lagde  en  Dag  et  Stykke  Bregne- 
brød paa  Bordet  foran  Ludvig  den  femtende  med  de  Ord: 
»Deres  Majestæt,  se  hvad  det  er,  Deres  Undersaatter  maa 
leve  afl«  —  Der  var  Lejligheder,  hvor  denne  Konge  erfdr, 
at  ikke  en  Gang  slig  ussel  Næring  kunde  hans  Folk  altid 
overkomme.  Man  har  i  hvert  Fald  en  Anekdote,  som,  om 
den  end  er  lavet,  lader  sig  høre,  da  den  ligesom  resu- 
merer alle  Skildringerne  af  Proletariatets  Nød  og  Jammer 
paa  hin  Tid;  den  lyder  saaledes: 

En  Gang  var  Ludvig  XV.  paa  Jagten  kommen  fra  sit 
Følge  og  ind  i  et  Krat,  hvor  han  mødte  en  Mand,  der 
stønnede  under  Vægten  af  en  Ligkiste.  »Hvem  er  det,  du 
dér  bærer  paa?«  spurgte  Kongen.  »Min  Kone.«  »Hvad 
er  hun  død  af?«     »Af  Sult.« 

Af  Sult  —  i  disse  tvende  Ord  ligger  Dommen  over 
Ludvig  XVL's  nærmeste  Forgængere  og  deres  Ministre;  thi 
først  under  ham  er  det,  man  for  Alvor  bestræber  sig  for 
at  skabe  en  Virkelighed,  der  ikke  svarer  til  hine  Billeder. 
Før  jeg  gaar  nærmere  ind  paa  disse  Bestræbelser,  vil  jeg 


*)  Bonn  emére  IL,  p.  166. 


10  Pet  attende  Aarhundredes  Bondeemancipation. 

vise,  hvorledes  det  var  kommet  saa  vidt  i  Frankrig,  at  en 
stor  Menneskeklasse  levede  som  vilde  Dyr. 

Hovedgrunden  til  Miseren  er  Skatternes  Masse  og  uret- 
færdige Fordeling.  Først  de  direkte:  den  almindelige  Skat 
(la  taille),  Biskatterne  (les  accessoires),  Kopskatten, 
Tyvendedelen  (les  vingtiémes),  en  Pengetaxt,  der  sattes 
i  Steden  for  Hoveriet.  I  Champagne  betalte  den  Skatte- 
yder, der  ejede  Hus  og  Jord  til  en  Værdi  af  240  Livres, 
af  hver  100  Livres  Indtægt  54  Livres  15  Sous.  I  Isle-de- 
France  betalte  Bonden  i  reel,  personlig  og  industriel  Skat 
3o  Liv.  14  Sous,  i  Biskatter  17  Liv.  17  Sous,  i  Kopskat 
21  Liv.  8  Sous,  i  Tyvendedelsskat  24  Liv.  4  Sous,  alt  i  alt 
99  Liv.  3  Sous,  hvortil  man  maa  føje  omtrent  5  Liv.  som 
Erstatning  for  Hoveriet,  i  alt  104  Liv.  af  en  Ejendom  til 
240  Liv.,  mer  end  de  fem  Tolvtedele  af  hans  Indlægter*). 
I  Languedoc  betalte  en  adelig  Domæne  af  120  Favne  90 
Liv.,  medens  400  Favne  af  Bøndernes  Jord  skulde  yde  1400 
Liv..  I  Sologne  udgjorde  den  almindelige  Skat  af  Bønder- 
jorder, der  gave  et  Udbytte  af  ca.  19,584  Liv.  10  Sous, 
Aar  1744  ikke  mindre  end  6,886  Liv.  13  Sous,  Kopskatten 
2,019  Liv.;  den  almindelige  Skat  oversteg  altsaa  Tredje- 
delen af  Jordens  Produkt,  og  Kopskatten  var  næsten  en 
Tredjedel  af  hin**).  Mangen  stor  Gaard  i  Picardiet,  som 
indbragte  Ejeren  3600  Liv.,  betalte  Kongen  1800  Liv.  og 
1311  Liv.  i  Tiende,  et  middelstort  Mejeri  i  Nærheden  af 
Nevers  gav  Skatkammeret  138  Liv.,  Kirken  121  og  Ejeren 
114.  Som  Resumé  vil  man  finde,  at  af  100  Francs  Netto- 
indtægt tog  den  direkte  Skat  fra  den  skattepligtige  53  Fra., 
altsaa  mer  end  Halvdelen.  Det  var  paa  lidt  nær  fem 
Gange  saa  meget  som  nu  til  Dags***). 

Men  i  det  saaledes  al  Ejendom  udpintes  af  Skatkam- 


*)  Taine,  1.  c.  p.  459. 

**)  Don  i  o  I:  Histoire  des  classes  rurales  en  France  p.  443. 
♦**)  Taine,  1.  c.  livre  V.,  cbap.  II.  passim. 

meret,  lod  dette  ikke  den  skattepligtige  uden  Ejendom  gaa 
Kam  forbi.  1  Mangel  af  Ejendommen  slog  det  ned  paa 
Manden.  Med  Undtagelse  af  Tyvendedelen  ramte  alle  de 
oven  nævnte  Skatter  ogsaa  Daglejere  og  andre  ejendomslese 
Folk.  I  Toulousain  betalte  den  mindste  Daglejer,  der  kun 
havde  sine  Arme  at  leve  af  og  kunde  tjene  ti  Sous  om 
Dagen,  otte-ni-ti  Liv.  i  Kopskat.  Daglejerne.  Arbejds- 
mændene paa  Landet  kunde  ikke  betale  alle  deres  Skatter, 
og  den  Gaardejer,  som  anvendte  dem,  var  da  nudt  til  at 
tage  en  Del  heraf  paa  sin  Kappe;  i  modsat  Fald  vilde  de 
ikke  arbejde  mere,  da  de  intet  havde  at  spise*). 

Det  var,  som  Taine  siger,  en  fuldstændig  Faareklip- 
ningsmaskine,  her  var  etableret,  og  hvad  der  gjorde  den 
endnu  utaaleligere,  var,  at  de  skattepligtige  skulde  klippe 
og  flaa  hverandre  indbyrdes.  I  hvert  Sogn  var  der  nogle 
Mænd,  tre,  fire.  undertiden  sex  eller  syv,  som  under  Navn 
af  Kollektører  skulde  fordele  og  inddrive  Skatterne.  Man 
begriber  let,  hvor  meget  Had.  berettiget  og  uden  Grund, 
disse  Mennesker  maatte  falde  i  hos  deres  Omgivelser.  Da 
det  desuden  bare  gjaldt  at  skaffe  Pengene,  ligegyldig  paa 
hvad  Maade,  bleve  naturligvis  de  flittige  og  ordentlige  Bøn- 
der, som  lagde  lidt  op.  flaaede  paa  de  dovnes  og  ligegyl- 
diges Bekostning.  Man  brød  sig  derfor  til  sidst  slet  ikke 
om  at  have  noget  tilovers,  —  det  vilde  jo  kun  være  en 
Benefice  for  Skatteinddriverne,  eller  man  undgik  i  det 
mindste  omhyggelig  ethvert  Skin  af  Velstand,  skjulte  den 
Smule,  man  havde  i  Baghaanden.  Da  Hr.  de  Choiseul- 
Gdtiffier  vilde  paa  egen  Bekostning  lade  sine  Bønders  Huse 
teglhænge,  takkede  de  ham  og  bade  ham  lade  være.  fordi, 
sagde  de,  naar  vi  have  Tegltag  i  Steden  for  Straa.  bliver 
Skatten  forhøjet**). 


*)  Taine,  1.  c.  passim. 
*«)  Taine,  p.  467. 

Rousseau  fortæller  om  et  Besøg,  han  gjorde  paa  en 
Forpagtergaard  i  Dauphiné: 

Først  efter  at  Bonden  helt  havde  forvisset  sig  om,  at 
hans  Gjæst  ikke  vilde  forraade  ham,  tilstod  han  ham,  at 
han  var  nedt  til  at  skjule  sin  Vin  paa  Grund  af  Vinskatten 
(les  aides),  sit  Brød  paa  Grund  af  den  almindelige  Skat, 
fordi  han  vilde  være  en  fortabt  Mand,  dersom  man  fik 
nogen  Anelse  om,  at  han  ikke  var  Sultdøden  nær. 

Vi  ere  her  komne  til  at  berøre  de  indirekte  Skatter. 
Disse  var  ikke  mindre  trykkende  end  de  direkte.  Det  var 
Skatten  paa  Vin,  les  aides,  og  Skatten  paa  Salt,  la  ga- 
belle. Urimelige  Afgifter  trykkede  Vingaardsmanden  saa 
dybt  ned,  at  efter  Arthur  Young,  den  bekjendte  engelske 
rejsendes,  Vidnesbyrd  var  Vingaardsmand  og  ruineret  ækvi- 
valente Udtryk.  Af  Salt  skulde  hver  Person  over  syv  Aar 
kjøbe  syv  Pund  om  Aaret,  og  dette  Salt  maatte  kun  bruges 
i  visse,  bestemte  Øjemed ;  anvendte  f.  Ex.  en  Bonde  noget 
deraf  til  at  nedsalte  en  Gris,  og  dette  opdagedes,  blev 
Flæsket  konfiskeret,  og  en  hoj  Bøde  maatte  udredes*). 

Men  det  var  ikke  alene  Skatterne,  som  vare  vanvittig 
overdrevne  og  ødelæggende.      Bønderne  sukkede  under  flere 


♦)  Taine,  1.  c.  passim.  —  Mme.  de  Sévigné  fortæller  følgende 
Historie  om  nla  gabelle":  Bønderne  havde  en  saadan  Rædsel 
for  denne  Skat,  at  de  mange  Steder  troede,  den  var  et  vir- 
keligt, levende  Uhyre.  En  Gang  uc'bredte  sig  i  en  bretag- 
nisk  Landsby  det  Rygte,  at  „la  gabelle"  var  hos  Præsten: 
den  sad  paa  Væggen,  aandende  hæst,  viftende  med  sin  lange 
Hale;  at  og  til  kukkede  den  som  en  Gjøgl  De  brave  Bøn- 
der besluttede  at  udrydde  dette  Monstrum,  før  det  aad  dem, 
og  de  droge  da  væbnede  op  mod  Præstegaarden.  Præsten 
kommer  frem:  „Hvad  vil  I?"  —  .,l)et  er  Gabellen,  vi  vil  slaa 
ihjel,  vi  véd  godt,  at  den  er  hos  Jer."  —  Præsten,  forstaa- 
ende:  „Nej,  Børnlille,  det  er  ikke  Gabellen,  det  er  den  høj- 
hellige Aflad!"  —  Bønderne  kaste  Vaabnene  og  knæle  ned  i 
Tilbedelse!  —  Selvfølgelig  var  den  mystiske  Gjenstand  et 
Vækkerur  med  en  Gjøg. 

Byrder.  De  skulde  vedligeholde  Landevejene,  de  vare  for- 
pligtede til  at  transportere  Tropperne,  deres  Materiale  og 
deres  Bagage.  Dette,  at  de  kunde  rives  bort  fra  deres 
egen  Gjerning  for  at  gjere  Hoveri  ved  Vejenes  Anlæggelse 
og  Istandsættelse,  var  naturligvis  et  af  de  Misbrug,  som 
tidligst  og  lettest  maatte  falde  de  styrende  i  Øjne,  og  vi 
se  da  ogsaa,  at  Colbert  anstrænger  sig  for  at  faa  dette 
Hoveri  erstattet  med  en  almindelig  Skat;  han  havde  iniid- 
lertid  intet  Held  med  sig,  men  skabte  bare  en  ny  Byrde 
for  de  undertrykte,  i  det  man  indkrævede  Skatten  og,  til 
Dels  under  Paaskud  af,  at  denne  var  sat  for  lav,  alligevel 
lod  Bønderne  gjere  Arbejdet. 

Lodtrækningen  til  Militærstanden  vakte  megen  Mis- 
fornøjelse blandt  Bønderne.  »Hver  Trækning,«  siger  Tur- 
got  1771,  »gav  Anledning  til  de  største  Uordener  og  til 
en  Slags  Borgerkrig  mellem  Bønderne,  i  det  nogle  flygtede 
ud  i  Skovene,  og  andre  forfulgte  dem  væbnede  for  at  op- 
snappe Flygtningene.  Mordene  og  Kriminalprocesserne 
mangfoldiggjordes,  og  Affolkning  var  Følgen  heraf.« 

Man  nøjedes  ikke  med  at  gjøre  Bønderne  til  Faar, 
der  bleve  klippede;  for  en  Afvexlings  Skyld  skabte  man 
Ulve  af  dem,  der  sønderreve  hverandre  indbyrdes. 


Naar  alle  lide,  er  det  tungt  og  knugende  at  holde 
Livet  ud;  men  man  har  i  det  mindste  ikke  nødig  at  hade 
hverandre.  Derimod,  naar  en  Del  er  helt  eller  saa  godt 
som  fri  for  Byrder  og  Plager,  er  Pinen  dobbelt  stærk, 
Naget  dybere  ædende  hos  dem,  som  ere  de  belæssede.  Hel- 
vede er  først  ret  Helvede  for  den,  som  véd,  at  der  er  en 
Himmel;  den  rige  led  dobbelt,  fordi  han  saae  Lazarus  i 
Abrahams  Skjød.  I  Frankrig  gnave  i  det  attende  Aarhun- 
drede    Bøndernes    Lænker    saa   meget   haardere,    fordi   det 

netop  kun  er  Benderoe,  der  have  dem  paa.  Ganske  vist 
har  man  en  Del  overdrevet  de  Fritagelser  for  Skat,  Adel 
og  Gejstlighed  nød.  De  betalte  rigtignok  ikke  la  taille 
for  de  Jorder,  de  exploiterede  direkte;  men  de  betalte  den 
gjennem  deres  Forpagtere,  naar  de  havde  saadanne.  Saa  se 
vi  dem  imidlertid  bruge  den  List  at  udgive  deres  Forpag- 
tere for  Forvaltere  og  ved  denne  lille  Navneombytten  slippe 
for  Skatten.  Paa  lignende  Maade  sno  de  sig  fra  Kopskatten; 
Tyvendedelsskatten  betales  derimod  i  et  nogenlunde  rigtigt 
Forhold  af  alle  Stænder*). 

Overhovedet  er  det  her  Praxis,  adskillig  mere  end  Prin- 
ciper og  Theorier,  der  gjer  Tilstanden  saa  utaalelig.  Inten- 
danter  og  andre  Embedsmænd  lukke  Øjnene  til  for  de  Mis- 
brug, der,  naar  de  en  enkelt  Gang  blive  dokumenterede  for 
Regeringen,  paatales  og  straffes.  Vi  have  ikke  faa  Vidnes- 
byrd om,  at  flere  Konger  og  Ministre  baade  i  denne  og 
andre  Retninger  have  villet  Landbefolkningens  Vel.  Alle- 
rede inden  Henrik  IV.  de  facto  var  Frankrigs  Konge,  havde 
han  udstedt  et  Edikt  for  at  forbyde  Krigsfolkene  at  kræve 
Penge,  Naturalafgifter  eller  Hoveri  af  Bønderne  uden  di- 
rekte Ordre  fra  ham ;  senere  stræbte  han  paa  mange  Maader 
at  forbedre  deres  Stilling;  han  formindskede,  undertiden 
eftergav  dem  Skatter,  holdt  Skatteopkræverne  i  Ørene,  til- 
bagekaldte de  Adelspatenter,  der  i  de  sidste  tredive  Aar 
vare  solgte  til  forfængelige  Borgere  —  alene  i  Normandiet 
talte  man  tre  Tusend  Ophøjelser  i  Adelsstanden  — ;  det  var 
ogsaa  ham,  det  skyldtes,  at  Bønderne  maatte  bære  kulørte 
Dragter,  om  de  havde  Lyst,  graa  Hatte,  Kapper  i  Regn- 
og  Snevejr  —  alt  dette  havde  tilforn  været  blandt  Her- 
rernes Privilegier.  Ganske  vist,  denne  Konge  havde  ogsaa 
ved  sin  Side  en  Minister  som  Sullv,  en  Mand  med  Hjærte 


♦)  Léonce   de  Lavergne:   Les  assemblées  provinciales,   pag. 
25.  —  Taine  1.  c.  livre  V.,  chap.  II.,  6. 

i   Brystet  og,   hvad   der  næsten  er  bedre,   Øjne   paa  hver 
Finger*). 

Til  Trods  fw  Richelieus  ofte  citerede  Ytring,  at  Rege- 
ringen ikke  maa  lade  Folket  have  det  alt  for  godt,  da  det 
i  saa  Fald  ikke  kan  holdes  i  Tømme  —  Ord,  der  næppe 
skulle  forstaas  alt  for  bogstavelig  — ,  vil  man  ved  nøjere 
Undersøgelse  finde,  at  denne  Minister  i  økonomisk  Retning 
»intet  har  befalet,  som  ikke  udspringer  af  den  mest  levende 
Respekt  for  Individualiteten  og  den  herpaa  beroende  mo- 
ralske Værdi«  (Doniol),  Han  beskytter  Bønderne  mod  Sol- 
daterne og  mod  de  store  Herrer,  og  naar  hans  kloge  Po- 
litik ikke  bar  synderlig  Frugt,  maa  Grunden  søges  i,  at  det 
middelalderlige  System  var  for  fastgroet  til  at  kunne  om- 
kalfatres ved  andet  end  meget  radikale  Forholdsregler. 

Jeg  har  allerede  berørt  Colberts  Forsøg  paa  at  afskaffe 
Hoveriarbejdet  ved  Vejene;  det  er  bekjendt  nok,  at  dette 
ikke  var  det  eneste  Punkt,  hvor  den  store  Statsmand  viste 
sin  Omsorg  for  de  fattige  og  forpinte.  Han  befriede  Land- 
kommunerne for  deres  Gjæld,  fik  en  Masse  Adelspatenter, 
der  fritoge  deres  Besiddere  for  at  svare  »la  taille«,  an- 
nullerede, forfulgte  med  Iver  de  Embedsmænd,  der  begik 
Uretfærdigheder  i  Fordelingen  af  Skatterne ;  men  han  levede 
ikke  længe  nok  til  at  kunne  føre  sine  fortræffelige  Inten- 
tioner igjennem,  og  fremfor  alt  lykkedes  det  ham  ikke  at 
holde  Ludvig  XIV.  fra  disse  Krige,  der,  selv  naar  de  vare 
sejrrige,  styrtede  Landet  i  en  slig  Elendighed,  at,  som  Vol- 
taire udtrykte  sig,  man  døde  af  Sult  til  Akkompagnement 
af  »Te  Deum«**): 

I  den  store  Ludvigs  sidste  Regeringsaar,  efter  Colberts 
Død,  er  Tilstanden  paa  Landet  forfærdeligere  end  nogen 
Sinde.     Hungersnød  bliver  Regelen;  store  Strækninger  ligge 


*)  Doniol:  I.  c.  chap.  X.  —  Bonnemére:  Histoire  des  pay- 
sans I.,  pag.  529. 
**)  Doniol  liv.  III.;  Bonnemére  liv.  IV. 

udyrkede  hen.  Og  det  er  ikke  alene  Bønderne,  der  lide 
herved;  helt  ind  til  Paris,  op  i  Seigneur'ernes  Paladser, 
mærkes  det,  at  der  er  Nød  paa  Færde.  Jorden,  som  ikke 
dyrkes,  giver  ingen  Grøde,  og  saa  kunne  Afgifterne  heller 
ikke  blive  betalte;  Herrernes  Indtægter  formindskes,  de 
maa  gjore  Gjæld  for  at  kunne  blive  ved  med  det  pragt- 
krævende  Liv  i  Hovedstaden.  Overalt  Forstemning;  i  alle 
Samfundslag  en  ulmende  Følelse  af,  at  Maskinen  er  ved  at 
gaa  i  Staa.  brøstfældig  paa  hver  en  Kant. 

Sagen  er,  at  i  det  Ludvig  den  fjortende  sætter  Spirene 
paa  Enevældekongedømmets  stolte  Bygning,  hejser  den  Fane, 
som  forkynder  Verden,  at  nu  er  Paladset  fuldt  færdigt,  har 
han  med  det  samme  givet  Grundstenen  et  Stød,  saa  den  er 
gleden  til  Side :  endnu  staar  Huset,  men  paa  Vip ;  som  hine 
Bygninger,  Termiterne  have  gjennemgravet,  har  det  sin 
Skal  hel  og  blank,  men  en  Orkan,  ja  bare  et  velrettet  Stød 
kan  faa  al  denne  Herlighed  til  at  synke  i  Støv.  Ved  at 
lægge  Vejen  til  Embeder  og  Anseelse  uomgængelig  og  ab- 
solut gjennem  sit  Forværelse,  ved  at  betragte  hver  den, 
der  ikke  hilser  ham  ved  Lever'en,  som  ikke  existerende,  har 
Kongen  trukket  alle  de  Adelsmænd,  der  ikke  ere  Særlinge 
og  Misantroper,  til  Paris*),  og  disse  Herrer  have  da  maattet 
overlade  Bestyrelsen  af  deres  Godser  til  underordnede,  som 
bestyre  dem  slet,  til  almindelig  og  især  til  Bøndernes  Mis- 
fornøjelse. Og  samtidig  er  lidt  efter  lidt  Adelen  bleven 
løst  fra  saa  godt  som  alle  de  Hverv,  den  tilforn  beklædte, 
og  hvorved  den  blev  et  Mellemled  mellem  Konge  og  Folk. 
Det  er  ikke  længer  den,  der  forsamler  Militsen,  hæver 
Skatterne,  publicerer  Kongens  Mandater,  uddeler  hans  Under- 
støttelser. Alle  disse  og  flere  Forretninger  besørges  nu  af 
Funktionærer,  som  dels   udnævnes  af  Provinsens  Intendant, 


*)  „Sire,"  Bagde  Hr.  de  Vardes  til  Ludvig  XIV.,  „naar  man  er 
langt  fra  Deres  Majestæt,  er  man  ikke  alene  ulykkelig,  men 
ogsaa  latterlig."    Taine  pag.  85. 

dels  vælges  af  Bønderne  selv.  Disse  Folk  staa  under  Cen- 
tralregeringens Kontrol;  hele  Frankrig  regeres  af  tredive 
Intendauter  og  et  Par  Enabedsmænd  i  Paris.  Godsejeren 
er  nu  ikke  andet  end  en  privilegeret  Beboer,  det  pa- 
triarkalske Forhold  mellem  ham  og  Bønderne  er  oplost; 
men  selvfølgelig  bliver  han  netop  herved  først  rigtig  en 
Gjenstand  for  Had  og  Misundelse.  I  Tyskland,  hvor  der 
endnu  paa  hin  Tid  hersker  Livegenskab,  hvor  Bonden  kan 
jages  fra  sin  Gaard,  eller,  om  han  selv  flygter,  forfølges  og 
straffes,  dér  træffe  vi  faa  eller  ingen  Spor  til  Misfornøjelse 
hos  disse  Mennesker,  der  ingen  Menneskerettigheder  besidde: 
de  hvile  i  Afhængighedsforholdet  som  Børn  i  Forældrenes 
Arme,  vel  vidende,  at  skulle  de  lystre  Herren,  skal  han 
ogsaa  sørge  for  deres  Livs  Ophold,  skafte  deres  Børn  op- 
dragne, hjælpe  dem,  naar  de  falde  i  Armod*). 

Der  er  altsaa  ikke  længer  i  Frankrig  synderlig  Gavn 
eller  Glæde  ved  at  eje  disse  uhyre  Domæner,  som  ingen  Ind- 
tægter give,  fordi  de  ikke  dyrkes;  den  eneste  Maade,  hvor- 
paa  man  kan  skaffe  sig  Fordel  af  dem,  er  ved  at  overlade 
dem  til  Folk,  som,  i  det  de  nu  selv  blive  Ejere,  viUe  ud- 
bytte dem  med  den  største  Iver.  Lige  fra  Ludvig  XIV^.'s 
Død  ser  man  da  Jorden  blive  tilbudt  og  afstaaet  til  Bøn- 
derne under  alle  mulige  Former,  dels  ligefrem  købe  de  den, 
dels  faa  de  den  i  Fæste  mod  en  meget  lav  Afgift.  Kun 
disse  sparsommelige  og  tarvelige  Mennesker  kunne  jo  trykke 
deres  Levevis  ned  til  det  Niveau  af  Selvfornægtelse,  som  de 
centnertunge  Byrder  holde  de  agerdyrkende  i.  Den  Smule, 
Bønderne  have  kunnet  bedrage  Skatkammeret  for,  bliver  da 
ogsaa  anvendt  saa  godt,  at  henimod  1760  er,  i  Følge 
Økonomisternes  Skrifter,  allerede  en  Fjerdedel  af  Frankrigs 
Jord  i  deres  Hænder;  Arthur  Young,  der  gjennemrejste 
Landet  umiddelbart  for  Revolutionens  Udbrud,  mente,  at  >de 


*)  Tocque ville:   L'ancien   regime    et   la   revolution,   liv   II. 
passim. 

smaa  Ejendomme«  nu  udgjorde  en  Tredjedel  af  Konge- 
dømmet. Han  forbavsedes  herover  og  udbrød:  Jeg  havde 
ingen  Anelse  om  en  saadan  Tingenes  Tilstand!  —  den  var 
i  Virkeligheden  ogsaa  enestaaende  i  Evropa.  Samtidig  maatte 
Englænderen  beundre  den  Utrættelighed,  hvormed  disse  Smaa- 
ejendomsbesiddere,  der  hverken  havde  Strømper  eller  Sko, 
hjulpne  af  deres  Koner  og  Børn,  siede  og  strede  for  at  drage 
det  mest  mulige  ud  af  denne  Jord,  som  nu  var  deres  egen, 
men  paa  saa  drøje  Betingelser.  Endnu  mere  oprørende  syntes 
ham  da  de  store  Herrers  Ligegyldighed  for  deres  Domæner 
og  deres  undergivne,  og  han  ønskede  at  være  Frankrigs  Lov- 
giver bare  en  eneste  Dag  for  at  give  alt  dette  en  anden 
Gænge  *). 


*)  Tainep.  453.  —  Doniolliv.III.  2,  chap  XV.  —  A.  Young; 
Voyages  en  France  p.  les  années  1787,  88,  89  og  90  o.  s.  v. 
passim.  —  Tocqueville,  1.  c.  liv  II,  chap  I.  —  E.  de  La- 
veleye  (Om  Ejendomsretten,  oversat  af  Al.  Petersen,  pag. 
122  if.)  tillægger  den  Omstændighed,  at  de  kommunistiske 
Bondefællesskaber  i  Frankrig  først  udstykkedes  i  Midten  af 
forrige  Aarhundrede,  stor  Betydning  m.  H.  t.  de  smaa  Ejen- 
dommes Fremkomst,  i  det  han  mener,  at  om  Udstykningen 
var  sket  tidligere,  vilde  Adelen  lagt  Bønderjorderne  til  sine 
Godser;  nu  var  den  for  afmægtig  hertil.  Vi  have  dog  oven 
for  set,  at  der  var  andre,  langt  virksommere  Aarsager  til,  at 
de  smaa  Ejendomme  mylrede  frem. 

(Forts.) 
Joakim  Reinhard. 


Præsten  Jakob  "Worm' 

(Et  Livs-  og  Tidsbillede). 
(Slutning). 


III. 

Ire  Dage  efter  at  Kingo  var  bleven  Biskop  i  Fyn, 
altsaa  d.  28(le  Februar  1677,  blev  Jakob  Worm  udnævnt 
til  Sognepræst  ved  den  saakaldle  Xørresogns  eller  Graa- 
brødre-Kirke  i  Viborg,  hvilken  i  vort  Aarhundrede  er  bleven 
nedreven,  samt  til  Asmild  og  Tapdrup,  hvis  hidtilværende 
Sognepræst  Anders  Achthon  endnu  ikke  var  død,  men  vist- 
nok allerede  da  var  saa  svagelig,  at  han  har  ment,  det  var 
bedst,  at  han  »oplod«  Kaldet,  som  det  den  Gang  var  Skik 
og  Brug;  den  Mand,  der  da,  med  kongelig  Sanktion  fik 
Kaldet,  var  Jakob  Worm,  som  modtog  den  kirkelige  Or- 
dination d.  30te  Maj;  men  allerede  d.  25de  var  hans  For- 
mand afgaaet  ved  Deden,  Of  kort  efter  indtraadte  han  i 
Ægteskab  med  Hr.  Anders's  eneste  Datter  Abel  Achthon, 
en  ung  næppe  tyveaarig  Pige.  Allerede  i  lang  Tid  havde 
Worm  vel  felt  sig  knyttet  til  Viborg,  hvor  han  jo,  som  det 
vil  mindes,  otte  Aar  tidligere  havde  faaet  Løfte  om  det 
theologiske   Lektorat,   naar  det  blev   ledigt;   men    det   tog 


*)  Jfr.  Bind  XL,  241  og  følg. 

Tid,  inden  det   skete;    det  var   først   i    1688,    og   da   var 
Worms  Rolle  for  længst  udspillet  her  i  Landet. 

Nu  var  han  da  endelig  kommen  i  en  Stilling,  han 
havde  længtes  efter,  og  det  stod  kun  til  ham  at  nyde  et 
lykkeligt  og  agtet  Manddomsliv  efter  Foraarsstormene,  som 
burde  have  udraset.  Dog  det  vilde  han  nu  ikke;  Oppo- 
sitiousdriften  var  ham,  ikke  i  Klæderne  skaaren,  men  i 
Kjødet  baaren ;  nu  tog  den  blot,  i  Modsætning  til  tidligere, 
en  dobbelt  Retning:  før  var  det  Pennen,  han  havde  brugt, 
nu  brugte  han  baade  Pen  og  Mund;  men  begge  bleve 
Vaaben,  der  til  sidst  vendte  sig  mod  ham  selv. 

Prædikestolen  blev  snart  den  Areua,  hvorpaa  han  med 
Lyst  tumlede  sig,  og  hurtig  naaede  han  at  blive  Mode- 
prædikanten i  Viborg;  der  har  vel  nok  været  sædelig  Alvor 
i  hans  Prædikener,  men  det  har  dog  ikke  saa  meget  været 
herved,  at  Graabrødre- Kirke  fyldtes  Søndag  efter  Søndag; 
nej,  hans  Prædikener  vare  politiske,  polemiske  og  satiriske. 
Skjønt  han  vel  nok  ogsaa  som  en  Bodsprædikant  har  revset 
Synden  hos  sin  egen  Menighed  —  om  han  paa  rette  Maade 
har  vist  hen  til  Naaden,  kan  jo  ikke  siges,  da  Prædikener 
af  ham  ikke  ere  opbevarede,  men  kun  Rygtet  om  dem  — , 
har  det  dog  især  været  Angrebene  paa  de  højtstaaeude  i 
Landet,  der  ret  laa  for  ham  og  ret  tiltalte  hans  Menighed; 
hvad  han  tidligere  kun  havde  kunnet  skrive,  og  det  i 
Smug,  kunde  han  nu  udtale  højt  og  lydelig,  og  med  den 
Myndighed,  som  især  i  den  Tid  et  Ord  fra  Prædikestolen 
havde. 

Dog,  arbejdede  han  med  Munden,  saa  hvilede  haus  Pen 
heller  ikke.  Tvært  imod  ere  nogle  af  de  bitreste  Satirer  fra 
den  Tid,  da  han  var  Præst  i  Viborg;  og  der  var  des  værre 
til  visse  Anledning  nok  for  ham  baade  til  at  sørge  og  — 
satirisere.  Forholdene  i  deu  uheldige,  saakaldte  »skaanske« 
Krig  gave  et  rigt  Stof  til  en  Mand,  der  var  i  Besiddelse 
af  en  saa  stæiÉ  Fædrelandskjærlighed  —  derom  kan  ingen 
tvivle  — ,  som  Worm  var.     Der  er  Skrifter  af  ham,   hvori 

han  tiljubler  Niels  Juel  i  Anledning  af  hans  Sejre  og 
retter  skarpe,  ja  bidende  Angreb  paa  de  Feltherrer,  hvis 
Nederlag  til  Lands  forspildte  den  Vinding,  Danmark  fik 
paa  »de  danskes  Vej  til  Ros  og  Magt«. 

Noget  af  Worms  Forfatterskab  ogsaa  fra  denne  Pe- 
riode af  hans  Liv  er  allerede  lejlighedsvis  omtalt ;  lidt 
mere,  men  betegnende,  skal  anføres  her.  I  »Visio  Abra- 
hami«,  »et  underligt  Syn,  set  paa  Himlen  under  Skyttens 
og  Skorpionens  Tegn  over  Abrahamstrup«,  tager  han  Mi- 
nistrene og  andre  højtstaaende  under  grov  Behandling,  men 
under  fingerede  Navne,  hvis  Betydning  er  saare  let  at 
kjende:  Overjægermester  Hahn  bliver  en  overmaade  stor 
kalkunsk  Hane;  Arensdorf  bliver  til  Narrenstorph  eller 
ved  Anagram  Snarefi-odius ;  der  omtales  et  hæsligt  Dyr 
som  en  Parder,  der  havde  »Otte  Skeele  Ojne  og  bruger 
dog  Glarøjne,  indlagte  i  Guld  og  Sølv«; 

„Saa  blæser  Vejr  og  Wind  saa  længe  i  vort  Rige, 
At  Sølv  og  Guld  blæs  bort." 

En  endnu  stærkere  Salve  affyrede  Worm  i  sit  Skrift 
»D^  idolis  Jeroboami«  eller  »Kong  Jeroboams  Afguder  i 
Bethel  og  Dan«,  i  hvilket  han  angreb  alle  Rigets  Stænder; 
Adel  og  Gejstlighed,  Officerer  og  Professorer,  —  ingen 
finder  Naade  for  hans  Øjne;  næsten  i  lige  høj  Grad  ere 
de  for  ham  Landets  Undertrykkere  og  Udsugere,  og  især 
Stormændene  truer  han  med  Guds  evigp  Hævn  og  Straf. 
Hidtil  havde  Worm  været  saa  forsigtig  at  lade  Kongen  og 
dennes  personlige  Forhold  være  uden  for  sine  satiriske 
Digtes  Rækkevidde;  men  nu  kunde  han  ikke  dy  sig  læn- 
gere; hvem  han  har  ment  med  »Kong  Jeroboam,  der  fri- 
kjendte  de  højeste  Officerer,  som  havde  stjaalet  fra  ham 
og  havde  fortjent  at  hænges  og  aflives,  fordi  de  havde  ført 
hele  Armeer  til  Slagterbænken,  for  Fuxsvanseres  og  Svoger- 
skabs Skyld«,  —  det  er  ikke  vanskeligt  at  indse,  og  i  lige 
saa   uforblommede  Udtryk  taler  han   om   Kong  Jeroboams 

forargelige  Samliv  med  uærlige  Fruentimmer;  at  han  der- 
med sigtede  til  Kong  Kristians  bekjendte  Forhold  til 
»Jomfru«  Sofie  Amalie  Moth,  véd  enhver  endnu;  men  for 
to  Hundrede  Aar  siden  vidste  man  det  naturligvis  endnu 
bedre,  og  da  ingen  af  Kongens  hojtbe:roede  Mænd  gik 
Ram  forbi,  kan  man  vel  tænke  sig,  hvilken  Opsigt  de  tal- 
rige Afskrifter  gjorde. 

Dette  Skrift  om  Jeroboams  Afguder  var  i  Prosa;  paa 
Vers  derimod  var  det  omtrent  samtidige:  »Horologium  re- 
gium«  eller  »Gudfrygtige  og  retfærdige  Kongers  Sejerværk, 
som  de  daglig  have  hos  sig,  ikke  i  Lommen,  men  i  Hjær- 
tet,  afdelt  i  12  Timer  og  48  Kvarterer«;  han  dristede  sig 
deri  til  at  give  Kongen  skarpe  Paamindelser  om,  hvorledes 
han  burde  opføre  sig  som  Regent,  og  at  han  ikke  skulde 
lade  alt  bero  paa  Ministrene,  der  ligesom  i  »Jeroboams 
Afguder«  skildres  som  Landets  Fordærvere  og  trues  med 
Hævn  fra  Himlen.  Den  mest  bekjendte  blandt  de  Anker, 
Worm  her  fremfører,  er  den,  at  Domkapitlerne  —  denne 
Levning  fra  den  katholske  Tid,  som  i  alt  Fald  til  Dels 
havde  overlevet  sig  selv,  og  som  ganske  vist  nok  kunde 
have  trængt  til  at  underkastes  gjennemgribeiide  Foran- 
dringer —  mistede  saa  godt  som  hele  deres  Betydning 
kort  efter  Enevoldsmagtens  Indførelse,  i  det  Godset,  som 
fra  gammel  Tid  var  tillagt  Domkapitlerne,  til  Dels  blev  ind- 
draget under  Kronen  og  for  en  stor  Del  udlagt  til  Rytter- 
gods eller  Lønning  til  Soldaterne,  saa  de  sergelige  Rester 
af  de  gamle  Domkapitler  kom  til  at  tore  en  hensygnende 
Tilværelse.  Det  iiar  været  i  manges  Navn,  Worm  talte,  i 
det  man  har  harmet  sig  over  at  se,  hvad  Fortidens  From- 
hed havde  samlet,  anvendt  til  aldeles  uvedkommende  Ting; 
han  skrev  bl.  a.: 

„Hvor  mangt  et  Provesti,  hvor  mangt  et  Kannikdømme, 
Hvor  mangt  Kapitel  maa  til  Ryttergods  henrømme! 


Præsten  Jakob  Worm.  23 

Du  Djævels  Prokurør,  Professor  i  Uret, 

Du  Skalkhedsdoktor  *)  har  svigagtig  voldet  det; 

Guds  Klæder  plyndrer  du  og  Kjortel  hans  aftager, 

Om  den  saa  kastes  Lod,  som  Stridsmænd  det  behager. 

Det,  som  til  Alterbog  og  Bibel  fordum  laa, 

Til  Sadel  og  Pistol,  til  Rytterhest  maa  gaa." 

Her  er  det  ganske  vist  kun  indirekte,  at  Kongen  angribes, 
i  det  nemlig  Angrebet  nærmest  rettes  mod  de  Mænd,  hvis 
Baad  Kongen  fulgte;  men  at  Worm  har  haft  en  Følelse  af, 
at  han  vovede  sig  saa  langt  ud,  at  han  vilde  have  Vanske- 
lighed ved  at  komme  i  Land  igjen,  se  vi  af,  at  han  selv 
skriver  i  denne  Satire: 

„Jeg  nogen  salvet  Mand  har  ikke  her  udskjældet, 
Men  min  Poete-Aand  ydmygelig  har  fældet 
Sin  ringe  Mening  om  de  blode  Klæders  Flok, 
Som  fast  i  hvert  et  Hof  er  overflødig  nok." 

Mangfoldige  vare  hans  Skrifter  ogsaa  fra  denne  Periode  i 
Viborg;  men  kun  ét  lod  han  trykke,  nemlig  Digtet  >Jesu 
Klagemaal  over  Judas  og  Jøderne,  af  en  uforskyldt  forhadt, 
foriadt,  forfulgt  og  forhaanet  Guds  Kirkes  Sandbeds  og 
Jesu  Weu«  1680;  det  var  en  sædvanlig  Maade  at  betegne 
Forfatterskabet  paa,  ved  Navnets  Forbogstaver  indførte  i 
Bogens  Titel;  desuden  udgav  han  i  sit  levende  Liv  kun 
det  lille  Bonskrift  af  Februar  1677  til  Kongen. 

Men  i  saa  mange  desto  flere  Afskrifter  gik  hans  Skrifter 
Landet  rundt;  de  snege  og  listede  sig  omkring  i  det  skjulte, 
men  havde  naaet  at  faa  Indgang  alle  Vegne  i  Landet,  baade 
hos  simple  og  fornemme,  hos  Venner  og  Fjender,  og  vakt 
en  Opmærksomhed,  langt  større,  end  de  fortjente;  almin- 
delig hed  det  sig  jo  og  blev  troet  af  alle,  at  Worm  var 
Forfatteren. 


*)  Den  Mand,  som  her  sigtes  til.  var  Generalprokurøren  Peder 
Scavenius,  Professor  og  Dr.  juris,  hvem  Foranstaltningerne 
m.  H.  til  Domkapitlerne  nærmest  tilskreves. 

At  der,  medens  han  var  i  Viborg,  er  blevet  holdt  et 
vaagent  Øje  med  ham  fra  Kjøbenhavn,  kunne  vi  let  tænke 
os;  han  er  vel  endog  paa  en  Maade  bleven  sat  under  det 
gejstlige  Politis  specielle  Opsyn,  og  den  gejstlige  Øvrighed 
i  Viborg  Stift  var  Dr.  Søren  Glud,  der  fra  Sognekaldet  i 
Høje-Taastrup,  hvor  han  havde  været  i  en  Fjerdedel  Aar- 
hundrede,  i  1673  blev  udnævnt  til  Biskop  i  Viborg,  fordi 
hans  Hustrus  Søster,  Sofie  Amalie  Moth,  ikke  kunde  finde 
sig  i  at  se  sin  Søster  sidde  som  simpel  Landsbypræstekone; 
et  Par  Aar  efter  fik  han  Diplom  som  Dr.  theol,  og  1679 
adledes  han.  Dersom  man  imidlertid  i  Kjøbenhavn  har 
ventet,  at  Biskop  Glud  ret  snart  skulde  se  at  faa  den  nye 
Præst  ved  Graabrødre-Kirke  til  at  falde  i  de  Garn,  baade 
hans  Fjender,  og  især  han  selv  havde  spændt,  tog  man 
dog  fejl;  Biskop  Glud  var  sikkerlig  en  retsindig  og  hæ- 
derlig Mand,  der  ikke  har  villet  volde  Fortræd,  hvor  han 
ikke  var  nødt  til  det;  men  det  var  jo  ganske  vist  en  meget 
uheldig  Maade,  hvorpaa  han  var  bleven  forfremmet.  Han 
gik  mange  Gange  til  Worm,  hvem  han  gav  mange  baade 
alvorlige  og  venlige  Paamindelser  om  dog  endelig  at  tage 
sig  i  Agt,  baade  med  hvad  han  skrev,  og  hvad  han  talte. 
Men  Worm  havde  stadig  det  samme  Svar,  at  han  aldeles 
ikke  (vedkj  endte  sig  de  Smædeskrifter,  der  gik  omkring 
blandt  Folk,  at  hvad  han  prædikede,  var  i  Overensstem- 
melse med  den  hellige  Skrift,  og  at  ingen  kunde  over- 
bevise ham  om  noget  andet  i  saa  Henseende;  der  paa- 
trænger sig  den  Tanke,  at  han  maaske  selv  har  ment,  at 
han  ved  fra  sin  Prædikestol  i  Viborg  at  straffe  »Synderne 
i  Kongens  Gaard«,  at  tale  om  »Løgn  og  Leflen,  Drik  og 
Hor«,  saaledes  som  Mester  Ole  Wind  i  »Vor  Frue  Kirke« 
havde  gjort  det  i  Kristian  den  fjerdes  Tid,  kunde  faa  saa- 
dant  Fodfæste,  at  han  kom  til  at  naa  det,  der  vel  i  hans 
Ungdom,  da  han  smagte  Hofgunstens  Sødme,  har  været 
hans  »kjære  stadige  Tanke«,  Pladsen,  som  Ole  Wind  havde 
indtaget;    men   Jakob   Worm   var   ikke   nogen   Ole  Wind, 

lige  saa  lidt  som  Kristian  den  femte  var  en  Kristian  den 
fjerde. 

At  man  i  Kjøbenhavn  stadig  var  betænkt  paa  at  finde 
og  ramme  den  sande  Ophavsmand  til  de  i  Mørket  fedte 
Skandskrifter,  som  vare  udbredte  og  bekjendte  overalt  fra 
Kjælder  til  Kvist  ses  af  en  Ordre  fra  Kjøbenhavns  Magi- 
strat, af  21de  Avgust  1679,  til  Lavenes  Oldermænd  og 
Bisiddere,  at  de  skulde  »anvende  al  mulig  Flid  til  at  efter- 
forske, saa  vel  som  ved  andre  lade  flittigen  inkvirere,  hvem 
til  saadanne  ukristelige  Paafnnd  og  Kalumnier  kan  være 
Optænker,  Begynder  og  Udspring  .  Sagen  var  jo  den,  at 
Worm  ved  Udsendelsen  af  sine  Skrifter  har  været  temmelig 
forsigtig;  hvordan  han  har  baaret  sig  ad  dermed,  og  hvem 
der  har  været  hans  nærmeste  Hjælpere  med  Udbredelsen, 
er  ikke  muligt  for  os  at  vide;  det  blev  end  ikke  i  hans 
egen  Livstid  oplyst. 


IV. 

Endelig  brast  Tordenskyen,  der  havde  trukket  sig 
sammen  over  Jakob  "Worms  Hoved;  det  var  i  Aaret  1680, 
da  han  som  en  gift  og  hjemfaren  Mand,  der  endog  havde 
en  lille  Datter,  og  som  forsorgede  sin  Svigermoder,  plud- 
selig maatte  se  alt,  hvad  han  selv  i  A arenes  Leb  havde 
samlet  sammen,  bryde  løs  over  sig.  Alt,  hvad  der  skete 
den  Gang,  er  bekjendt;  det  eneste,  man  ikke  med  Sikker- 
hed kan  paavise.  er  Dagen  og  Stedet. 

Almindeligvis  fortælles  Historien  saaledes,  at  Biskop 
Glud  paa  Kongens  Fødselsdag,  d.  15de  April  1680,  gjorde 
et  Selskab  for  Viborg  Bys  Embedsmænd  og  andre  Honora- 
tiores, og  at  der  da  ved  Bordet  blev  drukket  adskillige 
Skaaler,  ogsaa  for  de  forskjellige  Medlenuner  af  Konge- 
huset, indtil  endelig  Biskoppen   selv  eller  en   anden  af  de 

tilstedeværende  var  taktløs  nok  til  at  udbringe  en  Skaal 
for  de  Børn,  Kongen  var  Fader,  men  Bispindens  Søster 
Moder  til.  Den  Skaal  vilde  Worm,  der  selv,  som  vi  have 
hørt*),  var  beslægtet  med  Familien  Moth,  ikke  drikke, 
men  sagde  med  rene  Ord,  at  han  drak  ikke  nogen  Skaal 
for  »Horeunger«.  Det  kan  nu  imidlertid  umulig  have 
været  saa  tidlig  paa  Aaret,  at  det  er  brudt  løs;  det  maa 
have  været  langt  senere  hen,  da  vi  se,  at  Kong  Kristian 
den  femte,  som  i  Juli  Maaned  1680  var  i  Viborg,  blev  hilst 
med  et  Velkomstdigt,  der  begynder: 

„Saa  kom  i  salig  Tid,  højnaadig  Landefader 

At  fremme  alles  Gavn;  Gud  hade  dem,  dig  hader! 

Vi  se  dit  Ansigt  klar,  af  Naadeslraaler  fuld, 

Og  dine  Øjnes  Lys  meddele  Mildheds  Guld'  —  — 

Gud  lade  dine  Fjed  og  Fodspor  fulde  staa 

Med  Lykke  Dryp  og  Guld,  at  alting  vel  maa  gaa!"  osv. 

osv.  i  Toner,  der  vise,  at  Worm  ubetinget  var  stærkere 
som  Pamfletskriver  end  som  Kongens  Panegyrist;  det  pas- 
sede han  slet  ikke  til;  de  sidste  Linjer  lyde: 

„Mod  Kongens  Ansigts  Glans  med  pligtig  Pris  jeg  kvæder 
Min  Æresang  og  Suk:  at  Gud  al  Stød  og  Storm 
For  Kongen  dæmpe  vil,  det  ønsker  Jakob  Worm." 

Nej,  snarere  har  det  været  ved  et  fornemt  Bryllup  langt 
hen  paa  Aaret  1680,  hvilket  ogsaa  berettes,  at  Worm  har 
brugt  disse  Ord,  der  ikke  have  kunnet  undlade  i  højeste 
Grad  at  krænke  Bispinden;  den  moralske  Følelse  over  for 
de  stores  Synder  mod  det  sjette  Bud  var  i  de  Tider  meget 
svagt  udviklet;  det  blev  endog  anset  for  en  Ære  for  den 
Familie,  inden  for  hvis  Kreds  det  faldt,  at  Monarken  ka- 
stede Tørklædet;  i  ethvert  Tilfælde  var  det  et  særdeles 
godt  Trin  op  ad  Ærens  Stige,  som  Slægtninge  ad  den  Vej 


♦)  Se  forrige  Bind  S.  247. 

lettelig  kunde  gjøre:  jeg  vil  antage,  at  Folk  i  Regelen 
have  været  saa  taktfulde  over  for  Biskop  Glud  og  Bisp- 
inden, Ida  Kristine  Glud,  fedt  Moth,  naar  de  have  villet 
OEQtale  dette  kongelige  (polske)  Svogerskab,  da  at  gjore  det 
med  alt  muligt  Hensyn;  men  Jakob  Worm  var  ikke  den 
Mand,  som  sad  og  brændte  inde  med,  hvad  der  trykkede 
ham;  det  har  derfor  været  med  et  Sind,  der  paa  én  Gang 
var  fyldt  af  Bedrøvelse  og  Harme,  at  Bispinden  har  h»rt 
de  Ord,  som  bragte  Bægeret  til  at  flyde  over  Randen. 

Hvor  meget  Biskoppen  vel  end.  ogsaa  for  sin  egen 
Skyld,  har  krympet  sig  derved,  har  han  dog  nu  ikke 
længere  kunnet  undgaa  at  gjøre  ludberetning  om  de  faldne 
Ord,  der  ogsaa  ad  anden  Vej  lettelig  ere  blevne  bragte  til 
Hove,  da  de  vare  faldne  i  en  saa  stor  Forsamling.  At  de' 
daværende  Mænd,  som  stode  ved  Roret,  have  været  glade 
over  endelig  at  finde  noget,  de  kunde  gribe  for  at  komme 
Worm  til  Livs,  se  vi  let  deraf,  at  der  blev  udstedt  Ordre 
til  Generalfiskalen  om  at  drage  til  Viborg  for  paa  Stedet 
at  undersøge  Worms  Papirer;  at  den  Omstændighed,  hvad 
vi  tidligere  have  set,  at  Worm  samtidig  var  optraadt  som 
Talsmand  for  sin  fordums  Fjende  Griffenfeld,  har  været  en 
yderligere  Grund  for  de  daværende  Magthavere,  forstaar 
sig  af  sig  selv. 

Fiskalen  kom  da  til  Viborg,  kom  op  til  Worm,  og  paa 
Embeds  Vegne  forlangte  han  at  undersøge  alle  hans  Papirer 
og  Gjeramer;  Worm  var  meget  trejdig,  leverede  ham  alle 
sine  Nøgler  og  bad  ham  undersøge  alt.  men  da  det  var 
Dagen  før  en  Prædikedag,  bad  han  Undersøgelseskommis- 
sionen undskylde,  at  han  ikke  selv  kunde  følge  med  paa 
Ransagelsen  omkring  i  Huset,  da  han  raaatte  blive  siddende 
paa  sin  Stol  for  at  studere  paa  sin  Prædiken  til  næste 
Dag.  Denne  Nidkjærhed  i  Embedets  Gjerning  bar  man 
ikke  villet  eller  kunnet  uudlade  at  tage  Hensyn  til:  der 
blev  rodet  ruudt  om  alle  Vegne  i  Huset,  men  intet  fandtes, 
som  kunde  være  graverende  for  den  mistænkte  Præst.    Alt 

var  hidtil  gaaet  godt,  bedre  end  han  maaske  selv  havde 
kimnet  ane,  og  det  vilde  efter  al  Sandsynlighed  være  ved- 
blevet at  gaa,  i  alt  Fald  i  nogen  Tid  endnn,  dersom  han 
ikke,  dristig  ved  sit  Held,  selv  havde  sørget  for,  at  Torden- 
skyen, der  syntes  at  have  fordelt  sig,  paa  én  Gang  havde 
udsendt  et  Lyn,  som  ramte  ham. 

Den  næste  Dag  prædikede  han,  og  hvad  nu  end 
Grunden  har  været  til,  at  Generalfiskalen  har  været  i  hans 
Kirke  —  maaske  som  et  høfligt  »Tak  for  sidst«  — ,  han 
var  dér;  men  han  blev  dér  ikke,  til  der  blev  sagt  Amen. 
Worm  prædikede,  og  som  Indledning  til  sin  Prædiken  var 
han  saa  dristig  eller,  rettere  sagt,  fræk  nok  til  at  tage 
første  Mosebog  31te  Kap.,  34te  Vers,  hvor  det  hedder: 
»Men  Rakel  havde  taget  Husguderne  og  lagt  dem  i  en 
Kamel-Sadel  og  sad  paa  dem;  og  Laban  ransagede  hele 
Teltet  og  fandt  intet.«  Fiskalen  lod  ikke  disse  Ord  blive 
kolde,  men  skyndte  sig  hjem  til  Worms  Præstegaard;  nu 
var  der  kun  én  Ting,  han  undersøgte,  det  var  Studere- 
stolen,  Worm  Dagen  i  Forvejen  havde. siddet  paa;  i  den 
fandt  han  da  Satirer  i  Mængde,  saa  Worm,  da  han  kom 
hjem  fra  Kirken,  maatte  finde,  at  nu  var  den  skrøbelige 
Skorpe,  han  hidtil  havde  vandret  paa,  bristet  for  ham. 


Worm  havde  drevet  det  for  vidt,  og  Følgerne  deraf 
viste  sig  da  ogsaa  snart,  i  det  der  kom  kongelig  Ordre  til. 
at  han  skulde  suspenderes  fra  sit  Embede,  og  retslig  Under- 
søgelse indledes  imod  ham  for  hans  Ord,  baade  de  skrift- 
lige og  de  mundtlige.  Beviser  imod  ham  havde  man  til 
Overflod  nok  af. 

Midt  i  Vinterens  Hjærte  førtes  han  til  Kjobenhavn  og 
sattes  som  Fange  i  Kastellet  i  det  Fængsel,  af  hvilket 
Griftenfeld  i  Maj  Maaned  samme  Aar  var  fert  ud  for,  som 

en  Prometheus,  at  lænkes  til  Klippen.  Enduu  den  28de 
December  kaldes  Worm  »Præst  til  Graabredre-Kirke  i  Vi- 
borg« i  en  Skrivelse  fra  Regeringen  til  Biskop  Kingo  i 
Fyn  om  at  lade  en  i  Odense  boende  Feltpræsts  Papirer 
uudersege,  da  han  var  mistænkt  for  at  staa  i  Forbindelse 
med  Worm  og  at  være  en  af  dem,  ved  hvis  Hjælp  han 
havde  faaet  sine  Skrifter  udbredte;  man  fandt  nu  rigtignok 
intet  hos  ham.  Endnu  var  han  altsaa  Præst,  og  som  saa- 
dau  skulde  han  dømmes  af  de  gejstlige  Domstole,  og  han 
har  vel  ment,  at  Sagen  endnu  ikke  var  saa  farlig  for  ham, 
da  hans  gejstlige  Kolleger  sikkert  maatte  være  rede  til 
saa  mild  en  Dom  som  muligt  over  ham,  der  havde  gjort 
sig  til  Talsmand  for  meget  af  det,  de  almindelig  have  felt. 
Men  for  efter  Evne  at  hjælpe  sig  selv  skrev  han  en  Er- 
klæring, dateret  18de  Januar  1681.  til  Kongen  i  Anledning 
af  de  fire  Skrifter,  der  især  dannede  Grundlaget  for  An- 
klagerne imod  ham,  nemlig  de  tidligere  nævnte:  Kongens 
Sejerværk,  Jeroboams  Afguder,  den  grædende  Student,  og 
Abrahams  Syn.  Endnu  synes  han  dog  at  være  temmelig 
godt  til  Mode;  dette  hans  Indlæg  er,  som  man  vel  kan 
vente,  en  underlig  Blanding  af  Sandhedskjærlighed  og  mis- 
lig Omgang  med  Sandheden,  af  præstelig  Nidkjærhed  og 
juridiske  Prokuratorkneb;  Worm  uudskjidte  sig  med,  at 
han.  som  hans  Embedspligt  bed  ham,  altid  havde  talt  i 
Overensstemmelse  med  den  hellige  Skrift,  saa  det  alt 
skulde  være  til  Guds  Ære,  de  fattiges  Trest,  Fyrsters 
Oplysning  og  Lasters  Udryddelse;  end  videre  paastod  han, 
at  han  aldrig  havde  skTevet  hverken  imod  de  kongelige 
Ministre  eller,  langt  mindre,  mod  Kongen  selv;  men  uaar 
nogen  mente  det.  var  det  grundet  alene  i  Læsernes  Ind- 
bildning, i  det  de  lagde  en  vrang  Mening  ind  i  hans 
Skrifter;  han  mente,  han  maatte  have  samme  Ret  som  en 
Avisskriver  til  at  referere,  hvad  han  havde  hort,  uden  at 
undersege  Sandheden,  og  som  en  Digter,  hvis  Ord  ikke 
behøve   at   tages  lige  efter  Bogstaven.      Det  synes   endog. 

som  om  man  i  Viborg  har  været  lumpen  nok  til  at  for- 
lede eller  true  ham  til  at  aflægge  Ed  paa,  at  han  ikke  var 
Forfatteren,  for  nu  saaledes  at  anklage  ham  for  Mened. 
Dette  hans  Indlæg  er  dels  et  Bønskrift,  dels  et  Forsøg 
paa  Forsvar,  det  er  stilet  til  Kongen  og  er  maaske  aldrig 
kommet  til  Konsistorium,  der  først  skulde  dømme  ham. 

Det  har  næppe  været  noget  behageligt  Hverv  for  de 
højlærde  at  skulle  fælde  Dom  over  ham,  hvem  de  maaske, 
i  alt  Fald  til  Dels,  have  haft  mest  Lyst  til  at  frikjende 
eller  lade  slippe  saa  lempelig  som  muligt;  de  skøde  derfor 
Sagen  fra  sig,  i  det  Konsistoriet  den  25de  Januar  fra- 
kjendte  ham  hans  Embede  og  gejstlige  Dragt  og  Vær- 
dighed, og  nu,  da  han  altsaa  ikke  længere  var  Præst, 
overgav  ham  til  den  verdslige  Ret,  nemlig  Stadsretten  i 
Kjøbenhavn. 

At  V^orms  Aktier  derved  sank  betydelig,  er  indlysende; 
af  den  verdslige  Ret  kunde  han  ikke  vente  saa  megen 
Hensyntagen  som  af  den  gejstlige.  Han  maa  hurtig  være 
kommen  til  Erkjendelse  af,  at  det  vilde  gaa  galt  med  ham, 
hvis  han  ikke  kunde  opnaa  at  formilde  de  højtstaaende, 
som  havde  mere  eller  mindre  Grund  til  at  være  fortørnede 
paa  ham,  og  som  nu  havde  hans  Liv  i  deres  Haand.  Han 
begyndte  da  snart  at  henvende  sig  til  Kongen  og  forskjel- 
lige  andre  med  Bønskrifter,  alle  paa  Vers,  for  at  de  kunde 
glide  lettere;  men  det  viste  sig  her,  hvad  der  ogsaa  var 
tydeligt  fra  hans  tidligere  Forfattervirksomhed,  at  kun  de 
satiriske  Vers  vare  det  Element,  hvori  han  som  Digter 
kunde  tumle  sig;  i  andre  Forhold  slog  hans  Begavelse 
ikke  til;  man  kommer  uvilkaarlig  til  at  smile  ved  Læs- 
ningen af  disse  Bønskrifter;  en  af  hans  Suppliker  til 
Kongen  begynder  med  følgende  Linjer,  der  paa  en  paa- 
faldende  Maade  føre  os  i  Tanken  hen  til  Peder  Paars: 

„Drag  nu  Gardinen  fra  dit  Ansigts  Sol  og  Øje 

Og  lad  din  Hjælper-Haand  dit  Naades  Spir  nedbøje, 

Højstmilde  Lanrtesol!  lad  Sky  og  Mørkheds  Taag' 

Ej  lukke  til  for  mig  din  Naades  Øjelaag! 

Jeg  véd,  dit  Hjærte  er  en  bundløs  Vælde-Kilde 

Af  Naadens  Akvavit;  gid  Kongen  skikke  vilde 

Mig  kun  en  liden  Taar  ud  af  sin  Mildbeds  Brønd, 

Nu  at  jeg  sidder  fast  i  Sorgens  Hængedynd; 

Jeg  véd,  din  Tunge  er  en  Glædes  Klinge-Cither, 

Og  til  din  Naadestol  jeg  derfor  ydmygst  titter."    osv. 

Hans  Hustru  var  kommen  over  til  Kjebenhavn;  flere  af 
sine  Benskrifter  lader  han  overrække  til  vedkommende  ved 
hende,  for  saaledes  end  mere  at  vække  Medlidenhed.  Og 
i  Begyndelsen  synes  han  endda  at  have  næret  ganske  godt 
Haab  om,  at  Stormen  skulde  drive  over,  ja  endog  at  der 
kunde  være  Mulighed  for,  at  han  igjen  kunde  komme  i 
Embede. 

„Lad  mig,  din  ydmygst  Knægt,  udgaa  ud  af  Arrest, 
Og  tag  din  Vredes  Haand  fra  en  bedrøvet  Prast! 
Lad,  Landefader,  lad  mig  og  mit  Brød  beboide, 
At  Hungersdød  ej  skal  mig  mine  Døden  volde," 

skriver  han  i  det  nysomtalte  Bønskrift. 

Worm  ønskede  nok,  at  ogsaa  andre  skulde  gaa  i  For- 
bøn for  ham;  men  fra  de  fleste  af  de  højvelbaarne  Herrer, 
der  havde  Adgang  ved  Hove,  kunde  han  ingen  Hjælp  vente, 
han  havde  taget  dem  under  alt  for  skarp  Behandling;  en 
af  de  faa,  han  havde  skaanet,  var  Kongens  Halvbroder 
Gyldenløve;  til  ham  henvender  han  sig  da  flere  Gange 
som  sin  »milde  Patron  og  Protektor« ;  det  er  en  beun- 
dringsværdig Opfindsomhed,  Worm  her  viser  i  at  finde 
smigrende  Betegnelser  for  Gyldenløve :  »Nordens  Sol«,  »Dy- 
ders blanke  Sol«,  »vort  Riges  Spir  og  Ære,  saa  nødig  kan 
vi  dig  som  Himlens  Sol  undvære«,  »Guds  Kirkes  Ære- 
støtte«,  »min  Velfærds  Sol  og  Stjærne«,  »Naturens  Mester- 
stykke !  Du  Landets  Lov  og  Lyst,  Du  hver  Mands  Liv  og 
Lykke;  du  Kongens  huldtro  Mand,  du  Dydens  Perspektiv, 
som  kan  en   halvdød  Sjæl  indgive  Aand  og  Liv«,  osv.    — 

Mere  kunde  GyldeQløve  ikke  med  Billighed  forlange,  men 
om  han  benyttede  sin  Stilling  ved  Hoffet  til  at  gaa  i  For- 
bøn for  den  fangne  Poet,  véd  vi  ikke;  de.t  har  da  ikke 
hjulpet,  i  alt  Fald  ikke  strax. 

Vi  have  set,  at  Worm  nu  gik  saa  yderlig  i  ydmyg 
Kryben,  at  det  ligefrem  var  væmmeligt;  men  hvad  han 
selv  kunde  sige,  vilde  han  dog  ikke  tillade  andre.  En  af 
dem,  der  gik  i  Forbøn  for  ham,  var  Kingo,  som  jo  aldrig 
havde  næret  nogen  Sympathi  for  Worm,  men  hvem  det 
dog  maatte  være  en  højst  ubehagelig  Sag,  om  haus  Stif- 
søn  skulde  henrettes,  især  paa  Grund  af  en  politisk  For- 
seelse; ellers  paa  Grund  af  andre  Forbrydelser  gik  Henret- 
telser i  de  Dage  saa  hyppig  paa,  at  de  mistede  det  af- 
skrækkende, og  den  Omstændighed,  at  et  Medlem  af  en 
Familie,  stundum  endog  meget  fornem  Familie,  mistede 
Livet  paa  den  Maade,  lader  slet  ikke  til  at  have  sat  nogen 
Plet  paa  Slægten.  Her  var  det  imidlertid  en  politisk  For- 
brydelse, Talen  var  om;  og  det  kunde  jo  kaste  en  Skygge 
over  Kingo,  der  ellers  nok  holdt  af  at  bade  sig  i  Hof- 
gunsten, hvis  hans  Stifsøu  skulde  henrettes  paa  Grund  af 
Angreb  paa  den  suveræne  Konge  og  dennes  nærmeste.  Han 
skrev  da  paa  Vers  et  Bønskrift  til  Kongen,  i  det  han  tog 
Motivet  fra  2den  Samuels  Bog,  19de  Kapitel,  hvor  det  be- 
rettes, hvorledes  David  forbarmede  sig  over  Simei,  der 
havde  gjort  Oprør  imod  ham  og  bandet  ham:  Kingo  be- 
gynder: 

„Se  der,  hvor  Simei  sig  om  i  Støvet  vælter, 

Se,  hvor  hans  knipske  Sind  i  mange  Taarer  smelter! 

Se,  hvor  hans  Mund,  som  før  var  fuld  af  Skjældeskum, 

Er  haanlig  laaset  til,  som  den  var  ganske  stum. 

Se,  hvor  han  lover  tlux  af  Iljærtet  ud  at  rotte 

Den  Friheds  dristig  Aand,  Guds  Salvede  at  spotte";  osv. 

Kingo  havde  imidlertid  ikke  betænkt,  at  Worm  endnu  be- 
standig havde  beholdt  sit  »knipske  Sind«  trods  al  Mod- 
gangen; da  Worm  i  sit  Fængsel  havde  faaet  dette  Kingos 

Vers  at  læse,  brød  hans  Harme  løs,  osr  han  skrev  en  ublu 
Parodi  paa  dette,  ganske  vist  ikke  heldige,  men  fra  Kingos 
Side  vistnok  velmente  Digt;  han  kjører  med  Retur,  i  det 
han  svarer  i  samme  Tone: 

„Du  selv  est  Simei,  som  sig  i  Støvet  vælter, 

Se  til.  din  Smigre-Sjæl  i  Pølen  ikke  smelteri 

Din  Mund.  den  er  jo  fuld  af  Smiger-Hykkelskum 

Og  haanlig  laaset  til,  for  Gud  og  Verden  stum. 

Se,  hvor  han  lover  alt  af  Hjærtet  ud  at  rotte 

Guds  Sandheds  driftig  Aand  og  Herren  selv  at  spotte",  ost  ; 

Worms  Sag  har  næppe  stillet  sig  bedre  efter  dette  Digt, 
som  naturligvis  snart  er  kommet  andre  end  Kingo  for  Øren ; 
men  affattet  i  endnu  værre  Udtryk  er  dog  et  andet  Smæde- 
digt mod  Kingo,  i  hvilket  man  ret  kan  sige,  at  Worm  har 
gjenfundet  sig  selv  fra  de  tidligere  Dage;  det  begynder  paa 
følgende  smagfulde  Maade: 

„Hor  Flabmund,  Pladderpløs!  og  lumpne  selvvis  Gante! 
Hvad  Griller  har  du  vel?  hvad  est  du  for  en  Kvante?^ 

Og  for  at  Enden  ikke  skulde  blive  Begyndelsen  ulig,  lyder 
sidste  Linje: 

rAk,  du  ej  skammer  dig  at  vorde  Satan  lig!" 

Uklogt  var  det  i  højeste  Grad  af  Worm,  at  han  paa  saa- 
dan  Maade  stødte  bort  fra  sig  den  Haandsrækning,  der  blev 
rakt  ham  fra  en  af  dem,  som  dog  vel  mente  ham  det  bedst, 
trods  alt,  hvad  der  tidligere  kan  have  været  dem  imellem. 
Han  har  sikkert  ogsaa  angret  baade  det  og  alt  hans  fore- 
gaaende  Skriveri,  da  Dommen  forkyndtes  ham,  i  hvilken 
det  efter  en  Indledning  og  Motivering  hedder:  »Jakob 
Worm  har  forbrudt  sit  Liv,  Ære  og  Gods,  hans  Skand- 
skrifter skulle  ved  Bøddelens  Haand  kastes  paa  Ilden,  han 
som  en  Meneder  skal  miste  tre  Fingre,  hans  Hoved  af- 
hugges ved  Sværd  og  hans  Gods  være  hjemfaldent  tii 
Kongen,  ham  til  Straf,  og  andre  til  Afsky  og  ExempeL« 

Naar  en  Dødsdom  i  de  Dage  var  fældet,  plejede  den 
altid  efter  den  Tids  hurtige  Retspleje  at  blive  fuldbyrdet 
meget  snart;  der  er  Tilfælde,  hvor  det  endog  skete,  inden 
Solen  næste  Gang  stod  samme  Sted  paa  Himlen;  naar 
Worm  altsaa  nu  vilde  anraabe  om  Naade,  var  det  paa  høje 
Tid  snart  at  gjøre  det. 

Ville  vi  nu  nærmest  sammenligne  Worms  Forhold  i 
Fængslet  efter  Dødsdommens  Afsigelse  med  GriiØfenfelds  — 
en  Sammenligning,  der  ligger  meget  nær,  —  kan  det  ikke 
skjules,  at  ogsaa  den  styrtede  Statsminister  har  hængt  ved 
Livet  og  haabet  i  nogen  Tid,  at  det  skulde  skjænkes  ham, 
samt  gjort  Forsøg  paa  at  opnaa  et  gunstigt  Resultat  ved 
at  fremstille  sin  Sag  i  det  bedste  Lys,  indtil  det  endelig 
eynt  s,  at  alt  Haab  maatte  være  ude ;  og  det  er  saa  aldeles 
menneskeligt!  Dog  Griffenfeld  nedlod  sig  aldrig  til  saa- 
danne  Kryberier  som  Worm,  der  i  en  Ansøgning  til  Kongen 
bl,  a.  skrev 

„Du  est  en  Elefant,  jeg  er  ikkun  en  Flue; 

O  undertræd  mig  ej,  lad  mig  for  Sværd  ej  grue! 

Jeg  er  en  ringe  Myg,  du  est  en  Løvehelt, 

En  Myg  dog  søger  Læ  hen  under  Kongens  Telt. 

Med  Ørnen  du  og  op  paa  Ørnevinger  svæver 

Til  Himlens  runde  Glas;  jeg  usle  Maddik  stræber 

At  kravle  nær  omkring  min  Konges  Naadestol, 

Opvarm  en  halvdød  Sjæl  med  Naadens  Frydesol!"  — 

Og  lidt  længere  henne  skriver  han: 

„Lad  ej  din  Vrede  ses  mod  mig,  en  Orm  og  Fange ; 
Lad  Dødens  Bussemand  mig  ikke  gjøre  bange ! 
Ak,  kjær  dig  ikke  om  Poetens  Pladdersnak, 
Giv  Naade,  Ære,  Liv;  du  tjen'  dig  af  Gud  Tak!" 

Jo  længere  Tid  der  gik  hen,  inden  den  over  ham  af- 
sagte Dødsdom  blev  fuldbyrdet,  desto  mere  Haab  har  han 
vel  ventet  at  kunne  gjøre  sig,  og  desto  fiere  Jærn  har  han 
haft  i  Ilden,   desto  flere   Hønskrifter  har  han  skrevet;   thi 

han  har  følt,  at  Tiden  var  kostbar;  derfor  har  han  ikke 
alene  vendt  sig  til  Menneskers  Naade ;  men  ban.  der  jo 
har  felt  Sværdet  hænge  som  i  en  Traad  over  sit  Ho- 
ved, har  i  sine  bedre  Øjeblikke  haft  Tanken  rettet  mod 
Guds  Naade;  der  existerer  nogle  Salmer,  forfattede  af  Ja- 
kob Worm,  hvem  man  endog,  skjent  vistnok  uden  Grund, 
til  en  Tid  har  holdt  for  den  virkelige  Forfatter  af  den  be- 
kjendte  Salme,  der  gaar  under  Kingos  Xavn,  og  ogsaa 
rimeligvis  er  skreven  af  ham:  »Far  Verden,  far  vel«,  hvori 
Livets  Forfængelighed  og  Forkræ iikelighed  skildre^  med  saa 
levende  Farver.  Ogsaa  de  bekjendte  Linjer,  der  alminde- 
ligvis tilskrives  Griffenfeld,  sorc  skal  have  indridset  dem 
med  sin  Diamantring  paa  en  af  Fængslets  Ruder: 

„Da  Lykken  slog  mig  fejl,  da  lærte  jeg  at  kjende 
Min  Gud,  min  Ven,  mig  selv,  men  allermest  min  Fjende. 
Min  Fjende  var  mig  gram,  min  Ven  mig  og  toriod. 
Selv  var  jeg  skrøbelig,  Gud  var  alene  god."  — 

findes  i  en  Afskrift  af  en  Del  af  Worms  Vers;  dog  har 
det  vel  snarest  været  saaledes,  at  Worm  har  læst  dette 
Vers  paa  en  Fængselsrude,  og,  i  det  han  har  følt,  hvor 
goiit  GrifiFenfehis  Linjer  nu  vare  komne  til  at  passe  paa 
hans  egne  Forhold,  har  taget  en  Afskrift  deraf;  skjønt, 
hvem  véd?  —  sædvanlig  findes  Verset  under  en  noget 
anden  Form. 

Blandt  alle  de  kongelige  Personer  har  Dronning  Char- 
lotte Amalie  naturligvis  været  den,  der  vel  maa  have  haft 
mest  tilovers  for  ham,  da  Worm  jo  stadig  havde  været 
en  særlig  Modstander  af  hendes  Rivalinde  Sofie  Amalie 
Moth,  og  denne  Omstændighed  i  betydelig  Grad  hjalp  til 
den  Ulykke,  han  var  kommen  i;  det  var  derfor  saa  natur- 
ligt, at  han  fra  sit  Fængsel  henvendte  sig  tU  hende,  med 
Haab  om,  at  hendes  Forbon  kunde  hjælpe:  men  den  hjalp 
ikke,  lige  saa  lidt  som  alle  andre  Skrifter  og  alle  andres 
Forbønner.  —  Det  lader  til,  at  man  har  villet  se  at  tvinge 

ham  til  det  Skridt,  der  selvfølgelig  maa  have  været  for 
ham  det  mest  ydmygende,  nemlig  at  henvende  sig  som  yd- 
myg Trygler  til  den,  han  mest  havde  fornærmet;  den,  hvis 
Bøn  formaaede  mere  hos  Kongen  end  Dronningens,  —  So- 
fie Amalie  Moth.  Forst  da  han  til  hende  har  skrevet  et 
ydmygt  Bønskrift :  »Oplad  din  Naades  Dør,  højbaarne  Moth- 
Grevinde«,  først  da  blev  Kongens  »Naades-Der«  opladt, 
først  da  blev  Livsstraffen  formildet  til  Forvisning  til  den 
danske  Koloni  Trankebar  i  Ostindien. 

Skjønt  han  selv  i  et  af  sine  Bønskrifter  har  ladet  sig 
forlyde  med,  at  »min  Frihed  holder  jeg  mer  dyrebar  end 
mit  Liv«,  har  han  dog  været  glad  over  at  beholde  Livet, 
selv  om  han  skal  »til  Sønden-Pol  hensendes  jammerlig«; 
han  hængte  dog  fast  ved  Livet,  men  hans  Hjærte  hængte 
ogsaa  fast  ved  Hustru  og  Barn.  Naar  der  om  Worm  er 
blevet  sagt,  at  »det  eneste  Lysskjær,  der  falder  over  hans 
Liv,  er  den  Kjærlighed  og  Hengivenhed,  hans  Hustru  bar 
for  ham«,  maa  vi  vistnok  være  berettigede  til  at  spørge: 
»Hvorfor  lod  hun  sig  nøje  med  at  følge  ham  til  Kjøben- 
havn  og  dér  gaa  i  Forbøn  for  ham?  hvorfor  fulgte  hun 
ikke  med  ham  til  Trankebar  og  forsødede  Ensomheden  for 
bam  i  hans  Landflygtighed?«  Hun  blev  her  i  Landet,  og 
Worm  maatte  lade  sig  nøje  med  i  sit  Fængsel  —  under 
Indtrykket  af  den  forestaaende  lange  Rejse  over  det  store 
Hav,  Hustruens  enlige  Stand,  Tanken  om  Farerne  i  det 
Qærne  Land  og  Skilsmissen  indtil  Døden  —  at  skrive  et 
Afskedsdigt  »Tvende  Ægtepersoners  bedrøvelige  Adskillelse 
ved  Mandens  Bortgang  og  langvarige  Rejse«,  et  Digt,  der 
dog  er  mildnet  ved  Religionens  Trøst  og  har  faaet  et  varmt, 
digterisk  Udtryk. 

VI. 

Saa  slap  Worm  dog  derfra  med  Livet,  og  efter  den 
Tid,  da  han  nødtvangen  maatte  give  sig  ud  paa  de  dybe 
Vande  for  at  drage  til  de  fjærne  Lande,  er  han,  den  her  i 
Landet  dødsdømte  Smædeskriver,  bleven  en  halvt  sagnagtig, 
mythisk  Person.  Med  det  første  Skib,  der  i  Aaret  16^1.  i 
April,  afgik  fra  Kjøbenhavn  til  Danmarks  ostindiske  Koloni, 
sendtes  Jakob  Worm  bort  fra  sit  Fædreland,  bort  fra  Hu- 
stru og  Barn.  Den  tiende  Maj  fik  man  Hetlandsøerne  i 
Sigte,  og  Worm  skrev  den  Dag  et  Trøstebrev  paa  Vers  til 
sin  Hustru  (»min  Abildkvist  og  Paradisefrugt ^)  og  Sviger- 
moder, hvilket  ogsaa  kom  dem  i  Hænde.  Om  den  øvrige 
Fart  vides  intet;  det  har  vel  været  imod  Slutningen  af 
Aaret,  at  ban  er  naaet  til  Trankebar,  hvor  han  fik  Ansæt- 
telse som  Kantor  ved  Zions-Kirken,  ikke  som  Præst,  — 
han  var  jo  dømt  »fra  Kjole  og  Krave«  og  kunde  maaske 
heller  ikke  godt  restitueres  igjen  i  den  gejstlige  Vær- 
dighed. 

Dersom  Worm  har  ment,  at  Forvisningen  kun  skulde 
vare  en  kort  Tid,  og  han  da  igjen  skulde  kaldes  tilbage  til 
Danmark,  har  han  fejlet;  Dagene  bleve  til  Maaneder  og 
Maanederne  til  Aar,  og  Aarene  gik  uden  at  bringe  Benaad- 
ning;  man  har  vel  i  Kjøbenhavn  været  alt  for  glad  ved  at 
være  bleven  af  med  ham  paa  en  pæn  Maade  til  at  ville 
kalde  ham  tilbage;  det  var  saa  trygt  at  vide  ham  saa 
langt  borte, 

Worm  var  nu  som  altid  en  rastløs  og  virksom  Natur; 
han  kunde  ikke  tinde  sig  i  at  være  ledig;  var  han  end  ikke 
bleven  ansat  som  Præst  ved  den  danske  Menighed,  virkede 
han  dog  baade  som  Præst  for  den  og  som  Missionær  blandt 
Hedningerne;  og  at  han  har  været  nidkjær  i  sin  Virksom- 
hed som  Sjælesørger  i  Trankebar,  derfor  borger  os  ikke  alene 
hans  tidligere  Nidkjærhed  her  i  Landet,  men  ogsaa  Beret- 
ninger om  ham  fra  Indien,  hvor  han  skal  have  oversat  Bi- 

beleri,  eller  i  alt  Fald  det  nye  Testamente,  paa  Landets 
Sprog.  Og  dersom  det  forholder  sig  rigtigt,  hvad  der  be- 
rettes, at  Kingos  Salmer  bleve  oversatte  paa  et  Sprog  i 
Indien,  tage  vi  vel  næppe  fejl  ved  at  mene,  at  det  hat 
været  Worm,  der  har  besørget  Oversættelsen;  han  og 
Kingo  vare  jo  dog,  trods  al  deres  Forskjel,  beslægtede 
Naturer,  og  da  Worm  har  maattet  indse,  at  Benaadningen 
vistnok  til  Dels  skyldtes  Kingos  Indflydelse,  er  vel  den 
gamle  Bitterhed  svunden  af  hans  Sjæl;  Kingos  Salmer 
vare  det  ypperste.  Tidsalderen  frembød  i  den  Retning,  og 
Worm  har  i  sin  Ensomhed,  langt  borte  fra  Fædrelandet, 
følt  sig  tiltalt  af  dem. 

Worm  har  efter  det  almindelige  Sagn  omvendt  mange 
Hedninger,  ja  han  naaedo  endog  at  blive  dyrket  som  en 
Helgen,  der  kunde  gjøre  Mirakler;  det  fortælles,  at  da 
han  en  Gang  paa  offentlig  Gade  prædikede  for  Hednin- 
gerne, gik  deres  Afgudsvogn,  der  netop  var  i  Nærheden 
med  et  Afgudsbillede  paa,  i  Stykker,  saa  den  ikke  mere 
kunde  komme  af  Stedet;  dette  var  naturligvis  et  Tegn 
paa,  at  den  Religion,  Worm  forkyndte,  var  den  rette  og 
sande.  Paa  en  anden  Maade ,  mere  legendeagtig  ud- 
smykket, fortæller  Sagnet,  nemlig  at  en  Søndag,  da  Worm 
prædikede  i  den  danske  Kirke,  trak  Hedningerne  netop  om 
i  Procession  med  deres  Afgudsbillede  paa  en  V^ogn,  i  det 
de  afsang  Sange  og  gjorde  anden  Støj.  som  trængte  ind  i 
Kirken  og  forledede  nogle,  der  havde  Lyst  til  at  se  Op- 
toget, til  at  ile  ud;  da  flere  af  hans  Tilhørere  viste  Lyst 
til  at  forlade  Forsamlingen,  bad  han  dem  indtra^ngende 
om  at  blive,  til  den  kristne  Gudstjeneste  var  forbi,  i  det 
han  lovede  dem,  at  de  skulde  komme  tids  nok  til  at  se 
Stadsen  bag  efter;  han  gjorde  da  fra  Prædikestolen  Bøn 
til  Gud  og  virkede  ved  sin  Ben,  at  Vognen,  der  bar  Af- 
gudsbilledet, sank  i,  saa  den  ikke  kunde  komme  op  af 
Dyndet  i  lang  Tid.  Da  Hedningerne  hørte,  at  det  var 
Worm,  som   ved  sin  Ben  havde  formaaet  at  standse  deres 

Procession,    gav    det    hans    Anseelse    et    mægtigt     Sted 
fremad. 

Hvor  længe  Worm  virkede  i  Trankebar,  vide  vi  ikke; 
han  maa  rimeligvis  være  dod  i  et  af  Aarene  lige  før 
1694.  da  hans  Hustru  i  nævnte  Aar  indgik  nyt  Ægte- 
skab, nemlig  med  Præsten  Magister  Mads  Rasmussen 
Trane,  der  deu  Gang  var  Sognepræst  i  Hammel  ved  Frij- 
senborg, men  døde  som  Præst  og  Provst  ved  Domkirken 
i  Viborg,  og  optraadte  som  Talsmand  for  Jakob  Worm, 
da  nogle  efter  hans  Død  søgte  at  plette  hans  Minde;  hun 
blev  i  dette  sit  andet  Ægteskab  Moder  til  en  Søn  og  en 
Datter;  naar  hun  døde,  er  ubetjeudt,  men  det  var  for  hendes 
auden  Mands  Død;  lige  saa  lidt  vides  det,  hvad  der  er  blevet 
af  hendes  Datter  af  Ægteskabet  med  Jakob  Worm. 

Den  Gravskrift,  der  blev  sat  paa  Worms  Grav.  og  som 
rimeligvis  er  forfattet  af  ham  selv  —  det  var  i  tidligere 
Dage  en  almindelig  Vittighed,  at  Folk  i  deres  levende  Live 
skreve  Gravskriften  over  sig  selv  — ,  lyder  saaledes: 

»Sandheds  Elsker,  Udyds  Hader,  sit  Fædrelands  Profet. 
Indiens  danske  Apostel,  Mag.  Jakob  Worm,  der  ej  vidste  at 
hykle,  men  Synd  og  Laster  at  straffe,  der  vantro  og  utro 
med  Pen  og  Mund  underviste,  fik  for  Sandheds  Skyld  sit 
Leje  og  Hvilested  paa  dette  Sted,  saa  han,  skjønt  han  af 
Fædrelandet  blev  forbandet,  dog  ikke  af  Solens  Hede  er 
bleven  forbrændt,  men  naturlig  og  salig,  efter  hans  Overfart 
over  Havet  og  korte  Være  i  Indien,  hans  større  Opbyggelse 
blandt  de  sorte,  til  det  himmelske  Fædreland  af  Kristus 
blev  annammet.« 

Var  Worm,  imedens  han  levede,  bleven  anset  for  en 
Helgen,  er  han  vel  endnu  mere  bleven  det  efter  sin  Død, 
da  det  Jærtegn  viste  sig  ved  hans  Lig,  at  det  ikke  kunde 
gaa  i  Forraadnelse,  men  endnu  et  helt  Aarhundrede  skal 
have  ligget  uden  at  blive  fortæret. 

En  mærkelig  Mand!  mærkelig  i  sit  Liv,  og  mærkelig 
selv  efter   sin   Ded!      Han  var  utvivlsomt  i  Besiddelse   af 


40  Præsten  Jakob  Worm. 

store  Gaver,  der  i  en  blind  Nidkjærhed  bleve  naisbrugte  og 
til  sidst  bleve  Vaaben  mod  ham  selv.  Hvad  man  end  vil 
sige  om  den  Malice,  der  aandede  gjennem  det  meste  ^af, 
hvad  han  skrev  her  i  sit  Fædreland,  maa  man  dog  ind- 
rømme Rigtigheden  af  de  første  Ord  af  hans  Gravskrift: 
»Sandheds  Elsker,  Udyds  Hader«.  Han  var  en  underlig 
Blanding  i  alle  Henseender,  og  saaledes  bleve  ogsaa  hans 
Livsforhold  underlig  blandede-,  han,  der  maaske  i  sin  Ung- 
dom har  'kunnet  have  Grund  til  at  haabe  at  komme  til  at 
indtage  en  hej  gejstlig  Stilling,  døde,  dels  paa  Grund  af 
egen  Brøde,  dels  ved  Ugunst  af  Tidens  Forhold,  der  ligesom 
sammensvore  sig  imod  ham,  mange  Hundrede  Mile  fra  sit 
Hjem,  fra  Hustru  og  Barn.  Har  han  syndet,  har  han  og- 
saa maattet  bøde,  og  bøde  haardt.  Begivenhederne  i  hans 
Livs  sidste  Dage  kaste  ligesom  et  romantisk  Lysskjær  fra 
Sagnverdenen  over  hans  ellers  saa  lidet  romantiske  Person- 
lighed. Men  ét  var  han,  hvad  enten  man  ser  hen  til  ham 
som  Menneske,  som  Præst  eller  som  Litterat,  —  en  mær- 
kelig Fremtoning,  hvis  Liv  er  betegnende  for  hans  Tid. 

Vilhelm  Bang. 


Fra  Krigsfangemes  Lejr*). 

(Scener  fra  den  nordamerikanske  Borgerkrig). 


m. 

De  vilde  Texasmænd, 

JNogle  Uger  efter  Lønningsdagen  fandt  jeg  mig  lig- 
gende paa  en  Seng  i  en  lille  Bræddehytte  i  Tigerville.  Jeg 
havde  nogle  forvirrede  Minder  om,  at  jeg  havde  forlagt  mit 
Kvarter  til  Tigerville  —  at  jeg  en  Aften  efter  en  Parade 
havde  forladt  mit  Telt  til  et  Spasereridt  —  at  jeg  var  reden 
til  Sygehuset  og  stegen  af  med  Svimmelhed  i  Hovedet  og 
Smerter  i  Ansigtet  —  at  Lægen  sagde,  at  jeg  var  meget 
syg  og  ikke  maatte  ride  tilbage,  og  at  der  herpaa  fulgte 
skrækkelige  Febersyner. 

De  lange  Dage  randt  langsomt  hen,  og  de  lumre 
Nætter  snege  sig  møjsommelig  videre,  men  de  bleve  til 
Uger,  inden  nogen  Bedring  indtraadte.  Derpaa  blev  jeg 
transporteret  til  Brashear  og  henflyttet  til  et  Hus,  der 
havde  afgivet  Bolig  for  en  Familie,  som  længe  havde  levet 
i  Louisiana-  Uden  for  Fagaden  var  en  lille  Græsplæne, 
beskygget  af  mægtige,  mosgroede  Ege;  under  deres  Kroner 


•)  Efter  Cb.  E    Nott.   se  foregaaende  Bind,  pag.  453  og  flgn. 

aabnede  sig  en  Udsigt  til  Atchafalayas  Vande,  som  her  ud- 
vide sig  til  Berwickbugten,  og  hinsides  videre  til  den  lille 
Landsby  Berwick.  Husets  nærmeste  Omgivelser  vare  de 
sørgelige  Levninger  af  den  skjønneste  Have  i  det  vestlige 
Louisiana.  Her  stede  endnu  tætte  Grupper  af  Figen-, 
Appelsin-,  Citron-  og  Banantræer;  hist  blomstrede  endnu 
Oleanderne,  Trompettræet,  Jasminen  samt  mange  Arter  tro- 
piske Frugt-  og  Blomsterarter.  Medens  jeg  sad  og  betrag- 
tede disse  Levninger  fra  en  lykkeligere  Tid,  traadte  en 
gammel  Ven  fra  New- York  med  samt  sin  Frue  ind  til 
mig.  Fruen  saae  sig  om  mellem  de  grusbelagte  Veje,  der 
nu  vare  ødelagte  og  udtraadte,  og  mellem  de  lange  Rækker 
Frugttræer,  hvor  Hestene  vare  fastbundne;  hun  betragtede 
de  sjældne  Blomsterbede,  som  vare  nedtrampede  af  Muldyr- 
flokke, og  Græsplænerne,  som  vare  dækkede  med  Dynger 
af  Gødning. 

»Har  De  været  her  tidligere?«  sagde  jeg,  da  jeg  be- 
mærkede det  melankolske  Blik,  hvormed  hun  saa  nøje 
mønstrede  hver  Del  af  hint  sorgelige,  uordentlige  Sceneri, 
—  »Jeg  har  her  tilbragt  den  største  Del  af  mit  Liv;  det 
er  min  Moders  Bolig.«  Hendes  Historie  lignede  enhver 
anden  splidagtig  Families;  alle  hendes  egne  Slægtninge 
stode  i  de  konfødereredes  Rækker,  medens  hun  var  bleven 
tilbage  hos  sin  Mand  for  at  afvente  Unionshærens  An- 
komst. 

Fjenderne  samlede  sig  ved  Teche,  længere  nord  for  os. 
Den  Art  Patrioter,  hvis  Sønner  stode  ved  den  fjendtlige 
Hær  eller  vare  Fanger  hos  os,  og  som  hidtil  havde  holdt 
sig  borte  og  udstødt  mørke  Trusler  mod  os,  da  vi  marche- 
rede forbi,  kom  nu  til  vor  Lejr  og  rare  med  ét  blevne 
særlig  meddelsomme.  De  spurgte,  om  vi  vidste,  hvad  der 
forestod,  og  sloge  paa  Udskrivningerne  i  Syden  og  den 
Skade,  de  vilde  Texasmænd  vilde  tilføje  Hosten.  Der  kom 
ogsaa  Flygtninge  og  Kontrabandister  (Negere),  og  alle  for- 
talte de  om  Fjendens  voxende  Magt,  om  Baade,  der  sam- 

ledes  til  et  natligt  Angreb,  og  om  de  vilde  Texasboeres 
hensynsløse  Raseri.  Paa  den  modsatte  Flodbred  begyndte 
Texasmændene  ved  hejiys  Dag  at  sætte  sig  i  Marche.  De 
kom  i  smaa  Delinger  for  at  rekournoscere,  de  holdt  sig 
skjulte  bag  Huse  og  Krattet,  men  laa  uafladelig  paa  Lur. 
Vi  maatte  sikkerlig  afgive  forføreriske  Maal  for  en  langt 
rækkende  Enfieldtbosse;  de  fyrede  imidlertid  slet  ikke, 
men  smuttede  kun  omkring  i  Tavshed  og  holdt  stadig  Ud- 
kig efter  os,  men  besvarede  aldrig  de  talrige  Skud  fra  vor 
Side. 

Med  den  nervose  Pirrelighed,  som  er  uadskillelig  fra 
enhver  Rekonvalescens,  lugde  jeg  Mærke  til  det  optræk- 
kende Uvejr;  men  enhver  nok  saa  ringe  Anstrængelse  med- 
forte  et  let  Tilbagefald,  og  jeg  var  nødsagen  til  at  tor- 
skaane  mig  for  disse  Ophidselser  og  søge  i  Tide  at  samle 
Kiæfter  for  under  det  forestaaende  Virvar  at  kuime  være 
til  nogen  Nytte.  I  dette  Øjemed  undersøgte  jeg  Indholdet 
af  nogle  fjendtlige  Posttasker.  Her  fandtes  ganske  vist  et 
Par  af  hine  latterlige  Breve  med  samme  slette  Retskriv- 
ning, falske  Syntax  og  svulstige  Hhetorik  som  de,  der  den 
Gang  ugenert  fandt  deres  Vej  til  vore  Aviser;  men  de 
fleste  vare  sørgelige.  Mere  vemodige  Breve,  end  disse 
vilde  Texasmænd  skreve,  ere  aldrig  blevne  affattede.  De 
indeholde  saa  megen  sørgelig  Længsel  efter  Hjemmet  — 
efter  Freden  —  efter  dem.  som  ere  ladte  tilbage,  at  mit 
Sind  umærkelig  fyldes  med  Medlidenhed,  og  jeg  gribes  af 
let  Skam,  medens  mine  Øjne  gjennemlebe  Fjendens  Hemme- 
ligheder, og  jeg  koldblodig  gjer  mig  bekjendt  raed  Ord, 
som  en  kjærlig  Pligt  har  nedskrevet  for  elskende  øjne. 
Her  berettes  om  Bryllupper,  og  her  om  Dødsfald,  her  om 
Savn  og  her  om  Kjærlighed.  Her  er  et  Brev  fra  en  Fader 
i  Port  Hudson  til  »sine  kjære  smaa  Døtre«,  og  her  et  fra 
en  Moder  til  sin  »eneste  elskede  Søn«.  Dette  er  et  Fa- 
miliebrev, som  Forældre  og  Søstre  have  rettet  til  deres 
»tvende  kjære  Drenge«,  som  nu  iagttage  os   fra  den  mod- 

satte  Bred,  og  her  er  et  Modstykke,  som  er  rettet  til 
»Fader,  Moder,  Hustru  og  Søstre«;  Rebelsoldaten  har  fyldt 
sine  »sidste  Ark«  med  mørke  Anelser,  med  lidet  Haab, 
megen  Kjærlighed  og  mange  gode  Ønsker.  En  Enkes 
Brev  fortæller  mig,  at  hendes  eneste  Barn  faldt  ved  Juka, 
og  en  Faders,  at  hans  ældste  Sen  blev  ved  Dalton.  »Hvad 
Under,  at  jeg  ønsker  at  dø  og  hvile  i  Graven?«  spørger 
hvert  Brev.  —  Blandt  en  saa  stor  Mængde  er  det  natur- 
ligvis intet  Under,  at  der  ogsaa  findes  et  Kjærlighedsbrev, 
som  fremstammer  eu  første  Tilstaaelse.  Det  er  rettet  til 
en  Landsbyskjønhed,  vækker  Formodninger  om  Medbejlere 
og  tilsmiler  hende  snart  venlig,  snart  rynker  det  Panden 
en  Smule.  '  Landsby skjønheden  er,  kan  jeg  gætte,  et  Stykke 
af  en  Kokette,  som  fører  sin  Elsker  i  Ledebaand  ved  smaa 
Opmuntringer  og  smaa  Afvisninger;  hans  Brev  er  skrevet  i 
en  mandig  Tone  og  melder  hende,  at  han  havde  haabet  at 
naa  et  berømt  Navn  og  at  vinde  hende  ved  sin  Tilbage- 
komst efter  en  hurtig  Fred.  Dog  Freden  er  ikke  kommen, 
og  han  kan  ikke  længer  udholde  denne  Spænding,  men 
beder  hende  vise  sig  aaben  og  ærlig  mod  ham,  at  besvare 
dette  Brev,  saafremt  hun  elsker  ham.  Dette  Brev  vil  al- 
drig blive  besvaret;  jeg  lægger  det  til  Side  i  den  Tanke 
muligvis  at  sende  det  til  den  ukjendte  Skjønhed  med  en 
Parlamentær;  men  mine  Papirer  bleve  gjorte  til  Bytte,  og 
dette  Brev,  af  hvilket  saa  meget  Haab  var  afhængigt,  gik 
tabt. 

Det  truende  Uvejr  kom  nærmere;  vi  bleve  hyppig 
alarmerede,  Kanonerne  lode  hyppig  deres  manende  Røst 
lyde  ved  Nattetide;  der  blev  slaaet  Alarm,  og  Tropperne 
samledes  og  stode  opstillede  under  Vaaben.  En  Nat  vaag- 
nede  jeg  ved  Kanonernes  Drøn  under  mine  Vinduer  og 
hørte,  hvorledes  Mandskabet  samlede  sig  og  Aniunitions- 
vognene  rullede  forbi.  En  slig  tvungen  Uvirksomhed  er 
den  tungeste  Prøve  for  dem,  som  ere  vante  til  at  være 
virksomme   ved   slige   Lejligheder.      Jeg   blev   af  gammel 

Sædvaue  vaagen  og  ventede  paa  Geværilden,  men  Natten 
forlob  i  usædvanlig  Stilhed.  Den  næste  Morgen  fortalte 
man  mig,  at  alle  vore  Tropper  vare  marcherede  bort  paa 
de  syge  og  et  Par  Vagtmandskaber  nær.  De  syge  tilhvi- 
skede hverandre,  at  vi  vare  uden  Forsvar,  og  at  det  var 
en  Lykke,  at  vi  havde  Telegrafen  og  Jærnbanen  og  saa- 
ledes  kunde  kalde  vore  Tropper  tilbage  fra  den  anden  Flod- 
bred. Et  Par  Timer  forlob,  da  hørte  Telegrafens  Tikken 
pludselig  op,  Jærnbanen  var  afbrudt,  og  Fjenden  stod  mellem 
os  o?  vore  Stridskræfter  ved  La  Fourche. 

Der  kom  ingen  Undsætning,  og  efter  tre  Dages  æng- 
stelig Spænding  blev  Brashear  tagen  med  Storm.  Nogle 
af  vore  syge  formerede  vel  en  Slaglinje  og  holdt  sig  tap- 
pert, men  bleve  snart  overvældede;  den  Deling,  der  stor- 
mede, kjendte  ikke  Betydningen  af  vort  Lasarets  rede  Flag, 
og  en  kort  Stund  saae  det  ud  til,  at  de  vilde  Texasmænd 
hverken  vilde  give  vore  syge  eller  saarede  nogen  Pardon. 
Jeg  var  staaet  op.  steg  ved  Angrebet?  Begyndelse  til  Hest 
men  stod  nu  ved  Lasarettet  sammen  med  Kaptejn  Noblet 
af  1ste  Indiana- Artilleriregiment  og  afventede  Katastrofens 
Slutning.  Kaptejnen  var  fuld  af  Raseri  og  lovede  at  ville 
sende  de  to,  tre  Ladninger,  han  endnu  havde  tilbage  i  sin 
Revolver,  i  Livet  paa  de  skurkagtige  Mordere.  En  Deling 
med  brede  Hatte  og  klirrende  Sporer  stormede  med  Re- 
volvere i  Haanden  hen  mod  Bygningen,  Skjent  jeg  ikke 
var  særdeles  vel  til  Mode.  spurgte  jeg  dog  med  rolig  Be- 
stemthed, om  der  fandtes  en  Officer  blandt  dem;  de  lystrede 
imidlertid,  saae  lidt  forlegne  ud,  og  en  Mand  svarede,  at 
han  var  Sergent.  »Dette  er  et  Lasaret,<-  sagde  jeg  i  be- 
falende Tone.  »Sergent,  stil  strax  to  Mand  som  Skild- 
vagter ved  Døren  og  lad  ingen  uden  de  saarede  komme 
ind.« 

»Vel!  Bill  og  John,  I  skulle  staa  paa  Post  her,« 
kommanderer  Sergenten,  vog  se  nu  til,  at  I  ikke  lade 
nogen,   som  ikke  er  saaret,   komme  ind.«      Dette  var  den 

første  og  sidste  Befaling,  jeg  nogen  Sinde  har  givet  en 
konfødereret  Soldat,  og  jeg  inaa  lade  Sergenten,  at  den 
blev  udført  med  Raskhed  og  Bestemthed. 

Omtrent  samtidig  stormede  en  anden  Flok  mod  et 
Sidevindue  og  stak  Geværerne  ind  gjennem  Ruderne.  Re- 
gimentslægen  var  netop  i  Færd  med  en  Operation,  vendte 
sig  med  den  Koldblodighed,  hans  Kald  krævede,  mod  Vin- 
duet og  raabte  med  den  Bestemthed,  hvormed  man  tiltaler 
Smaaknægte:  »Dette  er  et  Lasaret;  her  maa  I  ikke  komme 
ind;  gaa  bort  fra  Vinduet  og  lad  os  faa  Lys.«  Flinterne 
bleve  trukne  bort,  Delingen  kikkede  med  lidt  Forlegenhed 
hen  mod  Vinduet  og  trak  sig  derpaa  tilbage  med  de  Ord; 
»Her  maa  vi  ikke  komme.« 

Fra  begge  Sider  blev  der  hidbragt  saarede,  og  vore 
Læger  behandlede  dem  alle  paa  samme  Vis  og  med  lige 
Upartiskhed.  Jeg  og  Lejtenant  Stevenson  bleve  flyttede 
bort  fra  Operationsstuen  og  op  til  et  Værelse  i  anden 
Etage.  Løjtenanten  havde  faaet  Foden  i  hele  dens  Længde 
opreven  af  en  Miniekugle  og  modtaget  et  saa  hæsligt  Saar, 
at  der  var  Fare  for  en  Amputation  og  Stivkrampe.  I 
nærmeste  Seng  laa  en  konfødereret  Soldat  Lewis,  et  jævnt, 
godmodigt  Menneske,  der  i  den  følgende  Uge  viste  sig  som 
en  nyttig  og  paalidelig  Ven.  Medens  vi  laa  sauledes,  blev 
vor  Regimentsfane  ved  en  mærkelig  Skæbnens  Tilskikkelse 
bragt  ind  i  vort  Værelse.  Vor  Samtale  standsede,  de  syge 
og  saarede  rejste  sig  op  i  Sengen,  og  alles  Øjne  vare  ret- 
rede mod  det  livløse  Flag,  som  var  det  et,  med  Forstand 
og  Liv  begavet  Væsen.  Te.xasmanden  brød  forst  Tavs- 
heden. 

»Dette  var,«  sagde  han  drømmende,  halvt  for  sig  selv, 
halvt  til  os,  »dette  var  det  skjønneste  Flag,  som  nogen 
Sinde  har  vajet.«  —  »Og  det  er  det  endnu,«  svarede  min 
saarede  Lojtenant  med  Stolthed.  Texasmanden  svarede 
ikke,  og  jeg  ventede  et  Udbrud  af  Harme,  thi  Løjtenantens 
Svar  lød  ikke  saa  lidt  udfordrende;  der  hændtes  imidlertid 

intet  videre;  et  eller  andet  gammelt  Minde  havde  øjen- 
synlig rprt  Texasmandens  Hjærte  og  gjenkaldt  ældre,  bedre 
Dage. 

Da  han  vendte  sig  bort,  tilhviskede  min  Fanebærer 
mig  en  Plan  til  Fanens  Ødelæggelse,  hvad  jeg  dog  ikke 
billigede;  han  anførte,  at  han  kjendte  hver  Trævl  i  Flaget, 
og  at  det  næsten  vilde  vorde  hans  Død,  naar  han  saae  den 
i  Rebellernes  Hænder.  »Nej,  Sergent,«  svarede  jeg,  >vi 
maa  bevare  vort  Flag  ved  at  kæmpe  for  det  og  ikke  ved 
en  æreløs  Streg.«  Mit  Svar  tilfredsstillede  hverken  Ser- 
genten eller  mine  Kammerater;  men  endnu  før  mit  Fan- 
genskabs Slutning  havde  jeg  dog  den  Tilfredsstillelse,  at 
den  elskede  Fane  blev  tilbageerobret  ved  en  ærefuld  Kamp 
og  atter  tilstillet  mit  Regiment. 

Snart  derpaa  indfandt  sig  en  Officer,  som  havde  det 
Hverv  at  frigive  vore  Folk  paa  Æresord.  Hans  rolige, 
høflige  Adfærd  sagde  tydelig  nok,  at  han  var  en  Gentle- 
man, og  han  forestillede  sig  som  Kaptejn  Watt  af  General 
Moutons  Stab.  Kaptejnen  og  jeg  betragtede  hinanden  som 
Folk,  der  mene,  at  de  have  truffet  hverandre  i  tidligere 
Dage. 

Han  fortalte  mig  da,  at  han  tidligere  havde  tilbragt 
Sommersæsonen  i  Saratoga  og  Newport,  og  mente,  at  vi 
havde  lært  hinanden  at  kjende  dér.  Denne  ubetydelige  An- 
ledning —  saa  ubetydelig,  at  de  fleste  vilde  have  grebet 
den  som  en  velkommen  Undskyldning  til  at  lade  hvert  Be- 
kjendtskab  falde  —  indbragte  mig  gjentagne  Besøg  fra 
Kaptejn  Watt;  han  skaffede  Ordre  til,  at  jeg  skulde  for- 
blive paa  Lasarettet  i  Brashear,  og  tilstillede  mig  flere 
Maaneder  igjennem  omhyggelig  alle  de  Breve,  som  vidste 
at  finde  Vej  gjennem  de  fjendtlige  Linjer. 

Hans  Familie  havde  været  en  af  de  rigeste  i  New- 
Orleans,  og  nu  vare  hans  Slægtninge  Flygtninge  i  Evropa. 
Under  den  offentlige  Menings  Tryk  var  han  indtraadt  i 
Hæren  og  havde  ved  Stadens  Erobring  raaattet  være  Vidne 

til  alle  deres  Ødelæggelse,  som  havde  staaet  hans  Hjærte 
nærmest;  han  gjorde  dog  aldrig  upassende  Antydninger 
hertil,  og  i  vore  Samtaler  valgte  han  altid  muntre  Æmner 
og  talte  med  Glæde  om  de  Timer,  han  havde  tilbragt  i 
Norden,  og  om  de  Bekjendtskaber,  han  havde  stiftet  dér. 

Snart  efter  Kaptejn  Watt  indfandt  Stabslægen  sig,  en 
Dr.  Hughes  fra  Victoria  i  Texas,  og  overtog  Befalingen 
over  Lasarettet,  hvad  i  Begyndelsen  dog  kun  fremkaldte 
ringe  Forstyrrelse;  thi  vore  egne  Læger  droge  fremdeles 
Omsorg  for  vore  saarede,  vore  Sygeplejere  uddelte  Por- 
tionerne, og  disse  Portioner  vare  rigelig  forhaanden.  De 
nye  Læger  vare  høflige  og  godmodige,  gjorde  alt,  hvad  der 
stod  i  deres  Magt  for  at  gjøre  vor  Stilling  behagelig,  og 
udtalte  deres  Tak  for  den  Behandling,  vi  tidligere  havde 
ladet  deres  saarede  blive  til  Del.  Saaledes  vare  vore  An- 
liggender i  kort  Tid  komne  i  den  gamle  Gænge,  og  med 
usædvanlig  Hjærtebanken  belavede  vi  os  paa  sandsynlige 
Jobsposter  og  nye  Nederlag  paa  vor  Side.  Fra  vore  Vin- 
duer kunde  vi  se  de  fødererede  Stridskræfter  sætte  over 
Floden;  de  afventede  ikke  først  en  langsom  Kvarter- 
mester  eller  en  regelmæssig  Transport,  men  Baade  og  Ka- 
noer vare  i  travl  Færden,  og  en  lille  Damper  smuttede 
frem  fra  en  af  de  smaa  Bugter  og  var  uden  Ophør  syssel- 
sat med  at  transportere  Artilleriet  over.  Før  Solnedgang 
vare  efter  vort  Skjøn  5000  Mand  med  fire  Batterier  komne 
over  og  under  Fremmarclie  for  at  afbryde  vore  Forbindelser 
paa  Mississippi  og  tvinge  os  til  at  hæve  Belejringen  af 
Port  Hudson. 

Allerede  fra  første  Færd  havde  de  fleste  af  os  fattet 
den  faste  Beslutning  stadig  at  vise  Fjenden  et  fornøjet  An- 
sigt og  aldrig  lade  ham  se  os  nedslagne,  hvad  vi  saa  end 
raaatte  føle.  Naar  Sindet  engang  er  kommet  i  Oprør,  vil 
det  ved  en  ringe  Anstræ^ngelse  kunne  bringes  ind  paa 
hvilket  som  helst  Spor;  vi  g;iorde  en  slig  Anstrængelse,  og 
den  kronedes  med  Held.     Et  Individ,   som  med   højtidelig 

Mine  vovede  den  Ytring,  at  vor  Ulykke  var  frygtelig,  blev 
øjeblikkelig  bragt  til  Tavshed  med  den  Advarsel,  at  han 
vilde  blive  forflyttet  til  en  anden  Afdeling,  hvis  han  kom 
med  saadan  Snak  igjen.  Virkningen  var  mirakuløs,  inden 
ti  Minutters  Forløb  var  han  forvandlet  til  en  lystig,  sorg- 
løs Fyr.  Denne  Adfærd  tror  jeg  nok  reddede  mangt  et 
Liv,  og  min  egen  Bedring  gik  nu  hurtig  og  stadig  fremad, 
medens  det  under  den  foregaaende  Ro  var  gaaet  op  og  ned 
med  min  Helbred. 

Sorg  kunde  man  sandelig  faa  nok  af,  naar  man  særlig 
vilde  have  sit  Blik  rettet  herpaa;  men  aldrig  ere  vel  saa 
mange  Grunde  til  Nedslagenhed  faldne  sammen  og  have 
dog  øvet  saa  ringe  Virkning.  Hverken  det  skammelige 
Tab  af  vor  Stilling  eller  Tilstedeværelsen  af  de  syge  og 
saarede,  der  fyldte  hvert  Værelse,  eller  vore  døde,  som  laa 
ubegravede  rundt  omkring  Bygningen,  eller  Udsigten  til  et 
langvarigt  Fængsel,  eller  Hjælpeløsheden  under  vor  Syg- 
dom, eller  Smerterne  i  vore  Saar  mægtede  at  gjøre  os  ned- 
slaaede.  Jeg  undrede  mig  allerede  den  Gang  derover  og 
kan  endnu  ikke  forstaa,  hvorledes  vort  Sind  mægtede  at 
gjøre  sig  fri  for  disse  Sorger,  og  hvoriede«  den  fremhyklede 
Munterhed  gik  over  til  en  virkelig;  den  var  fra  første 
Færd  dikteret  af  Pligtfølelse  og  maa  siges  fri  for  al  Hjærte- 
løshed.  Kun  én  Gang  sank  mit  Mod,  da  jeg  gjennemgik 
nogle  private  Breve  for  at  finde  en  Adresse;  de  vare  skrevne 
med  et  saa  let  Sind  og  saa  fulde  af  Lykke,  de  hvilede 
fast  paa  den  Tro,  at  den  Kriger,  til  hvem  de  vare  rettede, 
vilde  komme  tilbage,  kronet  med  Ære,  og  dog  blev  det 
hele  kun  en  kort,  lykkelig  Illusion.  En  eneste  Søster  havde 
sendt  sin  eneste  Broder  i  Krigen ;  det  forældreløse  Søskende- 
par havde  bragt  dette  store  Offer,  og  nu  maatte  jeg  skrive 
til  den  unge  Frøken  og  meddele  hende,  at  han  havde 
været  min  paalideligste  Officer  og  var  falden  for  sin  Fanes 
Ære. 

Der  var  en  anden  Klasse  Fanger,  hvem  Tabet  af  Bra- 

shear  gik  endnu  tungere  til  Hjærtet  end  os,  der  dog  kunde 
trøste  os  med  Krigsfangernes  Rettigheder  og  Forhaab- 
ninger;  jeg  raener  de  ulykkelige  Neger-Kontrabandister, 
som  vel  vare  bragte  i  stor  Bevægelse,  før  Slaget  faldt, 
men  nu  bar  det  med  den  for  deres  Kace  ejendommelige,  taare- 
løse  Apathi.  »Negerne  se  egentlig  ikke  ud,  som  de  gjærne 
saae  os,«  hørte  jeg  en  af  de  fødererede  Soldater  sige  til  en 
anden. 

»Nej,«  svarede  den  anden;  »men  i  Morgen  vil  De  og- 
saa  kunne  se  en  Horde  af  disse  mæskede  Plantere  paa  Jagt 
efter  dem;  de  Karle  fægte  ikke,  men  de  ere  stedse  ved 
Haanden,  naar  der  bliver  Tale  om  deres  Niggere.« 

Det  slog  virkelig  til;  daglig  kom  Planter  efter  Planter 
—  og  Gruppe  paa  Gruppe  af  Mænd,  Kvinder  og  Bovn 
traskede  sorgfulde  bort,  belæssede  med  deres  Senge  og  Ba- 
gage. De  Hundreder,  som  bleve  tilbage,  gik,  jeg  véd  ej 
hvor  hen. 

I  vor  Lejr  opholdt  sig  en  Kone,  en  Kvadron,  som 
havde  været  Sygeplejerske.  Hos  hende  boede  ogsaa  hendes 
gamle  Moder,  der  var  endnu  mørkere  end  hun  selv,  og  en 
lille  Datter,  der  var  saa  hvid,  at  ingen  let  kunde  falde  paa 
den  Tanke,  at  hun  havde  Blod  til  fælles  med  den  ulykke- 
lige Race.  Under  al  dette  Virvar  og  Tidens  tunge  Prø- 
velser undlod  denne  Kvinde  aldrig  at  udvise  de  fusende 
smaa  Tegn  paa  net  og  passende  Adfærd,  der  saa  tydelig 
vidoe  om  medfødt  Værdighed  og  Dannelse,  Den  smag- 
fulde Simpelhed  i  hendes  ofte  vexlende  Toilette,  hendes 
fine  Kraver,  smukke,  hvide  Manchetter,  nydelige  Arbejds- 
kurv,  men  fremfor  alt  hendes  rolige  Tilbageholdenhed  min- 
dede langt  snarere  om  en  Dame  end  en  Slavinde.  Under 
Fægtningen  havde  hun  vist  sig  modig  og  tapper,  og  da  et 
Par  fejge  Karle  stormede  ind  i  Hospitalet  og  bade  om  en 
Plads,  hvor  de  kunde  krybe  hen  og  skjule  sig,  viste  denne 
Kvinde  midt  under  Salverne  med  Hospitalet,  og  medens 
Mænd  og  Kvinder  løbe   forvildede  omkring,    »disse  Mænd« 

ind  i  et  Værelse,  laasede  Doren  efter  dem  og  Qæinede  sig 
saa  rolig,  at  man  skulde  have  tænkt,  at  Faren  ikke  havde 
noget  med  hende  at  gjere.  Da  hun  et  Par  Timer  senere 
kom  orjenneni  den  Afdeling,  hvor  vi  laa,  hlev  hun  staaende 
ved  Vinduet  og  betragtede  de  fødeierede  Soldaters  Overgang 
over  Floden, 

Blandt  alle  de  Personer,  hvem  Brashears  Erobring 
i>ragte  Sorg  og  Ulykke,  var  der  sandsynligvis  ikke  en 
eneste,  der  var  truet  i  saa  hej  en  Grad  som  hun,  der 
netop  havde  truffet  Foranstaltninger  til  med  Moder  og 
Barn  at  sege  et  sikkert  Tilflugtssted  i  Norden,  og  nu  var 
den  skrækkelige  Ulykke  brudt  ind  over  hende,  da  hun  alt 
var  den  frelsende  Havn  saa  nær.  Desuagtet  udgød  hun 
ingen  Taarer.  udstødte  ingen  Klager;  med  sine  store,  sørg- 
modige Øjne  fæstede  paa  Floden  stod  hun  ved  Vinduet  og 
hørle  paa  de  skingrende  Jubelraab,  som  forkyndte  Sydens 
Sejr;  en  halv  Times  Tid  blev  hun  staaende  ubevægelig; 
hendes  Ansigt  beholdt  sin  blide  Fatning,  og  kun  en  eneste 
Gang  bævede  hendes  Læber,  som  de  gjemte  et  Hav  af 
Smerte:  derpaa  vendte  bmi  sig  bort  og  optog  atter  sit 
Arbejde  saa  rolig'  som  hun  alene  ikke  var  bleven  ramt  af 
Skæbnen.  Hun  opmuntrede  de  Folk,  som  sogte  at  til- 
kæmpe sig  de  nødvendige  Kræfter  for  at  kunne  modtage 
deres  Frihed  paa  Æresord;  hun  arbejdede  for  de  Officerer, 
hvem  den  Lod  forestod  at  blive  sendt  i  Fangenskab;  men 
for  sit  eget  Vedkommende  gjorde  hun  hverken  Krav  paa 
Hjælp  eller  Medlidenhed ;  vi  spurgte  hende,  om  vi  ikke 
skulde  skrive  til  hendes  tidligere  Herre,  for  at  han  kunde 
indfinde  sig  og  føn^  hende  tilbage  til  hendes  tidligere 
Hjem;  men  af  en  ukjendt  Grund  afslog  hun  dette  standhaf- 
tig. Vi  foreholdt  hende  indtrængende,  at  hun  med  Datter 
vilde  blive  sendt  langt  bort  til  Texas  eller  Arkansas  og 
kunde,  som  saa  mangen  anden,  falde  i  Hænderne  paa  en 
eller  anden  halvvild  fremmed;  hun  svarede  rolig,  at  det 
havde  hun  vel  betænkt.     Fer  vor  Afsked   spurgte  vi,  hvad 

fremtidig  Hjælp  vi  kunde  yde  hende,  og  hvilken  Plan  hun 
vilde  følge  for  at  gjenvinde  sin  Frihed  eller  sikre  sig  et 
mindre  udsat  Hjem;  hun  svarede  kort  og  godt,  det  vidste 
hun  ikke,  det  var  og  blev  hendes  hele  Svar. 

De  fangne  Officerer,  som  vare  i  Stand  til  at  marchere, 
bleve  transporterede  til  Shreveport,  og  Mandskabet  blev  fri- 
givet paa  Æresord  og  sendt  tilbage  til  vore  Linjer.  Tre 
Officerer  af  mit  Regiment  bleve  tilbage  hos  mig,  de  tvende, 
syge  og  den  tredje  haardt  saaret.  Vort  Antal  øgedes  endnu 
med  tvende  krigsfangne  Borgere.  Den  ene,  hvem  jeg  vil 
kalde  Stratford,  blev  arresteret  som  Forpagter  af  en  kon- 
fiskeret Plantage,  den  anden  Civilist  var  Hr.  Dwight  Parce 
fra  New-York;  han  havde  lige  paabegyndt  en  Forretning  i 
Brashear,  var  nu  Øjenvidne  til  sin  Formues  Ødelæggelse, 
men  gik  desuagtet,  og  skjønt  han  var  Invalid,  med  en 
Munterhed  og  Fortrøstning,  som  intet  magtede  at  kue, 
sin  Skæbne  i  Møde,  at  finde  en  Grav  som  Fange  i  Texas. 

Det  lykkedes  os  alle  at  faa  Fingre  i  lidt  Bagage. 
Kaptejn  Watt  sendte  mig  en  Ordre  paa  at  faa  mine  Sager 
udleverede,  saafremt  jeg  kunde  finde  dem,  og  med  sin  stadige 
TjensLvillighed  raadede  Dr.  Hughes  mig  til  at  tage 
hans  Ambulancevogn  og  kjøre  til  Fortet,  hvor  nogle  af 
Fangernes  Itljendele  vare  ophobede.  Min  Vagt  var  en  ung, 
barbenet  Gentleman  i  Skjorteærmer;  paa  min  Bøn  om  at 
kjøre  bort  gav  han  sig  til  at  fløjte  ivrig  og  satte  sig  op  bag 
i  Ambulancevognen,  med  Ansigtet  vendt  mod  Lasarettet 
og  Kyggen  mod  mig.  Jeg  spurgte  ham  med  nogen  P'or- 
bavselse,  om  han  ikke  vilde  hente  sin  Bøsse;  han  borte  op 
med  sin  Fløjten  og  mente,  at  det  tænkte  han  ikke  at  gjøre. 
Efter  et  Par  Minutters  fortsat  Fløjten  definerede  han  sin 
Stilling  nærmere  med  de  Ord,  at  naar  jeg  løb  bort,  tænkte 
han  at  kunne  løbe  bag  efter,  og  at  Klimaet  vist  vilde  blive 
raig  en  Smule  for  stramt.  Efter  en  fornyet  Fløjten  gik 
hans  Stivhed  lidt  over,  og  han  søgte  øjensynlig  at  bringe 
raig  i  bedre  Humør  ved   at  ytre:    »Hunden   los   i  det  Lu- 

schanny-Klima,  og  Hunden  les  i  di  Luschannier,  som  er 
det  gemeneste  Pak,  jeg  har  set.  Jeg  tænkt  lige  saa  gjærn 
skyd'  en  af  dem  som  en  Yank't.  Dette  satte  mig  i  ganske 
behageligt  Lune,  og  saaledes  førte  vi  en  gemytlig  Passiar; 
men  Oprindelsen  til  »Hunden  løsc  kjendte  min  Vogter  ikke, 
han  formente  kun,  at  det  var  saa  temmelig  det  samme  som 
en  lidt  anden  Ytring,  kun  var  det  ikke  fuldt  saa  slemt,  og 
til  denne  Mening  sluttede  jeg  mig.  Senere  har  jeg  hert, 
at  denne  udtryksfulde  Frase  skriver  sig  fra  Truslen  om  at 
slippe  en  Hund  løs  paa  en,  at  den  aarlig  gjør  en  uhyre 
Hob  Eder  overflødige  i  Texas  og  dog  efter  al  Rimelighed 
gjør  lige  saa  god  Nytte, 

Den  tredje  Juli  om  Morgenen  indfandt  den  jourhavende 
Officer  sig;  han  var  Kaptejn  ved  Oberst  Bat^s's  texanske 
BataiUon  og  bad  os  venligst  holde  os  beredte  til  at  rykke 
ud  om  Eftermiddagen;  Baaden  skulde  være  færdig  Kl.  5  og 
føre  os  til  Sygehuset  i  Franklin,  hvor  vi  vilde  faa  det  langt 
bedre.  Baaden  kom  imidlertid  ikke,  og  vi  bleve  tilbage  for 
at  fejre  d.  4de*)  i  Brashear;  vi  gjorde  en  Runde  hos  vore 
sjge  for  at  trøste  dem  med  Forsikringen  om  snarlig  Fri- 
givelse, vi  oplæste  Uafhængigheds-Erklæringen  og  drak  en 
Flaske  Vin,  som  Fru  Stratford  i  patriotisk  Hengivenhed 
havde  indsmuglet  til  os.  Vor  Ven,  Gaarsdagens  jourhavende 
Officer,  indfandt  sig  for  at  gjøre  os  en  Undskyldning; 
Baaden  var  bleven  holdt  tilbage  —  han  vidste  nok,  at  han 
havde  voldt  os  megen  Besvær  —  han  var  kommen  for  at 
bede  os  om  Forladelse  —  det  gjorde  ham  hj ærtelig  ondt, 
at  han  ikke  selv  betimelig  var  bleven  underrettet  om  For- 
sinkelsen, at  han  kunde  gjøre  os  bekjendt  dermed.  Han 
troede  nok,  at  der  i  Dag  ikke  vilde  være  nogen  Forsinkelse,  og 
han  havde  lige  bedt  den  nye  jourhavende  Officer  om  at 
beordre  Baaden  op  til  selve  Sygehuset,   saa   vi  ikke  fik  det 


*)  Den   4de   Juli    1776    erklæredes    de    forenede    Staters    Uaf- 
hængighed. 

Besvær  at  gaa  ned  til  Landgaugsstedet.  Intet  kunde  være 
mere  elegant,  ridderligt  og  venskabeligt;  havde  han  været 
en  af  mine  Officerer  og  jeg  Greneralløjtenant,  kunde  han 
ikke  have  vist  sig  mere  høflig  og  hensynsfuld. 

Om  Eftermiddagen  brød  vi  altsaa  op  til  vor  «4de  Juli 
Udflugt*.  Medens  Baaden  laa  ved  Værftet,  kom  en  Offfcer 
med  langt,  hvidt  Haar  og  et  imponerende  Ydre  langsomt 
gaaende  gjennem  Salen;  da  han  kom  nærmere,  kunde  jeg 
skjelne  Oberst-Stjærnerne  paa  hans  Krave,  og  en  af  Skild- 
vagterne hviskede  til  mig,  at  det  var  Oberst  Bates ;  han  gik 
hen  til  mig,  bød  mig  Haanden  og  sagde  med  en  Højtide- 
lighed, der  passede  godt  til  hans  værdige  Holdning:  «Hr. 
Oberst!  Jeg  kommer  at  gjøre  min  Undskyldning,  fordi 
jeg  ikke  tidligere  har  aflagt  Dem  et  Besøg;  men  jeg  har 
været  overlæsset  med  Beskæftigelser.  Jeg  beder  Dem  nu 
om  at  undskylde  mig». 

Naar  jeg  betænker  Forskjellen  i  Aar  og  de  forskjellige 
Forhold,  hvorunder  hver  af  os  befandt  sig,  kjender  jeg  ikke 
noget  Tilfælde,  der  har  behaget  mig  saa  højlig  som  den 
aldrende  Obersts  fine  Høflighed,  Der  paafulgte  nu  en  interes- 
sant Underholdning,  hvorigjennem  jeg  blev  klar  paa,  at 
han  var  en  Alabamaer  af  Fødsel.  Han  udtalte  sig  med 
hej  Agtelse  om  Texanernes  Karakter,  der  efter  hans  Udsagn 
var  en  Forening  af  Jævnhed  og  Tapperhed,  men  befrygtede, 
at  Landet  kun  vilde  frembyde  faa  Bekvemmeligheder,  i  det 
mindste  for  os  Beboere  fra  Norden.  Da  Baaden  var  færdig 
til  Affarten,  kaldte  han  den  vagthavende  Officer  hen  til  sig 
og  sagde  til  ham: 

«Hr.  Kaptejn!  Deres  Befalinger  ere  sirænge,  det  véd 
jeg  vel;  men  disse  Gentlemen  ere  Invalider;  de  ere  for 
svage  til  at  kunne  flygte.  De  maa  fortolke  Deres  Befalinger 
paa  en  frisindet  Maade  til  Gavn  for  disse  syge.  Lad  ikke 
Deres  Vagtmandskab  falde  disse  Gentlemen  til  Besvær  og 
gjer  dem  det  saa  bekvemt,  som  det  blot  er  Dem  muligt». 

Der   var  imidlertid  en  anden  Oberst,    som    efterfulgte 

Bates  i  Kommandoen  i  Brashear;  han  var  Borger  fra  en  af 
Ny-Englands-StateiTie  og  havde  været  Ishandler  i  New- 
Orleans,  Da  Krigen  udbrød,  tog  han  ikke  Parti  for  sin 
Fædrenestat,  men  for  den,  hvor  han  var  bosat;  alle  de 
smaalige  Mishandlinger,  Simpelheder  og  Gnisomheder,  der 
tilfojedes  os  i  Brashear  og  Franklin,  udgik  direkt«  fra  hans 
Initiativ.  Medens  de  virkelige  Officerer  udviste  en  udsøgt 
Godhed  og  Opmærksomhed  mod  os  —  medens  de  saae  bort 
fra,  hvad  de  i  Virkeligheden  holdt  for  en  unyttig  Øde- 
læggelse af  deres  Hjemstavn  og  en  kaad  Tilintetgjørelse  af 
deres  Ejendom  — .  indjog  denne  usle  Renegat  fra  Norden 
Nordens  Damer  Skræk,  i  det  han  lagde  de  ulykkelige  Fanger 
i  Bolt  og  Lænker  og  bortsendte  syge  og  saarede  Officerer 
fra  Sygehuset  ved  Befalinger,  der  vare  lige  saa  grusomme 
som  fejge. 

Sygehuset  i  Franklin  havde  før  Krigen  været  Byens 
Raadhus  og  stod  tæt  ved  Bugten.  Lejtenant  Stevenson  blev 
anbragt  i  Afdelingen  for  de  saarede,  og  vi  øvrige  fik  anvist 
tre  venlige  Værelser  i  en  Fløj  af  Bygningen.  Vor  Vagt 
bestod  af  en  Korporal  Ingram  og  sex  Mand  af  Oberst 
Bates's  Regiment,  de  bivuakerede  nede  i  Gaarden  og  gjorde 
os  fuldstændig  tvivlraadige  med  Hensyn  til  vor  Forestilling 
om  «vilde  Texanere.*  De  drak  ikke,  bandede  ikke,  spillede 
ikke,  de  bevogtede  os  nok,  men  tog  alt  fra  en  venlig  Side 
og  med  en  Gemytlighed,  der  meget  formindskede  vor  Af- 
hængighedsfølelse. 

Dr.  Mårten,  den  Læge,  til  hvis  Opsyn  Hospitalet  var 
betroet,  var  hoflig  og  venlig.  En  lille  Modejunker  af  en 
Lejtenant,  en  født  Franskmand  ved  Navn  Salomon,  var 
utrættelig  i  sine  Opmærksomheder;  han  udvalgte  en  sort  til 
vor  særlige  Tjener,  sendte  os  idelig  Smaaforæringer  som 
Frugter  og  Forfriskninger  og  aflagde  os  disse  Smaavisitter, 
hvori  Franskmændene  ere  saa  store  Mestre.  En  Skrædder 
var  et  Stykke  af  en  Hushovmester  og  tog.  os  i  sin  særlige 
Beskyttelse,  i  det  han  for  vor  Skyld    en  halv  Snes   Gange 

om  Dagen  skjældte  Kokken  ud  og  skjændte  paa  Oppasseren. 
Fremdeles  var  der  en  Sergent  af  Regimentet  Orescent,  og 
det  var  en  Soldat,  som  holdt  paa  Disciplin,  men  velvillig 
og  meddelsom  over  for  os.  Endelig  var  der  endnu  vor  sorte, 
som  hed  Ben,  var  en  meget  fiffig  og  kløgtig  Fyr  og  aldrig 
savnede  godt  Lune  eller  lod  det  mangle  paa  de  beherige 
Buk.  Damerne  fra  Franklin  strømmede  skarevis  til  Syge- 
huset og  medbragte  Frugt,  Blomster  og  alle  Haande  Slikke- 
rier af  egen  Fabrikation.  Med  Hensyn  til  Diæt  havde  de 
ganske  andre  Ideer  end  Doktorerne,  og  paa  deres  nydelige 
Vis  anrettede  de  visselig  lige  saa  megen  Skade,  som  patri- 
otiske Damer  have  stiftet  paa  andre  Hospitaler  end  just  de 
fødererede.  Omhyggelig  undgik  de  imidlertid  den  ensomme 
Yankee-Fanges  Seng  i  de  saaredes  Afdeling;  de  dannede 
gik  forbi  ham,  som  var  det  blot  en  tilfældig  Overseen,  de 
mere  udannede  viste  ved  den  indstuderede  Omhyggelighed, 
at  det  var  en  tilsigtet  Demonstration.  De  vilde  Texasmænd, 
der  havde  taget  os  til  Fanger,  sluttede  sig  ikke  til  disse 
patriotiske  Tilkjendegivelser,  men  delte  tvært  imod  alt,  hvad 
de  modtoge,  med  Lejtenant  Stevenson,  saae  i  ham  en  Med- 
broder og  spurgte  et  Par  Gange  temmelig  ærgerlig  vore 
Besøgerinder,  hvorfor  de  ikke  gave  Gentlemanen  i  fjerde 
Seng  dette  eller  hint.  Man  maa  dog  ikke  tro,  at  denne  det 
smukke  Kjøns  Adfærd  fuldstændig  skrev  sig  fra  deres  egen 
ondskabsfulde  Indgivelse.  'Kvinderne  vare  saa  godt  som 
Sydens  Mænd  til  Hobe  Slaver  af  den  'offentlige  Mening. 
Efter  en  Stunds  Forløb  adlød  en  Dame  sit  af  Naturen  gode 
Hjærte  og  standsede  lidt  ved  Fangens  Seng,  og  snart  fulgte 
de  andre  hendes  Exempel,  Gaver  strømmede  til  fra  gavmilde 
Hænder,  og  da  Skibet  først  havde  faaet  en  anden  Kurs» 
syntes  Vinden  nu  at  blæse  lige  saa  stærk  fra  den  ridderlige 
Kant  som  tidligere  fra  den  patriotiske. 

Min  J^eretning  vilde  ikke  være  tro,  naar  jeg  undlod  at 
give  et  Referat  over  Kosten  under  vort  fjorten  Dages  Op- 
hold   paa   Hospitalet   i   Franklin.     Den    overgik   i   saa    høj 

Grad  den  Kost,  som  Krigsfanger  overhovedet  kunde  vente 
hosfRebellerne,  den  var  saa  forskjellig  fra  den  Kost,  der, 
som  vi  vel  kunde  tænke,  vilde  paafelge,  at  jeg  omhyggelig 
noterede  mig  Spisesedlen  for  flere  Dage  og  her  autorer  et 
passende  Udtog: 

Onsdag  15de  Juli.  Ved  Solopgang.  Kaffe  og  Bag- 
værk. 

Frokjost.  Bofst^,  kogt  Oxekjød.  Agurker,  Ferskner, 
Meloner,    Franskbrød,   Bagværk,    ristede   Tvebakker  og   Te. 

Middagsmad.  Suppe,  Roastbøf,  Bef  å  la  mode, 
Agurker,  Limabenner,  Franskbrød,  Bagværk,  Te. 

Vort  lette  Fangeliv  fik  dog  et  Sted  i  Form  af  en 
Officer  fra  Speights  Bataillon,  texansk  Rytteri.  Han  blev 
forestillet  som  Løjtenant  Georg  C.  Duncan  og  havde  Befa- 
ling at  transportere  os  til  Nibblets  Bluff  ved  Sabine.  Heraf 
fremgik,  at  vi  skulde  omkvarteres  til  den  sydlige  Del  af 
Texas  og  ikke  felge  de  Otficerer.  som  vare  blevne  tagne  til 
Fange  med  os. 

Befalingen  led  at  transportere  alle  Fanger  til  Syge- 
huset ved  Nibblets  Bluff;  men  da  Officeren  saae  Løjtenant 
Stevenson  og  hørte  Lægens  Beretning,  afsendte  han  en 
speciel  Melding  fra  Lægen  og  afventede  yderligere  Befaling. 
I  Mellemtiden  kjørte  vor  Ven,  den  høflige  Franskmand 
Løjtenant  Solomon,  Fru  Stratford  til  Ny-Iberia,  og  vi  af- 
ventede med  en  vis  Ængstelse  vor  Afrejse  og  drøftede 
Sandsynligheden  for,  om  vi  vilde  overstaa  Marchen  eller 
styrte  undervejs. 


IV. 

Marchen. 

Søndag    Morgen ,    omtrent    ved    Solopgang ,    indfandt 
Løjtenant  Duncan   sig  og   underrettede   os   om,    at   vi    øje- 

blikkelig  maatte  bryde  op.  Vi  sprang  ufortøvet  op,  paa- 
skyndede vort  Toilette,  rullede  Tæpperne  sammen  og  indtoge 
i  en  P'art  en  Smule  Frokost,  bestaaende  af  Brød  og  Kaffe. 
Med  større  Ligegyldighed  end  jeg  virkelig  følte,  udtalte 
jeg  den  Formodning,  at  Løjtenant  Stevenson  skulde  blive 
tilbage  Løjtenantens  Ansigt  forlængede  sig,  og  i  det  han 
vendte  sig  bort,  udtalte  han  med  nervøs  Hast:  »Der  er 
indtruffet  Ordre  til,  at  »alle«  strax  skulle  begive  sig  paa 
Marche,  og  jeg  har  intet  Valg.«  Det  blev  følgelig  min 
uvelkomne  Opgave  at  gaa  ned  og  forkynde  den  saarede 
Officer,  at  han  maatte  bryde  op.  Foruden  sit  smertelige 
Saar  led  han  netop  af  et  Feberanfald;  hans  udmattede 
Udseende  forskrækkede  mig,  skjønt  jeg  ubekymret  talte  om 
cle  gode  Virkninger  af  en  forandret  Luft  og  om  de  Fordele, 
som  vare  forbundne  med  vort  videre  Samliv. 

En  plump  Bondevogn  rumlede  hen  foran  Døren,  og  vor 
nye  beredne  Vagt  paa  deres  fyrige  texanske  Heste  mar- 
cherede op  om  samme.  Den  gamle  Vagt  hjalp  os  meget 
hjærtelig  med  at  bære  vor  Bagage  ud;  Folkene  trykkede 
os  i  Haanden  og  sagde  Farvel  til  os  med  en  Varme,  som 
smagte  langt  mindre  af  rebelske  Fjender  end  af  Lands- 
mænd og  Venner.  Nogle  nylig  indtrufne  Fanger  bleve 
bragte  ud  af  Raadhuset,  og  derpaa  brøde  vi  op.  Ved  vor 
Afmarch e  greb  en  af  Fangerne  mig  i  Haanden  med  et  Ud- 
brud af  Overraskelse.  Forst  kjendte  jeg  ham  ikke,  men 
efter  en  Stunds  Forløb  gik  det  op  for  mig,  at  det  var 
Kaptejn  Frederik  v.  Tine  af  mit  forrige  Regiment;  han  og 
€t  Par  andre  Officerer  fra  Massach usets  vare  blevne  fangne 
ved  Mississippi  og  havde  den  sidste  Uges  Tid  været  inde- 
spærrede i  Fængslet  ved  Thiboudeau. 

Vejen  fra  Franklin  marcherede  vi  parvis,  medens  vor 
Eskorte  fordelte  sig  langs  begge  Sider,  gjorde  deres  Flinte 
los  og  holdt  et  vaagent  Øje  med  os,  som  de  nærede  nogen 
Frygt  for  et  umiddelbart  Flugtforsøg.  Driverne  i  Franklin 
kom  naturligvis  frem  for  at  glo  paa  os  og  gjøre  deres  Be- 

mærkninger,  som  sjælden  vare  Komplimenter,  og  Kvinderne 
betragtede  os  under  Forbimarchen  fra  Trappetrinnene,  mange 
triumferende,  kon  nogle  enkelte  med  Medlidenhed.  Jeg 
maatte  marchere  i  Teten  for  d»^nne  ubehagelige  Procession; 
men  de  fangne  røbede  os  de  hidtil  hemmelig  holdte  Efter- 
retninger, og  jeg  følte  mig  stolt  og  lykkelig  over  det  længsels- 
fuldt forventede  Held  ved  Vicksburg  og  Port  Hudson*). 

Foruden  vor  egen  Afdeling  og  de  tre  Fanger  fra 
Mississippi  havde  vi  endnu  med  os  en  Mænsrde  krigsfangne 
Borgere  og  en  ulykkelig  Desertør,  man  fik  fat  paa  ved 
Brashear.  Blandt  disse  Civilister  fandtes  et  Dusin  Is- 
lændere, som  strax  stillede  sig  i  Spidsen  for  Kolonnen  og 
marcherede  og  passiarede  uafladelig  med  en  Iver,  som  ingen 
ikke  engang  forsøgte  at  komme  na-r.  En  Marche  virker 
altid  oplivende,  selv  om  den  fører  til  Fangenskabet;  men 
vor  Livlighed  stoppede  snart  op.  Næppe  vare  vi  komne 
uden  for  Stadens  Skygge,  før  den  brændende,  febersvangre  Sol 
snart  øvede  sin  Virkning  paa  Rekonvalescenterne.  Det  var  en 
meget  alvorlig  Opgave  for  enkelte  blandt  os;  Sabinefloden 
var  fem  og  fyrgetyve  Mil  borte,  og  der  hen  skulde  vi  mar- 
chere over  aabne  Prærier  og  i  en  Midsommervarme,  som 
kun  Syden  kan  opvise. 

Før  en  Fjerdingvej  var  tilbagelagt,  kunde  jeg  allerede 
skjelne  Virkningen  af  den  frygtelige  Hede  paa  andre  og  føle 
den  paa  mit  eget  Legeme.  Ansigterne  bleve  brændende 
røde,  Frakkerne  kastedes,  og  Sveden  flød  i  Strømme.  Dog 
det  var  en  Æressag  ikke  at  kaste  sig;  jeg  for  mit  Ved- 
kommende følte  en  smertelig  Krænkelse  over  Skjændselen 
ved  Brashear  og  besluttede  stadig  paa  ny  at  marchere,  til 
jeg  styrtede  død  om,  før  en  af  disse  fødererede  Soldater 
skulde  kunne  sige,  at  en  Tankeeoberst  havde  givet  sig. 

*)  General  Grant  erobrede  den  4de  Juli  1863  Vicksburg  ved 
Mississippi  etter  en  Belejring  paa  47  Dage :  tem  Dage  senere 
overgav  ogsaa  Port  Hudson  sig.  Begge  Steder  blev  der  gjort 
talrige  Fanger. 

I  Spidsen  for  Eskorten  red  en  ung  Fyr  med  et  god- 
modigt Udseende;  han  var  stor,  senestærk  og  havde  det 
mest  muntre  Aasyn,  jeg  endnu  havde  truffet  paa  hos  en 
Sydstatsmand.  Jeg  nærede  først  nogen  Tvivl,  om  han  var 
Privatmand  eller  Kaptejn,  men  fandt  sluttelig  ud,  at  han 
var  Korporal.  Han  red  en  kraftig  lille  Fuxhingst,  som 
man  i  Texas  kalder  en  Ponny;  en  lang  Kevolver  stak  i 
hans  Bælte,  en  les  oprullet  Lasso  hang  ved  Sadelbuen, 
hans  glinsende  Springfield-Gevær  hvilede  over  Sadelknappen, 
og  saaledes  afgav  han  med  [sin  brede  Hat  og  sine  tunge, 
klirrende  spanske  Sporer  et  fortrinligt  Billede  paa  en  vild 
Texasmand.  Da  vi  skulde  træffe  nogle  S maafora udringer 
og  Indretninger,  og  Løjtenanten  ikke  var  at  se,  henvendte 
jeg  mig  til  Korporalen  og  spurgte,  om  han  ikke  vilde  befale 
et  Øjebliks  Holdt.  »Saamænd  vil  jeg  saa,«  lød  hans  meget 
føjelige  Svar,  der  fulgtes  af  Befalingen:  »Gjør  nu  Holdt  her. 
Folk,  og  lad  Fangerne  kaste  deres  Pakkenelliker  paa  Vognen; 
det  er  unødigt,  at  de  besvære  sig  med  dem.« 

Vi  benyttede  Standsningen  til  at  fastgjore  nogle  Stænger 
paa  Siden  af  Vognen  og  brede  vore  Tæpper  over  dem, 
saa  at  de  dannede  en  Markise  over  Løjtenant  Stevenson. 
Dog  Solen  brændte  varmere  og  varmere.  Ved  næste  Holdt 
tog  en  af  os  en  Feltflaske  fra  Bagsiden  af  Vognen  —  Vandet 
var  varmt,  saa  utrolig  varmt,  at  vi  andre  ble  ve  hidkaldte 
for  at  prøve  det,  og  alle  samstemmede  i,  at  Heden  var 
smertelig.  Mit  første  Indtryk  var,  at  denne  overvældende 
Varme  vilde  fremkalde  Vabler;  men  Louisianas  fugtige 
Atmosfære  fremkaldte  Strømme  af  Sved,  der  vædede  Ansigt 
og  Hænder  og  hurtig  gjennemblødte  hvert  Klædningsstykke. 
Ansigterne  glødede  og  brændte  mere  og  mere,  Underhold- 
ningen blev  mat  og  hørte  snart  aldeles  op;  de,  som  i  Be- 
gyndelsen havde  pjanket  lystig  løs,  marcherede  nu  i  mørk 
Tavshed  ved  Siden  af  hverandre,  vexlede  vel  lejlighedsvis 
merke  Blikke,  men  talte  sjælden,  ja  vel  næppe  et  Ord. 

Henimod    Middagstid    strømmede      den    i     Regntiden 

almindelige  Regnskylle  voldsomt  ned  over  os;  vi  marcherede 
hen  under  nogle  Træer,  lænede  os  tæt  op  mod  Læsiden  af 
Stammerne  og  bleve  staaende  her,  til  Stormen  var  forbi. 
Strax  aabenbarede  sig  den  forskjellige  Karakter  hos  de  tre 
Klasser  Menuesker,  her  vare  samlede.  Irlænderne  lo,  puffede 
hverandre  ud  i  Regnen  og  optoge  hele  Sagen  som  en 
kapital  Spøg;  Nordstatsboerne  vexlede  idelig  Stilling,  si^gte 
efter  Forbedringer,  medens  Regnen  var  voldsomst,  brummede 
en  god  Portion  og  udstedte  vilde  Beskyldninger  mod  det, 
de  kaldte  deres  »Skæbne«;  Sydstatsboerne  endelig  oprullede 
i  Tavshed  deres  Tæpper,  lagde  dem  sammen  om  Skuldrene, 
betragtede  Vejret  med  deres  vante,  mørke  Udtryk  af  Lige- 
gyldighed, gjorde  ingen  Anstrængelse  for  at  forbedre  deres 
Stilling  og  afventede  apathisk  Enden  paa  det  hele. 

Umiddelbart  hinsides  de  Træer,  som  gave  os  Læ,  strakte 
sig  en  milevid  Præri,  om  hvis  Kanter  Vejen  bugtede  sig. 
Det  var  en  Præri,  men  en  opdyrket;  afbrudt  af  Marker, 
græsset  af  Kvæg  og  omgiven  af  Huse  frembød  den  kun 
samme  Skue  som  hver  anden  mørk,  kjed-lig  Slette.  Græsset 
var  imidlertid  tæt  og  vaadt,  og  Slettens  fedtede  sorte  Dynd 
klæbede  sig  til  vore  Støvler  og  limede  os  næsten  fast. 
Luftens  Kølighed  svandt  snart  bort,  og  Solen  skinnede 
igjen  med  sine  Straaler,  der  brændte  varmere  end  nogen 
Sinde. 

Møjsommelig,  meget  møjsommelig  slæbte  vi  os  fremad 
og  kastede  længselsfulde  Blikke  til  den  hinsidige  Skov,  der 
kun  meget  langsomt  hævede  sig  højere  og  i  lang  Tid  syntes 
lige  saa  langt  borte  som  under  vor  Afmarche.  Sluttelig  kom 
vi  dog  kjendelig  nærmere,  man  kunde  skjelne  en  Skorsten 
gjennem  Bladenes  Hæng,  og  Eskorten  glædede  os  med  den 
Forsikring,  at  vi  skulde  gjere  Hcldt  ved  hint  Hus.  Alle 
gjorde  en  sidste  Kraftanstrængelse,  og  efter  en  halv  Times 
Møje ,  slæbte  vi  os  ud  af  den  mudrede  Præri  og  ind  i 
Gaarden   til  en  Rydning,  som  begrænsedes  af  Techefloden. 

Vi  satte  os  ned  for  at  vente  paa  Vognen  og  betragtede 

imedens  en  lille  Svinehjord,  som  var  løben  ned  til  Flodens 
Bred  og  som.  i  Vand  til  halvt  op  paa  Livet,  begjærlig  aad 
det  grønne  Dynd,  der  dækkede  Vandet.  Lejtenanten  havde 
kjøbt  Levnedsmidler  i  Huset  og  lejet  Negere  til  deres  Til- 
lavning. Endelig  kom  Maden,  der  bestod  af  en  stor  Kjedel 
fuld  af  Oxekjød  og  en  Mængde  Majsbrød,  som  vare  bagte 
i  Form  af  smaa  Simler.  Paa  os  gjorde  den  just  ikke  det 
bedste  Indtryk,  men  Eskorten  syntes  at  finde  Maden  for- 
træffelig —  maaske  fordi  kogt  Oxekjød  var  bleven  en 
Sjældenhed  —  maaske  ogsaa  fordi  Majsbrødet  var  en 
sjælden  Artikel,  og  en  af  Mandskabet  udbrød  i  sin  Hen- 
rykkelse: »Naar  det  altid  gaar  os  saa  godt  som  i  Dag, 
gaar  det  nok,«  hvorpaa  en  af  mine  mindre  tilfredse  Venner 
svarede  med  et  sygeligt  Smil:  »Ja,  ja,  det  er  meget 
dejligt.« 

Vor  Bivuakplads  for  denne  Nat  var  indrettet  paa  en 
Græsplæne  eller  rettere  en  Mark  ved  en  af  de  skjønneste 
Plantager  langs  Teche.  Snart  indfandt  ogsaa  Ejeren  sig  i 
Følge  med  sin  Søn,  sin  Svigersøn  og  sin  Ven.  Den  bedagede 
Gentleman,  en  fin  og  pertentlig  Franskmand,  behandlede  os 
med  saa  stor  Høflighed  og  saa  lidt  Venlighed,  som  til 
Nød  lod  sig  forene.  Svigersønnen  opvartede  os  med  en 
Beskrivelse  om,  hvorledes  nogle  af  vore  Tropper  havde 
udplyndret  hans  Hus  og  brændt  hans  Møbler,  og  Vennen 
tog  Plads  og  aabnede  Munden  til  den  uundgaaelige  Be- 
mærkning: »Vi  betragte  den  nuværende  Krig  som  meget 
unaturlig,«  hvorpaa  han  lod  følge  det  lige  saa  uundgaaelige 
Spørgsmaal:  »Naar  vil  der  efter  Deres  Mening  blive  sluttet 
Fred?«  Herpaa  gav  jeg  det  lige  saa  ufravigelige  Svar,  at 
vi  ogsaa  holdt  det  for  en  meget  unaturlig  Krig,  og  at  der 
vilde  blive  sluttet  Fred,  saa  snart  de  fødererede  Krigere 
maatte  foretrække  at  gaa  hjem  og  skytte  deres  egne  Sager. 
Han  syntes  imidlertid  meget  utilfreds  ved  Tanken  om  at 
kunne  faa  Fred  paa  saa  lette  og  simple  Betingelser  og 
erklærede  højtidelig  ikke  at  kunne  fæste  Lid  hertil. 

Et  stort  aabent  Skur  stod  ved  Siden  af  ob,  men  dets 
Gulv  var  dækket  med  Fluer,  og  vi  foretrak  det  vaade  Græa 
og  en  Louisianas-Nats  tætte  Dug  for  denne  Plage.  Paa 
blandt  os  sov  imidlertid  godt.  Længe  folte  jeg  mig  for 
træt  til  at  kunne  lukke  Øjnene  og  vaagnede  gjentagne 
Gange  med  Smerter  i  alle  Lemmer.  Ved  Daggry  stode  vi 
op,  saa  trætte  og  stive,  at  vi  næppe  kunde  røre  os,  og  med 
fornyet  Frygt  belavede  vi  os  til  vor  næste  Dag.  Lejtenant 
Stevenson  udviste  en  saa  voxende  Udmattelse,  at  den  fødere- 
rede  Officer  tog  mig  til  Side  og  sagde,  at  han  ikke  vilde 
tage  den  Brøde  paa  sig  at  lade  ham  transportere  længere 
end  til  New-Iberia. 

Vi  brød  ikke  op  ved  Daggry,  som  Meningen  var,  men 
længe  efter  at  Solen  var  staaet  op.  Ved  slige  Delinger 
gives  der  aitid  en  Mængde  Smaating,  som  volde  Forsinkelse, 
og  for  at  ^ærne  dem  og  skaffe  Delingen  videre  til  den 
fastsatte  Tid  udkræves  en  Kommandør  med  Jærnhaand. 
Løjtenant Duncan  var  altfor  godmodig  hertil,  tvært  imod  sagde 
han,  at  vi  selv  kunde  bestemme  Tiden  og  forst  skulde  bryde 
op,  naar  vi  vare  færdige.  Denne  Forsinkelse  bragte  igjen 
den  brændende  Sol  over  vore  Hoveder,  og  den  anden  Dags 
Pine  og  Besvær  overgik  betydelig  den  førstes. 

Medens  vi  saaledes  slæbte  os  frem,  nærmede  Vejen, 
der  lob  mellem  uindhegnede  Marker,  sig  et  højt  Gærde. 
Tre  eller  fire  af  os  marcherede  lidt  forud  for  Eskorten,  da 
vi  hørte  Korporalen  bag  os  raabe:  »Vogt  Dem  for  Tyren!« 
Jeg  saae  fremad  og  opdagede  ikke  noget  særlig  for- 
uroligende :  en  mægtig  Tyr  stillede  sig  i  Positur  og  piskede 
Siderne  med  sin  Hale;  men  efter  nogle  Øjeblikkes  Forlob 
satte  den  sig  i  Bevægelse  mod  os,  rystede  Hovedet  og  ud- 
stødte et  dumpt,  dybt  Brøl.  Det  var  et  herligt  Dyr  med 
lange,  ludende,  vidt  fra  hinanden  staaende  Horn,  og  den 
bevægede  sig  i  et  kraftigt,  regelmæssigt  Trav,  som  mangen 
Hest  havde  kunnet  misunde  den.  Der  opstod  nu  paa  én 
Gang    et   Væddeløb  mod  Gærdet,    som    laa    saa   temmelig 

midt  mellem  os  og  Tyren.  Udfaldet  havde  rimeligvis  dog 
været  temmelig  tvivlsomt,  hvis  ikke  den  (vakre  Korporal 
var  kommen  springende  i  Galop  paa  sin  lille  lyse  Puxhingst 
Ponnyen  var  en  Hyrdehest  og  forstod  sig  paa  slige  Sager; 
som  en  fyrig  Hund  fløj  den  lige  løs  paa  Tyren,  til  de 
næsten  berørte  hinanden,  svingede  nu  af,  holdt  sig  langsides 
og  veg  til  Side,  hver  Gang  de  lange  Horn  gjorde  et  Stød 
efter  den.  Pounyen  handlede  ganske  efter  sit  eget  Hoved; 
thi  da  den  bøjede  af,  holdt  Rytteren  sin  Flint  i  venstre 
Haand  og  trak  med  sin  højre  den  lange  Pistol  frem,  og 
derhos  ere  de  texanske  Heste  sjælden  tilredne  til  Vendinger 
ved  Schenklerne.  Et  smukkere  Billede  paa  intelligent  In- 
stinkt, jend  denne  Ponny  afgav,  kan  næppe  males;  med 
spidsede  Øren  og  Øjnene  fulde  af  Liv  gik  den  hel  og 
holden  op  i  Kampen.  Dog  Korporalen  gav  ikke  sin  Hest 
noget  efter  i  Hurtighed;  han  holdt  Revolveren  højt  i  Vejret, 
et  Skud  blinkede,  og  det  stakkels  Kreatur  havde  faaet  et 
svært  Saar  i  Livet.  Dette  ledte  imidlertid  Tyrens  Opmærk- 
somhed bort  fra  os,  og  med  et  højt  Brøl  vendte  den  sig 
mod  Korporalen.  Dog,  Ponnyen  holdt  Øjnene  med  den,  og 
flinkere  end  Spore  og  Tøjler  kunde  vende  den,  var  den  lige- 
ledes svinget  til  Side  og  jog  hen  over  Sletten,  hurtigere  end 
en  Tyr  kunde  løbe.  Nu  hævede  Korporalen  sin  Plint,  et 
nyt  Lyn  og  et  andet  Saar,  thi  Tyren  tumlede  og  skred 
derpaa  stolt  og  langsomt  bort;  flere  Gange  gjorde  den  Holdt, 
gjorde  udfordrende  omkring,  udstødte  et  dybt  Brøl  og 
rystede  truende  sine  prægtige  Horn. 

Denne  Episode  fremkaldte  lidt  Bevægelse  og  førte  til 
en  Samtale  med  Korporalen,  der  fortalte  Anekdoter  om 
Hyrdehestens  vidunderlige  Kløgt;  men  Heden,  Støvet,  den 
glødende  Sol  og  den  voxende  Udmattelse  stoppede  sluttelig 
selv  en  Samtale  om  et  saa  interessant  Æmne,  som  Heste 
afgive  og  altid  ville  afgive,  og  jeg  var  glad  ved  blot  at 
kunne  slæbe  mig  videre  uden  at  spilde  en  Kvint  af  min 
Kraft  paa  andet  end  den  støvede  Vej,  der  saaledes  afkortedes 

til  den  sidste  halve  Mil,  og  vi  saae  Iberia.  Vejen  leb  nu 
hen  mellem  tyve  Fod  høje  Hække,  Mellemrummet  var  fyldt 
med  en  Stevsøjle,  ikke  et  Vindpust  rørte  sig,  og  Middags- 
solens Straaler  faldt  lodret  ned.  Jeg  følte  mig  blive  svagere 
og  svagere,  alt  som  vi  arbejdede  os  frem  gjennem  denne 
koghede  Kløft,  Sveden  strømmede  ned  i  Øjnene  og  blændede 
mig,  mit  Hoved  surrede,  mine  Fødder  snublede,  og  jeg  slæbte 
mig  fremad,  som  hvert  Skridt  næsten  skulde  blive  mit 
sidste.  Under  denne  Krisis  lod  et  Par  »unge  Damer«  fra 
Louisiana  deres  Vogn  gjøre  Holdt  og  opfriskede  i  høj  Grad 
mine  Livsaander  ved  lydelig  at  udtale  deres  Forventning  om, 
at  vi  maatte  blive  hængte  ved  Enden  af  Vejen,  og  at  Hæng- 
ning i  øvrigt  ogsaa  var  den  rette  Behandling  for  slige 
Negertyve.  Denne  Opvækkelse  kom  ret  betimelig,  og  deus 
Magt  var  saa  stor,  at  jeg  mere  end  en  Fjerdingvej  stram- 
mede mig  op  og  sluttelig  opdagede,  at  jeg  var  naaet  Midten 
af  den  lille  Stad  Iberia. 

Vi  gjorde  Holdt  i  Skyggen  af  nogle  store  Træer.  Iberia 
syntes  at  have  usædvanlig  Overflod  paa  Driverter,  der 
samlede  sig  omkiing  os  og  plagede  os  med  uforskammede 
Spørgsmaal  (i  Regelen,  om  Krigen  nu  smagte  os),  til  vor 
Vagt  sluttelig  kom  paa  den  Tanke,  at  dette  kunde  være 
besværligt,  og  derpaa  meget  prompte  jog  disse  Labaner  bort. 
En  fejgt  udseende,  sortejet  lille  Skurk  var  dog  meget  be- 
gjærlig  efter  at  opspore  en  Lojtenant  af  Indiana-Regimentet, 
for  at  han  kunde  slaa  ham  ihjel,  og  han  lod  sig  gjentagne 
Gange  forlyde  med,  at  han  i  hvert  Fald  havde  stor  Lyst 
til  at  slaa  i  det  mindste  en  af  os  ihjel.  En  Skildvagt 
stoppede  dog  sluttelig  Munden  paa  haui  med  den  Erklæring, 
at  hvis  han  endelig  vilde  slaa  en  Yankee  ihjel,  kunde  han 
finde  en  Mængde  ovre  ved  Mississippi,  at  han  gjorde  bedre 
i  at  gaa  der  hen  end  at  skjule  sig  i  Krogene  —  allenfals 
skulde-  han  hellere  høre  op  med  at  insultere  Fanger,  ellers 
vilde  han  faa  en  ret  god  Lejlighed  til  at  slaa  en  Texaner 
ihjel;  —  Hunden  fare  i  ham,  om  han  ikke  gjorde  det. 

Snart  derpaa  indfandt  sig  en  Officer  af  Byvagten; 
Listen  over  de  »krigsfangne  Civilister«  blev  opraabt,  og  alle, 
paa  sex  nær,  marcherede  til  Fængslet;  vi  derimod  droge  ud 
i  Byens  Omegn  og  gjorde  Holdt  ved  en  Savmølle,  der  laa 
ved  Techeflodens  Bred.  Løjtenanten  hentede  derpaa  en 
Læge,  som  udtalte  sig  til  Gunst  for  Stevensons  ufortøvede 
Optagelse  og  anordnede,  at  han  strax  blev  henflyttet  til 
hans  eget  Sygehus. 

I  Løbet  af  Eftermiddagen  indfandt  vor  livlige  og 
høflige  franske  Ven,  Løjtenant  Solomon,  sig  for  at  føre  os 
til  Sygehuset  og  senere  til  sin  egen  Bolig.  Jeg  bad  Løjte- 
nant Duncan  om  en  Skildvagt,  som  han  ogsaa  meget 
høflig  gav  os  med,  og  i  Følge  med  en  af  mine  Officerer  gik 
jeg  nu  til  Sygehuset;  det  var  indrettet  i  en  Kirke,  og  i 
dens  yderste  Hjørne  fandt  vi  Løjtenant  Stevenson;  han  saae 
ynkelig  ud,  og  mit  Haab  sank  ved  at  se  ham.  Kirken  var 
proppende  fuld  af  fødererede  syge,  han  var  den  eneste  Fange 
her;  men  her  gaves  intet  andet  Valg;  vi  vidste,  at  der 
snart  vilde  følge  en  sørgeligere  Afsked,  hvis  han  blev  trans- 
porteret videre,  og  med  svagt  Haab  om  Gjensyn  og  det 
hjærtelige  Ønske,  at  han  maatte  finde  Venner,  han  saa  haardt 
havde  nodig,  sagde  vi  ham  Levvel.  • 

Den  franske  Løjtenant  sluttede  sig  atter  til  os  ude 
paa  Gaden  og  førte  os  til  sin  Bolig;  det  var  hans  Ønske, 
sagde  han,  at  forestille  os  for  Madame  og  byde  os  en  lille 
Forfriskning,  ganske  vist  ikke  noget  udsøgt,  men  dog  vel 
bedre,  end  vi  vilde  faa  at  nyde  for  det  første.  Vi  naaede 
ogsaa  snart  hans  Hus  og  bleve  forestillede  for  Madame,  der 
modtog  os  med  den  franske  Dames  Ynde  og  Hoflighed;  den 
lille  Forfriskning  skulde  vistnok  lige  anrettes,  og  vi  af- 
ventede i  god  Mag  det  Øjeblik,  da  en  patriotisk  Føderativ- 
soldat med  et  sandt  Banditansigt  stak  sin  Bosse  og  dernæst 
sit  Ansigt  ind  i  Værelset  og  vranten  meldte,  at  General- 
Vagtmesteren  forlangte  at  tale  med  os.     Vor  brave  Løjte- 

naut  fulgte  os  med  de  Ord:  »Det  maa  sikkert  være  en  Fejl- 
tagelse, en  eller  anden  har  vel  fortalt  ham,  at  De  gjør  et 
Forsøg  paa  Flugt  Han  lader  Dem  nok  komme  tilbage  til 
min  Bolig,  og  saa  kan  De  blive  hos  mig  hele  Efter- 
middagen.« Ved  vor  Ankomst  til  General-Vagtmesterens 
Bolig  lod  Louisianapatrioten  os  staa  paa  Fortovet  og  trampede 
ind  for  at  melde  den  høje  Embedsmand,  at  vi  ventede  paa 
ham.  Denne  Magnat  kom  strax  ud  —  en  ung,  solbrændt, 
smækker,  uvasket  Louisianamand  med  stortalende  Mine  og 
et  lommelagtigt  Ansigt.  »Bring  disse  Fyre  tilbage  til  eders 
Lejr,«  sagde  han  til  vor  texanske  Vagtmand,  >jeg  holder 
ikke  af,  at  Fanger  drive  omkring  i  min  Stad.«  Med  disse 
Ord  beærede  han  os  med  en  ^endtlig  Gloen  og  smækkede 
sin  Kontordør  til  bag  sig. 

Mod  .slig  Veltalenhed  gaves  ingen  Modstand,  og  vi 
maatte  følgelig  tilbage.  Vor  Vagtmand,  der  tidligere  havde 
været  tavs  nok,  blev  nu  særdeles  veltalende  og  udstødte 
meget  tilgivelige  Eder  mod  Louisianamændene  i  Alminde- 
lighed og  General- Vagtmesteren  i  Særdeleshed ;  om  de  første 
sagde  han,  at  de  til  Hobe  vare  en  Skjændsel  for  Syden,  og 
om  den  sidste  mente  han,  at  hvis  han  nogen  Sinde  skulde 
faa  Lejlighed  dertil,  vilde  han  skalpere  ham  —  Hunden  løs, 
hvis  han  ikke  gjorde  det.  I  Lejren  forplantede  hans  Vrede 
sig  til  de  øvrige  Soldater;  vor  vakre  Ven,  Korporalen,  var 
nemlig  oprørt.  »Hvad,«  sagde  han,  »overfusede  han  Dem 
saaledes,  uden  at  De  havde  fornærmet  ham?  Hunden  løs  i 
de  smaa  Køtere!  Havde  jeg  været  til  Stede,  havde  jeg 
givet  ham  en  Ørefigen  og  var  kneben  ud  til  Texas.  Slige 
Ugler  findes  overalt,  og  flest  i  Louisiana.  Hunden  løs  i 
den  Bande  —  bare  jeg  kunde,  vilde  jeg  lade  dem  smage  en' 
Ladning.« 

Da  vor  saarede  Ære  saaledes  havde  faaet  Lægedom 
ved  disse  ridderlige  Følelser,  og  der  samtidig  trak  en  Regn- 
byge op,    retirerede  vi  ind  i  Savmøllen,   udsøgte   os    nogle 

høvlede  Bræder,  fejede  Savspaauerne  til  Side  og  traf  vore 
Forberedelser  til  Natten.  Mod  Mørkets  Frembrud  kom 
Løjteuant  Duncan  tilbage,  med  Ansigtet  glødende  af  Harme 
og  Vrede.  Det  havde  været  ham  umuligt  at  skaffe  friske 
Muldyr,  en  god  Vogn,  fulde  Kationer,  ja  ikke  engang  et 
Vogndækken  for  Fangerne,  og  han  var  forbitret  og  rasende 
over  de  Afslag,  han  havde  faaet:  »Jeg  fortæller  Dem, 
hvorledes  Sagerne  staa  til,  mine  Herrer;  men  jeg  skal  lige- 
fuldt nok  sørge  for  Dem,  og  De  skal  faa  det  bedste,  dette 
Land  kan  levere,  selv  om  jeg  skal  tage  det  ud  af  Husene 
med  Revolver  i  Haanden.  [  Texas  gaar  det  ej  saaledes  til; 
dér  ere  Folkene  ikke  rige ;  men  hvad  de  have,  ville  de  ogsaa 
dele  med  Dem.«  Den  brave  Løjtenant  var  virkelig  saa 
ærgerlig,  at  jeg  maatte  berolige  ham  med  den  Forsikring, 
at  vi  ikke  vare  Børn  og  hellere  vilde  tage  en  Smule  Extra- 
Ubekvemmelighed  paa  vor  Kappe  end  skaffe  ham  videre 
Ubehageligheder.  Medens  vore  Anliggender  saaledes  ude  i 
Savmøllen  kom  ind  i  dette  menneskelige  og  harmoniske 
Spor,  tilhviskede  en  eller  anden  Slyngel  af  en  Nisse  vor 
Ven,  General- Vagtmesteren,  Muligheden  for  at  kunne  spille 
os  nok  et  Puds.  Næppe  havde  Løjtenanten  faaet  Sveden 
tørret  af  Panden  og  udsøgt  sig  en  tør  Planke  til  at  sove 
paa,  før  en  anden  Louisiana-Patriot,  der  var  endnu  mere 
smudsig  end  den  første,  indtraf  og  overleverede  ham 
følgende  Befaling :  »Han  havde  øjeblikkelig  at  pakke  sammen 
og  bryde  op;  han.  General- Vagtmesteren,  vilde  ikke  have, 
at  Fangerne  kamperede  Natten  over  i  hans  Stad.«  Vi 
pakkede  altsaa  sammen  og  brød  op,  rigtignok  ikke 
mere  end  et  Par  Hundrede  Alen,  thi  Savmellen  laa  lige 
•ved  Statens  Grænseskjel,  og  vi  gjorde  Holdt  ved  en  forladt 
Lade,  akkurat  lige  uden  for  General-  Vagtmesterens  Om- 
raade.  (Forts.) 


Det  attende  Aarliuiidredes  Bondeemancipation 
i  Frankrig  og  Tyskland. 


I. 

Fraukrig. 
3. 

Uer  var  andre,  som  langt  tidligere  havde  set  N od- 
standen  og.  da  de  havde  Evnen  dertil,  søgt  at  raade  Bod 
paa  den;  rigtignok  troede  de  i  Begyndelsen  at  kunne  nejes 
med  Palliativer. 

Regenten  undtog  kort  efter  Ludvig  den  fjortendes  Død 
de  frigjorte  Soldater,  som  vilde  opdyrke  de  forsømte  Jorder, 
for  den  almindelige  Skat  i  sex  Aar.  Han  forfulgte  og 
straffede  strængt  en  Del  Pengemænd,  der  under  den  afdøde 
Konge  havde  gjort  sig  skammelige  Fordele  ved  at  forpagte 
Skatterne.  Alle  de  Adelspatenter,  som  vare  tilstaaede 
Borgere  efter  1689,  blev  annullerede,  og  i  det  Regenten 
herved  forøgede  de  skattepligtiges  Antal,  formindskede  han 
lidt  den  Byrde,  som  hvilede  paa  den  agerdyrkende  Klasse. 
Endelig  forbød  han  Skatteopkræverne  at  bemægtige  sig 
Bøndernes  Arbejdsdyr,  deres  Senge,  Klæder  og  Redskaber. 
Dog  disse  ubetydelige  Forholdsregler  kunde  lige  saa  lidt 
som  nogle  mislykkede  Forsøg  paa  Indførelsen  af  en  propor- 
tionel Skat  gjøre  nogen  virkelig  Gavn,  og  da  Regenten  døde, 

efterlod  han  Frankrig  i  en  Gjæld,  der  var  680  Millioner 
større  end  ved  Ludvig  XIV.'s  Ded.  Saa  kom  Ludvig  XV., 
der  brugte  36  Millioner  alene  til  en  af  sine  Mætresser 
(Mdme  Pompadour)  og  samtidig  skaffede  sig  en  kjøn  lille 
Indtægt  ved  at  lade  opkjebe  Kornet  i  Masser  i  de  gode 
Aar  og  sælge  det  i  dyre  Domme,  naar  der  var  Hungersnød ; 
af  og  til  lod  han  det  endog  ødelægge,  for  at  der  ikke 
skulde  være  for  meget  af  det  paa  Markedet*).  De  konge- 
lige Spekulationer  lykkedes  ogsaa  over  al  Forventning; 
Sulten  forlod  ikke  mere  Landet,  den  blev  kronisk;  1740,41^ 
42,  45,  67,  68,  75,  76,  84  ere  alle  Aar,  som  i  Historiens 
Kalender  ere  mærkede  med  den  sorte  Streg,  der  betyder 
Hungersnød. 

Omtrent  mellem  1750  og  1760  er  det  saa  endelig,  at 
de  Lediggængere,  der  soupere,  begynde  at  vende  deres  Opmærk- 
somhed mod  de  Arbejdere,  der  ingen  Middagsmad  faa  (Taine). 
Quesnay's  Tableau  économique  udkommer  ved  denne  Tid; 
i  Encyklopædien  skriver  han  1756  Artiklerne  Fermiers  & 
Grains;  en  Skare  andre  Forfattere  følger  ham  paa  Vej, 
Interessen  for  Landboforhold  bliver  Mode.  Voltaire  skrev  i 
sin  Dictionnaire  philosophique:  »Henimod  1750  gav  Nationen, 
der  var  bleven  mæt  af  Vers,  Tragedier,  Komedier,  Operaer, 
Romaner,  romantiske  Historier,  endnu  mere  romantiske 
moralske  Ketlektioner,  theologiske  Disputer  om  Naaden  og 
Konvulsionerne,  sig  til  endelig  at  ræsonnere  over  Kornet 
.  .  .  man  skrev  nyttige  Ting  om  Agerdyrkningen,  alle  læste 
dem,  undtagen  Arbejderne  selv.  I  det  man  gik  ud  fra 
Opera  comique.  fremsatte  man  den  Formodning,  at  Frankrig 
havde  en  umaadelig  Masse  Korn  at  sælge«. 

Landet  havde  pludselig  erobret  Paris.  I  Theatret  op- 
førte man  Landsbykomedier.  Digterne  skreve  rorende  Hi- 
storier om  nydelige  Bønderpiger,  smaa  hvide  Lam  og  blide, 
mon    dog   kjække  unge  Knøse;    paa  Kaminerne    saas  smaa 


*)  Le  pacte  de  famine.    Jtr.  Bonnemére  II..   liv  V.   chap.  IV. 

Porcellænsdukker  i  Skjorteærmer  og  Træsko;  Dronniugen 
selv  morede  sig  med  at  indbyde  Benderbern  til  :sit  Bord 
og  beværte  dem  med  udsøgt  Artighed*). 

Værdifuldere  end  alle  disse  Barnagtigheder  er  det,  at 
der  er  Folk  rundt  omkring  i  Landet,  som  med  Opmærk- 
somhed læse  Fysiokraternes  Skrifter  og  søge  at  gjere  deres 
Ideer  frugtbringende  dér,  hvor  de  raade. 

Disse  Intendanter,  der  have  saa  meget  paa  deres 
Samvittighed,  tælle  dog  ogsaa  iblandt  sig  Mænd,  som  høre 
til  Tidens  ypperste,  Turgot  er  den  berømteste  af  disse, 
men  han  har  Forløbere,  som  ikke  bør  glemmes.  Hr.  de. 
Fontette,  Intendant  i  Caen,  begvndte  først  af  alle  (efter  at 
Colberts  Forseg  var  mislykket)  paa  fuldstændig  at  afskaffe 
Hoveriet  og  erstatte  det  med  en  Pengeafgift**).  Da  Adelen 
og  Gejstligheden  i  Caen  senere  finde,  at  denne  Afgift 
tynger  for  stærkt  paa  tredje  Stand,  anmode  de  Kongen  om 
at  maatte  paalægge  sig  en  Skat  af  50,000  Liv.  aarlig  til 
Fuldendelsen  af  Vejene  og  andre  offentlige  Arbejder.  I 
Auch  (Gascogne)  var  d'Etiguy  bleven  Intendant  1751  ;  han 
virkede  ivrig  for  Oprettelsen  af  et  Agerdyrkniugsselskab  i 
Auch,  et  af  de  første,  som  grundedes  efter  det  i  Paris. 
Han  lod  anlægge  en  Del  Veje  i  Provinsen,  saa  at  den  i 
Ludvig  XV.'s  sidste  Aar  kunde  udføre  en  stedse  voxende 
Del  af  sine  Produkter.  Korn  og  Vin***). 

Turgot  selv  var  Intendant  i  Limousin  tra  1761  til  74. 
Denne  Provins  betalte  den  Gang  over  to  Millioner  i  alminde- 
lig Skat.  Turgot  beviste,  at  Indtægten  af  Jorden  var  meget 
lav,  og  at  Staten  tog  Halvdelen  heraf;  Bønderne  levede  af 
Rug    og    Kastanjer.       Hvad    Regeringen    indrommede    af 


*)  Taine  p.  57  og  p    65.  —  Bonnemére  II.,  p.  210. 
**)  L.  de  Lavergne  1.  c.  p.  268. 
■***)  Juli  1764  var  Udtørselen  af  Korn  bleven  tilladt  —  den  havde 
jo  hidtil  været  hemmet  ved  talløse   administrative  Forholds- 
regler, som  man  troede  skulde  gavne  Industrien. 

6* 

Lettelser  i  denne  Henseende,  var  foreløbig  kun  lidet,  der- 
imod lykkedes  det  Turgot  paa  andre  Maader  at  ophjælpe  sin 
Provins.  Det  vigtigste  var,  at  han  til  Trods  for  Bøndernes 
Modstand,  der  ikke  kunde  tro,  at  man  for  Alvor  vilde 
gavne  dena,  tik  Vejhoveriet  afløst  med  en  Pengeafgift.  For 
denne,  som  varierede  mellem  40,000  og  100,000  Daler,  lod 
han  anlægge  makadamiserede  Veje  gjennem  Provinsen,  Veje, 
om  hvilke  Voltaire  skrev,  at  de  vare  holdte  som  Gangene  i 
en  Have,  Han  betroede  Vejpolitiet  Forfølgelsen  af  Deser- 
tørerne, i  Steden  for,  som  det  tilforn  stedse  var  sket,  at 
lade  Bønderne  selv  besørge  denne  —  og  han  kvalte  herved 
Aarsagen  til  mangt  bittert  Had,  fler  end  én  blodig  Strid. 
Han  tillod  den  frivillige  Sammenskyden  af  Penge  for  at 
betale  Stedfortrædere  til  Militsen  og  betog  derved  Lod- 
trækningen dens  hadefuldeste  Side.  Hoveriet  ved  Militær- 
transporterne afskaffede  han,  i  det  han  lod  disse  besørge 
ved  Entreprenører,  og  han  lod  indrette  Kaserner  for  at  fri- 
tage Beboerne  for  at  faa  Indkvartering.  Indlogeringen  hos 
Bønderne  forsvandt  efterhaanden  over  hele  Landet;  1789 
var  den  næsten  borte ;  Revolutionen  indførte  den  igjen  under 
Navn  af  Rekvisitioner,  Agerdyrkningsselskabet  i  Limoges 
var  nylig  stiftet,  da  Turgot  kom  der  til;  han  blev  dets 
Præsident  og  animerede  det  paa  mange  Maader,  Han  op- 
hævede Afgiften  af  Kvæget,  som  heramede  den  mest  profi- 
table Agerdyrkningsindustri,  opmuntrede  Ødelæggelsen  af 
Ulvene,  indførte  Kløverdyrkningen  og,  hvad  der  tik  større 
Betydning,  Kartoflerne*), 

Da  saa  Limousins  Intendant  af  Ludvig  XVI,  var  bleven 
udnævnt  til  Minister,  vilde  han  lade  hele  Frankrig 
nyde  godt  af  den  Velgjerning,  han  havde  øvet  mod  sin 
Provins,  og  udstedte  den  .^dje  Februar  177G  et  Edikt,  der 
ophævede  Hoveriet  undtagen  i  Krigstilfælde.  Denne  Be- 
stemmelse stødte  imidlertid    paa   megen  Modstand.     Paris's 


L.  de  Lavergiie  1.  c.  og  Bonnomero  11.  p.  221  ff. 

Parlament  erklærede,  at  Folket  var  »taillable  et  corvéable 
å  volonté«,  dette  var  en  Del  af  Konstitutionen,  som  Kongen 
ikke  kunde  forandre.  Adelen  raabte  hejt  paa,  at  her  var 
sket  et  frækt  Indgreb  i  dens  Rettigheder,  Prinsen  af  Conti 
sagde  rent  ud,  at  ved  Afskaffelsen  af  Hoveriet  [udslettede 
man  det  Trællemærke,  som  Folket  altid  havde  baaret  og 
skulde  bære  paa  sin  Pande*).  Man  forestillede  Kongen,  at 
Folket  vilde  gjere  Oprør,  hvis  man  ophævede  Hoveriet,  da 
det  langt  nødigere  vilde  betale  en  Pengeafgift**).  Helt 
usandt  var  dette  ikke;  mange  af  Bønderne  havde  virkelig, 
ligesom  hine  i  Limousin,  en  Rædsel  for  alle  Forandringer; 
det  er  ikke  blot  Sydhavsøernes  vilde,  der  anmode  om  at 
maatte  blive,  som  de  ere  vante  til,  flaaede  og  spiste  af  deres 
Børn,  da  de  ellers  ikke  vide,  hvordan  de  skulle  jfaa  Ende 
paa  Livet***).  Kongen  skræmraedes  og  tilbagekaldte  Ediktet 
i  Avgust  samme  Aar.  Det  er  imidlertid  ukorrekt,  naar 
Bonnemére  tilføjer,  at  Vejene  i  næsten  hele  Frankrig  ved- 
bleve  at  drives  med  Hoveri,  og  at  det  personlige  Hoveri 
først  afskaflfedes  1789;  Leonce  de  Lavergne  har  vist,  at  der 
var  adskillige  Provinser,  hvor  det  var  forsvundet  længe  før 
den  Tid,  Jeg  har  allerede  nævnt  Caen  og  Limousin;  men 
ogsaa  i  Paris'  nærmeste  Omegn  var  det  ophævet  før  17h9, 
desuden  i  Berri,  i  Poitou  og  Alengon.  Det  sidste  Sted 
var  det  Intendanten  Julien,  som  havde  iværksat  denne 
Reform  f). 

Havde  Turgot  vakt  Harme  imod  sig  ved  Ediktet  om 
Hoveriets  Ophævelse,  skaffede  han  sig  ganske  vist  ikke  flere 
Venner  ved  den  kort  efter  følgende  Lov    om  Kornets  fri 


*)  Louis  Blanc:  Histoire  de  la  revolution  I.  p.  571. 
**)  Voltaire:  Corréspondance.  mårs  1776. 

***)Mittermaier    fortæller    (Grundsatze    des    s:em.    de  utschen 
Privatrechts  §  9t.  Anm.),    at   da   man   tilbød  Bønderne    i  det 
Munsterske  at  forandre  Livegenskabet    til  Arvefæste,    afsloge 
de  dette, 
t)  Jvfr.  L.  de  Lavergne:  1.  c.  passim. 

Cirkulation  i  Landets  Indre.  Her  ramte  han  en 
saadan  Mængde  forskjellige  Interesser  paa  det  ømme  Sted, 
at  Uvejret  omkring  ham  blev  til  Orkan.  Saa  mange 
Mennesker  havde  deres  Fordel,  ja  maaske  hele  deres  Ud- 
komme ved  det,  som  uu  ophævedes,  at  de  med  berettiget 
Forbitrelse  raabte  paa,  at  man  vilde  ruinere  dem.  Og  ikke 
alene  Egoismen,  ogsaa  Videnskaben,  Nationaløkonomien,  blev 
betænkelig.  Necker  skrev  mod  Ediktet,  da  han  antog,  at 
det  foreløbig  kun  vilde  komme  de  rige  til  gode,  i  det  de 
nu  langt  lettere  end  før  vilde  kunne  opkjøbe  alt  Kornet  og 
skrue  Prisen  paa  det  i  Vejret.  Hesten  var  dette  Aar  daarlig, 
og  mange  Steder  blev  der  Nød;  baade  af  Beregning  og  i 
god  Tro  fortalte  man  nu  Folket,  at  Loven  om  Kornet  var 
Skyld  i  Ulykkerne,  og  Folket,  der  tror  alt,  naar  det  sulter, 
kom  i  Oprør.  Bander  strejfede  gjennem  Landet,  brændende 
Møller,  plyndrende  Magasiner  og  overfaldende  Kornhandlerne. 
Der  maatte  udsendes  Soldater  for  at  gjøre  en  Ende  paa 
disse  Optøjer,  og  mod  Aarets  Slutning  ophævede  Kongen 
det  fatale  Edikt. 

Turgot  fik  nu  sin  Afsked,  og  Necker  kom  i  hans  Sted. 
Nu  var  det,  at  Kongen  ved  et  Edikt  af  8de  Avgust  1779 
ophævede  Resterne  af  Livegenskabet  paa  de  kongelige  Do- 
mæner, beklagende,  at  hans  Finanser  ikke  tillode  ham  at 
udstrække  Ophævelsen  ogsaa  til  Adelens  og  Gejstlighedens 
Ejendomme.  Der  var  imidlertid  baade  det  ene  og  det  andet 
Sted  saa  lidet  tilbage,  at  hele  Sagen  kun  er  af  ringe 
Interesse*). 

Neckers  Hovedbedrift,  som  det  er  Lavergnes  Fortjeneste 
at  have  stillet  i  det  rette  Lys,  er  Sammenkaldelsen  af 
Pro vincialforsam Ungerne.     Herved    gjordes    et  stort 


*)  Det  bekjendteste  P.xempel  er  Franche-Comté,  hvor  Kapitlet  i 
Saint-Claude  endnu  havde  livegne;  Ærkebispen  her,  Hr.  de 
Rohan-Chabot,  erklærede  sig  1787  i  Provincialforsamlingen 
tor  deres  Frigjørelse  (Lavergne  p.  369). 

Skridt  til  at  komme  bort  fra  den  Centralisation,  det  gamle 
Regimente  efterhaanden  havde  etableret,  et  Skridt,  som 
kunde  have  ført  ind  paa  de  rolige  og  vel  overvejede  Ke- 
formers  Vej,  naar  ikke  den  politiske  Cdvikling  kort  efter 
havde  taget  saa  rivende  Fart,  som  Tilfældet  blev.  Grundee 
lagdes  ved  hine  Forsamlinger  til  et  moderat  og  vel  ordnet 
Selvstyre  for  hver  enkelt  Provinses  Vedkommende,  og  en 
hel  Del  Spørgsmaal.  som  vor  Tid  endnu  tumler  med,  var 
her  paa  gode  Veje  til  at  leses,  den  Gang  Revolutionen  brød 
frem.  voldsom  og  ubarmhjærtig  som  et  Jordskjælv. 

Det  var  1778,  at  Kongen  paa  Neckers  Opfordring  ud- 
stedt-e et  Edikt,  som  befalede  Sammenkaldelsen  af  en  Pro- 
vincialforsamling  i  Berri.  Ved  Sammensætningen  af  denne 
og  de  øvrige  Forsamlinger  i  Provinserne  fulgtes  de  Principer, 
som  senere  triumferede  i  Stænderforsamlingen :  tredje  Stands 
Fordobling,  saa  den  talte  lige  saa  mange  Medlemmer  som 
de  tvende  andre,  Foreningen  af  Stænderne  og  Afstemningen 
efter  Hoveder,  Disse  tre  Principer  havde  i  umindelige  Tider 
været  praktiserede  i  Languedoc,  og  nu  gjorde  Kongen  dem 
almindelige  i  alle  Provinser. 

Necker  haabede  at  undertrykke  den  Skattefrihed,  Adel 
og  Gejstlighed  nød,  ved  at  betro  Reformen  af  Skatt-erne  til 
disse  Forsamlinger,  hvor  de  tre  Stænder  vare  repræsenterede 
i  saa  forskjellige  Proportioner.  Der  viste  sig  da  ogsaa 
næsten  overalt  stor  Redebonhed  til  gavnlige  Reformer. 

I  Berris  Forsamling  vedtoges  som  den  væsentligste 
Forholdsregel  helt  at  ophæve  Hoveriet  og  erstatte  det  med 
en  Skat.  Turgot  havde  ophævet  den  uretfærdige  Bestemmelse 
om,  at  alle  en  Landsbys  Bønder  vare  solidariske  med  Hensyn 
til  Betalingen  af  la  taille,  men  det  var  langt  fra  lykkedes 
ham  at  faa  dette  gjennemfert  overalt;  nu  talte  Abbed  de 
Véri.  Rapportør  for  Skattebureauet  i  Paris,  ivrig  i  samme 
Aand:  »En  nøjagtig  Betaler«,  sagde  han,  >^maa  frygte  for 
at  se  sin  Nøjagtighed  straffet  næste  Aar  med  en  Forøgelse 
af  Skatten.    Heraf  resulterer,  at  enhver  skattepligtig  frygter 

at  vise  sin  Formue;  han  bruger  den  ikke  til  Møbler,  til 
Klæder,  til  sin  Næring,  til  alt  det,  andre  kunne  se  .  .  . 
ingen  rødmer  over  at  spille  den  fattige«.*) 

Haule-Guienne  var  det  næste  Sted,  hvor  der  sammen- 
kaldtes en  Forsamling.  I  sin  1784  udgivne  Traité  de 
l'administration  des  finances  en  France,  som  gjorde  en  saa 
uhvre  Opsigt**),  lovpriser  Necker  i  høje  Toner  det  Arbejde, 
disse  tvende  første  Provincialforsamlinger  havde  udført,  og 
venter  sig  fremdeles  de  skjønneste  Resultater.  Der  var  i 
øvrigt  inden  dette  Skrifts  Fremkomst  sammenkaldt  endnu  en 
Forsamling :  i  Dauphiné. 

1787  bestemtes  der,  at  hver  Provins  'skulde  have  sin 
Forsamling.  For  den  i  Chalons  (Champagne)  afholdte  var 
Talleyrand.  den  Gang  Ærkebiskop  i  Rheims,  Træsident. 
Her  toges  vigtige  Forholdsregler  med  Hensyn  til  la  taille, 
der  ordnedes  paa  lignende  Maade  som  i  Berri.  Tyvendedels- 
skatten  blev  efter  Overenskomst  Pmed  Regeringen  fastsat 
ved   et  Abonnement. 

I  Alen^on  havde,  som  jeg  oven  for  har  fortalt,  Inten- 
danten  Julien  alt  tidligere  ladet  Bønderne  frikjøbe  sig  for 
Hoveriet.  Denne  Mand  udtrykte  sig  nu  i  Forsamlingen 
saaledes:  »De  vil  ikke  indskrænke  Dem  til  paa  dette  ene 
Punkt  at  hjælpe  de  ulykkelige.  De  vil  undersøge,  om  denne 
Mængde  privilegerede  Rettigheder,  som  undertrykke  dem, 
ere  lovmæssige ;  De  vil  tilintetgjøre  dem,  som  ere  usurperede, 
og  med  Hensyn  til  de  andre  vil  De  maaske  finde  et  Middel 
til  at  afskaffe  dem  ved  at  indgyde  de  Mennesker,  der  besidde 
dem,  (len  Iver  for  Folkets  Frigjørelse,  hvoraf  De  selv  ere 
besjælede«.  Hele  Natten  den  4de  Avgust  er  her,  udbryder 
Lavergne  med  rette.     Det  var  ikke  tomme  Ord  uden  Gjen- 


*)  Laverpne  p.  4^. 
**)  Der  udbredtes    over  R0,000  Exemplarer.  —  Alle    de  følgende 

Detaljer    ere    hentede    fra    Lavergnes    Bog    om    Provincial- 

forsamlingerne. 

klang;  Ærkebiskop-Præsidenten,  de  la  Ferronnays,  foreslog 
at  anvende  til  Understøttelse  for  Bønderne  en  Sum  af 
30,000  Liv.;  tredje  Stand  var  for  overlæsset  til  at  deltage 
heri.  kun  Adel  og  Gejstlighed  skulde  udrede  Pengene.  Dette 
Forslag  vedtoges. 

Det  vilde  fere  os  for  vidt  at  gjennemgaa  hver  enkelt 
Forsamling;  med  faa  Ord  kan  man  sammenfatte  Dommen 
over  dem  saaledes:  megen  god  Vilje  og  nogle  fortræffelige 
Resultater,  der  vilde  have  faaet  mange  ved  Siden  af  sig, 
om  Forhold  og  Mennesker  havde  tilladt  det;  men  den  Ud- 
vikling, vi  alle  kjende,  var  imidlertid  gaaet  sin  Gang  eller 
rettere  løbet  sit  Løb  inde  i  Paris  for  til  sidst  at  udmunde 
i  Nationalforsamlingen.  Hvad  havde  her  Provincialforsam- 
lingernes  sindige  Arbejde  at  sige?  Hvilket  Værd  tilskrev 
den  den  Bestemmelse,  Necker  allerede  1780  havde  faaet 
Kongen  til  at  tage:  at  den  almindelige  Skat,  der  tilforn 
havde  maattet  forøges,  saa  meget  det  skulde  være,  ved  en 
simpel  Regeringsordre  (arret  du  conseil),  for  Fremtiden  kun 
skulde  kunne  gjøres  større  ved  en  Lov,  som  skulde  fore- 
lægges Parlamenterne?  Denne  Forsamling,  som  havde 
Mirabeau  og  Robespierre  i  sin  Midte,  krævede  grundigere 
Omdannelser  af  Statsmaskineriet,  og  unægtelig  var  der  Tegn 
til,  at  saadanne  vare  nødvendige. 

1789  bragte  atter  Hungersnød  i  Landet,  om  end  ikke 
i  samme  Grad  som  tilforn  i  dette  Aarhundrede;  men 
Bønderne,  som  man  nu  en  Gang  havde  givet  Udsigt  til  at 
faa  det  bedre,  kunde  ikke  vente  længere.  Den  gamle  Mar- 
quis  af  Mirabeau  havde  nogle  Aar  i  Forvejen  ved  at  se 
disse  udtærede  og  alligevel  ofte  kæmpemæssige  Mennesker, 
der  knap  havde  Klæder  paa  Kroppen,  og  som  man  dog  for- 
langte saa  mange  Skatter  af,  udbrudt:  »alt  dette  ...  vil 
ende    med    en    almindelig    Kolbøtte    (cuibute   générale)!«*). 


*)  Se  Carlyle:   The  french  revolution  I.,  p.  46—47.   hvor  hele 
den  gribende  Skildring  er  citeret. 

Det  Øjeblik  var  nær,  hvor  Frankrig  slog  Kolbøtten.  Som 
hine  »Faarepelse«  hos  Theognis,  der  sætte  sig  ved  de  riges 
Bord  og  forlange  en  Part  af  Maaltidet,  trænge  Bønderne 
frem  og  ind  paa  Adelens  fredlyste  Enemærker,  krævende 
deres  Ret.  I  Juli  1789  begyndte  Bander  af  dem  at  strejfe 
om  i  Dauphiné  og  andensteds,  afbrændende  Slottene.  Bøn- 
derne fra  Måconnais  stege  ned  fra  deres  Bjærge,  over- 
svømmende Bourgogne.  I  Elsass  bleve  mange  adelige 
Slotte  brændte.  I  Regelen  skaanede  Bønderne  Personerne, 
ødelagde  kun  Boligerne. 

Saa  kommer  hint  mærkværdige  Mede  om  Natten,  den 
fjerde  Avgust,  hvor  det  et  Øjeblik  synes,  som  om  Guld- 
alderen skal  vende  tilbage  og  Evangeliets  Ord  at  elske  sin 
Næste  som  sig  selv  blive  mere  end  en  skjøn  Fantasi.  Det 
er  Vicomten  af  Noailles,  der  forlanger  Ordet  for  at  foreslaa 
vedtaget : 

Lighed  i  Skatterne. 

Tilintetgjørelse  af  de  Privilegier,  der  knuse  Folket. 

Afskaffelse  af  de   fevdale  Rettigheder  ved  Løskjøbning. 

Afskaffelse,  uden  Løskjøbning,  af  Hoveriet  og  alle  de 
personlige  Servituter. 

Den  ene  overbyder  nu  den  anden  i  at  foreslaa  Op- 
givelsen af  Rettigheder  og  omfattende  Reformer.  Præsten 
Thibault  tilbyder,  at  Præsterne  skulle  opgive  deres  Gage; 
men  Forsamlingen  vil  ikke  tage  herimod,  da  Præsterne  ere 
saa  fattige;  den  vedtager  tvært  imod,  at  Landsbygejstlighedens 
Løn  skal  forhøjes.  Ærkebispen  af  Nancy  erklærer,  at  han 
fuldstændig  billiger  Prikjøbningen  for  de  gejstlige  Fevdal- 
rettigheder  paa  den  Betingelse,  at  Prisen  skal  anvendes  til 
de  fattige.  Ærkebispen  af  Chartres  beskriver  i  livfulde  Ord 
Landbefolkningens  Elendigiied ;  han  fremstiller  Landmanden, 
der  er  nødt  til  at  se  i  Tavshed  paa,  at  hans  Marker  odelægges 
af  de  adelige  Herrers  Hundekobler;  han  forlanger  Af- 
skaffelsen af  den  udelukkende  Jagtret.  Strax  tilraaber 
Adelens  Bænke  ham  deres  Bifald. 

Til  Slut  vedtages: 

Tilintetgjørelse  af  Livegenskabet  og  af  Vornedskabet, 
under  hvilken  som  helst  Form  de  endnu  existere. 

Tilladelse  til  at  frikjobe  sig  fra  Herrernes  Rettig- 
heder. 

Ophævelse  af  Herrernes  Jurisdiktioner. 

Afskaffelse  af  den  udelukkende  Jagtret,  af  Herrernes 
Eneret  til  at  holde  Dueslag  og  Kaniugaarde. 

En  Pengetaxt,  repræsenterende  Tienden,  samt  Tilladelse 
til  at  frikjøbe  sig   fra   al  Tiende   af  hvilken  som  helst  Art. 

Tilintetgjørelse    af  alle  Privilegier  og  Skattefriheder*). 

...  1  en  eneste  Nat,  skrev  Garat  Dagen  efter,  er  hele 
Frankrigs  Aasyn  blevet  forandret  ...  i  en  eneste  Xat  er 
Lensvæsenets  berygtede  Træ,  som  dækkede  hele  Frankrig, 
omstyrtet  ...  i  én  Nat  er  Frankrig  blevet  frelst,  i  én  Nat 
synes  et  nyt  Folk  at  have  befolket  dette  uhyre  Kige,  og 
paa  de  Altre,  de  tidligere  Beboere  havde  oprejst  for  deres 
Afguder,  fejrer  det  en  retfærdig  og  velgjorende  Gud. 

Des  værre  vare  disse  skjønne  Ord  alt  for  sangvinske. 
»Det  ny  Folk«  dyrkede  fremfor  alt  Hadets  og  Hævnens 
Gud,  og  uden  at  agte  de  Ofre,  de  højere  Stænder  allerede 
havde  bragt,  gik  Revolutionens  Lovgivning  stedse  videre, 
endende  1793  med  at  erklære  **),  at  intet  skal  erstattes,  for 
ingen  Rettigheder  skal  der  finde  Loskjøbuing  Sted,  samtlige 
Herrernes  Adkomstdokumenter  skulle  brændes,  alle  Mindes- 
mærker eller  Emblemer  ødelægges. 

Frihedens  Dag,  der  var  begyndt  saa  lys  og  ren,  ender 
i  en  tyk  og  kvælende  Blodtaage. 


*)  Louis   Blanc:    Histoire    de    la   revolution,    Tome  II..    chap. 

XV.  passim. 
**)  Dekretet  af  17de  Juli. 

II. 

Tyskland. 

1. 

Som  i  Oldtiden  syv  Bver  stredes  om  Æren  af  at  være 
Homers  Fødested,  uden  at  det  nogen  Sinde  uimodsigelig 
godtgjordes,  hvilken  der  havde  Ret,  saaledes  er  der  næppe 
den  moderne  Nation,  som  ikke  gjennem  sine  Digteres  og 
Taleres  Munde  har  villet  slaa  fast,  at  hos  den  og  intet 
andet  Steds  var  Friheden  avtokton.  ene  den  sad  inde  med 
de  ægte,  gamle  aflagrede  Varer  i  Retning  af  uafhængig 
Folkeaand  o.  s.  v.  Jeg  mindes  ganske  vist  i  Øjeblikket 
intet  Exempel  fra  den  russiske  Litteratur,  og  om  den 
tyrkiske  skal  jeg  af  gode  Grunde  tie  stille;  men  har  ikke 
Victor  Hugo  og  med  ham  en  Skare  af  Versemagere  og 
Journalister  tit  nok  fortalt  os,  at  Frankrig  og  Frihed  er 
synonyme,  begynder  ikke  Conscience  en  af  sine  Romaner 
(»La  guerre  des  paysans«)  med  de  Ord:  »Belgien  er  Fri- 
hedens Fødeland«,  og  har  man  glemt  Englændernes  idelige 
Pukken  paa  deres  ældgamle  Konstitutions  uovertræffelige 
Retfærdighed?  Hvad  Danmark  angaar,  behøver  jeg  kun  at 
nævne  Grundtvig,  for  at  man  skal  vide,  hvorhen  jeg  sigter; 
om  Sverige  siger  ikke  blot  dets  egne  Skribenter,  men  ogsaa 
en  Mand  som  Ernst  Moritz  Arndt,  at  dets  Indbyggere  have 
»fra  gammel  Tid  haft  en  indgroet  Modbydelighed  for  al 
Slags  Trældom«.  Der  er  egenlig  kun  ét  Land,  som  baade 
af  sine  egne  Sønner  og  af  andre  stedse  er  blevet  behandlet 
med  en  vis  Reservation,  naar  Talen  var  om  Frihed,  ja  nogle 
ere  endog  gaaede  saa  vidt  at  sige,  at  dets  Aand  var  Slavens 
—  dette  Land  er  Tyskland.  Uhyre  Grundighed,  Flid,  Nøj- 
somhed og  meget  andet  godt  have  Tyskerne  baade  selv  givet 
sig  Attester  for  og  faaet  dem  af  andre,  men  med  Kjærlig- 
heden og  Trangen  til  Frihed  har  det  stedse  kun  været  saa 
som  saa,  endog  i  Munden.     Naturligvis   har   der  ogsaa  lige 

fra  Klopstocks  og  hans  Bardevenners  Tid  og  ned  til  Ema- 
nuel Geibels  og  Heinrich  von  Treitschkes  Dage  ^æret  dem, 
der  forsikrede,  at  intet  Folk  var  saa  frit,  som  det  tyske; 
det  havde  bare  sin  egen,  den  allerbedste  Opfattelse  af 
Friheden.  Det  er  nu  imidlertid  en  Gang  ikke  let  at  slaa 
indgroede  Anskuelser  ihjel*),  og  selv  om  Folk  som  Mitter- 
maier  vil  fortælle  os,  at  f.  Ex.  Livegenskabet  langt  fra,  som 
man  ellers  har  troet,  en  Gang  har  været  den  almindelige 
Tilstand  i  Tyskland,  forholde  vi  os  skeptiske  og  foretrække 
selv  at  undersøge  Sagen  nøjere. 

Det  vil  da  ved  slig  Undersøgelse  ganske  vist  vise  sig, 
at  Arndt  har  Ket,  naar  han  udtaler:  det  er  ikke  let  at  sige 
noget  bestemt  omfattende  og  udtømmende  om  dette  mange- 
hovedede, formløse,  under  mangfoldige  Skikkelser  i  de  for- 
skjellige  Sekler  omløbende  Uhyre,  Livegenskabet.  Man  kan 
ingensteds  omfatte  det  mangeformede  Udyr  fra  alle  Sider. 
Selv  om  man  gik  Skridt  for  Skridt  gjennem  de  forskjellige 
Aarhundreder,  vilde  man  kun  frembringe  en  Foliant  uden 
derved  at  gjere  Helheden  overskueligere**). 

Sagen  er,  at  Forholdet  mellem  Herrer  og  Bønder  ud- 
viklede sig  selvfølgelig  ikke  nøjagtig  ens  i  Tysklands  for- 
skjelUge  Egne.  Nuancerne  i  Folkestammernes  Karakter 
spiUe  her  en  væsentlig  RoUe.  Værst  var  det  i  de  oprinde- 
lig af  Vender  beboede  Provinser,  som  Germanerne  havde 
erobret  og  kuet,  saa  som  Mecklenburg  og  de  andre  Stræk- 
ninger ved  Østersøen,  Måhren.  Bohmen,  nogle  Dele  af 
Schlesien  og  hele  Pommern.  Her  vare  Bønderne  fuldstændig 
Slaver,  endnu  den  Dag  i  Dag  ere  de  —  som  Folk,  der  have 
rejst  f.  Ex.  i  Kurlaud,  have  fortalt  mig  —  i  en  saadan 
dyrisk- pottet    Tilstand,     saa   fæisk- underdanige,    at   man 


*)  „Det  Rygte,  at  Tigrene    skulle   spise  Mennesker,  er  svært  at 
faa  udryddet:"  siger  jo   den  gamle  Tiger  i  det  indiske  Digt. 
**)  E.  M.  Arndt:  Versuch  eiuer  Geschichte  der  Leibeigenschaft 
in  Pommern  und  Rugen.  p.  15  ff. 

vanskelig  skal  kunne  gjøre  sig  noget  Begreb  herom. 
Mindre  haardt  var  Livegenskabet  i  Østerrige,  Bayern,  Wtirt- 
temberg,  Baden,  Hessen ;  her  kunde  de  livegne  ikke  fordrives 
uden  videre  fra  Gaardene;  de  havde  desuden  Arveret,  og 
Børnene  kunde  tage  andet  Erhverv.  I  Sachsen,  de  fran- 
kiske Egne,  flere  Dele  af  Bayern,  i  Øvrepfalz,  en  stor  Del 
af  Westfalen,  Nassau  og  Hessen  var  der,  siger  Mittermaier, 
intet  Livegenskab.  Nej ,  ganske  vist  ikke  i  Ordets 
strængeste  Betydning;  men  den  her  herskende  Arveunder- 
danighed og  »Eigengehorigkeit«  adskilte  sig  i  saa  lidet  fra 
Livegenskabet,  at  man  maa  give  Tocqueville  Ret,  naar  han*) 
uden  videre  slaar  det  hele  sammen  og  kalder  det  Slaveri 
(servage).  Den  arveunderdanige  kunde  ikke  sælges,  den 
»eigengeh ørige«  ikke  fordrives  fra  Ejendommen.  Forholdet 
var  her  tingligt,  ikke  personligt;  men  det  kunde 
sikkert  være  trykkende  nok  endda. 

Unægtelig  mildnedes  disse  Forhold  noget,  ja  meget, 
ved  den  Forpligtelse  de.  som  alt  en  Gang  omtalt,  medførte 
for  Herren  til  at  tage  sig  af  sine  undergivne.  Har  man 
gjort  et  andet  Menneske  til  sin  Ejendom  helt  og  holdent, 
med  Sjæl  og  Legeme,  maa  man  eo  ipso,  om  man  vil  have 
Gavn  og  Fornøjelse  af  denne  Besidden,  sorge  for,  at 
baade  Sjælen  og  Legemet  faar  nogen  Udvikling,  ikke  helt 
forsømmes.  De  transke  Bønder  vare  for  saa  vidt  ulykke- 
ligere stillede  end  de  tyske,  som  de  havde  beholdt  lidt 
Frihed  tilbage.  Friheden  til  at  sulte  ihjel,  til  at  falde  helt 
ned  i  Elendighedens  dybeste  Afgrund.  Men  netop  derfor 
mærkede  de  Lænkernes  Gnaven  des  pinligere  og  fandt  sig 
med  mindre  l'aalmod  deri.  I  Tyskland  falde  Bønderne  til 
Ro  efter  Reformationstiden,  efter  deres  fuldstændige  Under- 
kuelse; saa  vidt  man   kan   se,    befinde   de  sig  endog  efter- 


♦)  L'ancien  regime  p.  335.  Jvt'r.  ogsaa  hans  Udtalelser  om 
Frederik  II. 's  Lovbog,  samt  Mittermaier,  Privatrecht.  § 
90—91  og  Artiklen  Bauer  hos  Ersch  &  Gruber. 

haanden  ret  vel  i  denne.  Bulwer  har  Ket,  naar  han  siger, 
at  selv  Helvede  vil  opføre  at  være  Helvede,  naar  mau 
bliver  vænnet  til  det;  endog  de  værste  Pinsler  synes  taale- 
lige,  naar  de  blive  monotone. 

Mennesket  er  det  perfektibleste  af  alle  Væsner;  blødere 
og  bøjeligere  end  Eremitkrebsen  finder  det  sig  efterhaanden 
til  Rette  i  selv  den  ubekvemmeste  Bolig;  men  saa  maa 
man  rigtignok  heller  ikke  tage  det  saa  noje  med,  om  det 
mister  en  Arm  hist,  et  Bén  her,  eller  om  der  muligvis 
paa  det  mest  uventede  Sted  voxer  frem  en  vansirende 
Pukkel. 


2. 

K.  Zoepfl  fortæller  i  sin  »Geschichte  der  deutschen 
Eechtsinstitute*),  at  Livegenskabet  allerede  Aar  1688  blev 
ophævet  af  Grev  von  Ranzau.  Hvem  denne  Herre  var,  og 
hvor  hans  Godser  laa,  faar  man  imidlertid  ikke  at  vide; 
som  sædvanlig  i  dette  aandløse**)  Registerværk  gives  der 
kim  halv  Besked.  Der  menes  sagtens  Grev  Haus  Ranzau, 
som  i  Begyndelsen  af  det  attende  Aarhundrede  rejste  i 
England,  begejstredes  for  den  dér  herskende  Frihed  og 
efter  Hjemkomsten  begyndte  at  give  Bønderne  paa  sit  Gods 
Aschberg  i  Holsten  fri.  Vi  maa  imidlertid  sege  anden- 
steds hen  for  at  træffe  Reformbevægelsens  Hovedstrøm. 

Vi  ville  da  i  de  tvende  tyske  Hovedlande,  Preussen  og 
Østerrige,  træffe  en  stadig  Opmærksomhed  hos  de  regerende 
for  de  lavere  Klassers  Vel,  særlig  den  agerdyrkende,  en 
Opmærksomhed,  der  dokumenteres  ved  flere  Reformforsøg, 
men   som    ganske    vist   først   sætter   sig    dybe    og   varige 


*)  n.  p.  94  anm.  45. 

**)  Oa  jævnlig  uefterrettelige  I  jvfr.  de  mærkelige  Datum- 
angivelser  anf.  St.,  f.  Ex.  20de  Dec.  1782  som  Arveunder- 
danighedens Ophævelse  i  Preussen! 

Mærker  paa  den  Tid,  da  Fyrstemagten,  glædende  sig  ved 
sin  med  Møje  erhvervede  Fylde  og  Uantastelighed,  begynder 
at  lytte  til  de  mauge  gode  Kaad  om,  hvad  den  kan  og  bør 
udrette  af  nyttigt  og  skjønt.  Følelsen  af  Magt  giver  Lyst 
til  at  bruge  den,  og  er  man  godhjærtet  —  hvad  mangen 
Fyrste  har  været  — ,  til  at  bruge  den  vel.  Bare  af  For- 
fængelighed vil  man  jo  gjærne  vide,  at  man  har  udrettet 
noget.  Filosofernes  Reformidéer  mødes  da  med  Fyrsternes 
Skaberlyster;  den  ene  tror  at  vide,  hvorledes  Verden  skal 
befries;  den  anden  vil  gjærne  være  den  Gud,  som  iværk- 
sætter Befrielsen. 

Vende  vi  os  nu  først  til  Preussen,  træffe  vi  allerede 
1702  en  Udtalelse  af  Frederik  I.  (i  hans  Landsby  —  Ager  — 
Flækkeforordning)  om,  at  alle  de  livegne  paa  Domænerne 
bør  gjøres  fri,  og  1708  ophæves  virkelig  ogsaa  Arveunder- 
danigheden paa  Statens  Godser.  Et  Patent  af  3dje  Avgust 
1709  gaar  ud  paa,  at  ingen  Embedsmand,  Hof-  eller  Jagt- 
betjent, han  være  hvem  han  vil,  under  Trusel  om  haard 
Straf  maa  understaa  sig  til  at  slaa  eller  prygle  Kongens 
Undersaatter. 

Frederik  L's  Efterfølger,  Frederik  Wilhelm  L,  som  man 
har  kaldt  »Preussens  største  indre  Konge«*),  gjorde  ikke 
lidet  for  Bønderne.  1714  udstedte  han  et  strængt  Paabud 
om,  ikke  at  sælge  øde  Bøndergaarde,  men  besætte  dem  paa 
ny;  ellers  vilde  de  undergivnes  Hoveri  faa  en  ubillig  Udstræk- 
ning. 1717  ophævedes  i  Østpreussen  Bøndernes  personlige 
Livegenskab,  i  hvis  Sted  Arveunderdauigheden  traadte.  Den 
22de  Marts  1719  ophævedes  det  personlige  Livegenskab  i 
de  bagpommerske  og  kaminske  Amter,  hvor  Gaardene, 
Bygningerne,  Agrene  o.  s.  v.  bleve  givne  de  livegne  til 
Ejendom.  Paa  Domænerne  i  Oletzko  bleve  1721  alvorlige 
Forholdsregler   trufne  for  at  mildne    og    fæstne  Bøndernes 


*)  Ord    af  V.   Schon,    citerede    hos  W.  Ros  eb  er,    Geschichte 
der  NationalokoDomik  in  Deutscbland.  p.  560. 

Byrder,  ligesom  Kongen  beskyttede  dem  mod  Misbrug  af  deres 
Forspandstjeneste  i  privat  Interesse.  1738  udkom  saa  det 
meget  omtalte  Pryglemandat;  det  er  rettet  mod  »det  bar- 
bariske Uvæsen  at  drive  Undersaatterne  paa  ugudelig  Maade 
trem  med  Prygl  og  Pisk.  som  Kvæget«.  Kongen  undtog  dog  i 
denne  Kabinetsordre  Østpreussen,  fordi  Folket  dér  er  »meget 
ugudeligt,  dovent  og  ulydigt.«  —  En  Forordning  af  14de 
Marts  1739  forbød  Vasallerne  og  selv  Prinserne  af  Blodet 
at  jage  Bønderne  fra  Godset  uden  Aarsag  —  Udtrykket  er 
rigtignok  meget  svævende  og  vidt  fortolkeligt*). 

Overfladiske  Betragtere  have  ofte  bebrejdet  »Filosofen 
paa  Tronen«,  Frederik  IL,  ham,  som  med  rette  er  bleven 
kaldt  den  store,  at  han  intet  gjorde  for  de  lavere  stillede 
af  sine  Undersaatter.  Sandheden  er,  at  denne  overlegne 
Aand,  hvem  intet  laa  fjærnere  end  Doktrinarisme,  saae  sine 
fortræffelige  Intentioner  med  Hensyn  til  Bønderne  blive 
mødt  af  de  privilegerede  Stænder  med  en  Modstand,  han 
under  Rigets  daværende  Tilstand,  under  de  meget  slugende 
og  paa  alle  Kræfter  Beslag  læggende  Krige,  maatte  tage 
Hensyn  til,  saa  at  han  langt  fra  fik  gjennemført  alt,  hvad 
han  ønskede.  Men  overalt,  hvor  det  var  muligt,  lindrede 
han  Noden  og  banede  Vej  for  kommende  Lovgiveres  radi- 
kalere Virksomhed. 

I  sit  »Forsøg  om  Regeringsformerne«  havde 
Kongen  skrevet:  der  gives  i  Evropas  fleste  Stater  Provinser, 
hvor  Bønderne  høre  Ageren  til  og  ere  deres  Adelsmænds 
Trælle:  dette  er  af  alle  Tilstande  ubestridelig  den  ulykke- 
ligste og  den,  hvorimod  Menneskeheden  mest  oprører  sig. 
Visselig  er  intet  Menueske  født  for  at  være  sin  Liges  Slave. 
Man  afskyr  med  rette  saadant  Misbrug,  og  man  tror,  der 
behøves  kun  god  Vilje  for  at  afskaffe  denne  barbariske 
Skik;    men    Sagen    forholder   sig   anderledes:    det    kommer 


*!  Roscher..    1.  c.  passim.  —   Preuss:  Friedrich  der  Grosse, 
eine  Lebensgeschichte  I.  &  III. 

herved  an  paa  gamle  Overenskomster  mellem  Landets  Ejer- 
mænd og  de  nye  Beboere  af  dette.  Agerdyrkningen  bliver 
i  Følge  hin  Overenskomst  bestridt  ved  Bøndernes  Arbejde. 
Vilde  man  ogsaa  paa  én  Gang  afskaffe  hin  afskylige  Ind- 
retning, vilde  hele  Landvæsenet  faa  et  dræbende  Stød,  og 
man  maatte  til  Dels  holde  Adelen  skadesløs  for  det  Tab, 
den  vilde  lide  i  sine  Indkomster. 

En  Mand,  der  taler  saaledes,  gaar  ikke  overilet  til 
Værks,  han  gjør  ikke,  som  denne  Konge  selv  sagde  om  Josef 
IL,  det  andet  Skridt  før  dot  første;  men  han  vil  da  heller 
aldrig  som  den  doktrinære  østerrigske  Kejser  blive  nødt  til 
at  tilbagekalde  en  hel  Mængde  Reformer,  han  selv  har 
givet  og  ventet  sig  Vidundere  af. 

Allerede  som  Kronprins,  under  sin  Studeretid  i  Kiistrin, 
havde  han  anbefalet  at  ændre  Domænebøndernes  daglige 
Hoveritjeneste  med  hver  én  Hest  til  tre  Tjenester  om  Ugen 
med  hver  to  Heste*).  Som  Konge  udstedte  han  en  Mængde 
Kabiuetsordrer  til  Mildnelse  af  Bøndernes  Elendighed  og 
søgte  paa  alle  Maader,  bl.  a.  ved  personlig  at  sætte  sig  i 
Forbindelse  med  Landmændene,  at  faa  sikkert  og  grundigt 
Kjendskab  til  Agerbrugsforholdene  og  erfare,  hvad  der  burde 
gjøres  for  at  ophjælpe  dem. 

Der  er  en  Befaling  til  Generaldirektoratet  af  22de 
November  1743,  ved  hvilken  der  skaffes  Bønderne  Ret  og 
Hjælp  mod  Generalforpagteres  og  Embedsmænds  haarde  og 
utilbørlige  Fremfærd.  End  videre  en  hel  Række  Edikter 
om  Underdanighedens  gradvise  Ophævelse,  om  Undersaatterues 
Lov  til  at  gifte  sig  efter  eget  Tykke,  om  at  hver  den,  som 
har  været  Soldat,  er  at  anse  som  en  fri  Mand,  om  at 
Embedsmændene  ikke  maa  lade  Bønderne  prygle  —  Over- 
trædelse   heraf  straffedes    med    sex   Aars  Fængselsstraf  — , 


*)  Roscher.  p.  410. 

om  en  fast  Regulering  af  Bondernes  Forpligtelser  og  Gjæld 
o.  s.  V.    o.  s.  V.*) 

Da  Kongen  drog  i  den  bayerske  Arvefølgekrig,  forbød 
han  at  trykke  Bønderne  med  Skatter  i  hans  Fraværelse. 
Den  23de  Maj  1763  dikterede  han  Gehejmefinansraad  v. 
Brenckenhoff  de  mærkelige  26  Punkter,  hvoraf  det  vigtigste 
lød,  at  »absolut  og  uden  ringeste  Ræsonneren  skulde  fra  nu 
af  Livegenskabet  helt  ophæves,  og  alle  de,  som  vilde  oppo- 
nere herimod,  skulde  saa  vidt  muligt  med  det  gode,  men 
om  det  gjordes  nødvendigt,  med  Magt  briuges  dertil  o.  s.  v.« 
Da  de  pommerske  Landstænder  kom  til  Kundskab  herom, 
afgave  de  en  Erklæring,  hvori  det  blandt  andet  hed,  at  det 
gamle  Livegenskab,  i  Følge  hvilket  Herren  kunde  behandle 
Bønderne  efter  Lyst  og  Lune,  sælge  dem,  berøve  dem  deres 
Ejendom  o.  s.  v.,  existerede  uu  ikke  mere  uden  i  Bohmen, 
Polen  og  Rusland;  i  Pommern  var  der  kan  visse,  paa 
Ejendommen  hvilende  Forpligtelser.  »Bonden  kan  frit 
disponere  over  sit;  hvad  han  erhverver,  er  hans;  han  kan 
gjøre  med  det,  hvad  han  vil,  uden  at  Herren  har  nogen 
Fordring  derpaa.  Hans  Forpligtelse  gjælder  knn  med 
Hensyn  til  Gaarden  og  de  ham  dertil  medgivne  Stykker. 
Xaar  han  ikke  bebor  Gaarden,  meu  tjener  eller  paa  anden 
Maade  arbejder,  faar  ban  saa  megen  Løn,  som  der  gives  et 
andet,  frit  Menneske.  Forpligtelserne  grunde  sig  paa 
Overenskomster,  der  ere  sluttede  med  Bønderne,  .... 
Herrerne  have  forsynet  dem  med  Kvæg  og  det  øvrige  til 
Agerdyrkningen  nødvendige  ...  det  er  et  stort  Gode  for 
Bønderne  saaledes  uden  egne  Midler  at  blive  sat  paa  en 
Gaard  med  Sæd,  Kvæg,  ja  endog  med  Penge  ogHusgeraad; 
uden  det  vilde  de  ikke  være  i  Stand  til  at  erhverve  sig 
deres  Brød  ...  Et  endnu  større  Beneficium  er  det  for 
ham,  at  naar  han  bliver  gammel,  svag  og  uduelig  til  Ar- 
bejde, maa  Godsets  Herre    dog   ikke    svigte   ham,    men   er 


*)  Roscher  passim;  Preuss  I.  é  III. 

forpligtet  til  at  underholde  og  forsorge  ham.  .  .  .  Over  for 
disse  Velgjerninger  er  det  kun  en  ringe  Tak,  at  Bonden 
saa  længe  han  kan,  er  forpligtet  til  at  blive  paa  Godset.« 
Med  saadanue  Ord  fik  man  overtydet  Kongen  om,  at  Arve- 
underdanigheden var  til  »Beneficium«  for  Bønderne,  og  især 
virkede  det  naturligvis  paa  den  store  Hærfører,  at  Stænderne 
forsikrede,  at  Bønderne  vilde  udvandre  ved  Underdanighedens 
Ophævelse,  de  vaabendygtige  flygte  til  Svensk-Pommern  eller 
Mecklenburg,  og  man  kunde  da  ikke,  som  nu,  forlange  dem 
udleverede.     Kongen  lod  Sagen  falde. 

Ved  forakjellige  Forordninger  (fra  1773,  1777  o.  s.  v.) 
banede  Frederik  Vej  for  Livegenskabets  Ophævelse  i  de 
tidligere  polske  Distrikter,  for  Hoveriets  Afskaffelse  i  de 
kongelige  Amter  o.  m.  m.  Han  sørgede  desuden  for 
Landsby-Skolevæsenet,  men  udrettede  her  kun  lidet,  da 
Lærerne  bleve  daarlig  lønnede,  og  det  ofte  var  aftakkede 
Soldater,  der  ansattes  til  denne  Bestilling,  hvor  lidet  egnede 
dertil  de  end  vare*).  Kartoffelavlen,  der  paa  hin  Tid  staar 
paa  Dagsordenen  over  hele  Evropa,  fremmede  han  ivrig. 
Han  underholdt  sig  med  erfarne  Landmænd  ogjviste  levende 
Interesse  for  dem  og  deres  Hverv,  understøttede  rigelig 
flere  forarmede  Familier.  Nye  Landsbyer  anlagdes,  i  flere 
ældre  byggedes  nye  Huse,  som  foræredes  Bønderne.  I  Juli 
1779  gjorde  han  en  Rejse  i  Mark  Brandenburg  udelukkende 
for  at  undersøge  Landboforholdene**).  Gjerrig  var  denne 
Konge  aldrig,  naar  han  saae,  at  der  et  eller  andet  Steds 
trængtes  til  Penge.  Til  Landbruget  gav  han  da  ogsaa 
umaadelige  Summer  —  alene  fra  1763  til  1786  24,399,838 
Thaier  — ,  men  unægtelig  maa  man  give  Keichensperger***) 
Ret  i,  at  disse  mange  Penge  ikke  kom  til  synderlig  Nytte, 
i  det   de    nemlig    næsten    alle  gik  til  Adelen,    som   ikke 


*)  Preuss  III.,  p.  113. 

**)  Do  hm,  Denkwiirdigkeiten   meiner  Zeit.,  I.  p.  253  ff. 
***)Die  Agrarfrage.  p.  306. 

forstod  at  benytte  dem.  Langt  mere  frugtbringende  og  ulige 
mindre  bekosteligt  vilde  det  have  været  at  lette  Skatterne  — 
men  herfor  gjordes  næsten  intet.  Overhovedet  har  denne 
Konges  økonomiske  Politik  et  Janusaasyn  (Roscher).  Han 
bortrydder  ivrig  alt,  hvad  der  vedrører  det  middelalderlige 
Kommunevæseti*);  men  han  konserverer  de  Indskrænkninger 
i  den  frie  Grundejendom,  som  hidrøre  fra  Godsejernes  Over- 
ejendomsret,  fra  Standsforskjel  o.  s.  v,  o.  s.  v. 

Endnu  i  det  Værk  af  ham,  der  giver  Essensen  af  alle 
hans  Regeringsprinciper,  Lovbogen,  udarbejdet  under 
hans  Øje  og  efter  hans  Ordre,  men  først  publiceret  af 
Frederik  Wilhelm  IL  1794,  træffe  vi  denne  Dobbelthed. 
Livegenskabet  erklæres  for  ophævet  overalt  i  Preussen;  men 
Arveunderdanigheden  vedbliver.  Der  udtales  Anskuelser  om 
Menneskerettigheder  og  om  Suverænens  Forpligtelser  mod  sit 
Folk,  som  bringe  én  Ordene  Frankrig  og  1789  paa  Læberne, 
og  samtidig  præciseres  Klasseadskillelsen  saa  stærkt,  Suve- 
rænen omgærdes  med  i  den  Grad  absolute  Rettigheder,  at 
man  siger  sig  selv,  Ludvig  den  fjortende  har  ikke  virket 
forgjæves,  hans  Regimentes  Aand  har  en  sej  og  udstrakt 
Tilværelse. 

Men  hvad  gjør  i  Grunden  alt  dette:  vidste  man  ikke  i 
Forvejen,  at  selv  det  største  Geni  hører  sin  Tid  til,  har 
Grænser,  som  er  det  uoverskridelige?  Og  vilde  man  ønske 
det  anderiedes?  I  saa  Fald  blev  jo  Fremskridtet,  der  stadig 
lovprises  som  Menneskehedens  uvisnelige  Hæder,  til  intet. 
Havde  Frederik  den  store  givet  sit  Folk  enduu  flere  Grunde 
til  at  elske  sig,  end  der  nu  faktisk  er.  vilde  han  have  berøvet 
det  den  Nydelse  at  tiljuble  og  rejse  BiUedstøtter  for  en 
Mand  som  Stein.  (Sluttes). 
Joakim  Reinhard. 

*)  1752  indledede  han  Separationen  af  Fælles-Engene  paa  de 
pommerske  Domæner,  paa  de  øvrige  1763,  —  i  Braunschweig 
var  man  alt  begyndt  herpaa  1755  — ,  og  han  befordrede  saa 
Staldfodring  og  Foderdyrkning  for  derved  at  vinde  Grund- 
laget  for  et  dygtigt  Landbrug. 


Methodismen  og  den  religiøse  Vækkelse 
i  England*). 


1  Aaret  1729  sluttede  nogle  unge  studerende  ved 
Oxforder-Universitetet  en  Forening  til  gjensidig  Forbedring^ 
de  kom  sammen  for  i  Fællesskab  at  læse  og  samtale  om 
Guds  Ord,  gik  til  Alters  hver  Onsdag  og  Fredag  og  fastede 
i  Fastetiden;  de  atholdt  sig  fra  næsten  alle  Fornøjelser  og 
al  Luxus  og  besøgte  de  syge  og  fangne.  Et  sligt  Liv  gjorde 
dem  naturligvis  til  Gjenstand  for  de  andre  studerendes 
Spot  og  skaifede  dem  inden  ret  lang  Tid  Øgenavnet  Metho- 
disterne,  som  senere  er  gaaet  over  til  at  blive  Navnet  paa 
en  vidt  udbredt  religiøs  Sekt.  Hele  Selskabet  talte  kun 
femten  Medlemmer,  men  deriblandt  tiere  Mænd,  som  senere 
kom  til  at  spille  en  stor  tiolle.  Vi  skulle  i  det  følgende 
navnlig  dvæle  ved  to  af  disse  mærkelige  Mænd,  John 
Wesley  og  George  Whitetield,  thi  en  Fremstilling  af  deres 
Liv  og  Virken  er  tillige  en  Fremstilling  af  Methodismen, 
dens  Begyndelse  og  Udbredelse. 


L 

John  Wesley  var  født  1703  og  Sen  af  Samuel  Wesley, 
Sognepræst   i   Epworth    i    Lincolushire.      Hans    Fader    var 

*)  Efter  William  Edward  Har  tpoleLecky:  „Tho  history  of 
England  in  the  eighteenth  century."  London  1878.   2det  Bind. 

bekjendt  som  Forfatter  af  flere  prosaiske  og  poetiske  Værker 
og  levede  i  mange  Aar  et  nyttigt  og  arbejdsomt  Liv,  i  det 
han  anlagde  en  langt  højere  Maalestok  for  sine  gejstlige 
Pligter,  end  almindeligt  var  paa  hin  Tid.  Hans  Hustru,  en 
Datter  af  en  fremragende  nonkonformistisk  gejstlig,  var  i 
Besiddelse  af  en  sjælden  aandelig  Begavelse,  en  inderlig 
Fromhed  og  en  stærk,  original,  men  noget  stræng  Kai-akter. 
Familielivet  var  dog  ikke  lykkeligt;  det  formørkedes  af 
Uenighed  og  mange  Gjenvordigheder -,  Familien  var  meget 
tarig,  flere  af  Børnene  døde  tidlig,  Faderen  kom  efter- 
haanden  i  Gjæld,  og  hans  Sognebørn  vare  gjenstndige  og 
ryggesløse.  Da  John  Wesley  var  sex  Aar,  brændte  Præste- 
gaarden;  i  Forvirringen  blev  Drengen  glemt  og  var  allerede 
helt  omringet  af  Flammer,  da  han  i  yderste  Øjeblik  blev 
reddet,  som  han  senere  troede,  ved  en  underfuld  Indgriben 
af  Forsynet.  Alt  dette  bidrog  til  at  forstærke  hans  ned- 
arvede, naturlige  Fromhed:  men  han  var  heller  ikke  fri  for 
Overtro,  og  denne  næredes  ved,  at  man  i  lang  Tid  i  Præste- 
gaarden  hørte  sælsomme,  uforklarlige  Lyde,  der  af  Beboerne 
antoges  for  overnaturlige.  Ved  Universitetet  i  Oxford 
kastede  John  Wesley  sig  med  rastløs  Flid  over  Studierne; 
hans  religiøse  Følelser,  som  en  Tid  vare  traadte  noget  i 
Skygge,  vaagnede  atter  i  hele  deres  Styrke,  da  han  i  Aaret 
1725  forberedte  sig  til  at  blive  ordineret.  Han  nærede 
Samvittighedsskrupler  med  Hensyn  til  de  fordømmende 
Sætninger  i  den  athanasianske  Trosbekjendelse  og  havde 
Vanskelighed  ved  at  forene  denne  med  sin  afgjort  armini- 
anske  Anskuelse  om  Xaade valget.  Hans  Forældre  beroligede 
imidlertid  disse  Skrupler,  ligesom  ogsaa  »Kristi  Efterfølgelse« 
af  Thomas  a  Kempis  og  lignende  Skrifter,  han  læste  paa  den 
Tid,  øvede  en  gavnlig  Indflydelse  paa  hans  Sind.  Han 
førte  et  yderst  strængt  Liv  her  i  Oxford,  stod  op  hver 
Morgen  Klokken  fire.  en  Vane,  han  beholdt  selv  i  sin  Alder- 
dom, og  drev  sin  Faste  saa  vidt,  at  hans  Sundhed  blev 
alvorlig  truet. 

Med  Undtagelse  af  en  kort  Tid,  hvori  John  Wesley 
hjalp  sin  Fader  i  Epworth,  forblev  han  i  Oxford  til  dennes 
Død  1735.  Da  opløstes  det  oven  for  nævnte  Selskab, 
hvoraf  ogsaa  Wesleys  yngre  Broder  Charles  havde  været 
Medlem,  og  begge  Brødrene  Wesley  modtoge  kort  derpaa 
en  Indbydelse  af  General  Oglethorpe  til  at  ledsage  ham  til 
den  nye  Koloni  Georgien.  Paa  Rejsen  der  hen  kom  Metho- 
dismens  senere  Grundlægger  for  første  Gang  i  Berøring 
med  de  mahriske  Brødre,  som  fik  en  stor  og  afgjørende 
Indflydelse  paa  hans  fremtidige  Liv.  Deres  fuldkomne  Ro 
under  en  farlig  Storm  gjorde  et  dybt  Indtryk  paa  ham,  og 
under  hele  Rejsen  var  han  ivrig  beskæftiget  med  at  lære 
Tysk  for  at  kunne  underholde  sig  med  dem.  Han  var  paa 
én  Gang  forbavset  og  noget  ydmyget  ved  at  mærke,  at  de 
betragtede  ham  som  en  ganske  uerfaren  Begynder  i  Reli- 
gionen, Ved  sin  Ankomst  til  Kolonien  [opgav  han  efter 
nogle  svage  Forsøg  sin  første  Idé  at  omvende  Indianerne 
og  ofrede  sig  alene  for  Kolonisterne.  Disse  hørte  til  mange 
forskjellige  Nationer,  og  det  er  et  mærkeligt  Bevis  paa 
Wesleys  Energi  og  Kundskaber,  at  han  foruden  den  engelske 
Gudstjeneste  regelmæssig  holdt  Gudstjeneste  i  det  tyske, 
franske  og  engelske  Sprog,  samt*  studerede  Spansk  for  at 
kunne  tale  med  nogle  jødiske  Kolonister. 

John  Wesley  var  alt  den  Gang  en  Mand,  som  havde 
gjort  Religionen  til  sit  Livs  eneste  Maal,  og  som  var  beredt 
til  for  dens  Skyld  at  taale  enhver  Lidelse  og  Fare,  saa  vel 
som  til  at  ofre  den  alene  en  Energi  og  Begavelse,  der  i  et 
verdsligt  Embede  vilde  have  kunnet  vinde  ham  Rang  og 
Rigdom.  Ingen  kunde  tvivle  om  hans  Oprigtighed,  hans 
Selvfornægtelse,  hans  dybe,  glødende  Fromhed  og  ube- 
grænsede Iver,  og  dog  var  han,  uagtet  alle  disse  gode 
Egenskaber,  ingen  elskværdig  Mand,  Han  var  haard, 
bydende  og  i  en  vis  Forstand  ogsaa  egoistisk.  Dette 
viste  sig  især,  da  Wesleys  gamle  Fader,  der  gik  paa 
Gravens   Rand),"   og    som    frygtede    for,    at   det    religiøse 

Liv  i  hans  Menighed,  paa  hvis  Fremvæxt  han  havde  arbejdet 
den  største  Del  af  sit  Liv,  atter  skulde  sygne  heu  efter 
hans  Død,  i  de  mest  rorende  Udtryk  bad  sin  Son  om  at 
komme  til  Epvrorth  for  at  sege  Kaldet  efter  ham  og  saa- 
ledes  tillige  blive  i  Stand  til  at  bevare  det  gamle  Hjem  for 
Moderen.  John  Wesley  nægtede  bestemt  at  forlade  Oxford, 
og  den  Grund,  han  anfører,  er  meget  karakteristisk.  »Sporgs- 
maalet  er  ikke,«  siger  han,  »om  jeg  dér  kunde  gavne  andre 
mere  end  her,  men  om  jeg  vilde  kunne  gavne  mig  selv;  thi 
jeg  indser,  at  dér,  hvor  jeg  selv  kan  leve  helligst,  vil  jeg 
ogsaa  bedst  kunne  fremme  andres  Hellighed.«  Da  han  kort 
efter  bred  op  til  Georgien,  skrev  han  end  videre:  »Mit  Hoved- 
motiv er  Haabet  om  at  redde  min  egen  Sjæl.  Jeg  haaber 
at  lære  Kristi  Evangeliums  sande  Betydning  at  kjende 
derved,  at  jeg  prædiker  det  for  Hedningerne.« 

Wesley  hyldede  paa  denne  Tid  de  strængeste  højkirke- 
lige Dogmer;  han  havde  overspændte  Idéer  om  Kirketugten 
og  var  yderst  forhippet  paa  at  faa  de  strængeste  ritualistiske 
Skikke  indførte  hos  de  udannede  Kolonister,  for  hvem  de 
allermindst  passede.  Han  holdt  fast  paa,  at  Daaben  skulde 
foregaa  ved  Neddukken  under  Vandet  og  vægrede  sig  ved 
at  døbe  et  Barn,  hvis  Forældre  erklærede  sig  derimod. 
Han  viste  en  af  Koloniens  frommeste  Mænd  bort  fra 
Herrens  Bord,  fordi  han  var  Disseuter,  og  vægrede  sig  af 
samme  Grund  ved  at  læse  Liturgiet  ved  en  andens  Grav. 
Han  paalagde  Kvinderne  i  sin  Menighed  hverken  at  bære 
gyldne  Smykker  eller  rige  Klædninger  og  tik  Oglethorpe  til 
at  lade  udgaa  en  Befaling,  der  forbød  Kolonisterne  at  ud- 
kaste en  Medekrog  eller  affyre  en  Bøsse  om  Søndagen.  Som 
man  kunde  vente,  blev  Wesley  snart  meget  upopulær  i 
Kolonien ;  man  klagede  over,  at  hans  Prædikener  vare  blotte 
Satirer  paa  bestemte  Personer,  og  at  han  benyttede  sine 
Pligter  som  Sjælesorger  til  at  blande  sig  i  enhver  lille 
Uenighed  og  til  at  udspejde  alle  Familieforhold.  Hans  Op- 
hold i  Georgien  blev   da   heller   ikke   af  lang  Varighed    og 

afsluttedes  med  en  temmelig  beskæmmende  Begivenhed. 
Imellem  Wesley  og  en  ung  Dame  af  hans  Menighed  havde 
der  i  nogen  Tid  bestaaet  et  Forhold,  der  i  Begyndelsen 
var  af  udelukkende  religiøs  Art,  men  snart  førte  til  Følelser 
af  en  anden  Natur.  Wesley  havde  efter  Damens  Beretning 
gjort  hende  et  Ægteskabstilbud;  men  derpaa  ansaa  han  det 
for  nødvendigt  først  at  adspørge  Overhovederne  for  det 
måhriske  Kirkesamfund,  og  da  disse  raadede  ham  til  ikke 
at  føre  denne  Sag  videre,  fulgte  han  dette  Raad  som  en 
guddommelig  Befaling.  Damen  ægtede  snart  efter  en  Hr. 
Wilkinson,  hvem  Wesley  med  Bitterhed  betegnede  som: 
»en  Person,  der  hverken  udmærker  sig  ved  Skjønhed,  Ædel- 
sind, Vid,  Kundskaber  eller  Forstand  og  allermindst  ved 
Religiøsitet.«  Til  Trods  for  Mandens  udtrykkelige  Forbud 
vedblev  Wesley  sine  Besøg  som  Sjælesørger,  tiltvang  sig 
fiere  Gange  Adgang  til  Damen  og  viste  hende  til  sidst  bort 
fra  Alterbordet.  Wesleys  Tilhængere  paastode  vel,  at 
Damen  for  at  fængsle  ham  havde  hyklet  Fromhed  og  An- 
dagt, men  den  eneste  Anklage,  man  kunde  fremføre,  var, 
at  hun  i  de  sidste  tre  Maaneder  kun  havde  været  tre 
Gange  til  Alters,  og  at  hun  ikke  havde  meddelt  Præsten 
sin  Hensigt,  før  hun  viste  sig  ved  Alterbordet.  Hr.  Wilkinson 
var  naturligvis  højlig  opbragt  over  den  Forhaanelse,  der 
offentlig  var  tilføjet  hans  Hustru,  og  indgav  en  Klage  over 
Wesley.  Det  er  ikke  at  undres  over,  at  Wesleys  Adfærd 
blev  udtydet  paa  det  værste.  Juryens  Meninger  vare  delte, 
men  Majoriteten  erkb'rede  dog,  at  Wesleys  Fremfærd  aldeles 
ikke  var  berettiget  og  greb  Lejligheden  til  at  dadle  de  af 
ham  indførte  strænge  Kirkeskikke.  Trods  Wesleys  ivrige 
Ønske  blev  Sagens  endelige  Afgjørelse  under  forskjellige 
Paaskud  opsat  og  saa  godt  som  skudt  ud  i  en  uvis  Fremtid. 
Imidlertid  var  Stemningen  imod  ham  bleven  meget  ophidset, 
hans  hele  Stilling  bleven  utaalelig,  og  haus  Virksomhed 
gjorde  næsten  ingen  Nytte  mere.  Under  disse  Omstændig- 
heder flygtede  Wesley  efter  sine  Venners  Raad  fra  Georgien 

Og  ankom  den  Iste  Februar  1737   til  England.     Netop   paa 
samme  Tid  var  Whitefield  undervejs  til  Kolonien. 

En  uheldigere  Begyndelse  paa  en  stor  Løbebane  kan 
næppe  tænkes.  Syg  og  i  en  nedtrykt  Sindsstemning  kom 
Wesley  tilbage  til  England,  han  fordoblede  sin  Iver  og  sine 
Spægelser,  men  pintes  stadig  af  Tvivl  om,  at  han  havde 
den  rette  Tro.  Netop  paa  denne  Tid  kom  han  i  Berøring 
med  en  Lærer  i  den  måhriske  Bredremenighed.  Peter  Bobler, 
der  ved  sin  rolige,  stadige  Begejstring  og  sin  usædvanlige 
Aandskraft  vandt  et  fuldstændigt  Herredømme  over  ham. 
Bohler  gjorde  først  ret  Wesley  bekjendt  med  Læren  om 
Retfærdiggj øreise  af  Tro,  som  han  senere  betragtede  som 
Grundstenen  for  hele  Kristendommen.  Han  havde  vel  længe 
ment,  at  en  sand  Kristen  uiaatte  føre  et  Liv,  der  var  helt 
forskjeUigt  fra  det  verdslige,  og  at  et  saadant  nyt  Liv  kun 
kunde  fremstaa  ved  Helligaandens  Virksomhed,  men  først 
ved  Bohler  lærte  han  at  tro,  at  enhver,  hvor  moralsk,  from 
og  orthodox  han  end  monne  være,  befinder  sig  i  en  For- 
dømmelsestilstand, indtil  Overbevisningen  om,  at  Kristi 
Offer  ogsaa  gjælder  for  ham  og  har  forsonet  ogsaa  hans 
Synd,  som  et  Lyn  slaar  ned  i  hans  Sjæl  paa  en  overnaturlig, 
øjeblikkelig  og  for  den  menneskelige  Forstand  ganske 
ufattelig  Maade,  at  den  frelsende  Tro  just  bestaar  i  denne 
overnaturlige  og  personlige  Overbevisning  eller  Oplysning, 
der  er  uadskillelig  forbunden  med  en  absolut  Vished  om 
Sjælens  Frelse  og  med  et  fuldstændigt  Herredømme  over 
Synden,  og  at  denne  Overbevisning  ikke  kan  være  til  Stede 
hos  den,  der  mangler  Følelsen  af,  at  han  er  helt  fri  for 
sine  Synder.  Det  er  umuligt,  at  den,  som  i  sin  Sjæl  har 
erfiaxet  denne  Overbevisning,  kan  nære  Tvivl  derom,  thi 
Frugten  deraf  er:  »Bestandig  Fred  —  ikke  én  urolig  Tanke, 
Frihed  for  Synden  —  ikke  én  vanhellig  Attraa.«  Angeren 
og  dens  Frugter,  saasom  at  tilgive  Forurettelser,  at  afholde 
sig  fra  Vrede  og  at  gjøre  det  gode,    kunne   gaa  forud    for 

denne  Tro;  men  gode  Gjerninger  i  kristelig  Porstand  ud- 
springe af  Troen  og  kunne  derfor  kun  følge  efter  denne. 

Dette  var  i  Korthed  den  Lære,  Wesley  modtog  fra  de 
måhriske  Brødre.  Hans  Sind  var  paa  denne  Tid  i  en  højst 
ophidset  og  abnorm  Tilstand,  som  han  selv  neje  beskiiver  i 
sin  Dagbog.  Om  Søndagen  den  5te  Marts  1738,  fortæller 
Wesley,  overtydede  Bohler  ham  først  fuldstændig  om,  at 
han  manglede  hin  overnaturlige  Tro,  som  ene  kunde  frelse 
ham.  Hans  Sjælerystelse  var  overvældende,  og  hans  første 
Indskydelse  var  at  afholde  sig  fra  at  prædike;  men  hans 
nye  Lærer  raadede  ham  til  at  vedblive  med  de  Ord: 
»Prædike  Troen,  indtil  du  faar  den,  og  da  vil  du  prædike 
den,  fordi  du  har  den.«  Wesley  fulgte  dette  Raad  og  til- 
bragte flere  Uger  i  en  overordentlig  religiøs  Ophidselse,  der 
dog  undertiden  afløstes  af  en  forunderlig  Ligegyldighed, 
Sløvhed  og  Kulde.  Medens  han  saaledes  troede  endnu  selv 
at  befinde  sig  i  en  Fordømmelsestilstand,  prædikede  han  den 
nye  Lære  med  en  saadan  lidenskabelig  Iver,  at  han  blev 
udelukket  fra  den  ene  Prædikestol  efter  den  anden.  Led- 
saget af  Bohler  besøgte  Wesley  flere  Personer,  som  erklærede, 
at  de  havde  oplevet  hin  øjeblikkelige,  overnaturlige  Oplys- 
ning. I  sin  glødende  Iver  prædikede  han  for  Forbryderne  i 
Fængslerne  og  for  de  rejsende,  han  traf  paa  Landeveje  og 
i  Gjæstgivergaarde;  han  fortæller  med  sin  sædvanlige 
urokkelige  Overbevisning,  at  da  han  en  Gang  i  Birmingham 
havde  undladt  dette,  blev  han  kort  efter  overfalden  af  et 
stærkt  Hagelvejr  som  en  guddommelig  Straf  for  hans  For- 
sømmelse. 

Denne  Tilstand  kunde  ikke  vedvare  længe,  og  endelig 
den  24de  Maj  —  en  Dag,  Wesley  stedse  betragtede  som 
den  betydningsfuldeste  i  hele  sit  Liv  —  blev  Skyen  sonder- 
reven.  Tidlig  om  Morgenen  aabnede  han,  som  han  plejede, 
sin  Bibel  paa  Lykke  og  Fromme  for  at  søge  et  guddomme- 
ligt Fingerpeg,  og  hans  Blik  faldt  paa  de  Ord:  »Ved  hvilke 
de  største  og  dyrebare  Forjættelser  ere  os  skjænkede,  at  I 

ved  disse  skulle  blive  delagtige  i  den  guddommelige  Natur.« 
(2.  Petr.  1,  4.)  Før  han  forlod  Huset,  adspurgte  han 
endnu  en  Gang  Oraklet,  og  de  første  Ord,  han  nu  læste, 
vare:  »Du  er  ikke  langt  fra  Guds  Kige.«  Om  Eftermid- 
dagen overværede  han  Gudstjenesten  i  St.  Paulskirken,  og 
for  hans  overspændte  Fantasi  gjenlød  i  Korsangen  et  Ekko 
af  det  samme  Haab.  Det  nu  paafølgeude  maa  berettes  med 
hans  egne  Ord:  »Om  Aftenen  gik  jeg  meget  mod  min 
Vilje  til  en  Forsamling  i  Aldersgate  Street,  hvor  man 
forelæste  Luthers  Fortale  til  Romerbrevet.  Omtrent  et 
Kvarter  før  ni,  da  den  Forandring  blev  skildret,  Gud  be- 
virker i  Hjærterne  ved  Troen  paa  Kristus,  følte  jeg  mit 
Hjærte  sælsomt  opvarmes,  følte  jeg,  at  jeg  ventede  min 
Sjælefrelse  af  Kristus,  og  af  Kristus  alene,  og  jeg  fornam 
en  Vished  om,  at  han  havde  borttaget  mine  Synder,  netop 
mine,  og  frelst  mig  fra  Syndens  og  Dødens  Lov.  Jeg  be- 
gyndte af  al  Magt  at  bede  for  dem,  som  især  havde 
behandlet  mig  slet  og  forfulgt  mig.  Senere  bevidnede  jeg 
aabent  for  alle,  hvad  jeg  nu  for  første  Gang  følte  i 
Hj  ærtet.« 

Lignende  Skildringer  findes  ofte  i  religiøse  Sværmeres 
Liv,  men  have  i  Almindelighed  kun  ringe  Interesse  og  Be- 
tydning; her  kan  man  imidlertid  uden  Overdrivelse  paastaa, 
at  den  Scene,  som  foregik  i  hin  beskedne  Forsamling  i 
Aldersgate  Street,  danner  en  Epoke  i  den  engelske  Historie ; 
thi  den  Overbevisning,  som  da  slog  Rod  i  en  af  Englands 
kraftigste  og  virksomste  Karakterer,  blev  den  engelske 
Methodismes  sande  Kilde.  Kort  for  havde  Charles  Wesley, 
der  ligeledes  havde  været  tuldstændig  under  Boblers  Paa- 
virkning,  gjennemgaaet  en  lignende  Forvandling,  og  noget 
tidligere  havde  Whitefield  —  uden  dog  nogen  Sinde  at 
antage  den  farlige  Lære  om  Fuldkommenheden,  som  spiller 
saa  stor  en  Rolle  ved  den  methodistiske  Undervisning  — 
begyndt  med  stor  Iver  at  prædike  Retfærdiggj  oreisen  af 
Tro    og    Gjenfødelsen.      Det    er    karakteristisk    for    John 

Wesley,  at  han  ti  Dage  fer  sin  Omvendelse  sendte  sin 
gamle  Lærer  William  Law  et  langt,  overmodigt  Brev,  hvori 
han  bebrejdede  ham,  at  han  havde  forholdt  ham  Kristen- 
dommens Grundlære,  samt  i  stærke  og  uhøflige  Udtryk 
antydede,  at  efter  hans  og  Boblers  Overbevisning  var  Laws 
aandelige  Tilstand  meget  farlig.  Wesleys  levende  og 
utrættelige  Energi  tilskyndede  ham  til  strax  efter  sin  For- 
vandling at  gjøre  en  Pilegrimsrejse  til  Herrnhut,  Hoved- 
kvarteret for  den  mahriske  Menighed,  for  ved  selve  Kilden 
at  studere  den  Lære,  han  nu  betragtede  som  den  reneste 
Type  for  en  kristelig  Kirke.  Han  vendte  tilbage,  vel  med 
Indvendinger  mod  et  og  andet,  men  dog  mere  end  nogen 
Sinde  overtydet  om  sin  nye  Læres  Sandhed  og  mere  end 
nogen  Sinde  besluttet  paa  at  vie  sit  Liv  til  dens  Ud- 
bredelse. 


IL 

Vi  have  flere  Gange  nævnet  Whitefield  og  ville  nu, 
inden  vi  gaa  videre,  dvæle  lidt  nærmere  ved  denne  Metho- 
dismens  anden  Forkæmper. 

George  Whitefield  var  født  1714  i  Gloucester  i  Værts- 
huset »Klokken,«  som  tilhørte  hans  Moder,  og  da  hendes 
Formuesomstændigheder  forværredes,  raaatte  han  her  i  lang 
Tid  udføre  de  simpleste  Arbejder.  Han  var  en  vild  Dreng, 
som  gjorde  alt,  hvad  han  fik  Lyst  til,  og  derfor  afvexlende 
gjorde  sig  bekjendt  ved  daarlige  Streger  og  ved  sælsomme 
Udbrud  af  religiøs  Iver;  han  fravendte  f.  Ex.  sin  Moder 
Penge  og  gav  en  Del  deraf  til  de  fattige.  Allerede  tidlig 
tilkjendegav  han  som  sin  Hensigt  en  Gang  at  prædike  Evan- 
geliet, men  dog  var  han  en  Skræk  for  Dissenternes  gejstlige  i 
Nabolaget,  hvis  gudstjenstlige  Funktioner  han  plejede  at 
afbryde  og  latterliggjore.  Han  kjobte  Andagtsbøger,  læste 
flittig  i  Bibelen,    og   da  han   en  Gang  blev    betagen  af  en 

heftig  Vrede,  fortæller  han  selv,  skaffede  han  sine  Polelser 
Luft  ved  i  Enrum  at  udstøde  den  11 8de  Salmes  Trusels- 
ord.  Imidlertid  var  han  paa  samme  Tid  en  lidenskabelig^ 
Elsker  af  Theater,  Romaulæsning  og  Kortspil;  han  var  to 
eller  tre  Gange  beruset  og  nærede,  som  han  angerfuld  til- 
staar,  en  »sanselig  Liden3kab<  for  Frugt  og  Kager.  Da 
Whitefields  Moder  var  fattig,  kunde  hau  kun  komme  til 
Oxford  som  »Servitor«  o:  en  fattig  Student,  der  maa  op- 
varte de  andre  Studenter  for  sin  Kost  og  Undervisning,  og 
hans  Liv  her  var  derfor  temmelig  sorgeligt.  Ved  Læsning 
af  forskjellige  Opbvggelsesskrifter  næredes  hans  Fromhed, 
men  han  hjemsøgtes  af  morke  og  overtroiske  Indbildninger, 
og  hans  religiese  Anskuelser  antoge  en  stræng  og  asketisk 
Form:  han  valgte  stadse  den  sletteste  Næring,  fastede  to 
Gange  om  Ugen.  gik  daarlig  klædt  og  var  underkastet  Pa- 
roxysmer  af  sygelig  Andagt.  En  Gang  drev  han  i  Faste- 
tiden sin  Afholdenhed  saa  vidt.  at  hans  Hukommelse  svække- 
des, og  da  Paaskeugen  kom.  havde  han  næppe  Kræfter  til 
at  slæbe  sig  op  ad  Trappen.  I  Aaret  1 733  kom  Whitefield 
i  Berøring  med  Charles  Wesley,  som  indførte  iiam  i  den 
oven  for  omtalte  Forening  og  laante  ham  en  Bog,  hvis 
Titel  var  »Guds  Liv  i  Menneskets  Sjæl«,  af  hvilken  White- 
field efter  egen  Erklæring  først  indsugede  Overbevisningen 
om  det  frie  Naadevalg,  som  han  senere  gjorde  til  sin  Livs- 
opgave at  forkynde  for  alle. 

Nogle  Aar  senere  opholdt  Whitefield  sig  en  kort  Tid  i 
Georgien,  hvor  fra  han  i  Aaret  1738  vendte  tilbage  til  Eng- 
land, og  i  Løbet  af  samme  Aar  begyndte  den  methodistiske 
Bevægelse,  hvis  vigtigste  Førere  vare  ham  og  John  Wesley, 
ret  at  udfolde  sig.  Charles  Wesley  prædikede  med  stort 
Held  den  nye  Lære  for  Forbryderne  i  Newgate  og  fra 
enhver  Prædikestol,  hvor  til  han  kunde  faa  Adgang.  Der 
dannedes  methodistiske  Selskaber,  som  dels  vare  en  Fort- 
sættelse af  hint  i  Oxford,  dels  en  Fornyelse  af  hine  religiøse 
Selskaber,    der    vare    .<aa    almindelige    efter    Revolutionen. 

Det  var  Hensigten  at  danne  en  Kirke  i  Kirken,  et  Midt- 
punkt for  en  langt  inderligere  Fromhed  og  en  strængere 
Kirketugt,  end  der  fandtes  i  de  store  Kirkesamfund.  I 
disse  Selskaber  blev  den  gamle  kristelige  Skik  at  holde 
fælles  Kjærlighedsmaaltider  fornyet;  Medlemmerne  tilbragte 
undertiden  hele  Natten  i  lidenskabelige  Andagtsøvelser  og 
underkastede  sig  frivillig  et  gejstligt  Tyranni,  nok  saa 
strængt  som  i  et  katholsk  Kloster.  Hver  Uge  maatte  de 
forsamles  for  at  aflægge  en  omstændelig  Bekj endelse  om 
ethvert  Fejltrin  og  underkaste  sig  et  Forhør  over  alle  deres 
Tanker,  Ord  og  Handlinger;  ved  enhver  saadan  Sammen- 
komst stilledes  blandt  andre  følgende  Spørgsmaal:  »Hvilke 
bevidste  Synder  har  du  begaaet  siden  vor  sidste  Sammen- 
komst? Hvilke  Fristelser  har  du  haft?  Hvorledes  blev 
du  udfriet  af  dem?  Hvad  har  du  tænkt,  sagt  eller  gjort, 
hvorved  du  har  følt  Tvivl,  om  det  var  Synd  eller  ej  ?  Har 
du  intet,  du  ønsker  at  holde  hemmeligt? 

Nu  begyndte  Førerne  ogsaa  at  drage  om  som  Missio- 
nærer; uden  at  holde  sig  til  noget  bestemt  Distrikt  vandrede 
de  fra  Sted  til  Sted,  lorkyndende  den  nye  Lære  fra  enhver 
Prædikestol,  hvor  til  de  kunde  opnaa  Adgang  og  opvækkende 
paa  en  Gang  lidenskabelig  Begejstring  og  bittert  Fjendskab 
i  Kirken.  De  prædikede  Læren  om  Gjenfødelsen  paa  en 
Maade,  der  var  aldeles  ny  for  Tilhørerne,  fremhævede  efter- 
trykkelig, at  alle  Mennesker,  som  ikke  havde  oplevet  en 
pludselig,  voldsom  og  overnaturlig  Forvandling,  befandt  sig 
i  en  Fordømmelscstilstand,  og  ivrede  imod  Gejstligheden, 
som  efter  deres  Udsagn  slet  intet  Kjendskab  havde  til 
Kristendommens  sande  Væsen.  Saa  vel  Formen  som  Ind- 
holdet af  Methodisternes  Prædikener  vare  højst  paafaldende. 
Medens  den  Tids  gejstlige  plejede  at  mode  med  en  ned- 
skreven Tale,  der  som  oftest  blev  holdt  med  en  kold,  stiv 
Fornemhed,  talte  den  methodistiske  Prædikant  uden  For- 
beredelse, i  et  indtrængende  Sprog,  med  livlige  Fagter  og 
med    Tilsidesættelse    af    alle    de    sædvanlige   Formaliteter. 

Wesley  l^esteg  ofte  Prædikestolen,  uden  endog  blot  at  vide. 
hvilken  Text  han  vilde  prædike  over,  fordi  han  troede,  at 
naar  han  aabnede  sin  Bibel  paa  Lykke  og  Fromme,  vilde 
den  Helligaand  sikkert  lede  haus  Valg.  Whitefield  prædikede 
med  en  saadan  Lidenskabelighed,  at  han  selv  undertiden 
næppe  kunde  tale  for  Graad,  medens  mange  af  Tilhorerne 
brøde  ud  i  en  krampagtig  Hulken.  Det  var  intet  Under,  at 
Gejstligheden  var  misfornøjet  med  hele  denne  Bevægelse; 
thi  deres  stærkeste  Folelser,  Kjærligheden  til  Orden,  til 
gamle  Sædvaner,  til  Decorum,  bleve  haardt  angrebne.  De 
regelmæssige  Kirkegængere  bleve  fortrængte  af  en  ophidset 
Mængde,  som  fer  næsten  aldrig  var  sét  inden  Kirkens  Dore. 
Gudstjenestens  Ro  forstyrredes  af  heftig  Opposition  eller 
Enthusiasme  cg  ved  hysteriske  Paroxysmer  af  Andagt  eller 
Anger,  og  naar  Prædikanten  igjen  forlod  Sognet,  efterlod 
han  som  oftest  en  stærk  Ophidselse  og  Tvedragt.  Folgen 
blev  da  ogsaa,  at  der  allerede  mod  Slutningen  af  Aaret 
1738  nægtedes  Methodisternes  Prædikanter  Adgang  til  de 
fleste  Prædikestole,  og  de  nedtes  saaledes  til  —  hvis  de 
ikke  helt  vilde  opgive,  hvad  de  ansaa  for  deres  guddomme- 
lige Mission  —  at  gjøre  Skridt  i  Retning  af  en  Adskillelse 
fra  Kirken. 

Alt  i  Aaret  17-39  blev  der  derfor  taget  to  vigtige  Forholds- 
regler. Den  ene  var  Aabningen  af  methodistiske  Kapeller, 
der  dog  ingenlunde  vare  bestemte  til  at  opponere  mod 
Kirken  eller  til  at  erstatte  denne,  men  kun  skulde  tjene  til 
at  supplere  den  og  serge  for.  at  Folket  blev  kjendt  med 
den  sande  Lære  om  Gjenfodelsen.  Den  anden  og  vigtigere 
var  de  af  Whitefield  indforte  Prædikener  under  aaben 
Himmel.  Da  det  blev  forbudt  Whitefield  at  prædike  i 
Bristols  Kirker,  og  han  derved  berøvedes  det  vigtigste 
Middel  til  at  udøve  sin  Virksomhed,  henvendte  han  sin  Op- 
mærksomhed paa  de  sørgelige  Forhold  blandt  Kulgrube- 
arbejderne  i  Kingswood.  Hans  Hjærte  fyldtes  med  Med- 
lidenhed og  Skamfuldhed    ved   midt   i   et  kristelicrt  Land,  i 

umiddelbar  Nærhed  af  en  stor  Stad,  at  træffe  Tusender  af 
Mennesker,  nedsunkne  i  den  dybeste  Uvidenhed  og  Laste- 
fuldhed og  uden  Begreb  om  Religionens  Forskrifter.  Dreven 
af  sine  Følelser  besluttede  han  at  prædike  for  Kulgrube- 
arbejderne  i  deres  eget  Distrikt.  Det  var  en  dristig  Beslut- 
ning, thi  Prædiken  paa  fri  Mark  var  den  Gang  fuldstændig 
ubekjendt  i  England,  og  der  herte  et  usædvanligt  Mod  til 
at  byde  al  den  uundgaaelige  Spot  og  Bagtalelse  Trods  og 
begynde  Forsøget  midt  iblandt  en  halv  vild  Befolkning. 
Dog,  Whitefield  havde  en  urokkelig  Tillid  til  sin  Sag  og 
sine  Kræfter.  Han  stillede  sig  paa  Sl^raaningen  af  en  Høj, 
valgte  Begyndelsen  af  Bjærgprædikenen  til  Text  og  talte 
derover  med  sin  sædvanlige  Hdfuldhed  for  et  forbavset 
Avditorium  af  omtrent  200  Mennesker.  Rygtet  om  hans 
Veltalenhed  udbredte  sig  hurtig  og  samlede  fem,  ti,  femten, 
ja  tyve  Tusend  Mennesker  for  at  høre  ham.  Det  var  i 
Februar  Maaned;  men  Vintersolen  skinnede  med  en  straa- 
leude  Klarhed;  Bjærgvejen  var  opfyldt  af  Kjøretøjer,  der 
tilhørte  de  velhavende  Beboere  af  Bristol,  hvem  Nysgjerrig- 
heden  havde  lokket  hid;  Træer  og  Hytter  vare  bedækkede 
med  Tilhorere  af  de  lavere  Klasser,  og  hele  Sletten  var 
opfyldt  af  en  tæt  Menneskemasse.  Whitefields  vældige 
Stemme  lød  ud  over  hele  Forsamlingen,  og  hans  gribende 
Veltalenhed  gjorde  et  dybt  Indtryk.  De  raa  Tilhørere  følte 
sig  dybt  rystede;  i  Begyndelsen  stode  de  ubevægelige,  hen- 
sunkne i  Opmærksomhed,  lidt  efter  lidt  begyndte  Taarerne 
at  trille  ned  af  Kinderne,  hvor  de  dannede  lyse  Striber  i 
Kulstøvet,  og  til  sidst  forkyndte  Hulken  og  Stønnen,  at 
Hjærterne  smeltede  ved  de  indtrængende  Ord.  Blandt  disse 
Mennesker,  der  næsten  betragtedes  som  Udskud,  tændtes 
den  Gang  en  ild,  som  luede  højøre  og  højere  og  i  faa  Aar 
udbredtes  over  hele  Landet. 

Kun  med  stort  Besvær  fik  Whitefield  Brodrene  Wesley 
til  at  slutte  sig  til  denne  nye  Retning  i  Missionsarbejdet. 
De  prøvede  først  deres  sædvanlige  Middel    at  slaa  op  paa 

Lykke  og  Fromme  i  Bibelen;  men  da  de  Ord,  deres  Blik 
faldt  paa,  kunde  tydes  paa  flere  Maader,  toge  de  deres  Til- 
flugt til  Lodkastning,  og  Udfaldet  heraf  bestemte  dem  til 
at  følge  Whitetields  Exempel.  De  toge  til  Bristol  og 
prædikede  her  baade  for  Stadboerne  og  for  Kulgrubearbejderne 
og  fortsatte  saaledes  Whitefields  Værk,  medens  han  selv  paa 
en  længere  Rundrejse  prædikede  den  nye  Lære  med  glim- 
rende Virkning  saa  vel  for  Loudons  Pobel  som  rundt  om 
paa  Landet  og  i  Byerne.  Fra  nu  af  bleve  Prædikener  under 
aaben  Himmel  et  af  de  vigtigste  Træk  i  den  religiøse 
Vækkelse.  Her  navnlig  var  Whitetield  paa  sin  rette  Plads ; 
ulig  Wesley.  hvis  Begejstring  stedse  blev  holdt  i  Tømme  af 
hans  stærke  Vilje,  og  som  bestandig  viste  en  næsten  over- 
dreven Tilbøjelighed  til  logisk  Udvikling,  lod  V/hitefield  sig 
stedse  lede  af  sin  inderlige  Begejstring.  Han  besad  kim 
ringe  dialektisk  Færdighed,  ingen  omfattende  Kundskaber, 
ingen  Selvbeherskelse,  ligesom  han  manglede  det  Organisa- 
tionstalent og  den  bydende  Aandskraft,  hvormed  Wesley  var 
begavet;  derimod  skulde  man  vanskelig  kunne  finde  en 
ivrigere,  oprigtigere,  elskværdigere  og  mere  uegennyttig 
Mand  end  Whitefield;  hans  Blik  var  st-edse  rettet  mod 
Evigheden,  og  hans  Livs  eneste  Lidenskab  var  Ønsket  om 
at  frelse  Sjæle.  For  dette  Maal  arbejdede  han  med  en  i 
Sandhed  beundringsværdig  Ihærdighed :  man  har  beregnet, 
at  han  i  de  fire  og  tredive  Aar,  han  virkede,  prædikede 
omtrent  18,000  Gange  eller  gjennemsnitlig  ti  Garige  om 
Ugen:  mange  Gange  prædikede  han  fyrretyve,  ja  tresinds- 
tyve Timer  om  Ugen.  Han  besogte  paa  sine  Missionsrejser 
omtrent  ethvert  Distrikt  i  England  og  Wales,  var  tolv 
Gange  i  Skotland,  tre  Gange  i  Irland  og  tretten  Gange 
hinsides  Atlanterhavet.  Skjønt  Omstændighederne  stillede 
ham  i  Spidsen  for  en  storartet  religiøs  Bevægelse,  bevarede 
han  -  en  dyb  og  ægte  Ydmyghed,  og  lige  saa  lidt  som 
Smigeren  gjorde  ham  hovmodig,  lige  saa  lidt  formaaede 
Haan    og  Spot  at  gjore  ham  bitter  i  Sindet.     I  det  sidste 

Afsnit  af  sit  Liv  blev  Whitefield  Kapellan  hos  Grevinden 
af  Huntingdon  og  kooi  ofte  i  Berøring  med  den  højere  Adel, 
og  vel  gjorde  disse  Forbindelser  ham  ikke  ligegyldig  for  de 
fattiges  og  ringes  Velfærd,  men  dog  vidne  en  hel  Del 
smigrende  Udtryk  om  »den  udvalgte  Dame«  og  de  andre 
»Verdens  store«,  med  hvem  han  omgikkes,  om,  at  han  ikke 
—  saaledes  som  Vi^esley  —  var  helt  ufølsom  for  Trylleriet 
ved  Adel  og  Rang. 

Medens  man  saaledes  i  mange  Henseender  maa  beundre 
Whitefields  Karakter  og  Personlighed,  kan  man  dog  ikke 
nægte,  at  han  tillige  besad  væsentlige  Mangler.  Hans 
theologiske  Anskuelser  forledte  ham  ofte  til  at  fa^lde  ind- 
skrænkede Domme,  og  hans  let  bevægelige  Sind  ledte  ham 
til  Ubetænksomhed  og  Overdrivelser.  Hans  Breve  og  de 
fleste  af  hans  Skrifter  ere  kjedelige  og  virke  ofte  endog 
ligefrem  frastødende  ved  de  svulstige,  overdrevne  og  ikke 
sjælden  platte  Udtryk.  Det  er  en  Stil,  overfyldt  med 
Spørgesætninger,  Hjærtesuk  og  Citater  af  Skriften,  hvor  den 
simpleste  Gjenstand  behandles  i  et  overspæ'ndt  Sprog,  hvor 
Sjælens  dybeste  Følelser  stilles  paa  Parade,  og  de  helligste 
Ting  og  Personer  omtales  med  en  plump  Fortrolighed.  Som 
Exempel  paa,  hvor  profane  hans  Udtryk  undertiden  kunde 
være,  skulle  vi  kun  an  fore,  at  han  et  Sted  talor  om,  at 
Kristus  »blev  saa  at  sige  stegt  i  Faderens  Vrede  og  derfor 
træffende  kaldet  Guds  Lam«.  Han  holdt  meget  af  at  give 
Verden  Beretninger  om  sine  Sjælsstemninger ;  undertiden 
skriver  han  i  en  Tone  af  den  højeste  aandelige  Stolthed: 
»Jeg  er  saa  at  sige  fuld  af  Guds  Fylde.  Jeg  er  hyppig 
paa  Golgatha  og  hyppig  paa  Tabors  Bjærg.«  Til  andre 
Tider  kalder  han  sig  derimod:  »En  Orm«,  »en  død  Hund<. 
»et  Udskud  af  Folket«.  Alle  disse  Overdrivelser  i  hans 
Udtryksmaade,  som  ogsaa  hans  Tilbøjelighed  til  at  fa^lde 
Taarer,  udsatte  ham  for  megen  Spot  og  bragte  naturligvis 
mange  til  —  dog  sikkert  med  urette  —  at  tvivle  om  hans 
Oprigtighed. 

Whitefiekls  hele  Karakter  og  Begavelse  gjorde  ham 
særlig  skikket  til  Rejseprædikant,  og  det  var  han>  en 
Glæde  saaledes  at  drage  fra  Sted  til  Sted,  at  tale  for  store 
Folkemasser,  ved  sine  indtrængende  Ord  at  sætte  Sindene 
i  Bevægelse  og  puste  Liv  i  den  svagt  ulmende  Frombed 
hos  Nationen.  Som  Folkeprædikant  har  han  næppe  haft 
sin  Lige  i  England,  og  skjønt  hans  Veltalenhed  hverken 
var  udmærket  ved  dialektisk  Styrke,  ved  Tankernes  Origina- 
litet eller  ved  Sprogets  Skjonhed,  formaaede  han  ikke  desto 
mindre  at  fængsle  og  fortrylle  ikke  blot  en  uvidende  Hob, 
men  ogsaa  de  mest  forfinede  Tilhorere  i  London,  ja  endog 
at  tiltvinge  sig  en  levende  Beundring  af  Kritikere  som 
Hume  og  Franklin,  af  Talere  som  Bolingbroke  og  Ghester- 
field.  I  hans  Prædikener  forenedes  den  mest  fuldendte 
Fremstillingsmaade  med  Overbevisningens  varme  Glød,  og 
ved  sin  mægtige  Veltalenhed  og  apodiktiske  Kraft  formaaede 
han  —  i  det  mindste  i  Øjeblikket  —  at  give  Ord,  som  ofte 
vare  tomme  nok,  en  større  Vægt  end  den  klareste  Bevis- 
førelse. Whitefields  Stemme  var  saa  kraftig,  forsikrer 
Franklin,  at  han  under  aaben  Himmel  tydelig  kunde  høres 
af  BO.OOO  Mennesker.  Den  var  tillige  smuk.  melodisk  og 
udtryksfuld,  og  han  forstod  at  anvende  den  med  fuldendt 
Kunst;  Garrick  skal  —  med  en  tilgivelig  Overdrivelse  — 
have  ytret,  at  Whitefield  kunde  udtale  Ordet  Mesopotamien 
paa  en  saadan  Maade ,  at  alle  Tilhørere  bleve  rørte  til 
Taarer.  Afset  fra  en  ubetydelig  Skelen  paa  det  ene  øje, 
noget,  som  ofte  fremhævedes  af  Spotterne,  var  hans  Ud- 
seende paa  én  Gang  tiltalende  og  imponerende,  og  det 
gjennemtrængende  Blik  fra  hans  straalende  Øjne  bidrog 
meget  til  at  gjere  hans  kraftige  Ord  endnu  mere  ind- 
trængende. 

Hertil  kom  endnu,  at  han  i  usædvanlig  Grad  besad 
Evne  til  at  afpasse  sin  Tale  efter  sine  Tilhoreres  Karakter 
og  Stemning  og  til  at  udtrykke  sig  i  et  livligt,  folkeligt  og 
billedrigt  Sprog.     Dog,    mere  end   alt  andet   virkede  hans 

inderlige  Begejstring  med  en  uimodstaaelig  betagende  Magt. 
Hans  livlige  Indbildningskraft  stillede  ham  altid  Himmel 
og  Helvede,  Død  og  Dom  levende  for  Øje;  han  plejede  at 
sige:  »Hver  Gang  en  Prædikant  bestiger  Prædikestolen, 
burde  han  forestille  sig,  at  det  var  sidste  Gang,  han 
prædikede,  og  sidste  Gang,  disse  Mennesker  hørte  ham.« 
Methodisternes  Prædikanter  plejede  ligesom  at  henvende 
deres  Formaninger  til  den  enkelte,  i  det  de  ved  Gebærder 
og  Blik  samt  ved  at  benytte  Entalsformen  søgte  at  bibringe 
hver  enkelt  Tilhorer  Følelsen  af,  at  Talen  var  rettet  til 
ham  personlig.  I  denne  Kunst  udmærkede  Whitefield  sig 
særlig  og  anvendte  den  ofte  med  stor  Effekt.  Saaledes  til- 
talte han  en  Gang  en  Forsamling  af  Negere  og  spurgte 
dem,  om  de  ikke  ønskede  at  komme  i  Himmelen;  da  raabte 
en  gammel  Neger  højt:  »Jo,  Herre!«  Senere  forklarede 
han:  »Herren  stillede  flere  Gange  det  samme  Spørgsmaal 
og  syntes  til  sidst  at  henvende  sig  til  mig;  jeg  skammede 
mig  over,  at  ingen  svarede  ham,  derfor  gjorde  jeg  det.« 

Whitetield  havde  tillige  sin  Styrke  i  at  anvende  dra- 
stiske Vendinger  og  en  dramatisk  Rhetorik,  der  hos  en 
almindelig  Prædikant  vilde  have  gjort  et  latterligt  Indtryk, 
men  som  ved  hans  mageløse  Fremstillingsevne  var  af  over- 
ordentlig Virkning.  Saaledes  fortæller  David  Hume,  hvor- 
ledes Whitefield  en  Gang,  efter  at  have  gjort  en  højtidelig 
Pavse,  pludselig  tiltalte  Forsamlingen  saaledes:  »Den  til- 
stedeværende Engel  er  netop  i  Begreb  med  at  forlade  denne 
Helligdoms  Dørtærskel  for  igjen  at  fare  op  til  Himmelen.  Skal 
han  stige  derop  uden  at  kunne  medbringe  Budskab  om,  at 
en  eneste  Synder  af  denne  store  Menneskemængde  er 
kommen  tilbage  fra  sin  Vildfarelses  Vej?«  For  at  disse 
Ord  skulde  gjere  større  Virkning  stampede  Whitefield  med 
Poden,  hævede  Hænder  og  Øjne  mod  Himmelen  og  raabte 
højt:  »Holdt,  Gabriel  I  holdt,  for  du  træder  ind  ad  den 
hellige  Port,  og  tag  med  dig  Budskabet  om  en  til  Gud 
omvendt  Synder!«     »Denne  Tiltale,«  siger  Hume,  »var   saa 

levende  og  naturlig,  at  den  overtraf  alt,  hvad  jeg  nogen 
Sinde  har  hørt  eller  set  af  nogen  anden  Prædikant.  -  En 
af  Whitefields  nejeste  Bekjendte  skriver  om  ham:  »Jfg  har 
sjælden  hort  ham  holde  nogen  Prædiken,  uden  at  han 
fældede  Taarer,  og  jeg  er  overbevist  om.  at  det  var  oprigtige 
Taarer.  Hans  Stemme  kvaltes  ofte  af  indre  Bevægelse,  jeg 
har  hørt  ham  selv  paa  Prædikestolen  sige  derom:  »I  dadle 
mig,  fordi  jeg  græder;  men  hvor  kan  jeg  andet,  naar  I  ikke 
selv  ville  græde  over  eder,  skjønt  eders  udødelige  Sjæle 
befinde  sig  paa  Randen  af  den  evige  Fordømmelse,  og  I 
maaske  nu  hore  den  sidste  Prædiken?«  Som  den  mest 
fuldendte  Skuespiller  forstod  Whitefield  at  male  en  Scene 
saa  levende,  som  om  han  havde  den  lige  for  Oje:  da  han 
f.  Ex.  en  Gang  vilde  fremstille  den  farlige  Stilling,  hvori 
en  Synder  befinder  sig,  skildrede  han  med  en  vidunderlig 
Magt  en  gammel,  blind  Mand.  der,  forladt  af  sin  Hund, 
vakler  fremad,  over  en  Hede.  i  det  han  forgjæves  med  sin 
Stav  famler  efter  Vejen  og  bestandig  kommer  nærmere  til 
Kanden  af  en  svimlende  Afgrund.  Tilhørerne  vare  aldeles 
betagne,  og  Lord  Chesterfield,  som  var  til  Stede,  mistede  i  den 
Grad  Fatningen,  da  Katastrofen  nærmede  sig,  at  han  ganske 
højt  udbrød:  »Gode  Gud!  han  er  fortabt  I«  Ved  en  anden 
Lejlighed,  da  han  prædikede  for  Sømænd  i  New-Tork.  ud- 
brød han:  »Xu  vel,  Børn,  vi  have  klar  Himmel,  og  ved  en 
let  Brise  komme  vi  et  godt  Stykke  fremad  paa  det  blanke 
Hav,  saa  at  vi  snart  tabe  Landet  af  Syne;  men  hvad  be- 
tyder denne  pludselige  Formørkelse  af  Himmelen  og  disse 
dtmkle  Skyer,  der  trække  op  mod  Vest?  Lytter!  Høre  I  ikke 
en  fjærn  Torien?  Se  I  ikke  de  flammende  Lyn?  Der  kommer 
et  Uvejr!  Alle  Mand  paa  Plads!  Hvor  Bølgerne  bnise  og 
slaa  imod  Skibet!  Luften  formørkes!  Stormen  raser!  Vore 
Master  ere  borte!  Skibet  ligger  paa  Siden!  Hvad  nu?<  Da 
raabte  en  ophidset  Tilhører:  »Storbaaden,  gjor  Storbaaden  los!« 
Den  storartede  Virkning,  hans  Taler  gjorde,  hidrørte 
ogsaa  for  en  Del  deraf,    at   han   undgik  alle  abstrakte  Be- 


1Q8       Methodismen  og  den  religiose  Vækkelse  i  Englaud. 

tragtninger  og  dialektiske  Vanskeligheder,  alt,  hvad  der 
kunde  trætte  Opmærksomheden  eller  ægge  Forstanden  til 
Spørgsmaal  og  Indvendinger.  Derimod  holdt  han  sig  stedse 
til  Æmner,  der  vare  skikkede  til  at  gjøre  et  dybt  Indtryk, 
saa  som:  Den  menneskelige  Naturs  store  Syndighed;  de 
evige  Kvaler,  som  vente  ethvert  uomvendt  Menneske;  For- 
løsningen i  Kristus;  Dødens  truende  Nærhed;  Nødvendig- 
heden af  en  overnaturlig  Forvandling  i  Menneskets  hele 
Sindelag.  Det  er  let  at  forstaa,  at  en  Taler  som  White field 
ved  saadanne  Æmner  maatte  gjøre  et  gribende  Indtryk,  saa 
meget  mere  som  han  ved  sine  stadige  Kejser  bestandig  fik 
nye  Tilhørere,  der  aldrig  fik  Tid  til  at  blive  kjede  af  hans 
Taler,  der  jo  desuden  stode  saa  uendelig  højt  over  de  kolde, 
aandløse  Prædikener,  de  plejede  at  høre  oplæste  af  den  Tids- 

Præster. 

(Sluttes). 


Kejser  Hadrian.*) 


Hadrian  i  Ægypten.  —  Ægyptens  og  Alexandrias 
Indflydelse  paa  Vesterlandene. 

ilra  Afrika  vendte  Hadrian  tilbage  til  Rom,  men  kun 
for  strax  at  tiltræde  sin  anden  store  orientalske  Rejse,  der 
over  Athen  skulde  føre  ham  til  Lilleasien,  Syrien  og 
Ægypten.  Romerne  kunde  kun  studse  over  den  Uro,  der 
havde  grebet  deres  Kejser  og  bragte  ham  til  blot  at 
betragte  Rom  som  en  Station  paa  sine  Rejser,  medens  han 
foretrak  fremmede  Provinser,  navnlig  Grækenland,  for  sin 
Hovedstad.  I  Slutningen  af  128  eller  Begyndelsen  af  det 
følgende  Aar  indskibede  han  sig  til  Athen,  og  i  Løbet  af 
130  ankom  han  enten  over  Petra  eller  Gaza  til  Pelusium, 
denne  vigtige  Havn  mellem  Ægypten,  Arabien  og  Palæstina, 
som  blomstrede  lige  ned  til  Korstogenes  Tid. 

Ægypten,  dette  Verdens  ældste  Kulturland,  havde  paa 
hin  Tid  kun  Betydning  som  Roms  Kornkammer;  siden 
Augustus's  Tid  var  det  en  kejserlig  Domæne,  hvorover  Kej- 
seren vaagede  med  saa  stor  Skinsyge,  at  ingen  Senator  eller 
Ridder   turde    betræde    Landet   uden    hans   Samtvkke.     En 


*)  Eft.  Ferd.  Gregorovius,  jfr.  forrige  Bind  p.  370  og 

romersk  Pascha  styrede,  eller  rettere  mishandlede  det  ulykke- 
lige Land  fra  Alexandria.*) 

Provinsen  var  delt  i  de  tre  Oraraader,  Øvreægypten 
eller  Thebais,  Mellemægypten  eller  Heptanomis,  og  Deltaet, 
og  disse  deltes  igjen  i  46  Norner.  Romerske  Landeveje 
gjennemskare  hele  Landet  til  det  æthiopiske  Landskab  Dode- 
kaschoinos  hinsides  første  Katarakt. 

Efter  en  Historie  paa  Aartusender  under  indfødte 
Dynastier  havde  Faraonernes  Folk  for  stedse  tabt  sin  Selv- 
stændighed, først  til  Perserne,  derpaa  til  Grækerne,  sluttelig 
til  Romerne,  og  dette  Fremmedherredømme  har  efter  Skæb- 
nens Bestemmelse  vedvaret  til  vore  Dage;  thi  Ægypten  er 
paa  Grund  af  sin  Beliggenhed  bestemt  til  ikke  at  tilhøre 
et  enkelt  Folk,  men  hele  Verden;  det  var  allerede  fra 
Alexander  den  stores  Tid  blevet  et  internationalt  Land,  et 
Bytte  for  udenlandske  Æventyrere,  som  den  Dag  i  Dag. 
Et  langvarigt  Slaveri  havde  røvet  den  indfødte  Befolkning 
enhver  borgerlig  Kraft,  saa  at  de  gamle  Stæder,  endog  de 
græske,  maaske  Ptolemais  og  Naukratis  ene  undtagne, 
havde  mistet  deres  kommunale  Friheder  og  styredes  af 
romerske  Embedsmænd  uden  Medvirkning  af  et  Senat. 
Endog  Alexandria  havde  ikke  nogen  Kommunalforfatning. 
men  nød  som  Ægyptens  Hovedstad  alene  den  Forret,  at  en 
kejserlig  Juridicus  plejede  Ret  i  samme. 

Kejserne  havde  lagt  Ptolemæernes  Indretninger  til  Grund 
for  deres  Bestyrelse  af  Ægypten;  de  fulgte  efter  disse  som 
Guder  ærede  Konger,  og  ligesom  deres  Forgængere  lode  de 
de  gamle  Religionsskikke  og  Præstevældet  bestaa;  men  de 
af  Skatter  trykkede  Indbyggere  havde  ikke  mere  politiske 
Rettigheder;  de  levede  som  Pariaer  eller  Heloter,  i  lige 
Grad  trælbundne  af  Grækere  som  af  Romere,  og  deres  Til- 
stand kan  i  det  hele  sammenstilles  med  Fellaernes  i  Nutiden. 


*)  Indbyggertallet  skal  paa  hin  Tid  have  naaet  omtrent  8  Milli- 
oner, medens  det  i  vore  Dage  kun  er  omtrent  6  Millioner. 

Komerne  foragtede  Ægypterne  til  Hobe,  ikke  alene  de  ind- 
fødte, men  ogsaa  Hellenere  og  Jøder,  som  vare  indvandrede 
massevis  siden  Alexander  den  stores  Tid;  deres  morke 
Overtro,  deres  vilde  Tejlesløshed  og  Uenigheder  gjorde  dem 
i  Romevnes  Øjne  uværdige  til  borgerlig  Frihed:  efter 
romersk  Opfattelse  lode  disse,  altid  til  Uroligheder  tilbøje- 
lige Masser  sig  kun  holde  i  Tømme  med  Jærnhaand.  og 
dog  vnre  tvende  Legioner  den  22de  Dejotariana  og  den 
2den  Trajana,  tilstrækkelige  til  at  holde  Ægypten  i 
Lænker.  *) 

Fraregnede  slige  Tumulter  —  t.  Ex.  et  Opløb  kort  for 
Hadrians  Ankomst,  fremkaldt  ved  en  Apis's  Fødsel  — ,  for- 
blev Landet  længe  i  Ro,  og  kun  den  jødiske  Befolkning 
havde  under  Trajans  sidste  Regeringsaar  i  Sammenhæng 
med  sine  asiatiske  Stamfrænder  vovet  en  fanatisk  Re- 
bellion.**) 

Hele  Ægyptens  Kraft  var  samlet  i  Alexandria,  der  i 
Aaret  130  endnu  var  den  samme  mægtige  Verdenshavn, 
som  Strabo  havde  skildret  paa  Augustus's  Tid.  I  Størrelse 
stod  den  kun  tilbage  for  Rom,  og  Dio  Chrysostomus,  som 
hørte  til  Vespasians  Følge  i  Ægypten,  kalder  Alexandria 
den  mest  seværdige  blandt  alle  menneskelige  Seværdigheder; 
dens  Beliggenhed  gjorde  den  til  Herre  over  det  røde,  det 
indiske  og  Middelhavet  og  til  Markedsplads  for  Hundreder 
af  Folkeslag;  i  Velstand  blev  den  ikke  naaet  af  nogen  anden 
Stad.  og  samtidig  var  den  Hjemstedet  for  ægyptiske  Hemme- 
ligheder og  græsk  Videnskabelighed.  Den  store  Havn  og 
Evnostos  vare  opfyldte  af  Koffardiskibe  fra  alle  Kyster,  og 
i  deres  Magasiner  vare  alle  det  hede  Bæltes  Frembringelser 
opdyngede. 


*)  Under  Antoninus  Pius   laa  endog  kun  den  2den  Legion  Tra- 
jana i  Ægypten,    da    den   22de    gik    til   Grunde   under    den 
hadrianske  Jødekrig. 
**)  Se  oven  for  S.  573. 

Alexandrias  arkitektoniske  Skjønheder  svarede  til  dens 
Betydning  Sevapeum  i  Bykvarteret  Khakotis,  den  gamle 
Kongeborg  i  Bruchion,  Museet  med  dets  Søjlegange  og 
store  Bibliotek,  Cæsariet,  den  berømte  Gade  Canobus,  Gym- 
nasierne, Theatret,  Hippodromen,  Templerne  og  talløse 
Kunstværker  fra  ældre  og  nyere  Tid  dannede  et  Hele  af 
saa  glimrende  Skjønhed,  at  Aristides  paa  Antouiiiernes  Tids- 
alder kunde  sige:  den  store  og  ophøjede  Stad  Alexandria 
pryder  det  romerske  Rige  som  et  Klenodie,  som  en  Hals- 
kjæde  eller  et  Armbaand  pryder  en  yppig  Kvinde.  Endnu 
bestod  Alexanders  Dyrkelse  som  Gud,  og  Hadrian,  der  be- 
søgte Pompejus's  Gravmæle,  har  næppe  undladt  ogsaa  at 
ære  Mavsoleet,  hvor  Stadens  udødelige  Grundlægger  laa 
begraven  i  en  stor  Sarkofag  under  et  Glaslaag,  efter  at  den 
havesyge  Ptolemæus  Auletes  havde  rarfet  Ptolemæus  Lagos's 
Guldkiste. 

Under  Jødernes  sidste  Opror  var  Alexandria  bleven 
hærget,  og  Hadrian  havde  allerede  i  sine  første  Regerings- 
aar  ladet  disse  Beskadigelser  reparere,  ligesom  han  ogsaa 
synes  at  have  fort  Kolonier  til  det  øde  Kyrene.  Da  Fara- 
onernes ældste  Stæder  allerede  delvis  laa  i  Ruiner,  havde 
Alexandria  ingen  Medbejlere  mere  i  Ægypten.  Den  bedøvende 
Larm  i  denne  Stad.  denne  Blanding  af  Religioner  og  Racer 
fra  tre  Verdensdele,  den  feberagtige  Kamp  for  Livet,  dette 
berusende  Aandepust  fra  Afrika  og  Asien >  denne  ejen- 
dommelige Art  af  kosmopolitisk  Hellenisme,  der  havde  op- 
slaaet  sit  Sæde  netop  her,  denne  Folkets  Letfærdighed. 
Nydelsessyge  og  Lastefuldhed  satte  selv  Romerne  og  Græ- 
kerne i  Forbavselse.  Dio  Chrysostoraus  har  i  sin  Tale  til 
Alexandrinerne  i  skarpe  Træk  tegnet  et  Modstykke  til  sin 
Ros  over  denne  Stads  Herlighed.  »Jeg  har,«  saaledes  siger 
han  til  dem,  »prist  eders  Hav  og  Land,  eders  Havne  og 
Monumenter,  men  ikke  eder  selv,«  og  uu  skildrer  han  Folket 
som  et  Udskud  af  hele  Verden,  uden  al  Alvor,  nedsunket 
j    alle  Vellyster,    ikkun  begejstret   for  Theatret   og  Cirkus. 

Alexandrinernes  sædelige  Fordærvelse,  Kivagtighed  og  Spotte- 
syge  var  almindelig  berygtet.  Badrian  selv  har  i  følgende 
Brev  til  sin  Svoger  Servian  skildret  deres  Karakter  i  føl- 
gende Træk: 

»Min  kjære  Servianus!    Ægypterne,   som  du  har  prist 
for  mig,  har  jeg  lært  at   kjende   som    et  gjennemgaaende 
letsindigt,  foranderligt  Folk,   der  jager  ^fter  ethvert  Rygte. 
De,  som  ære  Serapis,  ere  kristne;  Mennesker,  der  kalde  sig 
Kristus's  Biskopper,    ere    ikke  desto   mindre  Tilhæsigere    af 
denne   Gud.     Der    gives    her   ingen  Forstauder    for    nogen 
jødisk   Synagoge,   ingen   Samaritaner,    ingen    kristelig  Pres- 
by  ter,    som    ikke    er  Astrolog.    Tegntyder    og    Kvaksalver. 
Selv  Patriarken  *)  bliver,  saa  ofte  han  kommer  til  Ægypten, 
af  det  ene  P.irti  tvungen   til   at  ære  Serapis.  af  det   andet 
Kristus.     Det  er  en  rebelsk,  ussel,  spottesyg  Meuneskeklasse. 
Staden    er   rig   paa  Skatte    og  Hjælpekilder.      Her   lægger 
ingen  Hænderne  i  Skjedet;  her  arbejdes  i  Glas.  hist  i  Papir 
og  i  Lærred.     Alle   disse  travle  Mennesker  synes   at    drive 
et  eller  andet  Haandværk,  selv  de,  som  lide  af  Podagra  og 
Chiragra  eller  ere  blinde,  give  sig  noget  at  bestille.    Deres 
Gud   ere    Pengene:    Kristne,    Jeder.    alle    Nationer   tilbede 
dem.     Det  er  beklageligt,  at  denne  Stad  arter  sig  saa  slet; 
thi  dens  Betydning  og  Storrelse    gjor    den    visselig   værdig 
til   at   være    hele  Ægyptens  Hoved.     Jeg   har    indremm.et 
den  alt,  har  gjengivet  "ien  de   gamle  Privilegier  og  tilfojet 
saa  mange  nye,  at  Borgerne  kom  og  takkede  mig  personlig, 
og  dog  bagtalte  de  min  Sen  Verus,    saa   snart  jeg  havde 
forladt  Staden.     Hvad  de  have  fortalt  om  Antinous,  har  du 
rimeligvis  allerede  hørt      Lad    dem    kun    mæske    sig   med 
deres  Høns.    om  hvis  Udrugniugsmaade  jeg  ikke  gider  tale. 
Tre  brogetfarvede  Bægere,  som  Tempelpræsten  har  foræret  mig. 
sender  jeg  herved  ^om  Gave  til  dig  og  min  Soster.     Deraf 

*)  Formodentlig  den  jødiske  Ypperstepræst. 

kan    du    drikke    paa   Festdage;    se    blot   til,    at   det   ikke 
bliver  for  meget  af  det  gode.« 

Der  er  iugen  tilstrækkelig  Grund   til  at  holde  Brevet 
helt  og  holden  for  uægte,    skjønt   et  og  andet   nok   ser  ud 
til,  at  Hadrian    ikke   kan   have   sagt  det;  *)    men    selv   om 
Brevet  kun  er  en  Opdigtning,  er  og  bliver  det  dog  et  Vid- 
nesbyrd   om  Alexandrias   Væsen,    dette   store  Værksted   for 
magiske  Hemmeligbeder,  Theosofi,  kristelig  og  hedensk  Filo- 
sofi.     Her   blomstrede   ganske    vist   endnu   den   helleniske 
Videnskabelighed,  som  netop  paa  hin  Tid  frembragte  Astro- 
nomen Claudius  Ptolemæus;   men  ved  Siden  af  samme  ud- 
viklede sig  en  excentrisk,  fantastisk  Spekulation  i  Grækernes, 
Jødernes  og  de  kristnes  Skoler;    den  blandedes   sammen  af 
Monotheisme    og    Pantheisme;     her    flød    Grækenlands    og 
Asiens  Forestillinger  over  i  hverandre,   paa  Grundlag  af  de 
ægyptiske  Mysterier  skabtes  Gnostikernes  Lære,    og  det   er 
rimeligvis  dem,    som    der  sigtes   til    ved    de    kristne,    som 
skulle  tilbede  Serapis.     Jøderne  udgjorde  en  stor  Bestanddel 
af  den  alexandrinske  Befolkning;  af  de  5  Bykvarterer  ejedes 
de  tvende  af  dem,  og  deres  rige  Menighed    stod    under   en 
Forstander   eller  Ethnark.      Af  Forbindelsen    mellem  Mosa- 
ismen    og    de    helleniske   Ideer   var    Philos    platoniserende 
Filosi  fremgaaet  allerede  i  det  første  Aarhundrede  efter  Kr. 
Et  har  det  mæikelige  Brev   dog  overset,  den   mægtige 
Indflydelse,  Alexandrias  Aand  udøvede  paa  Rom  og  Vester- 
landene.     Denne  Indflydelse    havde  allerede   gjort  sig  gjæl- 
dende  fra  første  Færd,  efter  at  Ægypten  var  bleven  romersk, 
og  den   vedvarede    hele  tre  A århundreder.      Siden  Perseren 
Kambyses,    der   lagde    sin  vanhellige  Haand   paa   de  gamle 
Guder,    havde  ingen    fremmed  Behersker   været  i  Stand  til 
at  bryde  deres  klippestæ^ke  Magt.     Lagiderne  saa  godt  som 
Komerne  havde  meget  mere  anerkjendt  disse  Guder  og  gjort 


*)  Det  mest  tvivlsomme    er    den    gjentagne   Hentydning    til   de 
kristne  i   Alexandria,  hvad  ikke    kan  skrive  sig  fra  Hadrian. 

dem  til  deres  egne;  medens  Ægypterne  sank  ned  til  at 
være  Trælle  for  de  fremmede,  erobrede  deres  Guder  fra 
Memphis  og  Theben  baade  Grækenland  og  Eora.  Isis, 
Osiris,  den  hnndehovededeAnubis  og  den  til  Zeus  forvandlede 
Serapis  havde  end  ikke  under  de  store  Kamser  evet  et  saa 
mægtigt  Herredømme  som  i  de  tre  forste  Aarhundreder  af 
det  romerske  Kejserdømme.  De  ægyptiske  Præsters  Visdom 
var  den  ældste  i  Verden,  og  de  syntes  saaledes  at  eje 
Menneskehedens  Stamtavler,  lige  over  for  dette  Hierarki, 
der  i  samme  Former  var  forplantet  gjennem  Åartusender, 
maatte  selv  Jehovas  Ypperstepræster,  Melkarts  og  Astartes 
syriske  Præster,  eller  Apollos  og  Zeus"s  Præster  i  Delphi 
og  Dodona  synes  at  skrive  sig  fra  den  nyeste  Tid.  Nilens 
Mysterier  fortryllede  Vesterlandene ;  med  Forundring  ser 
man  Scener  fra  den  ægyptiske  Gudstjeneste  hyppig  afmalede 
paa  Pompejis  Vægmalerier;  her  og  i  Herkulanum,  i  Cam- 
panien  og  Etrurien  fandtes  Isistempler,  ligesom  der  ogsaa 
fandtes  et  Iseura  og  et  Serapeum  i  Rom,  hvor  Domitian 
havde  sværmet  for  ægyptiske  Hemmeligheder.*) 

Kort  efter  Antoninernes  Tid  blev  denne  Gudstjeneste 
en  Nødvendighed  for  den  latinske  Verden;  alexandrinske 
Kjøbmænd  spredte  Ægyptens  Religion  og  Moder  til  Gallien 
og  Spanien.  Tæpper,  Mosaikker.  Sfinxbilleder.  Nillandskaber, 
Kleopatras  Kar  og  Perler  vare  ivrig  sogte  i  Vesten,  ja  selv 
de  ægyptiske  Huses  Indretning  efterlignede  man.  Spaamænd 
og  Gøglere,  Læger  og  Astronomer.  Dansere  og  Musikere, 
Rhetorer  og  lærde  strømmede  fra  Alexandria  i  store  Skarer 
ud  over  hele  Vesterleden. 

Den   videbegjærlige  Kejser    nærede    den   mest   levende 


*)  Her  fra  skriver  sig  den  berømte  Nllgud;  Udgravninger  i  1883 
have  bag  Minerva  bragt  en  lille  Obelisk  med  Hieroglyfskrift 
for  Dagens  Lys.  Allerede  i  Republikens  sidste  Tid  var  Isis- 
t.jenesten  trængt  ind  i  Rom ;  efter  Isis's  og  Serapis's  Tempel, 
som  Caracalla  byggede,  blev  endog  et  helt  Kvarter  i  Rom, 
det  III.,  opkaldt. 

Interesse  for  den  alexaudriiiske  Lærdom,  hvis  Sæde  Museum 
var  og  blev  ogsaa  under  det  romerske  Vælde;  her  dispu- 
terede ban  med  P'ilologer  og  Sofister  og  havde  tilstrækkelig 
Lejlighed  til  at  udtømme  sin  Spot  over  deres  Pedanteri. 
De  Privilegier,  hvorom  hans  Brev  taler,  sigte  maaske  til 
Dels  netop  til  dette  Musernes  berømte  Sæde.  Dog  have 
Alexandrinerne  vel  ogsaa  haft  ham  at  takke  for  mange 
andre  Velgjerninger,  som  de  gjengjældte  med  ondskabsfulde 
Stiklerier  og  krybende  Smigrerier;  de  opstillede  Statuer 
og  Altre  for  ham ;  fra  ingen  Kejser  findes  saa  mange 
alexandrinske,  i  det  hele  taget  saa  mange  ægyptiske  Mønter 
som  fra  Hadrian. 


VL 


Hadrians  Nilrejse.  —   Antinous's  Dod.  — 
Hadrian  paa  ny  i  Athen. 

For  at  lære  Ægyptens  Vidundere  at  kjende  foretog 
Hadrian  en  Nilrejse  fra  Alexandria.  Slige  Rejser  vare  for 
længst  komne  i  Mode;  thi  Monumenterne  fra  den  graa  For- 
tid og  den  hemmelighedsfulde  Strøms  Bredder  ovede  samme 
mægtige  Tiltrækningskraft  paa  Grækere  og  Romere  som  paa 
Nutidens  Mennesker.  Denne  Dyredyrkelse,  der  havde  holdt 
sig  uforanderlig  gjennem  Aartusender,  denne  Gaade  af  en 
menneskelig  Religion ,  maatte  ægge  de  fremmedes  Nys- 
gjerrighed.  Denne  Dyre- Forgudelse  rummede  den  største 
Foragt  for  Menneskeaanden,  den  mest  ondskabsfulde  Satire 
paa  Kongernes  og  Kejsernes  Apotheose;  hvad  havde  vel 
Sesostris's,  Alexanders,  Augustus's  eller  Hadrians  Apotheose 
at  sige  ved  Siden  af  Oxen  Apis's  himmelske  Majestæt  eller 
gelv  over  for  de  hellige  Katte.  Hunde,  Ibisfugle,  Krokodiller 
og  guddommelige  Aber? 

Ægypten  var  allerede  den  Gang  blevet  et  helt  Museum 

fra  Faraoernes  Tid  med  samt  deres  balsamerede  Kultur. 
De  fremmedaoftige  Bygninger,  sælsomme  Skulpturer.  Hiero- 
glyfer og  Malerier  fyldte  endnu  de  ældgamle  Stæder,  om 
end  deres  Glans  var  svunden;  Memfis  og  Heliopolis.  Bu- 
bastis,  Abydos,  Sais.  Taois  og  Theben  med  de  hundrede 
Porte  vare  længst  forfaldne,  men  dog  endnu  beboede. 

Det  kejserlige  Følge,  som  blev  roet  op  ad  Strommen 
paa  en  hel  Flaade,  maa  have  afgivet  et  usædvanligt  Skue; 
ægyptiske  lærde  fra  Museum.  Fortolkere,  Præster  og  Astro- 
loger maa  have  ledsaget  Hadrian,  i  hans  Folge  vare  frem- 
deles Verus  og  den  skjonne  Antinous.  Ogsaa  Kejserinden 
var  med:  blandt  hendes  Hofdamer  fiude  vi  en  græsk  Digter- 
inde Julia  Balbilla.  Man  landede  ved  Nilens  Bredder,  hvor 
der  gaves  noget  mærkeligt  at  skue,  og  paa  hine  Tider 
fandtes  der  mere  end  nu  til  Dags.  Man  beundrede  de  store 
Pyramider,  Sfinxkolosser  og  den  hellige  Stad  Memfis. 

Memfis,  Faraoernes  gamle  Herskersæde  og  paa  Stra- 
bos  Tid  anset  for  Ægyptens  anden  Stad,  var  den  Gang 
endnu  ikke  begravet  af  Ørkenens  Sand,  men  dog  i  Begreb 
med  at  forfalde.  Under  Ptolemæerue  havde  Staden  maattet 
afgive  meget  Materiale  fra  sine  Templer  og  Paladser  til 
Alexandria.  Faraoernes  store  Borg  henlaa  alt  længst  ede; 
men  mange  ærværdige  Monumenter,  som  Ptahs  Tempel, 
Pyramiderne,  Dødningebyen  og  Serapeum  bestode  endnu 
med  deres  ældgamle  Kultus.  Staden  var  endnu  et  Hoved- 
sæde for  det  ægyptiske  Præstevælde  og  Apis's  Bolig;  derfor 
havde  ogsaa  den  romerske  Regering  udset  den  til  en  af 
Ægyptens  stærkeste  Militærstationer;  her  laa  en  hel  Legion 
i  Garnison.  Hadrian  kunde  inden  for  Serapeums  Omraade  skue 
den  hvidblissede  Apis.  hvis  Komme  nylig  havde  fremkaldt 
Præste-  og  Folkeoptøjer;  thi  Alexandrinerne  undede  ikke 
Memfis  Tyrens  Eje,  men  Memfisboerne  hævdede  sejrrig 
Besiddelsen  af  samme.  Kejseren  kunde  skride  gjennem 
Rækker  af  halvt  sammensunkne  Sfinxalleer,  der  førte  til  de 
mærkelige  Grave,  hvor  lange  Rækker  af  balsamerede  Gude- 

tyre  hvilede,  hver  som  en  Farao  i  en  mægtig  Granit- 
sarkofag*). Merl  mindre  Meje  end  Nutidens  rejsende  be- 
undrede Hadrian  Tis  skulpturrige  Gravmæle,  en  ægyptisk 
Rigsembedsmand  fra  det  femte  Dynasti.  Nu  har  Ørken- 
sandet slugt  Paladserne,  Gudebillederne  og  næsten  alle 
Pyramider;  elendige  Araberbyer  som  Sakkara  have  rejst  sig 
paa  Memfis's  Grus,  og  i  den  tætte  Palmelund  skuer  den 
rejsende  med  Forundring  den  vældige  Farao,  Ramses  II.'s  Torso 
liggende  her  ensomt  som  det  sidste  Minde  om  det  pragt- 
fulde Ptahtempel,  uden  for  hvilket  denne  Kolos  engang  knejsede. 
I  Nærheden  af  Memfis  laa  Heliopolis,  Solgudens  Stad, 
med  det  ældgamle  Tempel  og  en  Skole  for  ægyptisk  Visdom. 
Strabo  fandt  Staden  allerede  øde,  man  viste  ham  endnu 
Præsteboligerne,  hvor  Plato  og  Eudoxos  i  tretten  Aar  skulde 
have  studeret  Gudernes  Hemmeligheder.  I  Heliopolis  fort- 
sattes endnu  Guden  Ras  Dyrkelse,  hvis  Midtpunkt  var  den 
hellige  Tyr  Mnevis,  en  Medbejler  eller  Kollega  til  Apis. 
Den  raa  Kambyses  havde  ødelagt  Templet,  ja  til  Dels  endog 
de  Obelisker,  som  Faraoerne  i  Aarhundredernes  Løb  havde 
rejst  her  for  Solguden;  thi  ingensteds  i  Ægypten,  fandtes 
saa  mange  som  her  og  i  Theben.  Som  Strabo  saae  nu 
ogsaa  Hadrian  mange  af  dem  ligge  halvforbrændte  paa 
Jorden;  tvende  af  de  større  manglede;  Ramses  III.'s  Obe- 
lisk havde  Augustus  bragt  som  sit  Sejrsmærko  til  Rom  og 
opstillet  i  Ciicus  Maximus,  hvor  den  endnu  knejser  paa 
Piazza  del  Popolo;  med  den  anden  smykkede  Caligula  den 
vatikanske  Circus,  og  den  Dag  i  Dag  pryder  den  St.  Peters- 
pladsen; den  største  af  dem  alle  bortførte  først  Constantin, 
hvorpaa  Constantius  lod  den  opstille  i  Circus  Maximus;  nu 
staar  den  foran  Lateranet.    Hvor  det  gamle  Heliopolis  laa, 

*)  En  hadriansk  Mønt  bærer  Apistyren.  Nu  til  Dags  ligger  det 
ægyptiske  Serapeum  dækket  af  Sand.  Mariette  opdagede 
her  Apisgravene  fra  dot  18de  til  det  26de  Dynasti ;  nii  er  kun 
Psammetichs  Apisgrav  synlig.  I  Sommeren  1883  har  Maspero 
udgravet  det  sjette  Dynastis  Grave. 

bolge  nu  gronne  Kornmarker,  og  kiin  en  eneste  Obelisk, 
Usortosen  I."s,  der  gjælder  for  den  ældste,  er  bleven  staaende 
oprejst;  Vespereder  d*kke  dens  Indskrift. 

Under  Fortsættelsen  af  Nilfarten  var  det  hoje  Rejse- 
selskab naaet  til  Besa,  et  Sted  paa  boj  re  Flodbred,  over  for 
Hermupolis.  da  en  sælsom  Hændelse  indtraf.  Hadrians  Ynd- 
lings Død.  Antinous,  en  ung  Græker  fra  Claudiopolis,  var 
Kejserens  Ganymedes,  og  Hadrian  elskede  den  smukke 
Adonis  med  Lidenskab;  han  var  en  Hellener  ogsaa  i  denne 
orientalske  Last,  som  kun  faa  ædle  Mennesker,  t.  Ex.  Plu- 
tark,  boldt  for  en  skamlos  Synd.  Det  er  ubekjendt,  hvor 
Kejseren  havde  lært  den  skjønne  Yngling  at  kjende,  men 
forst  i  Ægypten  kommer  Antinous  til  Syne  som  Hadrians 
uadskillelige  Ledsager,  hvad  der  maa  have  krænket  hans 
Hustru  dybt;  den  ulykkelige  Augusta  blev  i  Besa  friet  fra 
det  forhadte  Skue,  thi  her  druknede  Antinous  i  Nilen. 

En  mystisk  Hemmelighed  indhyllede  hans  Ded.  Var 
den  et  Tilfælde,  eller  var  den  et  Offer?  Hadrians  Humanitet 
maa  skytte  ham  mod  den  Mistanke,  at  han  koldblodig  har 
ofret  sin  Yndling,  som  engang  Tiberius  ofrede  den  smukke 
Hypatos  paa  Capri.  Havde  den  sværmerske  Yndling  selv 
frivillig  ofret  sig  til  Underverdenens  Guder  for  at  redde 
den  elskede  Kejsers  Liv?  Havde  ægyptiske  Præster  i 
Stjærnerne  læst  en  Ulykke,  der  truede  Kejseren  og  kun 
kunde  afvendes  ved  hans  mest  dyrebare  Vens  Oflferdod? 
En  slig  Handling  stemmede  med  Tidens  Overtro,  med  dette 
Land  og  den  hemmelighedsfulde  Nil;  den  passede  ogsaa 
godt  med  Kejserens  egne  astrologiske  Kunster.  Var  Anti- 
nous, da  han  styrtede  sig  i  Bolgerne,  overtydet  om,  at  han 
igjen  vilde  opstige  af  dem  som  Gud?  I  sine  Memoirer  skal 
Hadrian  have  paastaaet,  at  hans  Yndling  tilfældigvis  druk- 
nede i  Nilen,  men  man  fæstede  ikke  Lid  til  hans  Udsagn. 
De  u'maadelige  Æresbevisninger,  hvormed  han  overoste  deu 
døde,  lade  ogsaa  formode,  at  det  var  Lonuen  for  en  Irivillig 
Oflferdod;  i  Datidens  Øjne  kunde  et  sligt  Offer  godt  gjøre 

9* 

Krav  paa  Anerkjendelse  som  en  sædelig  Handling,  ud- 
sprungen af  heroisk  Hengivenhed,  Vi  ville  antage,  at  Offeret 
sank  i  Nilen  uden  Hadrians  Vilje. 

Med  uendelig  Smerte,  med  »kvindagtige  Taarer«  be- 
græd han  sin  Antinous;  nu  var  han  Achilles  ved  Patroklos's 
Lig,  Alexander  ved  den  døde  Hefæstions  Baalfærd. 
Højtidelig  lod  han  Yndlingen  begrave  i  Besa,  en  Nilscene 
af  den  mest  udsøgte  Fantastik,  hvor  Roms  sørgende  Kejser 
og  smilende  Augusta  med  deres  Følge  afgave  Hovedper- 
sonerne. Dette  bizarre  Intermezzo  skjænkede  det  svindende 
Hed'  nskab  en  ny  Gud,  og  den  antike  Kunst  sin  sidste 
Idealskikkelse.  Allerede  under  Ligfæfden  saae  skarpsynede 
Hofmænd  rimeligvis  Antinous's  Stjærne  paa  Ægyptens  nat- 
lige Himmel,  og  Hadrian  saae  den  da  ogsaa  ved  Mælkevejen, 
mellem  Ørnen  og  Dyrekredsen;  thi  Astronomerne  gik  ind 
paa  denne  Fabel,  ligesom  de  engang  gjenfandt  den  skjønne 
Berenikes  Haar  i  Løvens  Tegn.  I  Ægyptens  mystiske  Land 
forvandledes  selve  Historien  til  Digtning. 

Den  unge  Bithyniers  Død  indtraf  rimeligvis  i  Oktober 
130.  Efter  at  Kejseren  havde  givet  Befaling  til  at  rejse 
en  prægtig  By  i  Besas  Sted  til  Ære  for  sin  Ven,  fortsatte 
han  Nilrejsen.  og  i  November  130  bliver  det  kejserlige 
Følge  synligt  blandt  Tebens  Kuiner. 

Thebeu,  denne  Ægyptens,  muligvis  Verdens  ældste 
By,  var  i  tidligere  Aarhundreder  først  bleven  fordunklet  af 
Memtis,  derpaa  ødelagt  af  Kambyses.  Siden  Ptolemæernes 
Tid  hed  Staden  Diospolis,  og  allerede  Strabo  fandt  den  opløst 
i  Flækker;  den  dannede  baade  denne  og  hinsides  Nilen 
lignende  Grupper  af  kæmpemæssige  Templer  og  Paladser, 
af  Pyloner  og  Kongegrave,  som  nu  til  Dags  ligge  spredte 
over  Luxor,  Karnak,  Medinet  Habu,  Der  el  Bahri  og  Kurna. 

Paa  Hadrians  Tid  maa  Ramesseum,  Osymandias's  saa- 
kaldte  Grav,  paa  Nilens  venstre  Bred,  Ramses  II. 's  Vid- 
underbygning,  endnu  for  en  stor  Del  have  været  bevaret. 
Disse  Pyloner,  Søjler,   Arkader   og  Gaarde,   disse   prægtige 

Sale  med  deres  af  Skulpturer  beklædte  Granitvægge  synes 
endog  at  have  paavirket  den  romerske  Kunst  under  Kejser- 
tiden; man  vil  finde  et  Gjenskin  af  dem  i  Trajans  Fonim, 
hvis  Midtpunkt  ligeledes  var  Kejsergraven. 

Det  største  Vidunder  blandt  Tebens  Gravtempler  var 
imidlertid  Memnoniet;  tvende  nøgne  Monolit-Kolosser  af 
Farao  Amenhotept  III.  fra  det  attende  Dynasti  (omtrent 
1500  f.  Kr.),  udhugne  af  gul  Sandsten,  tronede  uden  for 
Amenofiet.  Et  Jordskjælv  havde  ved  Aar  27  f.  Kr.  om- 
styrtet den  øverste  Halvdel  af  den  ene  Figur,  og  Luft- 
strømmen ved  Solopgangen  fremkaldte  i  Billedstøtternes 
Revner  hine  klagende  Toner,  som  Grækerne  forklarede  som 
Ætioperen  Memuoiis  Morgenhilsnen  til  sin  Moder  Eos;*) 
rundt  omkring  laa  forbavsende  Levninger  af  Templer,  som 
hin  Konge  havde  indviet  til  Amon.  Siden  Neros  Tid  plejede 
rejsende  at  indmejsle  deres  Navne  paa  hin  Kolos's  Ben.  og 
denne  vidt  udbredte  Forfængelighed  har  Videnskaben  at 
takke  for  en  af  de  mærkværdigste  epigrafiske  Samlinger; 
lærde  have  afskrevet  Indskrifterne  paa  Memnonstøtteu;  de 
fleste  høre  til  Hadrians  Tid,  ti  falde  fer  130,  sytten  i  dette 
og  Kejserens  senere  Aar.  Han  selv  har  ladet  sit  Navn 
indgrave  paa  Græsk,  og  det  samme  gjorde  Kejserinden; 
hun  var  ledsaget  af  Digterinden  Julia  Balbilla,  der  paastod 
at  nedstamme  fra  en  syrisk  Konge  Antiochus,  og  som  ned 
saa  stort  Ry,  at  Staden  Taormina  senere  rejste  hende  en 
Æresstatue  som  et  Mønster  for  al  Dyd,  Sædelighed  og  Vis- 
dom. Det  kejserlige  Besøg  gav  Grækerinden  en  forønsket 
Lejlighed  til  at  lade  sit  Lys  skinne,  og  vi  kunne  endnu 
læse  de  Vers  i  den  æoliske  Dialekt,  hvormed  hun  gjentagne 
Gange  har  hjemsøgt  den  melankolske  Memnon.  Heroen 
nedlod   sig    ikke    engang    til    at    lade    sine    Smertenstoner 

*)  Strabo  er  den  forste,  der  omtaler  Klangen,  han  selv  havde 
børt.  Plinius  betegner  først  Kolossen  som  Memuons;  Septi- 
mius  Severus  lod  Figuren  restavrere,  og  siden  sang  den  ikke 
mere. 

lyde,  og  Hofdamen  undrer  sig  over,  at  han  vovede  at  tie, 
skjønt  den  ophøjede  Augusta  var  begjærlig  efter  at  høre 
ham,  og  hun  truer  ham  derfor  endog  med  Kejserens  Vrede. 
Dette  frugtede,  thi  Memnon  sang  nu  gjentagne  Gange  til 
Augustus's  Ære.  Heldigvis  har  Balbilla  i  en  Indskrift  op- 
tegnet, at  hun  med  den  »elskelige  Dronning«  Sabina  har 
hørt  Guden  i  Hadrians  15de  Kegeringsaar,  den  24de  og 
25de  i  Maaneden  Athor;  saaledes  kjende  vi  Datoen  for 
Kejserens  Tilstedeværelse  i  Meranoniet,  nemlig  den  20de 
og  21  Novbr.  130. 

Syd  for  Theben  laa  Koptos,  et  stort  Oplagssted  for  de 
indisk-arabiske  Varer;  de  kom  herhid  med  Karavaner  ad  de 
Kunstveje,  som  forbandt  hin  By  med  Havnene  Myos  Hor- 
mo?  og  Berenike,  og  her  fra  bleve  de  sendte  nei  ad  Nilen 
til  Alexandria.  En  tredje  Havn  var  iVrsinoe  ved  den  hero- 
opolitiske  Bugt  af  det  røde  Hav,  hvor  den  berømte  Nil- 
kanal  fra  Bubastis  gjennem  Bittersøerne  udmundede,  som 
Necho  havde  paabegyndt,  Darius  fornyet,  Ptolemæus  Phila- 
delphus  fuldendt,  og  Trajan  endelig  restavreret.  Nilkaualen 
tjente  paa  Hadrians  og  rimeligvis  lige  til  Septimius  Severus's 
Tider  som  Handelsvej. 

Fra  Koptos  kan  Hadrian  være  tagen  til  Myos  Hormos, 
den  nærmeste  Stabelstad  for  den  indiske  Handel,  der  under 
Roms  Herredømme  havde  taget  et  saa  stort  Opsving. 
Allerede  Strabo  undrede  sig  over,  at  der  her  fra  aarlig  gik 
120  Skibe  til  Indien,  medens  paa  Ptolemæernes  Tid  kun  faa 
havde  vovet  denne  direkte  Fart;  hvor  stort  maa  Tallet  paa 
ludiefarerne  da  ikke  have  været  et  Aarhundrede  senere,  da 
Roms  Luxusforbrug  var  steget  saa  overordentlig.  Nogle 
Decennier  efter  Strabo  skrev  en  Græker  en  Rejsebeskrivelse, 
som  den  ældre  Plinius  har  benyttet;  han  skildrer  Farten 
langs  det  røde  Hav  gjennem  det  meget  befarede  Bab-el- 
Mandebstræde  til  Ceylon,  Indien  og  Ganges;  den  afgiver 
et  Bevis  paa  den  af  Arabere  og  Grækere  ivrig  drevne  Fart 

paa   Indien    og    vidner    om    den    mest    livlige    Forbindelse 
mellem  Ægypten  og  Arabien. 

Paa  Vejen  til  Myos  Hormos  laa  Mons  Claudianus,  hvis 
uudtømmelige  Brud  af  Porfyr  og  graa  Granit  bleve  drevne 
siden  Kejser  Claudius's  Tid.  Midt  i  Ørkenen,  som  har  slugt 
de  gamle  Ægypteres  Stalder,  Romernes  Verdenshavne  ved  det 
røde  Hav  og  deres  Veje,  opdagede  man  i  1822  ved  Djebel 
Faterah  og  Dokhan  Romerstatiouer  med  Porfyrbrud  samt 
Levninger  af  tvende  ufuldendte  Templer,  hvis  græske  In- 
skriptioner melde,  at  de  bleve  indviede  til  Jupiter  Serapis 
den  23de  April  118  i  den  ægyptiske  Præfekt,  Rhammius 
Martialis's  Navn  af  Epafroditos,  Kejsernes  Slave  og  Bjærg- 
værksforpagter,  til  Held  og  Sejr  for  Hadrian  og  hans  Hus 
og  til  Lykke  for  de  af  ham  foretagne  Værker.  Disse  Ind- 
skrifter udvise,  at  Porfyrbruddene  bleve  styrede  som  en 
kejserlig  Domæne  af  en  Prokurator.  To  romerske  Kolonier 
laa  i  Nærheden,  dækkede  mod  Arabernes  Rovlyst  af  en 
Kohorte  let  Rytteri,  Flavia  Ciliciorum. 

BjærgværkeiTie  vare  et  Sibirien  for  det  romerske  Riges 
Forbrydere,  og  en  Dom  paa  Livstid  her  til  gjaldt  som  den 
haardeste  Straf  næst  Døden.  Tusender  af  ulykkelige,  paa 
Diokletians  Tid  ogsaa  mange  kristne,  smægtede  under 
Ørkenens  brændende  Sol  i  hine  Porfyrgruber,  hvor  de  brode 
og  bearbejdede  den  kostelige  Sten  for  Roms  Pragtbygninger. 
Saafremt  Hadrian  har  besøgt  Mons  Claudianus,  kan  Synet 
af  de  domfældtes  Lidelser  her  have  indgivet  ham  den  Lov 
der  mildnede  slige  Straffefangers  Lideiser,  saafremt  de 
havde  bort  til  de  fribaarnes  Stand. 

Dog  Kejserens  Besøg  i  Myos  Hormos  og  Berenike  er 
kun  en  Formodning,  saa  vel  som  at  han  har  forlænget  sin 
Rejse  fra  Theben  til  Syene  og  Philæ.  Til  hans  Nilrejse  i 
det  hele  taget  referere  sig  Medailler,  der  fremstille  Flod^ 
gude.'i,  undertiden  omgiven  af  Børn;  han  støtter  sig  til  en 
Sfios  og  bærer  i  hejre  Haand  et  Overflødighedshorn,  i 
venstre  et  Rør. 

I  den  libyske  Ørken  tik  Kejseren  Lejlighed  til  at  til- 
fredsstille sin  Jagtlyst,  hvorved  det  lykkedes  ham  at  fælde 
en  Løve.  Digteren  Pankrates  besang  denne  Heltedaad  og 
var  samtidig  fiffig  nok  til  at  vise  Kejseren  en  rosenfarvet 
Lotos,  som  var  fremspiret  af  hin  Løves  Blod,  og  ydermere 
gav  han  denne  Lotos  Navnet  Antinoe*).  I  Steden  for  at 
smile  ad  denne  barnagtige  Efterligning  af  Ajaxblomsten  be- 
lønnede Hadrian  Smigreren  med  en  Ansættelse  i  Alexandrias 
Museum,  og  den  forgudede  Yndlings  Billeder  bare  Lotos- 
kransen. 

Kejseren  vendte  her  fra  rimeligvis  tilbage  til  Alexandria. 
Hvor  længe  han  i  øvrigt  har  dvælet  i  Ægypten,  véd  vi  ikke; 
dybt  Mørke  hviler  over  hans  Liv  fra  hin  21de  No- 
vember 130,  da  vi  slap  ham  i  det  ægyptiske  Theben,  og^  til 
den  5te  Maj  134,  da  hans  Nærværelse  i  Rom  er  godtgjort 
ved  Dokumenter.  Kun  saa  meget  staar  fast,  at  han  fra 
Ægypten  gik  tilbage  til  Syrien  og  her  fra  rejste  videre  mod 
Vest;  men  hvor  længe  han  dvælede  i  Syrien,  om  det  var 
Gjæringen  i  Jødeland,  som  kaldte  ham  herhen,  eller  hvor 
Efterretningen  om  den  jødiske  Rejsning  traf  ham,  er  aldeles 
dunkelt.  Sandsynligvis  gik  han  dog  tilbage  til  Athen,  hans 
Yndlingsby,  der  jo  saa  at  sige  laa  lige  paa  hans  Vej;  der 
findes  ogsaa  Vidnesbyrd,  som  gjøre  et  sligt  fornyet  Besøg  i 
Aaret  132  højst  sandsynligt.  I  dette  Aar  rejste  nemlig  de 
helleniske  Stæder  Kejseren  Æresstatuer  i  Athens  Olympieion, 
hvilket  gik  for  sig  ved  højtidelige  Sendingsfærd  i  Byernes 
Navn.  Var  dette  nu  en  ren  Tilfældighed,  eller  var  det  ikke 
langt  snarere  en  Anordning,  som  var  fastslaaet  under 
Kejserens  sidste  Besøg  Aar  129  i  Athen?  Og  var  Kej- 
serens forudbestemte  Tilbagekomst  til  Athen  ikke  udset  til 
en  stor   olympisk  Højtidelighed  i  hans   Nærværelse?     Jeg 


'')  Maaske  var  denne  Lotosblomst  den  rosenrøde  Srtrose,  Nym- 
phea  nelumbo,  som  Herodot  har  beskrevet. 

antager,  at  den  olympiske  Zeus's  Tempel  var  færdigt  i  Aar 
132  og  er  blevet  indviet  af  Hadrian. 

Athenienserne  havde  i  Aarhundreder  ikke  oplevet  en 
slig  Fest.  I  den  synkende  Hedenskabs  Tid  fornyedes  endnu 
engang  den  antike  Gudstjenestes  hele  Pomp  og  Athens 
svundne  politiske  Glans.  Det  var  tillige  en  national  helle- 
nisk  Fest:  thi  i  Zeus's  fuldforte  Pragttempel  havde  Hadrian 
skabt  et  nyt  religiøst  Fællespunkt  for  hele  Hellas;  derfor 
havde  ogsaa  de  græske  Stæder  nær  og  Qærn  sendt  deres 
Repræsentanter  hid  og  rejst  Kejseren  Statuer  i  Olympieion; 
vi  have  en  Række  slige  Indskrifter  bevarede,  og  mange  flere 
have  vel  existeret.  Ikke  en  Athenienser,  men  hin  Tids 
mest  berømte  Sofist,  Polemon  fra  Smyrna,  nød  den  Ære  at 
holde  Indvielsestalen.  Kejseren  gav  Folket  Fester  hele 
Dage  igjennem;  det  var  vel  ogsaa  den  Gang,  at  han  gav 
en  stor  Jagt  til  bedste  i  Athens  Stadium,  ved  hvilken  Lej- 
lighed tusende  \ilde  Dyr  bleve  fældede.  Hovedsagen  var 
og  blev  imidlertid  de  af  ham  paa  ny  indrettede  olympiske 
Fester. 

Disse  feraaarige  Olympier  eller  Adriana  Olympia  fejredes 
senere  ikke  blot  i  Athen,  men  ogsaa  i  andre  af  Rigets 
Byer,  især  i  Ephesus,  Cyzicus  og  Smyrna.  En  ny  Olympiade- 
beregning blev  indført.  Kejseren  antog  nu,  utvivlsomt  efter 
en  højtidelig  Beslutning  af  de  forsamlede  Hellenere,  Til- 
navnet Olympieren  eller  den  olympiske  Zeus,  og  han  ned  i 
de  helleniske  Stæder  den  olympiske  Zeus's  Ære  ikke  blot 
som  deres,  men  som  den  »beboede  Verdens«  Velgjører, 
Grundlægger  og  Frelser. 

Spartian  siger,  at  Hadrian  foniden  Olympieion  ogsaa 
indviede  andre  af  ham  paabegyndte  Bygværker,  og  hertil 
hørte  den  panhelleniske  Zeus's  Tempel.  Ogsaa  hermed 
forbandt  Kejseren  en  ny  Nationalfest,  Panhellenierne,  med 
periodiske  Lege,  hvortil  fremtidig  alle  græske  Stæder  og 
Kolonier  havde  at   skikke  deres  Sendebud;    thi  Athen  blev 

erklæret  for  Hellenernes  Hoved,  og  et  Parlament  skulde 
forny  Åchæernes  gamle  Forbund.  Dog  denne  kunstige  Gjen- 
oplivelse  af  Fortiden  var  og  blev  kun  et  pragtfuldt  Skin; 
den  græske  Nation  var  politisk  død,  og  baade  ved 
Olympierne  og  Hellenierne  dannede  Kejserens  Kultus  de 
græske  Anliggenders  sande  Midtpunkt.  Ogsaa  disse  pan- 
helleniske  Lege,  hvis  stadige  Forstander  eller  Agonothet 
var  den  forgudede  Hadrians  Præst,  holdt  sig  som  Olym- 
pierne længe  efter  Kejserens  Død. 

Man  ærede  ham  nu  i  Grækenlands  Stæder  som  Zeus 
Olympios,  Panhellenios,  Eleutherios  og  Dodonæos,  som  Zeus 
Ktistes  og  Soter  og  Belæos,  som  Gud  slet  og  ret  eller  som 
den  pythiske  Apollo  og  den  nye  Helios.  Som  den  nye 
Dionysos  optræder  han  i  Aphrodiasias  i  Karien,  i  Sardes, 
ja  endog  i  en  græsk  Indskrift  fra  Nimes. 

Saaledes  blev  Hadrian  altsaa  stillet  lige  med  Græken- 
lands Guder.  Hvis  hans  Forfængelighed  ikke  blændede 
ham,  maatte  han  dog  sige  sig  selv,  at  han  ved  dette 
Grækernes  ynkelige  Smigreri  kun  nod  Æresbevisninger,  de 
havde  tilkjendt  mange  Despoter  før  ham,  at  han  t.  Ex. 
maatte  dele  dette  Guddoms  Prædikat  med  en  Nero,  som 
iki{e  mindre  var  bleven  ophøjet  til  Apollo  og  Herakles,  ja 
selv  til  en  Zeus  Eleutherios.  Dog  Hadrian  var  forfængelig 
nok  til  at  lade  et  Alter  rejse  for  sig  i  Olympieion.  Her 
og  i  Eleusis  tronede  han  som  Zeus,  medens  hans  Hustru 
heller  ikke  gik  tomhændet  bort,  thi  hun  blev  i  Eleusis 
æret  som  den  nye  Demeter;  samtidig  rejstes  rigtignok  her 
ogsaa  Altero  for  Antinous  som  Jakchos;  den  ulykkelige 
Augusta  kunde  ikke  engang  efter  hans  Dbd  blive  sin 
Medbejler  kvit. 

Næppe  havde  en  datidig  Græker  nogen  Følelse  af  det 
usle  i  alle  disse  Forgudelser.  Siden  Diadochernes  Tid  vare 
Hollenerne  vante  til  at  give  de  Fyrster,  de  enten  frygtede 
eller    elskede    som    Velgjorere,    guddommelige    Attributer. 

Forgudelse  var  det  eneste  Tegn  paa  Erkjendtlighed,  en 
trælbunden  Nation  endnu  evnede  at  vise  sin  Hersker; 
naen  Hadrian  bavde  gjort  saa  exemjjelløst  meget  for  Athen, 
at  Pausauias  demte,  at  han  havde  bragt  den  ved  Roms 
Krige  i  Elendighed  styrtede  Stad  til  ny  Blomstring. 

(Forts.) 


Fra  Krigsfangernes  Lejr. 

(Scener  fra  den  nordamerikanske  Borgerkrig). 


Lejren  ved  Groce. 

JJag  for  Dag  gik  den  ensformige,  besværlige  Marche 
videre  over  Texas's  endeløse  Prærier,  til  vor  sørgelige  Kara- 
vane endelig  naaede  Staden  Houston.  Lejtenant  Duncans 
Godhed  forblev  uforandret  den  samme;  vi  havde  kastet  vore 
Tornistre  over  Skuldrene;  men  han  sendte  Bud  efter  Vogne 
og  stod  fast  paa  at  lade  dem  kjøre  afsted.  Uden  for 
General- Vagtmesterens  Bolig  samlede  sig  en  lille  Hob,  der 
dog  forholdt  sig  meget  rolig,  en  Officer  traadte  frem,  op- 
læste Listen,  konstaterede,  at  alle  Fanger  vare  tilstede  og 
fritog  dermed  vor  brave  Lojtenant  for  videre  Ansvar. 

Vi  gjorde  højre  om  og  marcherede  til  det  forhen 
værende  Raadhus,  hvor  vore  gamle  Vogtere  varmt  trykkede 
vore  Hænder  og  ønskede  os  en  snarlig  Udvexling.  Vi 
vankede  ned  ad  en  mørk  Gang  med  Stengulv  og  traadte  ind 
i  et  Rum  med  et  tilgitret  Vindue,  hvorigjennem  Maane- 
lyset  spillede  med  smaa  rudeformige  Firkanter  paa  det 
smudsige  Gulv.  Den  vagthavende  Korporal  skaffede  vort 
Tøj  ind,  sendte  Bud  efter  noget  Bred,  spurgte,  om  vi  ellers 
trængte  til  noget  —  og  trak  derpaa  en  Nøgle  frem.  Ved 
Synet  af  denne  Nøgle  standsede  enhver  Samtale,  det  var, 
som  en  Tryllestav  havde  paabudt  Tavshed;   ingen  rørte  sig 

eller  saae  andensteds  hen,    men  hvert  øje  hang   ufravendt 
ved  denne  Nøgle. 

Korporalen  puttede  den  i  Laasen;  den  gik  langsomt  ind 
og  skurrede  uhyggelig,  ikke  som  en  Husnogle,  en  Spise- 
kammernøgle, en  Pengelaasnøgle  eller  nogen  andeji  Nøgle 
end  netop  den  ene  Slags.  Korporalen  saae  sig  om  og  sagde 
»god  Nat«,  men  ingen  havde  Vejr  nok  til  at  svare:  han 
gik  ud,  og  Døren  lukkedes  ikke  med  et  Slag  eller  Brag, 
men  med  en  sorgmodig,  varslende,  skrækindjagende  Lyd. 
Derpaa  fulgte  et  Moment  af  Spænding,  en  lille,  uendelig 
lille  Brøkdel  af  et  svagt  Haab,  og  derpaa  drejede  Nøglen 
sig  med  en  ubeskrivelig,  skurrende  Lyd,  som  vi  endnu 
aldrig  havde  hørt  en  Nøgle  give  fra  sig.  Med  storste  An- 
strængelse  fik  jeg  mine  Øjne  fra  Dørlaasen  og  saae  mig 
omkring;  alle  sade  paa  deres  Tæpper  og  lænede  sig  mod 
Væggen;  ilaanelysets  Tærninger  faldt  endnu  paa  Gulvet. 

Jeg  følte,  at  en  eller  anden  maatte  tale;  hvis  en  ikke 
snart  talte,  vilde  nogle  af  os  glemme  Stemmens  Brug:  jeg 
tænkte  at  ville  tale  —  jeg  gjorde  en  ny  stor  Anstrængelse 
og  sagde:    »Hvad    det   dog    er  for  en  besynderlig  Lyd,  en 
Nøgle  giver  fra  sig,    naar  det  ikke  er  en  selv,    som  drejer 
den  om;    har   nogen  af  Dem   tidligere   lagt  Mærke  dertil? 
Jeg  antager,  at  De  hai  ?«     En  lo  —   alle   lo,  og  Løjtenant 
Sherraan   kom   mig  hurtig  til  Undsætning  og  sagde:  »Hvor 
nydelig  falder  ikke  Maanelyset    her  paa  Gulvet;    hvem    vil 
saa    brvde    sig  en  Døjt   om    det  Gitter?«     Og   derpaa  til- 
bragte vi  tilsyneladende  en  meget  fornøjet  Aften  i  Mørket. 
Da  dette  Militærfængsel  .ikke   nyder  noget  særlig  godt 
Ky,  foler  jeg  mig  forpligtet  til   at  erklære,    at  Vagten  den 
næste  Morgen  bragte  os  en  meget  god  Frokost,  der  rimelig- 
vis var  en  Portion  af  dens  egen;    vi  fik  samtidig  ogsaa  den 
Melding,  at  et  Banetog  vilde  fore  os  til  Lejren  ved  Groce. 
Med  en  Følelse,  der  var  beslægtet  med  Frihed,  vendte 
vi  det  maleriske  Gitter  og  den  fordømte  Laas  Ryggen,  bleve 
paa  Banegaarden  fordelte  mellem  Passagerer  af  føiste  Klasse 

Og  rullede  nu  afsted  til  Fangelejren.  Kort  Tid  efter  kom 
Togføreren  paa  sin  Rundgang  til  os  og  spurgte  hviskende, 
om  der  blandt  Fangerne  fandtes  Officerer  fra  Massachusetts ; 
han  var  en  høj  Mand  af  et  godt  Udseende  og  den  stramme  og 
nette  Paaklæd  ni  n  g,  man  aldrig  finder  hos  en  Syd  statsmand; 
jeg  spurgte  derfor,  hvem  han  var,  og  fik  at  vide,  at  det 
var  Vice-Guvernør  R.  fra  Massachusetts.  Sagen  havde  sin 
Rigtighed,  en  Ex-Vice-Guverner  var  Togfører  paa  Sydvest- 
banen i  Texas. 

»Her  er  Deres  Holdeplads,  mine  Herrer«.  Vi  kiggede  ud 
af  Vaggon-Vinduerne  og  fik  Øje  paa  lange,  af  uhøvlede 
Brædder  sammentømrede  Barakker,  der  snarest  lignede 
indhegnede  Kostalde.  Foran  Fronten  laa  en  nydelig  Lund 
og  i  Ryggen  en  Bakkeskrænt.  Ved  Dørene  til  Barakkerne 
saae  vi  en  Flok  Blaatrøjer,  og  enkelte  slentrede  omkring 
Bygningerne.  Atter  bleve  vi  raabte  op  og  overleverede  til 
Kommandanten,  Kaptejn  Buster,  der  hilste  venlig  og  sagde, 
at  det  gjorde  ham  ondt  at  se  os;  han  havde  været  22 
Maaneder  fangen  i  Mejico  og  vidste  nok,  hvad  det  havde 
at  betyde.  Han  førte  os  dernæst  til  Barakkerne  og  forestillede 
os  under  Iagttagelse  af  alle  Former  for  Kaptejn  Dillingham, 
den  ældste  Officer  af  Fangerne  fra  vor  Flaade.  og  vi  traadte 
ind  i  Barakkerne.  De  vare,  som  de  fleste  af  den  Art  Byg- 
ninger, lange  og  smalle  og  langs  Væggene  udstyrede  med 
Kojer  for  de  raske,  Senge  for  de  syge. 

Officererne  beboede  første  Afdeling;  under  ivrige  Sporgs- 
maal  flokkedes  de  om  os  og  udviste  en  Godhed  og  Gjæst- 
frihed,  der  overtraf  vore  Forventninger.  Vi  traf  vort  Valg 
mellem  de  ledige  Kojer,  udpakkede  vore  Tornistre  og  traf 
vore  Forberedelser  for  denne  og  mange  følgende  Nætter. 
Vi  studerede  vore  nye  Fællers  Ansigter  og  fandt,  at  de  for 
største  Parten  saae  syge  og  sørgmodige  ud;  vi  talte  med 
dem  og  fandt;  at  de  vare  ulykkelige  og  nedslaaede.  Et 
halvt  Aars  Fangenskab  havde  øjensynlig  forvandlet  dem  fra 
energiske,    virksomme    Mennesker    til    ligegyldige,    sløve, 

■vrantne  Invalider.  Vi  spurgte  hverandre,  om  Fangenskabet 
vilde  have  samme  Indvirkning  paa  os,  og  svarede  »nej.« 

Det  er  ingen  Behagelighed  at  være  Fange;  jeg  har 
aldrig  fundet  Smag  deri  og  heller  aldrig  stiftet  nogen 
Fanges  Bekjendtskab,  der  har  dri?tet  sig  iil  at  paastaa  sligt. 
Det  forholder  sig  vel  rigtigt  at  man  kun  har  faa  Sorger  og- 
ringe  Ansvarlighed.  I  Fangelejren  sorger  man  ikke  for, 
hvad  man  skal  spise,  hvad  man  skal  drikke,  eller  hvad  man 
skal  iklæde  sig.  Aldrig  bliver  man  generet  af  ubelejlige 
Rykkere,  man  bliver  ikke  plaget  af  trykkende  Forpligtelser 
eller  ærgret  af  Klienter  eller  Kunder.  Man  nærer  ingen 
Frygt  for  et  uheldigt  Udfald  og  imødeser  en  Bankerot  med 
smilende  Miner;  men  trods  alle  disse  Fordele  foler  ingen 
dog  Forlængsel  efter  at  opslaa  sit  varige  Ophold  i  dette 
ansvarslese  Paradis,  Man  har  en  skrækindjagende  Følelse 
af  at  være  Fange,  at  staa  i  en  andens  Magt,  at  maatte 
spise,  drikke,  sove  og  færdes  med  Forlov ;  man  nærer  i  sine 
mest  frie  Timer  en  nedtrykkende  Følelse  af  Indsnævrethed, 
som  var  man  afskaaren  fra  hele  Verden,  som  om  hele 
Verden  var  lukket  for  en. 

I  de  ferste  Dage  af  Fangenskabet  bragte  det  uvante 
de  nye  Fanger  ud  over  Ubehagelighederne  og  holdt  dem 
oprejste ;  derpaa  fulgte  et  Tidsrum  af  Virksomhed,  hvori  de 
byggede  Boliger,  lavede  Stole  og  Borde;  derpaa  kom  et 
Anfald  af  Uro,  hvori  Ubehagelighederne  kom  tydeligst  til 
vedkommendes  Bevidsthed,  og  man  smeddede  taabelige  Planer 
til  Flugt,  som  de  gamle  Fyre  allerede  havde  forsøgt,  men 
forgjæves.  Derpaa  fik  de  unge  Fyre  i  Regelen  et  Anfald 
af  Uvirksomhed  og  Melankoli;  de  fleste  bleve  dovne, 
uvirksomme,  skjødesløse  i  Paaklædning  og  Kvarteret,  opgave 
enhver  Tanke  om  Udvexling  og  forbleve  derhos  apathiske  over 
for  en  mulig  Forbedring  i  Tilstanden.  Nogie  faa,  maaske 
en  af  ti,  anstrængte  sig  vel  for  at  udvirke  Meliorationer, 
de  opfattede  forhaabningsfuldt  deres  Stilling  og  skaflFede  sig 
Virksomhed  udadtil. 

En  af  de  første  Dage  efter  vor  Ankomst  laa  vi  saaledes 
for  Anker  i  sløv  Uvirksomhed.  Som  jeg  nu  saaledes  iagttog 
de  »gamle  Fyres«  dorske  Mismod,  opdagede  jeg  strax,  at  de, 
der  havde  mest  Sysselsættelse,  følte  sig  lykkeligst;  Er- 
faringen overtydede  mig  senere  om,  hvor  rigtigt  det  var  af 
mig  fra  første  Færd  at  lægge  hele  Vægten  paa  Syssel- 
sættelse. Netop  de  Arbejder,  Rebellerne  paalagde  vort 
Mandskab  —  at  hugge  Brænde,  bygge  Huse,  koge  Rationer 
— ,  have  efter  min  Mening  været  den  største  Velsignelse  for 
vore  Fanger.  Nordboerens  paa  Virksomhed  rettede  Sans 
føler  sig  ophidset  ved  den  nødtvungne  Uvirksomhed,  og 
havde  den  nylig  fangne  Yankee  først  faaet  sin  Hytte  færdig, 
sine  raa  Borde  og  Stole  fabrikerede,  blev  han  melankolsk, 
derpaa  syg;  om  han  derimod  ogsaa  brummede  under  sit 
Arbejde,  medens  han  udrettede  det,  forblev  han  dog  saa 
længe  karsk  paa  Sjæl  og  Legeme.  Det  var  derfor  intet 
Under,  naar  jeg  ytrede  til  min  Løjtenaut:  ^Saaledes  kan 
det  ikke  mere  gaa  med  os,  Sherman,  vi  maa  skaffe  os 
Sysselsættelse.« 

Vi  sloge  derfor  næste  Morgen  ind  paa  en  ny  Vej,  og 
Kaptejnen  for  »Morning  Light«  sluttede  sig  til  os  og  for- 
pligtede sig  til  at  skaffe  og  udtænke  Arbejde  i  Masse. 
Med  den  første  Solstraale  stod  en  af  os  op  og  tog  en  lille 
Haandfuld  Kaffe  af  vort  ringe  Privatforraad.  Disse  Herrer 
Fanger  af  Marinen  tænkte  slet  ikke  paa  at  undvære  noget, 
saa  længe  de  kunde  skaffe  det  til  Veje  for  Betaling  eller 
gode  Ord;  følgelig  prangede  ved  vor  Dørstolpe  en  af  de 
sidste  Kaffemøller,  det  havde  været  muligt  at  opdrive  i 
Houstons  Butikker,  og  i  Kabyssen  stod  en  Ovn,  maaske  den 
eneste,  der  fandtes  i  en  texansk  Lejr.  Den,  som  stod  først 
op,  maatte  gjøre  Ild  paa,  male  og  koge  Kaffen.  Saa  bod 
han  den  rundt  til  Syvsoverne  i  Kojerne  og  tik  dem  paa 
Benene  med  den  glade  Hilsen:  »Her  er  Deres  Kaffe,  Deres 
fine  dampende  Mokka.«  Naar  et  Tinbæger  med  Kaffe  er 
Dagens  eneste  Luxus,  faar  det  høj  Betydning  og  Anseelse. 

Og  Kaffens  Tillavning  gav  Anledning  til  Drøftelser,  som 
trak  ud  længere  end  Kaffen.  Saa  skyllede  vi  vore  Bægere, 
hængte  dem  op,  hvert  paa  sit  Som,  toge  vore  Haandklæder 
ned  og  brøde  op  til  Bækken.  Vi  skrede  ned  ad  Højen  ad 
en  lille  Sti,  som  næsten  skjultes  af  højt  LTkrudt  og  forte 
hen  til  nogle  tætte  Buske  og  Træer  langs  Bækkens  Bred. 
Forpostkjæden  uden  om  Lejren  bestod  af  Texasmænd,  som 
med  uregelmæssige  Mellemrum  sade  paa  en  Træbul  eller 
Stamme  og  sædvanligvis  vare  sysselsatte  med  at  gynge  deres 
Flinter  paa  Knæerne;  efter  nogen  Parlameutering  med  disse 
godmodige  Fyre  kom  vi  i  Regelen  frem  til  vor  Badeplads, 
en  ubetydelig  Bæk,  der  rislede  hen  over  Sandrevler,  sivede 
gjennem  dem  og  lejlighedsvis  stoppede  op  til  Pytter.  Det 
var  imidlertid  en  behagelig  Adspredelse  ikke  at  have  Ba- 
rakkerne for  Øje,  at  være  alene,  og  trods  aUe  Besværligheder 
og  Indskrænkninger  af  hver  Art  klyngede  vi  os  fast  ved 
denne  Yaue,  til  vi  forlode  Lejren  ved  Groce  i  det  kolde 
Decembervejr. 

Efter  vort  Bad  slentrede  vi  sindig  tilbage,  i  det  vi 
udtalte  vor  Forundring  over,  at  saa  faa  følte  Lyst  til  denne 
Forfriskning  fra  Fangenskabets  Elendighed.  I  Barakkerne 
havde  vor  Marinekok  imidlertid  faaet  Frokosten  færdig,  og 
hans  skingrende  Baadsmandspibe  kaldte  Korporalskabets 
Medlemmer  sammen.  Ved  min  Ankomst  til  Lejren  havde 
jeg  en  Følelse  af  Fattigdom,  jeg  havde  ventet  at  maatte 
stege  Oxekjød  paa  Stokke,  at  koge  Majskager  i  en  Kage- 
budding,  kort  sagt,  leve  af  min  Ration  som  Texasmæudeue. 
Jeg  studsede  derfor  over  den  Ødselhed,  jeg  blev  Vidne  til, 
og  da  Kaptejn  Dillingham  med  en  Sømands  Hjærtelighed 
opfordrede  mig  til  at  tage  Del  i  Marinens  Bord,  gav  jeg 
ham  at  forstaa,  at  jeg  i  saa  Fald  rimeligvis  vilde  være 
bankerot  efter  Qorten  Dages  Forløb,  en  Idé.  der  morede 
Kapt-ejnen  kostelig:  thi  i  Texas,  mente  han,  gaves  der 
Penge  i  svære  Mængder;  han  havde  aldrig  set  et  Land, 
der  havde  saa  mange  Penge,   og  det  var  den  simpleste  Sag 

at  faa  nogle,  enhver  laante  en  Fange,  saa  meget  man  blot 
vilde  have;  det  eneste,  han  havde  at  udsætte  paa  den  hele 
Historie,  var,  at  man  ikke  kunde  give  saa  meget  ud,  som 
man  modtog.  Fraregnet  en  Smule  Sømands-Overdrivelse 
forholdt  Sagen  sig  virkelig  saa;  snart  vilde  en  hemmelig 
Unionist,  snart  en  secessiouistisk  Officer  paa  fin  Maade 
paanøde  os  Penge,  uden  Gjældsbevis,  blot  paa  vore  ærlige 
Ansigter;  men  at  omsætte  det  unyttige  Papir,  man  modtog 
uden  Møje,  i  Gjenstande  af  virkelig  reel  Værdi,  vilde  sige  at 
vinde  Rigdomme. 

Efter  endt  Frokost  tog  jeg  fat  paa  et  eller  andet 
militært  Værk  eller  et  lille  Bind  franske  Spøgelsehistorier, 
som  jeg  i  Løbet  af  de  følgende  Maaneder  fik  læst  fem 
Gange  grundig  igjennem.  Saaledes  fik  jeg  Has  paa  de  fire 
følgende  Timer  efter  Frokosten.  »Fanger  have  ikke  andet 
at  bestille  end  at  spise«;  men  efter  Slutningen  af »Dinéen«, 
som  det  hed,  forsikrede  Kaptejnen  stift  og  fast,  at  vi  maatte 
have  et  Læs  Brænde,  og  at  der  maatte  melde  sig  nogle 
frivillige  Vedhuggere.  Kaptejnen  stillede  som  frivillig, 
ligesaa  Løjtenant  Sherman  og  jeg,  saa  var  strax  endnu  en 
Officer  parat,  og  efter  nogen  Nøden  kom  et  Par  andre  til; 
men  den  større  Masse  tæt  sammenstuvede  Fanger  vare  alt  for 
svage  og  nedslaaede;  de  skræmmedes  tilbage  for  den  fore- 
slaaede  Anstrængelse  og  foretrak  i  deres  Uvirksomhed  og 
Apathi  et  Ophold  i  det  rædselsfulde  Fængsel.  Vi  frivillige 
fik  fat  i  et  Par  gamle  sløve  Øxer  og  rykkede  frem  for 
Hovedkvarteret. 

»Vi  ville  hente  Brænde  til  at  koge  med,«  meldte  Kap- 
tejnen den  Løjtenant,  vi  traf  paa,  »og  vi  maa  have  et  Træ, 
der  kan  skjærme  de  stakkels  Djævle  mod  Solen;  ellers  do 
de  alle  sammen,  og  saa  har  De  ingen  at  udvexle.  Væk  et 
Par  af  Deres  Folk  og  send  dem  ud  med  os.«  Løjtenanten 
mente,  at  han  ikke  kunde  undvære  en  eneste  Mand,  de 
stode  omtrent  alle  paa  Post,  Kaptejnen  pegede  paa  Øxerne 
og  mente,  »at  vi  alle  vare  parate  til  atgaac,  ogLojtenanten 

fandt,  at  det  var  en  meget  vægtig  Grund,  og  vilde  nok  lade 
en  Nigger  spænde  sine  Mulæsler  for  og  lade  os  gaa  uden 
Vagt;  saa  maatte  vi  blot  ikke  gaa  over  Bækken.  Kaptajnen 
svarede,  at  vi  ikke  skulde  gaa  langt  over  Grænsen,  men 
han  holdt  af  Frihed  og  ouskede  ikke  at  lade  sig  indskrænke 
af  nogen  som  helst  Bæk.  Løjtenanten  holdt  fast  ved  sin 
»Bæk«;  der  var  givet  behørige  Ordrer  desangaaende,  mente 
han.  Ordrerne  vare  Kaptejnen  saa  rasende  ligegyldige; 
hvad  Magt  kunde  Davis  (Sydstaternes  Præsident)  vel  lægge 
paa.  om  vi  huggede  Brænde  paa  den  ene  eller  anden  Side 
af  Bækken.  Paa  dette  Spørgsmaal  kunde  Løjtenanten  ikke 
give  noget  Svar;  men  »saa  gaar  De  vel  ikke  saa  langt  paa 
den  anden  Side?«.  Efter  at  denne  lille  Differens  saaledes 
lykkelig  var  bilagt,  klavrede  vi  op  paa  vor  vaklende  Lægte- 
vogn og  kjorte  ad  Skovvejen,  til  vi  fandt  en  Skildvagt  paa 
sin  Træstamme,  og  han  mente,  at  vi  hellere  skolde  gjore 
Holdt.  —  Holdtl  hvad  skulde  vi  gjøre  Holdt  for?  —  Han 
mente  at  have  Ordrer  til  ikke  at  lade  nogen  passere.  — 
Ordre!  vi  kom  jo  lige  fra  Hovedkvarteret  og  havde  faaet 
Ordrer  til  at  gaa  ud,  og  Vognen  med ;  hvad  kunde  han  for- 
lange mere.  Efter  lidt  Deliberering  blev  Skildvagten  endelig 
beroliget  og  lod  os  passere. 

Solen  sank,  nu  begyndte  den  lange,  lange  Aften ;  og 
der  var  intet  videre  at  tage  sig  for  end  at  sætte  sig  ved 
Vinduet  og  passiare  om  al  Ting  og  ingen  Ting.  Derpaa  bleve 
tvende  fordelte  som  Sygepassere,  og  da  jeg  var  deriblandt, 
gik  jeg  tidlig  til  Kojs  uden  dog  længe  at  kunne  finde  Ro  for 
de  andres  Snakken,  og  imidlertid  traskede  den  lille  Sømand 
ind,  der  forrettede  en  Sygepassers  Bestilling  og  havde  begge 
Armene  fulde  af  den  forordnede  Medicin.  Endelig  kom 
Søvnen,  jeg  laa  til  Kl.  1  om  Natten,  da  den  første  Vagt 
kaldte  paa  mig,  og  Turen  kom  til  mig. 

Det  var  en  temmelig  bedrøvelig  Opgave  at  sidde  saa- 
ledes i  Mørke  og  Kulde,  lejlighedsvis  at  række  en  syg 
hans  Medicin  eller  en  Læskedrik  og  at  længes  efter  Dagens 

Frembrud.  En  stakkels  Fyr  gik  hurtig  sit  Endeligt  i  Møde ; 
hans  vedvarende  Hoste,  hans  urolige  Sevn,  afmagrede  Legeme, 
glinsende  Blik  og  hektiske  Kind,  alt  dette  var  Tegn  paa 
den  aig  nærmende  Død.  Her  var  slet  ikke  andet  at  stille 
op  end  rolig  at  vente  og  vaage  hos  ham. 

I  og  for  sig  vilde  en  slig  Dag  jo  ikke  have  været  af 
de  allerværste;  men  en  saadan  Dag,  nok  en  Dag,  og  saa 
fremdeles  summeredes  op  til  en  Maaned;  saa  fulgte  nok  en 
Maaned,  en  tredje  Maaned  og  mange  andre;  hvad  Under  da, 
om  de  stærkeste  Beslutninger  ikke  begyndte  at  vakle. 

Nu  begyndte  ogsaa  Døden  at  rømme  op  i  vort  lille 
Selskab.  Under  Avgustsolen  grasserede  Sygdommene  i  endnu 
højere  Grad;  det  lange  Mos,  der  hang  ned  fra  Træerne  og 
bølgede  saa  nydelig  frem  og  tilbage  i  Vindens  Susen,  havde 
alt  længst  forudsagt  dette,  og  den  smudsige  Lejr  og  den 
herskende  Apathi  beviste  Spaadommens  Kigtighed.  Epide- 
mien rasede,  til  saa  godt  som  alle  havde  maattet  lide  under 
den  i  den  ene  eller  anden  Form ;  den  lod  os  ikke  i  Ro  et  eneste 
Øjeblik,  og  lige  til  de  sidste  Dage  af  vort  Ophold  i  Lejren 
ved  Groce  led  Hovedparten  af  vort  Selskab  af  Svaghed  og 
Modløshed. 

I  Nærheden  af  Barakkerne  stod  en  lille  raa  Brædde- 
hytte,  som  ved  en  Bræddevæg  deltes  i  tvende  Rum;  det 
ene  havde  man  anvist  Hr.  Stratford  med  Kone,  det  andet 
kom  Oberst  Burrill,  Dr.  Sherfy,  Kaptejn  Dillingham  og  jeg 
i  Besiddelse  af  nogle  Uger  senere.  Pifter  vort  Liv  midt  i 
Barakkernes  Sygdom,  Uorden  og  Elendighed  gav  dette 
Værelse,  der  maalte  tolv  Fod  i  Længden  og  ti  i  Bredden, 
os  Lofter  om  en  Ro  og  Afsondrethed,  der  grænsede  til  Lyk- 
salighed. Med  Skoledrenges  hele  Iver  lagde  vi  Haand  paa 
vor  lille  Bolig,  der  kunde  gjøre  sig  til  af  en  Dør,  men  hverken 
havde  Vindue  eller  Kamin.  Væggene  vare  hverken  lægtede 
eller  pudsede,  og  Vinden  havde  saaledes  frit  Indpas  gjennem 
talløse  Revner.  Jeg  og  Kaptejnen  spiste  sammen  hos 
Stratfords,  vi  havde  saaledes  dobbelt  Interesse  i  Hytten,  og 

da  vi  vare  færdige  med  at  opslaa  vore  Kojer  og  anbringe 
et  Par  Hvider,  gave  vi  os  ogsaa  i  Ka?t  med  den  anden 
Halvdel  af  Hytten. 

»Hvad  skal  jeg  nu  stille  op  for  at  faa  en  Snor  til  mit 
Tæppe?<  var  et  af  mine  første  Sporgsmaal.  —  >Tillad  mig 
at  laane  Dem  min,«  svarede  en  Officer  af  »Morning  Light«. 
>vi  Sømænd  ere  altid  afhængige  af  vort  Tovværk.«  — 
»I  Dag  modtager  jeg  det  med  Tak:  men  jeg  maa  se  selv  at 
faa  Fingre  i  en:  jeg  kan  ikke  ndstaa  at  se  en  Soldats 
Tæppe  ligge  og  flyde  omkring  i  Teltet  efter  Reveillen.«  — 
»Her  tage  vi  det  nu  desto  værre  ikke  saa  neje,«  svarede 
min  Ven,  ^og  naar  De  ikke  kan  opdrive  en  Snor  hos  So- 
mændene,  kan  De  ikke  opdrive  nogen  i  hele  Texas.«  — 
>Ja,  ja.  nn  gaar  jeg  i  Eftermiddag  med  Fowler  ud  i  Skoven 
og  skal  dog  forsocre.  om  jeg  ikke  kan  faa  Fingre  i  noget.« 

Nu  var  Hr.  Fowler,  Ejeren  af  »Morning  Light«,  en 
gammel  Sømand,  der  i  fyrretyve  Aar  næppe  var  kommen  i 
Land:  men  i  sine  Drengeaar  havde  han  haft  Lejlighed  til 
at  studere  Indianerne  under  deres  Arbejder  og  paa  Drenges 
Vis  lagt  sig  efter  nogle  af  deres  simple  medicinske  og  andre 
Kunster.  Mange  Aar  igjennem  havde  disse  Færdigbeder 
slumret  rolig  i  hans  Hjæme;  havde  nogen  spurgt  ham 
derom,  havde  han  visselig  svaret,  at  det  havde  han  længst 
svedt  ud;  men  under  vore  Fomodeoheders  Tryk  vaagnede 
den  ene  efter  den  anden  op  paa  ny,  og  ved  disse  tidligere 
unyttige  Kundskaber  kunde  Fowler  nu  udfolde  en  travl  og 
meget  gavnlig  Virksomhed;  han  flettede  indianske  Kurve  af 
alle  mulige  Former  og  Størrelser,  bøjede  Asketræs-Skud 
sammen  til  fantastiske  Skaaler,  lavede  indianske  Kurve  og 
Fluevifter  og  flettede  Vinranker  og  Slyngplanter  til  høj- 
ryggede, bekvemme  Sygestole;  hvor  andre  kun  saae  Ukrudt 
og  Ved,  fandt  han  Midler  mod  vore  Sygdomme,  og  naar 
Lægens  Kunst  stod  stille,  havde  Fowlers  Laboratorium 
endnu  Hjælpemidler  i  Masse. 

Vi  havde  den  Eftermiddag  Ldgangstilladelse  paa  Æresord. 

Fowler  tog  sin  Kurv  og  jeg  min  Øxe  med ;  han  gjorde  mig 
opmærksom  paa,  at  hist  vilde  Pekannødderne  lidt  efter 
lidt  blive  modne,  her  kunde  man  samle  Persimoner,  naar 
Frosten  først  havde  sødnet  dem,  og  med  hver  Skridt  fyldtes 
hans  Kurv  mere  og  mere.  Inden  kort  Frist  saae  vi  nogle 
glatte  Slyngplanter  hænge  ned  fra  de  højeste  Grene  paa  et 
Træ,  og  ofter  nogle  Minutters  Anstrængelser  fik  jeg  en 
herlig  Ranke  ned,  der  maalte  fyrretyve  Fod  i  Længden, 
skjønt  den  kun  var  af  en  Tommelfingers  Tykkelse  ved 
Roden;  den  var  bøjelig  som  et  Siv,  og  saaledes  havde  jeg 
nu  min  Tæppesnor.  Vi  afhuggede  endnu  blot  en  Askekjæp 
til  et  Kosteskaft,  en  Pekanstamme  til  et  Øxeskaft  og  gik 
derpaa  tilbage  til  Lejren,  hvor  jeg  snart  var  i  Færd  med 
det  drøjeste  Haandarbejde  i  mit  Liv:  med  en  blød  Penne- 
kniv at  omforme  det  kiselhaarde  Pekantræ  til  et  amerikansk 
Øxeskaft  efter  alle  Kunstens  Regler. 

Saaledes  forløb  nogle  Uger,  til  der  indtraf  en  af  hine 
Hændelser,  som  blive  dobbelt  smertelige  og  ærgerlige,  naar 
man  ved  deres  Indtrædelse  befinder  sig  paa  den  forkerte 
Side  af  de  fjendtlige  Linjer.  Jeg  laa  syg  i  min  Koje,  da 
en  kom  stormende  gjennem  Barakkerne  og  fremkaldte  en 
øjeblikkelig  Bedring  ved  at  bebude,  at  Banetoget  havde 
bragt  store  Nyheder  fra  Houston.  Blunt  drog  med  sine 
raa  Grænsebauder  frem  gjennem  Indianerterritoriet,  og  samt- 
lige i  Texas  disponible  Tropper  skulde  hurtigst  mulig 
kastes  mod  Nord  for  at  slaa  Indfaldet  tilbage.  Flere  Dage 
og  Nætter  igjennem  løb  Tog  forbi  vor  Lejr,  fuldt  besatte  af 
Soldater,  som  hilsede  vore  Vagter  og  atter  gjenhilsedes  med 
frygtelige  Hyl.  »Houston-Telegrafen«  udgik,  fuld  af  Ordrer 
fra  General  Magruder,  som  dirigerede  sine  Stridskræfter  og 
opregnede  27  forskjellige  Batailloner,  der  ufortøvet  skulde 
rykke  frem  i  Ilmarcher.  Sædvanligvis  offentliggjorde 
Generalen  ikke  slige  Ordrer,  og  hans  Adfærd  gjorde  et 
Indtryk  af  Hastværk,  Bekymring  og  Forvirring. 

En  Nat,  omtrent  Kl.  ti,  herte  man  en  Maskine  komme 


Fra  Krigsfangernes  Lejr.  139 

susende  op  ad  Banen;  som  sædvanlig  gjorde  den  Holdt  ved 
Vandbeholderen  i  Nærheden  af  vor  Lejr,  og  ti  Minutter 
senere  vare  vigtige  Efterretninger  løbne  fra  Maskinen  til 
Hovedkvarteret,  fra  Hovedkvarteret  til  Vagthuset,  fra  Vagt- 
huset  sporenstregs  gjennera  Forpostlinjerne  lige  til  vore 
Kojer:  Tolv  Yankee-Krigsskibe,  24  store  Transportskibe  og 
6000  Mand  ligge  for  Anker  ud  for  Sabine. 

Toget  den  næste  Dag  bekræftede  disse  Efterretninger. 
Vi  fik  fremdeles  at  vide,  at  Unionisterne  i  Houston  rejst« 
Hovedet  og  aabenlyst  talte  om  en  Regeringsvexel.  Blandt 
vore  Vagter  herskede  der  en  mægtig  Gjæring:  de  talte  frisk 
Ira  Leveren  og  tilstode,  at  der  ikke  stode  tre  Hundrede  Mand 
mellem  Houston  og  Sabine.  »Deres  Folk  ville  bemægtige 
sig  Banen  og  derpaa  gaa  lige  los  paa  Houston:  hvem  véd. 
om  De  ikke  inden  en  Uges  Forlob  vil  kunne  overtage  Be- 
vogtningen af  03.«  »Hvad  det  er  for  et  glimrende,  strate- 
gisk Træk«,  ytrede  en  af  os.  »Blunt  har  lokket  samtlige, 
i  Staten  staaende  Stridskræfter  op  til  Bonham,  intet  hindrer 
alfcsaa  vor  Indmarche.  Med  Magruders  Generalkommando 
er  det  forbi;  vi  maa  tilgive  de  to  Maaneders  Uvirksomhed 
efter  Vicksburgs  og  Port  Hudsons  Fald.« 

Den  næste  Dag  gik,  og  Ophidselsen  steg;  epdnu  en  Dag. 
og  Sagerne  syntes  at  maatte  staa  paa  Vippet ;  en  tredje,  og 
det  Rygte  spredte  sig,  at  tvende  Krigsskibe  vare  sunkne, 
deres  Mandskaber  fangne,  og  at  den  store  Expedition  stak 
Halen  mellem  Benene  og  hurtigst  mulig  gik  tilbage  til 
New-Orleans.  Dog  fulgte  endnu  en  Dag,  medens  vi  lurede 
paa  Toget.  »Vaggonerne  forsinke  sig :  den  er  godt  tre.  og 
Klokken  to  skulde  de  have  været  her.«  —  »Det  er  et  godt 
Tegn:  det  beviser,  at  de  maa  være  blevne  opholdte  af  et 
eller  andet.  Naar  de  nu  komme,  skal  De  faa  at  se.  at 
Magruder  sender  sit  Skyts  afsted.«  —  >De  uærer  altsaa 
slet.  ingen  Frygt  efter  hint  Hygte?«  —  »For  det  Rygtes 
Skyld?«  Nej,  Gud  bevare  os  vel!  Det  er  netop  det  aller- 
bedste Tegn.     De  undlade  jo  aldrig  at  komme  frem   med 

den  Slags  Rygter,  naar  de  staa  tæt  ved  et  Nederlag.  Husker 
De  ikke  mere,  hvorledes  vi  lige  fer  Vicksburgs  Fald  snart 
hørte,  at  Breckenridge  havde  taget  Baton-Rouge,  snart  at 
Taylor  belejrede  New-Orleans,  eller  at  Lee  havde  afbrændt 
Philadelphia?«  —  »Ja,  bevar's  vel!  Det  har  slet  ingen 
Fare.  Hvorledes  skulde  der  vel  være  nogen?  Vi  véd  jo, 
at  der  hist  nede  kun  ligger  en  Pjalt  Fort  med  halvtredsinds- 
tyve Mand  og  sex  42- Pundinger.  Det  skyder  vore  100- 
pundinge  »Parrots«  sønder  og  sammen,  og  et  Par  af  vore 
Kompagnier  tager  det  derpaa  uden  videre  med  Storm.  Nej! 
alt  hvad  jeg  frygter,  er,  at  man  skyndsomst  skal  fjærne  os 
et  eller  andensteds  hen.« 

Piben  skingrer,  og  vi  vente  [paa  Nyhederne.  Toget 
løber  ned  gjennem  en  dyb  Kløft,  der  skjuler  Størsteparten 
af  Vaggonerne  for  vore  Blikke;  dog  staar  der  en  Mand  paa 
Taget  af  den  forreste  Pakvogn  og  svinger  med  Hatten. 
Strax  udstøder  Størsteparten  af  vore  Vagter,  som  vente  ved 
Stationen,  et  vældigt  Hyl. 

»Hvad  kan  det  betyde?«  hører  man  overalt.  »Yderst 
besynderligt!  Det  kan  dog  ganske  sikkert  ikke  være 
slemme  Efterretninger  for  os.«  I  næste  Øjeblik  udbryder 
en:  »Gode  Himmel!  Hvad  er  det  dog  for  et  Syn!  Se  dog 
hist!«  Jeg  saae  der  hen;  Toget  var  fyldt  med  vor  Marines 
Blaatrøjer. 

Officererne  fra  »Clifton«  og  »Sachem«  vare  ikke  i  Følge 
med  deres  Mandskaber.  Som  vi  hørte,  havde  de  gjort  sig 
skyldige  i  den  Forbrydelse  at  fornagle  deres  Kanoner,  sætte 
deres  Magasiner  under  Vand,  skjule  deres  Penge  og  andre 
lignende  Forseelser,  hvorfor  de  vare  blevne  holdte  tilbage 
i  Houston;  »senere  indtraf  de  dog  ganske  uventet.  En  ny 
Kaptejn,  der  paa  den  Tid  havde  faaet  Kommandoen  over 
Lejren,  introducerede  dem  hos  os.  Vore  »yngste  Drenge« 
havde  nu  været  Fanger  over  tre  Maaneder,  og  vi  følte  os 
saaledes  -til  Hobe  som  »gamle  Fyre«.  Kaptejnen  paa 
»Clifton«   spiste  til  Aften  med   os  og  mønstrede  samtidig 

vor  lille  Hytte,  som  han  fandt  Md  af  Slyngplante-Snore,  af 
Hatte,  flettede  af  Grene,  af  Knive,  Skeer  og  Saltkar,  meget 
net  udskaarne  af  Træ,  og  af  Piber,  forarbejdede  af  vidunder- 
lige Majskolber.  Han  lod  den  Ytring  falde,  at  disse  ynke- 
lige Luxusgjenstande  vakte  hans  Medynk,  da  de  viste,  i 
hvilken  Nød  og  Klemme  vi  vare  komne,  og  jeg  følte  ved 
hans  Ord  netop  Ynk  over  ham,  som  havde  sine  Lektioner 
til  gode.  Vi  gik  temmelig  sent  til  Sengs,  da  de  usædvan- 
lige Begivenheder  havde  bragt  os  lidt  fra  Koncepterne. 
Endelig  vare  Barakkerne  komne  til  Ro,  da  den  vagthavende 
Kaptejn.  med  Vagten  bag  efter  sig,  pludselig  igjen  kom  til 
Syne  og  med  ophidset  Stemme  udbrød:  »Maa  jeg  bede  de 
Herrer,  som  ere  indtrufne  i  Dag,  øjeblikkelig  staa  op.«  Vore 
nye  Gjæster  stede  op,  famlede  i  Morket  omkring  efter  deres 
Klæder  og  Bagage  og  spurgte  under  Paaklædningen,  hvad 
det  hele  skulde  betyde;  dog  Kaptejnen  indlod  sig  ikke  paa 
noget  Svar.  men  bad  dem  kun  med  endnu  mere  ophidset 
Stemme  endelig  at  skynde  sig.  Om  de  skulde  forhøres, 
skydes  eller  sendes  tilbage  til  Houston,  kunde  ingen  give 
nogen  Oplysning  om,  skjent  vi  drøftede  den  Sag  hele 
Timer.  Den  næste  Dag  saae  vi  vore  Venner,  rystende  af 
Kulde,  krybe  sammen  omkring  en  lille  Bygning  i  et  Par 
Hundrede  Alens  Afstand.  Som  det  synes,  var  der  samtidig 
med  Fangerne  indtruffet  strixe  Ordrer  til  at  afspærre  dem 
fra  alt  Samkvem  med  os;  den  ulyksalige  Kaptejn  havde 
anset  det  for  Tidsspilde  at  læse  sine  Ordrer  før  Sengetid 
og  var  nu  snublet  over  den  strænge  Befaling  fra  Hr. 
General-Vagtmesteren,  hvis  Hovedfornøjelse  det  var  at  faa 
Kaptejner  stillede  for  en  Krigsret.  I  dyb  Bestyrtelse  var 
han  derpaa  stormet  til  Vagthuset  for  at  hente  Vagten,  og 
til  Barakkerne  for  at  hente  sine  Fanger. 

Levnedsmidler  havde  den  strænge  Hr.  General- Vagt- 
mester derimod  ikke  anset  det  for  Ulejligheden  værd  at 
sørge  for,  og  da  der  var  Mangel  paa  Køkkentøj,  maatte  vi 
»gamle  Drenge«    sørge   for  de  »unge«.     Det  var  imidlertid 

strængelig  forbudt  at  skrive  til  eller  tale  med  hverandre, 
at  sende  eller  modtage  noget  som  helst  Budskab;  Kurvene 
bleve  undersøgte,  Kagerne  sønderdelte,  og  alt  gik  skrække- 
lig militærisk  for  sig.  Efter  nogle  Dages  Forløb  fik  vi  en 
Portion  Jordnødder  i  Foræring  fra  vore  Venner;  nu  var 
imidlertid  ingen  af  os  nogen  Ynder  af  Jordnødder,  og 
Kurven  gik  sin  vante  Gang  tilbage  med  deres  Middagsmad, 
men  uden  nogen  Tak  for  Jordnødderne.  Om  Eftermiddagen 
saae  vi  Løjtenant  Dåne  af  Signalkorpset  nærme  sig  vore 
Linjer  med  et  Bytte  —  et  Bytte,  der  hverken  før  eller 
senere  havde  sin  Lige  —  nemlig  en  Bedekølle.  Lejtenanten 
rakte  Stegen  ind  over  Linjen,  og  den  overordentlige  Be- 
givenhed syntes  trods  Skildvagtens  Nærværelse  at  berettige 
ham  til  den  Ytring:  »Det  er  en  Foræring  fra  Major  Barnes. 
Har  De  faaet  Jordnødderne,  som  vi  sendte  Dem  i  Morges  ?« 
—  »Ja  vel,  ja  vel!«  svarede  Dillingham  i  vort  Bordfælles- 
skabs Navn;  »ja  vel,  de  vare  fortræffelige.  Vi  ere  Dem 
meget  forbundne.«  —  »Spis  dem  bare,  spis  dem  bare;  det 
har  De  ingen  Skade  af;  spis  dem  blot  alle  op.« 

Kaptejnen  marcherede  hjem  med  sin  Bedekølle  og  tog 
skyndsomst  Jordnødderne  frem;  vi  bekiggede  dem,  men 
kunde  ikke  opdage  noget  mærkeligt.  »Hvorfor  skulde  vi 
nu  spise  dem  alle  sammen?  Naar  de  ønske  det,  maa  vi 
jo  lange  til.«  Vi  gave  os  i  Færd  med  Skallerne  og  traf 
strax  paa  en  Skal,  hvis  Indre  skjulte  en  lang,  smal  Stribe 
Papir,  der  indeholdt  den  Besked,  at  Hanken  paa  Hr.  Fow- 
lers Kurv  i  Virkeligheden  var  en  Brevkasse.  Fra  nu  af 
kunde  vore  aarvaagne  Skildvagter  regelmæssig  løfte  Tal- 
lerkenerne op,  undersøge  Oxekjødet,  mønstre  Kagerne  og 
derpaa  regelmæssig  bære  Brevkassen  frem  og  tilbage 
mellem  os. 

Med  det  voxende  Antal  Krigsfanger  fandt  der  ogsaa 
€n  Forandring  Sted  i  Kommandoforholdene,  og  Kompagniet 
af  frivillige  blev  afløst  af  en  Bataillon  Militstropper.  Til 
vor  Overraskelse  stod  Militsen  betydelig   over   de   frivillige 


Fra  Krigsfangernes  Lejr.  143 

Og  forrettede  sia  Tjeneste  paa  stræng  militær  Vis.  Batail- 
lonens  Kommander  var  Oberstløjtenant  Johan  Savles,  en 
meget  anset  Advokat;  han  var  kort  for  Hovedet  men  ud- 
viste dog  megen  Ro  og  Bestemthed  og  udstedte  sjælden  en 
Befaling,  som  ikke  havde  en  Forbedring  til  Følge. 

Den  følgende  Sendag  meddelte  Oberst  Savles  os  paa 
sin  rolige  Maade,  at  der  vilde  blive  afholdt  Gudstjeneste  i 
Lunden,  og  opfordrede  alle  Fanger  til  at  overvære  denne. 
Engang  tidligere  havde  n  maatte  høre  paa  en  velærværdig 
Kapellan,  der  advarende  foreholdt  sine  elskelige  Brodre,  at 
alle  Helvedes  Straffe  ventede  Præsidenten  for  de  forenede 
Stater,  og  vi  havde  ingenlunde  Lyst  til  at  udsætte  os 
for  lignende  Uartigheder;  men  i  Tillid  til  Oberst  Savles 
mødte  vi  dog  ved  Gudstjenesten  og  havde  ingen  Grund  til 
at  angre  vor  Føjelighed.  Hans  Ærværdighed,  Pastor  XI c. 
Gown,  besøgte  os  senere  i  vort  Kvarter,  rakte  vore  syge  en 
hjælpsom  Haand  og  var  altid  hjærtelig  velkommen.  Under 
Texas's  Uafhængighedskrig  havde  han  holdt  med  Houston  og 
var  en  af  Heltene  fra  San  Jacinto;  han  havde  staaet  paa 
meget  fortrolig  Fod  med  Generalen  og  underholdt  os  med 
mange  interessante  Anekdoter  om  ham  og  med  Fortællinger 
fra  den  tidligere  Kriu*). 

Disse  Anekdoter  om  General  Houston  havde  særlig 
Interesse  for  os.     Den  Gang  nogle  af  de  ældre  Fanger  vare 


*)  Samuel  Houston.  Præsident  for  Republikken  Texas,  bleT  i  sin 
Ungdom  sat  i  Kræmmerlære,  meu  flygtede  til  Creekindianerne, 
hos  hvem  han  levede  i  fem  Aar:  senere  kæmpede  han  under 
General  Jackson  mod  Englænderne  og  sluttede  for  hans  Ved- 
kommende en  Overenskomst  med  Creekindianerne.  Herpaa 
studerede  han  Jura.  blev  GuTemor  i  Tennessee  og  begav 
sig  dernæst  efter  et  nyt,  treaarigt  Ophold  hos  Indianerne  til 
Texas,  hvor  han  under  Provinsens  Opror  mod  Mejico  blev 
udnævnt  til  Overanfører  og  slog  den  mejicanske  Hær  under 
Santa  Anna  ved  Jacintofloden,  21  April  1836.  Senere  var 
han  gjentagne  Gange  Præsident  i  Texas  og  derpaa  til  Sta- 
dighed Senator  i  Generalkongressen. 

undervejs  til  Fængslet  i  Huntsville  og  maatte  gjøre  et  kort 
Holdt  uden  for  Byen,  traadte  en  bedaget  Mand  af  impo- 
nerende Ydre  frem,  spurgte,  hvilken  af  de  tilstedeværende 
Officerer  der  var  højest  i  Rangen,  og  da  man  havde  udpeget 
ham  Kaptejn  Dillingham  som  den  ældste  Marineofficer,  gik 
han  hen  til  ham,  rakte  ham  Haanden  og  sagde  med  dyb, 
kraftig  Stemme:  »Min  Navn  er  Houston,  og  Hensigten  med 
mit  Komme  er  Ønsket  om  at  meddele  Dem,  at  jeg  ikke 
godkjender  en  slig  Behandling  af  Krigsfanger.  Med  mit 
Samtykke  skal  en  Krigsfange   aldrig  kastes   i  et  Fængsel.« 

General  Houstons  Død  indtraf  netop  samtidig  med  min 
Ankomst  til  Texas;  man  fortalte  en  Mængde  Historier  om 
hans  vældige  Legemsstyrke  og  sælsomme  Hændelser  under 
hans  vexlende,  højst  romantiske  Liv.  Han  var  forsigtig  i 
sine  Udtalfliser,  men  undertiden  kunde  det  dog  ske,  at  han 
ved  sine  Ytringer  til  Tropperne  udtalte  sig  fra  et  særlig 
Texas-Standpunkt.  Kort  før  hans  Død  forlangte  man,  at 
enhver  rejsende  skulde  have  et  Pas,  udstedt  af  General- 
Vagtmesteren,  og  Modtagelsen  af  Passet  var  betinget  af  en 
Edsaflæggelse  til  den  konfødererede  Regering;  men  Gene- 
ralen havde  nu  hverken  aflagt  paagjældende  Ed  eller  skaffet 
sig  et  Pas,  Desuagtet  foretog  han  en  Rejse  og  fortsatte 
samme,  til  en  Soldat  af  Vagtmesterens  Folk  stoppede  ham 
og  spurgte  efter  hans  Pas.  »Mit  Pas  gjennem  Texas,« 
svarede  Oldingen  i  sin  mest  bydende  Tone,  »mit  Pas  er 
San  Jacinto.«  —  Soldaten  saae  et  Øjeblik  paa  ham:  »Jeg 
mener,  at  det  Pas  naar  lige  saa  langt  i  Texas  som  det, 
Vagtmesteren  udsteder.     Passer!  gamle  San  Jacinto.« 

Major  Jakob  S.  Barnes  af  samme  Bataillon  fulgte  snart 
Oberst  Sayles  i  Kommandoen.  Majoren  var  en  Georgiamand 
af  Fødsel,  men  havde  fra  gammel  Tid  opslaaet  sin  Bolig  i 
Texas,  var  i  øvrigt  en  Mand  af  stor,  almindelig  Dannelse 
og,  saa  vidt  vi  kunde  mærke,  en  fuldendt  kristelig  Gentle- 
man i  Tanke,  Ord  og  Gjerning;  han  fortalte  Historier  med 
saa  sand   og  anskuelig  Simpelhed,   at  jeg  aldrig  har  hørt 

Magen,  og  var  derhos  saa  forstandig  og  forførerisk  god- 
modig, at  selv  vore  lunefulde  Sømænd  taalte  at  lade  sig 
kommandere  af  en  slig  Landkrabbe  og  indrømmede,  at  han 
virkelig  var  en  saa  skikkelig  Karl,  som  det  overhovedet  var 
muligt  at  opdrive  blandt  Rebellerne.  Medens  Majoren  en 
Dag  marcherede  gjennem  Barakkerne,  passiarede  med  de 
raske  og  opmuntrede  de  syge,  kom  han  ogsaa  med  en  Hen- 
tydning om  det  u\isse  ved  en  L'dvexling  og  om  Muligheden 
af  en  forestaaende  >Nordeublæser«  og  gav  os  det  Raad  for 
værste  Tilfældes  Skyld  at  træffe  vore  Forberedelser  og  bygge 
os  Kaminer  og  Skorstene.  Han  lovede  at  sende  os  en 
gammel  Neger,  der  var  Skorstens-Bygmester  og  kunde  overtage 
Ledelsen  af  Arbejdet,  samt  Dyr,  der  knnde  hjælpe  os  med  at 
skaffe  Materialet  sammen.  Vi  Hytteboere  droge  hurtig  Nytte  af 
dette  Tilbud ;  men  intet  kunde  formaa  Beboerne  af  Ba- 
rakkerne til  at  følge  vort  Exempel ;  de  vare  til  Hobe  saa 
svage  og  modløse,  at  Vanskelighederne  forekom  dem  uover- 
kommelige. Da  Frosten  senere  indtraadte  og  endnu  fandt 
dem  som  Fanger,  dryssede  de  Sand  paa  Gulvet,  antændte  et 
Baal  og  sade  nu  og  rystede  af  Kulde  omkring  Uden,  medens 
Røgen  svævede  over  deres  Hoveder  og  søgt«  en  Udvej 
gjennem  Hullerne  i  Taget. 

Vi  derimod,  der  vare  fornuftige  i  rette  Tid,  huggede 
Favnebrænde  ude  i  Skovene,  gravede  Lerjord  i  den  nær- 
liggende Bakkeskrænt  og  imodesaa  nu  forventningsfuldt 
»Onkel  Georges  Ankomst,  og  Onkel  indtraf  i  rette  Tid  og 
overtog  Ledelsen  af  Arbejdet  I  Herr  Stratfords  Værelse 
blev  der  savet  et  Hul,  Bjælkerne  bleve  fastslaaede  og 
sammenføjede  over  hverandre,  Kaminfliserne  spaltede  og 
lagte  paa,  og  derpaa  blev  det  hele  eft^r  alle  Kunstens 
Regler  forbundet  og  oversmm^t  med  fed  Lerjord. 

Næppe  var  Kaminen  færdig,  før  en  Soldat  erklærede, 
at  efter  hans  Mening  maatte  der  komme  en  Xordenblæser 
—  Bierne,  forklarede  han,  søgte  til  Skovs.  I  Texas  er  det 
imidlertid  en  almindelig  erkjendt  Kjendsgjerning,   at  ingen 

er  i  Stand  til  at  fremføre  Vejrspaadomme,   og   følgelig  til- 
lagde vi  heller  ikke  hans  Profeti  videre  Vægt;  men  allerede 
tidlig    om    Eftermiddagen    fortalte    en    anden,    at   Norden- 
blæseren var  i  Sigte.     Dagen  var  varm,  Solen  klar,  Fuglene 
kvidrede,  og  Bladene  vare   endnu  grønne;  intet   tydede  paa 
Omslag  undtagen  en  sort  Sky,    der  med   rasende  Fart  steg 
op   i    Nord.     Vore  Folk  sade  omkring   i    Skjorteærmer   og 
syslede  som  sædvanlig   med  Træsnitteri  og   andet  Arbejde, 
og  alt  gjorde    det   bedst   mulige  Indtryk.      Imidlertid  kom 
den  sorte  Sky  med  Vindens  Fart   susende,    ved    dens  Nær- 
værelse opdagede  vi  en  uhyre  Flok  brasilianske  Gribbe,  der 
dreves    foran    og   under   vilde    Skrig    hvirvlede    omkring   i 
Luften,  og  et  Øjeblik  senere  havde  Brisen  grebet  os.     Den 
mindede  nærmest  om  det  Vindstød,    der  gaar  forud  for  en 
Tordenbyge;     men    medens    jeg     saaledes    iagttog    Skyen, 
mærkede   jeg,   at  jeg   pludselig    var   bleven   iskold.      Jeg 
havde    hørt  gyselige  Historier    om    disse  Nordenblæsere  og 
læst  om  en  modig  Vermontmand,    der  havde   vovet  sig  ud 
i  en  slig  Storm,  fuld  af  Ringeagt  for  en  Kulde,    som  kun 
dækker    Vandpytter    med    Is;     hans    Blod    var    imidlertid 
stivnet,  og  hans  Hest   havde   bragt   ham    livløs  hjem;  jeg 
saae,    at  Folkene    til  Hobe    vare   gaaede  i  Kvarter,    og   at 
Skildvagterne  havde  hyllet  sig  i  deres  Dækkener.   I  Hyttens 
Indre  fandt  jeg  vort   lille  Arnested   i    fuld  Virksomhed  og 
Beboerne    siddende    i    tæt  Kreds   rundt    omkring    samme; 
Kulden  syntes  imidlertid   at  bane   sig  Vej   direkte  gjennem 
Væggene,  og  Vinden  blæste  uafladelig  med  umindsket  Kraft. 
Ved  Sengetid  toge  vi  hede  Stene  op  i  vore  Kojer  og  søgte 
at  komme  til  Sengs,  inden  vi  stivnede  af  Kulde;   jeg   selv 
rullede    mig  ind    i    mit   dobbelte    Kommistæppe,    hvormed 
jeg  havde  trodset  Sne  og  Is,  og  hyllede  mig  derpaa  yder- 
ligere ind  i  min  BøflFelhud.    Jeg  vilde  have  anset  det  for  til- 
strækkeligt i  en  Polarnat;    men.  før  Morgen    fandt   Kulden 
dog   en  Adgang   og   gik   gjennem  Marv    og  Ben.     Medens 
jeg  saaledes  kastede  mig  frem  og  tilbage    og    søgte   at  faa 

Blodet  isjen  i  Kredsløb,  begyndte  Oberst  Bumll  at  tale  og- 
sagde,  at  han  frøs  saaledes,  at  han  var  bange  for,  at  det 
var  nde  med  ham.  Obersten  havde  nylig  ?æret  syg,  saa  han 
indjog  mig  en  alvorlig  Skræk,  og  jeg  raaatte  staa  op:  jeg 
kastede  et  Par  Frakker  over  ham,  trak  Tæpperne  op  over 
Hovedet,  stoppede  dem  tæt  sammen  og  stillede  ham  saa- 
ledes Valget  mellem  at  kvæles  eller  fryse  ihjel;  derpaa 
opsøgte  jeg  mit  Leje  og  frøs  til  Morgengry.  Kulden  drev 
os  alle  tidlig  ud  af  Køjerne,  og  vi  sloge  atter  Kreds  om 
vort  Arnested.  Skibsdrengen  bragte  os  en  varm  Frokost; 
thi  den  Morgen  var  det  en  stor  Forret  at  koge  ved  en 
varm  Ovn,  og  ingen  lod  dette  gaa  fra  sig;  Drengen  fortalte, 
at  en  af  hans  Skibsfæller  havde  man  fundet  ihjeltrossen  i 
Kojen.  I  Morgenens  Leb  ophængte  vi  vore  Tæpper  paa 
Loftsbjælkerne,  saa  at  de  hang  ned  omkring  Arnen  og 
dannede  som  et  lille  Telt  omkring  Ilden,  og  her  krøb  vi  nu 
sammen  i  Mørke  den  hele  udslagne  Dag.  Der  fulgte  en 
anden  gyselig  Aften  og  en  anden  bitter  Nat,  endelig  efter 
sex  og  tredive  Timers  Rasen  løjede  Nordenblæseren  af,  og 
vi  vovede  atter  at  krybe  frem  og  gaa  til  vort  Arbejde. 

Efteraarets  Ende  nærmede  sig,  Bladene  vare  faldne  fra 
Træerne.  Græsset  var  ikke  mere  grønt,  og  Prærien  og 
Kratskovene  gjorde  et  lige  tort  og  koldt  Indtryk.  Endnu 
havde  ingen  Udvexling  fundet  Sted,  og  dog  vidste  vi,  at  der 
var  blevet  taget  37000  Fanger  ved  Vicksburg  og  6000  ved 
Port  Hudson,  og  derfor  fæstede  vi  villig  Lid  til  alle  Rygter 
om  Udvexling  og  fabrikerede  ogsaa  selv  adskillige;  men 
Resultatet  var  og  blev,  at  vi  vare  Krigsfanger. 

I  Fangelejren  vare  Forholdene  ikke  blevne  mere  rosen- 
røde; Sygiiom  og  Modløshed  herskede  i  højeste  Gra^J,  og  af 
en  saa  lille  Deling  at  være  fandt  der  talrige  Dødsfald  Sted. 
Ogsaa  vor  gamle  Ven  Hr.  Parce  blev  svagere  og  svagere. 
Der  indtraf  Befaling  til  at  transportere  alle  krigsfangne 
Civilister  til  Mejico,  men  den  formaaede  ikke  at  gjenvække 
hans   Livsaander.     Hans   Kræfter    svandt   hen,   men    hans 

milde  Munterhed  holdt  sig  uforanderlig  til  det  sidste.  »Det 
er  et  slet  Tegn«,  mente  en  af  hans  Venner;  »naar  han  blot 
var  fortrædelig  og  pirrelig,  kunde  vi  endda  have  lidt  Haab.« 
Dette  slette  Tegn  holdt  sig,  og  saaledes  døde  han,  medens 
han  trøstede  sig  ved  Udsigten  til  Hjemmet  og  Friheden. 
Skulde  det  blive  ved  saaledes,  kunde  vi  nok  forstaa,  at  der 
kun  vilde  blive  faa  levende  tilbage  for  det  følgende  Aar, 
og  dem  vilde  man  vel  ogsaa  komme  til  at  bære  ud  af 
hejren.  (Sluttes). 


Mazeppa*). 


Jlistorieskriverne  ere  ikke  ganske  enige  ora  Mazeppas 
noget  dunkle  Herkomst,  og  Sagnet  maa  i  sine  forskjellige 
Skikkelser  erstatte  de  manglende  Dokumenter.  Efter 
Kostomarof,  Lille-Ruslands  kyndige  Historiograf,  hørte  Ivan 
Stepanovitch  Mazeppa  til  den  lavere  Adel  og  stammede 
fra  Volhynien  paa  Grænsen  af  Polen  og  Ukraine;  efter 
Solovief  var  han  af  kosakkisk  Slægt  og  blev  selv  ophøjet  i 
Adelsstanden  af  den  polske  Konge.  Hvad  man  med  Sikker- 
hed véd,  er,  at  han  var  Russer  af  Byrd  og  Religion  og 
følgelig  hørte  til  den  lille  Del  af  Adelen,  som  paa  Grund 
af  sin  forskjellige  Tro  blev  ilde  behandlet  af  den  polske 
Fanatisme.  Omtrent  ved  Aaret  1660  kom  den  unge  Ma- 
zeppa til  Hoffet  i  Varszava  og  blev  af  Kong  Johan  Kasimir 
ophøjet  til  Kammerherre;  hans  lillerussiske  Herkomst  og 
fremmede  Tro  paadroge  ham  imidlertid  tusende  Forsmædelser 
af  de  hovmodige,  intolerante,  polske  Hofmænd;  ved  denne 
Arne  for  den  mest  umedgjørlige  Katholicisme  indtog  en 
Græskkatholsk  omtrent  samme  Stilling  som  en  Hugenot  ved 
Henrik  HI.'s  Hof.  Mazeppa  kunde  med  sin  heftige  Karakter 
ikke  finde  sig  i  den  Foragt,  han  var  Gjenstand  for:  han 
kom'  i  Trætte  med  en  af  de  andre  Hofmænd  og  trak  blank 

*)  Efter  Vogiié  i  Revue  des  deux  mondes,   15  November  1881. 
Historisk  Arkiv  n.    1884.  1 1 

i  selve  Kongens  Palads,  hvilket  efter  hin  Tids  Forestillinger 
var  en  Majestætsforbrydelse ;  han  maatte  forlade  Hoffet  og 
trække  sig  tilbage  til  sit  Gods  i  Volhynien.  Ikke  langt  fra 
Mazeppas  Gods  boede  en  gammel  polsk  Adelsmand,  Panen 
Falbovsky,  der  havde  en  ganske  ung  Hustru.  Efter  hans 
Biografers  Udsagn  var  Ivan  Stepanovitch  begavet  med  en 
stor  personlig  Skjønhed,  en  glimrende  Forstand  og  et  liden- 
skabeligt Hjærte  og  red,  fægtede  og  talte  med  bedaarende 
Ynde.  Man  kan  let  tænke  sig,  hvad  der  skete;  Mazeppa 
fandt  hurtig  en  god  Modtagelse  hos  sin  Naboerske,  Fal- 
bovska.  Manden  fattede  Mistanke  og  benyttede  sig  af  et 
Kunstgreb,  der  uden  Tvivl  allerede  den  Gang  blev  ofte 
anvendt  i  Romaner :  han  sagde  til  sin  Hustru,  at  han  skulde 
gjøre  en  lille  Rejse,  og  forlod  Hjemmet.  Paa  Vejen  blev 
han  indhentet  af  et  Bud,  som  skulde  bringe  et  Brev  til 
Mazeppa  fra  sin  Frue;  Falbovsky  læste  Brevet,  hvori  hans 
Fraværelse  blev  omtalt  uden  Sorg,  gav  det  igjen  til  Buddet 
og  lod  ham  ride  videre,  medens  han  selv  oppebiede  hans 
Tilbagekomst  med  Mazeppas  Svar;  deri  stod,  at  han  snart 
vilde  følge  efter,  og  det  varede  heller  ikke  længe,  før  han 
kom  til  Syne  paa  Vejen,  hvor  Falbovsky  laa  paa  Lur  efter 
ham.  Den  gamle  Pan  stillede  sig  i  Vejen  for  ham  og 
viste  ham  den  forræderske  Billet:  Mazeppa  forsikrede,  at 
det  var  første  Gang,  de  skulde  holde  Stævnemøde;  Falbovsky 
henvendte  sig  til  den  tro  livegne,  som  havde  røbet  Hemme- 
ligheden for  ham:  »Hvor  mange  Gange  har  denne  Pan 
været  i  mit  Hus  under  min  Fraværelse?«  —  »Lige  saa 
mange  Gange,  som  jeg  har  Haar  paa  Hovedet,«  svarede 
Sendebuddet  bestemt.  Hvem  der  har  set  en  russisk  Bondes 
rige  Haarvæxt,  kan  fatte,  hvor  stor  Falbovskys  Ulykke  var. 
Polakkens  Folk  kastede  sig  strax  over  den  skyldige,  trak 
Klæderne  af  ham  og  bandt  ham  fast  paa  hans  egen  Hest 
med  Hovedet  vendt  mod  Hestens  Hale;  skræmmet  af  Piske- 
slag og  Skud  fdr  Dyret  som  rasende  ind  i  Krattet,  og 
Grenene  i  den  Underskov  af  Ege  og  Nøddebuske,   som  gjer 

dette  Land?  Skove  ufremkommelige,  scnderflængede  Mazeppas 
Lecjeme  under  den  vilde  Fart.  I  denne  Tilstand,  halv 
vanvittig  af  Smerte  og  Skam,  kom  den  elegante  Kytter  til- 
bage til  sin  Gaard,  hvor  han  af  sine  Folk  blev  befriet  fra 
sin  farlige  Stilling.  Det  er  det  virkelige  Grundlag  for 
Sagnet  om  den  \ilde  Hingst,  der  farer  gjennem  hele  Pro- 
vinsen for  at  bringe  sit  Offer  til  Kosakkerne  i  Ukraine. 
Ude  af  sig  selv  af  Skam  over  sit  forsmædelige  Æventyr 
kunde  Mazeppa  ikke  beslutte  sig  til  at  blive  i  det  Land, 
der  havde  været  Vidne  til  hans  Skjændsel.  men  begav  sig 
snart  efter  til  Zaporogerne«  Lejr.  Ogsaa  her  ere  Beret- 
ningerne forskellige;  efter  nogle  forlod  han  sit  Hjem  uden 
Maal,  blot  dreven  af  sin  Fortvivlelse;  Solovief  derimod 
siger,  at  han  blev  sendt  der  hen  af  Kong  Johan  Kasimir, 
som  havde  betroet  ham  at  underhandle  med  Kosakkerne 
om  at  træde  i  nærmere  Forbindelse  med  Polen.  Hvorledes 
det  nu  end  hang  sammen,  hørte  man  ved  HoflFet  i  Varszava 
ikke  mere  til  Mazeppa,  og  han  var  næsten  glemt,  da  man 
nogle  Aar  senere  fik  at  vide,  at  han  endnu  opholdt  sig  hos 
Kosakkerne  og  beklædte  et  vigtigt  Embede  som  General- 
sekretær. For  at  forstaa  Mazeppas  nye  Stilling  og  den 
Rolle,  han  kom  til  at  spille,  er  det  nødvendigt  at  kaste  et 
Blik  paa  det  mærkelige  Folk,  han  havde  sluttet  sig  til. 


Den  store  Laudstrækning,  som  lige  fra  Tcheniigof  til 
Odessa  danner  Nedre-Dnjeprs  Klodomraade,  har  i  hele  den 
russiske  Middelalder  haft  sin  egen  Existens  og  bærer  endnu 
den  Dag  i  Dag  et  særegent  Præg,  som  overrasker  den 
rejsende,  der  kommer  fra  Polen  eller  Rusland;  saa  vel  Be- 
boerne som  Jordbunden  og  Plantevæxten  have  et  ganske  andet 
Udseende.  En  Race.  hvis  Oprindelse  taber  sig  i  Tidernes 
Begyndelse  —  den  lille-russiske  — ,  bebor  næsten  ene  disse 

Egne;  denne  slaviske  Slægt  skiller  sig  fra  Storrusseren  ved 
temnaelig  forskjellig  Dialekt  og  Skrifttegn.  Jordbunden  er 
den  berømte  »sorte  Jord«,  det  østlige  Evropas  Kornmagasin. 
Nord  for  Dnjepr  dækkes  den  fordum  af  Havet  beskyllede 
Slette  af  vidtstrakte,  gyldne  Kornmarker;  hist  og  her  viser 
sig  i  Horisonten  et  Skovbryn,  der  hæver  sig  som  en  Kyst 
over  det  bølgende  Korn.  Det  er  ikke  længe  siden,  at 
Markerne  vexlede  med  umaadelige  Skove  af  Eg,  Gran  og 
Birk,  som  nu  aftage  Dag  for  Dag  under  Skovhuggerens  Øxe. 
Dette  flade  Land  er  gjennemskaaret  af  talrige  Floder,  som 
forene  sig  med  Dnjepr;  halvt  udtørrede  om  Sommeren, 
bedækkede  med  Is  om  Vinteren,  svulme  de  pludselig  op, 
naar  Sneen  smelter,  oversvømme  Markerne  og  standse 
Samfærdselen.  Syd  for  den  store  Flod  begynder  den  egent- 
lige Steppe;  nu  opdyrkes  den  mere  og  mere;  men  det  er 
ikke  et  Aarhundrede  siden,  at  Steppen  strakte  sig  ubetraadt 
og  øde  fra  Dnjepr  til  Havet.  Skjønt  Ordet  Steppe  er 
hyppig  forekommende  i  vort  Sprog,  vækker  det  dog  falske 
Forestillinger  om  en  trist  og  øde  Tomhed.  Jeg  skal  derfor 
her  oversætte  en  berømt  Skildring  af  Nicolas  Gogol,  tagen 
af  Digterværket  Tarass  Bulba,  som  handler  om  Kosak- 
kernes Liv  i  fordums  Tid.  Tarass  og  hans  Sønner  ere  paa 
Vejen  til  Lejren  ved  Dnjepr. 

»Steppen  havde  omslynget  Hytterne  med  sit  frodige 
Favntag.  Det  høje  Græs  lukkede  sig  om  dem,  skjulte  dem. 
og  kun  Toppen  af  deres  sorte  Huer  tegnede  sit  Spor  paa 
Slettens  Overflade.  Solen  havde  længe  straalet  paa  den 
klare  Himmel  og  lod  sit  varme,  oplivende,  skabende  Lys 
strømme  ud  over  Steppen.  Kosakkernes  Sjæl  bortkastede 
med  et  Vingeslag  alt,  hvad  der  endnu  tyngede  den  af  Uro 
og  Bekymring;  deres  Hjærter  skjælvede  som  Fugle,  naar  de 
løfte  sig  paa  deres  Vinger  —  —  jo  længere  de  kom  frem, 
des  skjønnere  blev  Steppen.  Den  Gang  var  hele  den  sydlige 
Del.  hele  den  Strækning,  som  nu  udgjør  Ny-Rusland  lige 
til  det  sorte  Hav,  en  frodig,  ubetraadt  Slette.   Ploven  havde 

aldrig  trukket  sine  Furer  i  dette  Hav  af  vilde  Planter;  kun 
de  vilde  Heste,  der  skjulte  sig  her  som  i  en  Skov,  havde 
nedtraadt  Græsset  nogle  Steder.  Man  kunde  ikke  tænke 
sig  noget  skjønnere  i  Naturen:  hele  Jordens  Overflade 
lignede  et  gyldengrønt  Hav,  hvori  der  skinnede  Myriader 
af  forskjellige  Blomster.  Imellem  de  høje,  svajende  Græs- 
straa  hævede  sig  hiramelblaa,  søgrønne,  lilla  Kornblomster; 
den  guldskinnende  Gyvel  skod  sine  toppede  Hoveder  op 
over  dem;  den  hvide  Kløver  skinnede  hist  og  her;  etKoruax, 
kommet  Gad  véd  hvor  fra,  modnedes  i  dette  Mylr.  I  det 
grønne  Skjul  tumlede  Agerhønsene  sig  og  rakte  Halsen 
frem,  fusende  Fugles  Kvidren  fyldte  Rummet,  og  i  Luften 
svævede  Høgen  med  dirrende  Vinger  og  gjennemborede  med 
Blikket  den  frodige  Plantevæxt.  Skriget  af  en  Flok  Vild- 
gæs hørtes  fra  en  eller  anden  fjærn  Sø,  Gud  véd  hvor. 
En  Maage  hæver  sig  fra  Græsset  med  sagte  Vingeslag  og 
tumler  sig  vellystig  i  Ætherens  Bad ;  den  taber  sig  i  Luften, 
nu  er  den  kun  et  skjælvende  sort  Punkt,  men  en  hurtig 
Drejning  bringer  den  tilbage  i  Solskinnet,  blændende  hvid. 
—  —  O,  Pokker  staa  i  jer,  hvor  I  ere  dejlige,  I 
Stepper!« 

Hvem  tilhørte  denne  Jord  fra  det  15de  til  det  17de 
Aarhundrede?  Spørg,  hvem  Havet  tilhorer:  den,  som  har 
gode  Sejl,  Dristighed  og  heldig  Vind.  Den  sydlige,  ubeboede 
Steppe  var  overladt  de  krimske  Tatarers  Strejftog;  Grænserne 
for  deres  Land  skiftede  paa  denne  Side  efter  »Længden  af 
deres  Lanser«.  Længere  Nord  paa  udgød  de  slaviske  Stater 
deres  Bærme  over  dette  Fristed.  Russerne  havde  kaldt 
Landet  Ukraine,  det  er  Grænselandet,  og  den  store  Slette 
skilte  virkelig  ogsaa  fire  rivaliserende  Nabostater,  der  altid 
stode  paa  Krigsfod:  Russerne,  Polakkerne,  Tyrkerne  og  Ta- 
tarerne. Ukraine  blev  selvfølgelig  et  Tilflugtssted  for  Sam- 
fundets Udskud,  landsforviste,  Oprørere,  elendige  fra  enhver 
af  de  tilgrænsende  Stater.  Det  var  de  første  Kosakker;  i 
Slutningen  af  det  15de  Aarhundrede    s'loge  de  sig  ned  paa 

en  af  Øerne  i  Dnjepr,  oven  for  de  Strømhvirvler,  der  kaldes 
Porogui,  hvoraf  de  fik  Navnet  Zaporoger.  Siet ch en 
eller  Folkeforsamlingen  valgte  en  Hetman,  som  blev  Høv- 
ding for  et  helt  militært  Hierarki  af  Oberster  og  Kap- 
tejner. De  levede  udelukkende  af  Fiskeri,  Jagt  og  Bytte, 
som  de  røvede  fra  Tyrkerne;  deres  »Maager«,  saaledes 
kaldte  de  deres  lange  Baade,  for  hen  over  Havet  og  Floden 
som  Rovfugle.  I  det  16de  Aarhundrede  forandredes  Sam- 
fundets primitive  Tilstand  ved  den  stærke  Tilstrømning  af 
Kolonister;  medens  den  urolige,  krigerske  Kjærne  af  Folk 
blev  paa  de  zaporogiske  Øer,  hvor  til  Adgangen  var  forbudt 
Kvinder  og  Børn,  nedsatte  de  nyankomne  sig  paa  Dnjeprs 
højre  Bred  og  opdyrkede  Jorden ;  efterhaanden  bredte  de  sig 
længere  op  imod  Nord,  mod  deres  Udgangspunkt  og  blandede 
sig  med  den  lillerussiske  Befolkning  i  Grænsedistrikterne. 
Efterhaanden  som  den  omvankende  Skare  voxede,  fik  den 
faste  Boliger  og  gav  sig  til  at  leve  af  Agerdyrkning,  den 
beholdt  det  gamle  Aristokrati  med  Sietchen,  men  det  antog 
en  administrativ,  stillesiddende  Karakter;  Obersten  bosatte 
sig  i  en  Kjøbstad  og  blev  Høvding  for  et  Distrikt,  Kap- 
tejnen blev  Høvding  for  en  Kreds.  Ved  at  træde  i  For- 
bindelse med  Polen  gjorde  de  nye  Kosakker  sig  til  Dels 
afhængige  af  denne  Stat:  man  kaldte  dem  indregistrerede 
Kosakker,  fordi  de  anerkjendte  Kongen  af  Polens  Kontrol 
over  den  Protokol,  hvori  de  med  hans  Samtykke  vare  ind- 
førte; Kongen  bekræftede  Valget  af  deres  øverste  Hetman, 
en  Høvding,  som  raadede  over  50,000  Lanser  og  under- 
handlede med  sin  Overherre  i  Varszava,  som  om  han  var 
hans  Ligemand. 

Den  nye  Stat  undergik  i  disse  to  Aarhundreder  hurtige 
politiske  og  sociale  Omvæltninger;  det  er  mærkeligt  i  dette 
kosakkiske  Samfund,  som  var  grundlagt  paa  ahsolut  Frihed 
og  Lighed,  at  iagttage  Udviklingen  af  de  samme  Love,  som 
styre  ethvert  menneskeligt  Samfund,  hæve  de  stærke  Lag 
til  Toppen    og   styrte   de    svagere  Lag   i  Underkastelse    og 

Lidelse.  De  sammenløbne  Æventyrere  fra  den  første  Tid 
blive  en  Slags  militær  Orden,  væbnet  mod  Tyrken,  en  bar- 
barisk Efterligning  af  Tempelherrerne  eller  de  tyske  Riddere , 
derpaa  efter  disse  sidstes  Exempel  en  mægtig  Lensadel  med 
store  Gnindbesiddelser,  hvor  de  mest  begunstigede  bringe 
de  andre  i  Trældom.  I  det  syttende  Aarhundrede  var  de 
første  Zaporogers  indbildte  Frihed  kun  en  fjærn  Drøm; 
Hetmanernes  og  de  øverste  Officerers  Familier  havde  dannet 
et  Aristokrati,  der  ikke  var  meget  forskjelligt  fra  det  polske 
Aristokrati;  Friheden  var  ganske  vist  endnu  Kosakkernes 
Ideal,  men  som  Kostomarof  med  rette  siger,  »at  være  fri 
bestod  for  dem  kun  i  at  have  Rettigheder,  som  andre  ikke 
have«,  en  kosakkisk  Opfattelse,  der  er  mere  udbredt,  end 
man  tror. 

Hvoraf  kom  den  voldsomme  Udvandringsstrømning,  som 
i  faa  Aar  befolkede  det  frie  Ukraine  og  strømmede  tilbage 
over  det  polske  Ukraine  efter  at  have  styrket  sig  ved  den 
kosakkiske  Frihed?  Af  den  haardeste  Elendighed,  som 
nogen  Sinde  har  tynget  et  Folk.  Det  østlige  Polen,  som 
den  Gang  strakte  sig  hinsides  Kiev,  beboedes  af  en  lille- 
russisk  Befolkning,  der  var  underkuet  af  polske  Adelsmænd; 
Bonden  var  skilt  fra  sine  Herrer  ved  alt,  ved  Race,  ved 
Sprog,  ved  Religion,  den  katholske  Lensadel  behandlede  disse 
Heloter  som  erobret  Kvæg;  Lillerusseren  var  voldgiven  en 
Herre,  hvis  Magt  ikke  hemmedes  af  nogen  Lov,  hvis  For- 
nødenheder vare  umættelige.  For  at  udrede  den  vannttige 
Luxus,  som  stilledes  til  Skue  i  Varszava,  maatte  Adels- 
mændene udpine  deres  Godser;  de  havde  fundet  det  mere 
fordelagtigt  at  bortforpagte  dem  til  Joder,  og  disse  ubarm- 
hjærtige  Mellemmænd  udsugede  de  livegne  med  deres 
Races  bekjendte  Rovbegjærlighed.  T rosforfølgelser  hærgede 
om  Kap  med  Udsugeiser;  den  orthodoxe  Russer  maatte  se 
paa,  hvad  der  efter  hans  Begreber  var  oprørende,  hvorledes 
de  jødiske  Forpagtere,  som  ejede  ham  med  Hud  og  Haar, 
taxerede  endogsaa  Gudstjenesten   og  lagde  Skat  paa  Bårne- 

daab,  Bryllup  og  Begravelse.  Det  ulykkelige  Folk  blev 
jaget  som  Skovens  vilde  Dyr,  alle  vare  dets  Fjender:  Gods- 
ejeren, som  ikke  ydede  Bonden  anden  Rettergang  end  Tortur, 
Jøden,  som  udsultede  ham.  Soldaten  fra  Frikorpserne,  som 
plyndrede  hans  Hus,  Jesuiten,  som  med  Magt  omvendte 
ham  til  den  romerske  Kirke.  Der  findes  uigjendrivelige 
Vidnesbyrd  herom;  en  af  hin  Tids  mest  fanatiske  Tros- 
prædikanter,  Fader  Scarga,  indrømmer,  at  i  intet  af  det 
fevdale  Evropas  Lande  er  Slaveriet  saa  strængt  som  i  Lille- 
Rusland.  Den  polske  Historieskriver  Starovolsky  siger,  at 
den  kristne  Raja  i  Tyrkiet  er  fri  og  lykkelig  i  Sammen- 
ligning med  Republikkens  livegne.  »Ingen  Pasha  vilde 
mod  den  ringeste  Bonde  tillade  sig  saadanne  Ting,  som  gaa 
i  Svang  i  vore  Landsbyer;  ingen  asiatisk  Despot  har  i  hele 
sit  Liv  pint  saa  mange  Folk,  som  hvert  Aar  pines  i  vor 
frie  Republik.« 

Til  at  undgaa  denne  Elendighed  var  der  kun  én  Udvej : 
at  flygte  til  Dnjepr  og  blive  Kosak.  I  det  16de  Aar- 
hundrede  strømmede  en  hel  Befolkning  hen  ad  denne  Be- 
frielsens Vej;  i  det  17de  Aarhundrede  efter  den  Strømning 
mod  Nord,  som  jeg  har  omtalt,  ere  de  kosakkiske  Landsbyer 
spredte  over  hele  Lille-Rusland,  som  en  Frihedens  Surdej, 
der  ved  sit  smittende  Exempel  bestandig  opfordrer  sine 
undertrykte  Brødre  til  at  frigjøre  sig  ved  de  samme  Midler. 
De  indregistrerede  Kosakker  antoge  sig  deres  Landsmænds 
og  Trosfællers  Sag,  de  bleve  den  Grundvold,  hvorpaa  det 
spirende  Oprør  modnedes.  Oprøret  ventede  kun  paa  en 
Fører  for  at  bryde  ud,  og  i  Midten  af  det  17de  Aarhundrede 
fandtes  en  saadan;  Hetmauen  Bogdan  Chmelnitzky  rejste 
sig  for  at  hævne  den  orthodoxe  Tro  og  befri  Lille-Rusland. 
Kampens  Karakter  viser  sig  tydelig  ved  den  Omstændighed, 
at  Patriarken  i  Konstantinopel  sendte  en  indviet  Kaarde 
til  Hetmanen,  medens  Kong  Johan  Kasimir  modtog  et  Sværd 
gjennem  den  romerske  Legat.  Den  græske  Kaarde  viste 
sig  at  være  den  stærkeste,  Bogdan  faldt  iivl   i  Polen  med 

sin  Hær  af  Kosakker,  livegne  og  tatariske  Hjælpetropper, 
og  Religionskrigen  udbrod,  ledsaget  af  alle  sine  sædvanlige 
Rædsler;  Godsejere,  som  bleve  overrumplede  af  Benderne, 
bleve  brændte  eller  flaaede  levende;  det  harmfulde  Folk 
styrtede  sig  over  Jøderne,  som  saa  længe  havde  været  deres 
Bodler,  og  hundrede  Tusende  Israeliter  bleve  myrdede.  »Vore 
Forfølgere  vare  hurtige  som  Himlens  Ørne,«  sukker  en 
samtidig  Rabbiner.  Disse  historiske  Minder,  som  endnu 
leve  i  Bøndernes  Erindring,  forklare  de  Voldsgjerninger,  som 
nylig  ere  blevne  forøvede  i  de  samme  Egne. 

Det  vilde  have  været  ude  med  Polen,  hvis  Bogdan 
Chmelnitzky  havde  forfulgt  sit  Held  til  det  yderste;  men 
han  nøjedes  med  at  sikre  Ukraines  Uafhængighed,  eller 
rettere  sagt  med  at  bringe  det  under  en  anden  Lensherre. 
Den  8de  Januar  1654  sammenkaldte  Hetmanen  Kosakkernes 
Folkeforsamling  og  tiltalte  dem  omtrent  paa  følgende  Maade : 
»Vi  ere  ikke  stærke  nok  til  at  bestaa  uden  Overherre 
mellem  saa  mange  store  Stater;  blandt  vore  Naboriger  er 
der  tire,  til  hvem  vi  kunne  overgive  os:  Kongen  af  Polen, 
Sultanen  af  Tyrkiet,  Khanen  paa  Krim  og  Czaren  af  Rus- 
land; hvem  af  disse  vælge  I?«  Kosakkerne  valgte  Czaren, 
og  der  blev  med  det  samme  sluttet  en  Traktat  med  de 
Bojarer,  som  vare  sendte  af  Alexis  Michailovitch,  hvorved 
det  blev  bestemt,  at  Ukraine  skulde  hjemfalde  til  Rusland 
med  Bibeholdelse  af  alle  sine  Rettigheder.  Saaledes  blev 
det  temmelig  løse  Baand,  der  hidtil  havde  knyttet  Ko- 
sakkerne til  Kongen  af  Polen,  løst  til  Fordel  for  Czaren  i 
Moskva.  Under  hans  Overherredømme  skulde  Hetmanerne 
med  deres  Embedsmænd  og  Officerer  danne  en  Lensadel 
med  de  lillerussiske  Bønder  som  Fæstere;  for  deres  Ved- 
kommende havde  Bogdan  intet  betinget  sig;  de  skiftede 
blot  Herrer;  fra  de  polske  Herrers  Voldsherredemme  gik 
de  over  til  at  staa  under  de  kosakkiske  Høvdingers  ikke 
mindre  vilkaarlige  Magt  og  snart  til  de  russiske  Bojarer. 
Den  stakkels  Mushik  kunde  endnu  synge  sin  gamle  Klage- 

sang:  »Hvor  er  du,  Retfærdighed,  vor  Moder  med  Ørne- 
vinger?« —  Saaledes  var  det  Land,  hvor  Mazeppas  Dristighed, 
Ærgjerrighed  og  Talent  for  Rænker  skulde   bane  ham  Vej. 


Da  Mazeppa  kom  til  Dnjepr,  var  der  Uenighed  mellem 
Bogdans  Efterfølgere;  der  var  to  Hetmaner,  en  paa  Dnjeprs 
venstre  Bred,  som  var  Czareu  tro,  og  en  paa  den  højre, 
som  var  oprørsksindet  og  stod  i  Underhandlinger,  snart  med 
Polen  og  snart  med  Sultanen.  Det  var  hos  Hetmanen  paa 
den  højre  Bred,  at  Mazeppa  traadte  i  Tjeneste;  denne  Het- 
man,  Peter  Dorochenko,  var  en  Kosak  af  den  gamle  Race; 
ustyrlig  og  upaalidelig  skiftede  han  bestandig  Herre  og 
kunde  ikke  finde  sig  i  nogen  af  dem.  Bedaaret  af  Mohamed 
IV's  den  Gang  glimrende  Held,  havde  han  sluttet  sig  til 
Tyrkerne  og  gjorde  et  Felttog  sammen  med  dem.  De 
Egenskaber,  Mazeppa  medbragte  til  denne  Mands  Tjeneste, 
vare  yjældne  i  Zaporogernes  Lejr;  Kong  Johan  Kasimirs 
fordums  Kammerherre  var  veltalende,  smidig  og  forholdsvis 
lærd;  han  talte  Russisk,  Polsk  og  Latin,  og  disse  Fortrin 
gjorde  ham  vel  skikket  til  at  beklæde  Posten  som  General- 
Sekretær,  der  svarer  til,  hvad  vi  vilde  kalde  Hetmanens 
diplomatiske  Kancelli.  Dorochenko  udnævnte  ham  til  denne 
Stilling  og  betroede  ham  forskjellige  Hverv.  Da  han  i 
Aaret  ld74  blev  haardt  trængt  af  Russerne,  sendte  han 
Mazeppa  til  Konstantinopel  for  at  bede  Storvisiren  om 
Hjælp.  Et  Parti  Czaren  hengivne  Zaporoger  bemægtigede 
sig  Ambassadøren  og  førte  ham  til  Moskva  med  samt  hans 
Breve;  Mazeppa  blev  bragt  for  et  af  de  Forhørskoutorer, 
som  vare  de  vigtigste  Drivhjul  i  den  mistænksomme, 
russiske  Politik,  der  stadig  spejdede  efter  Forrædere.  Enhver 
anden  vilde  et  saadant  Æventyr  være  kommet  dyrt  at  st^a; 
men  Mazeppa  lykkedes  det  at  vaske  sig  hvid ;    han   forstod 

at  behage  sine  Dommere  og  Czaren,  og  blev  frikjendt.  Ivaa 
Stepanovitch  havde  lært  meget  paa  denne  tvungne  Rejse; 
han  havde  indset,  at  det  var  Rusland,  som  maatte  blive 
Lille-Ruslauds  Hersker  i  Fremtiden  og  ikke,  som  Dorochenko 
troede,  det  fjærne  Konstantinopel,  hvor  man  havde  travlt 
med  at  erobre  Wien  og  med  mange  andre  Ting;  fra  denne 
Dag  af  lagde  han  en  politisk  Plan,  som  han  holdt  fast  ved 
i  tredive  Aar.  Da  han  kom  tilbage  til  Ukraine,  gik  han 
over  til  Hetmanen  paa  Dnjeprs  venstre  Bred,  Samoilovitch. 
Begivenhedernes  Gang  viste,  at  han  havde  Retj  Dorochenko 
blev  foiiadt  af  sine  Forbundsfæller,  udleveret  til  Czaren  og 
forvist  til  det  nordlige  Rusland,  hvor  han  døde.  Man  kunde 
allerede  nævne  to  forhenværende  Hetmaner,  der  vare  forviste 
til  Sibirien,  og  denne  Omstændighed  viser,  hvor  store  Frem- 
skridt Russernes  Herredomme  havde  gjort  i  Ukraine,  hvor 
Bogdan  Chmelnitzky  havde  skaffet  dem  Indpas.  Den  kejser- 
lige Øm  slog  Dag  for  Dag  sine  Kloer  dybere  i  Kosakkernes 
Laud:  til  Trods  for  Klager  og  ludvendinger  tiltoge  de  russiske 
Voj voder  sig  Myndigheden  i  de  store  Byer.  Mazeppa  blev 
gjentagne  Gange  sendt  til  Moskva  for  at  underhandle,  og 
han  benyttede  disse  Besøg  til  at  slutte  fordelagtige  Bekj endt- 
skaber.  Under  den  unge  Peter  den  stores  Søster  Sophies 
Regentskab  Opdagede  han,  at  Galiczin  stod  i  Begreb  med 
at  komme  i  Gunst  og  vandt  den  almægtige  Hojars  Venskab. 
Samoilovitch,  der  var  en  simpel  Præstesen,  saae  sin  Magt 
blive  undergraven  af  sine  Obersters  Misundelse  og  Rænker; 
hans  Fjender  beskyldte  ham  for  at  være  en  Forræder  og 
tilskrev  ham  Skylden  for,  at  det  store  russiske  Tog  til 
Krim  i  1587  var  strandet.  Galiczin,  der  havde  anfert  det 
i  egen  Person,  vendte  hjem  gjennem  Ukraine  og  lod  Het- 
manen undgjælde  for  sin  Ydmygelse,  i  det  han  foranledigede 
hans  Afsættelse.  Et  Øjenvidne  til  denne  Episode  har 
efterladt  en  Beretning  derom,  som  er  meget  karakteristisk 
for  Kosakkernes  Liv. 

Hæren   ligger   i  Lejr   paa  Bredden    af  Kolomak.   ikke 

langt  fra  Pultava.  F]ii  Nat,  da  Hetmanen  sidder  i  sit  Telt  og 
skriver  paa  en  Erklæring  for  at  retfærdiggjyre  sig,  stille 
Obersterne,  der  ere  i  Forstaaelse  med  Galiczin,  sikker  Vagt 
omkring  hans  Telt;  ved  Midnat  kommer  General-Sekretæren 
Kotchube}'^  til  Bojaren  for  at  bede  om  hans  Ordrer.  Da 
Dagen  gryr,  gaar  Saraoilovitch  ud  af  Teltet  og  begiver  sig 
til  Kirken  for  at  høre  Fromessen ;  de  Ældste  vente  paa  ham 
uden  for  Døren,  da  de  ikke  vove  at  forstyrre  Gudstjenesten. 
Da  Hetmanen  kommer  ud,  griber  en  af  Obersterne  ham  i 
Armen  og  siger  barsk:  »Gaa  en  anden  Vej!«  Samoilovitch 
forlanger  at  tale  med  de  russiske  Generaler;  han  bliver  sat 
paa  en  elendig  Karre,  hans  Søn,  der  var  bleven  greben,  da 
han  vilde  flygte  fra  Lejren,  bliver  sat  paa  en  gammel  Hest 
uden  Sadel,  og  i  dette  Optog  føres  de  til  Gahczins  Telt. 
Overgeneralen  og  hans  Stab  tage  Plads  paa  en  Række 
Sæder,  og  Hetmanen  træder  frem  for  dem,  støttet  paa  sin 
sølvknappede  Stok  og  med  Hovedet  indhyllet  i  vaadt  Linned; 
thi  han  led  af  Ansigtssmerter.  Paa  den  anden  Side  staa 
Anklagerne,  de  Ældste  og  Obersterne;  de  tage  Ordet  med 
Voldsomhed  og  fordre  Ret  af  Czarens  Repræsentant,  i  det  de 
beskylde  deres  Hetman  for  tusende  Misgjerninger,  for  Ty- 
ranni og  Forræderi,  Den  anklagede  søger  at  svare:  men 
Obersterne  kaste  sig  over  ham,  overdøve  hans  Røst,  og 
Beskyldningerne  vilde  være  blevne  fulgte  af  Slag,  hvis  ikke 
Galiczin  havde  befalet,  at  den  anklagede  og  hans  Søn  skulde 
føres  bort.  Boj  aren  dømmer,  at  de  begge  skulle  forvises  til 
Sibirien,  og  at  alle  deres  Ejendomme  skulle  konfiskeres; 
derpaa  opfordrer  han  de  Ældste  til  at  sammenkalde  Præsterne 
og  alle  højerestaaende  Kosakker  for  at  vælge  en  ny  Hetman. 
To  Dage  efter  forsamlede  de  kosakkiske  Regimenter  og  Stands- 
personer sig  uden  for  det  Telt,  som  tjente  til  Gudstjeneste  i 
Felten.  Efter  at  et  Te  Deum  var  afsunget,  lagdes  paa  et  Bord 
Tegnene  paaHetmanens  Værdighed:  Banneret,  »Bulavaen« eller 
Vaabenkøllen  ogBuntchuken,  en  Slags  Fanemærke  af  Heste- 
haler, en  Efterligning  af  de  tyrkiske  Janitsharers  Skikke.  Galiczin 

stiger  op  paa  en  Bænk  og  meddeler  Kosakkerne,  at  Czaren 
giver  dem  Lov  til  at  vælge  en  Høvding  efter  deres  gamle 
Skikke;  der  bliver  en  dyb  Tavshed,  derpaa  raabe  talrige 
Stemmer:  »Mazeppa,  Mazeppa!«  De,  som  ikke  ere  indviede 
i  Rænkespillet,  nævne  andre  Navne.  Overgeneralen  lader, 
som  om  han  ikke  hører  det,  kalder  Folkets  udvalgte  frem, 
overrækker  ham  Tegnene  paa  hans  Værdighed  og  tager 
ham  i  Ed.  Saaledes  gik  det  til,  at  Ivan  Stepanovitch  blev 
udraabt  til  Hetman  den  25de  Juli  1687;  han  erkjendte 
Bojarens  Protektion  ved  strax  til  Tak  at  udbetale  ham 
10.000  Kubler. 

Det  Land,   hvis  Regering  Mazeppa  overtog,  var  under- 
gravet  af   sociale  Uenigheder,    af  den    evige  Strid   mellem 
Demokrater  og  Aristokrater,  som  tærer  paa  alle  menneskelige 
Samfund.     I  Ukraine  var  den  naturlige  Ulighed  i  Stillinger 
forenet   med    en    Anomali,    der   maaske    er   enestaaende    i 
Historien  -,    uden   at  tale   om   fornemme  og  rige  saae   man 
dér  —  og  det  lige  til  den  Frigjerelse,  der  nylig  har  fundet 
Sted  —  to  Folkeslag  af  samme  Race    og  beboende   samme 
Land,  men  styrede  af  forskjellige  Love.    Ved  at  rejse  nogle 
faa  Verster  kunde  man  komme  fra  en  livegen  til  en  kosak- 
kisk  Landsby,    og  i  Kraft   af  dette   magiske  Ord   var  den 
sidste   fri   for   alle   de    Byrder,    som    tyngede   den    første. 
Endnu  den  Dag  i  Dag  have  disse  Steder  bevaret  deres  for- 
skjellige Fysiouomi.     Den  kosakkiske  Bonde,   som   altid  har 
været  fri,  feler   mere  Energi,  Foretagelseslyst   og  Selvtillid 
end  den,  der  længe    har   været    livegen.      Det   lillerussiske 
Folk,    som    havde   udgydt    sit  Blod    for  sin   Uafhængighed 
Side   om    Side  med  Kosakkerne,    kunde   paa  Mazeppas  Tid 
daarlig  finde  sig  i  de  sidstes  privilegerede  Stilling,  og  Ko- 
sakkerne vare  paa  deres  Side   vrede  over  deres  Høvdingers 
Tyranni  og  savnede  den  Lighed,  der  havde  hersket  i  gamle 
Dage.     Disse   to  Folk    forenede    sig  mod  deres  nye  Herrer, 
som   vare   opstaaede   af   deres   egen  Midte.     ;>Vi  troede,  at 
Bogdan  haade  befriet  det  kristne  Folk:    men   vi  se   nu,    at 

Fattigfolks  Skæbne  er  værre  end  under  de  polske  Herrer. 
Fordum  var  det  kun  de  gamle  »Paner«,  som  undertrykkede 
os,  nu  blive  vi  overlæssede  med  Byrder  af  Folk,  hvis  Fædre 
have  tjent  deres  Brød  i  deres  Ansigts  Sved.«  Saaledes 
sukkede  de  troskyldige  Bønder  i  Ukraine;  de  havde  indbildt 
sig,  at  Herrens  Plads  kunde  staa  tom,  og  at  man  vandt 
ved  at  faa  nye  Herrer  i  Steden  for  gamle.  Der  udbred 
Oprør  paa  alle  Kanter.  Indehaverne  af  de  kosakkiske  Len 
dæmpede  dem  ubarmhjærtig  og  lod  Øret  skære  af  enhver 
Bonde,  der  blev  greben  paa  fersk  Gjerning  i  at  gjore  Oprør. 
Det  stakkels  Folk,  hvis  Natur  er  saa  blød,  fin  og  let  at 
styre,  saa  barnlig  i  sine  Fortrin  og  Fejl!  For  at  opdage, 
hvad  det  har  lidt  igjennem  lange  Tider,  behøver  man  ikke 
at  granske  i  gamle  Bøger;  gaa  blot  en  Aften  i  Høstens  Tid 
gjennem  Landsbyens  Gade  og  l^'t  til  de  Sange,  der  høres 
til  langt  ud  paa  Natten!  Disse  sørgmodige  Melodier  i  Mol, 
som  evindelig  slæbe  sig  afsted  paa  den  samme  klagende 
Tone  eller  løfte  sig  til  et  vildt  Hyl,  som  minder  om  Ulve- 
skrig, ere  opstaaede  af  en  ældgammel  Fortvivlelse.  Det  er 
desuden  paa  faa  Forandringer  nær  den  samme  primitive 
Sang,  der  er  fælles  for  alle  orientalske  Kacer;  jeg  har  haft 
let  ved  at  gjenkjende  den,  da  jeg  har  hørt  den  fra  Nilen 
til  Orontes,  fra  Donau  til  Dnjepr.  I  Luxor,  imellem  Templets 
Ruiner  har  jeg  set  en  gammel,  blind  Fellah,  som  spillede 
den  paa  sin  Rørfløjte  med  en  ubeskrivelig  Sorgmodighed, 
der  passede  godt  til  den  ældste  Elendighed,  Historien  beretter 
om;  i  Stambul,  paa  Due -Moskeens  Trin  har  jeg  set  en 
Tigger  fra  Lilleasien,  som  gjentog  den  paa  sin  Darbuka 
med  en  saa  inderlig  og  rørende  Betoning,  at  det  skar  en  i 
Hjærtet;  jeg  har  gjenfundet  den  i  Høstfolkenes  Kor  i 
Ukraine,  som  et  ensformigt  Ekko  af  alle  de  fælles  Lidelser, 
der  i  saa  mange  Aarhundreder  have  tynget  paa  Orientens 
skjønne,  sørgmodige  Lande. 

Undskyld,  at  min  Fortælling  har  forvildet  sig  derhen; 
hvem    af  os   har  ikke  undertiden    standset   sit  Arbejrie   og 

sluppet  sine  Tankers  Traad   ved   at  lytte   til  en  ulykkeligs 
Sang  uden  for  Vinduet? 

Mazeppas  Forgængere  havde  rettet  sig  efter  Omstændig- 
hederne og  snart  smigret  det  demokratiske  Parti,  snart 
underkuet  det.  Den  nye  Hetman  blev  ved  at  være  tro  mod 
det  kosakkiske  Oligarkis  Interesser;  saa  vel  hans  Vaner  og 
hans  Smag,  som  hans  polske  Opdragelse  drog  ham  i  den 
Retning.  Han  nedsatte  sig  i  Baturin,  Hetmanernes  sæd- 
vanlige Opholdssted,  ikke  langt  fra  Tchernigof  ved  Grænsen 
af  de  store  Skove,  som  endnu  dække  denne  Del  af  Lille- 
Rusland.  Det  Liv,  han  her  førte,  mindede  meget  mere  om 
Hoifet  i  Varszava  end  om  de  første  Zaporogers  Lejr.  I 
gamle  Huse  i  Ukraine  findes  Portræter  af  kosakkiske  For- 
fædre fra  hin  Tid,  som  fuldstændig  ligne  polske  Adels- 
mænd; de  have  samme  Dragt,  den  rige  orientalske  Kaftan 
den  krumme  Sabel  og  den  Qersmykkede  Hue;  men  Hovedet, 
og  Ansigtet,  der  paa  lange  Mundskjæg  nær  ere  glatragede, 
giver  nogle  at  dem  en  svag  Lighed  med  Tatarer;  alle 
holde  i  Haanden  »Bulavaen«,  den  med  Selvsøm  prydede 
Vaabenkølle,  og  deres  Blik  og  Udtryk  vidne  om,  at  de  vare 
vante  til  at  herske.  I  Baturin  dannede  de  højeste  Embeds- 
mænd et  lille  Hof;  Mazeppa  havde  til  sin  personlige 
Tjeneste  oprettet  et  Kompagni  Livgardere,  som  kaldtes 
Serduker.  De  umaadelige  Rigdomme,  han  under  sin  Itege- 
rine  efterhaanden  samlede  sie,  tillode  ham  at  fere  et  over- 
daadigt  Liv;  en  raa  Luxus  herskede  ved  de  Gjæstebud  og 
Fester,  hvortil  han  samlede  sine  Omgangsfæller;  Kosakkernes 
uciviliserede  Sæder  rebede  sig  ofte,  og  Gjæsterne  bleve 
baarne  døddrukne  bort.  Den  snedige  Mazeppa,  der  bedre 
forstod  at  beherske  sig,  afgjorde  mange  vanskelige  Under- 
handlinger ved  Bordet  med  Modstandere,  der  vare  drukne 
fra  Sans  og  Samling.  (Sluttes). 

S.  M. 

(Slutning). 
III. 

V  Vi  have  dvælet  saa  læuge  ved  Whitefield  og  hans 
Prædikener,  fordi  hau  fik  en  saa  afgjørende  Indflydelse  paa 
det  attende  Aarhundredes  religiose  Vækkelse.  Hvis  ikke  en 
stor  Taler  og  en  stor  Organisator  vare  traadte  op  jævn- 
sides, var  sandsynligvis  den  methodistiske  Bevægelse  efter- 
haanden  bleven  dæmpet  og  var  til  sidst  gaaet  under  lige- 
som flere  lignende  Samfund  i  det  syttende  Aarhundrede. 
Whitefield  manglede  fuldstændig  Wesleys  Dygtighed  til  at 
organisere,  som  ene  kunde  give  den  hele  Bevægelse  Varighed, 
medens  Wesley  derimod,  skjent  han  ogsaa  var  en  begavet 
Prædikant,  næppe  vilde  have  kunnet  udbrede  en  saa 
almindelig  Begejstring,  hvis  han  ikke  havde  haft  en  Taler 
ved  sin  Side,  der,  som  Whitefield,  besad  en  Magt.  som 
ingen  anden  paa  den  Tid,  til  at  sætte  den  store  Mængdes 
Følelser  i  en  lidenskabelig  Bevægelse. 

Efter  at  Whitefield  i  Februar  1739  havde  faaet  indfort 
Prædikener  under  aaben  Himmel,  forplantedes  den  metho- 
distiske Bevægelse  hurtig  iblandt  Folkets  store  Masse,  og 
da  Wesley  i  Maj  samme  Aar  aabnede  det  første  methodi- 

stiske  Kapel,  var  dermed  Begyndelsen  gjort  til  et  vel 
organiseret  Samfund,  som  var  i  Stand  til  at  fastholde  og 
udvide  de  vundne  Resultater.  Der  fremkom  dog  snart  en 
dyb  og  betydelig  Spaltning.  I  A året  1739  var  Methodismen 
kun  et  Skud  af  den  måhriske  Brødremenighed;  men  for- 
skjellige  Aarsager  medvirkede  til  at  løsrive  den  fra  Moder- 
stammen. Wesley  satte  sig  op  imod  den  mere  end  biskoppe- 
lige Avtoritet,  som  Grev  Zinzendorf  udøvede  over  Brødrene, 
og  de  måhriske  Lærere  vægrede  sig  ved  at  anerkjende  den 
overnaturlige  Karakter  af  de  hysteriske  Anfald,  som  nu 
bestandig  forekom  under  Wesleys  Prædikener.  En  Sværmer 
fra  Elsass,  ved  Navn  Molther,  med  hvem  Wesley  ikke  følte 
sig  aandsbeslægtet,  vandt  stor  Popularitet  blandt  de  måh- 
riske Brødre  og  drev  dem  til  de  største  Yderligheder  i 
Mysticismen.  En  af  deres  Lærere  sagde:  »Ingen  Sjæl 
kan  blive  renset  i  Kristi  Blod,  uden  først  at  blive 
bragt  hen  til  én,  i  hvem  Kristus  har  fuldkommen 
vundet  Skikkelse;  men  i  hele  London  findes  kun  to  saa- 
danne  gejstlige,  nemlig  Bell  og  Molther.«  En  anden  Hern- 
hut,  en  Kobbersmed,  der  havde  kastet  sig  over  Theologien, 
forkyndte  sine  Tilhørere,  at  »ingen  kan  blive  sand 
Kristen  uden  for  den  måhriske  Menighed.«  Denne  Kirkes 
Lære  om,  at  intet  Menneske  har  naaet  Frelsen,  saa  længe 
han  endnu  føler  nogen  som  helst  Tvivl  om  sin  egen  Til- 
stand, havde  Wesley  vel  i  Begyndelsen  antaget,  men  han 
forkastede  den  snart,  prædikede  aabent  imod  den  og  lærte, 
at  der  gives  Grader  i  den  retfærdiggjørende  Tro,  ligesom 
han  ogsaa  protesterede  mod  den  Antinomi,  at  Mennesket 
alene  retfærdiggjøres  ved  sin  Tro,  medens  dog  Omvendelsen 
sker  ved  en  øjeblikkelig,  overnaturlig  Proces,  i  hvilken  det 
slet  ingen  Del  har.  Hernhuterne  formanede  enhver,  som 
endnu  ikke  havde  erfaret  denne  pludselige  Omvendelse,  til 
at  afvente  den  i  Stilhed,  thi :  »xA.t  forske  i  Skriften,  bede 
eller  gaa  til  Herrens  Bord,  for  man  har  Troen,  er  det 
samme  som  at  ville  erhverve  Saligheden  ved  gode  Gjerninger, 

Og  saadanue  Gjerninger  maa  ferst  kastes  til  Side,  fer  Troen 
kan  annammes.«  »Et  Menneske  kan,«  sagde  en  af  disse 
Vranglærere,  »lige  saa  godt  fare  til  Helvede  ved  at  bede 
som  ved  at  stjæle.« 

Disse  Overdrivelser  fandtes  ikke  i  de  måhriske  Brødres 
oprindelige  Læresætninger  og  bleve  ogsaa  senere  modificerede, 
men  i  Aaret  1740  havde  de  naaet  Højdepunktet  og  frem- 
skyndte den  uundgaaelige  Spaltning.  Wesley  prædikede 
bestemt  derimod  og  blev  derfor  udelukket  fra  Prædikestolen 
i  det  måhriske  Kapel  i  Fetter  Lane.  Da  skilte  han  sig 
tillige  med  atten  eller  nitten  andre  fra  det  Selskab,  han 
selv  havde  dannet,  og  som  var  bleven  Midtpunktet  for  hele 
Bevægelsen,  og  dannede  i  Juli  1740  et  nyt.  Fjorten  Dage 
senere  sendte  Wesley  Hernhuternes  Førere  i  Tyskland  et 
langt  Brev,  hvori  han  fremstillede  deres  Tilhængeres  mange 
Overdrivelser  og  nedlagde  Indsigelser  derimod,  og  fra  den 
Tid  var  Bruddet  mellem  Methodisterne  og  Hernhuterne 
fuldstændigt. 

Kort  forinden  var  en  Kalvinist  paa  Charles  Wesleys 
Befaling  bleven  udelukket  fra  Methodisternes  Forsamling, 
fordi  han  forfægtede  Læren  om  Naade valget  og  Fordøm- 
melsen, og  det  var  øjensynligt,  at  Wesley  og  Whitefield 
fjærnede  sig  mere  og  mere  fra  hinanden.  Whitefield  var 
bleven  bestyrket  i  sin  Kalvinismo  ved  Forbindelser,  han 
havde  sluttet  i  Amerika,  og  medens  Wesley  stedse  be- 
stemtere hævdede  Læren  om  de  troendes  Fuldkommenhed 
eller  Syndfrihed,  traadte  Whitefield  i  bestemt  Modsætning 
til  denne  Lære.  Begge  ønskede  dog  oprigtig  at  undgaa  et 
Brud;  men  dels  laa  det  ikke  for  nogen  af  dem  at  tilbage- 
holde deres  Meninger,  dels  havde  de  begge  mange  Til- 
hængere, som  gik  endnu  videre.  Da  saaledes  en  under- 
ordnet Prædikant  beskyldte  Wesley  for  at  borttage  noget 
af  Guds  Ord,  udstødte  Wesley  ham  af  Menigheden;  med 
ham  fulgte  saa  omtrent  halvtredsindstyve  andre,  og  de  kal- 
vinske  Methodister  dannede  et   særligt  Samfund,    hvis  Stil- 

ling  dog  efter  Whitefields  Død  langtfra  kunde  maale  sig 
med  de  weslejanske  Methodisters.  Begge  Førerne  vedbleve 
dog  at  nære  venlige  Følelser  for  hinanden;  Wesley  skriver 
saaledes  længe  efter  dette:  »Whitetield  besøgte  mig.  Han 
aander  kun  Fred  og  Kjærlighed.  Bigotteri  kan  ikke  bestaa 
for  ham,  men  bøjer  sit  Hoved  overalt,  hvor  han  kommer 
trem.«  Og  Whit'-field  svarede  en  Kalviuist,  der  spurgte 
ham,  om  han  troede,  de  vilde  faa  John  Wesley  at  se  i 
Himlen.  »Jeg  frygter  for,  at  vi  ikke  ville,  thi  han  vil 
være  Guds  Trone  saa  nær,  medens  vi  ville  staa  den  saa 
fjærn,  at  vi  vanskelig  kunne  faa  ham  i  Syne.« 

Disse  indre  Tvistigheder  havde  imidlertid  kun  ringe 
Indflydelse  paa  selve  den  religiøse  Bevægelse,  der  stadig 
spredte  sig  videre,  og  som  —  især  ved  de  saakaldte  »Mark- 
prædikener« —  lod  Evangeliets  Lys  trænge  ind  i  Folkets  store 
Mængde,  der  hidtil  næppe  var  kommen  i  Berøring  med 
Religionen.  Hvad  der  beredte  de  største  Vanskeligheder, 
var  Lærernes  ringe  Antal  og  Modstanden  hos  den  største 
Del  af  Gejstligheden.  Mangelen  paa  Lærere  blev  imidlertid 
afhjulpen  i  Begyndelsen  af  Aaret  1741,  da  Wesley,  med 
nogen  Ulyst,  besluttede  at  benytte  Lægprædikanter.  Dette 
Skridt  gjorde  tillige  Methodisterne  niere  og  mere  uafhængige 
af  Statskirken;  der  byggedes  mange  Kapeller  i  de  store 
Stæder,  og  Prædikanterne  rejste  omkring  selv  i  de  mest 
afsides  Egne.  De  holdt  deres  Taler  paa  Marker  og  Gader, 
paa  Markedspladser  og  Kirkegaarde,  overalt,  hvor  de  kunde 
samle  Tilhørere ;  Wesley  traadte  saaledes  ved  en  Henrettelse 
frem  ved  Siden  af  Galgen  og  prædikede  om  Død  og  Dora ; 
en  anden  Gang,  da  han  var  bleven  udelukket  fra  Prædike- 
stolen i  Epworth,  holdt  han  sin  Prædiken  paa  Kirke- 
gaarden,  staaende  paa  sin  Faders  Grav.  Saaledes  kom 
Methodisternes  Prædikanter  i  Berøring  med  de  laveste  og 
mest. raa  Folkeklasser,  og  de  maatte  ofte  lide  Mishandlinger 
og  Forfølgelser;  en  af  dem  ved  Navn  Seward,  der  rejste 
omkring  og  prædikede  i  Wales,    mistede  Livet   som  Følge 

af  et  Slag  i  Hovedet;  ogsaa  Whitefield  og  Wesley  bleve 
flere  Gange  mishandlede  af  Pøbelen  og  vare  nær  blevne 
dræbte,  men  reddedes  ved  det  rolige  Mod,  de  bevarede  midt 
under  Faren,  og  den  Veltalenhed,  hvormed  de  betvang  Op- 
hidselsen. Mange  af  disse  Forfølgelser  skyldtes  vel  Stats- 
kirkens gejstlige,  der  hadede  Methodisterne  og  gjorde  alt 
for  at  ophidse  Folket  imod  dem;  men  man  kan  for  øvrigt 
let  forstaa,  at  de,  der  ikke  bleve  vundne  for  Methodismen, 
rejste  en  stærk  Opposition  imod  den;  thi  hvor  som  helst 
deres  Prædikanter  kom  frem,  udsaaede  de  Splid  og  Uro 
ikke  blot  i  Menighederne,  men  ogsaa  i  Familierne.  Man 
behøver  blot  at  fremdrage  enkelte  Exempler  blandt  de  utal- 
lige lignende,  Wesley  omtaler  i  sin  Dagbog,  for  at  overtydes 
om ,  hvilken  forfærdelig  Virkning  Methodisternes  nerve- 
rystende  Prædikener  havde,  hvorledes  de  ødelagde  manges 
Forstand,  gjorde  andre  legemlig  og  aandelig  udygtige  til 
deres  Livsgjerning ,  og  hensatte  dem  i  en  Tilstand  af 
religiøs  Fortvivlelse,  der  gjorde  Livet  næsten  uudholdeligt 
baade  for  dem  selv  og  for  deres  nærmeste.  Hos  mange 
fremkaldte  de  methodistiske  Prædikanters  ophidsende  Taler 
og  de  forfærdelige  Billeder,  de  fremmanede,  en  saadan 
Skræk,  at  de  faldt  om  i  heftige  Krampeanfald;  andre  fyldte 
Luften  med  gjennemtrængende  Skrig,  der  vedvarede  timevis, 
atter  andre  indbildte  sig,  at  de  vare  besatte  af  Djævelen, 
udstødte  vilde  Raab,  klappede  i  Hænderne  og  brøde  ud  i 
hysteriske  Latteranfald.  Wesley  fortæller  et  Sted:  »Da 
jeg  prædikede  i  Baldwin  Street,  kunde  min  Stemme  næppe 
høres  for  Stonnen  og  Skrig;  dette  mishagede  meget  en 
Kvæker,  som  var  til  Stede;  men  pludselig  faldt  han  selv 
til  Jorden  som  ramt  af  et  Lyn,  og  det  var  forfærdeligt  at 
88  den  Dødskanip,  der  overfaldt  ham.  Vi  bade  Gud  ikke 
at  tilregne  ham  hans  Daarskab,  og  snart  efter  hævede  han 
Hovedet  og  raabte  højt:  »»Nu  véd  jeg,  at  du  er  en  Guds 
Profet.««  Ved  et  andet  Mode,  hvor  Wesley  prædikede,  til- 
drog en  stakkels  Kvinde,  som  visselig  ikke  var  nogen  Hyk- 

lerske,  sig  stor  Opmærksomhed.  Undertiden  kvaltes  hun 
næsten  af  Krampelatter,  saa  bred  hun  ud  i  Forbandelser 
og  Gudsbespottelser,  stampede  med  Fødderne  og  kastede 
sig  omkring  med  en  saadan  Voldsomhed,  at  fire,  fem  Per- 
soner næppe  kunde  holde  hende,  i  det  hun  raabte:  »O 
Evighed!  o'  Evighed!  o  at  jeg  ingen  Sjæl  havde!  o  at 
jeg  aldrig  var  bleven  født!«  Endelig  begyndte  hun  med 
svag  Stemme  at  anraabe  Kristus  om  at  hjælpe  hende,  og 
de  heftige  Kvaler  borte  op.  I  slige  Tilfælde  vare  An- 
faldene forbigaaende ;  men  ofte  fremkaldtes  ogsaa  ved  disse 
»Opvækkelser«  et  religiøst  Vanvid,  der  er  en  af  de  sørge- 
ligste Former  for  Afsindighed.  Wesley  fortæller  saaledes 
om  en  gejstlig,  som  Methodisterne  havde  fordrejet  Hovedet 
paa:  »Han  læste  en  Gang  ved  en  Barnedaab  Formularen 
og  Bønnerne  med  stor  Rorelse  og  under  mange  Taarer,  saa 
han  satte  hele  Menigheden  i  Forbavselse;  men  da  han  kom 
hjem  fra  Kirken,  teede  han  sig  saa  besynderlig,  at  man 
blev  nødt  til  at  indespærre  ham.  I  Begyndelsen  vilde  han 
tvinge  enhver,  der  nærmede  sig  ham,  til  at  knæle  ned  og 
bede,  og  han  udraabte  ofte:  »»I  ville  være  fortabte,  I  ville 
blive  fordømte,  dersom  I  ikke  vide  at  eders  Synder  ere 
eder  forladte.«  <  Efter  syv,  otte  Dages  Forløb  blev  han 
meget  værre,  men  havde  dog  endnu  lyse  Øjeblikke,  og  efter 
henved  forten  Dages  Forløb  tog  Gud  ham  til  sig  med  en 
naadig  Dom.« 

Ved  dette  overspændte  religiøse  Sværmeri  sønderreves 
ofte  de  snævreste  Baand;  Børn  foragtede  deres  Forældres 
Bud ,  studerende  deres  Kollegiers  Regler,  gejstlige  deres 
Kirkes  Skikke.  Alle  Fornøjelser  forekom  disse  Sværmere 
strafværdige;  Messerne,  Gjøglerne,  de  offentlige  Folkefor- 
lystelser, alt  var  Djævelens  Værk.  Det  var  syndigt  for  en 
Kvinde  at  bære  et  gyldent  Smykke  eller  en  prægtig  Klæd- 
ning; det  var  endog  syndigt,  at  en  Mand  opsparede  en  Del 
af  sine  Indtægter.  Da  Whitefield  gjorde  en  Dame  et  Ægte- 
skabstilbud,   holdt    han    det    nødvendigt  at   sige  til  hende: 

»Gud  være  lovet,  hvis  jeg  da  kjender  mit  eget  Hjærte,  er 
jeg  fri  for  hia  taabelige  Lidenskab,  som  Verden  kalder 
Kjærlighed.  Jeg  betror  Dem,  at  jeg  kun  elsker  Dem  i 
Gud  og  kun  paa  hans  Bud  og  for  hans  Skyld  ønsker  at 
blive  forbunden  med  Dem.«  Det  er  ikke  til  at  undres  over, 
at  baade  Whitefields  og  Wesleys  Ægteskaber  faldt  meget 
ulykkelige  ud. 

Hvor  som  helst  Methodisterne  kom  hen,  søgte  de  at 
afskaffe  Dans,  Baller  og  alle  andre  Fornøjelser.  Theatre 
og  Skuespil  bleve  ubetinget  fordomte:  »De  anmasse  sig  til 
at  efterabe  Guds  Stemme  i  Tordenen  og  Lynet.«  Heller 
ikke  nogen  anden  Kunst  fandt  Naade  for  deres  Øjne,  og 
selv  Wesley,  som  dog  var  en  Mand  med  skarp  Forstand  og 
dannet  Smag,  ytrede  om  de  i  britisk  Museum  samlede 
Kunstskatte:  »Hvilket  Kegnskab  vil  en  Mand  kunne  aflægge 
Livets  og  Dødens  Herre  for  et  Liv,  tilbragt  med  at  samle 
alle  disse  Ting.«  Allerede  Børnene  skulde  lære  at  forsage 
Verden,  og  Wesley  gav  meget  strænge  Regler  for  den 
'  Skole,  han  grundede  i  Kingswood.  Børnene  maatte  staa  op 
hver  Morgen  Klokken  fire,  baade  Vinter  og  Sommer,  og 
derpaa  tilbringe  en  Time  med  Andagtsøvelser.  »Vi  have 
ingen  Legedage«,  siger  Wesley,  »der  holdes  Skole  hver  Dag 
undtagen  om  Søndagen.  Vi  indrømme  heller  ikke  nogen 
Tid  af  Dagen  til  Leg;  den,  der  leger,  medens  han  er  Barn, 
vil  ogsaa  lege  som  Mand.« 

Haand  i  Haand  med  denne  asketiske  Retning  gik  den 
mest  krasse  Overtro.  Methodisterne  vare  overbeviste  om, 
at  enhver  Følelse  eller  Tilskyndelse  var  direkte  Indgivelse 
enten  af  Gud  eller  af  Djævelen ;  deres  Forere  troede  ikke 
blot,  at  al  deres  Tale  var  inspireret,  men  ogsaa,  at  alt,  hvad 
der  angik  dem,  var  Gjenstand  for  en  overnaturlig  Indgriben. 
Solen  skinnede  brændende  paa  Wesley,  da  han  en  Gang 
prædikede;  han  hævede  sit  Blik  mod  Himlen,  og  pludselig 
formørkedes  Solen  af  en  Sky;  hans  Hest  haltede,  eller  hans 
Hoved  gjorde  ondt,    da  tænkte  han  paa  Guds  Magt  til  at 

helbrede  baade  Mennesker  og  Dyr.  og  strax  forsvandt 
Lamhed  og  Hovedpine.  I  hver  Forlegenhed  troede  Metho- 
disterne,  at  de  ved  Lodkastning  eller  ved  at  slaa  op  i  Bibelen 
paa  Lykke  og  Fromme  kunde  faa  et  overnatmiigt  Svar  paa 
deres  Spørgsraaal.  Wesley  fortæller  om  en  Mængde  Undere, 
hvoraf  vi  kun  skulle  nævne  nogle.  En  Mand  raabte  en 
Gang  i  lidenskabelig  Vrede,  at  ban  vilde  ønske,  hans  hojreHaand 
maatte  brænde  op,  hvis  ban  efterlod  sin  Son  saa  meget  som 
sex  Pence;  dette  angrede  han  dog  senere,  og  han  efterlod 
Sonnen  hele  sin  Formue.  Da  han  efter  sin  Død  laa  udstrakt 
paa  en  Seng,  begyndte  en  usynlig  Ild  at  fortære  hans  hojre 
Arm,  en  Del  af  Siden  og  af  Hovedet,  uden  at  man  kunde 
opdage  nogen  naturlig  Aarsag  dertil.  Da  man  gød  Vand 
paa  Liget,  hvislede  det  som  hedt  Jæm,  og  da  de  forkullede 
Levninger  bleve  lagte  i  Kisten,  hørte  man  det  gnistre  og 
brænde  indvendig.  Da  Kisten  derpaa  førtes  hen  for  at  bi- 
sættes, vaklede  Kirken?  Taarn  og  styrtede  ned.  Denne 
Historie  forsikrer  Wesley,  at  han  har  fra  Øjen-  og  Ore- 
vidner. En  katholsk  Pige  blev,  medens  hun  en  Gang  læste 
i  sin  Messebog,  pludselig  blind.  I  nogen  Tid  kunde  hun 
ikke  læse  et  Ord.  indtil  hendes  Øjne  en  Dag  kom  til  at 
hvile  paa  det  ny  Testamente,  da  saae  hun  tydelig:  men  saa 
ofte  hun  igjen  begyndte  at  læse  i  Messebogen,  blev  hun 
atter  blind  en  Tid.  En  Dame  ved  Navn  Elisabet  Hobson, 
til  hvis  Troværdighed  Wesley  havde  den  fuldeste  Tillid, 
forsikrede  ham,  at  hun  levede  i  daglig,  fortrolig  Omgang 
med  Aander,  som  snart  viste  sig  for  hende  indhyllede  i  et 
dunkelt,  gulligt  Lys,  snart  i  en  himmelsk  Klarhed.  Vv^esley 
har  nedskrevet  en  lang  Beretning  om  hendes  Visioner  og 
Samtaler  med  Aanderne,  hvori  blandt  andet  fortælles,  at  da 
hun  var  indviklet  i  en  Proces  om  et  Hus,  der  havde  tilhørt 
hendes  Bedstefader,  interesserede  dennes  Aand  sig  levende 
for  Sagen,  opfordrede  hende  til  at  vælge  en  anden  Sag- 
fører og  gav  hende  mange  gode  Raad  om  Processens 
Førelse. 

Naar  Wesley  end  ikke  tvivlede  om  en  overnaturlig- 
Indgriben  i  slige  Øjemed,  troede  han  selvfølgelig  ubetinget 
paa  alle  Beretninger  om  Visioner  af  en  ren  religiøs  Be- 
skaffenhed og  Tendens.  En  Dame  var  imod  Methodismen, 
men  Kristus  viste  sig  for  hende  i  Drømme,  bebrejdede  hende 
hendes  Letsind  og  Vankelmod  og  sagde,  at  de  nye  Prædi- 
kanter vare  Guds  Tjenere.  En  anden  blev  omvendt  ved  en 
Engleaabenbaring,  en  tredje  ved  en  Aabenbaring  af  Himmel 
og  Helvede.  Wesley  var  navnlig  overordentlig  lettroende  i 
alt,  hvad  der  angik  Djævelens  Indgriben,  bevidnede  stedse 
med  stort  Eftertryk  sin  Tro  paa  Hexeri,  ja  siger  endog: 
»At  fornægte  Hexeri,  er  det  samme  som  at  fornægte  Bibelen.« 
Han  tvivlede  ikke  om,  at  de  Krampetrækninger,  som  over- 
faldt mange  af  hans  Tilhørere,  vare  et,  Værk  af  Djævelen, 
der  rev  og  sled  i  de  omvendte,  at  de  ikke  skulde  komme 
til  Kristus.  Han  havde  jo  selv  sét  Mænd  og  Kvinder,  der 
vare  besatte  af  Djævelen,  havde  iagttaget  Vanvidsformer, 
der  ikke  vare  naturlige,  men  maatte  være  djævelske,  og 
havde  paa  sig  selv  erfaret  hysteriske  Anfald,  som  hidrørte 
fra  en  overnaturlig  Indvirkning.  Medens  Djævelen  saaledes 
anfaldt  dem,  der  naaede  til  Troen,  nedslog  paa  den  anden 
Side  Guds  Domme  dem,  der  traadte  op  imod  Troen,  og  der 
anførtes  talløse  Exempler  paa,  hvorledes  pludselige  og 
skrækkelige  Straffe  ramte  Methodisternes  Modstandere.  En 
gejstlig  i  Bristol  begyndte  at  prædike  imod  Methodisterne, 
men  blev  pludselig  overfalden  af  en  Rallen  i  Struben  tillige 
med  en  hæslig  Stønnen  og  døde  Søndagen  derpaa.  I  Tod- 
morden  blev  en  gejstlig  truffen  af  et  Slaganfald,  strax  efter 
at  han  havde  prædiket  imod  Methodisterne.  En  Kvinde, 
som  saae  en  Mængde  Mennesker  vente  paa  Wesley  uden 
for  en  Kirke,  raabte:  »De  vente  paa  deres  Gud.«  Strax 
faldt  hun  afmægtig  til  Jorden,  og  den  næste  Dag  opgav 
hun  Aanden.  Et  Selskab  unge  Mennesker  roede  til  Hich- 
mond  for  at  forstyrre  ^lethodisternes  Prædikant  Rowland 
Hill  i  hans  Prædiken,  men  Baaden  sank,   og   de  druknede 

alle.  Ved  slige  Historier  og  Troen  derpaa  næredes  et  feber- 
agtigt Sværmeri,  som  ofte  gik  over  til  aabenbar  Galskab. 
En  Mand  red  saaledes  nogle  Dage  efter  sin  Omvendelse 
ind  i  Newcastle,  i  det  han  raabte  højt,  at  Gud  havde  aaben- 
baret  ham,  han  skulde  blive  en  Konge  og  træde  alle  sine 
Fjender  under  Fedder.  En  Prædikant  ved  Navn  George 
Bell  forsøgte  at  aabne  blindes  Øjne  og  profeterede,  at 
Verdens  Undergang  var  nær.  Hvor  udbredt  og  stærk  Over- 
troen var  i  England,  viste  sig  tydelig  ved  Rædselen  over 
Jordskjælvet  1750.  Ved  Aarets  Begyndelse  viste  sig  et 
stærkt  Nordlys,  der  indhyllede  den  nordostlige  Himmel  som 
i  et  Ildhav,  og  i  Februar  fyldte  et  frygteligt  Uvejr  Staden 
Bristol  med  Forfærdelse.  Den  8de  Februar  og  8de  Marts 
mærkedes  stærke  Jordrystelser  i  London;  vel  gik  intet 
Menneskeliv  tabt,  og  ingen  Huse  styrtede  sammen;  men 
flere  Steder  faldt  Skorstene  ned,  en  Pige  slyngedes  ud  af 
Sengen  og  brækkede  Armen,  Mobler  kastedes  om,  Kirke- 
klokker kom  i  Bevægelse,  og  der  hertes  en  stærk  torden- 
lignende Larm.  Det  sjældne  i  disse  Fænomener  og  den 
Omstændighed,  at  Rystelserne  med  tiltagende  Styrke  indtraf 
paa  samme  Dag  i  to  paa  hinanden  følgende  Maaneder,  for- 
hejede  Panikken.  En  forrykt  Soldat  profeterede,  at  den  paa- 
følgende  8de  April  vilde  London  og  Westminster  blive  ode- 
lagte;  han  blev  rigtignok  snart  bragt  til  Bedlam,  men  en 
vild  Rædsel  havde  udbredt  sig  iblandt  Indbyggerne,  og 
enhver,  der  kunde,  flygtede  bort  fra  London.  Kirkerne 
vare  overfyldte  med  bodfærdige,  og  den  offentlige  Usæde- 
lighed var  næsten  forsvunden.  Londons  Biskop  opfordrede 
Folket  til  Anger  i  et  Hyrdebrev,  der  blev  solgt  i  over 
100,000  Exemplarer,  og  hvori  han  især  bebrejder  det  de 
mange  utugtige  Billeder,  der  udstilledes,  og  de  mange 
vantro  Skrifter,  der  udkom,  samt  drog  til  Felts  mod  den 
almindelige  Ligegyldighed  for  Gudstjenesten  og  den  serge- 
lige tiltagende  Udbredelse  [af  Papismen.  Aftenen  til  den 
skæbnesvangre    Dag     naaede     Skrækken    sit    Højdepunkt; 

Tusender  af  Mennesker  løb  som  rasende  gjennem  Gaderne; 
Methodisternes  Kapeller  vare  overfvldte,  og  Charles  Wesley 
prædikede  mange  Timer  næsten  uden  Afbrydelse.  Hele 
Natten  vare  Marker  og  aabne  Pladser  i  Byen  tæt  besatte 
med  Mennesker,  og  ved  Midnatstid  stillede  Whitefield  sig 
midt  i  Hyde-Park  og  prædikede  om  Herrens  Dom  for  en 
tætpakket  Masse  af  forfærdede  Tilhørere.  Først  da  Dagen 
brød  frem,  hørte  Panikken  op,  og  Arbejdets  og  Nydelsens 
mangfoldige  Strømninger  vendte  tilbage  i  deres  gamle 
Leje. 

I  denne  nyvakte,  lidenskabelige  Fromhed  dukkede 
imidlertid  ofte  urene  Elementer  frem;  saa  meget  Sværmeri 
og  Lettroenhed  kunde  selvfølgelig  ikke  undlade  at  lokke 
Bedragere  til,  og  den  Sædvane,  at  tilskrive  enhver  pludselig 
Indskydelse  en  overnaturlig  Inspiration  og  at  nedsætte  de 
gode  Gjerningers  Værd,  var  langtfra  altid  til  Gavn  for 
Moraliteten,  som  nogle  Exempler  ville  vise.  Iblandt  de 
måhriske  Brødre  vare  antinomistiske  Tendenser  ofte  komne 
frem,  og  Wesley  maatte  ogsaa  stedse  kæmpe  imod  dem 
blandt  sine  Tilhængere;  han  har  saaledes  nedskrevet  nogle 
af  sine  Samtaler  med  en  autinomistisk  Lærer  i  Birmingham, 
der  forsikrede  ham,  at  da  han  ikke  mere  stod  under  Loven, 
var  han  Arving  til  alle  Ting  og  berettiget  til  efter  Behag 
at  tage,  hvad  han  ønskede  af  denne  Verdens  Goder,  og  at 
leve  i  fri  Omgang  med  enhver  Kvinde.  Den  bekjendte  Dr. 
Dodd,  der  blev  henrettet,  fordi  han  havde  skaffet  sig  Penge 
ved  falske  Underskrifter,  havde  været  evangelisk  Prædikant, 
og  i  de  sidste  Dage  før  hans  Henrettelse  var  Wesley  hos 
ham  for  at  yde  ham  Trøst.  En  anden  af  de  mest  afholdte 
Prædikanter,  James  Wheatley,  forfaldt  til  et  tøjlesløst  Liv 
og  gjorde  sig  til  sidst  skyldig  i  Ægteskabsbrud  og  grov 
Usædelighed,  Endog  i  Wesleys  egen  Familie  traadte 
Umoraliteten  frem.  En  ung  Mand  ved  Navn  Hall,  en 
Discipel  og  fortrolig  Ven  af  Wesley,  vandt  hans  yngste 
Søsters  Hjærte;    han  anholdt   om  hendes  Haand,  i   det  han 

forsikredt^,  at  Gud  havde  aabenbaret  ham,  hau  skulde  gifte 
sig  og  Keziah  Wesley  skulde  være  hans  Hustru.  Bryllupet 
blev  følgelig  bestemt ;  meu  kort  før  den  til  Vielsen  fastsatte 
Dag  slog  Hall  op  med  sin  Forlovede  og  friede  til  hendes 
ældre  Søster,  i  det  han  dristig  erklærede,  at  hans  forandrede 
Valg  var  en  Følge  af  en  ny  guddommelig  Aabenbanng. 
Denne  foregivne  Aabenbaring  blev  adlydt,  den  forladte 
Søster  blev  syg  og  døde  af  Græmmelse,  medens  Hall  snart 
viste  sig  at  være  en  udpræget  Vellystning.  Selv  Wesleys 
egen  Opførsel  mod  formentlige  omvendte  var  i  det  mindste 
i  ét  Tilfælde  mere  end  uforstandig;  han  valgte  nemlig  ea 
Kvinde  ved  Xavn  Sarah  Ryan,  som  kun  var  33  Aar  gammel, 
men  havde  tre  Ægtemænd  i  Live  og  var  skilt  fra  dem  alle 
tre,  til  Husmoder  for  sin  Skole  i  Kingswood  og  underholdt 
en  Brevvexling  med  hende,  der  fra  hans  Side  førtes  i  en 
Tone  af  overvældende  religiøs  Begejstring  og  Hengivenhed. 
Det  var  intet  Under,  at  dette  vakte  Forargelse,  og  at  Wes- 
leys Hustru,  som  var  tilbøjelig  til  Skinsyge,  blev  saa  for- 
bitret derover,  at  hun,  da  han  endogsaa  offentliggjorde 
denne  højst  besynderlige  Brevvexling,  forlod  sin  Mands  Hus. 
Hvad  der  ogsaa  skadede  Methodisternes  Anseelse  meget, 
var  deres  indbyrdes  Uenighed;  hvor  megen  Bagtalelse  og 
Forhaanelse  der  end  fremkom  fra  deres  Fjender,  kunde  det 
langtfra  maale  sig  med  det  Had  og  den  Skaanselløshed, 
hvormed  de  hellige  selv  angrebe  hverandre.  Da  Wesley  i 
Aaret  1770  offentliggjorde  nogle  Artikler  imod  Kalvinisternes 
Fatalisme  og  deres  fuldstændige  Forkastelse  af  gode  Gjer- 
ninger, blev  han  beskyldt  for  at  lære  Ret færdiggj oreise  af 
Gjerninger;  hans  tydelige  og  bestemte  Gjendrivelse  nyttede 
intet,  og  et  Skisma  mellem  de  arminianske  og  de  kalvini- 
stiske  Methodister  kunde  ikke  længere  undgaas.  Whitefield, 
der  stedse  havde  stræbt  at  forhindre  en  Adskillelse  og  var 
den  eneste,  der  kunde  have  forebygget  den  paafølgende 
Skandale,  var  død  nogle  Maaneder  før.  Det  kalvinistiske 
Parti  anerkjendte   Lady   Huntingdon   som  sit  Overhoved,   og 

hun  udelukkede  alle  Arminianerne  fra  sine  Kapeller.  Kort 
efter  begyndte  dette  Partis  Førere  et  Felttog  mod  Wesley, 
hvenfi  de  baade  i  Tale  og  Skrift  overdængede  med  For- 
haanelser,  i  det  de  hverken  toge  Hensyn  til  hans  store 
Fortjenester  af  Methodismens  Fremgang  eller  til  hans  høje 
Alder;  han  var  den  Gang  henved  halvfjerdsindstyve  Aar. 
Deres  Skandskrifter  ere  i  sig  selv  aldeles  værdiløse,  meu 
have  dog  nogen  historisk  Interesse  derved,  at  Forfatterne 
hørte  til  de  udvalgte  hellige  i  en  Sekt,  der  altid  erklærede, 
at  den  alene  besad  den  rette  Hellighed.  Allerede  saadanne 
Titler  som:  »En  gammel  Kæv,  rullet  i  Tjære  og  dyppet  i 
Fjer«,  »Dobbelt  destilleret  Blanding«,  »Pave  Johan«  og 
andre  lignende  give  en  Forestilling  om  Indholdet.  p]n  af 
disse  Forfattere,  Toplady,  skriver:  »Jeg  holder  det  for 
meget  tvivlsomt,  om  nogen,  der  dør  som  Arminianer,  kan 
komme  i  Himlen,«  »Arminianismen  ligger  kun  et  Bøsse- 
skud fra  Socinianisme  og  Deisme.«  Om  Wesley  skriver 
han:  »Han  er  den  mest  ondskabsfulde  Hader  af  det  evan- 
geliske System,  som  nogen  Sinde  er  fremtraadt  i  disse 
Lande;  uden  Ære,  Sandhed  eller  Retfærdighed ;  en  jammerlig 
Stymper  i  al  guddommelig  Lærdom;  fuld  af  djævelsk 
Syndighed  og  djævelsk  Skamløshed«.  I  sine  mildeste  Øje- 
blikke kommer  han  frem  med  Bønner  for  Wesley,  der 
meget  ligne  Anklager,  i  det  han  f.  Ex.  onsb^r:  »At  den 
Herre,  i  hvis  Haand  alle  Menneskehjærter  staa,  ogsaa  vil 
bevirke  denne  Modstanders  Redning  som  et  Vinesbyrd  om 
sin  almægtige  Kraft.«  En  anden  af  Førerne,  Rowland  Hill, 
fører  et  lignende  Sprog.  I  en  kun  fyrretyve  Sider  lang 
Piece  kalder  han  blandt  andet  Wesley:  »En  underfundig 
Ulv«,  »en  graahaaret  Fjende  af  al  Retfærdighed  <,  »en  elendig, 
skyldig  i  haardnakket,  grov  og  afskylig  Usandhed«,  »en 
ugudelig  Spotter«,  »en  frafalden  vantro«  og  meget  mere. 
Wesleys  Tilhængere  skildrer  han  som:  »en  pjaltet  Legion 
af  prædikende  Barberere,  Skoflikkere,  KjedelHikkere,  Gade- 
fejere,   Karrekuske    og    Skorteusfejere«,    og   erklærer,    at: 

»Summen  og  Kjærnen  af  alle  Johns  Prædikener  er:  »Jeg. 
Jeg.  Jeg  og  min  Broder;  min  Broder  og  jeg,  vi  have  ud- 
fort hele  det  Guds  Værk,  som  er  blevet  udført  i  disse 
Lande.« 

Til  det  andet  Partis  Ære  maa  det  siges,  at  det  anslog 
eu  ganske  anden  Tone;  Wesley  selv  skrev  kun  meget  lidt 
med  Hensyn  til  Uenigheden  og  altid  med  stort  Maadehold. 
Den  Opgave  at  kæmpe  for  det  arminianske  Parti,  tilfaldt 
hovedsagelig  Fletcher,  en  i  England  naturaliseret  Schweizer, 
der  var  eu  Mand  med  en  blid  og  elskværdig  Karakter.  Hans 
mange  Skrifter  om  denne  Sag  ere  —  i  alt  Fald  for  Læg- 
folk —  temmelig  kjedelige,  men  yde  tillige  Beviser  for, 
hvorledes  han  stedse  forte  Striden  med  den  største  Sagt- 
modighed, trods  de  skammeligste  Forhaanelser  fra  Mod- 
standernes Side. 


IV. 

Uagtet  alle  Mangler  og  indbyrdes  Uenigheder  hidførte 
Methodismen  utvivlsomt  eu  stor  moralsk  Omvæltning  i 
England.  Den  var  væsentlig  en  folkelig  Bevægelse  og 
ovede  sin  storste  Indflydelse  i  de  laveste  og  mellemste 
Samfundsklasser;  de  Læresætninger,  deus  Prædikanter  fore- 
droge, og  de  Leveregler,  de  indprentede,  viste  sig  at  være 
de  rette  til  ikke  alene  at  vække  de  store  Folkemasser  til 
en  sværmerisk  Fromhed,  der  vare  lige  saa  stærk  som  i 
Kristendommens  første  Dage,  men  ogsaa  til  at  udrydde  ind- 
groede laster  og  indgyde  selv  den  mest  brutale  og 
samnttighedsløse  Del  af  Folket  en  glødende  og  varig  Reli- 
giøsitet. I  det  hele  taget  bidrog  Methodismens  Udbredelse 
over  England,  Skotland,  Irland  og  Amerika  til  at  give 
baade  det  religiøse  Liv  og  Filantropien  i  disse  Lande  en 
varmere  Tone   og  støn-e  Energi,   end   de  længe  havde  haft. 

Ogsaa  blandt  de  højere  Stænder  vandt  Methodismen  mange 
Tilhængere,  ja  blev  endog  for  en  Tid  en  ligefrem  Modesag. 
Dette  skyldtes  for  største  Delen  Grevinde  Huntingdon ;  denne 
mærkelige  Kvinde  besad  en  ikke  ringe  aandelig  Begavelse  i 
Forbindelse  med  en  fyrig  og  noget  bydende  Karakter.  Hun 
var  Medlem  af  det  oprindelige  Methodistselskab  i  Fetter 
Lane  og  ofrede  hele  sit  Liv  og  —  efter  sin  Mands  Død 
1746  —  ogsaa  hele  sin  Formue  til  Organiseringen  af  den 
kalvinistiske  Gren  af  Methodismen.  I  Aaret  1768  grundede 
hun  et  Kollegium  i  Trevecca  og  udsendte  Missionærer  til 
alle  Egne  i  de  forenede  Kongeriger.  Whitefield  var  en  Tid 
lang  hendes  Kapellan;  hendes  Salon  stod  aaben  for  Metho- 
disternes  Prædikanter,  og  Whitefield  taldte  ofte  dér  for  en 
glimrende  Forsamling  af  den  fornemme  Verden.  Blandt 
haus  Tilhørere  fandtes  Chesterfield  og  Bolingbroke;  Chester- 
field  sagde  ham  en  artig  Kompliment  og  syntes  virkelig 
bevæget  af  hans  Prædiken.  Bolingbroke  forsikrede  ham  paa 
sin  fornemme  Maade,  at  »han  i  sin  Tale  havde  ladet  de 
guddommelige  Attributer  vederfares  fuld  Retfærdighed«. 
Senere  studerede  den  gamle  skeptiske  Statsmand  Kaivins 
Værker  og  udtrykte  sin  levende  Beundring  for  hans  System. 
Af  og  til  var  den  gamle  Hertuginde  af  Mariborough  blandt 
Tilhørerne ;  ogsaa  Lady  Suffolk,  Georg  den  andens  Maitresse, 
indfandt  sig  en  Gang,  men  følte  sig  dybt  krænket,  fordi 
hun  mente,  at  Whitefield,  som  slet  ikke  vidste,  at  hun  var 
til  Stede,  i  en  Del  af  sin  Tale  havde  gjort  et  Angreb  paa 
hendes  Liv.  Den  stolte  Hertuginde  af  Buckingham  nedlod 
sig  ogsaa  en  Gang  til  at  hore  Whitefield;  men  udtrykte 
bag  efter  sin  Mening  om  dennes  Lære  i  et  Brev  til  Lady 
Huntingdon,  der  paa  en  morsom  Maade  karakteriserer  Brev- 
skriverinden  og  hendes  Tid.  »Jeg  takker  Dom,  naadii^e 
Frue,«  skriver  hun,  »for  Indbydelsen  til  at  hore  Methodist- 
prædikanten.  Jeg  finder  hans  Lære  højst  modbydelig  samt 
uforskammet  og  uærbødig  mod  højerestaaende,  da  den  stedse 
gaar   ud    paa   at  udjævne    al  Kangsforskjel  og  afskaffe  alle 

Udmærkelser.  Haaret  kan  rejse  sig  paa  ens  Hoved  ved  at 
maatte  høre,  at  man  har  et  lige  saa  syndigt  Hjærte  som  alt 
det  simple  Pak,  der  kryber  omkring  paa  Jorden.  Det  er 
højst  krænkende  og  fornærmeligt,  og  jeg  kan  ikke  andet 
end  undre  mig  over,  at  De,  uaadige  Frue,  kan  finde  Behag 
i  Tanker,  der  stemme  saa  slet  med  høj  Rang  og  god  Op- 
dragelse.« 

Der  var  imidlertid  ogsaa  mange  højtstillede  Herrer  og 
Damer,  som  bleve  dybt  grebne  af  den  nye  Lære,  og  allerede 
i  Aaret  1741  satte  Lady  Mary  Hastings,  Lady  Huntigdons 
Svigerinde,  Loudons  fornemme  Verden  i  Forbavselse  ved  at 
gifte  sig  med  en  Rejseprædikant  ved  Navn  Ingham.  Ogsaa 
Georg  in.  var  gunstig  stemt  mod  Methodismen,  og  skjont 
den  unge  Konge  ellers  var  meget  Qeudtlig  stemt  mod  alt, 
hvad  der  ikke  hørte  til  Statskirken,  talte  han  dog  ofte  med 
varm  Beundring  om  Methodisterne. 

Det  Sted,  hvor  den  evangeliske  Bevægelse  vandt  den 
storste  Sejr,  var  dog  i  selve  den  engelske  Kirke.  I  Åaret 
17.38,  ved  Begyndelsen  af  den  methodistiske  Bevægelse, 
skrev  Wesley,  at  han  kjendte  kun  ti  gejstlige  i  hele  Eng- 
land, der  prædikede,  hvnd  han  kaldte  den  evangeliske  Lære, 
og  vi  have  set,  med  hvilken  Bitterhed  Størstedelen  af  den 
engelske  Gejstlighed  i  Begyndelsen  bekæmpede  den  hele 
Bevægelse.  Paa  den  anden  Side  siger  Whitetield  selv,  at 
han  »i  Begvndelsen  ikke  kunde  slutte  en  Prædiken  uden 
at  give  nogle  Hib  til  Statskirkens  fede,  velnærede  Præster«. 
Wesleys  Sprog  var  vel  under  hele  hans  Virksomhed  maade- 
holdent  og  anstændigt;  men  Lægprædikanterne  gave  altid 
deres  Hjærte  Luft  i  plumpe  og  giftige  Angreb  paa  Gejstlig- 
heden. Imidlertid  kunde  den  hele  religiøse  Vækkelse  ikke 
gaa  sporløst  forbi  Gejstligheden,  og  Modstanden  tog  efter- 
haanden  af.  Da  Wesley  i  Aaret  1764  forsøgte  at  stifte  et 
Forbund  af  evangeliske  gejstlige,  kunde  han  sende  Cirku- 
lærer til  henved  et  halvt  Hundrede;  dette  Tal  voxede 
hurtig,  og  før  Enden  af  Wesleys  Løbebane   var  Modstanden 

næsten  ophørt.  De  store  moralske  Velgjerninger,  den 
religiøse  Vækkelse  havde  medført,  fandt  fuld  Anerkjendelse, 
medens  paa  den  anden  Side  de  krampagtige  Paroxysmer  og 
den  vilde  Fanatisme,  som  i  Begyndelsen  ledsagede  Metho- 
disternes  Prædikener,  og  som  virkede  saa  frastødende  paa 
mange,  vare  blevue  meget  sjældne.  I  Aaret  1777  skriver 
Wesley:  »Er  Korsets  Forargelse  ophævet?  Det  synes,  at 
jeg  endelig  efter  i  henved  halvtredsindstyve  Aar  at  have 
været  en  foragtet,  nu  bliver  en  æret  Mand.«  To  eller  tre 
Aar  senere  saae  han  sig  overhængt  med  Anmodninger  om 
at  prædike  fra  Statskirkens  Prædikestole.  De  evangeliske 
Læresætninger,  som  i  nogle  Generationer  havde  været  for- 
svundne fra  den  engelske  Kirke,  kom  nu  atter  til  Ære,  og 
ved  Aarhundredets  Slutning  var  det  evangeliske  Parti,  skjont 
endnu  i  Minoritet,  dog  blevet  en  meget  talrig  og  betydelig 
Afdeling  at  Englands  Kirke. 

John  Wesley  kunde  saaledes  ved  Slutningen  af  sit 
Liv  med  Tilfredshed  se  tilbage  paa  en  Virksomhed,  der 
dannede  saa  betydningsfuldt  et  Afsnit  i  Kirkens  Historie. 
Han  blev  87  Aar  gammel  og  vedblev  til  det  sidste  at 
arbejde  med  usvækkot  Iver  og  Energi;  han  stod  op  før 
Daggry  og  prædikede  sædvanligvis  allerede  Klokken  fem 
om  Morgenen.  Da  han  var  85  Aar,  holdt  han  en  Gang  i 
Løbet  af  otte  Uger  over  80  Prædikener,  og  endnu  i  det 
sidste  Aar  af  sit  Liv  foretog  han  en  stor  Missionsrejse  i 
Skotland.  Ved  Siden  af  sin  store  Veltalenhed  besad  Wesley 
et  beundringsværdigt  Organisationstalent.  Der  gives  vel 
næppe  en  vanskeligere  Opgave  end  den  at  danne  et  fast 
ordnet  Samfund  af  en  Hob  udannede  Mennesker,  der  alle 
troede  sig  inspirerede  af  den  Helligaand  og  levede  som 
i  en  Rus  af  det  vildeste  religiøse  Sværmeri;  dog  Wesley 
løste  denne  Opgave  med  en  vidunderlig  Blanding  af  Takt, 
Fasthed  og  Mildhed,  og  Methodismens  senere  Udvikling  har 
noksom  bevist,  med  hvilken  Dygtighed  dens  Organisation 
var  dannet.     Kan  man  end  saaledes   vel   ikke  stille  Wosley 

i  første  Række  af  Reformatorerne,  og  blev  end  en  stor  Del 
af  det  Værk,  hvortil  hans  Navn  er  knyttet,  udfort  af  andre, 
kan  man  dog  uden  Overdrivelse  sige,  at  han  med  Hensyn 
til  den  praktiske  Side  af  Religionen  har  haft  større  Ind- 
flydelse end  nogen  anden  siden  det  16de  Aarhundrede. 
Wesley  oplevede  at  se  den  af  ham  grundede  Sekt  omfatte 
over  70,000  Mennesker  med  1000  bosatte  og  300  omrejsende 
Prædikanter.  Nu  omfatte  de  forskjellige  Grene  af  Metho- 
dismen henved  tolv  Millioner  Mennesker,  de  have  langt 
overfløjet  alle  andre  ikke  biskoppelige  Sekter  i  England  og 
alle  andre  religiøse  Samfund  i  Amerika  og  vinde  stadig 
større  Udbredelse.  Den  methodistiske  Bevægelse  har  des- 
uden forvandlet  Aanden  i  Statskirken,  og  i  større  eller 
mindre  Grad  har  den  kunnet  spores  i  enhver  engelsktalende, 
protestantisk  Menighed,  i  det  den  overalt  har  hidført  en 
almindelig  Vækkelse  og  et  friskere  Liv. 

Fra  Krigsfangernes  Lejr. 

(Scener  fra  den  nordamerikanske  Borgerkrig). 
(Slutning). 


Vi- 
Lej  ren  ved  Ford. 

JUedens  vi  en  mørk  Efteraarsdag  sade  sammen,  rugede 
over  og  passiarede  om  vore  bedrøvelige  Forhold,  traadte 
Fama  frem  og  meddelte  os  et  nyt  Rygte:  Fangerne  skulde 
frigives  paa  Æresord  og  strax  transporteres  til  Unionisternes 
Linjer.  Rygtet  stadfæstedes  et  Par  Dage  senere  af  Major 
Barnes;  men  da  den  Officer  indtraf,  der  skulde  modtage 
vort  Æresord,  kom  det  frem,  at  Rygtet  dog  ikke  var  sand- 
færdigt i  sit  hele  Omfang;  kun  Sømændene  off  de  menige 
skulde  bortsendes  paa  Æresord,  men  Officererne  føres  til 
Lejren  ved  Ford. 

Det  var  nu  vor  Opgave  og  Pligt  at  opdrive  Midler  til 
at  skaffe  vor  Smule  Sager  til  det  nye  Hjem.  Med  Major 
Barnes's  Hjælp  lykkedes  det  os  at  leje  tvende  Vogne  for  en 
Pris  af  lo(X)  Dollars;  vi  sikrede  os  fremdeles  en  gammel 
Krikke  for  at  skaife  Fru  Stratford  og  fire  syge  Officerer 
afsted  til  en  Pris  af  50  Dollars  pr.  Hoved.  Nogle  blandt 
os  gjorde  sig  megen  Ulejlighed  for  at  kjøbe  en  ussel  Hest 
eller  en  billig  Ponny,  der  kunde  bringe  os  afsted  i  en  eller 
anden   Gangart;    men   jeg    maa    her   med  Sorg   tilstaa,    at 

Marinen  i  Uforskammethed  lod  Hærens  Medlemmer  langt 
bag  sig.  En  Morgen  tidlig  lød  det  Raab  gjennem  Lejren: 
»Her  jereses  Mulæsel,«  og  Kaptejn  Dillingham  trak  af  med 
det  gjennem  den  beundrende  Mængde;  det  var  en  ejen- 
dommelig Skabning,  lille,  gammel,  hæslig,  fejlfuld,  enøjet; 
Kaptejnen  havde  kjobt  Dyret  for  vor  fælles  Regning  og 
betalt  det  med  loO  Dollars  i  Sydstaternes  Papirspenge; 
denne  paafaldende  ringe  Pris  skrev  sig  fra  det  nylige  Tab 
af  Dyrets  venstre  Seredskab,  som  havde  fremkaldt  en  farlig 
Betændelse,  der  dog  efter  Sælgerens  Mening  ikke  vilde  vise 
sig  som  dødelig,  før  vi  havde  naaet  Lejren  ved  Ford. 
Exeraplet  blev  strax  fulgt  af  Kaptejn  Crockev  fra  »Clifton«, 
som  kjobte  et  andet  Mulæsel,  af  Kaptejn  Johnsen  fra  »Sa- 
chun« ,  der  kjøbte  et  tredje,  og  af  Doktor  Sherfy  fra 
»Morning  Light«,  som  kjøbte  en  gammel  Bomuldhest,  der 
strax  af  Matroserne  blev  døbt  »Chinin«,  Til  min  Sorg  raaa 
jeg  konstatere,  at  det  ikke  lykkedes  Armeen  at  opdrive 
noget  som  helst,  enten  det  nu  hidrørte  fra  overdreven 
Beskedenhed  eller  større  Fattigdom. 

»Kunne  vi  ride  paa  et  nøgent  Mulæsel?«  —  »Absolut 
Nej«,  lød  Svaret.  Under  en  spændende  Forventning 
lykkedes  det  os  af  en  Neger  at  kjøbe  en  gammel  Sadelbom, 
hvorved  der  hang  et  Par  Stropper  og  et  Stykke  ugarvet 
Hud;  det  hele  stod  omtrent  i  samme  Forhold  til  en  Sadel 
som  en  Par  gamle  Hjul  til  en  Vogn.  Vi  gik  imidlertid  til 
Værket,  og  atter  her  blev  Hæren  fuldstændig  distanceret  af 
Marinen;  jeg  havde  været  Kavalleriofficer,  troede,  jeg  for- 
stod mig  en  Smule  paa  sønderbrudte  Sadler  og  holdt  mig 
for  meget  opfindsom  med  Hensyn  til  den  Slags  Reparations- 
arbejder; men  Kaptejnen  laante  en  Naal  og  et  Fingerbøl 
af  en  Matros,  fik  et  gammelt  Raaspir  og  en  Tovende  frem 
og  stak  og  splidsede  nu  med  en  Nethed  og  en  Hurtighed, 
der  satte  mig  fuldstændig  i  Skyggen.  Koffertstroppe  bleve 
i  et  Nu  forvandlede  til  Gjorde,  en  Tovende  blev  splidset  og 
fastgjort   om   en  Træsko,  til  den  blev   en  Stigbøjle,    og   et 

Stykke  ugarvet  Hud  fastgjordes  til  Bommen,  saa  den  hele 
Tingest  sluttelig  fik  Udseendet  af  en  regelmæssig  Sadel. 

Alt  som  Dagen  for  vor  Afrejse  nærmede  sig,  lagde 
en  anden  Gjenstand  Beslag  paa  vor  forøgede  Opmærksomhed : 
Madspørgsmaalet  dannede  ogsaa  fremdeles  vort  Livs  Hoved- 
tanke og  Hovedpassion ;  alt  spiseligt  blev  opkjebt,  vor  Ovn 
udfoldede  Dag  og  Nat  bogstavelig  talt  en  feberagtig  Virk- 
somhed for  at  bage  Skibstvebakker,  og  efter  behørig  Under- 
visning af  en  Kommisbager  æltede  vi  selv  Dej,  til  vi  tik 
Værk  i  Armene. 

Endnu  et  andet  Æmne  optog  manges  Interesse ;  en  stor 
Del  af  Officererne  hørte  enten  til  Marinen  eller  de  nye 
Begimenter;  de  havde  i  deres  hele  Liv  aldrig  været  saa 
forfaldne  at  sove  en  Nat  under  aaben  Himmel  og  havde 
ingen  Anelse  om  Marcher  og  Bivuakker.  De  Ophævelser, 
de  gjorde  om  den  forestaaende  Marche,  vare  saaledes  i  hej 
Grad  fornøjelige  for  dem,  der  i  Kraft  af  en  en-  eller  to- 
aarig  Tjeneste  havde  faaet  Ridderslag  som  Veteraner ;  de  saae 
smilende  til,  naar  disse  Rekrutter  omformede  gode  Tæpper 
til  usle  Telte,  og  nikkede  til  hverandre,  naar  de  hørte  dem 
tillidsfuld  forsikre,  at  nu  kunde  de  nok  holde  ud,  selv  om 
de  under  Marchen  fik  en  Regnnat. 

Efter  nogle  Forsinkelser  indtraf  fem  eller  sex  Vogne, 
man  havde  presset,  og  en  Eskadron  firskaarne  Ryttere,  der 
rede  paa  store,  vel  nærede  Heste;  det  var  i  Hovedsagen 
Kvægopdrættere  fra  Stepperne,  og  de  roste  sig  af  at  være 
den  bedst  beredne  Trop  i  Texas;  alle  disse  Mænd  ejede  de 
Heste,  de  rede  paa,  og  mange  havde  endogsaa  en  Haandhest 
og  en  Oppasser  med  sig;  man  antog  dem  for  indædte  Se- 
cessionister  og  anvendte  dem  især  til  at  indfange  Rekrutter 
og  bevogte  Fanger. 

Den  9de  December  forlede  Sømændene  og  de  menige 
Fanger  os,  og  vi  fik  Befaling  til  at  holde  os  færdige  til 
den  Ilte.  Ogsaa  vore  egne  Vogne  indfandt  sig,  en  Mængde 
Kassiablade  indsamledes   og  indtørredes,   en    sidste  Bagning 

fandt  Sted,  og  vor  Ovn  blev  nedpakket  i  eu  aabeu,  med 
Tovgreb  forsynet  Kasse,  saa  den  let  kunde  læsses  baade 
af  og  paa. 

En  Marche  er  altid  interessant,  efter  Maaneders  grub- 
lende Nedslaaethed  er  den  ligefrem  henrivende;  vi  saae 
lykkelige  ud,  og  lykkelige  følte  vi  os,  da  vi  den  kolde, 
taagede  Morgen  marcherede  ned  ad  Skovvejen,  passerede  den 
lille  Bæk  og  endelig  lode  Lejren  ved  Groce  bag  os.  Den 
nye  Kaptejn  —  en  stor,  kraftig  Texasmand  med  bestemt 
Øje,  fast  Pande  og  sammenpressede  Læber  —  forstod  øjen- 
synlig sin  Tjeneste;  han  holdt  os  meget  godt  sammen, 
styrede  sine  egne  Folk  med  faaOrd  og  stor  Skj ensomhed  og 
iagttog  Kolonnen  med  skarp  Paapasselighed.  Vort  enojede 
Mulæsel  opførte  sig  med  Anstand  og  Værdighed  og  gav 
aldrig  noget  unødvendigt  Tegn  paa  Liv  eller  usømmelig 
Munterhed  undtagen  en  eneste  Gang,  da  den  afstrejlede  sin 
Tøjle  og  lob  bort  som  et  Raadyr. 

Før  Kl.  3  opsloge  vi  vor  Bivuak  ved  en  lille  Bæk,  der 
formedelst  Hostregnen  havde  lidt  Vand,  som  paa  Grund  af 
Decemberfrosten  var  koldt  og  klart.  Vore  Venner,  Marine- 
officerernes  Adfærd  dannede  et  nyt  Kapitel  i  mine  Bivuak- 
erfaringer. Trods  den  klare  Himmel  og  det  knitrende 
Lejrbaal  rejste  de  med  mægtig  Opbydelse  af  ængstelige 
Raadslagninger  hele  Bygninger  under  Navn  af  Telte ;  tunge 
Matrasser  bleve  løftede  af  Vognen  og  slæbte  hen  til  Teltene, 
og  Ovnen  blev  læsset  af  og  opstillet  under  Træerne,  hvor  den 
snart  pustede  og  dampede  om  Kap  med  de  ophidsede  Kokke, 
der  sværmede  omkring  den.  Vort  Kompagniskabs  Middags- 
maaltid  lagde  dernæst  Beslag  paa  saa  meget  Arbejde  og 
Besvær,  at  den  korte  Vinterdag  gik  til  Ende,  før  Løjtenant 
Dåne  kastede  sit  Forklæde  og  inviterede  os  til  at  tage 
Plads  omkring  Lejrilden;  ved  Skinnet  fik  jeg  Øje  paa  en 
Kølle  Roastbeef,  et  stort  Stykke  saltet  Oxekjod,  Kartofler, 
Majsbrød,  Smør,  Flødekager  med  Sukker,  Te,  Kaffe 
og  Kager. 

»Hvad  bestiller  De  dér?«  spurgte  en  Kammerat,  da 
jeg  tog  min  Blyant  og  Noterbog  frem;  »jeg  troede,  at  De 
slet  ikke  gjorde  Notater;  for  en  Times  Tid  siden  fortalte 
De  jo  endnu,  at  en  Noterbog  fordærvede  en  god  Kejse.«  — 
»Jeg  afskriver  denne  Spiseseddel;  efter  mine  mørke  Erfaringer 
fra  Vesthæren  synes  denne  Diner  mig  saa  mærkelig,  at 
man  næppe  vil  fæste  Lid  dertil.«  —  »Jeg  kan  tænke,  at 
De  vil  offentliggjøre  det  i  Aviserne,  naar  De  kommer  fri?« 

—  »Ja,  det  har  jeg  halvt  om  halvt  til  Hensigt.«  —  »Godt, 
her  er  den  sidste  Rest  Peber,«  mente  Proviantmesteren, 
»skjænk  den  en  behørig  Opmærksomhed   og  noter  det  op.« 

—  »Det  skal  jeg  ikke  undlade.«  —  »Det  hedder  sig,  at 
man  ikke  kan  faa  noget  Sukker  til  Kjøbs  i  Tyler,«  faldt 
en  anden  os  i  Talen,  »læg  altsaa  Mærke  til  og  noter  ogsaa 
dette  Stykke.«  —  »Ganske  sikkert;  er  der  ellers  noget 
andet?«  —  »Her  er  en  Bid  Salt,  og  her  en  Skibstvebak, 
saafremt  De  holder  det  for  Luxus.  Og  her  er  et  Talglys, 
som  blev  støbt  i  en  Flaskehals.  Kunde  De  ikke  have  Lyst 
til  ogsaa  at  omtale  det?«  —  »Det  tænker  jeg  nok.  Formen 
var  saa  sindrig  udpønsket.  De  husker  nok,  at  jeg  selv  var 
Opfinderen.«  —  »De  har  dog  vel  ikke  fortiet  den  Kjends- 
gjerning,  at  dette  her  er  vort  sidste  Pund  Kaffe,  som  blev 
opsparet  tor  denne  Kejse?«  —  »Nej,  naturligvis  ikke.«  — 
»Eller  at  vor  Te  er  en  Plante  fra  Texas?«  —  »Ingenlunde.« 

—  »Gjør  De  ogsaa  det?  Naar  De  saaledes  krammer  ud  med 
vort  Par  Hemmeligheder,  ødelægger  De  jo  hele  Virkningen 
af  Spiseseddelen.  Og  nu  mine  Herrer,  saafremt  De  ikke  har 
taget  tor  meget  til  Dem  ved  Dineen,  ville  vi  pakke  Ovnen  i 
Kassen  igjen,  medens  disse  fine  unge  Herrer  vaske  Tal- 
lerkenerne af.« 

Altsaa  pakkede  vi  Ovnen  ned  i  Kassen,  afvaskede 
Tallerkenerne,  tændte  vore  Piber,  satte  os  ned  og  stirrede 
ind  i  Baalet.  Derpaa  krøb  vore  tre  Venner  af  Marinen  ind 
i  deres  snævre  Telt,  hvor  de  vare  nær  ved  at  kvæles, 
transpirerede  godt  og  fik  en  prægtig  Snue,  medens  vi  Herrer 

af  Armeen  udbredte  vore  Tæpper,  slængte  os  ned,  med 
Tornistrene  under  Hovedet  og  Fadderne  mod  et  rjgende 
Brændestykke,  og  fæstede  Øjnene  mod  Stjærnerne,  til  de 
endelig  dyssede  os  i  Søvn. 

Længe  for  Daggry  kaldte  Hornet  os  til  Frokostens 
Tilberedelse  og  til  Læsning  af  Vognen.  Jeg  kan  ikke  gjøre 
Kaptejn  Davis  nogen  bedre  Kompliment  end  ved  at  slaa 
tast,  at  vi  fem  paa  hinanden  følgende  Morgener  brede  op 
Kl.  6^/4  præcis,  og  de  følgende  sex  nøjagtig  Kl.  7.  Den 
første  Dag  løb  Vejen  hen  over  en  smuk,  bølgeformig  Stræk- 
ning, som  hist  og  her  antog  Præget  af  en  fuldstændig 
Lystpark  og  bar  spredte  statelige  Træer,  men  var  fuld- 
stændig fri  for  Ungskov  og  Krat.  Vejret  var  henrivende, 
men  allerede  Kl.  2  rykkede  vi  i  Bivuak  efter  en  Marche  paa 
kun  372  Mil. 

Ved  vort  Opbrud  den  følgende  Morgen  piskede  imidlertid 
kolde  nordlige  Vindstød  os  i  Møde;  det  var  ingen  regel- 
mæssig »Nordenblæser«,  men  et  pludseligt  Vej  romslag  fra 
varmt  til  koldt.  Den  hele  Morgen  kæmpede  vi  os  frem 
mod  samme,  og  det  blæste  skarpere  og  skarpere,  jo  længere 
Dagen  skred  frem.  Tidlig  paa  Eftermiddagen  gik  vi  i 
Bivuak  i  et  aabent  Krat,  der  kun  ydede  ringe  Læ  mod  den 
isnende,  gjennemtrængende  Biæst.  Den  lille  Flod,  som 
dannede  vor  Vandhentningsplads,  var  dækket  med  en  Isskorpe, 
der  blev  tykkere  Time  for  Time.  Vi  gave  os  til  Værket, 
aflæssede  Vognene  og  toge  fat  paa  det  endnu  møjsomme- 
ligere Hverv  at  hugge  Ved  til  den  store  Lejrild,  som  maatte 
brænde  hele  Natten.  Ovnen  blev  opstillet,  pustede  og 
dampede  som  sædvanlig,  og  alle  søgte  vi  at  lægge  vor 
Køkkenchef  paa  Hjærtet,  at  denne  overordentlige  Kulde 
kun  var  en  yderligere  Grund  til  at  holde  Maaltid. 

Saa  længe  vi  endnu  vare  oplivede  fra  den  skrappe 
Marche,  og  Blodet  blev  holdt  i  Bevægelse  ved  de  nødvendige 
Arbejder,  befandt  vi  os  temmelig  vel.  Da  Baalet  dernæst 
var  kommet  i  Brand,    vi  havde  lagt   os  ned   og  mente,   vi 

vare  glade  over  at  have  faaet  Arbejdet  fra  Haanden,  felte 
vi  os  endnu  temmelig  ligegyldige  mod  den  kolde  Norden- 
vind; men  nu  trængte  den  gjennera  Klæderne  og  bragte  en 
Kuldegysen  over  os ;  Nervernes  Energi  slappedes,  og  vi  følte 
stor  Trang  til  et  varmt  Værelse,  hvor  vi  kunde  krj^be  i  Læ 
for  Vinden  og  lægge  os  til  at  sove,  selv  om  det  kun  skulde 
være  en  Times  Tid.  Middagsmaden  og  den  varme  Te  i  dens 
Polge  livede  os  igjen  lidt  op  og  gjorde  os  tilbøjelige  til  at 
søge  Sengen.  Vore  tre  Venner  af  Marinen  krøbe  igjen  ind 
i  deres  Telt,  hvor  de  næsten  maatte  fryse  ihjel,  saafremt 
det  da  var  rejst  i  forsigtig  Afstand  fra  Baalet.  Resten  af 
vor  Deling  benyttede  et  stort  Træ  og  Ovnkassen  som 
Skjærm  mod  Vinden  og  puttede  Fødderne  næsten  helt  ind 
i  Ilden.  Nogle  Timer  sov  vi  alle  fast,  som  Folk  maa,  der 
have  marcheret  og  været  i  Værk  længe  før  Daggry;  men 
skjont  vi  havde  trykket  Tæpperne  helt  op  over  Hovederne, 
og  Vindskjærmen  syntes  at  give  rigeligt  Læ,  banede  den 
skærende  Vind  sig  dog  sluttelig  Vej :  den  krøb  gjennem 
Haarene,  snoede  sig  om  Halsen  paa  os  og  sendte  den  samme 
Kuldegysen  ned  over  hele  Legemet;  jeg  stod  op  og  søgte 
lidt  Varme  ved  at  rulle  et  Par  store  Træstammer  hen  paa 
Baalet;  Scenen  rundt  omkring  var  i  højeste  Grad  vild; 
hver  Deling  havde  rejst  et  stort  Baal,  og  Flammerne  bugtede 
og  snoede  sig  for  Vinden  og  sendte  store  Gnister  op 
gjennem  Trætoppene;  maleriske  Skikkelser  kunde  man  ved 
Flammeskjæret  se  kravle  hen  over  Trækullene  eller  kaste 
nyt  Ved  i  Flammerne. 

Medens  Stjærnerne  endnu  stode  paa  Himmelen,  vakte 
Signalhornet  os  allerede,  og  vi  opdagede,  at  de  Kager,  vi 
havde  bagt,  og  det  kolde  Oxekjod,  vi  havde  lagt  til  Side 
for  Frokosten,  vare  saa  haardfrosne  som  Kampesten.  Vi 
satte  os  tæt  op  til  Baalet  og  fortærede  vor  tarvelige  Fro- 
kost, medens  vi  til  Hobe  erklærede  ikke  at  have  haft  Søvn 
i  Øjnene  en  Times  Tid  og  kun  nærede  dot  ønske  igjen  at 
gaa  til  Sengs;    i  Steden    herfor   maatte   vi    begive   os   paa 

Vejen,  der  nu  var  fast  som  Sten.  Hestene  maatte  først 
stampe  Isen  itu  for  at  kunne  vandes,  og  det  solrige  Syden 
var  koldt  som  en  kanadisk  Isvinter. 

Efter  at  være  kommen  gjennem  Huntsville  befandt  vi 
os  paa  en  sandet  Vej  og  marcherede  nu  gjennem  mørke 
Skove,  hvis  trættende  Ensformighed  med  ringe  Afbrydelse 
holdt  ved  i  hele  fyrretyve  Mil.  Henimod  Aften  kom  vi 
i  Bivuak  tæt  ved  en  dyb  Grav,  mørke  Skyer  trak  sammen 
over  vore  Hoveder,  og  Regnen  begyndte  draabevis;  aUe 
Kjendetegn  til  et  koldt  Novemberuvejr  vare  saaledes  for 
Haanden,  og  vi  nærede  Frygt  for  en  stormfuld  Nat;  men 
nu  paafulgte  en  af  det  texanske  Klimas  Fremtoninger,  med 
Mørket  hørte  Regnen  op,  og  Stjærnerne  syntes  at  sprede 
Skyerne.  Med  Dagens  Frembrud  vendte  Skyerne  imidlertid 
tilbage,  og  da  vi  atter  optoge  vor  Marche,  faldt  Regnen 
strømmevis.  Sagen  stillede  sig  endnu  værre,  da  vi  snart 
derpaa  marcherede  ned  i  »Tri  ni  ty -Grund«,  en  frugtbar 
Diluvialslette,  der  bestod  af  den  fedeste  Dyndjord  og  havde 
en  Bredde  af  tre  Fjerdingvej.  Da  vi  havde  slæbtos  gjennem 
samme,  bleve  vi  pludselig  stoppede  af  Trinity,  en  smal 
Flod,  der  havde  vasket  sig  en  dyb  Kanal  mellem  bratte 
Lerskrænter.  Ved  hver  Bred  var  der  udstukket  en  Vej,  og 
en  Chaluppe  og  en  Sejlfærge  kom  som  sædvanlig  til  Syne. 
De  Fanger,  der  først  indtraf,  bleve  skaffede  over  uden  Op- 
hold, kravlede  op  ad  den  modsatte  Skrænt  og  antændte  strax 
en  Ild,  hvorom  de  samlede  sig  i  tætte  Klynger.  Vognene 
bleve,  alt  som  de  ankom,  skyndsomst  bragte  om  Bord  paa 
Færgen;  thi  Sagen  blev  hvert  Minut  værre  og  værre.  En 
Flok  Mennesker  omringede  Vognene  og  hjalp  ved  Land- 
gangen med  at  trække,  støde  og  skubbe  bag  paa,  og  med 
>alle  Sl^s  Muntringer  til  Mulæslerne^.  Disse  mærk- 
værdige Dyr  trak,  anspændte  hver  en  Sene  og  giede  ud; 
snart  laa  de  ned,  snart  stode  de  igjen  paa  Benene;  nu  op- 
gave de  i  Udmattelse  Ævret,  saa  anstrængte  de  paa  ny 
alle  Kræfter,   til    lidt    efter   lidt,   Tomme  for  Tomme  hver 

Vogn  endelig  var  naaet  op  ad  Skraaningen,  Den  med  Mul- 
æsler og  Vogue  overlæssede  Færge,  de  arbejdende  Forspand, 
de  skrigende  Mennesker,  Vindens  Hyl  og  Regnens  Pjasken 
—  alt  dette  i  Forening  afgav  et  højst  romantisk  Billede ;  men 
det  Arbejde  og  Besvær,  vi  maatte  anvende  derpaa,  var  over- 
ordentligt, og  Overgangen  over  den  smalle  Flod  kostede  os 
hele  tvende  Timer. 

Vi  gjorde  Holdt  ved  tvende  Huse  for  at  besørge  nogle 
Indkjøb.  Ved  det  første  havde  Konen  i  Huset,  en  temmelig 
tirskaaren  Kvinde  med  barsk  Stemme  og  rødligt  Ansigt, 
hverken  mistet  Børn  eller  Slægtninge  i  Krigen,  men  nærede 
ikke  desto  mindre  et  helligt  Had  til  Yankeerne.  Da  hun 
erfarede,  at  vi  hørte  til  denne  foragtelige  Race  og  vare 
komne  til  hendes  Hus  for  at  kjebe  noget,  blev  hendes 
Vrede  skrækkelig,  ja  den  fik  endogsaa  Bugt  med  Marinens 
uimodstaaeiige  Frækhed.  To  af  vore  Kaptejner,  der  altid 
havde  haft  Lykke  med  sig  i  Texas,  naar  de  gave  sig  i  Lag 
med  det  smukke  Kjon,  gik  angrebsvis  til  Værks  mod  hende ; 
men  baade  den  enes  Humor  og  den  andens  Smigrerier  søgte 
forgjæves  Adgang  til  hendes  Øren.  »Josias,«  brølte  hun 
til  sin  forbløffede  Ægtemage,  medens  hun  rystede  af  Raseri, 
»sælg  dem  ikke  noget,  de  modbydelige  Dyr,  jeg  anede  ikke, 
at  jeg  hadede  dem  saa  stærkt;  sælg  ikke  de  Bæster  noget. 
Majsmel  er  for  godt  til  dem.«  Den  stakkels  Mand  sagde 
nej;  men  da  vore  tvende  Marinekommissærer  senere  fik 
ham  under  Behandling  alene,  gjorde  de  i  en  Haandevending 
Kaal  paa  alle  hans  Betænkeligheder;  han  rystede  skynd- 
somst en  Skjæppe  Kartofler  i  deres  Sæk,  modtog  sine  fem 
Dollars  og  bad  dem  blot  tjærne  sig  ad  en  Sidedør,  da  den 
laa  bekvemmest  og  var  mindst  udsat  for  Iagttagelser. 

I  det  andet  Hus  havde  Konen  mistet  tvende  Sønner  i 
Krigen;  men  da  hun  fik  at  vide,  at  nogle  af  hendes  Be- 
søgende vare  Fjender  og  Fanger,  skyndte  hun  sig  med  at 
udtrykke  sin  Medlidenhed;  hun  opstillede  paa  sit  simple 
Bord  alt,  hvad  hendes  Spisekammer  formaaede,  og  opfordrede 

dem  til  at  tage  Plads.  Af  nogle  Smaaartikler  som  Mælk, 
Smør  og  Æg  gav  hun  bogstavelig  alt,  hvad  hmi  havde. 
Andre  Ting  ønskede  Folkene  at  kjebe;  hun  solgte  —  hun 
tilbød  dem  i  Foræring;  men  de  paatvang  hende  Penge. 
Og  da  de  rejste  sig  til  Afsked,  udtalte  hun  igjen  sin  Med- 
følelse og  sit  Haab,  om  at  Gud  vilde  være  med  dem,  trøste 
dem  og  sende  dem  Befrielse. 

Da  vi  havde  passeret  Floden  i  god  Behold  og  vare 
dygtig  gjennemblødte,  holdt  Eegnen  op,  og  den  stivnende 
Nordenvind  begyndte  at  blæse.  Det  blev  koldere  og  koldere, 
og  da  vi  vare  komne  ud  af  Skoven  og  havde  naaet  den 
sidste  Steppe,  vi  skulde  faa  at  se,  maatte  vi  kæmpe  os 
frem  mod  en  Storm,  og  milevidt  maatte  vi  saaledes  plage 
os  fremad,  til  vi  sent  om  Eftermiddagen  ved  Steppens  mod- 
satte Kant  fik  Kig  paa  et  enligt  Stationshus,  og  hinsides 
samme  Krattet,  der  bestod  af  smaa  og  enlige,  forkrøblede 
Træer.  Det  var  en  tarvelig  Plads  til  en  Bivuak;  men  den 
store  Knaphed  paa  Vand  i  dette  tørre  Land  giver  ikke  de 
rejsende  stort  Spillerum  med  Hensyn  til  Udvalget  af  Lejr- 
pladser. Vi  gjorde  derfor  Holdt  paa  denne  kolde  Plet  og 
kom  hurtig  til  den  Slutning,  at  det  vilde  blive  den  koldeste 
Nat  til  Dato.  Ovnen  blev,  som  sædvanligt,  aflæsset  og 
oprejst,  efter  at  Røret  var  blevet  fastsurret  til  et  ungt  Træ 
for  ikke  at  blæse  bort,  og  der  maatte  hugges  Brænde.  Vor 
utrættelige  Køkkenchef  overtog  Kommandoen,  og  trods 
Vind  og  Kulde  gav  han  sig  i  Færd  med  at  stege  den  for- 
trinlige Bov  af  et  ungt  Svin,  vi  havde  kjøbt  om  Morgenen 
hos  den  brave  Kone,  og  i  rette  Tid  fik  han  den  anrettet 
med  herlig  brun  Skorpe  og  henrivende  varm  Sauce-,  men 
det  havde  rigtignok  kostet  svært  Arbejde,  før  dette  hen- 
rivende Øjeblik  kom.  Brændet  maatte  vi  slæbe  hid  fra  en 
temmelig  stor  Afstand;  thi  Træerne  stode  meget  spredte, 
og  i  en  slig  Nat  maa  Baalene  ikke  holdes  vedlige  med 
sparsom  Haand.  Vandet  maatte  vi  ogsaa  skaffe  til  Veje, 
og  det  var  en  halv  Fjerdingvej  borte  og  fandtes  paa  Bunden 

af  en  to  Hundrede  Fod  dyb  Brønd.  Det  var  et  kjedeligt 
Stykke  Arbejde,  som  syntes  aldrig  at  ville  faa  Ende. 
Spandene,  Tekjedlen  og  Jærngryden  bleve  alle  til  Hobe 
bragte  til  Brønden;  men  andre  vare  komne  os  i  Porkjobet, 
og  vi  maatte  vente,  til  Turen  kom  til  os.  Meget  langsomt 
kom  Brøndspanden  krybende  op,  medens  vi  frysende  stode 
i  Blæsten,  og  da  den  endelig  kom  op,  var  den  halvt  tom, 
og  et  halvt  Dusin  Kar  ventede  paa  at  blive  fyldte,  før  vi 
kunde  komme  til.  Da  endelig  Tekjedelen,  Gryden  og 
Spandene  vare  fyldte,  samlede  vi  dem  op  og  styrede  hjemad 
gjennem  det  tætte  Krat  og  mod  den  bidende  kolde  Vind, 
til  vore  bare  Hænder  næsten  vare  frosne  fast  til  Jærn- 
hankene  og  vore  stive  Arme  paa  Nippet  til  at  falde  af. 
Derhos  var  vor  Køkkenchef,  som  de  fleste  store  Mestere  i 
denne  saa  nyttige  Kunst,  endog  fortrædelig  og  spurgte 
harmfuld,  hvorfor  vi  ikke  vare  komne  før  —  om  det  maaske 
havde  været  saa  behageligt  der* nede  ved  Brønden,  at  vi 
kunde  have  Lyst  til  at  dvæle  der  den  hele  Dag  —  om  vi 
maaske  ikke  vidste,  at  man  ikke  kunde  udrette  noget  uden 
Vand  —  om  vi  ikke  kunde  tænke  os,  at  den  herlige  Svine- 
bov allerede  næsten  var  fordærvet.  Vi  Brændehuggere  og 
Vandbærere  optoge  det  alt  sammen  meget  sagtmodig  og  for- 
klarede Grunden:  men  skjønt  vor  Chef  kun  var  Dilettant, 
var  han  omtrent  lige  saa  fornuftig  som  en  perfekt  Kvinds- 
person  af  denne  Profession  og  vilde  ikke  høre  paa  Grunde; 
han  vidste,  at  naar  han  var  gaaet,  skulde  han  nok  have 
fundet  paa  Midler  og  Udveje  til  at  skaffe  Vand.  Vi  ud- 
trykte hemmelig  vor  Medfølelse  med  Kokkedrenge,  Opvartere 
og  andre  ulyksalige  Personer,  som  staa  i  Forretningsfor- 
bindelse med  Kokke,  krøb  sammen  om  Ilden  og  optøede 
vore  forfrosne  Fingre  —  og  saa  sendte  vor  Chef  os  tilbage 
til  Brønden  efter  mere  Vand. 

Nu  hvælver  Natten  sit  Stjærnetelt 
Og  kalder  hvert  Øje  til  Ro. 

Ovnen  var  udbrændt  og  færdig  til  Nedpakning,  de  frisk 

fyldte  Vandspande  stode  tæt  ved  Baalet,  Ovnkisten  og  Mad- 
kasserne vare  atter  samlede  til  en  Vindskjærm,  alt  vort 
Arbejde  for  Natten  var  altsaa  fra  Haanden,  og  der  var  ingen 
videre  Grand  til  ikke  at  falde  i  Søvn;  nej  ingen  anden 
Grund  end  denne  bidende  Nordenvind,  som  fik  Flammerne 
fra  alle  Baal  omkring  os  til  at  neje  sig  og  drev  Gnisterne 
langs  Jordens  Overflade.  Og  vort  Baal  syntes  saa  ubetyde- 
ligt og  ringe,  skjønt  de  Stykker,  vi  havde  opdynget  vare 
saa  tunge,  at  tvende  Mænd  næppe  kunde  lofte  dem;  men 
de  vare  dog  ikke  store  nok  for  en  Nat  som  denne.  Atter 
og  atter  vaagnede  vi  af  de  Smerter.  Kulden  fremkaldte,  og 
atter  og  atter  krøbe  vi  frem  til  Baalet  og  vendte  trætte 
og  udmattede  tilbage  til  vore  Tæpper  for  at  stjæle  os  et 
Øjebliks  Hvile  inden  Reveillen,  og 

Aurora  aabnede  de  purpurfarved'  Dore, 
Og  Titans  hede  Vogn  stod  færdig  til  at  kjore, 
da  vi  med  blaa  Næser  og  Rim  i  Skjæggene  atter  toge  fat 
paa  vor  Marcbe.  Vognene  skumpede  hen  ad  den  frosne  Jord 
som  over  en  Klippe,  og  Hestene  bævede  af  Kulde  og  rystede 
sig  om  Kap  med  deres  Ryttere.  En  uendelig  Hoflighed 
herskede  blandt  os.  »Prøv  dog  mit  Muldyr  en  Smule«. 
»Nej  Tak,  jeg  kan  ikke  nænne  at  berøve  Dem  deres  Ganger 
en  Morgenstund  som  denne«.  Og  for  ikke  at  blive  over- 
gaaet  i  Høflighed  plejede  Ejermanden  at  sidde  af  og  løbe 
bag  sit  Mulæsel  under  mægtig  Trampen  med  Fødderne  og 
Klask  i  Hænderne.  Forholdsmæssig  lykkelige  vare  de  Indi- 
vider, som  ejede  Handsker,  eller  vare  klædte  i  noget,  der 
var  en  Smule  tykkere  end  en  Sommerbluse.  Dog  den 
bidende  Vind  kurerte  ganske  os  Fodgængere  og  fremkaldte 
en  Munterhed,  der  dæmpede  vore  døvende  Smerter,  uden 
at  bryde  ud  i  Ynk,  skjønt  vi  gøs  i  vore  Sommerklæder, 
skred  den  pjaltede,  halvnøgne  Flok  sikkert  videre  frem,  var 
glad  over,  at  det  revnede  Stovlelæder  og  de  sønderrevne 
Klæder  dog  endnu  holdt  sammen,  og  ønskede  kun  at 
marchere    videre    frem    mod   Nordenvinden  —    helt  op  til 

Norden.  Mindre  lykkelige  vare  de  faa,  som  sade  paa  den 
gamle  Lejekaret  og  gnavne  og  egensindige  kjørte  afsted 
med  stive  Nakker  og  Hovederne  langt  ned  mellem  Skuldrene, 
Mil  for  Mil  uden  at  sige  et  Muk. 

Da  vi  paa  denne  Maade  vare  marcherede  hele  syv 
Timer  i  Træk,  bøjede  vi  af  fra  Vejen  og  skrede  ned  i  en 
lille  Dal,  hvor  en  mager  Bæk  forsynede  os  med  Vand,  og 
smukke  store  Træer  med  Ved.  Her  byggede  Medlemmerne 
af  vor  Deling  (dels  for  at  holde  sig  skadesløse  for  den 
foregaaende  Nat,  dels  i  Haabet  om  at  skaife  sig  Behagelig- 
heder) et  Baal,  der  gav  Anledning  til  Navnet  »Lejren  med 
det  vældige  Baal.« 

Vi  vare  de  første  paa  Lejrpladsen  og  udsøgte  som  vort 
Træ  en  udgaaet  Eg,  hvis  Stamme  var  mere  end  tvende  Fod 
i  Gjennemsnit.  Efter  at  Kommandanten  fra  »Sachem« 
skyldigst  havde  gjort  alle  opmærksomme  paa,  at  de  gjorde 
bedst  i  at  fjærne  sig  fra  hans  Omraade,  svang  han  sin 
mægtige  Øxe,  til  Kæmpen  faldt.  De  tvende  tykkeste  Blokke, 
hver  paa  fjorten  Fod,  bleve  afhuggede.  Nu  blev  der  hugget 
Ruller  til  rette,  og  vi  anstrængte  os  alle,  til  vi  ved  Hjælp 
af  Løftestænger  havde  løftet  den  tykkeste  Blok,  tilhugget 
den  og  ved  Hjælp  af  stadig  nye  Ruller  faaet  den  op  som 
en  Tværstamme  paa  dens  egen  Bul;  nu  bleve  Rullerne 
atter  tagne  frem,  igjen  lagte  til  rette  og  den  anden  Blok 
skaffet  hen  til  den  første.  Derpaa  dannede  vi  af  Rulle- 
træerne  et  Skraaplan  og  væltede  den  anden  Blok  op  ad  dette, 
til  den  kom  til  at  ligge  oven  paa  den  første,  og  vi  havde 
saaledes  faaet  bygget  os  en  fast  Trævold  paa  næsten  fem 
Fods  Højde.  Foran  denne  Vold  opdyngede  vi  mægtige  Ild- 
bukke af  Klodser  paa  en  Mands  Tykkelse;  mindre  Klodser 
rullede  vi  atter  oven  paa  disse  og  opdyngede  saa  Grene  og 
mindre  Træstykker,  til  det  hele  dannede  en  Skraaning,  hvis 
nederste  Linje  havde  en  Afstand  paa  sex,  syv  Fod  fra  sin 
Basis.  Vi  stod  og  stræbte,  til  vi  havde  hele  Træet  paa 
Baalet,    som   derpaa  blev   antændt   og   brændte  -langsomt, 

men  prægtig.  Denne  Xat  behovede  vi  ikkfi  at  vikle  os  ud 
af  Tæpperne  for  at  lægge  Brænde  til  Ilden;  vi  kunde  føle, 
hvorledes  vor  Træmur  kastede  Straalerne  tilbage  mod  os, 
medens  vi  laa  foran  paa  den  frosne  Jordbund ;  Volden  slap 
ingen  Varme  igjennem;  thi  medens  den  ene  Side  dannede 
en  Masse  rødglødende  Trækul,  var  Isen  ikke  smeltet  paa 
den  anden  Side;  \i  sov.  til  Hornet  næste  Morgen  vakte  os, 
og  ved  at  rode  lidt  op  i  de  halvt  forbrændte  Træklodser  fik 
vi  en  herlig  Ild,  hvorved  vi  kunde  berede  vor  Frokost. 

Saaledes  gik  Marchen  videre,  til  vi  den  tolvte  Marche- 
dag passerede  den  lille  Stad  Tyler  og  nærmede  os  Lejren 
ved  Ford.  Vi  besjæledes  af  en  vis  Nysgjerrighed  efter  at 
erfare,  hvorledes  det  stod  til  med  vort  nye  Hjems  Udseende 
og  Behageligheder.  Paa  vore  Spørgsmaal  til  Vandrings- 
mænd, vi  stødte  paa,  fik  vi  det  staaende  Svar,  at  Fangerne 
vare  temmelig  behagelig  anbragte  i  Huse.  I  Huse  kunne 
Fanger  ganske  vist  føle  sig  temmelig  behagelig  til  Mode  — 
hvilken  Fordel  at  skulle  bebo  Huse  i  Staden  for  de  afsky- 
lige  Barakker  i  Lejren  ved  Groce.  Endelig  bojede  Vejen 
om  en  lille  med  Graner  og  forkrøblede  Egetræer  bevoxet 
Høj  og  gav  os  et  Indblik  i  Lejren.  Vi  saae  paa  den  ene 
Sideskraaniug  en  Art  Landsby  af  Ladebygninger,  der  vare 
indesluttede  af  et  Pallisadegærde  paa  15  Fods  Højde. 
Inden  for  samme,  dels  nedgravede,  dels  opførte  saae  man 
en  uregelmæssig  Gruppe  Træhytter,  der  vare  smaa,  morke, 
smudsige.  Ved  min  Side  stod  en  Ven  af  Marinen,  der 
havde  næret  den  faste  Tro,  at  vi  vilde  finde  alt  efter  Behag, 
og  hvis  Motto  var:  »Intet  er  for  godt  for  Fanger«.  Jeg 
kastede  et  Blik  paa  ham  og  opdagede,  at  hans  Ansigt  var 
blevet  umaadelig  forlænget,  siden  jeg  sidst  saae  det.  En 
Løjtenant  fra  mit  Regiment  stod  ved  den  ydre  Side  af 
Pallisaderne  og  ventede  paa  mig,  for  at  byde  mig  Velkommen ; 
han  var  en  ung,  lapset  New- Yorker,  da  jeg  lærte  ham  at 
kjende,  nu  bestod  hans  hele  Paaklædning  af  et  Par  sønder- 
revne Benklæder  og  en  gammel  Uldskjorte  uden  Ærmer. 

»Hvilkeu  Klemme  er  De  kommen  i,  Hr.  L.  ?«  spurgte  jeg. 

»Ikke  i  uogen  særlig,  Hr.  Oberst«,  svarede  han  i 
temmelig  klagende  Tone,  og  tilføjede  derpaa  lidt  mere 
muntert:  »Men  vi  have  meget  gode  Kvarterer  —  i  det 
mindste  for  Fanger«. 

Min  Ven  af  Marinen  saae  mørk  og  forbitret  paa  Løjte- 
nanten;  han  tilgav  ham  aldrig  disse  Ord. 

Listen  blev  oplæst,  vi  bleve  førte  videre,  og  Porten 
aabnede  sig  for  et  yderligere,  syv  Maaneders  Fangenskab. 
I  Lejrens  Indre  havde  alt  et  mørkt,  urenligt  Udseende;  jeg 
kunde  næppe  kjende  mine  egne  Officerer  igjen,  deres  Paa- 
klædning  og  Udseende  bare  umiskjendelige  Spor  af  Ulykke 
og  Savn.  En  Kaptejn  fra  mit  Regiment  indtraf,  og  efter 
de  sædvanlige  Hilsener  indbød  han  mig  til  et  Middags- 
maaltid.  Jeg  traadte  ind  i  hans  »Kabysse«  og  saae  mig 
om,  rimeligvis  med  lidt  Modstræben.  En  Kage  var  lige 
slaaet  op  paa  Panden. 

»Jeg  kan  ikke  blive  til  Middag,  Hr.  Kaptejn«,  sagde 
jeg;  »thi  vi  maa  aflæsse  vor  Vogn;  men  jeg  vil  prøve  en 
Bid  af  denne  Kage.«  Jeg  tog  et  Stykke  og  gik  min  Vej ; 
de  Herrer  Gentlemen  fra  Kabyssen  sagde  intet;  men  senere 
fortalte  man  en  Historie  desangaaende,  der  lød,  som 
følger: 

»Kagen  udgjorde  det  hele  Maaltid.« 


VIL 

Flugtforsøg. 

Midt  under  al  vor  Møje,  Uro  og  Sygdomme  tabte  vi 
aldrig  vore  Projekter  om  Flugt  af  Syne.  I  Lejren  ved 
Groce  havde  vor  Udmattelse  og  slette  Sundhedstilstand 
altid  trængt  de  tilsigtede  Forsøg  tilbage,  og  derhos  var  det 
aabne  Steppeland.  Kystvagtens  Nærhed   og  særlig  Manglen 

af  ethvert  Punkt,  hvor  man  kunde  søge  Tilflugt,  Hindringer 
som  maatte  nedslaa  vort  Mod.  I  Lejren  ved  Ford  stillede 
Forholdene  sig  lidt  anderledes;  thi  Krattet  forlængede  sig 
næsten  lige  hen  til  Pallisaderne.  og  Landet  bestod  af  en 
eneste,  vidtstrakt  Skov. 

De  Besværligheder,  der  i  Texas  ventede  en  undvegen 
Fange,  vare  vidt  forskjellige  fra  dem,  han  vilde  have  mødt  i 
de  nordligere  Stater.  Vanskelighederne  ved  at  passere  Pal- 
lisaderne og  Vagten  vare  ubetydelige,  og  det  var  heller 
ikke  umuligt  at  komme  gjennera  de  nærliggende  Landskaber; 
men  naar  Snese  af  Mil  vaie  tilbagelagte  og  Legemet  ud- 
mattet af  Dagenes  og  Nætternes  Besværligheder,  begyndte 
først  Hovedhindringeme.  Halvtredsindstyve  Mil  mod  Syd 
stod  den  texanske  Kystvagt:  fyrretyve  Mil  mod  Øst  laa 
Red  Rivers  og  Atchafalayas  omhyggelig  bevogtede  Linjer; 
mod  Nord  laa  det  aabne  Indianerterritorium,  og  her  færdedes 
de  oprørske  Cherokesere.  Over  hundrede  Mil  mod  Vest 
strakte  sig  de  ede  Stepper,  og  hinsides  disse  stode  de  Pa- 
trouiller.  som  bevogtede  Rio  Grande.  Kort  sagt,  naar  vi 
studerede  Landkortet,  saae  vi  intet  Tilflugtssted,  hvor  vi  kunde 
søge  Frelse.  Selv  om  vi  kom  over  Pallisaderne  og  undgik 
Forfølgelserne,  gaves  dog  ingen  Udvej  til  Flugt.  Naar  man 
betænkte  Landets  store  Udstrækning  med  den  tynde  Befolk- 
ning, de  spredte  Plantager  og  enkelte  Byer,  og  saa  vilde 
tale  om  en  Forfølgelse  af  Fanger,  skulde  man  tro.  at  det 
omtrent  var  enstydigt  med  at  søge  efter  en  Naal  i  en  Hø- 
stak; men  hver  Vej  blev  iagttagen,  hver  Flod  bevogtet. 
Hver  Mand,  hver  Kvinde,  hver  Knøs,  som  ikke  var  en 
hemmelig  Unionist,  var  i  Virkeligheden  en  Patrouille  for 
Syden;  hele  Befolkningen  udgjorde  et  stærkt  Opdagelses- 
politi,  som  stadig  var  paa  Jagt  efter  Fanger,  Flygtninge 
og  Slaver. 

Alligevel  besluttede  en  større  Del  af  Lejrens  Fanger 
at  anstille  et  Flugtforsøg  efter  rolig  at  have  overvejet 
Vanskelighederne.    Maaske  blev  Beslutningen  paaskyndet  og 

Planen  mere  udbredt  ved  de  Fortrædeligheder,  som  begyndte 
strax  efter  vor  Ankomst  og  toge  mere  og  mere  til.  Man 
siger  jo,  at  der  findes  slemme  Strøg  i  alle  Lande,  og  Tyler 
laa  i  et  afTexas's  meget  slemme  Streg.  Indbyggerne  vare 
fattige,  uvidende  og  indskrænkede,  og  Oberst  Allens  Høj- 
mod var  dem  en  Torn  i  Øjet;  de  overhængte  Hovedkvarteret 
med  Besværinger,  og  Resultatet  blev,  at  den  stakkels  Oberst 
en  smuk  Morgen  lik  en  Irettesættelse  for  sin  Højmodighed 
og  stræng  Befaling  til  ikke  at  lade  os  komme  uden  for 
Pallisaderækken. 

Oberst  Allens  og  hans  elskværdige  Hustrus  Godhed 
formindskedes  ikke  ved  Befolkningens  Misfornøjelse.  Regel- 
mæssig hver  Eftermiddag  kom  Fru  Allen  inden  for  Palli- 
saderne,  ledsaget  af  en  sort  Pige,  der  bar  en  Kurv.  Under- 
tiden bragte  hun  Besøgere  med,  dels  for  at  formilde  deres 
Sind,  dels  for  at  skaffe  os  en  Fornøjelse;  hun  var  ufor- 
trøden i  ethvert  Hverv,  som  kunde  fremme  vor  Bekvemme- 
lighed; hun  rejste  de  fortvivlede,  trøstede  de  svage  og  viste 
de  syge  den  skjønne  Forsorg,  som  ingen  uden  en  Kristen 
kan  lægge  for  Dagen. 

Naar  mange  Menneskers  Sind  ganske  koncentrere  sig 
om  samme  Opgave,  er  det  utroligt,  hvor  mange  Udveje  de 
kunne  udfinde;  men  dog  kunde  vi  ikke  udtænke  nogen  Ud- 
vej til  at  udfinde  en  Betingelse,  enhver  uhildet  Dømmekraft 
maatte  opstille  som  absolut  nødvendig.  En  af  vore  Venner 
blandt  Vagtmandskabet  udtrykte  det  engang  i  den  allegoriske 
Sætning:  »Naar  General  Grøn  opslaar  sine  Telte,  vil  en 
god  Del  Rekrutter  strømme  til  ham«,  hvad  omtrent  vilde 
sige  det  samme  som:  »De  vil  gjøre  bedst  i  at  vente,  til 
Bladene  springe  ud.« 

IFde  sidste  Dage  af  Marts,  før  Knopperne  vare  komne 
fuldstændig  frem,  fik  Utaalmodigheden  dog  Bugt  med  Be- 
sindigheden, og  femten  Officerer  besluttede  at  gjøre  et 
Forsøg.  De  delte  sig  i  tre  Afdelinger  og  traf  deres  For- 
beredelser med  stor  Omhyggelighed.    Gamle  Tornistre  bleve 

udbedrede  og  nye  anskaffede;  mistænkelige  Dele  af  Paa- 
klædningen  bleve  ændrede,  noget  Oxekjed  opsparet  og  tørret, 
og  Skibstvebakker  og  mexikansk  Brød  bagt.  Den  sidste 
Artikel,  der  blev  særlig  anbefalet  af  Texasmænd,  bestaar  af 
Majsmel,  som  bliver  brunet,  til  det  omtrent  har  faaet  Farve 
som  Kaffegrums,  og  udrørt  med  en  Dosis  Sukker  efter  Smag 
og  Behag;  denne  Art  Brød  har  den  Fordel  at  det  ikke 
behøver  at  bages,  og  at  det  i  Forhold  til  sit  Omfang  og 
Yægt  indeholder  en  stor  Procent  Næringsværdi. 

De  tre  Delinger  vare  snart  færdige  til  Afrejsen;  men 
Atmosfæren  i  Texas  er  klar  og  har  skyløse  Nætter.  En 
Aften,  da  Solens  Straaler  endnu  glødede  paa  den  vestlige 
Himmel,  traadte  en  Officer  hen  til  mig,  pegede  paa  en  Sky, 
der  steg  op  fra  Horisonten,  og  sagde:  »Naar  denne  Sky 
kommer  op  over  os,  ville  vi  gjøre  et  Forsøg.«  Det  var  i 
hver  Henseende  en  daarlig  Stund;  thi  Mørket  var  endnu 
ikke  fulgt  paa  Dagen,  og  Maauen  spredte  allerede  sit  blege 
Lys  over  de  østlige  Skyer;  men  denne  skyede  Himmel  kom 
muligvis  ikke  igjen  i  hele  Uger,  og  dens  mørke  Skygge  var 
for  gunstig,  til  at  man  turde  undlade  at  drage  Fordel 
af  den. 

Et  lystigt  Selskab  forsamlede  sig  i  den  »Kabysse«,  der 
laa  nærmest  ved  Sydsiden  af  Pallisaderækken.  De  havde 
opdrevet  en  Fiolin,  Banjoer  og  Kastagnetter  og  samlet  hele 
Lejrens  Saiigerkor;  man  brolte  irske  Sange  og  dansede 
Neger-Tramp,  og  den  lille  Hytte  rystede  af  Lystigheden. 
Henne  ved  den  modsatte  Side  af  Indhegningen,  hvor  alt 
var  mørkt  og  roligt,  krøb  tvende  Mænd  langs  Jorden  hen 
mod  Pallisaderingen ;  de  holdt  sig  omtrent  i  en  Afstand  af 
tredive  Fod  og  havde  et  Tov  imellem  sig.  Skildvagten  paa 
Ydersiden  hørte  Munterheden  i  Hytten,  og  da  alt  var  stille 
paa  hans  Kant,  gik  han  længere  bort  for  at  se  paa  Yan- 
keernes  Løjer  og  kom  forbi  de  tvende  Mænd;  den  anden 
trak  i  Rebet,  den  første  stod  hurtig  op  og  gravede  af  al 
Magt.    Efter  nogle  Minutters  Forløb  var  Hullet  dybt  nok, 

saa  det  blev  muligt  at  vælte  eu  af  Stammerne  i  Pallisade- 
rækkeu,  og  herved  fremkom  der  en  smal  Aabning  i  samme. 
Manden  kastede  nu  siu  Spade,  gav  sin  Kammerat  et  Tegn 
og  trængte  gjennem  Aabningen;  fjorten  andre  rejste  sig  fra 
deres  lurende  Stilling  og  fulgte  med  utaalmodig  Iver  hans 
Exempel:  de  kom  forbi  Kondens  sædvanlige  Gang,  løb  op  ad 
en  lille  Høj  over  for  Fallisaderne  og  forsvandt  hinsides 
Træerne;  den  sidste  af  de  femten  skulde  have  trukket 
Tovet  bort  og  igjen  anbragt  Pallisaden  paa  sin  Plads;  men 
hvem  ser  sig  vel  under  slige  Forhold  om  for  at  afgjøre,  om 
han  er  deo  sidste?  Alarmsignalet  blev  ikke  givet!  Endnu 
lød  Støjen  i  Hytten,  og  endnu  stod  Skildvagten  og  saae 
grinende  paa  Yankeernes  Løjer ;  men  fra  den  modsatte  Kant 
nærmede  allerede  Afløsningen  sig. 

Blandt  os  andre,  som  ventede,  lyttede  og  ikke  opdagede 
noget,  herskede  en  dy  ,  undertrykt  Spænding.  Forgjæves 
gjorde  et  Par  Stykker  en  Ronde,  bad  de  smaa  Grupper  om 
at  sprede  sig,  at  undertrykke  deres  alvorlige  Hvisken,  at 
gjenoptage  Aftenens  sædvanlige  Bum-Bum,  at  le,  at  synge, 
at  tage  sig  et  eller  andet  for.  Forgjæves  brød  en  ung  Officer, 
Spasmager  og  Sanger  i  samme  Person,  ud  i  følgende 
Strofe: 

„Sølver-Maaue,  vank  blot  videre, 
Lys  blot  tor  de  Vandringsmænd." 

Grupperne  opløste  sig,  men  dannede  sig  paa  ny;  Hvisk- 
ningen  boldt  et  Øjeblik  op  og  begyndte  atter  igjen. 

Vagtkorporalen  lod  Afiøsniugen  gjøre  Holdt,  og  man 
kunde  se,  hvorledes  han  undersøgte  Aabningen  ved  den 
hældende  Pallisade,  derpaa  indtraadte  en  lille  Pavse,  og  et 
Lys  blev  bragt  hen  til  den  mistænkelige  Aabning. 

Atter  indtraadte  en  længere  Pavse,  en  let  Uro  i  Vag- 
tons Kvarter,  snart  red  en  Eskadron  Rytteri  ud,  og  en 
Officer  med  fire,  fem  Heste  sprængte  i  Galop  ned  ad  Vejen 
til  Tyler. 

Den  sorte  Sky  syntes  at  være  Flygtningenes  Ven ;   thi 

netop  i  Opdagelsens  Øjeblik  skjllede  Regnen  strommevis 
ned,  og  vi  trak  os  tilbage  til  vore  Hytter  og  følte  nogen 
Lettelse  i  det  Haab,  at  den  venlige  Sky  vilde  udvaske 
deres  Spor.  Nogen  Tid  forløb,  raaaske  et  Par  Timer,  og 
vort  Haab  forandredes  næsten  til  Vished;  da  naaede  et  dybt, 
klagende  Hyl  vore  Øren  fra  Vejen  ad  Tyler  til.  »Hørte 
De  det?«  spurgte  enhver  med  forfærdet  Hvisken:  »Ja, 
Blodhundene.« 

Hundene  løb  frem  til  Pallisaderne,  hylede  og  snusede 
et  Øjeblik  omkring  Aabningen  og  for  derpaa  sporenstregs 
op  ad  Højen  og  ind  blandt  Træstammerne.  Dér  laa  Sporet. 
Vi  lyttede,  til  deres  svage  Gøen  ikke  længere  kunde  hores; 
af  alle  de  ulykkespaaende  Toner,  som  nogen  Sinde  have 
ængstet  et  dødeligt  Sind,  kan  raan  næppe  høre  noget  mere 
melankolsk  end  disse  Hundes  Gøen;  vi  tilbragt«  en  ube- 
hagelig Nat  under  Betragtninger  over  Chancerne  for  de  tre 
Delinger,  medens  vi  samtidig  segte  at  forestille  os  vore 
Venners  Følelser,  naar  de  for  først«  Gang  hørte  de  ulykke- 
svangre Klager  bag  sig  og  skulde  blive  vår,  at  Blodhnndene 
vare  paa  deres  Spor. 

Næste  Morgen  syntes  Udsigterne  dog  mere  gunstige; 
der  var  faldet  tre  Regnbyger  om  Natten,  tolv  Timer  vare 
forløbne  siden  Flugten,  og  vi  vare  fast  overtydede  om,  at 
Hundene  havde  tabt  Sporet.  Dagen  hengik  under  voxende 
Glæde,  ved  Tappenstregen  var  der  endnu  ikke  indtruffet 
nogle  Efterretninger,  og  vi  gik  til  vore  Kvarterer  i  den 
faste  Tro,  at  alt  var  gaaet  heldig;  men  omtrent  Kl.  9  om 
Aftenen  aabnedes  Døren  til  min  H3rtte,  og  Oberetløjtenant 
Leake  af  20de  Regiment  Iowa  traadte  ind  og  forestillede 
med  spottende  Formalitet  Lojtenant  Lyon  af  176de  Regiment, 
New-Tork;  han  og  hans  Deling  vare  atter  blevne  ind- 
fuigne. 

Der  var  endnu  elleve  Officerer  uden  for,  og  de  havde, 
som  vi  vidste,  delt  sig  i  tvende  Afdelinger.  Fire  og  tyve 
Timer  raaatte  være    forløbne,    for  Hundene   kunde    optage 

Sporene,  og  hver  Time  gjorde  dem  mere  og  mere  utydelige. 
Den  anden  Dag  gik  uden  Efterretninger,  ligesaa  Aftenen 
og  den  tredje  Dags  Morgen;  men  henimod  Middagen  indløb 
der  fra  Vagthuset  en  Melding  om,  at  endnu  ni  andre  vare 
indfangede. 

Et  Par  Timer  senere  indtraf  de,  tæt  sammenstuvede 
paa  Bunden  af  en  Vogn ;  vi  afventede  med  en  vis  Ængstelse, 
hvilken  Modtagelse  de  vilde  finde  i  Hovedkvarteret,  Oberst 
Allen  traadte  frem,  rystede  en  eller  to  af  dem  i  Haanden, 
lo  og  behandlede  øjensynlig  den  hele  Historie  som  en  Spas. 

Vognen  kjørte  frem  til  Porten ;  dens  Vej  førte  gjennem 
Soldaternes  Kvarter,  og  de  vare  naturligvis  traadte  ud  for 
at  betragte  disse  Yankee-L'dknibere;  vi  ventede  med  smertelig 
Forventning  at  maatte  høre  et  texansk  Jubelraab  over  vore 
Venners  Ulykke;  men  til  Texanerues  Ære  være  det  sagt,  at 
de  ikke  udviste  nogen  uopdragen  Glæde.  I  det  Øjeblik,  da 
det  saaledes  stod  fast,  at  de  sejrrige  Eebeller  ikke  vilde 
rejse  noget  Jubelraab,  indtraadte  imidlertid  ogsaa  et  Omslag 
i  Fangeflokkeus  Følelser:  ved  Portens  Aabning  gjennemløb 
en  let,  rastløs  Uro  Mængden,  og  da  Vognen  kjørte  ind,  lød 
et  højt  Raab,  der  (i  det  udtryksfulde  texanske  Gavtyvesprog) 
klang  omtrent  som:  »Her  komme  eders  Mulæsler!« 

Flygtningene  søgte  at  fremkunstle  et  svagt  Smil  som 
Folk.  der  ere  Ofre  for  en  Spøg,  og  Mængden  brod  ud  i  en 
skrallende  Latter  og  udstødte  udmærkede  Efterligninger  af 
Hundehyl.  Omtrent  samtidig  kom  en  lille  Pog,  et  Barn  af 
en  Sergent,  frem  fra  den  modsatte  Side  og  kvækkede  i 
skingrende  Toner:  »Yankeerne  kneb  ud!  Yankeerne  kneb 
ud!«  og  hele  Eftermiddagen  kom  den  lille  Gavtyv  og  af- 
sang med  korte  Mellemrum  sit  Omkvæd:  »Yankeerne 
kneb  ud!« 

Da  vi  kunde  sammenligne  de  tre  Delingers  og  deres 
Forfølgers  Fortællinger,  sammenstillede  vi  følgende  Beret- 
ning: Hver  Deling  havde  holdt  sin  tilsigtede  Marcheretning 
hemmelig;  men  alle  vare  i  det  væsentlige  slaaede  ind  paa 

samme  Vej.  Til  al  Ulykke  havde  deres  Spor  krydset  hver- 
andre, og  til  endnu  større  Ulykke  red  i  de  fødereredes 
Følge  en  gammel  Pelsjæger  fra  Vesten,  der  hos  Mandskabet 
gik  under  Navnet  Chiliicothe.  Da  den  første  Afdeling  var 
greben,  vendte  Forfølgerne  simpelthen  tilbage  til  den  anden 
Sporkrydsning  og  fulgte  dette  Spor.  Paa  samme  Maade  gik 
de  kun  tilbage  til  det  tredje  Spor.  da  den  anden  Afdeling  var 
indfangen.  Fangerne  kunde  ikke  opdage  noget  Mærke  ved  disse 
Krydsninger;  men  for  Chillicothes  Øjne  og  Hundenes  In- 
stinkt vare  de  trende  Spor  lige  saa  tydelige  som  to  Vejes 
Sammenstød.  Trapperen  fortalte  Fangerne,  hvor  de  havde 
været  og  omtrent  hver  enkelt,  hvad  han  havde  taget  sig  for ; 
han  viste  dem,  hvor  de  (uden  selv  at  vide  af  det)  havde 
betraadt  et  Morads  ved  samme  Aabning  og  vare  gaaede 
over  en  Flod  ved  samme  Træ ;  han  gav  dem  Forklaring  om 
den  Plads,  hvor  de  havde  sat  sig  til  Hvile,  og  om  den 
Høj.  en  af  dem  havde  besteget  for  at  rekognoscere;  han 
beskrev  dem  en  Træstamme,  hvor  en  havde  aftrukket  sine 
Sløvler  og  en  anden  tændt  sin  Pibe;  en  hemmelig  Historie 
om  alle  deres  Bevægelser  syntes  optegnet  paa  Jorden, 

Den  sidst  indfangne  Delings  Historie  var  følgende: 
Hele  første  Xat  vare  de  gaaede  i  Ilmarche  og  holdt  sig 
skjulte  den  første  Dag.  Med  Mørkets  Frembrud  optoge  de 
igjen  deres  Rejse  og  fortsatte  deres  Ilmarche  gjennem 
Skovene.  Den  næste  Morgen  valgte  de  til  Skjulested  en 
smal  Grøft,  der  var  overhvælvet  og  fuldstændig  skjult  af  et 
styrtet  Træ;  Hundegøen  og  Hanegal  røbede,  at  der  var  en 
Plantage  i  Nærheden.  Om  Eftermiddagen  stode  tvende  rast- 
løse Medlemmer  af  Delingen  fast  paa  at  ville  gaa  der  hen  for 
at  kjøbe  Æg:  næppe  vare  de  borte,  for  de  hørte  Hunde- 
gøen i  den  modsatte  Retning;  dog  nærede  de  endnu  ingen 
Frygt  for,  at  man  var  paa  Sporet,  da  der  var  forløbet  fire 
og  tyve  Timer,  siden  Delingen  havde  forladt  Lejren.  Ge- 
ningen  kom  nærmere,  men  endnu  troede  de,  at  en  Deling 
Jægere  tilfældigvis  var  kommen  ad    denne  Vej.    Et  Antal 

Ryttere  red  hen  til  den  lille  Bæk  ved  Højens  Fod  og 
stoppede  for  at  vande  Hestene;  samtidig  startede  Hundene 
og  løb  lige  frem  mod  Højen.  En  smuk,  sort  Køter  førte 
Koblet,  klavrede  med  sine  Forpoter  op  paa  Træet,  saa  snart 
den  var  kommen  saa  langt  frem,  og  kigede  klegtig  ned 
paa  Fangerne;  de  forholdt  sig  rolig,  fulde  af  Frygt  for,  at  Dyrets 
Knurren  eller  Gøen  skulde  rebe  dem,  men  dog  opfyldte  af 
Haab  om,  at  Hundene  vilde  jage  videre.  Sporhunden  gjorde 
omkring,  travede  magelig  ned  ad  Højen  og  løb  ikke  hen  til 
sin  Ejer,  men  til  den  Løjtenant,  som  kommanderede  Delingen; 
den  saae  et  Øjeblik  paa  ham,  vendte  sig  derpaa  om  og 
kigede  mod  det  styrtede  Træ.  Løjtenanten  udbrød  strax: 
»Her  er  de!«  Alle  hans  Folk  trak  deres  Pistoler  og 
sporede  deres  Heste  op  ad  Højen;  Træet  blev  omringet,  o^ 
Flygtningene  vare  atter  indfangede. 

Hvad  der  var  blevet  af  de  tvende  andre  Officerer,  var 
Uger  igjennem  et  aabent  Spørgsmaal;  de  ufejlbare  Hunde 
havde  optaget  deres  Spor ;  meji  den  kommanderende  Løjte- 
nant havde  befalet  at  kalde  dem  tilbage;  han  vidste  ikke, 
hvor  mange  Fanger  der  vare  undslupne,  og  clesuden  havde 
han  alt  indfanget  tvende  Delinger,  hver  paa  fire.  Da  han 
nu  fandt  fem  Fanger  i  Grøften,  sluttede  han  ganske  naturlig, 
at  det  var  hele  Resten.  Nogle  Uger  senere  fik  vi  gjenuem 
en  Notits  i  en  New-Orleans'  Tidende  Vished  om.  at  de 
tvende  i  god  Behold  havde  naaet  vore  Linjer. 

Den  Hovedsandhed,  som  indprægedes  os  ved  dette 
Æventyr,  var  Blodhundenes  vidunderlige  Klogt,  og  i  de 
næste  tre  Maaueder  belærtes  vi  atter  og  atter  herom  ved 
en  lang  Kække  bitre  Erfaringer;  de  fødererede  ejede  i  dem 
»forfølgende  Engle«,  hvis  Evner  overgik  Menneskenes. 
Gravede  man  sig  ned  i  Jorden,  grov  de  en  ud;  klavrede 
man  op  i  et  Træ,  kom  de  og  stillede  sig  om  dets  Fod; 
skjulte  man  sig  i  en  sporløs  Udørk,  vilde  de  folge  en; 
styrtede  man  sig  i  en  Flod  og  fulgte  milovidt  dens  Krum- 
ninger, vilde  de  utrættelig  løbe  frem  og  tilbage  langs  dens 

Bred,  til  de  uaaede  den  Plet,  hvor  man  havde  forladt  den. 
Da  alle  Midler,  som  Geniet  kunde  udklække,  saaledes  sloge 
fejl,  og  da  Fange  paa  Fange,  som  prøvede  paa  Flugt,  atter 
blev  indfangen,  fremvoxede  lidt  efter  lidt  i  vort  Sind  en 
Følelse  om,  at  Jagten  med  disse  Bæster  lignede  en  For- 
følgelse af  skrækkelige  Spøgelser,  som  vi  havde  læst  om  i 
gamle  Æventyr,  og  som  ingen  dødelig  Magt  kunde  undløbe 
eller  undslippe,  naar  deres  utrættelige  Jagt  engang  var 
begyndt. 

Samtidig  med  hine  femtens  Flugt  havde  et  stort  Antal 
Officerer  hemmelig  sluttet  en  Pagt  om  at  grave  sig  ud. 
To  Planer  byggedes  paa  denne  Idé;  den  første  bestod  i,  at 
aUe,  som  ønskede  at  flygte,  skulde  bryde  ud  samme  Nat  og 
derpaa  sprede  sig  i  smaa  Delinger;  vi  vidste  nok,  at  nogle 
af  disse  Delinger  vilde  blive  grebne,  men  troede  dog,  at 
nogle  vilde  kunne  undkomme,  og  enhver  nærede  naturligvis 
Haab  orfi  at  høre  til  en  lykkelig  Deling.  Den  anden  Plan 
forvaredes  i  tre,  fire  Officerers  Bryst,  og  de  vovede  næppe 
at  drøfte  den  indbyrdes.  Den  gik  ud  paa,  at  vi  en  mørk 
Nat  vilde  fore  alle  vore  haandfaste  Folk  ud,  ordne  dem  i  de 
nærliggende  Skove,  derpaa  dristig  marchere  ned  ad  Vejen  og 
overfalde  Vagterne  i  deres  Kvarterer.  Derpaa  vilde  vi  af- 
brænde Forbundets  Arsenal  og  Værksteder  i  Tyler,  bemæg- 
tige os  et  tilstrækkeligt  Antal  Heste  for  at  gjøre  Delingen 
bereden  og  nu  uden  Rast  og  Ko  jage  afsted  i  Retning  ad 
Sabine  og  vore  Linjer  hinsides  denne  Flod. 

Omtrent  100  Fod  hinsides  Nordsiden  af  vor  Lejrind- 
hegning stode  tvende  mægtige  Træer;  Pletten  var  bekjendt 
som  »Kvartermesterens  Grav«;  thi  her  hvilede  Løjtenant 
L.  Kimball,  Kvartermester  ved  det  176de  Regiment,  New- 
York;  hans,  med  et  Pilehegn  omhyggelig  omgærdede  Grav 
laa  midt  mellem  de  tvende  Træer.  Tæt  under  Pallisademe 
og  parallelt  med  Graven  løb  Rondens  Vej.  »Kabysserne« 
vare  ganske  vist  ikke  opførte  efter  nogen  bestemt  Plan, 
men  vare  dog  voxede  frem  af  Jorden,  saa  temmelig  ordnede 

i  Gader ;  en  enkelt,  der  efter  sine  indianske  Beboere  kaldtes 
»Falkeøje«,  laa  dog  detacheret  og  kun  omtrent  sexten  Fod 
fra  Pallisaderne,  og  denne  Hytte  valgte  vi  til  vort  Udgangs- 
punkt. I  det  ene  Hjørne  blev  der  uddybet  en  Skakt  paa 
otte  Fods  Dybde  og  fire  i  Bredden,  og  paa  Bunden  af  denne 
Skakt  tog  Tunnelen  sit  Udgangspunkt;  den  var  akkurat  saa 
høj,  at  en  Mand  kunde  sidde  oprejst  under  Arbejdet,  og  lige 
bred  nok  til,  at  tvende  Mænd  kunde  møde  og  komme  forbi 
hinanden ;  to  Mænd  arbejdede  samtidig,  i  det  den  ene  hakkede 
Jorden  løs,  den  anden  skalfede  den  bort;  deres  Værktøj 
bestod  i  en  gammel  Hugbajonet,  en  brækket  Skovl  og  en 
lille  Kasse. 

Den  første  Vanskelighed,  som  mødte  os,  bestod  i  at 
bestemme  Tunnelens  Sænkning  og  Retning;  dens  højeste 
Punkt  ved  Enden  af  Skakten  laa  ikke  fulde  fem  Fod  under 
Overfladen,  medens  Pallisaderne  vare  sænkede  halvfemte 
Fod  ned  i  Jorden;  det  var  følgelig  nødvendigt  at  gaa  et 
godt  Stykke  ned  under  dem  og  altsaa  begynde  Grubegangen 
med  en  Sænkning.  Ved  Siden  af  Kvartermesterens  Grav 
laa  tre  andre;  de  naaede  ud  over  en  Linje,  som  man  kunde 
tænke  sig  dragen  fra  Skakten  til  det  første  Træ,  og  vor 
Plan  løb  derfor  ud  paa,  at  Tunnelen  skulde  som  en  Kæve- 
gang  udmunde  mellem  Rødderne  paa  dette  Træ ;  Pilegærdet 
dannede  i  Forening  med  Træets  Stamme  og  Skygge  et  saa 
fuldkomment  Læ  mod  Skildvagten,  at  hundrede  Mand  godt 
kunde  undslippe  en  regnfuld  Nat  uden  særlig  Fare  for  en 
Opdagelse.  Da  Gravene  imidlertid  naaede  frem  over  den 
nævnte  Linje,  maatte  vi  bøje  af  fra  den  virkelige  Kaas,  til 
vi  vare  komne  forbi  dem,  derpaa  atter  bøje  ind  og  arbejde 
videre  i  Retning  af  Træet.  En  underjordisk  Boring  i 
Mørket  for  at  træffe  et  saa  bestemt  Maal  som  Træet  lod 
sig  naturligvis  ikke  foretage  paa  maa  og  faa;  vi  maatte 
desuden  kjende  den  nøjagtige  Afstand  til  det  Punkt,  hvor 
vi  havde  at  bøje  af  fra  vor  Kaas  sidelæugs;  thi  bøjede  vi  af 

for  tidlig,  kom  vi  ind  mellem  Gravene,  og  bøjede  vi  af  for 
sent,  skød  vi  ud  over  Træet. 

Vanskeligheden  med  Hensyn  til  Sænkningen  og  Be- 
stemmelsen afEetningen  kom  vi  hurtig  ud  over;  et  Lomme- 
kompas og  en  lille  Flaske  ble  ve  snart  skaffede  til  Veje. 
Maskinmesteren  fra  Krigsskibet  »Diana«  sammenføjede  dem 
med  vidunderlig  Dygtighed  til  et  fortrinligt  Nivellerapparat, 
og  vi  kunde  saaledes  angive  vore  Arbejdere  baade  en  bestemt 
Ketning  og  Gradation.  En  noget  vanskeligere  Opgave  var 
det  at  skaffe  sig  en  nejagtig  Vished  om  Træets  Afstand; 
men  visse  trigonometriske  og  geometriske  ]kfaalinger.  vi  med 
Snedighed  vidste  at  anstille  lige  for  vore  Skildvagters  Xæse, 
gave  os  dog  snart  de  nødvendige  Oplysninger,  og  vi  kunde 
saaledes  trøstig  skride  til  Værket. 

En  Hob  Jord  kom  ud  af  et  saadant  Hul;  efter  et 
Overslag  bragte  vi  daglig  tvende  hele  Vognladninger  for 
Dagens  r^ys;  for  den  første  eller  de  Par  første  Dage  gik 
vor  Plan  simpelthen  ud  paa  at  bære  Jorden  ud  af  vor  Hytte, 
naar  Mørket  faldt  paa.  Dette  kunde  muligvis  nok  ske 
ubemærket;  men  var  Opmærksomheden  engang  bleven  hen- 
ledet herpaa,  og  blev  denne  Udspejdning  fortsat  fra  Nat  til 
Nat,  var  en  Opdagelse  vis  nok.  Den  dristigste  Vej  er 
altid  den  sikreste,  og  det  blev  derfor  bestemt,  at  al  Jorden 
skulde  skaffes  bort  ved  Dagens  Lys.  Følgelig  blev  et 
Antal  Officerer  fordelt  til  dette  Arbejde,  og  de  gik  nu 
aldrig  ud  for  at  hente  en  Spand  Vand  uden  at  have  Spanden 
fyldt  med  Jord;  ingen  bar  en  tom  Pung  eller  en  Kurv  ud, 
og  Stykke  for  Stykke  blev  Tunnelens  Indhold  spredt  over 
hele  Lejren.  En  Del  blev  kastet  bort  og  trampet  fast  paa 
Vejen,  en  anden  Del  hældt  ned  i  Graven  og  skjult  med 
Aske,  og  en  tredje  Del  blev  opdæmmet  omkring  Kabysserne ; 
Jorden  blev  spredt  omkring  paa  en  saa  fuldkommen  Vis, 
at  selv  mangen  blandt  os  vilde  være  kommen  i  For- 
legenhed, om  han  skulde  have  sagt,  hvor  den  var  bleven  af. 

En  Skildvagt   havde   stadig  Udsigt    med  Lejrens  Port; 

traadte  en  eller  anden  Rebel  ind  i  Besøg,  blev  der  givet  et 
Signal,  Arbejdet  i  Tunnelen  hørte  op,  og  der  blev  bredt  et 
Tæppe  over  Skakten.  Dog  alle  disse  Forsigtighedsregler 
ijærnede  endnu  ikke  vor  Bekymring,  og  den  opfindsomme 
Maskinmester  fra  »Diana«  blev  atter  spurgt  til  Raads. 
Han  overhvælvede  nu  meget  behændig  hele  Skakten  og  lod 
kun  et  Hul  blive  tilbage  ved  den  ene  Ende,  hvorover  han 
anbragte  en  Melkiste.  Bunden  i  samme  Melkiste  var 
bevægelig;  stoppede  Arbejdet  i  Tunnelen  op,  blev  Melposen 
og  Køkkenredskaberne  kastede  ned  i  Kisten,  der  nu  saae 
saa  ærbar  ud,  som  man  kunde  ønske  sig.  Skulde  Arbejdet 
atter  tage  sin  Begyndelse,  blev  Kisten  tømt,  Bunden  løftet 
af,  og  der  kom  nu  et  mørkt  Hul  til  Syne,  hvorigjennem 
en  Mand  lige  kunde  presse  sig  ned  i  Skakten. 

Dog  øgedes  vor  Bekymring,  alt  som  Værket  skred 
videre  frem.  Vi  vidste,  at  skulde  Mistanken  nogen  Sinde 
falde  paa  en  »Kabys«,  maatte  det  være  denne,  og  derfor 
besluttede  vi  at  føre  en  Sappe  hen  til  en  Hytte  længere 
inde  i  Lejren  og  at  bringe  al  Jorden  bort  gjennem  denne 
mindre  mistænkelige  Hytte.  En  regnfuld  Morgen  skallede 
os  et  Paaskud  til  at  kaste  en  Grav,  som  hurtigst  mulig 
blev  overhvælvet  og  dækket  med  Jord;  da  alt  var  fuld- 
stændig i  Orden,  udmundede  den  ene  Ende  af  Sappen  i 
Skakten,  den  anden  i  den  fjærnere  Hytte.  Operationen  gik 
nu  for  sig  paa  følgende  Maade:  en  Arbejder  i  Tunnelen 
fyldte  en  lille  Kasse  med  Jord,  en  anden  trak  Kassen  ind 
i  Skakten  og  løftede  den  ind  i  »Gangvognen«,  som  Sappen 
kaldtes,  og  en  tredje  trak  den  gjennem  Sappen  og  tomte 
den  i  den  anden  Kabys. 

Al  denne  Forsigtighed  blev  endnu  ikke  anset  for  til- 
strækkelig. »Gangvognen«  blev  udvidet  saa  meget,  at  en 
Mand  kunde  krybe  gjennem  samme,  Melkisten  blev  sat  til 
Side  og  Skakten  fuldstændig  dækket.  Selv  samme  Dag, 
lige  som  vi  vare  færdig  hermed,  aabnedes  pludselig  Lejr- 
porten,   og  Oberst  Allen    traadte    ind,    gik  skyndsomst  hen 

til  »Falkeøjet«,  hvor  hen  han  tidligere  aldrig-  var  kommen, 
og  traadte  ind  uden  nogen  som  helst  Anmeldelse;  han  saae 
kun  den  bare  Jordflade. 

Der  indtraadte  nu  Efterretninger,  som  meldte  vor  Hærs 
Fremrykning  langs  op  ad  Red  River.  Bladene  spirede  frem, 
og  den  Tid  nærmede  sig,  hvor  vi  vilde  gjere  Brug  af  vor 
Tunnel,  Den  Officer,  som  var  udvalgt  til  Leder  af  Arbejdet, 
vidste  imidlertid  helt  vel,  at  naar  hint  Øjeblik  indtraadte, 
vilde  det  være  absolut  umuligt  at  hindre,  at  hele  Lejren 
underholdt  sig  herom,  og  at  et  eneste  ubetænksomt  Ord 
kunde  forspilde  hele  Foretagendet.  Han  søgte  derfor  at 
holde  Sagens  rette  Sammenhæng  skjult,  i  det  han  dels  over- 
vurderede den  virkelige  Afstand  til  Træet,  dels  under- 
vurderede ^Resultatet  af  det  virkelig  præsterede  Arbejde. 
Enhver  Forsigtighed  blev  anvendt  for  at  bortlede  Opmærk- 
somheden fra  Arbejdets  Fremskridt;  thi  den  skarpsindige 
Obersts  Inspicering  godtgjorde,  at  en  eller  anden  taabelig 
Ytring  var  bleven  opsnappet  af  Skildvagterne,  eller  at  der 
ogsaa  fandtes  en  hemmelig  Spion  blandt  os  i  Lejren.  Der 
boede  den  Gang  nogle  omflakkende  Privatpersoner  inden  for 
Pallisaderne,  og  Mistanken  rettedes  paa  tvende  af  dem ;  de 
paagjældende  bleve  nu  stadig  holdte  under  Opsyn,  og  der 
blev  udstedt  Befaling  til,  at  enhver  Samtale  om  disse 
Æmner  skulde  høre  op. 

Efter  al  Rimelighed  var  Natten  den  1 5de  April  den 
første,  da  Maanen  gik  sent  nok  op,  til  at  et  tilstrækkeligt 
Antal  Mennesker  kunde  passere  uhindret;  den  15de  April 
skulde  Tunnelen  derfor  efter  Planen  være  fuldendt  og  Ud- 
bruddet finde  Sted.  Den  9de  April  indtraf  Efterretninger 
om,  at  der  havde  udspundet  sig  et  betydeligt  Slag  ved 
Mansfield;  den  10de  meldte  Rygtet,  at  Rebelgeneralen 
havde  udfoldet  tilstrækkelig  Energi  til  at  rykke  frem  og  slaa 
vor  Angrebshær;  den  Ilte  hørte  vi,  at  han  havde  adsplittet 
den  og  jaget  den  tilbage  i  Retning  mod  Alexandria;  den 
13de  fik  Oberst  Allen  Befaling  til  at  trælfe  Foranstaltninger 

til  Modtagelsen  af  fire  Tusende  nye  Fanger;  den  15de  blev 
Pallisaderækken  skudt  600  Fod  længere  ud,  og  vor  ulykke- 
lige Tunnel  sad  nu  uden  Maal  og  Med  fast  midt  inden  for 
denne  nye  Indhegning. 


VIII. 

Udvexling. 

Vore  tre  sidste  Maaneder  vil  jeg  ikke  behandle  med 
den  tidligere  Udførlighed.  Under  Fortællingen  af  denne 
Historie  har  jeg  forsøgt  kun  at  skildre  den  bedre  Side  hos 
hver  enkelt  og  at  stemple  det  hele  som  et  »Fangenskab  med 
Forbigaaelse  af  dets  Skyggesider«.  Fortællingen  er  »Sandhed«, 
men  ikke  den  »hele  Sandhed«,  og  den  staar  hverken  i  Dis- 
harmoni eller  kommer  i  Konflikt  med  andres  Fortællinger. 
Æresfølelsen  forbyder,  at  vore  tidligere  Fjenders  bedre 
Handlinger  skulle  forblive  skjulte,  eller  at  gode  og  slette 
skulle  skæres  over  én  Kam;  men  jeg  vil  med  samme 
Berettigelse  til  Gavn  og  Gammen  for  visse  Personer  blot 
tilføje,  at  den  Agtelse,  man  skylder  en  »fodereret  Soldat«, 
der  stod  paa  sin  Stats  Side  og  heroisk  kæmpede  for  eo 
urigtig  Sag,  hvori  han  var  opdragen,  ikke  ogsaa  tilkommer 
de  Uslinger,  som  til  Trods  for  deres  Sympathi  med  Syden 
desuagtet  krøb  i  Læ  bag  de  forenede  Staters  højmodige 
Beskyttelse. 

Fangerne  fra  Ked  River  indtraf  nu  og  fulgtes  af  utallige 
fra  Arkansas.  Vore  Matroser  og  Soldater  fra  Lejren  ved 
Groce,  der  for  fire  Maaneder  siden  forlode  os,  fulde  af  Haab 
om  en  Løsladelse,  vendte  tilbage,  nedslaaede  og  skuffede, 
det  behøver  jeg  knap  at  tilføje.  Vort  Antal  voxede  fra 
hundrede  Officerer  til  fire  Tusende,  syv  Hundrede  og  fem 
og  tyve  Officerer,  Soldater  og  Matroser,   og  derpaa  fulgte 

et  Fjerdiugaar  af  saa  modbydelig  Elendighed,  at  al  den 
Urenlighed  og  Væmmelighed.  som  opdynges  i  en  stor  Stads 
mest  hæslige  Udkroge,  syntes  og  synes  for  glimrende  og 
renlig  til  at  kunne  afgive  noget  Sammenligningspunkt. 

Vor  Lejrs  sunde  Karakter  ændredes  i  en  eneste  Uge, 
Sygdom  og  Død  rykkede  hurtig  ind.  De  venneløse  syge 
laa  uden  Beskyttelse  rundt  omkring  paa  Jorden,  om  Dagen 
brændte  og  plagede  af  Solen,  om  Natten  gjenuempiskede  af 
Texas's  kolde  Nattevind.  Vi  skrede  hen  over  døende  og 
døde,  hvor  vi  vendte  os  hen,  og  saae  og  hørte  deres 
Elendighed  hver  Time.  Ved  Porten  til  Lejren  stod  en 
Bunke  Ligkister,  der  mindede  alle  ud-  og  indgaaende  om 
den  Skæbne,  der  sandsynligvis  ogsaa  forestod  dem.  Den 
Lastefuldhed  og  Lovløshed,  som  er  til  Huse  i  Stædernes 
simple  Smutkroge,  skod  her  frem  og  trivedes  frodig.  De 
efter  Sejren  ved  Ked  River  efterladne  Tropper  vendte  til- 
bage for  at  gjennemsøge  Landet  efter  Desertører,  og  vore 
ulykkelige  konskriberede  Venner  tilhviskede  os,  at  Flugt- 
forsøg nu  ikke  havde  ringeste  Udsigt  til  heldigt  Udfald,  og 
søgte  at  trøste  os  ved  den  Klage,  at  de  ikke  havde  Gnist 
af  Udsigt  til  Udvexling.  Vore  gode  Venner  Allens  vare 
borte,  og  den  engelske  Oberstløjtenant,  som  forte  Komman- 
doen, behandlede  vel  enkelte  med  vrantren  Høflighed,  men 
den  store  Masse  med  brutal  Grusomhed.  Rædslerne  i  denne 
store  Fangelejr  ere  ikke  fuldt  ud  fortalte  og  ville  aldrig 
blive  det. 

Det  er  mørkest  lige  før  Daggry!  En  Dag  sade  vi  ved 
Maaltidet,  da  en  ^latros  med  Øgenavnet  Vox  kom  til  Døren 
og  sagde  til  sin  Kaptejn:  »Herre!  den  Officer,  som  for  tre 
Maaneder  siden  var  her  for  at  modtage  vort  Æresord,  er 
kommen  tilbage,  og  Vagten  siger,  at  nogle  af  os  skulle 
udvexles.«  Kaptejnen  takkede,  og  vi  fortsatte  vort  Maaltid. 
»Jeg  tænker«,  bemærkede  en.  »saafremt  det  nogen  Sinde 
kommer  til  Udvexling,  vil  Vox  ogsaa  bringe  Melding  derom«, 

Og  hermed  lode  vi  dette  Æmne  falde;  thi  Hundreder  af 
Gange  vare  slige  Historier  blevne  fortalte,  og  Hundreder  af 
Gange  havde  de  vist  sig  falske.  Kaptejn  Dillington  endte 
sit  Maaltid  og  sagde,  at  han  vilde  gaa  ud  og  tale  med 
Officeren;  niaaske  havde  Posten  bragt  os  Breve.  Et  Par 
Minutter  senere  kom  Kaptejnen  tilbage  og  sagde  saa  lystig, 
som  bragte  han  gode  Meldinger  for  sig:  »De  skal  rejse,  og 
ieg  skal  blive  her;  ingen  af  os  Søulke  har  Lykken  med  os.« 
Vor  Rose  havde  ogsaa  sine  Torne. 

Efter  tre  Dages  ængstelige  Venten  sagde  vi  vore 
Venner  af  Marinen  Farvel;  nogle  blandt  dem  vare  nu 
prøvede  sex  Maaueder  længere  end  vi,  og  deres  Prøvelsestid 
skulde  vare  endnu  fulde  syv  Maaneder.  De  maatte  atter 
og  atter  lide  den  smerteligste  Pine,  som  kan  tilføjes  Krigs- 
fanger, —  nemlig  Synet  af  de  Mænds  Bortmarche,  som  ere 
tagne  længe  efter  dem,  samt  den  Frygt,  at  denne  Uret- 
færdighed skriver  sig  fra  deres  egen  Regerings  Forsømme- 
lighed. De  bleve  dernæst  bragte  i  stærk  Fristelse;  thi 
med  Beklagelse  maa  jeg  berette,  at  der  i  Lejren  fandt 
Desertioner  Sted  fra  Hæren.  Desertørerne  vare  vel  i 
Hovedsagen  Udlændinge,  men  dog  ikke  til  Hobe ;  tvært  imod 
den  første  var  en  ung  Mand,  som  stod  ved  andet  Kavalleri- 
regiment,  Rhode  Island,  og  hørte  hjemme  i  en  anden  af 
Ny-Englandsstaterne.  Disse  Sømænd  svigtede  imidlertid 
aldrig,  og  naar  Mænd,  som  have  kæmpet  tappert  i  Slaget 
og  ere  blevne  tro  under  Lidelser,  nogen  Sinde  fortjene  at 
modtages  med  Hyldest  og  Æresbevisninger,  gjælder  det  om 
disse  Matroser  fra  »Morning  Light«,  »Clifton«  og  »Sachen«. 

Tusende  Mand  rykkede  ud  fra  den  fuldt  proppede  Lejr ; 
i  fulde  Drag  indsugede  vi  den  rene,  uforfalskede  Luft,  men 
vovede  ikke  at  tro,  at  Enden  herpaa  vilde  blive  en  Ud- 
vexling;  thi  det  var  allerede  sjette  Gang,  at  nogle  tilbage- 
lagde samme  Vej,  og  saaledes  kunde  vi  nok  have  Ret  til 
at  nære  Vantro.    Det  var  en  trættende  Vandring  over  det 

brændende  Sand,  og  ^landskabet,  der  havde  været  indespærret 
saa  længe,  blev  udmattet  og  gik  Fødderne  itu,  inden  en 
Time  var  forloben.  De  fødererede  Officerer  opførte  sig  med 
Godhed:  men  Fangerne  havde  oplevet,  at  Udsigten  til  en 
Udvexling  var  gaaet  tabt  ved  en  eneste  Dags  Forsinkelse, 
og  saaledes  slæbt«  de  sig  videre  med  en  Ubøjelighed,  der 
vilde  have  været  en  Grusomhed,  hvis  den  var  bleven  dem 
paatvungen.  Det  blændende  hvide  Sand  under  deres  Fødder 
og  Solen,  som  sendte  sine  brændende  Straaler  ned  gjennem 
den  ubevægelige  Luft,  var  en  sand  Ildprøve;  uden  Sko,  med 
Blaser  paa  de  forbrændte  Fodder.  saa  de  gik  paa  det  hede 
Sand  som  paa  brændende  Kul  vaklede  Mandskabet  fremad, 
ikke  hurtigere  end  en  Fjerdingvej  i  Timen,  men  dog  stadig 
fremad.  Et  Par  rekvirerede  Høstvogne  bleve  belæssede  med 
syge  og  døende,  og  i  dette  Optog  marcherede  vi  den  femte 
Dag  gjennem  Shreveports  Gader. 

Her  ventede  os  tre  utaalelig  lange  Dage:  thi  Shreve- 
port  havde  altid  dannet  den  Dæmning,  som  bød  Fangerne 
Holdt  og  tvang  dem  til  Omvending;  fjerde  Morgen  mar- 
cherede vi  imidlertid  om  Bord  paa  de  Dampbaade,  som 
skulde  transportere  os  ned  ad  Red  River,  og  nu  først,  da 
Shreveport  smukt  laa  bag  os,  aandede  vi  friere  og  tillode 
os  første  Gang  at  haabe.  Ved  Alexandria  bleve  vi  ud- 
skibede og  dømte  til  tvende  yderligere  Dages  Spænding; 
men  sluttelig  bleve  vi  dog  befordrede  videre  til  Udskib- 
ningsstedet. 

Mundingen  af  Red  River  var  det  Sted,  hvor  vor 
Parlamentærdaroper  skulde  møde  os.  Før  Solnedgang 
naaede  vi  Mundingen  og  saae  atter  Mississippis  dyudede 
Strøm,  dog  ingen  Parlamentærdamper  var  i  Sigte;  derimod 
saae  vi  to  Krigsskibe,  som  holdt  Vagt  for  Floden,  og  vore 
Øjne  dvælede  ved  Flaget,  hvis  Striber  vajede  over  Dækkene 
og  med  talende  Tavshed  mindede  om  de  forenede  Staters 
•suveræne  Magt.     Et  Skud   fra  Krigsskibene  bod   os  Holdt; 

en  lille  Baad  blev  firet  ned  og  bemandet,  en  Officer  gik 
om  Bord,  og  nu  roede  Baaden  løs  paa  os.  Officeren  spurgte 
om  vor  Parlamentærdampers  Øjemed  og  meddelte  os  den 
nedslaaende  Kjendsgjerning,  at  han  ikke. havde  hort  noget 
om  en  Udvexling.  Derpaa  fulgte  ni  Timer,  der  syntes 
aldrig  at  skulle  faa  Ende.  En  Flok  Fanger  stod  paa  øverste 
Dæk,  med  Øjnene  ufravendt  fæstede  paa  Floden.  Morgenen 
svandt,  Eftermiddagen  begyndte,  og  endnu  kunde  man  ikke 
opdage  noget.  Kl.  2  viste  sig  en  lille  Sky  af  sort  Røg 
langt  nede  ad  Mississippi,  og  en  Mumlen  gjenneniløb 
Mængden.  En  Time  krøb  afsted,  da  skød  en  stor,  hvid 
Damper  omkring  en  Landtunge  ved  Floden  og  arbejdede 
sig  hurtig  op  ad  den  dyndede  Strøm.  De  anspændte  Øjne 
syntes  at  skirate  et  hvidt  Flag;  men  det  var  vanskeligt  at 
skjelne  det  mod  Damperens  hvide  Baggrund.  Pludselig 
vendte  Damperen  og  løb  mod  Bredden  neden  for  os  — 
det  hvide  Flags  Striber  flaggede  tydelig  i  Luften,  og 
Dækkene  vrimlede  af  fodererede  Krigsfanger, 


Den  sidste  Dag  efter  et  tretten  Maaneders  Fangen- 
skab traadte  jeg  atter  ind  i  vore  Rækker.  Den  samlede 
Sum  af,  hvad  jeg  havde  set  og  lært,  udgjorde  omtrent 
tredive  Dages  Indhold.  Vare  disse  tredive  Dage  fulgte 
umiddelbart  efter  hverandre,  vilde  de  have  udgjort  en  Tid, 
fuld  af  Interesse  og  Belæring;  men  ved  Siden  af  denne 
ene  var  der  tolv  andre  Maaneder,  som  udgjorde  en  sørgelig, 
sløvende  Periode;  de  dannede  et  Aar,  som  ikke  havde 
bragt  nogen  Fornøjelse,  nogen  Nytte,  nogen  Belæring. 
Nogle,  som  vare  gaaede  ind  i  Aaret  i  fuld  Ungdom,  forlede 
det  med  nedbrudt  Helbred  og  forkortet  Levetid;  andre,  som 

havde  begyndt  det  i  deres  bedste  Aar,  forlode  det  med 
graat  Haar,  svækket  Hukommelse  og  en  tidlig  iudtraadt 
Oldingealder,  Det  var  et  Aar,  som  havde  berøvet  os 
meget  og  skjænket  os  lidet;  et  Aar,  fuldt  af  stadig  skuffede 
Forventninger  og  ufrugtbare  Løfter;  et  Tilbageblik  paa 
samme  er  kun  tomt  og  sørgeligt 


15* 


Kejser  Hadrian. 


VII. 

Jødernes  Oprør  under  Barkocheba. 

JlLedens  de  jublende  Grækere  rejste  Templer  for  den 
nye  olympiske  Zevs,  og  Vestens  og  Østens  Nationer  laa  i 
Støvet  for  Kejserens  Majestæt,  gaves  der  i  hele  Romerriget 
kun  et  eneste  Folk,  som  ikke  blot  nægtede  Hadrian  gud- 
dommelig Ære,  men  endog  rejste  sig  i  Fortvivlelse  for  at 
forsvare  Fædrenes  Tro  paa  den  ene  Himmelens  og  Jordens 
Gud  og  igjen  at  tilkæmpe  sig  Friheden  eller  gaa  til  Grunde. 
Dette  var  Jødefolket  i  Palæstina.  Jerusalem  tilbagekrævede 
sin  historiske  Stilling  ved  Siden  af  Athen  og  Rom,  Titus's 
Tider  vendte  atter  tilbage,  og  den  hellige  Stads  Skæbne 
blev  afgjort  for  stedse. 

Dio  angiver  de  Grunde,  som  netop  under  denne  fred- 
elskende  Kejser  dreve  Palæstinas  Jøder  til  Oprør:  »Da 
Hadrian  i  Steden  for  det  ødelagte  Jerusalem  opførte  en  ny 
Stad,  som  han  kaldte  Aelia  Capitolina.  og  rejste  et  Zevs- 
•tempel  paa  den  Plads,  hvor  Guds  Tempel  havde  staaet, 
udbrød  en  lang  og  stor  Krig;  thi  Jøderne  forbitredes  over, 
at  Mennesker  af  en  fremmed  Stamme  nedsatte  sig  i  deres 
Stad,  og  at  der  blev  opført  fremmede  Helligdomme  i  denne.« 
Herefter  var  altsaa  Jerusalems  Forvandling  til  en  hedensk 
Stad    Aarsagen    til    Krigen,    medens   den    efter   Eusebius's 

Fremstilling  skal  have  været  en  Følge  af  samme.  Denne 
Modsigelse  lader  sig  imidlertid  forklare  saaledes,  at  Aelia 
først  kunde  fuldendes  efter  Krigen. 

Kun  den  dødelige  Krænkelse  af  Nationalfølelsen  kunde 
drive  det  ulykkelige  Folk  til  Oprør  midt  i  den  dybeste 
Fred  og  uden  noget  som  helst  Tilhold  hos  en  stor,  mod 
Romerne  fjendtlig  Magt,  som  Jøderne  under  Trajan  dog 
havde  haft  i  Partherne.  Den  fremadskridende  Opførelse  af 
Aelia  forklarer  Jødernes  Fortvivlelse.  Xaar  Jerusalem  for- 
blev liggende  i  Ruiner,  betegnede  de  hellige  Grusdynger 
dog  endnu  stadig  Israels  historiske  Sted,  hvortil  Messias- 
forventningerne kunde  knytte  sig;  men  naar  der  nu  her 
rejste  sig  en  hedensk  Stad,  dækkede  den  for  stedse  den 
nationale  Helligdom,  paa  hvis  Gjenopførelse  der  da  aldrig 
mere  kunde  tænkes.  Kvaderstenene  fra  det  gamle  Tempel 
bleve  brugte  til  verdslige  Bygninger,  og  for  Jødernes  Øjne 
rejste  sig  et  hedensk  Tempel  paa  Moria. 

Hvis  den  romerske  Koloni  var  bleven  grandlagt  allerede 
i  Hadrians  første  Aar,  maatte  den  under  Rejsningen  enten 
være  fuldendt,  eller  de  stærke  Mure  og  Taarne  omkring 
Kolonien  vilde  dog  have  gjort  Byen  til  et  Kampmaal  for 
Romerne  og  Jøderne.  Dette  var  nu  saa  lidt  Tilfældet,  at 
ikke  Jerusalem,  men  Bether  nævnes  som  Oprørets  Centrum; 
Jøderne  ventede  ikke,  til  Aelia  stod  som  en  uindtagelig 
Tvangborg,  men  grebe  til  Vaaben  for  at  hindre  Oprettelsen 
af  Kolonien,  og  det  aabne  Jerusalem  kunde  for  dem  kun 
have  en  moralsk,  ingen  strategisk  Betydning. 

Før  Krigen  stode  tvende  Parrier,  de  forsonlige  og  Fana- 
tikerne, over  for  hverandre.  Det  første  Partis  Fører  var 
Rabbi  Josua  ben  Chananja;  hvis  man  kan  fæste  Lid  til 
talmudistiske  Kilder,  havde  han  plejet  personlige  Under- 
handlinger med  Hadrian,  navnlig  i  Ægypten,  og  skal  være 
død   paa   sin  Tilbagerejse   til  Palæstina*).      I    Spidsen    for 

*)  Man  har  opstillet  den  Gisning,   at  der   sigtes   til   ham  i  Ha- 
drians oven  omtalte  Brev,  jfr.  S.  113. 

Fanatikerne  stod  Oldingen  Rabbi  Akiba,  der  havde  skuet 
Templets  Herlighed  før  Titus;  han  var  et  højt  æret  Med- 
lem af  Synedriet,  der  med  Ypperstepræsten  (Nasi  eller 
Fyrsten)  af  Hillels  Hus  siden  Flaviernes  Tid  havde  opslaaet 
sit  Sæde  i  Jabne  eller  Jamnia.  Akiba  var  en  af  Mischnas  *) 
første  Samlere  og  æredes  som  Hovedet  for  Jødedommens 
aandelige  Gjenfødelse  lig  en  anden  Moses.  Oprøret  synes 
i  det  hele  taget  at  være  udgaaet  fra  de  skriftlærde;  disse 
Dogmatikere  rugede  over  Profeternes  Skrifter,  og  deres 
glødende  Fantasi  indbildte  sig,  at  Roms  skæbnesvangre 
Magt  maatte  kunne  betvinges  ved  et  eller  andet  Messias- 
Under. 

Jøderne  rustede  i  al  Stilhed;  efter  ældgammel  se- 
mitisk Sædvane  anlagde  de  Vaabenmagasiner  i  Kalk- 
bjærgene  og  underjordiske  Gallerier  til  deres  Forsvar**). 
Da  Jerusalem  laa  i  Ruiner  eller  til  Dels  var  under  Gjen- 
opførelse,  havde  Rejsningen  sit  Støttepunkt  i  Bether,  en 
stærk  og  folkerig  By,  hvis  Beliggenhed  ikke  lader  sig  be- 
stemme med  Sikkerhed;  man  har  søgt  den  i  Nærheden  af 
Jerusalem  og  villet  finde  den  i  Castra  Vetera  ved  Sepphoris; 
men  Nærheden  af  de  kejserlige  Tropper  i  Jerusalem  og 
den  galilæiske  Hovedstads  afgjorte  Romer-Sindelag  gjør  begge 
Gisninger  tvivlsomme;  maaske  er  det  derfor  rimeligere  at 
søge  Bether  i  Nærheden  af  Havet,  fire  Mil  syd  for 
Cæsarea. 

Medens  Akiba  var  Oprørets  aandelige  Leder,  stod  en 
kraftig  Mand  paa  rede  Haand  som  Krigens  Fører;  den  tal- 
mudistiske  Legende  har  udstyret  Israels  sidste  Nationalhelt 
med  Samsons  Kraft  og  Makkabæernes  Dyder,  og  han  har 
sikkert  været   af  bedre  Art  end  den  Røver  og  Morder,    de 


*)  Den  første  Del  af  Talmud. 

**)  Wetzstein  beskriver  Haurans  Troglodytboliger  og  minder  om 
Dommernes  Bog  6,  2:  „Og  da  Midians  Haand  laa  stærkt  paa 
Israel,  byggede  Israels  Børn  sig  Kløfter  i  Bjærgene  og  Huler 
og  Fæstninger." 

kristelige  Kirkefædre  have  gjort  ham  til.  Den  dristige  Op- 
rører har  i  mere  end  tvende  Aar  ikke  blot  gjort  Modstand 
mod  de  romerske  Legioner,  men  endog  tilfejet  dem  blodige 
Nederlag.  Eusebius  kalder  ham  Barkocheba,  hvad  der  be- 
tyder Stjærnens  Son  og  kun  var  hans  symbolske  Navn;  thi 
efter  de  talraudistiske  Angivelser  hed  han  Barkosiba. 

Da  Kejseren  havde  forladt  Syrien,  brød  Oprøret  ud  i 
.Aar  1.32:  de  faa  romerske  Besætninger  i  Landet  bleve 
hugne  ned  eller  indesluttede  i  deres  Kasteller,  og  dette 
første  Held  gjorde  Barkocheba  til  den  oprørske  Nations  Helt. 
Fanatikerne  saae  i  ham  den  nu  virkelig  aabenbarede  Mes- 
sias. Akiba  selv  var  saa  forblændet,  at  han  i  et  offentligt 
Parlament  hilsede  ham  med  Skriftens  Ord:  Kosiba  er  gaaet 
op  som  en  Stjærne  i  Jakob.  Kun  en  eneste  besindig  Mand, 
Kabbi  Jochannan,  vovede  at  udbryde :  Akiba,  snarere  vil  der 
voxe  Græs  ud  af  dine  Kjæveben,  end  Davids  Søn  vil  frem- 
staa.  Synedriet  anerkjendte  lige  fuldt  Folkets  Forer  som 
den  forventede  Frelser,  og  en  Forsamling  af  Jeder  be- 
kræftede dette  og  udraabte  ham  til  Israels  verdslige  Over- 
hoved. 

Tineius  Rufus,  Palæstinas  Legat,  søgte  forgjæves  at 
kvæle  Oproret  i  dets  Fødsel;  han  rasede  med  Ild  og  Sværd 
og  begik  saadanne  Grusomheder,  at  han  i  jødiske  Beret- 
ninger kaldes  Tyrannus  Rufus.  Imidlertid  var  et  Aar  til- 
strækkeligt til  at  give  Rebellionen  en  uhyre  Kraft;  Joderne 
modtoge  Tilførsler  over  Havet,  og  de  have  utvivlsomt  sat 
sig  i  Forbindelse  om  ikke  med  Partherne,  saa  dog  med 
Arabiens  Beduiner  og  deres  egne  Landsmænd  i  Mesopo- 
tamien og  Ægypten.  Deres  Kampe  antoge  en  Racekrigs 
forfærdelige  Præg,  og  den  jødiske  Folkefører  gjengjældte 
Rafus's  Umenneskelighed  med  lignende  Raseri,  opfordrede 
ogsaa  Palæstinas  Kristne  til  at  slutte  sig  om  ham  og 
lod  mange  pine  til  Døde,  da  de  vægrede  sig  herved. 

I  de  sparsomme  Meddelelser  om  denne  Israels  For- 
tvivlelseskamp   bliver   paa   Bether   nær   ingen    anden    Stad 

nævnet;  vi  høre  intet  om  Cæsarea,  Lydda  og  Nikopolis, 
hvor  der  tidligere  laa  romerske  Besætninger,  ej  heller  om 
Jeppe,  Diocæsarea  og  Tiberias,  eller  om  Machærus,  Massada 
og  de  andre  Klippefæstninger  ved  det  dede  Hav,  som  ere 
blevne  saa  bekjendte  fra  Titus's  Tid.  Heller  ikke  Jerusalem 
omtales,  Maatte  Barkocheba  ikke  stræbe  at  ødelægge  den 
romerske  Koloni,  som  var  under  Opførelse,  og  saaledes  give 
Israels  Befrielse  et  synligt  Udtryk  paa  denne  helligste  Plet 
i  deres  Historie?  At  dette  er  sket,  ja  at  han  endog  har 
gjort  et  dristigt  Forsøg  paa  Templets  Gjeuopforelse,  har 
man  da  ogsaa  baade  paastaaet  og  benægtet.  En  forbi- 
gaaende  Besættelse  fra  Rebellernes  Side  frembød  ingen 
uoverstigelige  Vanskeligheder  paa  Grund  af  den  romerske 
Garnisons  Svaghed,  og  denne  Antagelse  bliver  endog  sand- 
synlig ved  nogle  Mønter,  den  jødiske  Fører  lod  præge,  efter 
at  han  faktisk  og  retslig  var  bleven  Israels  Nasi  eller 
Fyrste  og  maaske  endog  havde  modtaget  Salvelsen  som 
Konge.  Der  gives  en  Række  Sekler,  som  tillægges  ham; 
de  bære  enten  ingen  Aarsangivelse  eller  ere  betegnede  med 
det  første  og  andet  Aar  efter  Jerusalems  eller  Israels  Be- 
frielse. Saafremt  den  første  Kategori,  de  udaterede  Mønter, 
maa  henføres  til  Opstandens  Begyndelse,  vilde  den  anden 
omfatte  den  Periode,  da  Jøderne  vare  blevne  Herrer  over 
Landet  og  havde  indskrænket  deres  Fjender  til  enkelte 
Pladser.  De  mærkværdigste  ere  de,  som  bære  Indskriften 
»Jerusalems  Befrielse« ;  deres  Emblemer,  en  Palmegreu  i  en 
Lavrbærkrone,  en  Vindrue,  to  Trompeter,  en  Lyra,  en  Vase 
og  andre  Symboler,  findes  ogsaa  paa  Hasmonæernes  (de 
makkabæiske  Fyrsters)  Mønter;  nogle  bære  et  Billede  af 
et  firsøjlet  Tempel  med  den  konventionelle  Afbildning  af 
den  skjønne  Port  og  Salomons  Søjlegang;  over  det  hele 
findes  paa  mange  en  Stjærne*).    De  fleste  Sekler  bære  Navnet 


*)  Stjærnen  indeholder  vel  en  Hentydning  til  „Barkocheba", 
Stjærn«n8  Søn;  den  lirsøjlede  Bygning  er  muligvis  Syna- 
gogens Allerhelligste,  og  ikke  Templet,  som  jo  laa  i  Ruiner. 

Schimon  eller  Schimeon  Xasi  Israel  i  en  Lavrbærkrans. 
hvoraf  man  har  sluttet,  at  Barkocheba  enten  oprindelig  bar 
dette  Navn  eller  havde  tillagt  sig  det  efter  Simon  Makka- 
bæus  eller  raaaske  efter  Simon  Giora.  Mange  af  disse 
Sekler  bære  imidlertid  Spor  af  romerske  Kejsernavne  (Nero, 
Galba,  Vespasian,  Titus,  Trajan,  endogsaa  Trajans  Hoved) 
med  græske  og  latinske  Skrifttegn,  og  dette  godtgjør,  at  gamle, 
romerske  Drakmer  fra  Antiochias  eller  Roms  Møntværksteder 
ere  bleve  ompvægede  paa  Barkochebas  Tid.  Ogsaa  de  has- 
monæiske  Symboler  og  Omskriften :  *  Jerusalems  Befrielse« 
bevise  ikke  med  Nødvendighed  nogen  Nyprægning,  da  man 
kan  have  betjent  sig  af  det  gamle,  jødiske  Møntstempel *"); 
men  selv  i  saa  Fald  staar  den  Kjendsgjeming  fast,  at 
Barkocheba  har  ladet  slaa  Mønt,  og  vi  have  i  disse  Sekler 
et  Minde  for  Øje  om  den  sidste  jødiske  Rejsning  og  dens 
første  Held. 

Romerne  betragtede  i  Begyndelsen  Palæstinas  Rejsning 
som  en  foragtelig  Folketumult,  til  den  voxede  op  til  en 
virkelig  Krig,  og  denne  var  i  Begyndelsen  tilintetgj ørende 
for  dem.  Opstanden  bredte  sig  til  Syrien  og  Fønikien  og 
truede  med  at  kalde  alle  Jøder  i  Landflygtigheden  under 
Vaaben  og  rejse  Orientens  fjendtlige  Folkeslag.  Hadrian 
gjorde  derfor  de  største  Anstrængelser  for  at  blive  Herre 
over  dem;  dog  forlyder  det  ikke,  at  han  selv  er  vendt  til- 
bage til  Syrien  for  at  træde  i  Spidsen  for  sin  Hær ;  Trajans 
krigerske  Lidenskab  laa  ham  Qærnt,  og  Krigen  i  Judæa  lod 
han  føre  ved  sine  Legater. 

Jødernes  sidste  Kamp  for  deres  nationale  Existens  har 
desto  værre  ikke  fundet  nogen  Josephus;  Krigens  Mellem- 
spil og  det  fortvivlede  Folks  Heltegjerninger  ere  begravede 
i  Mørke.     Dios  Beretninger  omfatte   en  Side,    og    Spartian 


*)  Renan,  l'église  chrét.,  pag.  547,  mener,  at  Barkocheba  gjen. 
nemgaaende  har  benyttet  Simon  Makkabæns's  Mørner,  og  at 
de  omprægede  ere  blevne  slaaede  i  Betber. 

affærdigede  hele  Krigen  med  en  eneste  Linje,  hvad  til- 
strækkelig beviser,  med  hvilken  Foragt  man  i  Rom  saae 
ned  paa  Jødernes  Frihedskamp.  Vilde  derhos  begge  Historie- 
skrivere eller  deres  Kilder  ikke  have  været  noget  mere  ud- 
førlige, saafremt  Kejseren  selv  havde  ført  sine  Hære  under 
denne  Krig?  Skildringerne  hos  de  talmudistiske  Forfattere 
kunne  kun  opfattes  som  Legender,  fulde  af  orientalske 
Overdrivelser,  og  Beretningerne  fra  tvende  samtidige,  An- 
tonius Julianus  og  Ariston  fra  Pella,  ere  desto  være  gaaede 
tabte.  Hvilke  tunge  Nederlag  Romerne  lede,  fremgaar  af  et 
Udbrud  af  Fronto,  som  længe  efter  Hadrians  Død  tilraabte 
Kejserne  Marcus  Aurelius  og  LuciusVerus:  De  skulde  trods 
Tabene  mod  Partherne  være  ved  godt  Mod;  thi  hvor  mange 
Romere  vare  ikke  paa  deres  Bedstefaders  Tid  blevne 
nedhuggede  af  Jøderne,  og  dog  havde  han  sluttelig  vundet 
Sejr. 

Hadrian  sendte  gjentagne  Gange  den  haardt  trængte 
Tineius  Rufus  Forstærkninger.  I  Judæa  kæmpede  foruden 
den  10de  Legion  Fretensis  ogsaa  den  2den  Trajana  og  den 
3dje  Kyrenaica,  som  bleve  hidkaldte  fra  Ægypten  og  Arabien, 
samt  den  3dje  Gallica,  der  var  for  Haanden  i  Fønikien ; 
ogsaa  den  syriske  4de  Legion  Skytica  eller  dog  en  Del  af 
samme  synes  at  være  bleven  detacheret  til  Judæa;  thi  In- 
skriptionerne fra  Ankyra  bevidne,  at  Syriens  daværende 
Statholder,  Publicius  Marcellus,  forlod  denne  Provins  for- 
medelst Jødernes  Rebellion,  og  at  Tiberius  Julius  Severus, 
Legaten  for  4de  Legion  Skytica,  styrede  Syrien  under  Pro- 
konsulens Fraværelse:  Marcellus  blev  følgelig  sendt  til 
Judæa  med  Tropper  fra  hin  Legion.  Ogsaa  Quintus  Lollius 
Urbicius  fik  en  Kommando  i  denne  Krig.  Selv  fra  Mauri- 
tanien  blev  der  hentet  gætulisk  Rytteri  fra  den  10de  Legion 
Gemina  under  S.  Attius  Senecio.  og  den  7de  Claudia  fra 
Møsien  stillede  en  Vexillum. 

Da  de  romerske  Generaler  ikke  kunde  udrette  noget, 
sendte  Hadrian    endelig   sin   Tids    bedste   Feltherre,  Julius 

Severus.  til  Judæa.  Denne  Mand  havde  ferst  været  Legat 
over  Dakien.  i  Aaret  127  Konsul,  dernæst  Legat  over  Xedre- 
Møsien,  sluttelig  Statholder  over  Britannien,  hvor  fra  han 
blev  kaldet  til  Palæstina.  Han  overtog  i  Rufus's  Sted 
Overbefalingen  over  Hæren  samt  Statholderskabet  over  Judæa, 
og  Krigen  tog  nu  en  gunstig  Vending  for  Romerne;  thi 
Rebellernes  store  Mængde  og  deres  Fortvivlelse  bevægede 
Severus  til  at  undgaa  aabne  Feltslag;  han  oprev  P'jenden 
i  den  lille  Krig,  i  det  han  opsnappede  haus  Tiifersler  og 
splittede  hans  Kræfter.  Saaledes  lykkedes  det  ham  at  ud- 
sulte Jødernes  Fæstninger;  halvtredsindstyve  Borge  og  985 
Flækker  skulle  efterhaanden  være  faldne  i  hans  Hænder  og 
være  blevne  ødelagte  af  ham. 

Saafremt  den  aabne  Stad  Jerusalem  har  været  i 
Barkochebas  Besiddelse,  blev  den  igjen  besat  af  Romerne 
uden  nogen  Storm.  Græske  og  romerske  Forfattere  tale 
ganske  vist  ikke  blot  om  Jerusalems  Belejring,  men  ogsaa 
om  Stadens  fuldstændige  Ødelæggelse  under  Hadrian.  Den 
rabbinske  Tradition,  som  kaster  begge  Krige  under  Titus 
og  Hadrian  sammen,  paastaar  kan  ligesom  Hieronymus,  at 
Tineius  Rufus  lod  Ploven  gaa  over  Tempelpladsen*);  men 
hverken  Dio  eller  Eusebius  i  hans  Kirkehistorie  berette  et 
Ord  om  denne  Jerusalems  Erobring;  den  første  fortæller 
kun  den  mærkværdige  Anekdote,  at  det  fordærvelige  Udfald 
af  Jødernes  Rebellion  var  forud  bebudet  ved  Sammen- 
styrtningen af  Salomons  Gravmæle.  Angivelserne  hos  de 
senere  Kirkefædre  og  Krønnikeforfåttere  om  en  sidste  Øde- 
læggelse af  den  hellige  Stad  kunne  kun  anses  som  en  rhe- 
torisk  Gjentagelse  af  dens  Skæbne  under  Titus.  Med  rette 
maatte  man  vel  ogsaa  kunne  spørge,  hvad  der  paa  Hadrians 
Tid  egentlig  kunde  lægges  i  Ruiner,  selv  om  en  Be- 
siddelsestagelse  havde  fundet  Sted  under  Barkocheba. 


*)  Dette  Sagn  hidrører  vel  fra  Aelia  Capitolinas  Kolonisations- 
mønt,  der  fremstiller  en  Pløjemand. 

Den  sidste  Modstand  rejste  Jøderne  i  det  faste  Bether. 
De  rabbinske  Legender  have  de  mest  overdrevne  Fortællinger 
om  denne  Bys  Folketal,  om  Mængden  af  dens  Synagoger 
og  om  Heltegjerningerne  under  dens  Forsvar;  Beretningerne 
fra  Jerusalems  Belejring  under  Vespasian  og  Titus  ere 
aabenbart  paa  fantastisk  Vis  blevne  overførte  paa  Bether. 
I  denne  Borg  holdt  Barkocheba  sig  endnu  en  Stund  mandig 
med  Resten  af  Oprørerne,  til  Romernes  Belejringsmaskiner 
og  Hungeren  brøde  Modstanden,  Bether  blev  erobret  af 
Severus  i  Aaret  135  eller  186,  efter  Rabbinernes  Legender 
den  selv  samme  skæbnesvangre  6te  Avgust,  paa  hvilken 
Jerusalem  tre  Gange  var  falden  under  Fjendens  Sværd. 

Under  Bethers  Ruiner  endte  Jødefolkets  sidste  Helte- 
kamp; medens  Kejserdømmets  Militærmagt  stod  paa  sit 
højeste  Punkt,  vare  Jøderne  det  eneste  underkuede  Folk, 
som  vovede  et  Forsøg  paa  at  gjenvinde  sin  Frihed.  Under 
de  bestaaende  historiske  Forhold  var  dette  Forsøg  en  Hand- 
ling af  fortvivlet  Vanvid;  men  selv  som  saadan  tjener 
det  Jødefolket  til  Ære;  efter  at  deres  nationale  Stat  var 
gaaet  til  Grrunde,  mægtede  Jøderne  ikke  som  Grækerne  at 
indordne  sig  under  Romernes  Verdensorganisme  og  leve 
videre  paa  kosmopolitisk  Vis;  men  deres  Karakter  tro 
maatte  de  heroisk  gaa  til  Grunde  paa  Judæas  Ruiner. 

Barkochebas  Skæbne  er  ubekjendt,  men  mere  lykkelig 
end  Simon  Giora  synes  han  at  have  fundet  en  Krigers  Død; 
Resten  af  Rebellerne  blev  nedhugget,  og  Tusender  af  He- 
bræerne bortførte  som  Slaver.  Romerne  solgte  dem  i 
Hebron,  Abrahams  By,  paa  Torvet  ved  Terebinthetræet,  til 
en  Hests  Pris,  og  hvad  man  ikke  blev  af  med  her,  falbød 
man  i  Gaza  eller  slæbte  i  Trældom  til  Rom  og  Ægypten. 
Nogle  sprængte  Skarer  tyede  ud  i  Arabiens  Ørk  eller  til 
Babylonien, 

Naar  Talmudisterne  fortælle,  at  Judæas  Blodstrømme 
fløde  ud  i  Havet  lige  til  Joppe,  er  dette  en  tilgivelig  Hyperbel, 

da  selv  Dio  Cassius  angiver  Mængden  af  dem,  som  faldt 
for  Sværdet,  til  5h0000  uden  at  medregne  dem.  som  dræbtes 
af  Hunger  og  Pest  Hans  Talangivelser  ere  rimeliges 
tagne  fra  officielle  Beretninger,  maaske  endog  fra  Hadrians 
tabte  Selvbiografi ;  man  pralede  over  for  Senatet  med  Massen 
af  de  dræbte,  thi  krigerske  Lavrbær  vinde  i  Værd  ved  det 
Blod,  hvormed  de  væddes.  Palæstina  var  en  ligbedækt 
Valplads  og  en  øde  Ørk;  >gjennem  de  hærgede  Landskaber 
og  graslagte  Stæder  strejfede  Hyænen  og  Sjakalen«. 

Paa  denne  gruelige  Jødekrig  led  Hadrians  Humanitet 
Skibbrud,  og  her  endte  ogsaa  Bevidstheden  om  den  Lykke, 
hvori  han  hidindtil  havde  svælget  under  sine  Vandringer 
gjennem  Verden;  han  gjensaa  aldrig  mere  Asien.  Ned- 
vendigheden  havde  tvunget  denne  mest  taalsomme  Kejser, 
der  bævede  tilbage  for  enhver  Krig,  til  at  fuldbyrde  Hi- 
storiens mest  rædselsfulde  Straffedom;  han  fuldbyrdede  den 
som  Korner  med  koldt  Blod,  og  man  ter  maaske  sige  med 
mere  Ret  end  Titus  paa  sin  Tid.  Litet  Menneske  med 
Folelse  kan  vel  nægte  Jødefolket  sin  Deltagelse;  men  ingen 
kan  heller  med  rolig  Eftertanke  paastaa,  at  Akibas  og 
Barkochebas  Sejr  vilde  have  betegnet  et  Fremskridt  i 
Asiens  historiske  Udvikling.  Gjeooprettelsen  af  en  selv- 
stændig Jødestat  var  utænkelig  og  umulig;  den  vilde  have 
sprængt  Roms  hele  Magtstilling  i  Syrien,  fra  Evfrat  lige 
til  det  røde  Hav,  og  vilde  i  Steden  for  den  hellenisk- 
romereke  Kultur  havde  sat  en  snæverhjærtet  semitisk  Fana- 
tisme og  en  religiøs  Utaalsomhed  *).  Romerrigets  kosmo^ 
politiske  Ide  havde  ingen  mere  haarduakket  Fjende  end 
Jødefolket,  og  derfor  blev  dette  af  Statshensyn  udryddet; 
dets    sidste   heltemodige  Dødskamp  forekom    Romerne    og 


*)  Renan:  L'église  chrét.,  pag.  213:  ^Les  fanatiques  d'Israel 
combattaient  pour  la  théocratie,  pour  la  liberré  de  vexer  les 
palens,  d'exterminer  tout  ce  qui  leur  semblait  le  mal.-' 

Grækerne  kun  som  en  afsindig  Kejsning  mod  Hadrians 
humane  Regering.  Pausanias  taler  et  Steds  om  denne 
Jødekrig  og  siger:  »Hadrian,  der  var  Kejser  ned  til  min 
Tid,  har  æret  Guderne  paa  det  højeste  og  sørget  for  alle 
sine  Undersaatters  Lykke.  Aldrig  førte  han  af  Vilkaarlighed 
en  Krig-,  men  Hebræerne  i  Syrien  slog  han  ned  med  Magt, 
fordi  de  havde  rejst  sig  mod  ham.« 

Hadrian  vilde  havde  kastet  Vrag  paa  Sejrstegn  over  det 
ødelagte  Judæa,  selv  om  han  personlig  havde  tilkæmpet  sig 
dem:  han  har  ikke  ladet  slaa  nogen  Mønt  med  Indskriften: 
Judaea  Devicta,  som  Tilfældet  var  med  Vespasian  og  Titus; 
kun  Titelen  Imperator  antog  han  for  anden  Gang  som 
Følge  af  den  endte  Jødekrig.  Ingen  lavrbærkronet  Hær 
vendte  tilbage  fra  Palæstina  til  Rom  for  med  prangende 
Bytte  at  drage  i  Triumf  gjennem  Titusbuen  op  paa  Capi- 
tolium.  Hvilket  Sejrsbytte  havde  man  vel  ogsaa  mægtet 
at  opdrive  i  Judæa?  De  Generaler,  som  havde  fert Krigen, 
hædredes  med  Belønninger;  Jødernes  egentlige  Besejrer, 
Julius  Severus,  modtog  en  Triumfators  Æresbevisninger  af 
Kejser  og  Senat*)  og  fik  Statholderskabet  over  Syrien,  medens 
den  oven  nævnte  Tiberius  Severus,  som  havde  styret  dette 
Landskab  paa  Marcellus's  Vegne,  blev  Legat  i  Bithynien. 
Denne  Provins  havde  hidindtil  været  en  proconsularisk,  men 
blev  nu  en  kejserlig  Provins,  og  Senatet  tik  i  Steden  Pam- 
fylien.  Om  Julius  Severus  som  Legat  over  Syrien  ogsaa 
vedblev  at  styre  Judæa,  eller  om  Kejseren  har  givet  dette 
ulyksalige  Land  en  ny  Bestyrer,  er  usikkert;  om  Tineius 
Rufus  høre  vi  intet  nærmere. 

Frygtelige  Forfølgelser  udgik  nu  mod  Barkochebas  Til- 


*)  „Ornamenta  triumphalia  decrevit  ob  res  in  Judaea  prospere 
gestas".  Severus  var  maaske  den  sidste,  som  nød  denne 
Æresbevisning;  før  ham  havde  Cornelius  Palma  mod- 
taget den. 

hængere;  Medlemmerne  af  Synagogen  i  Jamnia  bleve  hen- 
rettede, og  ogsaa  Akiba  maatte  lide  en  kvalfuld  Martyrdød. 
Hadrian  lod  den  mosaiske  Kultus  undertrykke  med  yderste 
Haardhed;  dei  udgik  endog  Forbud  mod  Omskærelsen,  et 
Edikt,  som  under  Hadrians  Efterfolger  drev  selv  den  ynke- 
lige Rest  af  Jodefolket  til  en  ny  Rejsning,  og  Antoniuus 
Pius  saae  sig  tvungen  til  at  ophæve  det;  kun  blev  Om- 
skærelsen af  Ikke-Hebræere  forbudt,  Jøderne  maatte  ikke 
gjøre  Proselyter. 

Israels  sidste  Manddomskraft  var  tilintetgjort  med  de 
fornemme  Slægter,  med  Folkets  Præster  og  Lærere;  men 
ogsaa  Kristenmenighederue  maatte  lide  under  Forfølgelsen. 
Om  de  end  jublede  over,  at  deres  dogmatiske  Opfattelse 
af  den  sande  Messias  var  godtgjort  ved  den  falske  Mes- 
sias's Undergang,  bleve  de  dog  lige  fuldt  trukne  med  i 
Fordærvelsen.  Under  Krigen  skal  Jerusalems  kiistne  Menig- 
hed have  søgt  et  Tilflugtssted  i  Dekapolis,  hinsides  Jorden, 
og  her  lede  de  lige  saa  godt  som  Jøderne  under 
den  romerske  Hævn,  Da  Menighederne  hidindtil  havde 
fastholdt  den  mosaiske  Ritus,  sagde  de  sig  nu  los  herfra 
for  at  skille  deres  Skæbne  fra  Jødernes;  for  første  Gang 
valgte  de  sig  en  Biskop  blandt  de  uomskaarne,  Markus  var 
hans  Navn,  og  saaledes  sønderreves  det  sidste  Baand,  som 
endnu  knyttede  Palæstinas  Kristne  til  Jodedommen. 

Den  Tjeneste,  Titus  havde  udvist  mod  den  nye  Reli- 
gion, fuldstændiggjorde  Hadrian  uden  nogen  Anelse  derom; 
thi  først  efter  at  Jerusalem  for  stedse  var  gaaet  til 
Grunde  som  Jødernes  Hovedstad  og  den  j  udiske  Nation 
udryddet,  kunde  den  kristne  Kirke  blive  kosmopolitisk. 
Jødedommen  selv  blev  ganske  vist  utilintetgjort.  I  Steden 
for  Templet  traadte  Lovbogen,  Mischna  og  Talmud,  hvis 
Begyndelse  falder  i  Akibas  Tidsalder.  Dette  theologiske 
Fornyelsesværk  var  den  sidste  Nationaldaad  af  dette  Folk, 
som   nu   i    sin   Landflygtigheds  Tilstand    over   Jorden   var 

prisgiven  navnløse  Lidelser,  men  i  sin  Trældom  blev 
urokkelig  trofast  mod  J'ædrenes  Gud:  i  Menneskehedens 
Historie  det  eneste  Exempel  paa,  at  et  Folk  kan  vedblive 
at  bestaa  uden  Fædreland,    og   at   dette   kan  erstattes  ved 

en  Religion. 

(Sluttes). 


^sr 


Hexeforfølgelserne 
i  gamle  Dage,  særlig  i  Danmark*) 


J-blandt  alle  Menneskeaandens  Vildfarelser  i  de  svundne 
Tider  er  der  vel  næppe  nogen,  der  i  den  Grad  har  lig  en 
Mare  knuget  Menneskeslægten,  som  Troen  paa  Hexe  og 
andet  Troldtøj,  og  alt  det,  denne  forfærdelige  Overtro  førte 


")  Blandt  Kilderne  skal  jeg  især  fremhæve:  Foraden  de  tor- 
skjellige  Samlinger,  hvori  spredte  Oplysninger  findes  („Danske" 
Saml.,  især  2den  Række,  3dje  og  6te  Bind,  .jyske"  Saml., 
„fynske"  Saml.,  kirkehist.  Saml.,  Dansk  Magasin,  historisk 
Tidsskrift),  samt  mangfoldige  Topografier  fra  Landets  for- 
skjellige  Egne,  blandt  hvilke  især  Kinchs  „Ribe  fra  Refor- 
mationen til  Enevældens  Indforelse"  maa  anføres  —  Udsigt 
over  Hexeprocesserne  i  Norden  ved  R.Nyerup  i  Skand.  Lit. 
Selsk.  Skr.  19de  og  20de  Bind;  Pontoppidans  Annaler,  N. 
M.  Petersens  Lit.  Hist. :  Kolderup-Rosenvinge:  Gamle 
danske  Domme:  sammes  Retshistorie;  Werlauff:  Antegnelser 
til  Holbergs  atten  fcrste  Lystspil,  især  under  „Uden  Hoved 
og  Hale",  og  -Hexeri  eller  blind  Alarm**:  Hfibertz:  Akt- 
stykker angaaende  Aarhus;  Granlund:  Etterretninger  om  de 
i  Ribe  for  Hexeri  brændte  Personer:  Brunsmand:  Kjøge 
Huskors  (sidste  Udg.  1870  ved  L.  Pio),  Fyns  Stiftstidende  for 
1871,  hvor  der  i  Feuilletonen  findes  Skildring  af  de  fynske 
Hexeprocesser,  især  i  Salling  Herred,  ved  S.  Jørgensen; 
for  Udlandets  Vedkommende  især  (foruden  Werlaufi's  anf.  Skr.) 
S  o  1  d  an  :  Geschichte  der  Hexenprocesse,  Stuttg.  1843,  et  Hoved- 
værk, der  dog  har  den  Mangel,  at  de  danske  Forhold  end 
ikke  berøres:  Charles  Richet:   Les  démoniaqnes  d'autrefois 

Hixtorisk  Arkiv.    II.     1884.  15 

i  sit  sørgelige  Følge,  —  de  Hexeforfølgelser  med  Ild  og 
Sværd,  og  især  da  med  Ild,  som  have  sat  en  Skamplet 
paa  de  Aarhundreder,  i  hvilke  de  rasede,  og  i  hvilke  mange 
Tusender,  især  Kvinder,  bleve  levende  brændte  »til  Guds 
Ære«,  som  det  hed;  og  det  er  Tider,  der  slet  ikke  ligge 
saa  langt  fra  vor  Tidsalder:  for  to  Hundrede  Aar  siden  vare 
Hexeforfølgelserne  i  fuld  Gang  over  hele  Evropa,  baade  det 
katholske  og  det  protestantiske,  og  det  er  ikke  en  Gang  et 
Aarhundrede  siden,  at  det  sidste  Hexebaal  blev  tændt  i  vor 
Verdensdel;  det  skete  1793  i  Polen,  hvor  to  Kvinder  af 
Retten  vare  dømte  til  Døden,  fordi  de  havde  røde,  rindende 
Øjne,  og  deres  Naboers  Kvæg  altid  var  sygt ;  det  var  netop 
i  de  Dage,  da  Preussen  tog  den  Del  af  Polen  i  Besiddelse; 
den  kongelig  -  preussiske  Kommission ,  som  havde  faaet 
Underretning  om  Dommen,  sendte  strax  strængt  Forbud 
mod  Fuldbyrdelsen  af  den ;  men  for  sent  —  Kvinderne  vare 
brændte! 

Det  var  en  Epidemi,  der  ikke  holdt  sig  til  et  enkelt 
Land,  men  rasede  overalt,  til  Dels  under  de  samme  Former 
i  de  forskjellige  Lande,  kun  med  de  Nuancer,  som  Klimaet, 
Folkekarakteren  og  andre  Forhold  maatte  medføre;  inden 
vi  derfor  betragte  Hexeforfølgelserne  i  Danmark,  maa  vi 
for  Oversigtens  og  den  bedre  Forstaaelses  Skyld  først  kaste 
et  Blik  paa  denne  Sag  i  dens  Almindelighed,  samt  paa, 
hvorledes  Forholdene  vare  i  de  andre  Lande  i  Evropa,  i  det 
vi  stadig  maa  mindes,    at   hvad   der  berettes  i  denne  Hen- 


et  (i'aujourdhui,  i  Revue  des  deux  mondes  Jan.  og  Febr.  1880; 
Et  Foredrag  at  Prof.  theol.  Sk  ar  stedt  i  Lund  om  Hexepro- 
cesserne  i  Sverige,  aftrykt  i  Kalkars  Theol.  Tidsskr.  1878. 
—  Med  Tak  maa  jeg  nævne  som  dem,  der  have  sendt  mig 
skiiltlige  Oplysninger:  D'hrr  S.  Jørgensen  i  Kistrup  paa 
Fyen,  N.  Siersted  i  Rønne,  og  Kordegn  Viggo  Holm  i 
Nykjøliing  paa  Falster,  hvilken  sidste  til  min  Raadighed  har 
stillet  et  helt  Manuskript  om  Hcxeprocessen  paa  F'alster 
1692—91,  af  hvilket  jeg  imidlertid  af  Mangel  paa  Plads  i 
Hist.  Arkiv  kun  har  kunnet  benytte  en  Ubetydelighed. 

seende  fra  Cdlaudet,  i  Regelen  lige  saa  let  kunde  have 
fundet  Sted  i  vort  Fædreland;  er  der  Forskjel,  er  den 
snarere  kvantitativ  end  kvalitativ. 


I. 

»Du  skal  ikke  lade  en  Troldkone  leve«,  hedder  det  i 
2deu  Mose  Bog,  22  Kap.  18  Vers;  og  med  rette  er  det 
blevet  sagt  oeq  den  svundne  Tid,  at  »Mose  Lov  var  Kirkens 
juridiske  Evangelium«,  vi  kunne  forfølge  Hexeprocesserne 
langt  tilbage  i  Tiden,  ja  det  er  endog  bevist,  at  der  alle- 
rede i  det  sjette  Aarhundrede  af  vor  Tidsregning  har  fundet 
Tortur  Sted  mod  de  mistænkte;  men  skjønt  man  gjennem 
hele  Middelalderen  mærker  forholdsvis  lidt  til  Hexeforfølgelser, 
vilde  det  dog  være  en  stor  Misforstaaelse,  dersom  man 
mente,  at  den  Kiendsgjerning,  at  »Pigen  fra  Orleans«  i 
1431  blev  brændt  som  Hex,  var  en  enestaaende  Frem- 
toning ;  hendes  sorgelige  Drama  havde  et  mindre  bekjendt 
sorgeligt  Efterspil,  i  det  to  unge  Piger  fra  Paris  udspredte 
det  Rygte,  at  de  vare  sendte  af  Gud  for  at  fortsætte  hendes 
Værk;  man  bemægtigede  sig  dem  og  anklagede  dem  for 
Trolddom;  de  theologiske  Doktorer,  der  forhørte  dem,  mente 
snart  at  have  Beviser  paa,  at  de  havde  været  Djævelens 
Redskaber;  den  ene  blev  levende  brændt,  medens  den  anden, 
som  angrede  og  erkj endte,  at  det  ikke  var  en  Engel  fra 
Gud,  men  Djævelen,  der  havde  tilskyndet  hende,  blev 
skaanet.  Mærkværdigt  nok  var  det,  at  hun  blev  skaanet; 
senere  hen  var  i  ideu  ikke  saa  miid,  at  den  lOg  en  angrende 
Troldkvinde  til  Naade;  men  i  det  femtende  Aarhundrede 
var  det  i  Frankrig  sædvanligt,  at  de,  der  frivillig  tilstode, 
bleve  dømte  til  livsvarigt  Fængsel,  hvorimod  de,  af  hvem 
Tilstaaelsen  udpressedes  ved  Tortur,  dømtes  til  Baalet. 

At  Hexeforfølgelserne  have  blomstret  i  Middelalderen, 
og  det   i  ikke    vinge  Grad,    men  ikke   systematisk,    derom 

16* 

overbevises  vi  bedst  ved  den  Bulle,  den  i  mere  end  én 
Henseende  berygtede  Pave  Innocens  den  ottende  udstedte 
1484  (»Summis  desiderantes  aifectibus«),  og  som  især 
gjælder  for  J'ydsklaiids  Vedkommende;  ved  denne  Pavebulle 
blev  der  ligefrem  indsat  Inkvisitorer  til  at  udrydde  Hexene, 
og  den  danner  Grundlaget  for  hele  det  gyselige  dogmatisk- 
historiske System  af  Djævlepagter  og  Djævleforbindelser,  af 
St.  Hansnætter  og  Bloksbjærgsrejser,  af  Kosteskafter  og 
Ovnrager,  der  senere  under  Navnet  »mallens  maleficarum« 
(»Hexehammer«)  blev  en  Kodex  for  Hexeprocesserne. 

Man  skulde  jo  nu  tænke,  at  det  Lys,  der  tændtes  ved 
Keformationen,  maatte  have  været  saa  mægtigt,  at  det  kunde 
have  spredt  de  Taager,  der  dannedes  af  Røgen  fra  Hexe- 
baalene;  men  det  var  langt  fra  at  være  Tilfældet;  om  man 
end  netop  i  selve  Reformationsaarene  ikke  mærker  meget 
til  denne  Overtro,  i  det  Folk  da  havde  ganske  andre  Ting 
at  tænke  paa,  var  den  dog  ingenlunde  udslukket;  tvært  imod 
syntes  der  nogen  Tid  efter  netop  at  komme  Fart  deri;  at 
selv  Luther  var  lige  saa  hildet  deri  som  hele  hans  Samtid, 
se  vi  af  hans  »Tischreden« ;  og,  i  det  her  foregribes  Frem- 
stillingen af  de  særlig  danske  Forhold,  skal  anføres  en 
Ytring  af  den  danske  Reformator  Petrus  Palladius,  Sjællands 
første  evangeliske  Biskop  (f  1560),  som  i  sin  sædvanlige 
halvt-skjæmtende  Tone  giver  en  uhyggelig  Skildring  af  Da- 
tidens Forhold  og  af  hans  egne  Meninger  derom:  »Du  maa 
ikke  tie  med  nogen  Troldkvinde!  de  faa  nu  deres  rette 
Løn,  de  kunne  nu  ikke  længere  bare  sig  i  dette  klare 
Evangeliets  Lys  og  Dag!  de  brændte  jo  en  Hob  tilforn 
af  dem  i  Malmø,  Kjøge  og  andensteds,  og  høre  vi,  at  der 
atter  sidder  en  Hob  greben  i  Malmø,  som  skal  brændes. 
I  Jylland  og  Smaalandene  ere  de  paa  Jagt  efter  dem,  som 
efter  Ulve,  saa  der  blev  nu  nylig  greben  og  brændt  paa 
Als  og  de  andre  omliggende  smaa  Lande  52  Troldkvinder; 
den  ene  røber  den  anden,  og  saa  følges  de  ad  til  hin 
Verden.  —  Kjære  Kvinde,   jeg  kynder   dig  et   godt  Raad: 

der  kunde  komme  til  dig  Hofmænd  udi  Bønderklæder,  med 
Buxer  paa,  og  have  en  Klud  om  Benet,  og  sperge  dig  om 
Raad:  »Kjære  Kvinde,  se,  hvilket  Ben  jeg  har;  véd  I 
ingen  Raad  til  at  signe  mig  det?«  —  paa  det  de  kmine 
faa  et  Ord  af  din  Mund,  strax  gribe  fat  paa  dig,  at  du 
kan  komme  ud  til  hin  Galge  at  brænde  op  i  Faldaske  med 
Skind  og  Ben;  det  er  din  Ret!«  Og  den  omtrent  samtidige 
beromte  danske  Theolog  Niels  Hemmingsen  (f  1600)  ytrer 
ved  Omtalen  af  dem,  som  saae  igjennem  Fingre  med 
Hexene:  »Hvo  det  gjør,  han  skal  vide,  at  det  er  en  grum 
Barmhjærtighed,  som  sparer  nogle  faa  onde  til  manges 
Skade  og  Fordærv.« 

Saadanne  Ytringer  behøvede  ikke  at  gjentages  ret  ofte; 
de  faldt  i  en  alt  for  vel  beredt  Jordbund,  og  det  baade  i  de 
katholske  og  i  de  protestantiske  Lande;  i  det  Punkt  vare 
Modstanderne  enige,  selv  om  Motiveringen  kunde  være  for- 
skjellig;  thi  i  de  protestantiske  Lande  blev  Trolddom  og 
Hexeri  ofte  benævnet  med  Ordet  » Papisten« ,  det  betragtedes 
altsaa  som  en  Levning  fra  Pavedømmets  Mørke;  og  da  alt, 
hvad  der  stammede  fra  Katholicismen,  regnedes  for  Djæve- 
lens Gjerninger,  bleve  disse  to  Begreber  omtrent  synonyme ; 
undrede  man  sig  end  over,  at  der  paa  én  Gang  kom  saa 
mange  Hexe,  fandt  man  dog  snart  Gaadens  Løsning,  i  det 
man  troede  at  kunne  skjenne,  at  Djævelen  formedelst  Sand- 
hedens fremstraalende  Lys  nu  var  bleven  i  højeste  Grad 
forbiti-et  og  arrig.  Paa  lignende,  eller  modsat,  Maade,  lige- 
som man  vil,  var  Tankegangen  jo  blandt  Katholikerne,  at 
enhver,  der  hyldede  Luthers  eller  Kaivins  Lære,  maatte 
være  besat  af  Djævelen,  og  som  Følge  deraf  maa  det  ikke 
undre  os,  at  de  berygtede  Kjætterdommere  tillige  fungerede 
som  Hexedommere;  det  var  Inkvisitionens  dobbelte  Virk- 
somhed. 

Hvor  mange  Tusende  Mennesker  der  ere  blevne  brændte 
for  Trolddom  her  i  Evropa,  blot  siden  Reformationen,  er 
ikke  godt  at  sige,  endog  blot  tilnærmelsesvis;    men  det  er 

saa  store  Tal,  det  drejer  sig  om,  at  vi  have  ondt  ved  at 
fatte  det;  alene  de  Tal,  der  i  det  følgende  skulle  nævnes, 
ere  saa  forfærdende  store,  som  de  færreste  vistnok  have 
anet,  og  de  ere  dog  kun  som  Draaber  i  Havet.  Det  var 
ikke,  som  om  nogle  Mennesker,  eller  endog  som  om  mange 
Mennesker  vare  besatte,  men  som  om  hele  Tidsalderen  var 
besat;  besat  var  den  virkelig  af  Forfolgelseslyst,  og  for- 
blindet var  den  i  den  Grad,  at  jo  mere  urimelige  og  van- 
vittige Ting,  der  fortaltes  om  Hexe  og  deres  Uvæsen,  desto 
'mere  sandsynlige  og  troværdige  fandt  man  dem.  Saaledes 
bleve  et  Sted  i  Tyskland  fem,  sex  Kvinder  anklagede  for 
paa  Kirkegaarden  at  have  opgravet  et  nylig  afdød  Barns 
Lig  og  kogt  Hexesalve  af  det;  de  tilstode  under  Torturen; 
men  da  en  Mand,  der  var  gift  med  en  af  disse  Kvinder, 
lod  Graven  aabne  i  Overværelse  af  flere  Vidner,  deriblandt 
Stedets  Gejstlighed,  og  man  fandt  Liget  ufortæret  i  Kisten, 
skulde  man  jo  tænke,  at  Faren  snart  maatte  drive  bort  fra 
deres  Hoveder;  men  Inkvisitoren  tænkte  anderledes:  han 
erklærede  det  opgravede  Barnelig  for  et  Djævelens  Blænd- 
værk og  paastod,  at  da  Kvinderne  havde  tilstaaet,  maatte 
deres  Tilstaaelser  gjælde  mere  end  det,  man  saae  for  sine 
Øjne;  de  bleve  virkelig  brændte. 

Det  var  farligt  for  Folk  at  leve  i  de  Dage :  ingen  var 
sikker;  man  fejler  meget  ved  at  antage,  at  det  kun  var 
gamle  Kvinder  af  ringe  Stand,  der  kom  til  at  lide  Døden 
paa  Baalet;  nej,  der  existerer  fra  nogle  Steder  i  Tyskland 
og  Frankrig  Lister  over  de  brændte,  og  af  dem  ser  man, 
at  ingen  Alder,  intet  Kjøn  og  ingen  Stand  var  sikker; 
maaske  nok  Flertallet  var  Kvinder,  men  f.  Ex.  paa  Island 
viser  sig  dog  det  modsatte  at  have  været  Tilfældet;  i  de 
katholske  Lande  var  det  en  uforholdsmæssig  Mængde 
Præster  og  Nonner,  der  maatte  holde  for;  men  vi  finde 
paa  de  sørgelige  Lister  alle  Slags  Folk,  lige  fra  Ministre 
og  Domherrer,  Borgmestre  og  Jurister,  Læger  og  Natur- 
forskere   og    ned    til    Marionetmænd,    Slangetæmmere    og 

andre  Vagabonder;  undertiden  slap  en  mistænkt  Mand  eller 
Kvinde  med  at  blive  landsforvist;  men  hvor  skulde  saa  de 
de  ulykkelige  Mennesker  ty  hen?  kom  de  til  et  fremmed 
Land,  hvis  Sprog  de  ikke  kjendte.  vare  de  ret  egenlig 
komne  »af  Asken  og  i  Ilden«;  der  var  da  sjælden  nogen  Red- 
ning for  dem ;  det  kan  ikke  nægtes,  at  det  var  paa  en  radikal 
Maade  at  rense  Landet  for  Landstrygere;  om  en  Mand,  der 
blev  brændt, ,  faar  man  den  statistiske  Oplysning  anført 
helt  gemytlig,  at  »han  var  den  tykkeste  Mand,  man  havde 
kjendt  i  Schwabenland«.  Det  var  ikke  alene  voxne  Menne- 
sker, men  ogsaa  Bern,  ja  selv  Børn  paa  otte  Aar  finder 
man  paa  Listerne;  thi  Mødre  indviede  undertiden  deres 
Bern  fra  Fødselen  af  til  Djævelens  Gjerninger;  en  katholsk 
Præst,  der  blev  brændt  i  en  Alder  af  21  Aar,  maatte  saa- 
ledes  tilstaa,  at  han  havde  givet  det  Offer,  han  fik,  da  han 
sang  sin  første  Messe,  til  sin  Moder  til  Tak  derfor.  En  af 
Hexeforfølgerne  i  Frankrig  erklærede,  at  ikke  alene  burde 
man  dræbe  de  voxne  unge  Mennesker,  men  ogsaa  Børn 
under  tolv  Aar,  naar  de  gave  sig  af  med  Trolddom;  i  sidste 
Tilfælde  vil  han  dog  være  saa  naadig  at  lade  dem  slippe 
for  den  ellers  sædvanlige  strænge  Tortur;  de  maatte  slippe 
med  en  mildere  Grad. 

Enhver,  der  saae  en  blive  anklaget  eller  dømt  for 
Hexeri,  maatte  være  bange  for,  at  der  vilde  komme  til  at 
lyde  et  »Cras  tibi« ;  thi  ingen  kunde  vide  sig  sikker,  den 
mindste  Begivenhed  var  nok  til  at  tænde  et  Baal;  her 
nogle  Exempler  fra  Udlandet:  Nogle  rejsende  vare  farne 
vild  paa  Vejen;  det  var  naturligvis  den  gamle  Kone,  de 
havde  mødt  ved  Udgangen  af  Byen,  der  havde  torhexet 
Vejen  for  dem;  kunde  de  faa  fat  paa  hende,  var  hun 
temmelig  sikker  paa  Baalet.  —  Et  Fruentimmer  blæste  ind 
i  Skorstensilden  for  at  faa  den  til  at  blusse  op,  en  Gnist 
derfra  fløj  op  paa  Kinden  af  en  anden,  hun  blev  angest  og 
nedkom  for  tidlig;  det  var  naturligvis  Vidnesbyrd  nok. 
Naar    et    Hagelvejr    trak    hen     over     en    Egn,     og    en 

gammel  Kone  netop  var  ude  paa  Marken,  var  det  selv- 
følgelig hende,  der  havde  bevirket  det.  —  En  havde  ved  et 
Bryllupsgilde  faaet  ondt  i  Maven,  og  i  samme  Øjeblik  var 
den  anklagede  gaaet  forbi  Bryllupshuset,  saa  man  vidste  jo, 
hvem  der  var  Skyld  deri,  —  En  anden  Bryllupsfest  i  Tysk- 
land (1603)  endte  meget  tragisk:  en  rig  Borgerkone  gjorde 
sin  Datters  Bryllup  og  sendte  i  Dagens  Anledning  Suppe^ 
Kjød  og  Vin  til  Byens  fattige;  en  Barselkone  forspiste  sig 
i  den  gode  Bryllupsmad,  blev  syg  og  døde  nogle  Dage  efter, 
men  havde  fer  sin  Død  udtalt  som  sin  Mening,  at  hendes 
Sygdom  kom  fra  Maden;  Konen  kom  i  den  Anledning  i 
ondt  Rygte,  dog  den  Gang  drev  det  foreløbig  over;  men 
fem  Aar  efter  kom  Sagen  op  igjen  og  endte  med,  at  baade 
Moder  og  Datter  bleve  brændte,  efter  at  den  sidste  havde 
atiagt,  en  saakaldet  »frivillig  Tilstaaelse«  —  NB.  under 
Torturen!  —  Alt  kunde  gjælde  som  Indicier:  et  Ord,  især 
en  Trusel,  der  maaske  mange  Aar  i  Forvejen  var  undsluppen 
den  anklagede,  var  ofte  nok  til  at  fælde  Dommen;  eller 
Slægtskab  med  en  mistænkt,  eller  Angivelse  fra  en  saadan; 
eller  hurtig  erhvervede  Kundskaber  eller  hastig  tiltagende 
Velstand,  og  utallige  andre  Omstændigheder  tjente  til  at 
vække  Mistanken  og  til  at  styrke  denne,  naar  den  en  Gang 
var  vakt;  selv  de  hinanden  mest  modsatte  Ting  kunde  blive 
ansete  for  Kj endemærker,  saa  den,  der  vilde  undgaa  Skylla, 
faldt  meget  let  i  Karybdis:  kom  et  Menneske  kun  sjælden 
i  Kirke,  var  det  mistænkeligt;  men  det  kunde  jo  ogsaa 
tænkes,  at  han  var  en  flittig  Kirkegænger  for  saaledes  at 
ville  vælte  Mistanken  fra  sig ;  —  naar  en,  der  blev  fængslet, 
var  frygtsom,  var  dette  et  Tegn  paa  en  ond  Samvittighed; 
men  var  den  anklagede  ved  godt  Mod,  var  det  naturligvis 
Djævelen,  der  havde  forstokket  og  forhærdet  vedkommende. 
Saaledes  ogsaa:  to  Personer,  der  havde  fælles  Logis,  bleve 
begge  syge ;  den  ene  døde  —  det  var  naturligvis  Værtindens 
Skyld;  den  anden  kom  sig  —  nu  var  Værtinden  bleven 
bange  for,  at  hendes  Trolddom  skulde  opdages.  —  I  1574 

brændte  mau  i  Burgund  en  ulykkelig  gal  Mand  ved  Navn 
Giles  Garnier,  der  løb  paa  alle  fire  omkring  i  Skovene  og 
aad  Smaabørn,  »og  det  endog  paa  Fastedagene«,  tilføjer 
Dommen  meget  naivt.  —  Et  Sted  havde  et  Barn  strakt  sig 
ud  af  et  aabent  Vindue  for  at  tage  en  Fuglerede  under 
Taget,  men  Barnet  faldt  ned  og  slog  sig  ihjel;  det  var 
naturligvis  en  Hex  Skyld  i,  man  tik  Mistanke  til  en  Kvinde, 
som  blev  fert  til  Forhør;  paa  én  Gang  gav  hun  sig  til  at 
stirre  hen  i  en  Krog  af  Salen.  »Dér  sidder  min  Mester 
henne«,  i-aabte  hun,  »han  ser  rædsom  ud,  han  har  krumme 
Krebsekløer  og  to  Horn  i  Panden«;  Dommeren  undersøgte 
forfærdet  den  rædselsfulde  Krog,  men  kunde  intet  opdage; 
dog  Troldkvindens  Ord  maatte  jo  staa  til  Troende,  og  hun 
blev  brændt. 

Her  ledes  vi  hen  til  det  Sporgsmaal,  der  saare  let  paa- 
trænger sig:  »Saae  Kvinden  virkelig  noget  i  Krogen?«  Og 
fremdeles:  »Hvorledes  forholdt  det  sig?  Mente  virkelig 
de  anklagede,  at  de  vare  besatte  af  Djævelen?«  —  Her  er 
en  vid  Mark  for  Gisninger  af  alle  Slags,  og  vi  staa  her 
overfor  en  af  de  store  psykologiske  Gaader,  der  aldrig  ?ille 
blive  løste,  og  kun  antydningsvis  kunne  vi  komme  Løs- 
ningen lidt  nærmere  ved  at  antage,  at  mange,  der  maaske 
fra  først  af  vare  saare  langt  fra  at  tro  sig  som  Meddanser- 
inder  paa  Bloksbjærg,  fordi  de  havde  brugt  et  eller  andet 
undergjørende  Ord  eller  en  Trylleformular,  paa  én  Gang, 
naar  ilistanken  var  vakt  imod  dem,  og  Fantasien  hos  dem 
fik  frit  Lov  til  at  raade,  kom  paa  den  Tanke,  at  der  dog 
virkelig  maatte  være  noget  i  de  Beskyldninger,  den  velvise 
Øvrighed  rettede  imod  dem.  Hvad  mangen  Kvinde  maaske 
end  ikke  havde  dremt  om  i  Søvne,  er  ofte  ved  Torturens 
Hjælp  kommet  til  at  staa  lyslevende  for  dem,  eller  ved 
Skræk  for  Torturen,  især  naar  de  en  Gang  havde  prøvet 
dens  Rædsler,  og  saa  til  med,  naar,  hvad  ofte  var  Tilfældet, 
Skarpretteren  stod  med  draget  Bøddelsværd  ved  Siden  af 
Pinebænken  og  truede  med  at  hugge  Hovedet  af  dem,  hvis 

de  ikke  bekjendte,  hvad  der  ønskedes;  at  bekjende  var  jo 
altid  at  opnaa  lidt  Udsættelse,  og  til  den  satte  de  deres 
Haab;  var  nu  desuden  Forhørsdommeren  saa  venlig  at 
lægge  Spørgsmaalene  lidt  behændig  til  rette  for  dem,  saa 
de  blot  behøvede  at  svare  Ja,  gik  Sagen  grumme  nemt  fra 
Haanden;  og  hvad  de  ikke  selv  kunde  finde  paa,  dertil 
vidste  Pinebænken  kun  alt  for  godt  Hjælp.  Naar  da  en 
muligvis  havde  tilstaaet,  kom  jo  den  sørgelig  bekjendte 
menneskelige  Tanke,  »commune  naufragium  dulce«  :  de  søgte 
at  drage  andre  med  sig  i  Fordærvelsen,  og  det  især  af  de 
fornemme  Stænder,  i  det  de  haabede,  at  disses  Slægtninge 
skulde  interessere  sig  for  dem  for  de  senere  anklagedes 
Skyld.  Mange  af  de  anklagede  have  ligefrem  villet  gjøre 
sig  interessante  ved  deres  Tilstaaelser,  og  det  synes,  som 
om  nogle,  efter  at  være  komne  til  Retterstedet,  hvor 
det  opstablede  Baal  viste  dem,  at  alt  Haab  for  dem  var 
ude,  have  haft  den  blandede  Fornøjelse  at  gjere  Løjer  med 
hele  Sagen  og  at  ville  indbilde  Dommeren  og  de  andre  til- 
stedeværende saa  mange  gruopvækkende  Ting  som  muligt, 
og  at  de  have  gjort  Forbrydelserne  langt  værre,  end  de  i 
Forvejen  ansaas  for  at  være;  og,  som  oven  for  bemærket, 
jo  mere  afsindig  en  Fortælling  var,  desto  mere  sandsynlig 
forekom  den  Dommerne  at  være.  I  det  hele  taget  var  det 
saa  mærkværdige  Opfattelser  af  Djævelens  Person,  at  man 
ligefrem  maa  sige,  at  de  Folk,  der  kom  med  sligt,  have 
været  aldeles  afsindige ;  saaledes  lyder  Begyndelsen  af  en 
Retsakt  (meget  lovende) :  »For  nogle  Aar  siden  havde 
Satan  eftergivet  Hexene  den  Smørafgift  (!),  de  hidtil  havde 
maattet  udrede  til  ham,  imod  at  de  til  Gjengjæld  skulde 
bringe  ham  saa  mange  desto  flere  Børn.«  Og  naar  de  ikke 
bragte  saa  mange  Børn,  som  han  forlangte,  blev  han  vred  og 
revsede  dem  korporlig;  og  ligeledes  skulde  de,  der  forsømte 
Hexegildet  eller  opførte  sig  upassende  ved  det,  straffes 
med  Bøder  eller  paa  Kroppen.  Hexene  skildre  ham  dog 
ogsaa  som  den,  der  ikke  altid  var  saadan  en  gnaven  Herre; 

»ofte  sidder  han  dér  med  et  Udtryk  af  Mildhed,  elsker  en 
Spøg,  lader  dem  springe  Buk,  eller  trækker  Kosteskaftet, 
de  ride  paa,  bort  fra  dem.  saa  de  falde,  og  ler  da,  saa 
Bugen  ryster,  eller  han  spiller  yndige  Melodier  for  dem  paa 
Harpe.«  Hvad  siger  man  vel  om  en  saadan  Beretning  fra 
den  berygtede  Hexeforfelgelse  i  Dalarne  i  1670,  der  kostede 
85  Mennesker  Livet,  at  >  undertiden  blev  han  syg  og  lod 
sig  kopsætte,  og  en  Gang  dode  han  endog  en  kort  Tid  « 

Dette  kun  som  nogle  betegnende  Exempler  paa,  hvor 
langt  Galskaben  kunde  gaa;  og  iiaar  hertil  kommer,  at  Natur- 
videnskaberne vare  omtrent  et  »terra  incognita«  i  hine 
Tider,  undgik  næppe  nogen,  der  havde  lidt  Kjendskab  til 
til  dem,  at  blive  anset  for  en  Troldmand;  at  lofte  Sloret 
for  Naturens  Hemmeligheder,  ansaas  ligefrem  som  en  For- 
mastelse mod  Gud.  Naar  Luften  saaledes  ligesom  var 
svanger  med  Frygt  for  Hexe,  kan  det  ikke  fejle,  at  njange 
have  benyttet  denne  Frygt  til  derved  at  opnaa  deres  for- 
bryderske Hensigter.  Vi  se  saaledes  af  en  Proces,  der 
1666  førtes  i  Holsten  imod  otte  unge  Piger  i  en  Alder  af 
en  Snes  Aar,  at  disse  Piger  bekjendte,  l.vorledes  Djævelen 
var  kommen  til  dem  om  Natten  i  Skikkelse  af  en  eller  anden 
dem  bekjendt  Bondekarl,  til  en  af  dem  i  Skolemesteren 
Asmus  Tvedes  Skikkelse;  disse  otte  ulykkelige  Kvinder  til- 
stode alle,  at  de  havde  overgivet  sig  til  I)jævelen  med  de 
Ord:  »Hier  trete  ich  ihr  Nest,  und  verlasse  unsern  Herrn 
Jesum  Christ«;  de  bekjendte,  at  de  havde  født  Mus.  SkTub- 
tudser  og  Oldenborrer  til  Verden,  kun  en  af  dem  havde  født 
et  Barn,  der  var  et  Kvarter  langt.  Maa  man  end  undre 
sig  over  disse  ulykkelige  Kvinders  Overtro  og  deraf  føl- 
gende sørgelige  Endeligt,  maa  man  dog  endnu  mere  undres 
over,  at  Dommerne  vare  i  den  Grad  slagne  med  Blindhed; 
thi  det  er  jo  ganske  tydeligt,  at  man  maa  vende  Sa^en 
helt  om:  det  var  ikke  Djævelen,  der  iførte  sig  Menneske- 
skikkelse, men  det  var  Asmus  Tvede  og  Konsorter,  der 
lode  sig   se    i  Djævleskikkelse    for    at    forvirre    de    arme 

Pigers  Fantasi  og  saaledes  opnaa  deres  urene  Hensigter. 
Naar  Jupiter  optraadte  som  Don  Juan,  var  det  ofte  i 
Skikkelse  som  et  eller  andet  Dyr,  f.  Ex.  en  Svane;  paa 
lignende  Maade  er  det  vel  ofte  gaaet,  at  en  Forfører  er 
kommet  i  Skikkelse  af  et  Dyr  og  har  udgivet  sig  for 
Djævelen,  og  bag  efter  har  Samvittighedsnag  og  den  op- 
skræmmede  Fantasi  ladet  Kvinderne,  maaske  i  et  Slags 
Delirium,  se  baade  Harer  og  Katte  og  andre  Dyr,  som  de 
mente  vare  Djævelens  Boliger. 

Privat  Had  og  Fjendskab,  Brødnid  og  Skinsyge  har 
aldrig  paa  nogen  grundigere  Maade  kunnet  faa  Hævnen 
iværksat  end  ved  at  rejse  en  Anklage  mod  Modstanderen 
for  Hexeri ;  saa  tog  den  tjenstvillige  Øvrighed  Sagen  i  sine 
Hænder,  og  da  skulde  det  gaa  sært  til,  hvis  ikke  det 
ønskede  Maal  naaedes.  Skjont  vi  have  mangfoldige  Exempler 
paa,  at  en  Ægtemand  tappert  har  værget  og  værnet  om 
sin  anklagede  Hustru,  har  det  dog  vist  ogsaa  ofte  været 
Tilfældet,  at  en  Mand  har  syntes,  det  var  ganske  nemt 
saaledes  at  blive  af  med  sin  Kone;  et  Exempel  skal  anføres: 
en  Mand  lagde  en  Nat  Mærke  til,  at  hans  Kone  ikke  trak 
Vejret  lydelig;  han  kneb  hende  i  Armen,  men  heller  ikke 
det  mærkede  hun;  saa  galede  Hanen,  og  da  hun  vaagnede 
i  det  samme,  var  det  jo  aabenbart,  at  hun  var  en  Hex.  der 
lige  kom  hjem  fra  Hexeforsamlingen ;  Manden  angav  hende, 
og  hun  blev  brændt. 

Man  skulde  ellers  tænke,  at  det  vilde  være  naturligt, 
om  Dommerne  for  at  overbevise  sig  om  Klagernes  Rigtighed 
lod  de  anklagede  aflægge  Prøver  paa,  hvad  de  duede  til; 
i  saa  Fald  vilde  vel  de  fleste  Klager  være  faldne  til  Jorden; 
men  der  findes  yderst  sjælden  Tegn  til,  at  noget  saadant 
Forlangende  er  stillet,  og  Sagen  er  vel  den,  at  Dommerne 
have  været  angest  for  ved  eii  saadan  Opfordring  og  Tilladene 
ret  at  faa  de  onde  Magter  slupne  løs  i  al  deres  Vælde;  thi 
det  er  vanskeligt  at  sige,  hvem  der  har  været  mest  befængt 
med  Overtroen,  enten  Dommerne  eller  de  anklagede;  under- 


Hexeforfølgelserne.  241 

tiden  synes  det  endog,  som  om  de  mistænl^te  Kvinder 
repræsenterede  den  sunde  Fornuft  over  for  de  gejstlige  og 
verdslige  Dommere;  vi  se  saaledes  af  et  Forhør  i  den  store 
Hexeproces  1676  i  Stockholm,  at  den,  der  synes  at  have 
været  den  eneste  fornuftige  i  det  hele  »angenemme  Kom- 
pagni«, var  den  for  Hexeri  beskyldte  Anne  Mogensdatter; 
hun  blev  bl,  a.  af  et  otte  Aars  Barn  Kirsten  Eriksdatter 
beskyldt  for  fire  Gange  hver  Nat  at  fere  hende  og  en  hel 
Del  andre  Børn  til  Blaakulla:  hun  fortalte,  at  Anne 
Mogensdatter  laa  hos  »den  lede«  under  Bordet,  kyssede  og 
klappede  ham  og  dansede  med  ham;  den  foregaaende  Nat 
havde  Anne  redet  til  Blaakulla  paa  en  Hest  og  paa  en 
Karl,  og  havde  haft  de  samme  Klæder  paa  som  nu  for 
Retten.  Anne  Mogensdatt^r  sagde  aldeles  godt  og  rigtig: 
»Om  jeg  kunde  frelse  Børnene  ved  mit  Blod,  vilde  jeg 
gjærne  lade  mit  Liv;  ogsaa  vilde  Børnene  vistnok  blive 
frelste,  hvis  ikke  Forældrenes  Ondskab  var  saa  stor,  hvis 
de  bade  til  Gud  og  ikke  kastede  Skyld  paa  de  uskyldige; 
holdtes  Børnene  bedre  til  Skole,  bleve  de  nok  fri.  Jeg 
vilde  gjærne  betale  Præsten  for  dem,  om  jeg  end  derved 
skulde  bringes  i  Armod«.  Det  nyttede  hende  ikke,  at  hun 
meget  logisk  bemærkede,  at  »naar  Børnene  sagde,  at  de 
førtes  til  Hexeforsamlingen,  medens  de  sov,  maatte  det  jo 
være  en  Drøm«;  —  hun  dømtes  med  flere  fra  Livet,  og  da  de 
slap  for  Torturen,  gik  de  i  Døden  med  Bevidnelsen  om 
deres  Uskyldighed;  vare  de  blevne  truede  med  Tortur, 
havde  de  nok  bekjendt,  hvad  man  havde  forlangt  af  dem, 
da  Frygt  for  Pinebænken  i  Regelen  var  større  end  Kjær- 
lighed til  Livet.  Ved  samme  Tid  domtes  en  Kvinde  til 
Baalet  i  Stockholm;  hun  hed  Magdalene  Madsdatter  og  blev 
af  tre  Tjenestepiger  og  nogle  Bom  beskyldt  for  Trolddom, 
ja  selv  to  af  hendes  Døtre  beskyldte  hende  derfor  og  ud- 
sagde, at  de  saae  Djævelen  staa  ved  hendes  Side  i  Ketten; 
den  yngste  Datter  fulgte  hende  til  Baalet  og  vedblev  hele 
Tiden    at  formane  hende    til    at   bekjende,    men  forgjæves. 

Det  maa  have  været  en  meget  graverende  Anklage,  der  har 
været    rettet   imod   hende,    da  hun  dømtes   til  at   brændes 
levende,  hvilket  ellers    var   meget  sjælden   i  Sverige,    hvor 
de  dødsdømte  i  Regelen  først  bleve  henrettede   med  Sværd, 
hvorpaa   det    afsjælede   Legeme    overgaves    til    Flammerne. 
Ved  Udførelsen    af  Dødsstraffen   var    der   nemlig   stor  For- 
skjel  paa  Fremgangsmaaden  i  de  forskjellige  Lande:  Regelen 
var  Baal  og  Brand;    kun  sjælden   og  da  især  i  den  senere 
Tid   fik   en,   der  var   dømt   for  Trolddom,    som   en    særlig 
Begunstigelse  Lov  til  at  blive  halshugget  og  kristelig   be- 
gravet, saaledes  som  den  adelige  Jomfru  Kristence  Kruckow, 
der  1621    blev  henrettet  i  Odense,    og   af  hvis  Midler  der 
stiftedes  et  Legat  for  studerende.     Det  var,    som  om   man 
var    bange  for,    at  Legemet   selv    efter  Døden    ikke  skulde 
lade  de  efterlevende  i  Fred,  medens,  naar  Asken  blev  spredt 
for  alle  Vinde,  den  jo  netop  kom  hen  til  »den  Fyrste,  der  har 
Magt  i  Luften«  (Eph.  2,  2.),  og  til  hvem  Hexene  i  deres  levende 
Live    havde    solgt    sig  med  Hud    og  Haar.     Medens    man, 
som  oven  for  bemærket,  i  Sverige  i  Regelen  var  saa  forholdsvis 
human  først  at  halshugge  de   til  Baalet  dømte,   og  medens 
man  i  Danmark  plejede  at  kaste  et  Pund  Krudt  paa  Baalet, 
saa   snart   det  var    kommet   i  Brand,    for  saaledes    ved   en 
Explosion  at  gjøre  Pinen  kortere,  var  man  i  andre  Lande  saa 
barbarisk  at  bruge  vaadt  Brænde,    hvorved    selvfølgelig  de 
ulykkeliges  Pinsler   forlængedes  grusomt.     Naar  de   vidste, 
hvilke  Pinsler  der  forestod  dem  paa  Baalet,    kan   man  ikke 
undres   over,   at   de    ved  Selvmord    søgte    at   unddrage   sig 
disse,    naar  de  kunde    faa  Lejlighed  dertil ;    i    saa  Tilfælde 
var  det   kun   det  døde  Legeme,    der    kastedes    paa  Baalet; 
eller   undertiden    har    det   vel   været    en    menneskekjærlig 
Fangevogter,  der  har  aflivet  dem  Natten,  førend  Exekutionen 
har  skullet  finde  Sted ;    men  det  mentes  i  Regelen,    at   det 
saa  var  deres  Ven  Djævelen,  der  havde  knækket  Halsen  paa 
dem  i  Fængslet    for  at  skaane    dem   for  Ildens  Pine.     Om 
en  Kvinde,  der  skulde  brændes,    fortælles   det,    at   det  lige 

til  det  sidste  var  klart,  at  huu  havde  va&ret  svært  i  Pagt 
med  Djævelen,  der  søgte  at  redde  hende  ved  at  lade  eu 
saa  tæt  Regn  falde,  at  det  næsten  ikke  var  muligt  at  faa 
Ild  i  Brændet,  —  men  det  hjalp  hende  ikke. 

Det  var  i  alle  Henseender  en  barbarisk  Tidsalder,  bar- 
barisk Grusomhed  og  barbarisk  Overtro.  Ved  de  strænge 
Straffe  mente  man  at  kunne  dæmpe  alt  Uvæsen,  baade  i 
denne  og  i  andre  Retninger;  men  her  blev  det  onde  netop 
værre;  ved  de  mangfoldige  Dødsstraffe,  der  exekveredes  for 
alle  Slags  Forbrydelser,  tabte  sig  den  naturlige  Rædsel  for 
dem,  saa  de  ikke  længere  stode  afskrækkende;  ja,  det  gik 
saa  vidt,  at  der  til  enkelte  Tider  endog  ræsonneredes  saa- 
ledes,  at  ingen  Død  kunde  være  saligere  end  Døden  for 
Mestermandens  Sværd;  aldrig  kunde  man«gaa  bedre  beredt 
ind  i  Evigheden  end  da  o.  s.  v.!  At  en  slig  Tankegang 
endog  kunde  føre  til  Forbrydelser,  vil  let  indses;  man  kan 
næsten  kalde  det  et  Slags  Selvmord,  begaaet  ved  andre. 
Ved  de  mange  Henrettelser  afstumpedes  Følelsen  for  det 
rædselsfulde  ved  dem;  det  var  et  Skuespil,  hvortil  strømmede 
gamle  og  unge.  Mænd  og  Kvinder,  rige  og  fattige,  lærde 
og  Lægfolk.  Biskop  Birkerod,  der  var  født  1658.  fortæller 
i  sine  bekjendte  Dagbøger,  at  i  November  1670  blev  en 
Kvinde  brændt  for  Trolddom  i  Særslev  Sogn  paa  Fyn;  dér 
synes  han  ikke  at  have  været  til  Stede,  men  det  naaedes 
næste  Aar,  da  han  skriver  under  26  Juni:  »Var  jeg  med 
et  stort  Kompagni  Venner  og  Kyndinger  af  Odense  bort- 
rejst og  saae  en  Troldkvinde  brændes  i  Vissenbjerg  Sogn 
henad  Kl.  11  om  Formiddagen,  paa  hvilken  Tid  man  fik 
Nymaane«;  lige  saa  betegnende  for  Tidsalderen  er,  hvad 
han  beretter  som  et  af  sine  første  Minder,  nemlig  at  han  i 
en  Alder  af  5V4  Aar  var  til  Stede  ved  Henrettelsen  af  en 
Morder,  Hattemager  Knud  Basse  i  Odense;  han  fortæller, 
at  han  stod  i  Peder  Pedersen  Lerches  Sal  mellem  Sogne- 
præsten af  Kjøge  Niels  Randulf  og  dennes  Hustru;  »des- 
uden   vare    mange    andre    fornemme    Spektatores    samlede, 

baade  af  indenbys  og  udenbys  Kyndinger,  og  blandt  anden 
Diskurs  havde  de  deres  Skjerts  med  Byfogden  Antoni  Ottesen, 
fordi  han  havde,  førend  Justifikationen  skulde  foregaa,  traadt 
efter  gammel  Vis  ind  i  Kredsen  og  lyst  Fred  over  Bøddelen, 
efter  som  samme  Bøddel  ingen  havde  henrettet  tilforn«. 
Det  var  altsaa  en  helt  gemytlig  Passiaren  som  i  Mellem- 
akterne i  et  Theater;  man  skulde  ellers  tænke,  at  Øjeblikket 
maatte  være  saa  alvorligt  baade  for  den  Kjøge-Præst,  der 
dede  som  Bergens  Biskop,  og  for  alle  de  andre  tilstede- 
værende, at  de  ved  den  Lejlighed  maatte  have  haft  andre 
Tanker  end  saadan  »Skjerts«.  Om  Hexebaalene  have  vi 
vistnok  endnu  et  Minde,  som  fra  de  Slægter  af  Børn,  der 
i  hine  Tider  have  været  Øjenvidner  til  Rædslerne,  er  blevet 
forplantet  ved  en  Tradition  ned  til  vore  Dage;  jeg  mener 
herved  det  ingenlunde  farefri  Legetøj,  der  kaldes  »Trold- 
kælling«, og  som  Børn  stundom  lave,  naar  de  kunne  komme 
til  det,  uden  deres  Forældres  Vidende  og  mod  deres  Vilje; 
det  bestaar  af  Krudt,  som  efter  at  være  gjort  fugtigt  æltes 
til  en  Dejg,  hvoraf  der  da  formes  en  Figur,  som  der  tændes 
Ild  i;  den  brænder  da  langsomt,  men  sprutter  og  giver 
megen  Røg  fra  sig.  Det  er  muligvis  et  Minde  fra  hine 
»  Folkeforlystelser«. 

Var  Tiden  barbarisk  med  Hensyn  til  Straffene,  var 
den  det  til  visse  i  ikke  ringere  Grad  i  Henseende  til  Fol- 
kenes Overtro,  hvorpaa  det  foregaaende  har  frembudt,  og  det 
efterfølgende  i  denne  Skildring  vil  frembyde  Exempler  i 
Overflod;  men  naar  man  vil  spørge,  hvor  Skylden  laa,  kan 
det  ikke  nægtes,  at  Datidens  Præster  have  en  meget  stor 
Del  deraf  paa  deres  Samvittighed  ved  deres  blinde  Optræden, 
der  i  høj  Grad  røber  en  mærkværdig  Mangel  paa  psyko- 
logisk Blik,  som  naar  det  f.  Ex.  enkelte  Steder  befaledes, 
at  der  skulde  oprettes  Vaagestuer,  i  hvilke  de,  der  mente 
sig  besatte  eller  mentes  at  være  besatte,  skulde  komme 
sammen;  enhver  maatte  jo,  skulde  man  synes,  kunne  sige 
sig   selv,    at   en    saadan    Vaagestue    ret    maatte    være    en 

Planteskole  for  hele  Vildfarelsen;  de.  der  ikke  vare  gale, 
maatte  sikkert  blive  det:  hvad  den  ene  ikke  havde  fondet 
paa,  var  der  andre,  som  kunde;  det  var  paa  en  Maade  »den 
indbyrdes  Undervisning«,  som  dreves.  Det  viser  sig,  at  sel? 
Lægfolk  temmelig  hurtig  fik  Øjnene  op  for  denne  Frem- 
gangsmaades  Taabelighed,  saa  de  nægtede  at  give  Lokale  til, 
naar  Turen  kom  til  dem,  men  Gejstligheden  tvang  dem 
dertil;  og  endnu  længe  efter,  at  Juristerne  havde  begyndt 
at  behandle  disse  Sager  som  komplet  Bedrageri,  og  Lægerne 
at  kurere  de  besatte  som  almindelige  sindssyge,  vedbleve 
Præsterne  at  benævne  enhver,  der  afveg  fra  Kirkens  da- 
værende avtoriserede  Mening,  for  en  Atheist  og  Saddncæer. 
Vi  skulle  senere  se,  hvorledes  Kong  Kristian  den  fjerde  var 
saa  hildet  i  Overtroen,  som  nogen  kunde  være;  men  en  af 
de  ivrigste  til  at  handle  og  skrive,  systematisk  og  viden- 
skabelig, imod  Hexene  og  for  Forfølgelserne  var  hans 
Svoger,  den  skotsk-engelske  Konge  Jakob  den  første,  der, 
aldeles  i  Tidens  Aand,  personlig  overværede  Forhørene,  lod 
sig  af  de  forhørte  forespille  de  Melodier,  hvormed  Djævle- 
processionerne  ledsagedes,  morede  sig,  naar  der  blev  talt 
Fransk  om  ham,  »il  est  un  homme  de  Dieu<,  eller  det  blev 
sagt,  at  han  var  Satans  værste  Fjende  i  Verden;  han  har  nu 
vel  ogsaa  selv  ment  personlig  i  høj  Grad  at  have  været 
Gjenstand  for  Troldtøjets  Uvilje,  da  det  var  den  almindelige 
Antagelse  lige  saa  vel  i  Skotland  og  England  som  i  Dan- 
mark og  Norge,  at  de  heftige  Storme,  der  overfaldt  den 
Flaade,  som  1589  skulde  føre  hans  Brud,  den  danske  Prin- 
sesse Anna,  over  til  Skotland,  vare  opvakte  af  et  flexekomplot 
paa  begge  Sider  af  Vesterhavet;  hun  naaede  efter  stor  Livs- 
fare ind  til  Norge,  men  mange  Fartøjer  vare  gaaede  til 
Grunde,  og  Kong  Jakob  glemte  ikke  Hexene  det  Puds,  de 
mentes  at  have  spillet  ham,  saa  mangfoldige  maatte  und- 
gjælde  med  Livet;  thi,  som  den  engelske  Historieskriver 
Hume  tilføjer,  »de  dødsdømtes  Udsagn  mentes  at  have  bragt 
Anklagen  til  Vished.« 

Med  rette  er  den  BemærkniDg  gjort,  at  hele  dette 
Overtroens  Uvæsen  var  som  en  Epidemi,  der  greb  om  sig, 
sprang  fra  et  Land  over  til  et  andet,  hvor  det  da  rasede 
og  naaede  sit  Højdepunkt  for  efterhaanden  igjen  at  tage 
af,  og  derpaa  vaagnede  paa  ny  med  en  Heftighed,  der  var 
bestemt  til  at  forberede  den  endelige  heldbringende  og  hel- 
bredende Krisis.  Skjont  der  allerede  før  Aa ret  1600  hævede 
sig  Stemmer  imod  Hexeforfølgelserne,  og  det  selv  i  det 
katholske  Frankrig,  og  disse  Stemmer  fremdeles  gjentoge 
sig,  men  overdøvedes  af  Ramaskriget  om  »Atheister  og 
Sadducæer«,  var  det  dog  ferst  lidt  efter  1700,  at  den  ansete 
juridiske  Professor  Thomasius  i  Halle  fik  Held  til  at  føre 
det  afgjørende  Slag  imod  dem ;  hvad  der  bag  efter  sporedes 
deraf  indtil  det  forhen  omtalte  Hexebaal  i  Polen  1793,  var 
som  Dønninger  efter  den  stærke  Storm;  dog  se  vi  f.  Ex., 
hvorledes  1713  et  Baal  blev  tændt;  en  gammel  tysk. 
Generals  unge  Søn  var  bleven  syg,  og  Lægerne  havde  er- 
klæret hans  Tilstand  for  at  være  bevirket  ved  unaturlige 
Midler;  man  mente,  at  det  var  en  stakkels  fattig  gammel 
Kone,  som  havde  forgjort  ham,  hun  blev  stillet  for  Retten, 
og  alt  gik  efter  Kunstens  gamle  Regler;  det  juridiske  Fa- 
kultet i  Tiibingen  dømte  hende  til  Baalet.  1722  fældedes 
i  Skotland  den  sidste  Dødsdom  for  Hexeri;  1728  bleve  i 
Szegedin  i  Ungarn  23  Mennesker  brændte  for  samme  For- 
brydelse. I  Frankrig  var  der  endnu  1730  Proces  mod  en 
Præst  ved  Navn  Girard,  som  paa  et  hængende  Haar  var 
bleven  brændt  for  Trolddom,  i  det  af  de  25  Medlemmer  af 
Retten  i  Aix  de  tolv  stemte  derfor,  men  heldigvis  de  tretten 
imod.  —  I  Trediverne  blev  en  Taskenspiller  i  Polen  hængt 
for  Trolddom.  —  I  1749  var  der  i  Wiirzburg  en  meget 
bekjendt  Hexeproces  mod  en  Nonne  Maria  Renata;  hun 
dømtes  til  Baalet,  men  slap  paa  Grund  af  sin  Ungdom  med 
Halshuggelse,  hvorefter  Liget  offentlig  blev  brændt,  og  1782 
blev  i  Kanton  Glarus  en  Tjenestepige  Anna  G6ldi  hals- 
hugget,  som  beskyldt   for  at   have  forhexet  sin  Husbonds 

Barn.  saa  det  opkastede  Stoppenaale  og  Teglstensbrokker. 
I  Lebet  af  det  attende  Åarhundrede  se  vi  ligeledes  rundt 
om  i  Evropa,  hvorledes  Lovgivningen  i  saa  Henseende  for- 
andredes, hvilket  imi'l lertid  flere  Steder  vakte  Uvilje  blandt 
Almuen. 

Ligesom  Hexeforfolgelseme  varede  noget  længere  i  de 
katholske  end  i  de  protestantiske  Lande,  saaledes  vare  de 
ogsaa  langt  grueligere  der  end  her,  hvilket  imidlertid  knn 
er  en  meget  relativ  Kos  for  Protestautismen.  Her  følge 
nogle  enkelte  statistiske  Oplysninger,  der  ere  rædselsfuldt 
betegnende:  i  Lothringen  brændtes  i  16  Aar  i  Slutningen 
af  det  sextende  Åarhundrede  800  Personer,  en  enkelt  Dag 
stundum  ti,  ja  endog  tolv,  og  det  blot  paa  Landet,  Byerne 
ikke  medregnede.  I  Trier  Stift  brændtes  i  Aarene 
1587 — 96  i  alt  368  Mennesker,  det  giver  gjennemsnitlig 
1  om  Ugen;  i  det  lille  Stift  Bamberg  var  der  omtrent  sam- 
tidig en  Hexeforfølgelse,  der  varede  i  fem  Aar  og  kostede 
600  Mennesker  Livet;  i  "Wurzburg  Stift  brændtes  endog 
900;  i  Como  Stift  regnede  man  i  nogle  Aar  gjennemsnitlig 
100  om  Aaret;  og  fra  Brunsvig  have  vi  den  malende  Be- 
skrivelse, at  Hexepælece  paa  Retterpladsen  lignede  en  hel 
lille  Skov.  Savojen  var  svært  berygtet;  alene  i  én  By  blev 
der  i  Aarene  omkring  l.o74  brændt  over  80  Hexe  og  Trold- 
mænd; de  fleste  vare  simple  Hvrder,  men  de  rekruterede 
sig  ogsaa  med  Adelsmænd,  lærde  Folk  og  Damer.  I  Tou- 
louse var  der  1577  stillet  for  Retten  flere  Mennesker,  som 
vare  beskyldte  for  Trolddom,  end  for  alle  andre  Forbrydelser 
tilsammen,  og  henved  400  bleve  dømte  til  Baalet.  I  Eng- 
land vrimlede  de  selvfølgelig  under  den  nidkjære  Hexefor- 
følger  Jakob  den  første  og  hans  Søn  Karl  den  første,  og 
Historien  meddeler,  at  der  i  Frankrig  under  Kong  Henrik 
den  fjerde  af  Parlamentet  i  Bordeaux  blev  aisagt  600  Døds- 
domme over  Hexe.  Ikke  alene  var  det  i  det  varme  Syden, 
at  saadanne  Rædsler  fandt  Sted  i  Masse;  nej  ogsaa  helt  op 
i  det  kolde  Norden;  især  var  Finmarken  berygtet,   der  var 

det  vel  mest  Rester  fra  Hedenskabet,  der  dukkede  op  under 
Hexeriets  Form.  I  Sverige  mærkes  ikke  ret  meget  til 
Hexeforfølgelserne,  undtagen  i  en  kort  Periode,  Aarene  1668 — 
77 ;  men  da  rasede  de  ogsaa  saa  meget  desto  stærkere.  Scenen 
for  disse  tragiske  Optrin  var  i  Begyndelsen  Dalarne,  hvor 
især  Mora  Sogn  ved  Siljanseens  dejlige  Bredder  fik  en 
sergelig  Berømthed;  Galskaben  tog  til  med  en  rivende  Hast. 
saa  der  i  Sverige  allerede  1670  brændtes  85  Hexe,  og 
næste  Aar  alene  i  Provinsen  Ångermanland  71;  først  da 
Scenen  var  bleven  forlagt  til  Hovedstaden,  begyndte  efter- 
haanden  den  sunde  Fornuft  at  kæmpe  sig  frem,  skjent  ikke 
uden  megen  Modstand;  og  først  1779  blev  Loven  om  Døds- 
straf for  Hexeri  fuldstændig  ophævet  i  Sverige  efter  dog  i 
lang  Tid  faktisk  ikke  at  have  været  i  Brug. 


II. 

Naar  vi  nu  se,  med  hvor  store  Tal  der  maa  regnes  for 
Udlandets  Vedkommende,  vil  det  slet  ikke  falde  saa  be- 
synderligt eller  utroligt,  at  der  her  i  Danmark  og  Norge 
aarlig  brændtes  nogle  Mennesker  for  Trolddom;  enhver  véd 
fra  sin  Skolegang,  at  der  i  Aarene  1572 — 1652  brændtes 
tolv  Kvinder  i  Ribe  —  det  var  nu  for  Resten  tretten;  men 
den  ene  af  dem  er  bleven  glemt  at  anføres  i  den  Bog,  der 
giver  en  saa  sørgelig  Skildring  af  disse  Forhold.  Ligeledes 
ere  Beretningerne  om  Kjøge  Huskors  og  den  thistedske 
Besættelse  temmelig  bekjendte;  men  de  færreste  ane  vist- 
nok, at  det  gik  saa  ofte  paa,  som  det  efter  al  Sandsyn- 
lighed er  sket;  og  dersom  vi  havde  Tingbøger  og  Rets- 
forhandlinger alle  Vegne  fra  for  de  Tider,  vilde  vi  finde 
langt  fiere  Tilfælde,  pud  man  er  tilbøjelig  til  at  tro. 

Allerede  Biskop  Peder  Palladius  sagde  jo*),  at  i  Jylland 


*)  Se  Side  232. 

ocr  paa  Øerne  var  man  paa  Jagt  efter  dem  som  efter  Ulve, 
og  at  der  nylig  var  brændt  52  af  dem  paa  Als  og  nærmeste 
Øer,  ligesom  en  Del  sad  fængslede  i  Malmø  og  ventede 
deres  Dom ;  oven  for*)  er  meddelt,  hvorledes  Biskop  Birkerod 
i  sine  Drengeaar  var  ude  nogle  Mil  fra  Odense  for  at  se 
en  Kvinde  blive  brændt;  i  forskjellige  Dagbøger,  der  ere  os 
levnede  fra  den  Tid,  se  vi  Hexebaal  omtalte  som  ganske 
dadigdags  Begivenheder;  saaledes  skriver  f.  Ex.  den  senere 
Præst  og  Provst  i  Vejle  Peder  Christensen  i  sin  Dagbog 
fra  Studentertiden  under  1590:  14  Juni  disputerede  Søren 
Urlev;  lo  Juni  brændtes  en  Troldkvinde  »Djævelens  Moder«  ; 
16  Juni  vendte  Konrad  Hansen  Riber  tilbage  fra  sit  Hjem, 
—  altsaa  som  om  det,  der  meddeles  fra  den  midterste  af 
disse  tre  Dage,  var  den  naturligste  Sag  af  Verden.  Naar 
man  f.  Ex.  véd,  at  der  i  1589  brændtes  13  Kvinder  i 
Kjøbenhavn  og  at  i  1612  fire  bleve  brændte  i  Kjege  (i 
Anledning  af  »Huskorset«),  falder  det  slet  ikke  besynderligt 
eller  overdrevent  at  paastaa,  at  der  gjennemsuitlig  hvert 
Aar  brændtes  nogle  her  i  Danmark;  et  enkelt  Aar  kunde 
maaske  hengaa  forholdsvis  rolig,  men  da  kunde  det  igjen 
blive  saa  meget  galere  det  næste  Aar;  Gnisten  laa  dog 
skjult  under  Asken,  Slangen  lurede  under  Græsset.  I  de 
tredive  Aar  fra  1660  til  1690  brændtes  sexten  Mennesker 
paa  Island,  mærkværdig  nok  mest  Mænd,  og  Norge,  især 
Bergen  og  Nordlandene,  har  leveret  et  betydeligt  Kontin- 
gent til  Hexebaalene,  saa  det  vil  mdses,  at  der  er  brændt 
mange  flere  Mennesker  i  Danmark  og  de  dertil  hørende 
Lande,  end  man  i  Regelen  aner. 

Her  kan  ikke  være  Tale  om  at  give  en  Skildring  af 
alle  de  Hexeforfelgelser,  vi  kjende  fra  Danmark  og  Norge  i 
hine  merke  Tider;  det  vilde  blive  et  altfor  kolossalt  Værk, 
der  desuden  vilde  blive  alt  for  kjedsommeligt,  da  det  for  en 
stor  Del  vilde  komme  til  at  bestaa  af  Gjentagelser,  i  det  de 

*)  Se  Side  243. 

forskjellige  Sager  havde  et  fælles  Mærke  indbyrdes ;  men  vi 
tør  antage,  at  disse  Beretninger  og  Træk.  som  neden  for 
skulle  anføres,  ville  være  tilstrækkelige  til  baade  at  vise,  at 
vi  Danske  kom  ganske  godt  med  paa  denne  sørgelige  Vild- 
farelsens Vej,  og  at  Fænomenet  var  aldeles  lignende  her  som 
i  de  fremmede  Lande,  hvis  Forhold  vi  oven  for  have  set  i 
større  Træk.  Her  vil  det  nærmest  blive  enkelte,  mere 
malende,  konkrete  Tilfælde,  der  skulle  fremdrages. 

Det  var  ogsaa  her  i  Danmark  Personer  af  begge  Kjøn, 
af  alle  Aldre  og  i  de  forskjelligste  Livsstillinger,  der  maatte 
holde  for;  ganske  vist  vare  her,  som  de  fleste  andre  Steder, 
Kvinderne  i  overvejende  Flertal;  men  vi  finde  dog  ogsaa 
nogle  Mænd  anklagede  for  Trolddom  og  brændte  derfor. 
I  Norge  var  der  1670  en  i  sin  Tid  meget  omtalt  Hexe- 
proces  mod  Lisbet  Pedersdatter  og  hendes  Mand  Ole  Olsen, 
eller  Ole  »Ny pen«,  som  han  sædvanlig  kaldtes  efter  Gaarden, 
han  beboede  i  Trondhjems  Amt.  Denne  Sag  adskiller  sig 
for  saa  vidt  fra  de  fleste  andre,  som  Lisbet  Nypen  hverken 
beskyldtes  for  eller  tilstod  at  have  været  paa  Bloksbjærg 
eller  Dovrefjæld,  eller  at  have  indgaaet  Kontrakt  med  Djæ- 
velen eller  begaaet  andre  udædiske  Gjerninger;  hendes  Brøde 
bestod  mest  deri,  at  hun  havde  brugt  Signen,  læst  over 
Sygdomme  osv.,  samt  derved  misbrugt  Guds  Navn.  Hun 
dømtes  til  Baal  og  Brand,  i  Steden  for  at  hun  langt 
heller  maatte  have  været  nogle  Aar  i  Tugthuset;  Manden, 
der  aabenbart  burde  have  været  helt  frifunden,  maatte,  som 
det  synes  for  Selskabs  Skyld,  ogsaa  miste  Livet.  —  Ti 
Aar  senere  fandt  en  anden  Proces  Sted  i  Norge,  nemlig 
paa  Gaarden  Lekanger  i  Søndmør,  mod  en  gammel  Bonde- 
karl ved  Navn  Ingebrigt,  med  Tilnavn  »Læfse- Bjørn«,  som 
da  ogsaa  blev  dømt  til  Baal  og  Brand;  i  hans  Tilstaaelse 
for  Retten  hedder  det,  at  Djævelen  første  Gang  havde  mødt 
ham  paa  hans  Rejse  til  Bergen  og  ført  ham  tre  Gange  aved 
om  Bremenger  Kirkegaard,  hvor  han  forsvor  sin  Daab  og 
Kristendom,    og   det    med    saadanne   Ord,    som    ikke   uden 

Anstød  kunde  nævnes;  derpaa  havde  han  tjent  Satan  som 
Tronimeslager  paa  Dovrefjæld,  især  paa  de  tre  store  Høj- 
tider, Jul,  Paaske  og  Pinse,  cg  altid  brugt  to  Kalvehaler 
i  Steden  for  Trommestikker.  Paa  Spørgsmaalet,  om  ban 
imidlertid  havde  været  til  Alters,  svarede  han  Ja,  men  at 
han  hver  Gang  havde  søgt  at  stikke  Oblaten  til  sig  for 
dermed  at  forgjore  Kvæget.  Med  denne  Bekjendelse  vedblev 
han  til  sin  Død  paa  Baalet.  —  1546  blev  en  Niels  Skriver 
greben  og  fængslet  for  en  Trolddoms  Sag,  som  24  Mænd 
havde  svoret  ham  paa;  da  han  i  Forhøret  paastod  sin 
Uskyldighed,  lod  man  Skarpretteren  strække  ham  haardt 
tre  Gange,  men  han  raabte  stedse  i  Pinen:  »Xej,  jeg  er 
uskyldig«.  Dertil  indskrænkede  man  sig  den  Dag:  men  da 
han  næste  Dag  endnu  vægrede  sig  jved  at  gaa  til  Bekjendelse. 
bagbandt  Skarpretteren  ham  og  vilde  have  haft  ham  til  Stigen 
igjen;  da  han  mærkede  det,  bad  han  dem  om  ikke  at  pine  ham, 
han  vilde  da  sige  Sandheden!  og  han  tilstod  da,  at  han  en 
Søndag  Morgen  i  Kjege  havde  været  to  Kvinder,  der  vare  blevne 
brændte,  behjælpelig  med  at  forgjøre  en  Mand  ved  Trold- 
dom; den  Tilstaaelse  var  tilstrækkelig,  og  han  blev  brændt. 
—  I  Folding  Sogn  i  Jylland  ligger  der  en  Høj,  Donnepers 
Høj,  paa  hvilken  en  Troldkarl  siges  at  være  bleven  brændt; 
han  skal  have  stjaalet  alle  Plovene  bort  fra  Herregaarden 
Estrup,  undtagen  en,  hvor  Hamlen  var  bunden  med  en 
Ronnekvist.  over  den  kunde  han  ikke  faa  Magt;  men  det 
er  betegnende  for,  hvor  lidt  der  behøvedes  i  de  Dage  for  at 
tænde  et  Baal.  Ligesom  i  de  katholske  Lande  mange 
Præster  og  Munke  maatte  bøde  med  Livet  for  deres  Syslen 
med  de  sorte  Kunster,  saaledes  gik  det  ogsaa  i  det  prote- 
stantiske Evropa  ud  over  Præster  og  Degne,  s^ønt  dog 
mere  sparsomt:  enkelte  Tilfælde  kjendes  og  ere  red  andre 
Lejligheder  blevne  anførte  *);  lidt  nærmere  maa  omtales  den 
Jens  Hansen  Rusk,    Præst  i  Lønne  ved   Varde,    som    1611 


*)  Hist.  Arkiv  1883.  II.     S.  95. 

blev   brændt   paa  Kjærgaards   Tingsted;    hans    Forbrydelse 
synes  nærmest  at  have  bestaaet  i,  at  han  kurerede  paa  syge 
Folk  ved  Trylleformularer,  som  han  skrev,  og  som  de  skulde 
bære    hos   sig;    rigtignok    beskyldtes    han    ogsaa   for    ved 
Trolddom  at  have  foranlediget  et  Skibs  Stranding,  og  at  en 
Mand  skal  have  knækket  sin  Hals  paa  Hjemvejen  fra  Møllen ; 
men  den  forfærdelige  Dødsstraf,  der  ramte  ham,   synes  dog 
at  være  alt  for  haard,   selv   efter  de  barbariske   Grundsæt- 
ninger, som  raadede  i  de  Dage;    det  syntes   ogsaa  at  være 
den  almindelige   Mening,    og   Folk    af  alle  Stænder    søgte 
at  vise  ham  Deltagelse,  som  Biskop  Hegeluud,  der  i  Januar 
1611   skriver   i   sin  Dagbog,   at   han  »besøgte   den   gamle 
fattige  Hr.  Jens  Rusk,  Præst  af  Lønne,  anholden  paa  Riber- 
hus  for  Trolddoms  Spøgeri.«     Hans   Henrettelse  fandt  Sted 
lige  i  hin  Tid,  da  Hexeprocesserne  synes  at  have  været  paa 
deres  højeste ;  tidligere  ere  dog  nogle  Præster,  der  vare  be- 
skyldte for  det  samme  eller  noget  lignende  som  den  stakkels 
Jens  Rusk,    slupne    for  bedre  Kjøb;    men   det   synes,    som 
Forfølgelserne   paa  tidligere  Stadier   ikke    ret   vare    satte  i 
System;    det    maatte  Hr.  Jens    i  Mov   prise,   da   han  1550 
var   stillet   for    Viborg   Domkapitel,    dels    for   paa    ulovlig 
Maade  at  have  trængt  sig  ind  i  sit  Embede,  dels  for  Trold- 
dom;   hans  Specialitet   synes   at  have    været   at  »indla-gge 
Skrift   i   Flaaer«   (o:    Træstykker,    der  skulle  holde  Fisker- 
garnene  oppe),  for  at  ved  disse  Trylleformularer  Fiskene  skulde 
i  Mængde  ledes  ind  i  Garnene;   desuden  beskyldtes  han  for 
at  drage  over  til  Vendsyssel   og   husere    der   som  Mirakel- 
doktor, under  Paaskud  af,   at  de  syge  skulde  være  besatte, 
men   at  han  havde  Lægedom  derfor,    hvorover   der   især   i 
Hals  Sogn  var  blevet  et  stort  Opløb;  han  slap  mærkværdig 
billig,  nemlig  med  at  dømmes  fra  Embedet;  havde  han  levet 
en  Menneskealder   senere,    var   Dommen  na^ppe   falden  saa 
naadig  ud.  —  Ligesom  det  oven  for  er  omtalt,   at  der  paa 
Island  brændtes  forholdsvis   mange  Mænd,    saaledes  møder 
ogsaa  hin  fjærne  0  med  en  Forfølgelse  mod  en  Præst  ved 

Domkirken  i  Skalholt,  Loptur  Josefsen,  som  1H70  blev  mis- 
tænkt for  Trolddom;  da  det  ikke  kunde  lykkes  ham  ved 
tolv  Sandemænds  Ed  at  rense  sigr  helt  fra  Beskyldningen 
var  han  saa  forsigtig  at  rejse  til  Danmark  for  der  at  lade 
sin  Sag  underaoge;  han  blev  da  ogsaa  frikjendt;  men  han 
har  vel  ikke  tærkt  at  kunne  være  ganske  tryg  paa  Island, 
hvorfor  han  blev  her  nede  og  i  37  Aar  ernærede  sig  som 
Hjælpepræst  paa  mange  forskjellige  Steder  rundt  om  i  Dan- 
mark, Sverige  og  Holsten,  indtil  han  endelig  1707  kom  tilbage 
til  sit  forrige  Kald  paa  sin  Fedeø,  i  hvilket  han  døde  1724.  ^ 
88  Aar  gammel. 

Vi  se  saaledes,  at  enkelte  Personer,  for  hvem  Baalet 
lige  som  var  lagt  til  rette,  dog  vare  saa  lykkelige  at  und- 
gaa  det;  nogle  enkelte  Tilfælde,  hvor  Kvinder  slap  med 
Livet,  skulle  senere  fremhæves ;  disse  Exempler  ere  nærmest 
anførte  for  at  vise,  at  ogsaa  Mænd  vare  Gjenstand  for  disse 
Forfølgelser.  Vi  skulle  nu  se  nogle  Tilfælde  af,  at  det  ikke 
alene  var  gamle  fattige  Kællinger,  der  maatte  være  bange 
for,  at  en  Hexeproces  kunde  rejses  imod  dem,  men  at  det 
samme  lige  saa  vel  kunde  ramme  rige  og  fornemme 
Kvinder,  —  saaledes  var  det  i  de  fremmede  Lande,  og 
»ligesaa  hos  os«. 

Vi  se  berettet  i  en  Dagbog  fra  Roskilde,  at  Mikkels 
Aften  1548  blev  Enken  efter  Borgmester  i  Roskilde 
Villom  van  Seygen,  ved  Navn  Dorothea,  »ypperste  og  rigeste 
Borgerske  i  Roskilde,  meget  navnkundig  i  mange  Riger  og 
Lande,  med  sin  Stalbroder  Sidsel  Lerbæks,  brændt  uden  for 
Roskilde  for  Trolddoms  Sag.«  —  I  Bergen  var  der  i  Aarene 
omkring  1590  en  Hexejagt,  der  antog  store  Dimensioner; 
det  Aar  blev  Anna  Pedersdatter,  Enke  efter  den  bekjendte 
bergenske  Læsemester  og  fortjente  historiske  Forfatter  Ab- 
5?alon  Pedersen,  brændt  for  Trolddom  efter  Lensmandens 
Foranstaltning,  medens  Præsterne  ansaa  hende  for  uskyldig. 
Aaret  efter  maatte  selve  Bispinden  i  Bergen,  Biskop  Anders 
Fos's  Hustru,   finde   sig   i    at  være  Gjenstand  for  en  haard 

Beskyldning  for  Hexeri,  i  det  en  Troldkarl  ved  Navn  Ole 
Gausdal  sigtede  hende  for  at  have  taget  Del  i  hans  Trold- 
domskunster og  at  have  været  til  Stede  med  en  hel  Del 
andre  Hexe  til  Mede  paa  Dovrefjæld ;  Sagen  begyndte  at  se 
slem  nok  ud  for  Bispinden,  og  det  var  vist  blevet  galt 
fat,  dersom  ikke  hendes  Mand  havde  været  resolut  nok  til 
at  rejse  til  Kjobenhavn,  livor  han  fremstillede  hendes  Sag 
med  saa  overbevisende  Ord,  at  Regeringsraadet  udstedte  et 
kongeligt  Beskjærmelsesbrev  for  hende,  hvilket  nok  kunde 
'  gjøres  Behov,  da  et  Par  Troldkvinder  næste  Aar  rettede 
samme  Anklage  imod  hende;  men  hun  slap  dog  helskindet. 
—  I  Aaret  1540  faldt  der  paa  Kongens  Retterting  Dom  i 
en  Sag.  som  vistnok  har  vakt  megen  Opsigt  og  Omtale  i 
Rigets  højere  og  højeste  Kredse;  den  var  imellem  Lens- 
manden paa  Bygholm,  Otto  Gyldenstjærne,  og  Lensmanden 
paa  Lundenæs,  Peder  Ebbesen;  denne  sidste  beskyldtes  af 
Gyldenstjærne  for  ved  Tortur  at  have  tvunget  en  Trold- 
kvinde, Mave  Harskaars,  til  at  udsige  om  ham,  hans  Moder 
og  Søskende,  at  de  med  hende  havde  lagt  Raad  op  om  at 
forgjøre  selve  Kongen  ved  Trolddom.  Peder  Ebbesen  havde, 
saa  hed  det,  fanget  Troldkvinden,  ladet  hende  føre  til  Aa- 
kjær og  dér  pint  hende  med  en  hed  Malling  (et  Tortur- 
instrument, et  Slags  Skrue,  som  blev  ophedet  og  sat  paa 
Fingrene;  ogsaa  kaldet  »Jomfru«)  og  anden  Pine  til  at  be- 
kjende,  at  Gyldenstjærne  havde  plejet  Raad  med  hende  om 
at  forgjøre  Kongen;  P.  Ebbesen  svarede,  at  Maye  Har- 
skaars i  lang  Tid  havde  været  aabenbar  berygtet  som  Trold- 
kvinde, saa  at  endog  hendes  Mand  ikke  mere  vilde  have 
noget  med  hende  at  skafte;  hun  havde  »upint  og  uplaget« 
tilstaaet,  at  Gyldenstjærne  og  hans  nærmeste  vSlægtninge 
paa  Bygholm  havde  haft  deres  Raad  og  lønlige  Handel 
med  hende  i  nævnte  Øjemed,  men  at  denne  Bekjendelse 
skulde  være  fremkommen  paa  Anstiftelse  af  P.  Ebbesen, 
benægtede  han  paa  det  bestemteste;  han  søgte  at  bevise,  at 
han  hverken  ved  »Malling«   eller  anden  Tortur   havde  søgt 

at  indvirke  paa  Mave  Harskaars.  men  s2Lgåe  tvært  imod,  at 
da  hun  ferste  Gang  blev  ført  frem  for  ham,  havde  bun  en 
»Jomfru«  paa  Fingrene,  hvilken  ban  strax  lod  tage  af,  inden 
han  forherte  hende.  Sagen  mellem  disse  to  Lensmænd 
blev  forligt  paa  Viborg  Landsting,  i  alt  Fald  tilsyneladende ; 
hvorledes  det  gik  Mave  Harskaars,  berettes  ikke;  men  der 
er  efter  hele  Tidens  Aand  og  Tankegang  en  til  Vished 
grænsende  Sandsynlighed  for,  at  hun  har  endt  sit  Liv  paa 
Baalet.  —  I  1583  forefaldt  i  Aalborg  en  Sag,  som  næppe 
har  kunnet  undlade  at  vække  en  pinlig  Opmærksomhed  dér 
i  Byen:  1580  døde  i  Malmø  Lensmanden  paa  Aalborghus 
Axel  VTiffert;  tre  Aar  senere  fremkom  en  Kvinde,  Maren 
Badekvinde,  som  var  fængslet  for  Trolddom  (for  hvilket  han 
var  beskyldt  af  en  anden  Kvinde,  der  allerede  var  bleven 
brændt  uden  for  Aalborg)  med  Anklage  mod  Maren  Thures- 
datter,  som  skulde  have  været  ivrig  for  ved  Trolddoras- 
kunster  at  have  taget  Lensmanden  af  Dage,  fordi  han  havde 
forringet  hendes  Fædrift.  Da  Kongen  havde  bragt  i  Er- 
faring, at  bemeldte  Maren  Thuresdatter  ofte  tilforn  var 
berygtet  for  lignende  Ting,  men  at  der  var  set  igjennem 
Fingre  med  hende  af  personlige  Hensyn,  befalede  han,  at 
hun  uden  Persons  Anseelse  skulde  fængsles  og  Sag  ind- 
ledes imod  hende  for  Trolddom.  Hvad  der  især  har  vakt 
Omtale  og  Opmærksomhed  ved  denne  Sag,  har  vel  ikke  saa 
meget  været  selve  Anklagen,  som  netop  den  Person,  mod 
hvem  den  rettedes;  thi  Maren  Thuresdatter  hørte  ret  til 
Eliten  blandt  de  fornemme  (creme  de  creme)  i  Aalborg; 
hendes  afdøde  Mand  havde  været  Borgmester,  og  det  var 
hendes  Søn  den  Gang,  da  den  famøse  Beskyldning  rettedes 
imod  hende;  selv  hørte  hun  til  den  svenske  Adelsfamilie 
Bjelke  og  var  beslægtet  med  Vasakongerne.  Hvorledes 
Sagen  til  sidst  endte,  kan  des  værre  ikke  oplyses;  kun  at 
hun  paa  Sønnens  Forben  fik  et  mildere  Fængsel  end  det 
sædvanlige,  og  da  Kongen  bragte  i  Erfaring,  at  Angiver- 
inden   Maren  Badekvinde    ventede    sin   Nedkomst,    befalede 

han,  at  den  Tid  skulde  oppebies,  hvorhos  hun  under  Fød- 
selen skulde  »strængt  inkvireres  af  Præster  og  andre  Godt- 
folk, om  hun  udi  hendes  Bekjendelse  blev  bestandig«;  det 
maa  antages,  at  den  truende  Sky  er  dreven  bort  fra  Maren 
Thures,  der  dog,  som  det  synes,  ikke  har  haft  den  reneste 
Pod  at  staa  paa;  hendes  Afkom  levede  endnu  lange  Tider 
i  ansete  Stillinger  i  Aalborg,  og  det  vil  maaske  interessere 
at  erfare,  at  den  fra  Kjøbenhavns  Belejring  berømte  Stads- 
hauptmand  Prederik  Thuresen  var  hendes  Sønnesøns  Søn. 
Hvor  interessant  det  end  kunde  være  noget  nærmere 
at  betragte  de  mangfoldige  forskjellige  Maader,  hvorpaa 
Trolddomskunsterne  ovedes  eller  mentes  at  øves  her  i  Landet, 
ligger  dette  dog  for  fjærnt  fra  denne  Skildring;  det  maa 
hellere  opsættes  til  en  anden  Lejlighed;  de  Oplysninger,  der 
haves  derom  i  Overtroens  Litteratur,  ere  saa  righoldige,  at 
Stof  ikke  vil  savnes,  tvært  imod  vil  det  snarere  være  alt  for 
overvældende  stort.  Her  skal  derfor  kun  antydningsvis  og 
lejlighedsvis  anføres  nogle  af  de  »udædiske«  Gjerninger,  der 
i  de  enkelte  Tilfælde  medførte  Rettergang  og  Domfældelse 
eller  Frifindelse,  hvilket  kun  var  sjældent.  Undertiden 
kunde  det  ske,  at  Dommen  var  fældet  ved  Hjemtinget  og 
exekveret,  uden  at  man  havde  givet  sig  Tid  til  at  afvente 
de  høj-ere  Instansers  Kjendelse,  og  at  der  da  endelig  kom 
Prikjendelse,  men  for  sent:  den  gjorte  Gjerning  stod  ikke 
til  at  ændre,  og  den  brændtes  Slægtninge  maatte  lade  sig 
nøje  med  at  faa  de  tjenstivrige  Dommere  idømte  en  Bøde 
for  deres  utidige  Nidkjærhed.  Saaledes  skete  det  med  en 
gammel  Kvinde,  Maren  Hytterkone,  paa  Pyn,  der  1573  efter 
Angivelse  af  to  Troldkvinder,  som  tilforn  vare  blevne  brændte, 
kom  paa  Baalet  efter  Nævningernes  Dom;  Landsdommeren 
i  Odense  Martin  Brok  indankede  Sagen  for  Kongen  og 
Herredagen,  som  kjendte  hende  uskyldig;  men  hun  var 
brændt.  Imidlertid  bevirkede  dog  denne  Sag  den  kongelige 
Bestemmelse,  at  »efterdi  der  findes  stor  Uskikkelighed  udi 
slige  Trolddomssager,  ville  vi  med  det  første  gjøre  en  Ord- 

ning  og  Skik,  hvormed  slige  Sager  efter  denne  Dag  holdes 
skal«;  og  Følgen  blev  da  nogle  Aar  efter  (1576)  den  Para- 
graf i  Frederik  den  andens  saakaldte  kailund  borgske  Reces, 
at  disse  Domme  ikke  maatte  exekveres,  førend  Lands- 
tinget havde  billiget  dem.  I  Kristian  den  fjerdes  Reces 
af  1643  hedder  det:  »Hvad  rette  Troldfolk  er  belangende, 
som  sig  med  Djævelen  bebundet  have  eller  med  hannem 
omgaaes,  med  dennem  skal  forholdes  efter  Recessen.«  Men 
at  slige  Sager  altid  skulde  gaa  til  Højesteret,  førend  Exe- 
kutionen  maatte  finde  Sted,  bestemtes  ferst,  da  de  vare 
betydelig  i  aftagende,  nemlig  ved  et  Reskript  af  Kristian 
den  femte  af  1686.  I  det  hele  taget  frembyder  Retsplejen 
i  de  Dage  meget,  hvorover  vi  maa  undre  os.  Medens  Ud- 
førelsen af  Domme,  der  i  Smaasager  vare  fældede  selv  ved 
Kongens  Retterting,  kunde  forhales  i  Aarevis,  var  Vejen  til 
Galge,  Bøddelsværd  eller  Baal  saa  forfærdelig  hurtig,  at 
Formildelsen  af  Dødsdomme  ikke  sjælden  først  kom  den 
dømte  til  Hjælp  efter  Døden  —  post  festum!  Mærkværdig 
længe  varede  den  oven  omtalte  Proces  mod  den  adelige 
Jomfru  Kr.  Kruckow,  —  25  Aar  inden  den  endelige  Dom 
faldt,  at  hun  skulde  miste  Hovedet. 

Her  skal  nu  fremdrages  nogle  Exempler  paa.  hvorledes 
det  gik  adskillige  formentlige  Hexe  i  hine  sørgelige  Aar- 
hundreder:  1567  skulde  i  St.  Nikolaj  Kirke  i  Kjøbenhavn 
en  gammel  Kælling  vies  til  sin  syvende  Mand,  og  mange 
Mennesker  vare  nysgjerrige  efter  at  se  det  skjønue  Par  og 
here  Brudevielsen;  men  da  Bruden  ved  den  derved  frem- 
kaldte Trængsel  blev  trykket  fra  alle  Sider,  blev  hun  vred 
og  lod  sig  forlyde  med,  at  otte  Dage  efter  skulde  det  nok 
ske,  at  man  skulde  komme  til  at  trykke  sig  endnu  værre 
og  hverken  vide,  hvor  man  skulde  komme  ud  eller  ind ;  det 
skete  ogsaa  næste  Søndag,  da  det  paa  én  Gang  blev  næsten 
merkt  i  Kirken,  hvorved  de  tilstedeværende  bleve  grebne 
af  Rædsel  og  søgte  snarest  mulig  at  komme  ud  af  Kirken, 
men  da  de  ikke  kunde  finde  ud,  blev  der  eii  saadan  Trængsel, 

at  iiiauge  maatte  bringes  saarede  og  ilde  tilredte  til  deres 
Hjem.  Heraf  opstod  naturligvis  en  Hexeproces;  man 
mindedes  den  gamle  Bruds  Udtalelser  otte  Dage  i  Forvejen, 
hun  blev  stillet  for  Retten  og  brændt  tillige  med  flere  andre 
Kvinder,  hun  havde  været  saa  venlig  at  angive.  Mærkelig 
nok  skal  en  lignende  panisk  Skræk  være  indtruffen  i  Stock- 
holm i  en  Kirke  netop  paa  samme  Søndag,  Jeg  har  søgt 
Oplysning  om,  hvor  vidt  muligvis  i  det  Aar  en  Solfor- 
mørkelse midt  paa  Dagen  har  kunnet  vække  en  saa  kjendelig 
Svækkelse  af  Dagslyset,  og  den  astronomiske  Professor  i 
Kjøbenhavn,  Schjellerup,  har  vist  mig  den  Velvilje  at  med- 
dele mig,  at  der  indtraf  en  temmelig  betydelig  Formørkelse, 
hvorved  Solen  blev  over  halvt  formørket  i  Kjøbenhavn  og 
Stockholm,  niende  April  nævnte  Aar;  rigtignok  var  niende 
April  en  Onsdag,  men  Onsdagene  vare  i  de  Tider  ogsaa 
Prædikedage,  saa  det  kan  jo  nok  tænkes,  at  Katastrofen  er 
indtruffen  i  Nikolaj  Kirke  netop  den  Dag;  hvordan  det  end 
er,  —  den  gamle  Brud  maatte  snart  vandre  til  Baalet, 
eller  som  man  finder  Hexebaalet  eller  maaske  snarere  den 
Stige,  hvortil  de  dødsdømte  vare  bundne,  naar  de  kastedes 
paa  Baalet,  under  Tiden  benævnet  med  Datidens  smagfulde 
Vittighed  »Brudesengen«;  hvorledes  hendes  Brudgom  fandt 
sig  i  denne  Skæbnens  Tilskikkelse,  derom  melder  Historien 
des  værre  intet. 

Omtrent  samtidig  (l.o72)  var  det,  at  de  Hexeforfølgelser 
begyndte,  som  skaffede  Ribe  By  en  saa  sørgelig  Berømthed, 
og  af  hvilke  vi  senere  skulle  betragte  et  Par  lidt  nøjere; 
netop  i  disse  Aar  lader  det  til,  at  Hexeriet  har  taget  et 
betydeligt  Opsving  her  i  Landet;  i  alt  Fald  er  der  levnet 
os  Efterretninger  om  flere  Processer,  saaledes  fra  1571  en 
Viborg  Landtingsdom ,  hvorved  Nævningernes  Dom  stad- 
fæstes over  Mogens  Andersens  Hustru  Apollone  af  Ørum  i 
Fjends  Herred;  hun  blev  dømt  til  Baalet  alene  paa  Udsagn 
af  en  anden  Kvinde,  Sofie  Kjær,  som,  før  hun  blev  brændt, 
havde  beskyldt  Apollone  for  Delagtighed  i  at  have  forgjort 

Landsdommeren  Palle  Juels  Hustru  Fru  Anne  paa  Heden 
midtvejs  mellem  Hald  og  Ømm;  at  hun  ikke  havde 
adlydt  Indvarslingen  til  at  være  til  Stede,  da  Sofie  Kjær 
skulde  brændes,  var  et  nyt  Anklagepunkt  imod  hende, 
og  hun  blev  da  ogsaa  bragt  paa  Baalet.  Sofie  Kjær  havde 
fastholdt  sit  Udsagn,  baade  da  Hr.  Jens  i  Ørum  meddelte 
hende  Nadverens  Sakrament  og  formanede  hende  til  ikke  at 
lyve  om  nogen,  og  lige  til  hun  var  kommen  paa  Baalet; 
Sofie  Kjærs  Djævel  hed,  sagde  hun  selv,  »Gjelster«,  Apol- 
lones  hed  »Kegisterc,  Denne  Hexeproces  er  netop  anfert 
fremfor  adskillige  andre,  der  foreligge  fra  samme  Tid,  fordi 
den  giver  Anledning  til  forskjellige  Betragtninger:  først  se 
vi,  at  den  stakkels  ApoUone  maatte  lide  Døden  alene  efter 
Angivelse  af  en  dødsdømt  Hex,  og  tilsyneladende  uden  at 
have  tilstaaet  nogen  Brøde;  senere  hen  i  Tiden  blev  der 
dog  heri  foretaget  en  heldig  Forandring;  1632  var  nemlig 
en  fattig  Kone,  Anne  Klavsdatter,  af  en  anden,  som  var 
kjendt  skyldig  i  Hexeri,  medangivet  som  Hex;  men  trods 
Pinebænkens  Virksomhed  kunde  hun  ikke  bringes  til  nogen 
Bekjendelse;  da  henvendte  Retten  sig  til  det  theologiske 
Fakultet  med  Sporgsmaal,  om  hun  ikke  alligevel  skulde  de 
i  Henhold  til  den  andens  Angivelse;  men  Fakultetet  gav 
dog  heldigvis  et  benægtende  Svar.  Fremdeles  viser  det  sig, 
at  da  Sofie  Kjær  var  domt,  modtog  hun  Nadverens  Sakra- 
ment med  Formaning  om  at  tale  Sandhed  i  sine  Angivelser ; 
det  træffe  vi  oftere  i  hin  Tid,  at  en  Person,  der  var  an- 
klaget for  en  eller  anden  Forbrydelse,  modtager  Alterens 
Sakrament  til  Tegn  paa,  at  den  afgivne  Tilstaaelse  var 
Sandhed;  naturligvis  har  Meningen  været,  at  der,  hvis  de 
havde  løjet,  skulde  ske  dem  en  L'lykke,  naar  de  ved  Nydelsen 
af  Sakramentet  netop  kaldt«  Gud  paa  en  særlig  betegnende 
Maade  til  Vidne;  at  det  var  i  høj  Grad  en  Misbrug  af 
Nadverens  Sakrament,  vil  ingen  kunne  nægte;  men  endnu 
værre  er  det  dog,  naar  Troldkvinder,  der  selv  tilstaa  at 
have  »forsvoret  Gud  og  den  hellige  Daab  og  al  Kristendom« 


260  Hexeforfølgelserne. 

og  at  have  givet  sig  helt  i  Pagt  med  Djævelen,  helt  solgt 
og  forskrevet  sig  til  ham,  dog  alligevel  tvinges  til,  eller  i 
alt  Fald  faa  Tilladelse  til,  at  modtage  den  hellige  Nadvere 
som  Bekræftelse  paa  deres  Tilstaael ser;  vi  træffe  det  samme 
endnu  helt  hen  mod  Aaret  1700;  dobbelt  mærkelig  er 
en  saadan  Misbrug  af  Nadveren  i  hine  Aarhundreder,  da 
Kirketugten  øvedes  med  temmelig  Strænghed,  saa  mange 
Mennesker  for  deres  Forseelser  udstedtes  af  Kirken  og  først 
efter  at  have  staaet  aabenbar  Skrifte  igjen  optoges  i  Kirkens 
Skjød,  og  som  Tegn  derpaa  fik  Lov  til  at  gaa  til  Alters; 
ogsaa  det  at  afholde  sig  fra  Nadveren  var  en  Forseelse, 
for  hvilken  Kirkens  Disciplin  paakaldtes.  En  lignende 
ganske  mærkværdig  Selvmodsigelse,  der  røber  en  overordentlig 
Mangel  paa  Logik,  finde  vi  ofte,  nemlig  at  man  lod  de 
anklagede  eller  dømte  Hexe  aflægge  Ed  paa,  at  deres  An- 
givelser og  Udsagn  vare  i  Overensstemmelse  med  Sand- 
heden; den  Antagelse  synes  dog  at  ligge  nær,  at  disse 
Kvinders  Ed  under  saadanne  Omstændigheder  maatte  være 
at  anse  for  ligegyldig  eller  endog  vildledende. 

Samtidig  med  denne  jyske  Hexeforfølgelse  forefaldt  en 
anden  paa  Lolland,  som  kun  er  mærkelig  derved,  at  der  i 
Anledning  af  den  ytres  Tvivl  om,  hvor  vidt  Dommen  er 
retfærdig;  den  daværende  Præst  i  Nakskov,  Hr.  Just  Povlsen, 
skriver  i  sine  Optegnelser:  »15  Septbr.  1572  blev  Johanne 
Mogensdatter,  som  kaldtes  »Frakten«,  brændt  for  sine  Mis- 
gjerninger;  og  da  sagde  hun  Nej  ved  sin  Himmerigs  Port, 
at  hun  vidste  ikke  nogen  Trolddoms  Handel  med  nogen 
Kvinde  i  al  Nakskovs  By;  men  der  hun  blev  forpint,  da 
udlagde  hun  disse  efterskrevne  Kvinder:«  —  saa  følge 
Navnene  paa  ti  Personer,  blandt  hvilke  Anne  Mussis  og 
Maren  Bertels;  næste  Aar  skriver  Præsten:  »9  Februar  blev 
Anne  Mussis  og  Maren  Bertels  brændte,  Gud  véd,  med  hvad 
Ret!«  (Sluttes.) 

Vilh.  Bang. 


Let  attende  Aarhundredes  Bondeemancipation 
i  Frankrig  og  Tyskland. 

(Slutning.) 


II. 

Tyskland. 

3. 

Uet  østerrigske  Statsvæsen  havde  indtil  Midten  af  det 
attende  Aarhundrede  hvilet  i  middelalderlige  Former.  Alle 
Provinser  vare  i  Besiddelse  af  Forfatninger,  som  endnu 
tydelig  bare  Fevdalismens  Mærker.  De  vestlige  Provinser 
stemmede  i  det  væsentlige  overens;  i  alle  viste  sig  en 
Fremhersken  af  de  gejstlige  og  adelige  Elementer.  Paa 
Landdagene  besad  Prælaternes  Stand,  Herrestanden  (Be- 
sidderne af  større  Godser)  og  Ridderstanden  (de  mindre 
Grandejere)  de  fleste  Stemmer.  Kun  i  ringe  Tal  medte 
Byernes  Repræsentanter,  og  det  var  alene  i  Tirol,  at  Bøn- 
derne tidlig  gjorde  sig  gjældende  som  Qerde  politisk  Stand. 
Landstændeme  havde  udstrakt  Myndighed;  Skattebevillings- 
retten, den  samlede  Forvaltning  af  Landformuen,  Militærets 
Forplejning,  Udnævnelsen  af  samtlige  Landembedsraænd 
paalaa  dem. 

Det  var  Maria  Theresia,  som  grundig  omordnede  disse 
Forhold,  ikke  ved  voldsomme  Brud,  hensynsløse  Greb,  men 
lidt  efter  lidt,  dragende  med  sikker  Haand  alle  de  mange 
Snore  i  Regeringsmaskineriet  bort  fra  Stænderne  og  samlende 

dem  hos  sig,  saa  hun  blev  Midtpunktet  og  Hovedet.  Det 
var  en  myndig  og  storsindet  Kvinde,  denne  Kejserinde, 
følende  sig  uden  Hykleri  sat  af  Gud  paa  Tronen  for  at 
regere  til  hans  Ære  og  Folkets  Gavn,  arbejdsom,  pligttro, 
skarpsynet,  djærv  og  hensynsløs  i  at  udtale  sin  Overbevis- 
ning, men  ogsaa  villig  til  at  modtage  Raad,  forstaaende  og 
sympatisk  uden  derved  at  blive  svag  eller  en  Lededukke. 
Hendes  talrige  Breve  dokumentere  i  et  og  alt  denne  Karak- 
teristik af  hende;  jeg  vil  senere  faa  Lejlighed  til  at  anføre 
i  det  mindste  et  Par  betegnende  Passus  af  dem. 

Det  var  naturligvis  først,  da  Arvefølgekrigen  var  endt, 
at  Kejserinden  for  Alvor  kunde  tage  fat  paa  Reformationen 
af  sit  Riges  politiske  og  økonomiske  Forvaltning.  Hun  drog 
den  da  efterhaanden  fra  Stænderudvalgene  og  overgav  den 
til  en  egen  landsfyrstelig  Myndighed,  Gubernium  eller 
Statholderi,  en  i  hvert  Kronland.  For  ogsaa  at  stille  Folkets 
laveste  Lag  under  Statsregeringens  umiddelbare  Ledelse, 
skabte  hun  (1747 — 1756)  Kredsamter  ogsaa  i  hine  Pro- 
vinser, hvor  de  ikke,  som  i  Bohmen  og  Måhren,  allerede 
havde  bestaaet  i  Aarhundreder.  Disse  Myndigheder  havde 
den  Opgave  at  bevirke  den  nøjagtige  Udførelse  af  de  lands- 
fyrstelige Love  og  Anordninger,  saa  vel  som  at  beskytte 
Bønderne  mod  deres  Herskaber,  —  begge  Dele  vare  højst 
fornødne.  Ijde  østerigsk-tyske  Arvelande,  maaske  med  Und- 
tagelse af  Tirol,  var  indtil  Aar  1750  Bøndernes  Forhold 
til  deres  Godsejere  ganske  saaledes,  som  det  havde  holdt 
sig  fra  Middelalderen.  Fevdalherrerne,  som  under  Navnet 
»Herrschaften«  vare  i  Besiddelse  iaf  de  store  Godser, 
havde  hele  Landets  Styrelse  i  deres  Hænder  med  Undtagelse 
af  de  under  de  landsfyrstelige  Myndigheder  umiddelbart 
staaende,  privilegerede  Stænder,  saa  at  det  aabne  Lands 
Beboere  stode  direkte  under  deres  Befaling  og  kun  middel- 
bart under  Landsfyrsten.  Herskabet  havde  Forvaltningen  af 
Justitsen  og  Politiet,  Retten  til  at  fordele  og  indsamle 
Skatterne,    Retten    til    Udlejning   af  Bønderjorder   o.   s,  v. 

Overalt  regeredes  der  strængt;  Bohmen  og  de  ungarske 
Lande  vare  dog  maaske  de  Steder,  hvor  Undertrykkelsen 
var  pinligst. 

Kredsamternes  Virkeu  kunde  kun  langsomt  bryde  sig 
V'ej.  Kredsene  vare  for  store,  de  ved  Kredsamterne  ansatte 
Embedsmænd  for  faa ;  Bønderne  frygtede  Godsejernes  Hævn, 
naar  de  klagede  til  Kredsamterne,  og  de  øverste  ved  disse, 
Kredskaptejnerue,  stode  i  nær  Forbindelse  med  Adelen,  vare  i 
Begyndelsen  stedse,  senere  ofte  af  deus  Midte.  Maria 
Theresia  vilde,  at  de  alle  skulde  være  ivrige  i  Tjenesten; 
men  det  gik  ikke  saa.  Hofsekretæren  ved  Hofkancelliet, 
Franz  Greiner,  der  ned  Maria  Theresias  Yndest,  forebragte 
hende  en  Gang  Provinsernes  Klage  over  Indkvarteringens 
Byrder  og  sluttede  med  de  Ord:  Kredskaptejnerne  driste 
sig  ikke  til  at  sige  imod  og  ere  bange  for  at  løbe  med 
Snak.    Kejserinden  svarede  kort  og  fyndig : 

»Ist   allezeit  der  faller  deren  creushaubt- 

leuthen  die  ihr  Schuldigkeit   nicht  thun  und 

die  regierung  auch  nicht,  so  gehen  die  Lander 

zu  grund.« 
Saa  grumme  langt  vare  nok  Landene  heller  ikke  fra  at 
ruineres.  Karl  den  sjettes  Robotpatent*)  af  1738  stræbte 
vel  at  lette  Bondestandens  Byrder,  men  Gruudherrerne 
havde  siden  den  Tid  taget  sig  saa  mange  nye  Kettigheder, 
at  det  lidet  havde  nyttet.  Xu  da  Kredsamterne  vare  der  til 
at  passe  paa,  fik  Regeringen  furst  ret  at  vide,  hvor  ulykkelig 
Bunde me  vare  stillede.  Det  er  den  kongelige  Amtsraad  i 
østerrigsk  Schlesien,  v.  Locella,  der  har  Æren  af  først  at 
have  sat  Regeringen  i  Bevægelse  for  at  skabe  en  ny  og 
retfærdig  Ordning  af  Bøndernes  Forhold.  Hofkancelliet  tik 
det  Hverv  sammen  med  den  øverste  Justitsmyndighed  og 
under  Locellas  Medvirkning   at  prøve   hans  Forslag    og   at 


*)  Robot  (af  det  slaviske  robota.  Arbejde)  Hoveri. 

18* 


264  Det  attende  Aarhundredes  Bondeemancipation. 

afgive  en  Kjendelse  herover.  Locella  foreslog  at  nedsætte 
en  Urbarialkommission  i  Schlesien,  som  paa  Grund  af  de 
derværende  Forholds  store  Forskjellighed  ikke  skulde  ud- 
arbejde et  almindeligt  Urbarium  for  hele  Landet,  men  sær- 
lige Urbarier  for  de  enkelte  Dominier.  Disse  skulde  tjene 
til  urokkelig  Rettesnor  for  begge  Parter,  Herrer  og  Under- 
saatter.  Dette  Forslag  fik  i  alt  væsentligt  Hofkancelliets  og 
Kejserindens  Billigelse.  Locella  udnævntes  selv  til  Præsident 
for  Urbarialkommissionen.  Denne  arbejdede  ivrig  og  fandt 
snart,  at  det  ikke  saa  meget  var  Fordelingen  af  Forpligtel- 
serne, som  Maaden,  hvorpaa  disse  efter  Herrernes  Begjæring 
maatte  opfyldes,  der  bragte  Bønderne  til  at  klage.  Maria 
Theresia  befalede  udtrykkelig,  at  der  skulde  gjøres  Ende 
herpaa,  og  Bonden  tages  i  Beskyttelse  mod  hvert  utilbørligt 
Forlangende. 

Det  vilde  blive  for  vidtløftigt  at  opramse  alle  Kommis- 
sionens Forslag,  men  af  hvad  der  fastsloges,  er  dette  det 
vigtigste :  intet  Urbarium  eller  Overenskomst  maatte  vedlige- 
holdes, hvorved  Bonden  i  den  Grad  overlæssedes,  at  han 
ikke  mere  kunde  ernære  sig  og  sin  Familie  og  saa  vel  i 
Krigs-  som  i  Fredstid  ikke  betale  Skatterne.  Grund- 
herrerne maatte  ikke  længere  lægge  Bønderjorderne  sammen 
med  deres  Godser;  de  skulde  endog  efterhaanden  tilbage- 
levere dem,  de  havde  bemægtiget  sig.  »x\  n  diser  Zuriick- 
gabe  ligt  villes  daran«,  skrev  Kejserinden  selv. 

Meget  mindre  let  end  i  Schlesien  gik  Sagerne  i  Bolimen; 
men  her  var  ogsaa  Tilstanden  værst.  Hjærteskærende  Klager 
over  Undertrykkelser  hørtes;  især  udpegedes  sex  Doniiuier, 
hvor  Bønderne  vare  lige  ved  at  gjøre  Oprør.  Kejserinden 
befalede  Grev  Chotek  at  undersøge  dette  nøje ;  Hof  kancelliet 
erklærede  imidlertid,  at  de  imod  bohmiske  Grundherrer  frem- 
komne Besværinger  i  det  mindste  for  største  Delen  vare 
fundne  utilstrækkelig  begrundede.  Ikke  i  overdrevne  For- 
dringer fra  Herskabet  til  Undersaatterne,  men  i  Forhøjelsen 
af   visse    Statsskatter   laa   Grunden    til    enkelte    Provinsers 

Afkræftelse.  Hof  kancelliet  fraraadede  at  ændre  noget  i 
Kobotpatentet  af  1738:  dette  Patent  var  helt  igjennem 
gunstigrt  for  Kontribuenterne,  og  naar  det  blev  samvittig- 
hedsfuld anvendt  —  hvad  der  ganske  vist  ikke  hidtil  over- 
alt havde  været  Tilfældet  — ,  vilde  det  være  aldeles  til- 
strækkeligt. Nye  Love  vakte  altid  Misfornøjelse,  især  naar 
de  rokkede  ved  saadanne  ældgamle  Institutioner   som  disse. 

Maria  Theresia  og  Statsraadet  gik  vel  ind  paa  foreløbig 
ikke  at  udstede  noget  nyt  Robotpatent;  men  Undersøgelsen 
mod  Herrerne  gik  sin  Gang,  og  da  der  viste  sig  alvorlige 
Misligheder,  dømtes  en  af  dem,  Fyrst  Mannsfeld,  til  en 
Pengebøde;  Forvaltningen  af  hans  Gods  Dobrzicz  fratoges 
hara  for  nogle  Aar,  og  flere  af  hans  Betjente  sattes  under 
Tiltale. 

Den  14de  April  og  12te  Maj  1770  udkom  nye  For- 
ordninger, hvorved  en  Række  Overgreb  fra  Godsejernes 
Side  afskaffedes.  Saaledes  den  foregivne  Ret,  at  ingen  før- 
end Godsejeren  maatte  kjøbe  eller  sælge  Jord  produkter,  f»ller 
at  Bønderne  skulde  overlade  Godsejerne  deres  Markfrugter 
under  Torveprisen;  at  de  skulde  betale  ham  hans  Produkter 
dyrere,  skulde  tage  bestemte  Kvantiteter  01  eller  Vin  hos 
ham.  Ligeledes  ophævedes  en  Del  Afgifter,  Bønderne  til- 
forn havde  maattet  udrede  —  for  Tilladelse  til  at  tage 
Arbejde  uden  for  Godsets  Omraade,  for  at  slutte  Ægteskab, 
drive  Haandværk  o.  s.  v.  — ,  saa  vel  som  det  forbødes  at 
tvinge  Forældre  til  at  rømme  Hus  og  Jord  for  Børnene. 

Den  12te  Juli  1770  lod  Kejserinden  Hofkancelliet  vide, 
at  de  vigtigste  Punkter  i  de  begrundede  Klager  mod  Manns- 
feld skulde  meddeles  alle  bøhmiske  Kredsamter,  for  at  de 
paa  det  nejeste  kunde  undersøge,  om  der  ikke  paa  de  andre 
Dominier  fandt  lignende  Overgreb  Sted.  Var  dette  Tilfældet, 
skulde  de  strax  træde  hjælpende  til  og  desuden  gjøre  Mel- 
ding herom  til  Guberniet. 

Den  ivrigste  for  at  tilskynde  Kejserinden  til  at  ved- 
blive paa   denne  Vej   var   hendes  Medregent.   Sønnen  Josef. 

I  1771  overrakte  en  unævnt  Mand  ham  en  udførlig  Memoire 
om  Bohmens  Tilstand,  og  Kejseren  opfordrede  nu  Hof- 
kancelliet til  at  lade  Sagen  undersøge  alvorlig.  Han  ønskede 
at  vide,  omi  ikke  Livegenskabet  helt  kunde  afskaifes;  om 
man  kunde  gjøre  Ejendomsretten  almindelig ;  om  der  skulde 
oprettes  Hovedmagasiner  for  Kornet  for  at  holde  det  i 
ens  Pris;  om  ikke  Skatterne  kunde  sammendrages  under 
én  o.  s.  V. 

Man  gjenkender  Fysiokraternes  Teorier  i  disse  kejser- 
lige Udtalelser;  særlig  er  jo  Porslaget  om  en  impot  unique 
betegnende  —  derimod  er  Tanken  om  en  kunstig  Fast- 
skruen af  Kornprisen  stik  imod  alle  fysiokratiske  Principer; 
Josefs  egen  Lærer  Schlettwein  udtalte  endog  i  Anledning 
af  en  lignende  Forholdsregel,  som  man  antog  vilde  gavne 
de  fattige,  at  »det  var  bedre,  Folk  sultede  ihjel,  end  at  der 
blev  begaaet  Uretfærdighed«.  Professoren  har  sandsynligvis 
aldrig  selv  været  i  Fare  for  at  mangle  Mad, 

Medlemmerne  af  den  nu  for  Bohmen  nedsatte  Urbarial- 
kommission  kunde  ikke  blive  enige  om,  hvad  man  burde 
gribe  til ;  derimod  vare  de  bohmiske  Stænder  enige  om  at 
ville  modsætte  sig  alle  Forholdsregler,  som  hine  fandt  paa. 
Et  lysende  Exempel  gav  dog  den  måhriske  Prælat,  Gregor 
Lambeck,  fra  Kloster- Bruck  ved  Znaim,  sine  verdslige  og 
gejstlige  Standsfæller,  i  det  han  i  Fællesskab  med  sit  Ordens- 
kapitel  frivillig  gjorde  Begyndelsen  til  at  forbedre  Bonde- 
standens Tilstand  paa  Stiftets  Godser.  Maria  Theresia 
svarede  Kaunitz,  der  anmodede  hende  om  at  give  Abbeden 
St.  Stefanskorset  for  at  bevæge  andre  til  samme  Handle- 
maade,  at  havde  hun  været  alene  om  Regimentet,  skulde 
han  ikke  alene  have  faaet  det,  men  været  gjort  til  Fyrste. 
Kaunitz  tog  dog  fejl  i,  at  Abbedens  Exempel  skulde  smitte, 
kun  en  eneste  bShmisk  Godsejer,  Grev  Trautmansdorff,  gav 
Bønderne  nogle  Lettelser  i  Hoveritjenesten. 

Man  ser  af  Breve  fra  denne  Tid,  at  Kejserinden  tænkte 
paa  helt  at  hæve  Livegenskabet,   men  turde  foreløbig  ikke 

Imidlertid  trak  Forhandlingerne  i  Urbarialkommissionen  længe 
od,  og  lidt  efter  lidt  udbredte  det  Rygte  sig  i  Bohmen,  at 
Kejserinden  havde  befalet  Hoveriets  fuldstændige  Afskaffelse; 
men  at  Adelen  og  Embedsmændene  havde  tiliritetgjort  Fri- 
givelsespat^ntet     Mange   Steder   nægtedes    alle  Ydelser    til 
Grundherrerne,    Agerlandet    dyrkedes    ikke    mere,    Kornet 
høstedes  ikke.     Endelig  gjorde   Bønderne  paa   nogle   Steder 
Opstand;  gamle  hussitiske  Minder  dukkede  frem.  Kirker  og 
Slotte  plyndredes,  Gejstligheden  og  Godsejerne  mishandledes. 
Man   havde  tidligere    sendt  Embedsmænd    til  Bohmen 
for  at  udjævne  Forholdet  mellem  Bonder  og  Herrer.     En  af 
disse  var  Hofraad  von  Raab.    der    paa  Statens  og  den  op- 
hævede Jesuiterordens  Godser   indførte    et   af  ham  udtænkt 
System,    ved   hvilket  Roboten    og  Livegenskabet  afskaffedes 
under  Betingelser,  som  Dominierne  og  Bønderne  kom  over- 
ens om  frivillig.     Denne  Virksomhed  havde  hidtil  naaet  de 
gunstigste  Resultater,    men  var   dog  ikke   blevet  efterlignet 
paa  andre   Godser.      Saa   omsider    den   I9de  Avgust   1775 
kundgjordes  det  ny  Robotpatent    for  Bohmen,    hvorved  Ro- 
boten nedsattes  til  tre  Dage  om  Ugen,  foruden  flere  mindre 
Lettelser.      Ophidselsen    dulmedes    en    Stund;    men    da   de 
robotpligtige  ikke   havde    faaet    alt,   hvad  de  attraaede,    og 
Adelen  ingenlunde  opfyldte  sine  nye  Forpligtelser,  bred  Mis- 
fornøjelsen atter  frem,  drivende  store  Skarer   af  Bønder  }til 
Udvandring. 

5^  Maria  Theresia  var  nu  imidlertid  bleven  gammel,  tænkte 
ofte  paa  at  nedlægge  Kronen  og  holdt  kun  ud  som  en 
Soldat  paa  sin  farefulde  Post  af  Pligtfølelse,  af  Religion. 
Syg  og  ulykkemattet,  som  hun  følte  sig,  kunde  hun  ikke 
længer  udholde  at  strides  med  Stænderne.  Patentet  af 
1775  gik  vidt  nok,  fastholdt  hun.  det  var  ogsaa  uretfærdigt 
ligefrem  at  skade  Grundherrerne  til  Bøndernes  Fornøjelse. 
Det  ny  Patent,  som  hun  lod  udstede  tvende  Aar  efter  hint 
tidligere,    gjentog   kun   dettes  Bestemmelser.      Kejserinden 

var  DU  naaefe  til  sit  Maal,  kun  en  anden  og  yngre  kunde 
gaa  videre. 

Inden  jeg  forlader  Maria  Theresia,  maa  jeg  indskyde  et 
Par  Ord  om  Belgien.  Her  var  Landvæsenet  opblomstret 
under  hendes  Regering;  unge  Folk,  som  beskæftigede  sig 
med  Jordens  Dyrkning,  holdt  man  fri  for  al  Krigstjeneste. 
Bønderne  fik  raadgi vende  Stemmer  i  Provinsialstænderne, 
hvorved  Regeringens  Opmærksomhed  for  denne  vigtige 
Folkeklasses  Ønsker  stedse  holdtes  vaagen,  og  Agerlandet 
ikke  som  tilforn  forsømtes  for  Stæderne.  I  kort  Tid  for- 
øgedes Landsbyernes  Folkemængde  med  en  Treiijedel,  medens 
Stædernes  tog  af  i  samme  Forhold. 

Skjønt  der  saaledes  var  udrettet  en  Del  under  den  virk- 
somme Kejserinde,  har  sikkert  hendes  Søn  følt  noget  som 
en  Befrielse,  den  Gang  han  omsider  fandt  sig  ene  om  Re- 
geringen, Tronens  eneste  almægtige  Herre.  Strax  i  sit 
første  Regeringsaar,  1781,  svang  han  Scepteret  som  Magieren 
i  Æventyret,  udtalende  de  forløsende  Ord. 

En  Forordning  til  Stænderne  i  Bohmen,  Måhren  og 
Schlesien  begyndte  saaledes: 

»Da  vi  have  overvejet,  at  Ophøreisen  af  Livegenskabet 
og  Indførelsen  af  en  maadeholden,  efter  vore  østerrigske  Arve- 
landes Mønster  indrettet  Underdanighed  vil  have  den  nyt- 
tigste Indflydelse  paa  Forbedringen  af  Landets  Kultur  og 
Industri,  samt  at  Fornuft  og  Menneskekjærlighed  taler  for 
denne  Forandring,  have  vi  fundet  os  foranledigede  til  fra  nu 
af  helt  at  ophæve  Livegenskabet  og  i  Steden  herfor  at  ind- 
føre en  maadeholden  Underdanighed  o.  s.  v.« 

Den  15de  Januar  1782  ophævedes  saa  Livegenskabet  i 
Bohmen,  snart  derpaa  i  Måhren  og  i  de  ovrige  Provinser, 
hvor  det  bestod,  Krain,  Galizien,  Lodoraerien  og  Forøsteirig. 
Allerede  forinden  havde  Straffepatentet  (af  1ste  Sep- 
tember 1781)  givet  Bønderne  nye  Muligheder  til  at  hæve  sig 
ud  af  de  fevdale  Huler.  Godsejernes  Strafferet  med  Hensyn 
til  Undersaatternes  Fevdalforpligtelser  indskrænkedes  nemlig 

Ted  dette  Patent;  Pengestraffe  forbødes,  Idommelseii  af 
8tørre  Straffe  kuyttedes  til  meget  vidtløftige  ForiDaliteter 
og  betingedes  af  Kredsamternes  Billigelse,  saa  de  Tvangs- 
midler, hvorved  Herskaberne  hidtil  havde  holdt  det  gamle 
despotiske  Forhold  vedlige;  toges  dem  næsteir  helt  af 
Hænderne. 

Ogsaa  i  andre  Retninger  ordnedes  Forholdet  mellem 
Bønder  og  Herskab  gunstig  for  hine.  Der  indrommedes  dem 
saaledes  Ret  til  at  klage,  naar  de  bleve  vilkaarlig  behandlede. 
Havde  Herskabet  ikke  inden  en  vis  Tid  skriftlig  svaret  paa 
Bondens  Andragende,  havde  han  at  henvende  sig  til  Kreds- 
amtet og  søge  Hjælp  dér.  Han  kunde  være  sikker  paa 
Understøttelse,  selv  om  han  ikke  havde  helt  Ret,  da  Kreds- 
amterne  kun  troede  at  handle  i  Kejserens  Aand,  naar  de 
som  Bøndernes  Beskyttere  lode  Herskabet  føle  deres  udvidede 
Magt.  Bønderne  mæ^rkede  ogsaa  snart,  hvor  heldig  de  nu 
stode,  og  benyttede  sig  heraf. 

Alle  disse  Reformer  vakte  naturligvis  stor  Jubel  hos 
dem,  de  kom  til  gode.  I  Galizien,  hvor  Forholdene  havde 
været  særlig  trykkende,  skal  den  Virkning,  Oplæsningen  af 
Livegenskabs-Ophævelsespat^utet  gjorde  paa  Bønderne,  have 
været  ganska  mærkværdig.  De  herte  forst  hvert  Ord  med 
Undren,  saa  udbrøde  de  i;  høje  Glædesraab,  mange  i  Taarer. 
Dér  som  overalt  strømmede  Folket  til  Altrene  og  fejrede 
3  Dage  med  Offer  og  Bøn  den  Velgjerning,  Kejseren  havde 
vist  det.  En  mere  rhetorisk  end  prægnant  østerrigsk  Historie- 
skriver*) fortæller,  at  man  »i  alle  Egne  hørte  de  lykkelige 
udraabe:  Aarhundreder  ventede  vi  forgjæves  paa  en  Moses' 
Fødsel,  der  kunde  befri  os  ligesom  Israel  fra  Trældommen. 
Paa  én  Gang  løste  Josef  Lænkerne,  og  vi  begyndte  at  leve 
paa  en  ny  Maade!« 

Man  maa  i  hvert  Fald  indrømme,  at  disse  Bønder,  der 


*)  Dr.    Alb.    Jager,    Kejser    Josef  II.     und    Leopold    II. 
(Oestreichische  Geschichte  fur  das  Volk  XIV). 

forstode  at  udtrykke  sig  saa  velklingende,  ingen  Skade  havde 
taget  paa  deres  aandelige  Evner  i  den  langvarige  og  haarde 
Trællestand. 

1784  gaves  der  Kredsamterne  en  saa  stor  Udvidelse  af 
deres  Magt  med  Hensyn  til  Rekruteringen,  Udvandringen, 
Næringserhvervelse,  Sanitets-  og  Kultusvæsen,  at  det  mellem 
Herskaberne  og  Bønderne  bestaaende  Forhold  fuldkomment 
oplestes.  I  1785  ophævedes  Livegenskabet  i  Ungarn.  Sam- 
tidig med  alt  dette  arbejdede  Josef  ivrig  paa  en  stor  Skatte- 
reform i  fysiokratisk  Aand,  hans  kjæreste  og  stadige  Tanke. 
Grundlaget  for  denne  ny  Skatteregulering  skulde  Fladeud- 
raaalingen  og  Nettoindtægten  være.  Der  udsendtes  Land- 
maalere  til  alle  Kanter;  et  uhyre  Apparat  sattes  i  Gang; 
men  de  Folk,  som  anvendtes  hertil,  var  ofte  absolut  udue- 
lige og  uvidende  Personer,  og  hele  Sagen  blev  greben  saa 
upraktisk  an,  at  der  blev  en  almindelig  Misfornøjelse. 

En  Forordning   af  20de  April    1785  gik  ud  paa,  at    af 
hver   Bondegaard    skulde    efter   Bondens  Selvangivelse  Ren- 
indtægten   beregnes,    og   heraf  gjennemsnitlig    afgaa  1 279 
Procent  til  Skatter  og  i  det  højeste  17^9  Procent  til  Gods- 
herren.    Resten  skulde  være  Bondens. 

Omsider  —  i  1789  —  naaede  da  de  vise  Mænd  saa 
vidt,  at  den  ny  Skatteregulering  kunde  indføres.  Det  viste 
sig  nu,  at  Bønderne  paa  mange  Steder  fik  større  Afgifter 
end  tilforn;  at  Adelen  næsten  overalt  maatte  synes  sig 
forurettet,  var  en  Selvfølge.  Den  havde  jo  alt  tidligere 
tabt  meget  ved  Josefs  Bestræbelser  for  at  gjøre  de  frigivne 
livegne  til  Selvejere,  og  den  Erstatningsmaade,  man  havde 
foreslaaet  Kejseren,  nemlig  at  fratage  Gejstligheden  dens 
Godser  og  skjænke  Adelen  dem,  vilde  han  ikke  gaa 
ind  paa. 

Saa  tyknedes  da  Vreden  trindtom  i  Landet;  det  gjærede 
og  sydede  i  Sindene,  et  enkelt  Sted,  i  Nederlandene,  hvor 
Josef  i  mange  Maader  havde    vist    sig   hensynsløs  og  dok- 


Det  attende  A århundredes  Bondeemancipation.  271 

trinær,  slog  det  ud  i  Oprør,  Ungarn  og  Tirol  truede  hermed. 
Den  syge  og  forpinte  Kejser  undertegner  da  den  28de 
Januar  1790  hint  bittert-resignerte  Dokument,  hvorved  han 
tilbagekalder  alle  sine  Reformer  for  Ungarns  Vedkommende, 
med  Undtagelse  af  Toleranceediktet  og  det  ny  Forhold 
mellem  Herskaber  og  Undersaatter.  Ganske  kort  derefter 
dør  han,  og  faa  Maaneder  senere  ophæver  Broderen  Leopold 
Skattereguleringspatentet.     Sic  transit  reformatio  mundi. 

Uretfærdigt  vilde  det  dog  være  at  nægte,  at  Josef 
havde  udrettet  adskilligt.  Alle  Kilder  ere  enige  om,  at  de 
osterrigske  Bønder  ved  det  nittende  Aarhundredes  Begyndelse 
sad  langt  bedre  i  det  end  de  preussiske  —  det  paafaLit  bl. 
a.  Stein  under  hans  Rejser  i  Landet  — ,  og  det  kan  ikke 
betvivles,  at  Roscher  har  Ret  i  at  tillægge  den  reformerende 
Kejser  Æren  herfor.  Lad  da  denne  Skildring  af  hans 
Bestræbelser  slutte  med  disse  Ord  af  en  af  hans  Biogiafer 
som  en  fuldt  tonende  Akkord:  Josef  II.  var  Landmandens 
Fader  ....  ofte  3'trede  han  den  Grundsætning:  Hvad  der 
gavner  en  Stats  Almenhed  eller  Flertallet  af  Menneskene, 
kun  det  er  i  Sandhed  godt;  saa  meget  mere  nu  Land- 
mændenes Antal  overstiger  alle  andre  Stænders,  saa  meget 
mere  maa  den  retfærdige  Fyrste  ved  Loven  skjærme  og 
dække  hine  hjælpeløse  Skabninger,  der  ere  fattige  af  Uviden- 
hed, frygtsomme  af  Armod,  mishandlede  paa  Grund  af  deres 
Forskræmthid  ....  Bonden  blev  lidt  efter  lidt  ved  Ager- 
dyrkningsselskaber  og  dygtige  Agronomer  bekjendt  med 
bedre  Saakorn,  nye  Frugtarter,  med  Vexeldriften,  hensigts- 
mæssigere Redskaber  o.  s.  v.  Nybygningen  paa  Heden  og 
Fællesenge  begyndte,  endskjønt  Græsgangen  endnu  paa 
mange  Steder  sejrede  over  Staldfodringen.  Frugtavlen  og 
Vindyrkningen  forædledes  meget.  Pengebelønninger  op- 
muntrede Landmanden  til  at  forædle  Hornkvæget  og  Faarene, 
Stutterier  gave  ham  Muligheden  til  fuld komuere  Hesteracer; 
flere    var  begejstrede    for  Bi-  og  Silkeavl.      Den    fri  Land- 

mand     begyndte    at    tænke    paa    at    bo     og    klæde    sig 
bedre  *). 


Blandt  det  attende  Aarhundredes  reformerende  Regenter 
synes  Storhertugen  af  Baden,  Karl  Friedrich,  mig  den  mest 
sympatiske.  Hos  ingen  anden  dækker  Liv  og  Lære  hin- 
anden saa  nøje;  ingen  er  som  han  stedse  frisindet  uden 
Fanatisme,  arbejdsom  og  ivrig  uden  Voldsomhed,  tarvelig 
og  som  en  Fader,  mild  og  dog  bestemt.  Medens  de  andre 
stærke  Aander  paa  Tronerne  enten  som  Josef  »slaar  Ru- 
derne ind  for  at  aabne  Dørene«  eller  som  Gustav  IIL**)  og 
Katarina  II.  ikke  have  lært  synderlig  mere  af  Franskmændene 
end  Sproget,  de  laxere  Sæder  og  saa  det,  at  Kristendommen 
er  en  Overtro  —  har  denne  Fyrste  alt  i  alt  en  hel  Del  af 
den  danske  Frederik  VI.'s  Væsen,  blot  at  han  er  langt 
mindre  bornert,  ikke  saa  lidt  mere  kundskabsrig  og  vidt 
skuende. 

Karl  Friederich  har  hele  sin  Regering  igjennem  staaet 
i  et  direkte  Forhold  til  sit  Folk.  I  hans  Forværelser  saas 
der  paa  Avdiensdagene  ofte  over  tresindstyve  Mennesker, 
mest  Landboere,  og  til  hver  en  havde  han  et  venligt  Ord; 
hver  Bøn,   hver  Klage   optegnedes    og   meddeltes   den    paa- 


*)  Arneth:  Ges'chichte  Maria  Theresias,  Bd.  IX.  — 
Oesterreichische  Ges.  f.  d.  Volk,  XII.,  Maria  Th,  vom  Aa- 
chener Frieden  bis  zum  Schlusse  des  siebenjahrigen  Krieges, 
von  I)r.  ¥.  Ilwof,  og  XIV.  Josef  II.  &  Leopold  II.,  von  Dr. 
Alb.  Jiiger  — Burckhardt  etc.  —  Rosclier,  Geschichte  der 
Natioualoekonomik  in  Deutschland  o.  s.  v. 
**)  „Un  fanfaron  et  petit-maitre  manqué"  kalder  Josef  II.  ham 
f Josef  II.  und  Leopold  v.  Toscana:  ihr  Briefwechsel;  heraus- 
gegeben  v.  Arneth,  I.  p.  179.) 

gj ældende  Embedsmand  til  Undersøgelse*).  Paa  sine 
Spasereture  gav  Fyrsten  sig  i  Tale  med  mange  af  dem,  han 
mødte,  især  simple  Folk;  man  har  Exempler  paa,  at  han 
er  fulgt  med  Mennesker,  der  kom  for  at  bede  om  Under- 
støttelse til  en  eller  anden  Forbedring  af  deres  Bolig  eller 
Marker,  for  selv  at  se,  hvor  stor  Understøttelsen  burde  være. 
Til  Frugtdyrkere  uddelte  han  Medaljer;  en  Bonde,  som 
havde  udtørret  en  Sump,  og  en  anden  Mand,  der  havde 
virket  meget  for  Agerdyrkningen  og  Industrien  paa  sin  Egn, 
lod  han  sætte  Mindesmærker.  Kvægavlen  ophjalp  han  ved 
at  forskrive  Faar  fra  Spanien ;  ogsaa  Hesteavlen  tog  han  sig 
af  paa  flere  Maader. 

Det  var  dog  hans  Ønske  at  gavne  sit  Land  efter  en 
langt  mere  omfattende  Maalestok.  Strax  fra  de  franske 
Fysiokraters  første  Optræden  havde  de  haft  en  ivrig  Ven 
og  Beundrer  i  den  badensiske  Fyrste.  Han  korresponderede 
i  en  længere  Aarrække  med  Marquis'en  af  Mirabeau,  hvem 
han  ausaa  for  en  af  Menneskehedens  største  Velgjørere. 
Disse  Folks  Skrifter,  sagde  han  om  Fysiokraterne,  ere  lige 
saa  skjønne  som  de  atheniensiske  Filosofers  og  langt  nyttigere 
for  Menneskeheden. 

Ganske  naturlig  besluttede  han  da  at  anstille  nogle 
Forsøg  med  dette  System,  der  forekom  ham  Idealet  af  en 
velgj ørende  og  retfærdig  Administration.  Det  var  Lands- 
byerne Dietlingen,  Bahlingen  og  Pheningen.  som  udsaas  til 
at  lyksalie:gjøre  sig  selv  og  Verden  ved  at  vorde  Exempler 
paa  denne  fysiokratiske  Monsterstyrelse.  Man  indførte  i 
dem  —  væsentlig  efter  Schlettweins  Anvisning  —  den  saa 
meget  lovpriste  impot  unique,  samtidig  dog  beholdende 
nogle  Tiender  samt  Hoveriet  —  det  sidste  skulde  imidlertia 
nu  taxeres  og  lønnes.  Forsøgene  mislykkedes,  som  jeg 
alt  tilforn  har  sagt,  ganske  og  aldeles.    Præster  og  Øvrigbed 


*)  Schreiber:    Lebensbescbreibang    Karl   Friedrichs,    Grosa- 
herzogs  von  Baden.  p.  27- 

jamrede  over  den  tiltagende  Drukkenskab  —  alle  havde  jo 
nu  Lov  at  udskjænke  Drikkevarer  —  og  de  hermed  føl- 
gende Slagsmaal.  Bønderne  følte,  at  det  var  langt  lettere 
at  udrede  de  gamle  smaa  Afgi'ter  lidt  efter  lidt,  men 
Naturalierne  strax  efter  Indhøstningen,  og  saa  dertil  yde 
nogen  Hoveri kjørsel,  end  som  efter  det  ny  System  at  betale 
en  enkelt  betydelig  Pengeafgift  paa  én  Gang.  Der  var 
ofte  ingen  Lejlighed  til  strax  at  sælge  Naturalprodukterne; 
saa  tærede  man  da  selv  mere  af  dem,  end  nødvendigt  var, 
og  naar  Tiden  kom,  at  der  skulde  skaffes  Penge,  havde  man 
intet  at  sælge. 

Af  Erstatningssummen  for  Hoveriet  havde  Bønderne 
ventet  sig  store  Ting;  den  viste  sig  imidlertid  at  være  sat 
temmelig  lavt  —  i  hvert  Fald  alt  for  lavt  til  at  kunne 
fylde  op  de  dybe  Huller,  som  hurtig  havde  dannet  sig  i 
Skattekrævernes  Kasser. 

Alene  i  Bahlingen  viste  sig  efter  tre  Aars  Forløb  en 
Skatterestance  paa  10,000  Gylden,  og  i  de  andre  Byer  saae 
det  ikke  bedre  ud.  Saa  vendte  man  da  atter  tilbage  til 
det  gamle  System,  til  stor  Ærgrelse  vistnok  for  Hr.  Schlett- 
wein,  der  havde  udbasunet  Forsøgene  i  Baden  som  noget 
helt  mirakuløst.*) 

Af  langt  varigere  Betydning  var  Livegenskabets  Op- 
hævelse og  Tilladelse  til  at  udvandre,  som  Karl  Friederich 
skjænkede  sit  Folk  1783.  Ganske  vist  havde  Livegenskabet 
ikke  nogen  synderlig  haard  Form  i  Baden.  Bønderne  kunde 
ikke  sælges,  de  ejede  deres  Grundstykker,  kunde  sælge  og 
testamentere  dem  bort,  maatte  lade  deres  Børn  tage,  hvad 
Profession  de  vilde;  men  de  skulde  blive  paa  Godset,  havde 
adskillige  Afgifter  at  udrede  og  —  bar  det  fornedrende 
Navn  livegne.  Karl  Friedrich  gjorde  dem  nu  fri.  Den 
aarlige,  i  øvrigt  ikke  store  »Leibschilling« ,   den   ved    Døds- 


*)  Jvfr.    Drais:    Geschichte    der   Regierung    und   Bildung   von 
Baden  unter  Carl  Friedrich  I.  p.  315  tf. 

fald  udredede  Afgift,  Koncessionstaxten  (10  Kreutzer  for  hver 
100  Gylden  af  den  Formue,  som  Forældrene  overgave  deres 
Børn)  —  alle  disse  Byrder  afskaffedes.  End  videre  tillodes 
det  de  livegne  at  flytte  frit  om  i  Landet,  og  saa  vel  de 
som  samtlige  Storhertugens  øvrige  Undersaatter  fik  Frihed 
til  at  udvandre  til  alle  de  Lande,  der  gave  deres  Beboere 
samme  Frihed.  Karl  Friedrich  skrev  baade  til  sine  Terri- 
torialnaboer og  til  fjærnere  Eegenter  for  at  foreslaa  dem 
en  gjensidig  Konvention  herom;  Traktaterne  afsluttedes 
næsten  alle  med  Held. 

Denne  Fyrste,  som  frivillig  havde  gavnet  sine  Under- 
saatter paa  sin  egen  Bekostning  *),  blev  ikke  uleunet.  Rundt 
om  i  Baden  skrev  man  Taksigelsesadresser,  sendte  Deputa- 
tioner, holdt  Fester  og  højtidelige  Takkegudstjenester. 
Landsbyen  Eutingen  satte  Storhertugen  en  Mindesojle. 
Bevæget  skrev  da  denne  det  smukke  »Svar  paa  Laudets 
Taksigelser  efter  Livegenskabets  Ophævelse«,  der  begynder 
saaledes : 

»At  Kegentens  Vel  er  inderlig  forbundet  med  Landets, 
saaledes  at  begges  Ve  og  Vel  falde  sammen,  har  været  et 
Axiom  hos  mig,  siden  jeg  vænnede  mig  til  at  tænke  over 
min  Bestemmelse.  Jeg  kan  altsaa,  naar  jeg  er  i  Stand  til 
at  gjøre  noget  til  Landets  bedste,  ingen  Tak  vente  herfor, 
ej  heller  modtage  den.« 

Karl  Friedrich  giver  nu  en  Udvikling  af  sine  Grund- 
sætninger —  Regent  og  Folk  skuUe  kun  danne  én  stor 
Familie,  siger  han,  og  gaar  saa  videre  i  fysiokratisk  Aand 
—  sluttende  med  Ønsket  'om,  at  »Dyd,  Religion  og  Ære 
maa  lade  os  stedse  ^mere  voxe  op  til  et  frit,  velstaaende, 
sædeligt,  kristeligt  Folk!«**) 


*)  Drais    mener    endda,    at    Schlettweins   Angivelse    af   Stats- 
kassens aarlige  Tab  —  20000  Gylden  —  er  for  lav. 
**;  Hele  Skrivelsen   findes    aftrykt  hos   Schreiber;    jvfr.  i  øvrigt 
Drais,  II.  cap.  XII. 

Naar  saadanne  Ord  udtales  af  en  saadan  Mand,  ere  de 
ikke  Fraser. 


5. 

Om  det  øvrige  Tyskland  er  kun  lidet  at  sige.  Der  er 
vel  hist  og  her  Regenter,  som  søge  at  hæve  Landbruget 
og  med  det  Bønderne;  men  det  er  kun  smaat,  hvad  der 
gjøres,  først  ind  i  vort  Aarhundrede  ophæves  Livegenskabet 
i  de  Stater,   hvor  jeg  ikke  alt  har  omtalt  dets  Afskaffelse. 

Dohra  roser  i  sine  »Denkwtirdigkeiten« *}  Friederich 
von  Fiirstenberg,  Domherre  og  Minister  i  Stiftet  Mtinster, 
som  en  Mand,  der  gav  Agerbruget  »al  mulig  Opmuntring«, 
saa  at  Folkemængden  og  Velstanden  toge  til,  »hævede  Borger- 
og  Bondestanden  til  Følelsen  af  hver  Stands  ejendommelige 
Ære  og  Værdighed  og  til  ædel  Væddestrid  med  de  højere 
for  Almenvellets  Sag.« 

Hos  Arndt**)  findes  nævnt  en  Præpositus  Pieht  i  Gingst 
paa  Riigen,  der  1774  gav  sine  livegne  fri  og  søgte  st  lære 
dem  yidspinderi  og  Væveri.  End  videre  omtales  Fyrsten  af 
Hessenstein,  der  under  sin  iStyrelse  af  Pommern  arbejdede 
stærkt  mod  Sammenlægningen  af  Bøndergaardene  og  ved  et 
Reskript  af  1778  fik  fastslaaet,  at  dette  fra  nu  af  ikke 
mere  maatte  ske.  Han  fik  desuden  en  Del  Domænebønder 
sat  paa  Gaarde  som  Forpagtere,  og  disse  Folk  bleve  efter- 
haanden  velhavende.  Nogle  større  Godsejere  fulgte  dette 
Exempel. 

Denne  Sammenlægning  af  Bøndergaardene  betragtedes  i 
det  hele  ikke  med  gunstige  Øjne  af  det  forrige  Aar- 
hundredes   Regenter.      Frederik    den    store    modarbejdede 


*)  I.  319  ff.  - 

**)  Versuch  o.  s.  v.  p.  218  ff. 

den*),  Og  i  Meklenburg.  hvor  den  fra  1730  var  gaaet  stærkt 
i  Svang  —  hele  Bønderbver  vare  blevne  nedlagte  — ,  for- 
bedes den  heninaod  Aarhundredets  Slutning  gjentagne  Gange, 
rigtignok  uden  synderlig  Frugt,  i  det  man  omgik  Forbudet. 
Her  i  Meklenburg  var  Bøndernes  Tilstand  elendigere  end 
de  fleste  andre  Steder;  især  bleve  Godsejernes  undergivne 
behandlede  som  »de  usleste  Trællec  (Franke).  En  af 
Hovedgrundene  hertil  var  Indførelsen  af  den  holstenske 
Kobbeldrift,  der  i  Aarhundredets  første  Decennier  var 
begyndt  af  Overlanddrosten  v.  d.  Luhe  og  senere,  da  den 
viste  sig  meget  indbringende,  antaget  af  næsten  alle  Gods- 
ejere. Naar  Bøndernes  Marker  vare  den  Herremand  i  Vejen, 
som  vilde  lægge  sit  Gods  i  Kobbel,  fordi  han  stod  i  Ager- 
fællesskab med  Bønderne,  eller  han  behøvede  deres  Marker 
for  at  gjøre  sine  Kobbelslag  stirre,  gjorde  han  kort  Proces, 
tog  uden  videre  Markerne,  nedlagde  en  Landsbys  samtlige 
Bøndergaarde  eller  en  Del  af  dem,  som  det  nu  var  be- 
kvemmest. At  en  almindelig  Forarmelse  blandt  Bønderne 
var  en  Følge  heraf,  er  let  forstaaeligt:  man  træffer  da  nu 
ogsaa  for  første  Gang  i  Meklenburg  Udvandringer,  og  det 
Udvandringer  i  Masse  —  til  Rusland!  — ,  som  Kegeringen 
omsider  maa  sætte  en  Stopper  for. 

Heuved  Aarhundredets  Slutning  hæver  én  Køst  sig 
efter  en  anden  mod  Bøndernes  Tyranner.  Johan  Heinrich 
Voss  fører  an;  hans  Idyl  »die  Leibeigeuen«  (1774)  skildrer 
denne  undertrykte  Menneskeklasses  Stilling  med  stærke 
Farver.  Dette  Angreb  paa  de  Meklenburgske  Godsejere 
skaffede  Forfatteren  mange  og  mægtige  Fjender;  men  nu 
var  Isen  engang  brudt,  og  en  hel  Række  Mænd  stillede  sig 
i  Breschen,  nogle  fordrende  lidt  mere.  andre  lidt  min-ire  for 
deres  Klienter,  Bønderne.  Dér  er  Amtmanden  Eggers  med 
sit  moderate  Skrift  »Ueber  die  gegenwårtige  Beschaffenheit 
und  mOgliche  Aufhebung  der  Leibeigenschaft  in  den  Cammer- 


*)  Jvfr.  Konstitutionen  af  14  Juli  1749  (Preuss  I,  305). 

Historisk  Arkiy.    II.     1^*4.  J9 

giitern  des  Herzogthums  Mecklenburg  Schwerin«;  den  videre 
gaaende  Bouchholz  med  sit  »Freiheit  und  Eigenthum  der 
Bauern  in  den  Domånen«,  Baron  von  Langermann  og  flere. 
Først  ind  i  det  næste  Aarhundrede  bare  disse  Bestræbelser 
Frugt  —  1821  ophævedes  neraligj  omsider  Livegenskabet,  i 
øvrigt  ikke  til  nogen  øjeblikkelig  Baade  for  de  frigivne,  der 
nu  pludselig,  hvis  Godsejeren  ikke  vilde  beholde  dem  i  sin 
Tjeneste,  stode  hjemløse  og  uden  Erhverv,  kun  med  ét  Til- 
flugtssted :  Fattighuset  *). 

Meklenburg  og  de  øvrige  tyske  Smaastater  byde  os 
ellers  forrige  Aarhundrede  igjennem  saa  omtrent  et  og  det 
samme  Skuespil :  Fyrster,  der  efterligne  Ludvig  den  fjor- 
tendes Pragt,  hans  Etikette  og  hans  Maitressevæsen ;  Adels- 
mænd, der  smigre  disse  Fyrster  og  følge  i  deres  Fodspor 
efter  bedste  Evne:  et  tyrannisk,  bestikkeligt  Bureaukrati, 
en  fanatisk  og  borneret  Gejstlighed,  nederst  det  i  Tavshed 
lidende  Folk.  Man  bygger  Slotte  og  Kirker,  holder  Klap- 
jagter og  religiøse  Disputatser,  fører  Krige  og  udskriver 
Skatter  —  alt  sammen  paa  det  brede  Grundlag  af  disse 
arme  Bønders  krumme  Rygge  —  et  Grundlag,  som  ikke 
ryster,  ikke  forskyder  sig  noget  Øjeblik.  Man  er  sikker 
mod  Oprør,  og  man  bliver  en  Gang  imellem  saa  rørt  over 
disse  tungt  belæssede  Menneskers  Taalraodighed,  at  man  i 
overstrømmende  Humanitet  svinger  sig  op  til  en  Forordning 
om,  at  de  maa  skyde  det  Vildt  ned,  som  ødelægger  deres 
Marker**). 


*)  E.  Boll,  Geachichte  Meklenburgs  mit  besonderer  Beriicksich- 
tigung  (ler  Kullurgeschichte,  II.  —  Alexander  v.  Lengerke, 
Landwirtschatt  in  Mtklcnliurg,  passim;  Eggers  nævnte 
Skrift  o.  fl. 

**)  L.  Hausser,  Geschichte  der  Rheinischen  Pfalz  II.  p.  93-1. 
Jvfr.  i  øvrigt  dette  Værk  II.,  4  Bog  og  I.  F.  Knapp,  Re- 
genten und  Volksgeschichte  der  Lander  Cleve,  Mark,  Jiilich, 
Berg  n.  Ravensbcrg  III. 

Først  ved  Franskmændenes  Indtrængen  i  Tyskland 
ved  Aarhundredets  Slntuing  bliver  der  luftet  ud  i  disse 
Pulterkamre:  men  endnu  langt  ind  i  den  nyeste  Tid 
træffe  vi.  ikke  mindst  i  Landboforboldenes  Ordning,  hint 
bornerte,  sniaaliee  og  brutale  Prvgleregimentes  hæslige 
Spor. 

Joakim  Reinhard. 

(Slutning). 

VIII. 

Aelia  Capitolina. 

iJa  Jerusalem  trods  sine  Ruiner  endnu  fortsatte  sin  Til- 
værelse, og  Ruinerne  ikke  saa  snart  kunde  forsvinde  fra 
Jordens  Overflade,  skulde  Judæas  forhenværende  Hovedstad 
for  stedse  miste  sit  Præg  og  sit  Navn.  Alle  Jøder,  som 
endnu  havde  deres  Boliger  her  eller  i  dens  Omraade.  bleve 
uddrevne,  og  derpaa  bleve  romerske  Veteraner,  Føniciere  og 
Syrere  bosatte  i  den  ny  Koloni,  som  Kejseren  gav  Navnet 
Aelia  Capitolina;  han  indviede  den  til  sin  egen  Genius  og 
Jupiter  fra  Kapitoliet,  som  havde  besejret  Jyiiernes  Jehova. 
Jupiters  Helligdom  skulde  fremtidig  indtage  det  gamle  Moria- 
Tempels  Plads;  hans  Sejr  over  Jehova  var  imidlertid 
kun  en  tilsyneladende ;  thi  Jødernes  gamle  Guddom  erobrede 
dog  i  kristelig  Opfattelse  Rom  og  den  hele  Verden. 

Planen  til  Kolonien  blev  lagt  og  denne  paabegyndt  fer 
Jødekrignn,  og  strax  efter  sammes  Afslutning  blev  Ny- 
bygningen igjen  optagen  og  fortsat  med  Iver.  Eusebius 
sætter  Aelias  Anlæg  til  Hadrians  tyvende  Regeringsaar. 
Hieronymus  til  det  en  og  tyvende,  altsaa  er  Kolonien  bleven 
indviet    i    Aaret     \'^6   eller    187;    Mønter    med   Omskriften 

Colonia    Aelia   Capitolina    Condita    have    foreviget 
denne  Grundlæggede. 

Det  er  kun  et  kristent  Sagn,  at  Hadrian  har  over- 
draget Bygningen  af  det  uy  Jerusalena  til  Grækeren  Akylas 
fra  Siuope,  som  først  havde  været  Kristen,  derpaa  blev  ud- 
stødt af  Menigheden  og  gik  over  til  Jødedommen:  han  har 
gjort  sig  heromt  som  Oversætter  af  Bibelen  paa  Græsk, 
Naar  Talmudisterne  fortælle,  at  Kejseren  først  har  over- 
pløjet den  gamle  Stad  som  Tegn  paa  Vanhelligelse  og 
derpaa  opbygget  den  ny  By,  finder  denne  Fabel  sin  For- 
klaring enten  i  Kolonialmønten  med  Pløjemanden  som  et 
almindeligt  Symbol  eller  i  den  romerske  Ritus,  i  Følge 
hvilken  en  Plovfure  blev  dragen  omkring  en  ny  anlagt  Stad. 

Kolonien  blev  opført  paa  den  gamle  Stads  Plads,  men 
paa  et  fonnindsket  Omraade;  thi  den  østlige  Skraaning 
mod  Kedrons  Bæk  samt  Ziocsbjærget  mod  Syd  laa  uden  for 
de  hadrianske  Mure,  hvad  alle  Palæstinas  Geografer  have 
anerkjendt.  Denne  ny  Stad  Aelia  bestemte  Grundplanen 
for  det  ikke  jødiske  Jerusalem;  det  var  Hadrians  Stad,  som 
Kejser  Constantin  og  hans  Moder  Helena  forefandt,  da  de 
her  opførte  deres  berømte  Kirker,  og  fraregnet  Tidens  For- 
vandlinger var  det  ogsaa  dette  .Jerusalem ,  Araberne  og 
Korsfarerne  stiftede  Bekjendtskab  med. 

Hadrian  lod  den  ny  Stad  inddele  i  syv  Kvarterer,  i 
Spidsen  for  hvilke  han  satte  særlige  Embedsmænd,  Am- 
fodark^r;  han  oprettede  tvende  Torvepladser,  el  Teater 
for  Gladiatorkampe  og  andre  offentlige  Bygninger,  af  hvilke 
mange  vel  forst  bleve  færdige  efter  hans  Tid.  Da  Militær- 
kolonien skulde  være  et  fast  Punkt,  maatte  den  ogsaa  have 
et  Kastel,  bvis  Plads  man  vistnok  maa  søge  paa  samme 
Plet  som  det  nuværende  tyrkiske,  altsaa  Davidsborgen  ved 
Jaffaporten,  hvor  de  uforgængelige  Levninger  af  Herodes's 
Taarue  sikkert  allerede  af  Hadrian  bleve  benyttede  som 
Fæstningsværker. 

Til  det  ny  Tempel   for  Bomerguden   kunde  man  ikke 

finde  en  mere  egnet  Plads  end  Morias,  af  Kæmpemure 
understøttede  Klippeflade.  Ganske  vist  laa  ogsaa  denne 
Plads  siden  Titus's  Tider  dækket  af  Grusmasserne  fra 
Herodes's  Tempel ;  men  de  mindskedes,  efter  som  de  afgave 
Bygningsmaterialer  til  den  ny  Stad.  Zevs's  Helligdom 
blev  allerede  paabegyndt  før  Krigen,  siden  Dio  anfører  dets 
Opførelse  paa  Jehova  templets  Plads  som  en  af  Aarsagerne 
til  Judæas  Rejsning.  Endnu  i  det  fjerde  Aarhundrede,  hvor 
denne  hadrianske  Bygning  ikke  mere  var  til,  saae  Pile- 
grimen fra  Bordo,  og  efter  ham  ogsaa  Hieronymus,  paa 
Tempelpladsen  en  Rytterfigur  af  Hadrian  og  den  »gjennem- 
borede  Sten«  (nu  til  Dags  el  Sachra),  som  de  sørgende 
Jøder  plejede  at  salve.  Det  hadrianske  Tempel  kan  kun 
have  været  af  smaa  Forhold,  thi  det  findes  ikke  i  det 
Katalog  over  Kejserens  Bygninger  i  Jerusalem,  som  er 
sammenstillet  i  den  alexandrinske  Krønnike,  Mønter  fra 
Aelia  fremvise  en  lille  Rundbygning  med  en  Zevsfigur  i 
Midten,  enten  alene  eller  mellem  Pallas  og  Hera-,  det  er 
dog  et  Spørgsmaal,  om  man  herved  maa  tænke  sig  hint 
Zevstempel.  I  øvrigt  bære  Mønter  fra  Kolonien  foruden 
Zevs's  Billede  ogsaa  Afbildninger  af  Astarte,  Serapis  (dette 
bliver  fra  Marc  Aurels  Tid  hyppigere),  Apollo,  Dionysos  og 
Dioskurerne;  de  godtgjøre,  at  det  ikke  er  Jupiter  Capi- 
tolinus  alene,  som  har  haft  sin  Kultus  i  den  ny  By. 

Da  Jerusalem  under  Constantin  igjen  blev  de  kristnes 
hellige  Stad,  blev  Jupitertemplet  og  de  øvrige  Afguds- 
templer ødelagte,  og  da  de  kristne  dernæst  fandt  hedenske 
Kapeller  og  Idoier  paa  de  Steder,  hvor  efter  deres  Mening 
Calvariebjærget  og  Kristi  Grav  havde  ligget,  paascode  de, 
at  Romerne  forsætlig  havde  vanhelliget  disse  hellige  Steder 
og  gjort  dem  ukjendelige.  Over  Frelserens  Grav  stod  der 
efter  deres  Fortælling  en  Helligdom  for  Astarte  eller  den 
syriske  Afrodite;  paa  Calvariebjærget  f  blev  den  samme 
Gudinde  æret,  og  i  Bethlehems  Grotte  dyrkedes  Tammus 
eller  Adonis.     En  Marmorfigur,  der  forestillede    et  Svin   og 

var  anbragt  over  den  til  Bethlehem  førende  Port,  vil  Hie- 
ronymus  ikke  uden  Grund  forklare  som  en  Haan  mod 
Jøderne,  skjout  samme  Dyr,  der  var  helliget  Ceres,  for 
øvrigt  ogsaa  tjente  Romerne  til  Felttegu. 

Af  Hadrians  Bygninger  i  Jerusalem  er  der  ikke  bevaret 
kjendelige  Levninger;  thi  det  er  kun  en  Formodning,  naar  man 
har  villet  finde  hadrianske  Levninger  i  Eccehomo-Buen.  i 
den  prægtige  Porta  aurea,  i  den  tredobbelte  Port,  i  Ba- 
sarens Søjleruiner  eller  i  Underbygningerne  ved  Damaskus- 
porten.  Ingen  Marmorindskrift  i  Jerusalem  minder  nu  til 
Dags  om  denne  Kejser  eller  Aelia  Capitoiina;  medens  saa 
mange  Stæder  i  Kiget  have  afgivet  Inskriptioner  i  Viden- 
skabens Tjeneste,  har  Jerusalem  her  nægtet  sit  Bidrag, 
kun  en  eneste  Kejserindskrift  med  Antoninus  Pius's  Navn 
er  bleven  funden,  og  selv  denne  er  værdiløs,  medens  et 
heldigt  Tilfælde  har  bragt  en  avthentisk  græsk  Indskrift 
fra  Herodes's  Tempel  for  Dagens  Lys;  den  forbyder  under 
Dødsstraf  enhver  Ikk e-Jøde  at  betræde  det  hellige  Om- 
raade  *). 

Hadrian  lod  uden  Tvivl  tiende  Legion  Fretensis  blive 
liggende  i  Aelia,  og  ogsaa  den  sjette  Ferrata  forblev  i  Judæa 
som  Garnison.  Kejseren  forbød  Jøderne  at  betræde  Jem- 
salem  og  Stadens  Omegn,  og  dette  umenneskelige  Lovbud 
blev  Aarhundreder  igjenuem  staaende  i  Kraft;  kun  fik 
Jøderne  i  Tidernes  Løb  for  Penge  de  romerske  Vagters 
Tilladelse  til  at  komme  hen  og  græde  paa  Tempelpladsen 
en  eneste  Dag  i  Aaret,  Mindedagen  for  Statens  Ødelæggelse 
ved  Titus.  Pilegrimmen  fra  Bordd  saae.  som  sagt,  samme- 
steds Hadrians  Statuer  og  den  hellige  Sten ;  paa  denne  Dag 
salvede  Jøderne  under  Graad,  Klager  og  Klædningernes 
Sønderriveise  hin    Sten    og   gik   derpaa    atter   stille    bort; 


*)  Stenen  med  græsk  Inskription  opdagedes  187-2  i  Haråms- 
muren  af  Clermont-Ganneau,  og  denne  Relikvie  Ira  Hero- 
des's Tempel  opbevares  nu  i  Louvre. 

denne  gribende  Mindefest,  den  ældste  i  Historien,  gjentages 
endnu  stadig  ved  Jerusalems  Klagemur  som  en  historisk, 
men  nu  lidt  vel  tbeatralsk  Sørgehandling*). 

Aelia  Capitolina  vedblev  at  bestaa  som  hedensk  Stad 
ned  til  Kejser  Constantin,  og  Kejser  Commodus  maa  have 
indlagt  sig  særlige  Fortjenester  af  Staden,  siden  han  fillagde 
den  Navnet  Coramodiana.  Jerusalems  Navn  udsluktes 
alligevel  ikke,  men  vedblev  at  mindes,  og  navnlig  benyttedes 
det  af  Biskopperne,  hvorvel  det  officielt  var  afløst  af  Aelia ; 
ja  det  sidste  Navn  vedblev  at  holde  sig  for  Staden  og 
Bispedømmet  Jerusalem  hele  tre  Aarhundreder  efter  Con- 
stantins  Tider.  Da  Kalifen  Omar  Aar  637  erobrede  den 
hellige  Stad,  havde  den  endnu  beholdt  sit  officielle  Navn; 
thi  i  Kalifens  Fribrev  benævnes  den  Aelia,  og  ikke  Jeru- 
salem**). 


IX. 

Hadrians  sidste  Leveaar.  —  Aelius  Verus's 
Adoption  og  Død. 

Efter  at  have  gjennemvandret  sit  Rige  færdedes  Kej- 
seren altsaa  atter  i  Cæsarernes  Palads ;  han  var  aldrende, 
træt,  venneløs;  han  byggede  paa  sin  Villa  ved  Tibur,  paa 
sit  Gravmæle  i  Rom;  hans  Livs  Opgave  var  opfyldt,  til- 
tagende SyiJ-elighed  forbitrede  Resten  af  hans  Liv,  og  han 
plagedes  derhos  af  Bekymringer  for  at  give  Riget  en  Efter- 
følger; thi  som  alle  sin  Forgængere  paa  Vespasian  nær 
havde  heller  ikke  Hadrian  nogen  Livsarving. 

Hadrian  behøvede  ikke  engang  at  være  nogen  særdeles 
skinsyg  Natur  for   med  Mistanke   at   iagttage   eller,   som 


*)  Forfatteren  var  ved  Paasketid  1882  Vidne  hertil. 
♦♦)  Den  tørste  Mønt,  de  arabiske  Erobrere  lod  slaa  i  Jerusalem, 
bærer  Navnet  Aelia  med  kutisk  Skrift. 

Spartian  udtrykker  sig,  at  hade  alle  dem,  der  som  mulige 
Tronarvinu'er  med  slet  dulgt  Begjærlighed  afventede  hans 
Død.  Enhver  Hersker,  der  har  udfoldet  en  lang.  betydnings- 
fuld Virksomhed,  uiaa  ved  sit  nærmende  Endeligt  føle  sig 
betagen  af  pinlige  Følelser;  Hadrians  nærmeste  Arvinger 
vare  hans  Svoger  Servianus  og  dennes  Barnebarn  Fuscus 
Salinator.  Den  sidstes  Fadpr,  en  Consular  og  Ven  af  Pli- 
nius,  havde  ægtet  en  Datter  af  Servianus  og  Domitia  Pau- 
lina, og  Fuscus  var  en  Frugt  af  dette  Ægteskab.  Astrologer 
havde  spaaet,  at  den  unge  AJand  skulde  modtage  Purpuret, 
og  det  nar  Kejseren  rimeligvis  faaet  Nys  om;  andre  Tron- 
kandidater  vare  Platorius  Nepos,  en  tidligere  Yndling  af 
Hadrian,  og  Terentius  Gentianus,  som  Senatet  gav  For- 
trinnet. 

Det  forlyder  ikke,  at  Augusta  Sabina  har  taget  Del  i 
disse  Paladsrænker  om  Tronfølgen,  som  Tilfældet  var  med 
Trajans  Hustru;  hun  fandt  vel  heller  næppe  Tid  dertil,  thi 
hun  afgik  ved  Døden  Aar  Kit).  Bagtalelsen  havde  travlt 
med  at  give  Kejserens  Had  og  Gift  Skyld  for  hendes  Død, 
Fra  lignende  urene  Kilder  hidrøre  vel  ogsaa  Aurelius  Vic- 
tors Fortælling,  at  Sabina  blev  behandlet  næsten  som  Slav- 
inde af  sin  Ægtefælle  og  tvungen  til  at  tage  Døden ;  hun 
skal  endog  offentlig  have  ytret,  at  Hadrians  Karakter  var 
saa  umenneskelig,  at  huo  selv  havde  forhindret  sit  Svanger- 
skab, da  en  Søn  med  ham  utvivlsomt  vilde  være  bleven  en 
Forbandelse  for  Menneskeslægten.  Da  man  har  et  lignende 
Udsagn  fra  Neros  Fader,  Agrippiua  den  yngres  Mand,  fælder 
denne  Fortælling  sig  selv;  Hadrians  aandløse  Biografer  have 
i  endnu  højere  Grad  end  Tacitus  og  Svetonius  ost  af  Roms 
Skandalhistorie. 

Vi  have  intet  nærmere  Kjendskab  til  Hadrians  huslige 
Forhold,  dog  har  han  næppe  elsket  Sabina,  og  de  smukke 
Medailler  med  Om  skriften  Concor  dia  Augusta  ere  vel 
snarest  en  bitter  Ironi  over  deres  ægteskabelige  Lykke;  men 
offentlig    viste    Kejseren     altid    sin    Hustru    den    skyldige 

Agtelse,  oo-  saaledes  har  ogsaa  Samtiden  set  hende  som 
Gudinde  ved  hans  Side;  dog  synes  først  Antoninus  Pius  at 
have  apotheoseret  hende.  Ogsaa  paa  anden  Maade  er  liendes 
Minde  bevaret  i  Indskrifter  og  Medailler  fra  Rom  og  Kolo- 
nierne; hendes  talrige  Buster  fremvise  et  fornemt  Ansigt, 
men  uden  Ynde,  en  høj  kraftig  Pande,  stor  Næse,  omkring 
Munden  et  Træk  af  stolt  Misfornøjelse,  der  synes  at  ret- 
færdiggjøre  det  Prædikat  »vranten«,  som  tillægges  hende. 
Sabina  var  maaske  en  af  de  Damer  fra  den  trajanske  Hof- 
kreds, som  udmærkede  sig  ved  fremragende  Dannelse;  heraf 
kom  hendes  Trang  til  at  omgive  sig  med  aandrige  Mænd, 
hvad  den  mistroiske  Hadrian  engang  straffede  med  at  fjærne 
Svetonius  og  andre  Mænd;  dog  kun  i  det  tavse  Marmor 
lever  denne,  rimeligvis  ulykkelige  Avgusta  en  skyggeagtig 
Tilværelse. 

Alle  Tronkandidater  bleve  endelig  satte  i  Ophidselse 
ved  Kejserens  Afgjørelse;  thi  hans  Valg  faldt  paa  Lucius 
Commodus  Verus,  -hvad  der  maatte  saa  meget  mere  over- 
raske, som  den  udkaarede  var  Svigersøn  af  hin  Negrinus, 
hvem  Senatet  havde  ladet  henrette  som  Majestætsforbryder 
i  Begyndelsen  af  Hadrians  Kegering;  det  ser  næsten  ud, 
som  om  Kejseren  har  villet  sone  en  Skyld. 

Den  udkaarede  Tronarving  var  en  Søn  af  Cejonius 
Commodus,  der  hørte  til  en  Consularfamilie,  som  stammede 
fra  Etrurien.  Han  havde  været  Prætor  Aar  ioO,  og  alle- 
rede den  Gang  havde  hans  Hustru  Domitia  Lucilla  født 
ham  en  Søn  Lucius  Verus,  som  senere  blev  Marc  Aurels 
hæderløse  Medregent.  Hans  sjældne  Skjonhed  og  fortryllende 
Ynde  havde  erhvervet  ham  Kejserens  Gunst,  han  ledsagede 
ham  paa  Nilrejsen,  og  det  manglede  derfor  ikke  paa  ond- 
skabsfulde Udtydninger,  der  i  ham  saae  en  anden  Antinous. 
Lucius  Verus  glimrede  ved  Vid  og  Veltalenhed,  han  im- 
proviserede lige  saa  gode  latinske  og  græske  Vers  som 
Kejseren  selv,  og  denne  bar  over  med  hans  Udsvævelser. 
Verdensmanden    Lucius   Commodus    fortsatte    kun   Hadrians 

Og  i  det  hele  taget  Korns  Traditioner,  naar  han  stillede 
Epiklirs  Grundsætninger  op  mod  Stoikerne.  Han  opfandt 
en  Postej  *),  som  begyndte  at  vinde  Hadrians  Bifald,  og 
det  var  en  Fortjeneste  af  det  kejserlige  Kokken;  men  Kejseren, 
der  ofte  havde  sovet  paa  den  blotte  Jora  som  en  simpel 
Soldat,  har  vel  næppe  sat  lige  saa  stor  Pris  paa  en  anden 
af  hans  Yndlings  Opfindelser,  nemlig  en  særlig  kunstig 
Seng  med  Omhæng  at  Net,  hvorpaa  Lucius  plejede  at  hvile, 
duftende  af  persiske  Salver  og  med  Ovids  Amores  i  Haandeu. 
Sine  Løbere,  som  han  ubarmhjærtig  lod  løbe,  havde  han 
udmajet  som  bevingede  Kjærlighedsguder  og  tillagt  Vindenes 
Navne.  Pedanten  Spartianus  bemærker  til  disse  Yppigheiler. 
at  de  ganske  vist  ikke  vare  moralske,  men  heller  ikke 
statsfarlige;  de  vise  i  det  mindste  tydelig  nok,  at  den 
hadrianske  Hofholduings  Simpelhed  og  hans  Bestræbelser 
for  at  forbedre  Komernes  Sæder  ikke  mægtede  at  udslette 
Samfundets  Laster.  Endnu  Justinus  beklager  de  Bern,  som 
til  Trods  for  Hadrians  Forbud  bleve  offentlig  solgte  til 
Koblerne  i  Rom,  og  Epiktet  kunde  spotte  Kvinderne,  der 
slugte  Platons  Republik,  fordi  den  docerede  Kvindefællesskab. 
Da  Lucius  Commodus's  Hustru  beklagede  sig  over  hans 
Kjærlighedsæventyr,  svarede  Ægtemamien  med  Ro:  Hustru 
er  et  Æresnavn  og  betyder  ikke  Fornøjelse  **).  Hvis  Verus 
nu  virkelig  ikke  var  andet  end  en  udmarvet  Vellystning, 
vilde  hans  Valg  kun  yde  Hadrians  Dømmekraft  ringe  Ære; 
men  enten  har  Kejseren  vel  hos  ham  fundet  Egenskaber,  som 
i  hans  Øjne  gjorde  ham  værdig  til  Tronen,  eller  han  har 
skuffet  sig  med  Hensyn  til  ham ;  man  tager  dog  næppe  fejl. 


*)  Spartian  kalder  deuue  berømte  Postej  ..pentatormacum",  da 
den  bestod  af  So-Yver  med  Dele  at  Fasan,  Paafugl.  Skinke 
og  Vildsvin,  indbagt  i  en  Sukkerskorpe. 
**)  Me^d  Lucilla  havde  han  foruaen  den  senere  Imperator  L. 
Aurelius  Verus  ogsaa  nogle  Døtre,  at  hvilke  en  var  forlovet 
Marcus  Aurelius,  men  blev  vraget  at  ham. 

naar  man  antager,  at  Verus's  i  Sandhed  kongelige  Skjønhed 
har  daaret  ham  mest. 

Da  Kejseren  havde  besluttet  denne  Adoption,  søgte  de 
skuffede  Medbejlere  at  lægge  den  Hindringer  i  Vejen,  og 
den  var  derhos  alle  Romerne  imod.  Ligesom  ved  sin  Re- 
gerings Tiltrædelse  saaledes  ogsaa  ved  dens  Slutning  saae 
Hadrian  sig  truet  af  en  Sammensværgelse,  og  den  Tanke, 
at  han  efter  en  tyveaarig,  vis  Regering  dog  ikke  maatte 
være  sin  egen  Herre,  bragte  ham  ude  af  sig  selv.  Hovederne 
for  de  misfornøjede  vare  hans  egen  Svoger  og  dennes 
Barnebarn  Fuscus,  en  Olding  paa  halvfemsindstyve  Aar  og 
en  Yngling  paa  sytten;  men  Kejserens  Raseri  var  saa 
grænseløst,  at  han  end  ikke  skaanede  denne  Alder.  Han 
lod  de  ulykkelige  henrette  eller  tvang  dem  til  at  give  sig 
Døden ;  Hadrian  befandt  sig  den  Gang  i  en  Villa  ved  Tibur, 
hvor  han  laa  syg,  udmattet  af  Blodtab,  og  fra  Tibur  synes 
han  simpelthen  at  have  udsendt  sine  Dødsbud;  thi  der 
forlyder  intet  om  en  Majestætsproces  for  Senatet. 

Dio  fortæller,  at  Servianus  før  sin  Død  kaldte  Guderne 
til  Vidne  paa  sin  Uskyldighed  og  besvor  dem  ikke  at  lade 
Hadrian  dø,  naar  han  mest  længselsfuldt  ønskede  det.  Da 
han  kjendte  Kejserens  pinefulde  Tilstand,  kunde  hans  For- 
bandelse saa  meget  lettere  gaa  i  Opfyldelse.  Hans  Hustru 
Paulina  var  vel  allerede  død  før  ham,  og  Hadrian  har  ikke 
mindet  sin  Søster  ved  nogen  offentlig  Æresbevisning,  hvad 
man  bebrejdede  ham  som  Ukjærlighed;  han  har  rimeligvis 
i  længere  Tid  levet  paa  uvenlig  Fod  med  disse  sine  nær- 
meste Slægtninge. 

Servianus  og  hans  unge  Barnebarn  vare  ikke  de  eneste 
Ofre  for  Hadrians  sygelige  Ophidselse;  ogsaa  andre  Per- 
soner skal  han  offentlig  eller  hemmelig  have  skaftet  af 
Vejen;  hans  hemmelige  Politi  fik  nok  at  gjøre.  En  Despot 
laa  skjult  i  hver  romersk  Kejser,  i-gsaa  Hadrian  havde 
enkelte  Minder  derom,  og  netop  denne  Modsætning  til  hans 
Væsens   skjønne  Menneskelighed   i   det    hele   og   store   har 

dybt  prentet  disse  Bloddomme  i  hans  Samtids  Eftermæle. 
Ere  hans  Levnedsbeskriveres  Beretninger  sande,  har  Hadrian 
endog  af  lunefuld  Misstemning  og  Misundelse  styrtet  sine 
bedste  Venner  i  Eleniiighed  eller  tvunget  dem  til  Døden; 
men  det  er  dog  mer  end  taabeligt,  naar  Marius  Maximus 
paastaar.  at  Hadrian  har  været  grusom  af  Naturen  og  kun 
gjorde  saa  meget  godt  af  Frygt  for  at  friste  Doraitiaus 
Skæbne.  Herimod  staar  Dios  Dom,  som  siger,  at  lian  var 
saa  lidet  blodterstig.  at  han  straffede  ham  Qendtligsindede 
Personer  kun  ved  at  skrive  til  deres  Fædrenebyer,  at  de 
havde  fortjent  hans  Mishag. 

Kejseren  adopterede  sin  Tronarving  i  Aaret  Kid,  rime- 
ligvis den  10de  Avgust,  Åarsdageu  for  hans  egen  Tron- 
bestigelse. Han  gav  ham  Navnet  Aelius  og  Titelen  Cæsar; 
tidligere  havde  alle  Medlemmer  af  det  regerende  Kejserhus 
ført  det  juliske  Cognonien,  og  forst  Hadrian  tildelte  sin 
designerede  Efterfølger  delte  Efternavn  som  en  Værdighed. 
Verus  modtog  samtidig  sit  andet  Konsulat  for  Aaret  1S7 
og  den  tribuniciske  Myndighed,  og  Kejseren  fejrede  hans 
Adoption  med  Cirkuslege  og  rige  Gaver  til  Folket  og  Hæren. 
For  at  den  ny  Cæsar  kunde  godtgjore  sin  praktiske  Due- 
lighed og  føje  Prokonsulatet  til  sin  Embeds  -  Løbebane, 
modtog  han  Bestyrelsen  af  Pannonien.  det  samme  Land, 
hvor  Hadrian  selv  havde  lært  Kegeringskunsten.  Først  i 
Begyndelsen  af  Aar  1 37  drog  Verus  der  hen  som  Prokonsul, 
eftersom  Tribunmagten  gav  ham  Imperium  proconsu- 
lare  uden  for  Staden.  Inskriptionen  paa  en  Statue,  Aelius 
Verus  rejste  i  Pannonien  for  sin  Adoptivfader,  beviser,  at 
han  opholdt  sig  her  endnu  i  Avgust  Maaned.  Spartian 
bemærker,  at  han  kun  høstede  tarvelig  Anerkjendelse  for 
sin  Duelighed  som  Statholder 

Enten  nu  hans  Helbred  var  saa  rystet,  at  den  ikke  til- 
stedede ham  et  længere  Ophold  i  Donaulandene,  eller  Tiden 
for  hans  Sendelse  var  udløben,  nok  sagt,  han  vendte  alle- 
rede før  Udlobet   af  1.S7    tilbage  til  Rom,    og   her  overlod 

Kejseren  ham  Regeringen,  medens  han  trak  sig  tilbage 
til  sin  Villa  i  Tibur;  dog  Vellystningen  Verus  blev  snart 
dødssyg,  Hadrian  saae  sine  Forhaabninger  tilintetgjorte  og 
sukkede  over,  at  han  havde  støttet  sig  til  et  brudt  Rør. 
Han  angrede  sit  ubetænksomme  Valg;  men  det  var  kun 
ondskabsfuld  Bagtalelse,  naar  man  paastod,  at  han  ene  og 
alene  havde  adopteret  Verus.  fordi  han  forudsaa  hans  snar- 
]\se  Død.  Spartian,  som  eftersnakker  dette  Rygte,  anfører 
profetiske  Vers  af  Hadrian  om  Verus  og  andre  Udsagn,  hvis 
Sandhed  bekræftedes  af  Magien  og  Stjærnerne.  Den  syge 
Cæsar  havde  affattet  en  smuk  Tale  for  at  lykønske  Kejseren 
den  1ste  Januar  og  takke  ham  for  hans  Naade;  dog  netop 
samme  Dag  bortrev  Døden  ham  til  Verdens  Lykke;  en 
Mand  som  Verus  passede  godt  for  Caligulas  og  Vitellius's 
Tidf^r,  men  ikke  i  et  Aarhundrede,  der  slog  om  til  Stoi- 
cisme; Epikur  traadte  tilbage  og  overlod  Epiktet  og  hans 
Elever  Vejen  til  Kejsertronen.  Mindet  om  Verus  blev  en 
Stund  holdt  levende  ved  hans  ligeartede  Søn,  der  havde 
den  Ære  at  være  Marc  Aur^ls  taalte  Medregent,  og  der- 
næst havde  Aelius  Verus  jo  ogsaa  opfundet  hin  berømte 
Postej ,  der  overlevede  ham  som  det  berømteste  Mindes- 
mærke ;  den  var  selv  Kejser  Alexander  Severus's  Yndligsret. 


X. 

Antoninus's  Adoption.  —  Kejser  Hadrians 
Endeligt. 

Hadrian  laa  paa  sit  Sygeleje;  han  sammenkaldte  de 
fornemste  Senatorer  og  drøftede  i  en  melankolsk  Tale  de 
tvende  Arter  Tronfølge,  det  arvelige  og  Valgmonarkiet;  den 
sidste  gav  han  selv  Fortrinnet;  thi  en  Søns  Egenskaber 
bestemmes  af  Naturen,  som  ogsaa  skaber  skrøbelige  og  for- 
nuttsløse  Væsener,  medens  det  staar  den  forstandige  frit  at 

træffe  det  bedste  Valg.  Saaledes  var  hans  Valg  tørst  faldet 
paa  Veras,  og  nu  da  Skæbnen  havde  bortrevet  ham.  havde 
han  udsøgt  en  Hersker,  der  forenede  alle  ønskelige  Egen- 
skaber; denne  Mand  var  Aurelius  Antoninus,  som  aldrig 
havde  tænkt  paa  Tronen,  men  om  livem  han  var  overtydet, 
at  han  al  Kjærlighed  til  ham  selv  og  Senatet,  om  end 
nødig,  dog  nok  vilde  modtage  den  tilbudte  Værdighed. 
Hadrian  gav  ham  Frist  til  at  overveje,  om  han  vilde  gaa 
ind  paa  Adoptionen  og  den  hertil  knyttede  Betingelse, 
nemlig  selv  at  adoptere  tvende  unge  Mænd,  Marcus  Annias 
Verus  (senere  kaldet  Antoninus),  en  Søn  af  hans  Hustrus 
Broder,  og  Lucius  Verus,  en  Søn  af  den  atdode  Cæsar 
Aelius  Verus.  Dette  skete,  og  det  var  et  dobbelt  Held  for 
Verden;  thi  Hadrians  vise  Beslutning  havde  den  at  takke 
tor  de  tvende  Kejsere,  det  romerske  Riges  Prydelser,  An- 
toninus Pius  og  Marc  Aurel;  døende  skjænkede  han  Menneske- 
slægten denne  Gave,  den  største  af  alle  hans  talløse  Vel- 
gjerninger. 

For  øvrigt  mødte  ogsaa  dett«  nye  Valg  Modstiind  hos 
saadanne  Mænd,  som  saae  sig  skuffede  i  deres  For- 
ventninger, t.  Ex.  L.  Catilius  Severus;  han  havde  været 
Hadrians  Ven,  først  hans  Efterfølger  i  Overbefalingen  over 
Syrien  (117  — 119).  dernæst  Prokonsul  i  Asien,  sluttelig, 
som  det  synes,  Valenus  Asiaticus's  Efterfølger  som  romersk 
Bypræfekt.  Hadrian  nøjedes  med  at  frat^e  ham  hans 
Embede. 

Den  ny  Cæsar  Antoninus  hørte  til  den  aureliske  Gens 
og  stammede  fra  Ximes  i  Gallien;  hans  Hus  var  rigt  paa 
alvorlige  og  udmærkede  Mænd,  thi  Cæsarernes  Herredømme 
kunde  dog  -ikke  kvæle  den  gammelromerske  Dyd  i  alle 
Familier.  Antoninemes  Familie  var  aandelig  beslægtet 
med  en  Cato,  Thrasea  og  Helvidius;  den  var  besjælet  af 
en  filosofisk  Verdensopfattelse,  der  slog  over  i  Tungsind. 
Den   udvalgte    Kejsers    Onkel    paa    mødrene   Side,    Arrius 

Antoninus,  havde  været  Konsul  tvende  Gange  og  var  berømt 
for  sine  udmærkede  Egenskaber,  efter  Capitolinus's  Udsagn 
et  helligt  Menneske,  der  beklagede  Nerva,  da  han  besteg 
Tronen.  Antoninus's  Forældre  vare  Consularen  Aurelius 
Fulvus,  en  melankolsk,  sygelig  Mand,  og  Arria  Fadilla,  der 
efter  sin  Mands  Ded  indgik  nyt  Ægteskab  med  Julius 
Lupus.  Antoninus  selv  var  født  den  19de  Septb.  86  i 
Lanuvium  og  derpaa  opdragen  i  Lorium;  han  beklædte 
Kvæstor-  og  Prætorembedet  med  Udmærkelse  og  var  der- 
paa Konsul  i  Aaret  120;  Hadrian  optog  ham  blandt  de 
fire  Konsularer,  hvem  han  betroede  Italiens  Styrelse,  og 
overgav  ham  det  Omraade,  hvor  han  havde  sine  fleste  Be- 
siddelser. Derpaa  modtog  han  før  Aar  135  Embedet  som 
Prokonsul  i  Asien  og  forvaltede  det  saaledes,  at  han  endog 
overstraalede  sin  Morbroder  Arrius  Antoninus,  som  ogsaa 
havde  været  Prokonsul  sammesteds.  Efter  hans  Tilbage- 
komst optog  Kejseren  ham  i  Statsraadet,  og  Capitolinus 
fortæller,  at  hau  her  stedse  afsagde  en  formildende  Kjendelse. 
Det  var  altsaa  en  Mand  paa  to  og  halvtredsindstyve  Aar  og 
med  en  stor  Erfaring  i  Statsstyreisen,  hvem  Hadrian  havde 
bestemt  til  sin  Efterfølger. 

Antoninus  var  formælet  med  Annia  Galeria  Faustina, 
en  Søster  til  Aelius  Verus;  hun  havde  født  ham  tvende 
Sønner;  men  da  disse  allerede  vare  afgaaede  ved  Døden, 
adopterede  Hadrian  ham  kun  under  den  Betingelse,  at  han 
selv  tog  Marcus  Annius  Verus  og  den  omtalte  Lucius  Verus 
i  Barns  Sted.  Den  første  Yngling,  der  var  født  2l)de  April 
121,  var  en  Søn  af  Prætoren  Annius  Verus  og  Domitia 
Calvilla,  altsaa  m  Brodersøn  af  Faustina;  Hadrian,  der 
holdt  meget  af  Drengen,  havde  tillagt  ham  Binavnet  Veris- 
simus  paa  Grund  af  hans  Sandhedskjærlighed. 

Den  ny  Tronarving  blev  altsaa  adopteret  2fide  Febr. 
1H8  og  antog  Navnet  T.  Aelius  Hadrianus  Antoninus;  efter 
at  have  holdt  sin  Taksigelsestale  i  Senatet  modtog  han  som 

Medregent    og    Cæsar    den     prokonsulariske    og    Tribun- 
inyndigheden.  *) 

Imidlertid  pintes  Kejseren  af  de  heftigste  Smerter,  da 
Vattersot  havde  slaaet  sig  til  Blodmangelen.  Den  en  Gang 
saa  livsglade  Vandringsmand,  den  ny  olympiske  Zevs, 
Folkeslagenes  Velgjører  og  Frelser,  som  havde  prydet  Jorden 
med  Skjenhedens  Værker,  fik  et  Endeligt,  saa  rædselsfuldt, 
at  den  døende  Hadrian  afgiver  det  mest  rystende  Exempel 
paa  al  jordisk  Storheds  Intethed;  han  døde,  som  en  Gang 
Tiberius,  daglig  uden  at  de.  Lægekunsten  og  Magien 
bragte  ingen  Hjælp;  Lægerne  vakte  kun  den  lidendes  Sar- 
kasmer, i  Satirer  spottede  han  deres  Uvidenhed  og  udbrød 
i  den  bekjendte  Talemaade:  mange  Læger  ere  Kongens 
Død**);  han  havde  ikke  Styrke  til  at  give  sig  selv  Døden, 
skjønt  han  forsvarede  Selvmord  og  en  Gang  havde  givet 
Filosofen  Euphrates  Tilladelse  dertil.  I  sine  Pinsler  for- 
langte han  Gift  eller  et  Dolkestød  og  bød  Guld  og  Straf- 
løshed  derfor;  men  ingen  vovede  at  lægge  Haand  paa  Kej- 
seren, og  Antoniuus  vaagede  over  ham.  En  af  sine  Yndlings- 
slaver,  Jazygieren  Mastor,  havde  han  bragt  saa  vidt,  at  han 
lovede  at  dræbe  ham;  han  viste  Slaven  det  Sted  under 
Brystet,  hvor  Lægen  Hermogenes  havde  lært  ham,  at  et 
Dødsstød  vilde  være  ufejlbart ;  men  da  det  kom  til  Stykket, 
flygtede  Mastor,  og  en  Læge,  der  havde  vægret  sig  ved  at 
række  Kejseren  Gift,  dræbte  sig  selv.  Tidens  Overtro  om- 
gav Hadrians  Dødsleje  med  vidunderlige  Legender:  medens 
han  selv  var  uhelbredelig,  gav  han  ved  den  blotte  Berorelse 
blinde   Mennesker  Synet.     Denne   Lægekraft   tilskrev    man 


*)  Siden  Augustus's  Tider  havde  Kejserne  altid  tildelt  deres 
Adoptivsønner  Prokonsulatet,  men  heraf  fulgte  dog  ikke  med 
Nødvendighed,  at  Cæsarerne  strax  forte  Titelen  Imperatorer. 
•*)  Epiphanias  paastaar  endog,  at  Hadrian  har  affattet  et 
Smædeskrift  mod  Lægerne,  og  Dio  omtaler  et  Brev,  hvori 
Hadrian  udsiger  om  sig  selv,  hvilken  Pine  det  er  at  ville  og 
ikke  at  kunne  dø,  Hamlets  Klage  i  den  berømte  Monoiog. 
Historisk  Arkiv.    IL  IS&i.  20 

dog  ingenlunde  Hadrians  personlige  Gaver,  men  hin  Trælle- 
slægt  betragtede  denne  Kraft  som  en  Ytring  af  den  Kejseren 
tillagte  Guddommelighed,  og  allerede  Alexandrinerne  brao;te 
øjensyge  og  værkbrudne  til  Vespasian,  for  at  han  kunde 
læge  dem. 

Hvor  den  ulykkelige  befandt  sig,  om  i  Cæsarernes 
Palads  eller  i  Villaen  ved  Tibur,  er  uvist;  han  søgte  endnu 
en  Gang  Lindring  for  sin  Kval  i  Bajæs  balsamiske  Luft, 
efter  at  have  overdraget  Antoninus  Regeringen,  men  snart 
lod  han  ham  atter  kalde  til  sig  i  Forudfølelsen  af  den 
snarlige  Død.  Døende  udtalte  han  de  latinske  Vers,  der 
ere  os  opbevarede: 

Animula,  vagala,  blandula, 

Hospes  comesque  corporis, 

Quae  nunc  abibis  in  loca 

Pallidula,  rigida,  nudula, 

Nec  ut  soles,  dabis  jocos,    Spart.  c.  25.*) 

Versene  ligne  alt  for  meget  Hadrian  til  ikke  at  være  af 
ham;  medens  hans  Sjæl  omspændes  af  Dødens  Nat,  kaste 
de  Streiflys  over  denne  gaadefulde  Menneskenatur,  hvem 
Sarkasmer  ikke  en  Gang  forlade  i  Døden. 

Den  10de  Juli  138  havde  Hadrian  den  Lykke  at  ud- 
aande  i  Armene  paa  et  af  de  mest  æ'dle  Mennesker,  hvem 
han  selv  havde  udvalgt  til  sin  Efterfølger.  Antoninus  lod 
med  stor  Højtidelighed  Kejserens  Lig  brænde  i  Ciceros  Villa 
i  Puteoli,  og  her  forvaredes  Asken  saa  længe,  til  Senatets 
Had  mod  den  afdøde  havde  lagt  sig;  thi  Senatorerne  vare 
dybt  forbitrede  over  hans  sidste  Grusomheder,  skjønt  An- 
toninus havde  reddet  mangen  forfulgt.  Hos  mangen  Senator 
gav  vel  ogsaa  Gammelronierens  Opposition  sig  Luft;  i  deres 
Øjne  maatte  Hadrians  kosmopolitiske  Retning  være  et  Fra- 
fald fra  Statens  Traditioner;    thi   havde  denne  Kejser  ikke 


♦)  Flygtige,  smigrende  Sjælelil,  Legemets  Ven  og  Følgesvend,  paa 
de  blege,  stivnede,  nøgne  Steder,  hvor  du  nu  drager  hen,  vil 
du  ej  spøge  paa  vanlig  Vis. 

langt  mere  været  en  Græker  end  en  Romer?  Havde  han 
ikke  mindsket  Korns  Forrettigheder,  i  det  han  stillede  Pro- 
vincialerne  lige  med  romerske  Borgere?  Senatet  gjorde  sine 
Rettigheder  gjældende,  kritiserede  den  dode  Princeps's  Hand- 
linger og  fandt,  at  den  Hadrian,  hvem  Grækenland  i  levende 
Live  havde  fejret  som  Zevs,  ikke  efter  sin  Død  var  værdig 
til  guddommelig  Ære  hos  Romerne;  det  havde  Mod  til  at 
minde  om,  at  Fyrstens  Apotheose  var  afhængig  af  Senatets 
Dom,  og  at  det  havde  nægtet  den  myrdede  Domitian  denne 
Ære,  skjønt  Hæren  forlangte  dette. 

Denne  Senatets  Adfærd  satte  den  fromme  Antoninus  i 
stor  Bestyrtelse;  men  det  lykkedes  ham  dog  sluttelig  ved 
Bønner,  Taarer  og  Klager  at  sætte  Hadrians  Consekration 
igjennem,  og  allerede  denne  kjærlighedsfulde  Handling  ind- 
bragte ham  TUnavnet  »Pius«,  den  fromme.  Divns  Hadri- 
auus's  Aske  lod  han  bringe  til  Rom  og  bisætt«  i  det  ny 
Mausoleum,  og  senere  indviede  han  et  Tempel  for  Hadrian 
paa  det  af  ham  anlagte  antoninske  Forum.  Ogsaa  i  Ciceros 
Villa  i  Puteoli  rejste  han  et  Tempel  for  den  gudblevue  Kejser, 
og  han  indsatte  Præster,  Flamines  og  Sodales,  der  omtales  i 
Inskriptioner  endnu  fra  Aar  193.  Hadrian  synes  efter  sin 
Død  at  være  bleven  særlig  fejret  i  Puteoli.  hvor  hans 
Adoptivsøn  indstiftede  Legene  Pialia  eller  Eusebeia  til  hans 
Minde,  og  de  græske  Stæder  rejste  ham  Mindesmærker  efter 
en  Beslutning  af  Filhellenerne. 

Man  har  gjort  den  Bemærkning,  at  Hadrians  Buster 
udvise  et  fremmedagtig,  uromersk  Aasyn;  det  har  intet  af 
Juliernes  latinske  Skjønhed  eller  af  den  milde  Alvor  i 
TrajansTræk;  det  er  mejslet  af  et  mere  sanseligt  Stof,  som 
hverken  vækker  Sympathi  eller  overhovedet  kan  kaldes 
genialt.  Det  stærkt  krusede,  kraftige  Haar  beskygger  en 
Pande,  som  ikke  synes  at  kunne  tilhore  en  Tænker,  og  det 
kortklippede,  raa  Skjæg  snarere  raispryder  end  pryder  An- 
sigtet; Hadrian  skal  have  baaret  det  for  at  skjule  Ar. 
Dette  Marmoraasyn  gjengiver  ikke  et  Afbillede  af  alt,  hvad 

der  udgjorde  denne  sælsomme  Mands  sammensatte  Karakter: 
Svælgen  i  Grækenlands  aandelige  Nydelser,  orientalsk  Sanse- 
lighed, enthusiastisk  Dilettanteri  i  hver  Kunstart,  sofistisk 
Mangesidighed,  lunefuldt  Temperament,  ubegrænset  For- 
fængelighed, ironisk  Spottesyge,  Grubleri  og  Mystik,  og 
samtidig  en  Statsmands  Klarhed,  organisatoriske  Forstand, 
Selvbeherskelse  og  Maadehold,  Humanitet  og  ødsel  Gav- 
mildhed; hvem  kan  vel  finde  alle  disse  Modsigelser  samlede 
i  Hadrians  Billeder?  man  vil  sikkert  ikke  gaa  forbi  hans 
Buster  uden  at  spørge,  hvem  de  fremstille,  denne  i  Sandhed 
fornemme,  saa  selvbevidste  Mand,  med  det  spørgende  Blik 
og  Iagttagerens  stille,  spillende  Smil  om  Munden;  det  maa 
have  været  Billedet  af  en  Mand,  der  har  været  suveræn 
paa  et  eller  andet  af  Livets  Omraader  og  staaet  over  sin 
Tids  Aander. 

Kejser  Julian,  der  forstod  at  tegne  sine  Forgængeres 
Portræter  med  ondskabsfuldt  Vid,  har  i  sit  olympiske 
Skyggespil  »Cæsarerne«  sammenfattet  Hadrians  Væsen  i 
følgende  Sætninger:  »Der  fremtraadte  en  Mand,  med  et 
langt  Skjæg  og  en  stolt  Gang;  han  syntes  blandt  andet  at 
være  særlig  hengiven  til  Musik  og  saae  ofte  op  mod 
Himmelen  som  en,  der  giver  sig  for  meget  af  med  forbudne 
Kunster.  Da  Silen  saae  ham,  spurgte  han:  Hvad  tykkes 
eder  om  denne  Sofist?  Søger  han  maaske  sin  Antiuous? 
Lad  dog  en  eller  anden  give  ham  at  forstaa,  at  Drengen 
ikke  er  her,  og  betyde  ham  at  lade  sit  taabelige  Narreri 
fare.«  Selv  en  satirisk  Dom  over  Hadrian  har  sit  Værd, 
naar  den  kommer  fra  en  saa  aandrigj  Mands  Mund,  som 
selv  var  Kejser  paa  en  Tid,  hvor  Traditionen  om  hans  For- 
gængere endnu  var  levende.  Julian  betegner  ham  som 
Musernes  Ven,    som  Sofist,   Mystiker   og  Antinous's  Elsker. 

I  Antinous  ligger  visselig  Hadrians  storste  Hemme- 
lighed skjult;  denne  Ynglings  Marmorskikkelse,  som  den 
staar  for  os  under  Dionysos's  Billede,  kaster  et  spøgelsesagtigt 
Lys  over  Kejseren,  det  er  Nøglen  til  hans  Biografi ;  men  heller 

ikke  her  komme  vi  synderlig  vidt,  om  den  end  som  en 
Fakkel  synes  at  belyse  gyselige  Afgrunde  i  Hadrians 
Sjæleliv. 

At  udgrunde  en  saa  usædvanlig  Fyrstes  Natur  tiltaler 
Psykologen  langt  mere  end  hine  afsindige  Forbrydere  paa 
Cæsarernes  Trone,  en  Caligula,  Nero  eller  Domitian;  kun 
den  menneskehadende  Eneboer  Tiberius  vækker  en  lige  saa 
stor  Interesse  ved  sin  Modsætning  til  den  rastløse  Van<lrings- 
mand  Hadrian. 

Kejserens  ældste  Levnedsbeskrivere  ere  i  saa  stor  For- 
legenhed, at  de  kun  sammenstille  de  skærende  Modsætninger 
i  hans  Natur.  Spor  af  Sønderrevethed  og  Verdensiede  have 
de  naturligvis  ikke  lagt  Mærke  til;  det  er  forst  en  moderne 
Opfattelse  af  Hadrian.  Er  den  rigtig?  Hver  Linje  i  Marc 
Aurels  Dagbog  taler  for,  at  denne  Filosof  i  Kejserpurpuret 
har  næret  en  tungsindig  Verdensforagt ;  men  Hadrians  stort 
anlagte  Natur  frembyder  intet  tilsvarende-,  han  regerede 
Riget  med  Klogskab  og  Kraft  som  en  ægte  Romer;  han 
nød  Livet  med  antik  Glæde;  han  gjennemvandrede  Verden 
og  fandt  den  enhver  Meje  værd,  han  har  »restavreret«  og 
paa  ny  smykket  den. 

Vi  vide  rigtignok  ikke,  hvilket  Resultat  han  har  faaet 
ud  ved  Enden  af  sit  Liv;  maaske  hans  Sum  endog  faldt 
sammen  med  Marc  Aurels  Regering:  »Alt  legemligt  er  en 
Strøm,  alt  sjæleligt  Drøm  og  Indbildning,  Livet  er  en 
Kamp  og  Vandring  ud  i  det  ukjendte,  og  Efterverdenens 
Ros  hedder  Forglemmelse.« 

Hadrian  var  en  Ødeland  i  storslaaet  Stil  som  faa 
Herskere  fer  og  efter  ham,  og  netop  fordi  han  var  saa, 
maatte  han  ogsaa  prøve  Menneskenes  Utak  som  faa  andre. 
>Dog,  hvor  mange  Phaetons  Brande,  hvor  mange  Deucalions 
Syndfloder  udfordres  ikke  for  at  straffe  Jordens  bundløse 
Slethéd?« 

I  sin  Alderdom  antager  Hadrian  enkelte  Træk,  som 
passe  for  en  Timon  fra  Athen;  han  hader  og  ødelægger  sine 

maaske  uskyldige  Venner  sammen  med  falske  Venner;  men 
han  holder  dog  i  Sandhed  af  ét  Menneske,  og  efter  den 
mest  kvalfulde  Dødskamp  dør  han  i  Antoninus's  Arme,  idet 
han  med  et  ironisk  Spørgsraaal  tager  Afsked  fra  sin  Sjæl, 
som  vandrer  bort  i  ukjendte  Lande,  og  selv  dette  Spørgs- 
maal  aander  ikke  Had,  men  glade  Minder  om  den  skjønne 
jordiske  Verden. 

Hadrians  Aand  kaster  stærke  Reflexer  ind  i  sin  Tids- 
alders Ideværden,  og  først  her  træder  hans  menneskelige 
Betydning  helt  for  Dagens  Lys. 


stoikerne  og  Kynikerne 
under  den  romerske  Kejsertid*). 


Uldtidens  forskjellige  Filosofskoler  vedbleve  at  bestaa 
laugt  ned  i  Kejsertiden;  de  kunde  baade  i  Rom,  Grækenland 
og  Asien  opvise  højt  fejrede  Navne;  Platonikere  og  Peri- 
patetikero,  Pythagoræer  og  Stoikere  opretholdt  de  antike 
Tankesystemers  Traditioner,  og  saafremt  Filosofien  kan  drage 
Fordel  af  Tankens  Frihed,  nød  den  samme  i  fuldest«  Maal 
netop  under  det  romerske  Monarki.  Lære-  og  Tankefriheden 
var  uindskrænket  i  hele  Riget,  Oenomaos  af  Gadara  kunde 
paa  Hadrians  Tid  fornægte  Gudernes  Tilværelse  uden  at 
blive  demt  til  at  temme  Skarntydebægeret,  og  ganske  vist 
have  Flavierne,  endog  Vespasian,  fordrevet  Filosoferne  fra 
Rom,  men  kun  af  Hensyn  til  deres  politiske  Grundsætninger. 
Dog  Filosofien  var  selv  bleven  ufrugtbar,  Tiden  udmattet 
og  idéfattig,  og  denne  Tankefadhed  kunde  Kristendommen 
uden  Vanskelighed  mestre;  den  mødte  ikke  paa  sin  Vej 
nogen  Plato  eller  Aristoteles,  kun  deres  Formler,  som  ikke 
fyldestgjorde  Aanden;  der  fandt  her  samme  Forhold  Sted 
som  i  den  gamle  Religion. 


*)  Efter  F.  Gregorovius:  Der  Kajser  Hadrian.    Stuttg.  1884. 

Hin  Tidsalders  faa  Tænkere  unddrage  sig  vort  Blik^ 
da  vi  ikke  have  deres  Skrifter;  men  Liikian  har  sørget  for^ 
at  det  filosofiske  Tiggerproletariat  kommer  til  Skue 
massevis.  I  Hermotimus  påaviser  han  Intetheden  i  hine 
Duodezfilosofers  Syllogismer,  Tro  og  Meninger  og  godt- 
gjor,  at  Lyksaligheden  kun  bestaar  i  praktisk  Handling;, 
i  Auktionen  over  Filosofskolerne  og  i  Fiskeren  drukner  han 
alle  disse  Sværme  under  sin  sprudlende  Vittighedsstrom ; 
men  hans  Spot  gjaldt  dog  kun  hine  Karikaturer;  han  var 
ikke  saa  fad,  at  han  ringeagtede  Tankens  Helte. 

Blandt  Kejserdømmets  Filosofskoler  gaves  ligefuldt  en,  der 
vandt  verdenshistorisk  Betydning,  nemlig  Stoikerne.  Ganske 
vist  er  Nyplatonismen  allerede  et  Foster  af  denne  Tidsalder, 
men  først  Plotinus  uddanner  den  i  tredje  A århundrede  til 
et  virkeligt  System;  men  siden  Quintus  Sextius  havde 
grundlagt  den  stoiske  Skole  i  Rom,  blev  Stoicismen  Tros- 
bekjendelsen  for  de  ædleste  Aander  blandt  Romerne;  den 
forenede  de  virkelig  aristokratiske  Karakterer,  som  forstode 
at  dø  med  Sjælsstorhed.  I  Kejsertiden  havde  Stoa'en  sine 
Martyrer  saa  godt  som  Kristendommen;  Musonius  Rufus 
og  Seneca  vare  dens  mest  glimrende  Repræsentanter  i  det 
første  Aarhundrede;  i  det  andet  Aarhundrede  kom  den  til 
Magten,  og  den  sluttede  sin  store  Epoke  med  Marc  Aurel 
paa  Kejsertronen. 

Rom  med  sine  Forbrydelser  og  sit  Trællesind,  men 
ogsaa  med  sin  Kosmopolitisme  var  bleven  den  naturlige 
Jordbund  for  den  stoiske  Moral,  medens  Zenos  og  Chry- 
sippos's  Skoler  længst  vare  gaaede  i  Forfald  i  Østen.  Selv 
den  nye  Stoicismes  Fører,  Rpiktet,  en  Hellener  fra  Hiera- 
polis  i  Phrygien,  uddannede  sig  paa  Neros  Tid  i  Rom  som 
Slave  hos  Kejserens  frigivne  Epaphroditos,  og  han  var  en 
Elev  af  Musonius  Rufus  og  Euphrates.  Under  Domitian 
blev  han  med  de  øvrige  Filosofer  fordreven  og  levede  og 
docerede  senere  i  Nikopolis  i  Epirus;  hans  Dødsaar  er 
ubekjendt,   men    enten   døde  han    i  Hadrians  sidste   eller  i 

Hadrians  første  Aar;  thi  Spartians  Angivelse,  at  denne 
Kejser  endnu  har  staaet  i  Forbindelse  med  Epiktet,  ser 
ganske  vist  lidt  tvivlsom  nd,  men  lader  sig  dog  ikke  mod- 
bevise. Stoa'en  var  siden  Nervas  Tider  bleven  en  offentlig 
Magt  og  kunde  derfor  ikke  undgaa  Hadrians  Opraærksoinhed ; 
men  denne  Kejsers  sofistiske  Natur  hindrede  ham  i  at 
blive  Tilhænger  af  et  enkelt  Tankesystem ;  han  ærede  Epiktet 
uden  at  være  en  Stoiker.  Arrian  har  overleveret  Efter- 
verdenen det  ædle  Billede  af  denne  Dydslærer,  der  kunde 
sige  om  sig  selv,  at  han  var  fedt  som  Slave  og  Krøbling 
og  fattig  som  Iros,  men  dog  havde  været  de  udødeliges 
Yndling;  hvad  Plato  og  Xenophon  vare  for  Sokrates,  blev 
hin  Hadrians  Statsmand  for  Epiktet. 

Arrians  »Euchiridion«  er  det  andet  Aarhundredes  stoiske 
Evangelium,  en  Fører  gjennem  alle  Livets  praktiske  For- 
hold ;  *)  thi  Moralen  er  Kjærnepunktet  i  den  stoiske  Lære, 
som  erkendte  Pligtlæren  for  sin  største  Opgave  og  derfor 
gav  Afkald  paa  Spekulationen.  Man  har  villet  tilskrive  en 
kristelig  Forfatter  denne  Andagtsbog,  saa  meget  stemmer 
den  overens  med  den  evangeliske  Moral;  men  denne  Over- 
enssteramelee  er  jo  ogsaa  i  Senecas  Skrifter  saa  stor,  at 
man  har  gisnet  paa,  at  han  var  en  hemmelig  Kristen.  Selv 
hos  Marc  Aurel  er  denne  Lighed  paafaldende,  og  den  Moral, 
som  kunde  aftvinge  Stoikerne  selv  Buddet  om  Kjærlighed 
til  Fjenden,  er  i  Sandhed  saa  ophøjet,  deres  Ydmyghed 
over  for  Gudens  Vilje  saa  stor,  at  denne  sædelige  Strømning 
hos  Hedenskabets  Aander  synes  at  bevise  Kristendommens 
historiske  Nødvendighed,  ja  endnu  mere,  den  tvinger  til  at 
opkaste  det  Spørgsmaal,  om  Stoicismen  ikke  havde  mægtet 
at    uddanne   sig   til  en,   Kristendommen    lignende  Verdens- 


*)  Flavios  Arrianos  har  selv  med  ordret  Nøjagtighed  gjengivet 
Epiktets  filosofiske  Foredrag,  af  hvis  8  Bøger  den  endnu 
bevarede  første  Halvdel  giver  de  bedste  Bidrag  til  vorKjend- 
skab  til  Stoikernes  Moral,  dels  affattet  den  ovea  omtalte 
«Enchiridion",  en  kortfattet  Haandbog  i  Morallæren. 

religion,  en  Art  filantropisk  Samfund,  men  uden  Mirakler, 
Dogmer  og  Præstehierarki,  saafremt  Jesus  ikke  var  bleven 
født.  For  øvrigt  have  Stoikerne  ringeagtet  Kristendommen, 
og  denne  ene  Kjendsgjerning  beviser  allerede  deres  Ideers  Uaf- 
hængighed af  den  ny  Religion.  De  saae  med  Studsen 
paa  Martyrernes  Offervillighed,  men  beundrede  den  ikke; 
de  opfattede  den  kun  som  en  Slags  trodsig  Fanatisme  eller 
en  Art  Epidemi,  der  var  bleven  en  Vane,  men  ikke  som 
en  Daad,  udsprungen  af  den  filosofiske  Overbevisning,  som 
havde  gjort  Cremutius  Cordus,  Thrasea  og  Helvidius  Priscus 
til  Helte. 

I    Spidsen    for    »Enchiridion«    stilles     den     Sætning: 
Mennesket   har  kun  sine  Handlinger  i  sin  Magt;    disse   ere 
fri,    alt   andet    uden    for   Menneskesjælen,    t.   Ex.    Lykkens 
Ounst  o.  s.  v.,  er  ufrit,  og  herover  raader  det  ikke.     Derfor 
maa  vi  ikke  klage  over  Mangel  eller  Tab  af  slige  Ting,   vi 
skulle  kun  begjære,  hvad  der  er  vort,  d.  v.  s.,  hvad  vi  have 
Magt  over;  alt,  hvad  der   er  i  Modstrid  hermed,   skulle  vi 
foragte.     Man  kan  sammenfatte  Stoicismen  i  de  Ord :    Taal 
og  forsag!  Hovedsagen  er  den  rigtige  Adskillelse  mellem,  hvad 
der  kan  være,  og  hvad  der  ikke  kan  være  af  Betydning  for  os. 
Alt  kommer  an  paa  Forestillingens  Art.    Objektiviteten,  som 
paatrænger  sig  vort  Begjær,    er  en  Fantasi,    d.  v.  s.,  en  i 
Forestillingen   optagen   Fremtoning,    og  det  er   vor  Sag   at 
udgrunde,  hvad  sandt  der  er  i  denne  Fantasi.      Derfor  skal 
man    ikke    lado    sig    forlede    af  Fantasien    til   Begjær.     Da 
den  begribende  Forestilling  eller  den  rene  subjektive  Tænk- 
ning saaledes  bliver  Principet    eller  Kriteriet  for  Sandheden 
af  alt,  ophæves  altsaa  ai  Virkelighed,  og  den  stoiske  Verden 
bliver  en  ren  formel  eller  abstrakt.     Det  er  ikke  Tingene, 
som  paavirke  os,    mon   kun   de  Forestillinger,   vi  have    om 
dem.     Epiktet  udtrykker  dette  praktisk  saalunde:   alle  For- 
nærmelser komme  ikke  fra  Fornærmeren,   men  kun   fra  vor 
Opfattelse  deraf.     Overgangen  til  Skepsis  eller  Pyrrhonisme 
er  saaledes  let  forstaaelig. 

Jeget  er  det  eneste  selvstfendige  over  for  det  objektive: 
Stoikeren  tyr  til  sit  Indre,  for  at  redde  sin  Frihed;  men 
denne  Frihed  er  ligefuldt  kun  en  indbildt,  da  den  mangler 
sin  anden  Side,  den  reelle  Verden.  Mennesket  sammen- 
sættes af  Legemet,  Sjælen  og  Forstanden.  Sanserne  tilhøre 
den  første,  Begjæret  den  næste  Part.  men  Meningerne  tilhøre 
Forstanden.  Aesthesis  er  det  dyriske,  den  kan  fatte  en 
Fremtoning;  Hormesis  er  baade  dyrisk  og  hermafroditisk, 
den  kan  tilhøre  eii  Phalaris  og  en  Nero;  men  den  sande 
Vismand  er  den  Personlighed,  som  lever  i  Overensstemmelse 
med  sin  indre  Dæmon  og  ikke  lader  sig  blænrie  af  Frem- 
toningernes Mængde,  men  underkaster  sig  Skæbnen;  thi  da 
Forstanden  ogsaa  tilhører  dem,  som  ere  ugudelige  og  i 
Hemmelighed  begaa  skjændige  Ting,  maa  der  for  den  gode 
være  noget  ejendommeligt,  som  ikke  andre  have;  dette  er 
Ligevægten,  Hengivenhed  i  Skæbne  og  den  indre  Genius's 
Frigj øreise  fra  alt,  hvad  der  kan  forvirre  den. 

Af  denne  Logik,  hvor  den  subjektive  Tænkning  er  gjort 
til  Udgangspunkt,  udvikler  sig  nu  den  praktiske  Moral- 
filosofis Bygning.  Hovedtanken  er  allerede  udtalt:  den  vise 
skal  ikke  lade  sig  henrive  af  Tingene,  men  udfinde,  hvad  de 
ere,  og  han  skal  leve  efter  den  rene  Fornuft.  Da  nu  Tingene 
kun  existeie  i  Fremtoningen  og  Forestillingerne  eller  i  Tænk- 
ningen, fremgaar  heraf  den  stoiske  Sjælsstyrke;  men  sam- 
tidig er  herved  ogsaa  paabudt  en  kraftig  Forfølgelse  af  ens 
Livsmaal.  Se  først  til,  af  hvilken  Art  den  Sag  er,  hvormed 
du  har  at  gjøre;  se  dernæst,  om  din  Natur  har  Kraft  der- 
til. Herved  er  Overvurdering,  Ærgjerrighed  og  Herskesyge 
fjærnet,  og  heraf  følger,  at  enhver  rolig  skal  gjennemføre 
den  Opgave,  hvortil  Naturen  har  kaldet  ham.  Saaledes 
have  Zeno  og  Chrysippos  kunnet  forklare  Dyden  som  et 
Liv  i  Overensstemmelse  med  Naturen  eller  den  fornuft- 
mæssige Selvbeherskelse.  Stoikeren  tager  Verden,  som  den 
er,  og  hans  Ketfærdiggjørelse  bestaar  i  hans  Pligt- 
opfyldelse. 


304  Stoikerne  og  Kynikerne. 

I  denne  stoiske  Opgivelse  af  Verden  ligger  en  Overens- 
stemnaelse  med  den  asketiske  Kristendom ;  ogsaa  ellers  findes 
baade  hos  Seneca,  Epiktet  og  Marc  Aurel  fuldstændig 
kristelige  Forestillinger,  som  t.  Ex.,  at  Mennesket  skal 
betragte  sig  som  en  Del  af  Guddommen,  ja  som  »Guds 
Søn«,  derfor  bevare  sin  sædelige  Værdighed  som  Verdens- 
borger og  elske  sine  Medmennesker,  selv  Slaverne,  da  de 
alle  nedstamme  fra  Gud.  Med  denne  Retning  er  ogsaa 
Nyplatonismen  beslægtet,  efter  hvis  Opfattelse  Livet  gjennem 
Opløftelsen  fuldendes  i  en  Beskuelse  af  Guddommen. 

Som  en  Gren  af  Stoa'en  danne  ogsaa  Kynikerne  en 
ikke  ringe  Menighed  i  det  romerske  Rige,  og  naar  man 
berøver  denne  Sekt  dens  raa  Klædemon,  bliver  dog  en 
Kjærne  tilovers,  som  fortjener  Agtelse.  I  dogmatisk  Hen- 
seende danner  Kynismen  Modsætningen  til  den  polytheistiske 
Hedenskab  og  Gudetroen  i  det  hele  taget;  hos  Filosofen 
Oenomaos  synes  den  at  være  dreven  til  den  yderste  Spids 
som  Nihilisme,  I  moralsk  Henseende  danner  den  kyniske 
Verdensanskuelse  en  Modstand  mod  Despotismen  ved  sin 
Bevidsthed  om  Sjælens  indre  Frihed.  Paa  en  Tid,  da  de 
kristne  endnu  ikke  vovede  aabent  at  bekæmpe  den  hedenske 
Stats  Tyranni,  have  disse  Diogenes's  og  Antisthenes's  sene 
Efterfølgere  dristet  sig  hertil  med  Dydsheltenes  Ro;  deres 
mandige  Stolthed  over  for  Kongetronen  udartede  rigtignok 
ogsaa  ofte  til  pjaltet  Frækhed,  og  Vespasian  fordrev  derfor 
alle  Filosofer  fra  Rom  paa  nær  den  fint  dannede  Musonius 
Rufus. 

I  Peregrinus  Proteus  har  Lukian  teo^net  os  en  Karikatur 
paa  denne  kyniske  Retning;  det  er  den  filosofiske  Charlatan, 
han  her  gjør  latterlig,  og  da  denne  Æventyrers  Historie 
ogsaa  belyser  den  hadrianske  Tidsalders  sædelige  Tilstande, 
skulle  vi  ganske  kort  omtale  samme. 

Peregrinus  Proteus  var  født  i  Parion  i  Mysien  i  Be- 
gyndelsen af  det  andet  Aarhundrede.  Den  samme  rastløse 
Vandringsaand ,    den    samme    Forskningslyst ,    som    opfyldte 

Hadrian,  synes  ogsaa  at  have  besjælet  vor  Kyniker  og  drevet 
ham  til  at  gjennemforske  alle  filosofiske  og  religiøse  Hemme- 
ligheder, Saaledes  lærte  han  i  Palæstina  ogsaa  de  kristnes 
Mysterier  at  kjende  og  sluttede  sig  til  deres  Menighed ;  men 
Lukian  ser  i  hans  Overtrædeu  til  deres  Sekt  kun  en  Hand- 
ling af  Afsind;  de  kristnes  »vidunderlige  Visdom«  kunde 
kun  forekomme  ham  som  Latterlighed.  Som  Mand  af 
Dannelse  og  Talent  ned  Peregrinus  imidlertid  en  saa  stor 
Anseelse  hos  dem,  at  lian  endog  blev  Menighedsforstander, 
og  da  han  paa  Grund  af  ?in  Deltagelse  i  de  kristelige  My- 
sterier blev  greben  og  fængslet,  drog  han  saa  stor  Gavn  af 
de  kristnes  broderlige  Kjærlighed,  at  han  under  denne  Titel 
(o:  som  Martyr)  havde  sine  gode  Indtægter;  »thi  disse 
Mennesker  udfolde  i  Sager,  som  angaa  deres  Menighed,  en 
utrolig  Virksomhed,  og  sky  hverken  Besvær  eller  Omkost- 
ninger. Naar  der  derfor  kommer  en  eller  anden  snu  Be- 
drager til  dem,  falder  det  ham  ikke  vanskeligt  snart  at 
samle  Rigdomme  og  saa  at  spotte  hine  Tosser.«  Lukian 
fortæller,  at  Asiens  kristne  Menigheder  endog  sendte 
Sendingsmænd,  som  skulde  lette  den  fangnes  Skæbne. 

Peregrinus  blev  alligevel  udstødt  af  Menigheden,  fordi 
han  havde  nydt  forbudne  Spiser,  og  nu  fortsatte  han  som 
Kyniker  sit  æventyrlige  Liv  i  Ægypten  og  Italien,  hvor  han 
optraadte  som  Fritænker  og  Demagog  og  nød  stort  Ky.  I 
Rom  blev  han  udvist  af  Bypræfekten  og  kom  nu  til  Elis, 
hvor  han  lod  sin  Dadlesyge  gaaud  over  Indbyggerne;  »snart 
vilde  han  overtale  Indbyggerne  til  at  gribe  Vaaben  mod 
fiom,  snart  dadlede  han  en  ved  Værdighed  og  Dannelse  ud- 
mærket Mand  (Herodes  Atticus),  fordi  han,  ikke  at  tale  om 
hans  øvrige  Fortjenester  af  Grækenland,  lod  føre  en  Vand- 
ledning til  Olympia,  for  at  Tilskuerne  ved  Kamplegene  ikke 
skulde  vansmægte  af  Tørst.  Denne  Velgjerning  lagde  han 
ham  til  Last,  som  om  han  herved  blødagtiggjorde  Grækerne.« 

Hos  Peregrinus  finder  man  ligefuldt  en  Tilbøjelighed 
for  noget  højere,  der  imidlertid  tog  en  falsk  og  æventyrlig 

Retning;  med  theatralsk  Praleri  gav  Kynikeren  endelig  sig 
selv  Døden  af  Lede  over  et  Liv,  der  ikke  længere  ydede 
ham  nogen  Tilfredsstillelse;  Stoikerne  forsvarede  Selvmord, 
og  dette  var  snarere  en  Ære  eiid  en  Skam;  saaledes  fortæller 
man  jo  om  Filosofen  Euphrates,  at  han  døde  en  frivillig 
Død,  efter  at  Hadrian  havde  tilladt  ham  at  tømme  Skarn- 
tydebægeret. 

Efter  Eusebius  opbrændte  Peregrinus  Proteus  sig  i 
Aaret  168.  Dette  tragiske  Narrespil,  som  Lukian  kalder 
det,  gik  for  sig  i  Olympia,  hvor  Kynikeren  kunde  være  vis 
paa  at  vække  Opsigt;  han  og  hans  Venner  havde  endog 
udstedt  en  Slags  offentlig  Indbydelse  som  til  et  Skuespil, 
og  Peregrinus  holdt  selv  sin  egen  Ligtale,  som  Lukian  dog 
kun  kunde  høre  brudstykkevis,  da  han  holdt  sig  borte  fra 
Trængslen  af  Frygt  for  at  blive  trykket  ihjel.  Han  er  dog 
saa  ondskabsfuld  at  antyde,  at  den  gamle  Kyniker  muligvis 
havde  gjort  Regning  paa,  at  Folkemængden  vilde  afholde 
ham  fra  Uddøden  og  tvinge  ham  til  at  leve  mod  hans 
Vilje,  hvorfor  Raabet:  fuldend,  hvad  du  har  besluttet,  kom 
ham  saa  aldeles  uventet,  at  han  blev  endnu  blegere  end 
tidligere,  skjønt  han  allerede  havde  en  sand  Ligfarve;  han 
rystede  saa  stærkt,  at  han  ikke  kunde  tale  videre. 

Efter  at  Legene  vare  forbi,  og  da  mange  fremmede 
allerede  vare  rejste  bort,  gik  det  store  Skuespil  virkelig 
for  sig.  Det  var  Midnat,  og  Maanen  skinnede  for  at  være 
Vidne  til  den  store  Daad.  Peregrinus  kom  i  Følge  med 
de  mest  ansete  Kynikere,  som  hver  bar  en  Fakkel  i  Haanden. 
Baalet  var  rejst  af  Fyrrespaaner  og  tørre  Kviste  i  en  Grube, 
en  halv  Mil  fra  Lobebanen.  Proteus  lagde  sin  Ransel,  sin 
Herkulesknippel  og  kyniske  Kappe  fra  sig  og  stod  nu  iført 
en  smudsig  Lærreds  Underklædning.  Herpaa  lod  han  sig 
række  Virak,  kastede  den  i  Flammerne  og  raabte,  med  An- 
sigtet vendt  imod  Syden:  »I  mødrene  og  fædrene  Dæmoner  1 
modtager  mig  venlig.«  Med  disse  Ord  sprang  han  ind  i 
Ilden  og  forsvandt,  da  de  luende  Flammer  sloge  op  omkring 

ham.  Kynikerne  stode  om  Baalet  og  stirrede  i  tavs  Soro-, 
men  med  taarelese  Øjne  ind  i  Gløderne.  Maaske  ønskede 
Peregrinus  paa  denne  Maade  at  fremkalde  vidunderlige  Sagn, 
hvad  ikke  vilde  kunne  ske,  hvis  han  havde  brændt  sig  under 
selve  Legene  i  det  samlede  Grækenlands  Overværelse,  og 
hans  Offerdød  gjorde  virkelig  Indtryk  paa  Fantasien;  saa- 
ledes  fortæller  den  kristne  Apologet  Athenagoras,  en  yngre 
samtidig  af  Proteus,  at  hans  Billedstøtte  var  rejst  i  Parium, 
og  at  man  tilskrev  den  Orakelkraft.  Lukians  Fremstilling 
er  derhos  Manden  fuldstændig  fjendsk  og  vistnok  næppe 
aldeles  sandhedstro ;  i  det  mindste  erklærer  Gellius,  der  selv 
havde  hørt  Peregrinus  i  Athen,  ham  for  en  alvorlig  Mand, 
og  Ammianus  minder  om  ham  som  en  berømt  Filosof. 

Dog  har  Lukian  end  haanet  en  Peregrinus  Proteus, 
beundrede  han  til  Gjengjæld  en  Patriark  af  samme  Skole  og 
fremstillede  ham  som  et  Dydsmonster.  Det  var  Demonax 
fra  Kypros,  der  paa  Hadrians  og  Antoninernes  Tid  levede  i 
Athen  og  her  ned  den  højeste  Ærbødighed.  Han  levede 
som  en  ny  Diogenes,  men  uden  at  give  Særlingen.  Hans 
Væsen,  siger  Lukian,  var  fuldt  af  attisk  Gratie;  aldrig  hørte 
man  af  haus  Mund  en  simpel  Ytring  eller  et  mørkt  dadlende 
Ord.  Han  angreb  Fejlene,  ikke  de  fejlende,  hans  Livs  Op- 
gave var  at  mægle  Fred,  og  han  betragtede  enhver  som 
sin  Slægtning,  fordi  han  var  et  Menneske.  Han  ofrede  aldrig 
til  Guderne,  forsmaaede  at  lade  sig  indvie  i  Mysterierne  og 
blev  derfor  ogsaa  anklaget  for  Ugudelighed,  men  optraadte 
i  Folkeforsamlingen  og  sagde:  »Atheniensere,  her  staar  jeg 
bekranset  for  eder;  dræber  nu  ogsaa  mig,  thi  ved  eders  første 
Offer  fik  I  intet  heldigt  Varsel.«  *)  Folket  holdt  saa  meget 
af  ham,  at  alle  Huse  stode  ham  aabne,  og  hver  priste  sig 
lykkelig,  naar  Demonax  indfandt  sig  for  at  tage  sit  Natte- 
leje hos  ham.  Mange  af  hans  Udsagn,  hvori  han  revsede 
Menneskenes,   særlig  Stormændenes  Forfængelighed,  gik  fra 


♦)  En  Antydning  til  Sokrates. 

Mund  til  Mund.  Da  han  indsaa,  at  hans  Endeligt  var  nær, 
fremsagde  han  for  sine  Venner  Heroldens  Ord  ved  Kamp- 
legenes Slutning: 

Kampen  er  endt,  og  Prisene 
Vundne,  og  Tiden  maner: 
Dvæler  længere  ej  her. 

Han  tog  nu  ingen  Spise  mere  til  sig,  og  efter  at 
Demonax  paa  denne  Maade  havde  endt  sit  Liv  i  en  Alder 
af  næsten  hundrede  Aar,  begravede  Athenienserne  ham  som 
en  Heros  paa  offentlig  Bekostning,  og  herved  har  Folket 
bevist,  at  det  stillede  filosofisk  Karakterstorhed  lige  saa 
højt  som  den  mest  glimrende,  sofistiske  Talekunst. 

I  det  hele  taget  har  Stoicismen  indvirket  formildende 
paa  Romernes,  særlig  paa  Hadrians  Lovgivning,  har  skaffet 
den  filosofiske  Tanke  om  Retfærdighed  imod  alle  Udbredelse, 
og  har  længe  før  Kristendommens  Virkninger  tjent  til  Trøst 
for  de  uskyldig  lidende  Mennesker.  Midt  under  Cæsarernes 
Rædselsregimente  kunde  det  republikanske  Sindelag  søge  sin 
Tilflugt  hos  Stoa'en  og  derpaa  i  Marc  Aurel  realisere  Ide- 
alet af  en  Fyrste;  i  sine  Selvbetragtninger  har  denne 
Kejser  erklæret,  at  han  har  uddannet  sin  Karakter  efter 
Frihedsheltene,  efter  Cato  og  Brutus,  Thrasea  og  Helvidius. 
Denne  sin  Syrapathi  skyldte  han  Claudius  Severus's  Under- 
visning, thi  denne  havde  belært  ham  om,  at  den  Stat  er 
den  bedste,  hvor  Borgerne  behandles  efter  Frihedens  Grund- 
sætninger, og  de  regeredes  Frihed  er  Hovedsagen. 

Fuldkommen  uafhængig  af  Kristendommen  og  ud  af 
sit  Begreb  om  Verdensenheden  har  den  stoiske  Filosofi 
endelig  opstillet  Ideen  om  Menneskeheden  og  Menneske- 
rettighederne som  det  højeste  Kulturmaal.  Var  end  intet 
andet  tilbage  af  den  hele  Retning  end  Tanken  om  Menneske- 
samfundets Enhed  og  Broderskab,  vilde  dette  alene  være 
tilstrækkeligt  til  at  sikre  Stoicismen  en  meget  hej  Plads 
blandt  de  filosofiske  Lærebygninger. 


M  a  z  e  p  p  a.*) 

(Slatning.) 


II. 

1  de  første  tyve  Aar  af  sin  Regering  levede  Mazeppa 
kun  for  haardnakket  at  stræbe  mod  et  dobbelt  Maal:  at 
gjøre  Lille-Rusland  fuldstændig  afhængigt  af  den  aristo- 
kratiske Kaste  og  at  befæste  sin  egen  Myndighed  over  denne 
Kaste.  For  at  naa  dette  Maal  overholdt  Mazeppa  med  en 
i  det  mindste  tilsyneladende  ubrødelig  Troskab  den  Overens- 
komst, der  knyttede  ham  til  Czaren  og  Husland.  Var  hans 
Troskab  ærlig  ment?  Bør  man  se  andet  deri  end  den  ud- 
holdende Taalmodighed  hos  en  Fange,  der  oppebier  det  belejlige 
Øjeblik  til  at  slippe  fri?  Digtere  og  nogle  Historieskrivere 
have  mistænkt  ham  for  ligesom  Brutus  at  skjule  sine 
Planer  og  smigre  sin  Herre  i  tyve  Aar  for  bedre  at  kunne 
overrumple  ham,  naar  Timen  kom.  Den  lærde  Theolog 
Theophan  Procopoviteh,  som  havde  kjendt  Mazeppa  meget 
nøje,  har  efterladt  en  slaaende  Skildring  af  ham,  set  i  det 
sorteste  Lys.  »Paa  Bunden  af  sin  Sjæl,«  siger  han.  »felte 
Mazeppa  lige  saa  megen  Hengivenhed  for  Polakkerne  som 
Had  mod  Russerne;  men  ingen  kunde  nogen  Sinde  ane  det; 
thi  han  viste  ved  enhver  Lejlighed  den  største  Under- 
danighed   og   ivrigste    Hengivenhed    mod    Rusland.      Hans 


*)  Se  S.  149  og  flg. 

skarpe  Porstand  iagttog  andres  Handlinger,  vejede  deres  Ord 
og  søgte  at  gjennemskue  deres  hemmelige  Planer.  Han 
drev  sin  Tilbageholdenhed  og  Forstillelse  saa  vidt,  at  han 
ofte  lod,  som  om  han  ikke  forstod  de  tvetydige  Ytringer, 
der  bleve  rettede  til  ham.  Naar  han  vilde  opdage  en  eller 
anden  Hemmelighed,  gav  han  sig  Mine  af  at  være  ærlig 
og  oprigtig,  og  i  dette  Tilfælde  tog  han  næsten  altid  sin 
Tilflugt  til  stærke  Drikke  og  lod,  som  om  han  var  beruset; 
da  priste  han  Aabenhed,  dadlede  Falskhed  og  bragte 
umærkelig  sine  af  Vinen  hidsede  Gjæster  derhen,  hvor  han 
vilde.  Undertiden  lod  han,  som  om  han  var  syg;  Lægerne 
forlode  ham  ikke  et  Minut,  og  han  kunde  hverken  gaa  eller 
staa  op,  saa  svag  var  han;  liggende  i  Sengen,  bedækket 
med  Plastre,  Salver  og  Forbindinger,  lignede  han  en  døende 
og  stønnede  ynkelig.«  —  Disse  Træk  passe  paa  Mazeppa, 
som  han  var  i  sine  sidste  Aar,  og  ere  øjensynlig  paavirkede 
af  den  Afsky,  Hetraanens  pludselige  Frafald  havde  vakt 
blandt  Czarens  Omgivelser.  Baade  naar  der  er  Tale  om 
Dyder  og  om  Laster,  er  man  alt  for  tilbøjelig  til  at  tillægge 
historiske  Personer  en  længe  forud  beregnet  Plan,  som 
sjælden  tindes  hos  nogen;  det  er  en  ideel  Psykologi,  der 
ikke  tager  Hensyn  til  pludselige  Indskydelser.  Det  være  nu 
dermed,  som  det  vil,  sikkert  er  det,  at  medens  Mazeppas 
Forgængere  vaie  gaaede  til  Grunde  ved  deres  Vankel- 
modighed, viste  han  sig  som  en  født  Politiker  med  klogt 
lagte  Planer  og  et  skarpt  Blik.  Saa  snart  den  unge  Czar 
Peter  havde  brudt  med  Regentinden,  ilede  Hetmanen  til 
Moskva,  vandt  hans  Gunst  ligesom  fordum  Galitzins  og 
vidste  at  bevare  den  gjennem  alle  Forhold. 

Naar  undtages  nogle  tapre  Felttog  mod  Tyrkerne  eller 
Polakkerne,  indeholder  Mazeppas  K rønnike  —  som  det  altid 
er  Tilfældet  i  det  gamle  Kusland  —  ikke  andet  end  en 
lang  Kamp  mod  Mistanke  og  Angivelse.  Det  var  en  Tid, 
for  hvis  Usselhed  og  Lavhed  Peter  den  stores  Hæder  ikke 
bør  gjøre  os  blinde.      Naar  man  trænger   dybere  ind  i  hin 

Tid  Og  indaander  hin  af  Tyranni  og  Lumskhed  forpestede 
Luft,  maa  man  uYilkaarlig  sporge  sig  selv,  om  der  nogen 
Sinde  har  existeret  Mennesker,  som  paa  en  Gang  vare  saa 
grumme  og  usle  som  hint  Samfund  af  Inkvisitorer  og  Spioner. 
Venedig  maa  kaldes  tillidsfuld  i  Sammenligning  med  Moskva 
i  det  17de  Aarhundrede;  man  maa  gaa  tilbage  til  Kom  paa 
Sejans  Tid  for  at  finde  lignende  Sæder.  Enhver  fortrolig 
Ytring  bliver  gjentagen  i  Forherskamrene,  hvor  den  bliver 
vendt  og  drejet,  for  at  den  om  mulig  kan  udspy  et  Hej- 
forræderi.  Hver  Dag  bragte  ny  Rænker;  obskure  Ud- 
sendinge, en  Student,  en  Munk  eller  en  Jøde  bragte  fore- 
givne Breve  eller  Ytringer  af  Hetmanen  til  Moskva  og 
fremførte  deres  Angivelser  for  det  hemmelige  Kancellis 
altid  aabne  Øren,  Peter  den  store,  som  ellers  sjælden 
skjænkede  nogen  sin  Tillid,  nærede  imidlertid  den  fuldeste 
Tro  til  Mazeppa;  intet  kunde  bringe  ham  til  at  tvivle  paa 
den  Mand,  som  foruden  Menzikoff  maaske  var  den  eneste, 
der  indgød  ham  fuld  Tillid.  Hver  Gang  sendte  Czaren 
tillidsfuldt  det  anonyme  Brev  eller  den  falske  Angiver  til- 
bage til  Hetmanen;  der  rejstes  et  Kors  i  Baturin,  hvorpaa 
den  uforsigtige  blev  naglet,  og  den  næste  Dag  begyndte 
en  anden  det  samme  Spil  uden  at  lade  sig  afskrække. 
Mazeppa  paa  sin  Side  sendte  som  trofast  Uudersaat  sin 
Lensherre  alle  de  Breve,  Kongen  af  Polen  og  Ruslands 
andre  Fjender  tilskreve  ham;  til  Gjengjæld  skjænkede  Czaren 
ham  gavmildt  ny  Besiddelser  og  Pengegaver.  Storst  Be- 
svær havde  han  af  Semion  Palei,  Folkesagnets  Yndlingshelt. 
Denne  urolige  Hoviing  levede  endnu  i  de  gamle  Kosakkers 
oprørske,  æventyrlige  Aand;  han  samlede  om  sig  Steppens 
ældste.  Lansens  sande  Sønner,  som  ikke  forstode  sig  paa 
Hetmanens  nymodens  Politik,  kloge  Underhandlinger  og 
blomstrende  Latin.  Desuden  var  Palei  det  undertrykte 
Folks  Forkæmper,  hvilket  gav  ham  en  farlig  Styrke.  Ma- 
zeppa lurede  længe  paa  sin  Fjende  og  kæmpede  mod  ham 
med  lumske  Vaaben;  en  Dag,  da  Palei  var  bleven  lokket  til 

Baturin,  berusede  han  si^  ved  Hetmanens  Bord  og  trillede 
under  Bordet;  han  blev  bunden  og  kneblet  og  maatte  fore- 
tage den  Rejse  til  Moskva,  der  plejede  at  ende  i  Sibirien. 
—  Der  er  i  Rusland  skrevet  hele  Bind  om  Hetmanens 
Liv;  men  jeg  har  deri  kun  fundet  en  evig  Gjentagelse  af 
disse  lave  Stridigheder,  Læserne  vilde  næppe  følge  mig,  hvis 
jeg  opholdt  mig  derved.  Hele  Mazeppas  Historie  og  utallige 
andres  Historie,  der  have  skabt  sig  et  Navn  i  deres  Tid, 
kan  indeholdes  i  de  tre  Udtryk:  naa  sit  Maal,  holde  sig 
fast,  iQæme  de  andre.  Det  kaldes  en  barnagtig  Leg,  naar 
Børn  more  sig  med  at  klatre  paa  en  Bjælke;  det  kaldes 
Politik  og  Hæder,  naar  Bornene  ere  store,  og  Bjælken  er 
Kongemagten.  De  stærkeste  og  bedst  begavede  blandt 
Mennesker  more  sig  altid  med  denne  Leg.  Hvor  er  vor 
Sjæl  dog  urolig  og  taabelig,  at  vi  ikke  have  kunnet  finde 
nogen  bedre  Afleder  for  vor  Kjedsomhed!  Hvor  vi  maa 
være  trætte,  naar  vi  i  tyve  Aar  have  leget  denne  frugtesløse 
Leg!  Og  dog  fortsættes  den  bestandig  og  begynder  igjen 
i  den  Overbevisning,  at  dette  utaknemmelige  Arbejde  er  det 
eneste,  som  kan  gjere  et  Navn  berømt  hos  Efterverdenen. 
Se  blot,  hvor  lidet  Menneskers  Beregninger  slaa  til:  Ma- 
zeppas Navn  vilde  trods  alt  hans  Held  og  al  hans  Klogskab 
være  begravet  i  Glemsel,  hvis  han  ikke  af  sit  Hjærte  havde 
ladet  sig  henrive  til  en  Synd,  der  ene  har  bevaret  hans  Ry 
for  Efterverdenen. 

Generalsekretæren  Basile  Kotschubey  var  en  rig  og 
anset  Kosak.  Hans  Embede  medførte,  at  han  maatte  op- 
holde sig  paa  en  Ejendom  i  Nærheden  af  Baturin,  og  han 
opdrog  her  en  Datter  ved  Navn  Matrena,  hvem  Puschkin 
for  Versets  Skyld  kalder  Maria.  Mazeppa  havde  staaet 
Fadder  til  dette  Barn,  og  dette  aandelige  Slægtskab  knytter 
i  den  orientalske  Kirke  meget  faste  Baand  og  udelukker 
Ægteskabsforbindelsen  mellem  Gudfader  og  Guddatter. 
Hetmanen  fandt  Glæde  i  at  so  sin  Guddatter  voxe  op  i  sin 
gamle  Vaabenbroders  Hus  og  glemte  hos  hende  sine  politiske 

Bekymringer;  han  var  henved  tresindstyve  Aar,  og  hvis 
nogen  skulde  være  sikker  raod  Elskovsdaarskab.  var  det 
sikkert  denne  Mand,  der  var  bleven  klog  ved  sin  Ungdoms 
uheldige  Æventyr,  og  hvis  Hjærte  var  koldt  under  Politikens 
og  Regeringens  Slid  og  Bekymringer.  Efter  Digterens  dyb- 
sindige Ord  vare  hans  Sjæls  Tanker  »Frugten  :;f  hans 
besejrede  Lidenskaber«.  Dog  Kongens  Hjærte  er  i  Kvindens 
Haand,  siger  en  Vismand,  som  forstaar  sig  derpaa,  og 
Ukrainas  Salomon  var  et  nyt  Bevis  paa  Sandheden  af  disse 
Ord.  Mazeppa  forelskede  sig  i  sin  Guddatter,  og  hun  gjen- 
gjældte  hans  Kjærlighed,  henreven  af  hans  Berømmelse  og 
af  hans  begejstrede  Veltalenhed,  som  bevidnes  af  alle  hans 
samtidige,  og  hvormed  han  vidste  at  vinde  baade  Kvinder 
og  Konger  for  sig.  Hvis  vore  Læserinder  undre  sig  herover, 
ville  vi  bede  dem  mindes,  at  de  kosakkiske  Sæder  ere 
næsten  orientalske,  og  i  Tyrkiet  ere  de  unge  Kvinders 
Kjærlighedsideal  sjælden  en  Ynoling,  men  som  oftest  en 
smuk,  ærværdig  Pasha  med  hvidt  Skæg,  rig  paa  Ære  og 
Gods.  Matrenas  Forældre  forfærdedes  over  Datterens  for- 
bryderske Elskov  og  behandlede  hende  med  Haardhed;  det 
sædvanlige  Kesultat  af  Forældres  Tvang  udeblev  ikke,  Ma- 
trena  gjorde  Oprør,  henfaldt  Mazeppa  om  at  beskytte  hende 
og  fik  ham  til  at  bortfore  hende.  Hetmaiien  krænkede 
imidlertid  ikke  hendes  Uskyld  og  gav  hende  snart  tilbage 
til  hendes  Fader;  men  de  elskende  vedbleve  at  ses  hemme- 
lig; Kotschubey  aabenbarede  senere  deres  Hemmeligheder 
i  Forhørskammeret,  og  en  Retsbetjent  gjorde  sig  fortjent 
af  Efterverdenen  ved  at  indføre  dette  Hyrdedigt  i  en  Pro- 
tokol. De  lille-russiske  Huse  ere  omgivne  af  Haver,  lukkede 
med  Plankeværker;  Solsikken,  den  russiske  Bondes  Yndlings- 
blomst, findes  i  stor  Mængde  i  disse  Haver  og  skjuler 
Gitteret  bag  sine  høje,  gyldne  Kroner.  I  en  saadan  Have, 
der  stødte  op  til  Kotschubeys,  mødtes  de  elskende.  Stævne- 
møderne aftaltes  forud  ved  et  trofast  Bud,  Pigen  Melaschka. 
Naar  Matrena   haabede    at    kunne    slippe  fra  sine  Vogtere 

sendte  hun  Hetmanen  en  Lok  af  sit  Haar  eller  det  Koral- 
halsbaand,  Pigerne  i  Ukraina  pleje  at  bære  om  Halsen*); 
det  var  Signalet  til  Mødet.  Naar  Mørket  faldt  paa,  listede 
hun  sig  under  Piletræerne  hen  til  Plankeværket,  hendes 
Elsker  lavede  et  Hul  den,  og  de  betroede  hinanden  deres 
Sorger  gjennem  det  improviserede  Kighul.  Naar  Stævne- 
mødet blev  opdaget,  blev  den  stakkels  Pige  pryglet  og 
indespærret  af  sin  Moder;  Mazeppa  tilskrev  hende  da  de 
ømmeste  Breve  for  at  trøste  hende.  Disse  Breve  existere 
endnu;  konfiskerede  sammen  med  Kotschubeys  Papirer  have 
disse  Blade  af  en  ukrainisk  Idyl  listet  sig  ind  imellem  de 
kriminelle  Akter.  Mordovtzev  har  udgivet  nogle  af  disse 
særdeles  fine  og  følelsesfulde  Breve,  som  ere  prægede  af 
polsk  Ridderlighed.  Have  Læserne  Lyst  til  at  se,  hvilken 
Ild,  der  endnu  brændte  i  den  gamle  Hetmans  Sjæl?  Jeg 
betænker  mig  paa  at  oversætte  dette  naive  Sprog,  der  er 
en  Blanding  af  Lillerussisk  og  Polsk,  fuldt  af  Diminutiver, 
og  hvis  varme  Udtryksmaade  dæmpes  af  en  vis  Barnlighed. 
»Mit  lille  Hjærte,  min  Rosenknop!  Mit  Hj ærte  knuges 
ved  Tanken  om,  at  du  er  mig  saa  nær,  og  at  jeg  ikke  kan 
se  dine  Øjne    og  dit   lille   hvide  Ansigt.      Ved    dette  Brev 

hilser  jeg   dig   og  kysser  dig    helt  fra  Top  til  Taa. 

Mit  lille  Hjærte!  jeg  er  fortvivlet  over,  hvad  vort  Bud  har 
sagt  mig.     Eders  Naade   er   vred   paa  mig,    fordi  jeg  ikke 


*)  De  lillerussiske  Bønderpiger  have  bevaret  deres  National- 
dragt, en  af  de  mest  maleriske  i  hele  Kejserriget;  det 
brusende  Skjorteliv  er  broderet  i  rødt  med  Blomster  og  fan- 
tastiske Fugle,  det  korte  Skjørt  og  Forklæde,  prydede  med 
rødt  og  grønt Uidbroderi,  naar  til  Knæet;  om  Søndagen  bære 
de  unge  Piger  om  Halsen  flere  Rækker  uægte  Koraller  eller 
Glasperler;  paa  Hovedet  have  de  et  højt  Diadem  af  Mark- 
blomster i  Valmuer,  Katost  og  Kornblomster;  to  lange  Haar- 
fletninger  falde  frit  ned  ad  Ryggen,  flettede  med  Blomster 
eller  Baand.  Paa  Matrenas  Tid  bare  de  adelige  unge  Piger 
den  samme  Dragt,  som  fremhæver  Racens  kraftige,  smukke 
Væxt. 

har  beholdt,  dig  hos  mig,  fordi  jeg  har  sendt  dig  tilbage 
til  dine  Forældre.  Dog  tænk  paa,  hvad  der  vilde  være 
sket!  For  det  første  vilde  dine  Forældre  have  udraabt  alle 
Vegne,  at  jeg  havde  røvet  deres  Datter  om  Natten  og 
havde  beholdt  hende  som  min  Frille;  desuden,  hvis  jeg 
havde  beholdt  dig,  vilde  hverken  Eders  Naade  eller  jeg  selv 
have  knnnet  modstaa  Fristelsen;  vi  vilde  have  ladet  os 
forføre  til  at  leve  sammen  som  Ægtefolk,  hvilket  vilde 
have  paadraget  os  Kirkens  Forbandelse,  da  vi  ikke  kunne 
tilhøre  hinanden.  Hvad  skulde  jeg  da  have  gjort?  Jeg 
vilde  have  lidt  for  Eders  Naades  Skyld,  og  senere  vilde  du 
have  grædt  og  dadlet  mig. 

Min  inderlig  elskede!  jeg  beder  dig,  jeg  beder  dig 
meget  om  at  tilstaa  mig  en  Samtale.  Hvis  du  elsker  mig, 
da  glem  mig  ikke;  hvis  du  ikke  elsker  mig  mere,  da  bevar 
ikke  noget  slet  Minde  om  mig.  Husk  dine  Løfter,  du  har 
svoret  at  elske  mig,  du  har  til  Pant  givet  mig  din  hvide 
Haand.  Jeg  beder  dig  atter,  jeg  beder  dig  tusende  Gange, 
lad  mig  faa  dig  at  se,  om  det  saa  kun  er  et  Øjeblik,  til 
bedste  for  os  begge.  Du  har  før  samtykket  deri!  Hvis 
du  tilstaar  mig  dett«  Møde,  saa  giv  mig  det  til  Ejende 
ved  at  tilsende  mig  det  Koralhalsbaand,  som  hænger  om 
din  Hals;  jeg  bønfalder  dig  derom! 

Dit  blide  lille  Ansigt  og  dine  Løfter  lade  mig  for- 
smægte af  Længsel.  Jeg  sender  Eders  Naade  Melaschka, 
for  at  hun  kan  aftale  alt  med  dig.  Frygt  ikke  for  at  betro 
dig  til  hende,  hun  er  Eders  Naade  og  mig  trofast  hengiven. 
Jeg  kysser  dine  smaa  Fødder,  mit  Hjærte,  og  bønfalder  dig 
om  ikke  at  opsætte  dit  Løfte. 

Du  véd,  at  jeg  elsker  Eders  Naade  indtil  Vanvid;  jeg 
har  endnu  aldrig  elsket  nogen  saa  hojt  i  denne  Verden. 
Det  vilde  have  været  min  Glæde  og  min  Lykke,  hvis  du 
kunde  have  kommet  og  boet  hos  mig.  Det  var  kun  ved  at 
tænke  over,  hvad  Enden  paa  alt  dette  vilde  blive,  at  jeg 
gøs    tilbage    for   dine    Forældres    Had    og   Ondskab.     Jeg 

beder  dig,  min  Veninde,  skift  ikke  Sind;  du  har  saa  ofte 
givet  mig  dit  Ord  og  din  Haand  derpaa!  Jeg  skal  ikke 
glemme  dig,  saa  længe  jeg  lever. 

Jeg  lider  grusomt  ved  ikke  at  kunne  tale  frit  med 

Eders  Naade  og  intet  kunne  gjere  for  at  trøste  dig  i  din 
nuværende  Smerte.  Sig  det  Bud,  jeg  sender  dig,  hvad 
Eders  Naade  ønsker  af  mig.  Siden  dine  forbandede  For- 
ældre tvinge  dig  til  at  tage  bort,  saa  rejs  til  et  Kloster, 
jeg  véd  da,  hvad  jeg  kan  gjøre  for  Eders  Naade.  Endnu 
en  Gang,  lad  mig  vide,  hvad  du  ønsker  af  mig. 

Det    er  mig    en   Kval    at   tænke  paa,    at   denne 

Megære  ikke  horer  op  med  at  pine  Eders  Naade,  som  hun 
endnu  i  Gaar  har  gjort!  Jeg  véd  ikke,  hvorledes  jeg  skal 
faa  Hævn  over  den  onde  Kvinde.  Ulykken  er,  at  vi  ikke 
kunne  komme  til  at  tale  sammen  om  alt  dette.  Jeg  kan 
des  værre  ikke  skrive  mere;  men  hvad  der  end  sker  med 
mig,  vil  jeg,  saa  længe  jeg  drager  Aande,  ikke  ophøre  at 
elske  dig  og  enske  dig  al  mulig  Lykke;  jeg  vil  aldrig  op- 
høre at  hade  dine  og  mine  Fjender. 

—  —  Gid  Gud  vilde  skille  dem  fra  deres  Sjæl,  som 
skille  os  ad!  Jeg  véd  vel,  hvorledes  jeg  skal  hævne  mig 
paa  vore  Fjender,  men  det  er  dig,  som  binder  mine 
Hænder. 

Kjære  Matrena,   jeg    sender  Eders   Naade  min 

Hilsen,  og  jeg  føjer  dertil  to  smaa  Foræringer,  en  Bog  og 
et  Diamantarmbaand;  jeg  beder  dig  om  at  modtage  dem 
med  Velvilje  og  at  bevare  din  Kjærlighed  for  mig  ubrødelig. 
Gud  give  os  at  kunne  forenes  i  en  lykkelig  Fremtid.  Jeg 
kysser  dine  Korallæber,  dine  hvide  smaa  Hænder  og  alle 
dine  hvide,  smaa  Lemmer,  min  tilbedte  Skat. 

Min  inderlig  elskede,  min  yndige,  tilbedte  Ma- 
trena! jeg  vilde  hellere  ønske  Døden  end  en  Forandring  i 
dit  Hjærte.  Husk  dine  Lofter,  husk  din  Ed;  husk,  at  du 
saa  mange  Gange  har  givet  mig  Haanden  derpaa,  og  hvor- 
ledes du  har  lovet  mig  at  elske  mig  til  din  Død,  enten  du 

tilhørte  mig,  eller  jeg  skulde  miste  dig.  Husk,  hvad  du 
sagde  under  vor  ømnie  Saratale,  da  du  var  hos  mig  i  Stor- 
stuen: >  Ved  den  Gud,  som  straffer  Usandhed,  enten  du  elsker 
mig  eller  ej,  vil  jeg  ikke  ophore  at  elske  dig  og  have  dig 
kjær  til  mit  sidste  Aandedræt,  til  Trods  for  vore  Fjender; 
jeg  giver  dig  niit  Ord  derpaa!«  Jeg  beder  dig  inderlig, 
mit  Hjærte,  find  paa  en  Maade,  til  at  vi  kunne  gjore  Af- 
tale med  hinanden,  for  at  jeg  kan  faa  at  vide,  hvad  jeg 
kan  gjøre  for  Eders  Naade.  Jeg  frygter  for,  at  jeg  ikke 
kan  være  taalmodig  nok  til  at  tilgive  mine  Fjender;  ja,  jeg 
vil  hævne  mig,  du  skal  selv  faa  at  se  hvorledes.  Lykkelige 
ere  mine  Breve,  som  komme  i  dine  Hænder,  mere  lykkelige 
end  mine  stakkels  Øjne,  som  ikke  kunne  beskue  dig! 

—  —  Jeg  ser,  at  Eders  Xaade  har  ganske  glemt  sin 
fordums  Kjærlighed  til  mig.  Du  vil  senere  angre  det. 
Husk  blot  dine  Løfter,  som  du  svor  at  ville  holde,  da  du 
gik  ud  af  Storstuen  af  Sten,  den  Gang  jeg  havde  tilbudt  dig 
min  Diamantring,  som  var  det  skjonneste,  jeg  ejede:  Hvad 
der  end  hændes,  skal  min  Kjærligbed  aldrig  forandres  Ic 


IIL 

Man  siger  og  skriver  saa  meget;  Tiden  gaar  og  ud- 
sletter alt jeg  er  nødt  til  at  holde  mig  til  Sand- 
heden: Matrena  gav  til  sidst  efter  for  sine  Forældres 
Plager,  ægtede  den  Brudgom,  de  havde  valgt  tU  hende,  og 
blev  Moder  til  en  Slægt  i  Ukraine.  Kotschubey,  hvis  Stolthed 
var  dybt  krænket,  tilgav  ikke  Mazeppa,  men  beskyldte  ham 
efter  den  Tids  Forestillinger  for  at  have  forlokket  hans 
Datter  med  en  Elskovsdrik.  Tørstende  efter  Hævn  hen- 
vendte den  gamle  Kosak  sig  ligesom  saa  mange  andre  til 
Czaren  med  hemmelige  Angivelser.  Hans  første  Udsendinge 
bleve  ikke  hørte;  han  gjentog  sine  Klager,  lod  sig  gribe  af 
Vojvoderne   og   blev   ført    til   Forhørskammeret    i    Moskva 

sammen  med  sin  tro  Ven  Iskra.  Havde  Kotschubey  virkelig 
gjennemskuet  Mazeppas  politiske  Planer?  Vare  disse  Planer 
allerede  den  Gang  modnede  i  Hetmanens  Sjæl?  Det  er 
sandsynligt;  men  det  er  vanskeligt  at  sige  noget  for  sikkert. 
De  tre  og  tredive  vigtigste  Anklagepunkter  indeholde  ingen 
alvorlige  Beskyldninger;  det  er  flygtig  opfangede  Ord  af 
Hetmanen,  en  oprørsk  Sang,  der  er  bleven  ham  tillagt, 
ubestemte  Hentydninger  af  Kongen  af  Polen  og  den  rænke- 
fulde Prinsesse  Dolska;  Størstedelen  af  Klagerne  ere  aldeles 
ubetydelige,  Hadet  havde  været  en  daarlig  Raadgiver  for 
Kotschubey.  Desuden  fattedes  den  gamle  Mand  Stand- 
haftighed, saa  at  han  tog  alle  sine  Beskyldninger  tilbage 
ved  de  første  Slag  Knut,  —  »Han  er  saa  gammel  og  saa 
nedbrudt,«  skriver  Kansleren  Golovkin,  »at  man  næppe  kan 
underkaste  ham  Tortur;  man  risikerer,  at  han  bukker  under 
alt  for  tidlig.«  —  Ligesom  tidligere  skrev  Czaren  egen- 
hændig til  Mazeppa  for  at  berolige  ham  og  gav  ham  fri 
Raadighed  over  Anklagerne.  Endelig  havde  Hetmanen 
naaet  den  Hævn,  der  ligger  som  en  truende  Sky  i  hans 
Kj ærlighed sbre ve;  Kotschubey  og  Iskra  bleve  atter  under- 
kastede Tortur  i  Bialo-Tserkof  i  hans  Nærværelse,  og  den 
14de  Juli  1708  faldt  deres  Hoveder  for  Bøddeløxen  i  Over- 
værelse af  hele  den  kosakkiske  Hær. 

Peter  den  store  kom  snart  til  at  angre  sit  Fejlgreb. 
Karl  XII,  som  syntes  at  ville  true  Moskva,  drejede  nogle 
Uger  efter  disse  Begivenheder  pludselig  af  og  faldt  over  de 
sydlige  Provinser.  Den  svenske  Hær  slog  Lejr  ved  Desna 
paa  Ukrainas  nordlige  Grænse.  Czaren  skrev  til  Mazeppa, 
at  han  skulde  samle  sine  Tropper  og  'slutte  sig  til  ham  i 
al  Hast;  Hetmanen  svarede,  at  han  led  af  Podagra,  og  at 
desuden  Ukrainas  oprørske  Tilstand  ikke  tillod  ham  at 
fjærne  sig  uden  Fare.  I  Virkeligheden  led  Mazeppa  af  den 
Feber,  hvoraf  et  Menneske  gribes,  der  længe  i  sin  inderste 
Sjæl  har  næret  en  skjøn  Drøm  og  nu  ser  Øjeblikket  nærme 
sig,    da   den    skal   blive   til  Virkelighed;     hans    Drøm   var 

Ukrainas  Uafhængighed,  fuldkommen  Herskermagt  og  maaske 
en  Krone.  Hans  Fjender  paastode,  at  han  kun  ventede 
paa  en  sikker  Lejlighed  for  at  blive  Forræder,  og  denne 
Lejlighed  kom  pludselig,  inden  han  var  forberedt  derpaa; 
ban  var  nødt  til  at  træffe  en  Beslutning.  Helten  fra  Norden 
stod  ved  Grænsen;  han  syntes  at  have  fanget  Lykken,  og 
siden  Slaget  ved  Narva  troede  ingen,  at  den  russiske  Hær 
var  i  Stand  til  at  maale  sig  med  den  svenske.  Kunde  man 
nogen  Sinde  finde  en  bedre  Lejlighed?  Mazeppa  sammen- 
kaldte de  ældstes  Raad  og  optraadte  med  en  paataget  eller 
maaske  virkelig  Raadvildhed;  det  gjaldt  om  paa  én  Gang 
at  vove  Frugterne  af  en  tj-veaarig  Taalmodighed.  Hetmanen 
foreslog  at  folge  Czarens  Bud.  »Gjer  det  ikke,«  raabt« 
Hovdingerne,  »du  gaar  til  Grunde,  og  Yi  og  Ukraina  med 
dig!  Send  Bud  til  Karl,  som  venter  os;  enhver  Tøven 
vilde  være  utilgivelig.«  —  »Giver  1  mig  saadanne  Raad.« 
svarede  Mazeppa,  »gaa  Fanden  i  Vold!  Jeg  tager  Orlik 
med  mig,  og  vi  to  alene  ville  ile  til  Hs.  kejserlige  Majestæt. 
I  andre  ville  alle  gaa  til  Grunde!«  Et  Øjeblik  efter  slog 
han  om  og  tiltalte  de  ældste  med  Venlighed:  »Skulle  vi 
sende  Bud  til  Kongen,  ja  eller  nej?«  —  »Send  Bud!  det 
er  paa  høje  Tid,«  raabte  de  i  Munden  paa  hverandre.  Het- 
manen skrev  da  et  Brev  paa  Latin  og  lod  Orlik  bringe  det 
til  Karl.  Derpaa  gav  han  sig  ud  for  at  være  syg,  sendte 
Bud  efter  Ærkebispen  af  Kiew  for  at  modtage  den  hellige 
Olje  og  lod  Menzikoff  vide,  at  han  var  meget  daarlig. 
Denne,  som  laa  i  Lejr  nogle  Dagsrejser  der  fra,  ilede  til 
Baturin  for  at  konferere  med  sin  Forbundsfælle;  men  da 
han  kom  til  Slottet,  fandt  han  Vindebroen  optrukken  og 
blev  ikke  indladt.  Medens  Menzikoff  undrede  sig  herover, 
saae  han  Czarens  Afsending  hos  Hetmanen.  Oberst  Ånnenkof, 
komme  hen  til  sig;  denne  Officer  meldte  ham,  at  Mazeppa 
var  gaaet  over  Desna  og  marcherede  lige  imod  den  svenske 
Lejr.      Den    Dag    kunde    den    skjønne    Flod,   som    rinder 

gjennem  Tchernigofs  Skove,  dækket  af  Siv  og  Vandliljer, 
kaldes  Kubikon. 

Aarene  havde  sløvet  den  gamle  Politikers  forhen  saa 
skarpe  Blik;  han  havde  ikke  set,  at  Karl  var  en  Drønimer 
og  Peter  Bæreren  af  et  stort  Værk;  især  havde  han  ikke 
forstaaet,  at  Folket,  som  stiller  sig  lunkent  lige  over  for 
politiske  Ideer,  kan  røres  dybt  af  sociale  Ideer.  Der 
herskede  en  almindelig  Gjæring  i  Ukraina,  da  Svenskerne 
nærmede  sig,  og  Mazeppa  lod  sig  skuffe  deraf.  I  sine  hef- 
tige Proklamationer  opfordrede  han  Lille -Kusland  til  at 
rejse  sig  for  sin  Uafhængighed,  kæmpe  for  Kosakkernes 
Eettigheder,  der  truedes  af  det  moskovitiske  Avtokrati; 
hans  Raab  blev  ikke  hørt.  Det  simple  Folk,  Bønder  og 
Kosakker,  ønskede  fremfor  alt  det  aristokratiske  Herre- 
dømmes Fald;  de  betragtede  deres  nationale  Høvdinger  som 
Fjender,  ligesom  forhen  de  polske  Godsejere.  Med  det 
russiske  Folks  usvigelige  historiske  Instinkt  følte  de,  at 
deres  naturlige  Beskytter  mod  det  haarde,  tyranniske  Aristo- 
krati netop  var  denne  russiske  Selvhersker,  som  man  vilde 
bringe  dem  til  at  hade.  Lillerusserne  strømmede  skarevis 
over  til  Czaren  og  forte  Hetmanens  Udsendinge  med  som 
Fanger.  Mazeppa  blev  kun  fulgt  at  Obersterne  og  de  for- 
nemme tillige  med  meget  faa  Tropper,  og  denne  lille  Hær 
spredtes  oven  i  Kjøbet  meget  hurtig.  Ved  at  se  den 
Vending,  Sagerne  toge,  svigtede  de  klogeste  efter  nogle 
Ugers  Forløb  og  ilede  med  at  kaste  sig  for  Czarens  Fødder. 

Peter  den  store  havde  modtaget  Efterretningen  om 
Mazeppas  Forræderi  først  med  den  dybeste  Forbavselse  og 
derpaa  med  et  af  disse  Anfald  af  Vrede,  der  bragte  alle 
omkring  ham  til  at  skjælve.  Han  marcherede  mod  Baturin, 
lod  sine  Soldater  storme  Slottet  og  afbrændte  det.  De 
Ruiner,  som  endnu  findes  paa  dette  Sted,  ere  Levninger  af 
en  senere  Bygning.  Czarens  Proklamationer  vare  kløgtigere 
end  Hetmanens;  de  lovede  de  tro  Lillerusser  en  social  Fri- 
gjørelse  og  Afskaffelse  af  alle  Lensrettigheder.     Paa  samme 

Tid  forsamlede  Præstestanden  sig  i  Ukrainas  Kirker  for  at 
bandlyse  den  Oprører,  »der  vilde  overgive  det  kristne  Folk 
til  de  vantro  Polakker.«  I  Domkirken  i  Gluchov  ud- 
slyngede Ærkebispen  af  Kiew  i  Overværelse  af  Czaren  selv 
Bandstraaler  tinder  Mazeppas  Portræt;  derpaa  hejsede 
Bødlen  Billedet  ned  med  et  Reb  og  hængte  det  op  i  en 
Galge.  Endnu  den  Daor  i  Dag  kan  man  se  etGjenskjær  af 
denne  Scene  i  en  Ceremoni,  som  ikke  er  uden  Storhed. 
Hvert  Aar  paa  en  bestemt  Dag  bliver  Mazeppas  Navn  i 
alle  græskkatholske  Domkirker  forbandet  af  det  russiske 
Folk.  Den  første  Søndag  i  Fasten,  »Bandlysningens  Søn- 
dag«, træder  Præsten  frem  for  de  troende  og  beder  det 
hellige  Rusland  forbande  alle  Fortidens  store  Oprørere :  den 
falske  Demetrius,  Stenka  Razine,  Mazeppa,  Pugatchev;  naar 
han  har  nævnet  alle  de  æreløse,  lyser  han  dem  tre  Gange 
i  Band.  I  de  Kirker  i  Lille-Rusland,  der  ere  byggede  af 
Mazeppa  og  indviede  til  hans  Skytshelgen,  udelades  dog 
hans  Navn  af  de  forbandedes  Række. 

Medens  Peter  den  store  tog  disse  Forholdsregler  mod 
Forræderen,  kaldte  han  Kotschubeys  og  Iskras  Familier  til- 
bage fra  Landflygtigheden  og  gav  dem  alt  deres  Gods  til- 
bage. I  det  Kloster  i  Kiew.  hvor  deres  jordiske  Levninger 
hvile,  blev  en  æresoprejsende  Indskrift  ridset  paa  deres 
Grave.  Efter  at  have  forfærdet  Folkets  Indbildningskraft 
med  dette  Skuespil  og  ladet  vælge  en  ny  Hetman,  vendte 
Czaren  tilbage  til  sit  Kvarter  i  Lebedin,  hvor  han  lod 
mangfoldige  Mennesker,  som  mistænktes  for  at  høre  til 
Mazeppas  Parti,  henrette.  Hele  Vinteren  1709  bleve  de  to 
Hære  staaende  kampfærdige  lige  over  for  hinanden,  og 
denne  skrækkelige  Vinter  bortrev  Halvdelen  af  Karl  XII.s 
Tropper.  Paa  de  vidtstrakte  Kornmarker  ved  Psiol  har 
jeg  ofte  set  Bondens  Plov  standses  af  de  Gravhøje,  det 
russiske  Folk  kalder  Kurganer;  hvis  man  undersøgte 
disse  Grave,  vilde  man  dér  finde  Benene  af  henrettede  Ko- 
sakker og  svenske  Krigere,  hvilende  Side  om  Side.     Krigs- 

operationerne  begyndte  igjen  om  Foraaret,  og  begge  Hære 
mødtes  ved  Pultava  den  27nde  Juli.  Det  vilde  være  over- 
flødigt atter  at  beskrive  denne  berømte  Dags  omskiftende 
Lykke,  den  unge  Galnings  Nederlag,  som  indbildte  sig  at 
kunne  gjøre  Alexanders  Erobringstog  om  igjen  i  Ludvig 
XIV.s  og  Peter  den  stores  Aarhundrede.  Mazeppa  blev 
forladt  af  de  fleste  af  sine  Kosakker,  og  efter  frugtesløse 
Heltebedrifter  maatte  han  flygte  ved  sin  kongelige  Forbunds- 
fælles Side.  Digterne  have  besunget  deres  sørgelige  Flugt 
gjennem  Ukrainas  Skove,  Overgangen  over  Dnjpr  i  Zapo- 
rogernes  Baade  og  de  overvundnes  Lidelser  i  Bender;  baade 
den  nordiske  Erobrer  og  den  kosakkiske  Æventyrer  sluttede 
deres  Heltesaga  i  en  tyrkisk  Pashas  elendige  Rede.  Czaren 
tilbød  Porten  300,000  Daler,  hvis  den  vilde  udlevere  den 
oprørske  Hetman  til  ham ;  men  Mazeppa,  der  havde  bortført 
to  Tønder  Guld,  kunde  overbyde  ham ;  han  fik  Lov  at  blive 
i  Fred,  og  Aaret  efter  døde  han  af  Alderdom  eller  maaske 
af  Sorg  i  Benders  Forstad.  Kristne  fra  Bessarabien  bragte 
hans  Lig  til  Galatz,  hvor  han  blev  begraven  i  Klosteret 
St.  Georg  paa  en  Skrænt  ved  Donau.  En  Kosak  kan  kun 
hvile  ved  Bredden  af  en  stor  Flod;  Donau  er  skjøn;  dog 
er  det  ikke  Dnjpr,  hvor  Ukrainas  Piger  gaa  forbi,  kransede 
med  Valmuer  og  Kornblomster. 

Lad  os  overlade  Epilogen  til  Puschkin;  han  slutter 
sine  Fortællinger  med  en  Skildring  af  en  forunderlig 
melankolsk  Skjønhed. 

»Hundrede  Aar  ere  henrundne;  hvad  er  der  tilbage  af 
disse  tapre,  stolte  Mænd,  som  beherskedes  af  deres  rasende 
Lidenskaber?  Deres  Slægt  er  forsvunden,  og  med  den  de 
blodige  Spor  af  deres  Kampe,  Sejre  og  Ulykker.  Ene  Helten 
fra  Pultava  har  rejst  sig  en  storartet  Mindestøtte  ved  at 
civilisere  Nordens  Kejserrige  og  sikre  dets  Krigslykke.  Paa 
et  Sted,  hvor  Møller  med  store  Vinger  som  fredelige  Vogtere 
dække  Benders  forladte  Volde,  hvor  Oxer  med  spidse  Horn 
græsse  mellem  Heltenes  Grave,  ser  man  det  sidste  Spor  af 

et  Hus,  tre  Trappetrin  halvt  skjulte  af  Jord  og  Mos;  det 
er  det  eneste,  der  endnu  minder  om  den  svenske  Konge; 
fra  denne  Trappe  trodsede  den  halsstarrige  Soldat,  omgiven 
af  sine  Folk,  de  tyrkiske  Horders  rasende  Angreb  og  kastede 
sin  Kaarde  under  Pashaens  Fane.  Forgjæves  søger  den 
tankefulde  rejsende  her  efter  Hetmanens  Grav;  Mazeppa  er 
glemt  for  længe  siden;  en  eneste  Gang  om  Aaret  bæve 
Domkirkerne  ved  hans  Navn,  der  bliver  nævnet  i  den 
skrækkeligste  Forbandelse;  men  de  to  Martyrers  Gravsted 
er  bevaret,  blandet  mellem  Helge ngrave;  en  Kirke  breder 
sit  fromme  Tag  over  dem.  I  Dikanka  staar  en  gammel 
Egeskov,  plantet  af  de  tvende  Venner;  den  minder  endnu 
de  dræbtes  Efterkommere  om  deres  Forfædres  Lidelser. 
Og  den  syndefulde  Datter?  —  Sagnet  tier  om  hende.  Der 
hviler  et  Slør  over  hendes  Lidelser,  hendes  Skæbne  og 
hendes  Dod.  Af  og  til.  naar  Sangen  om  Mazeppa  klinger 
for  Landsbyens  Folk,  taler  en  eller  anden  blind  Sanger  fra 
Ukraina  et  Øjeblik  til  de  forsamlede  unge  Kosakker  om 
den  syndefulde  Pige.« 

Det  kosakkiske  Folk  overlevede  ikke  længe  sin  store 
Hetman  som  en  uafhængig  Stat;  det  var  snart  kun  et 
historisk  Minde,  frivillige  og  tapre  Soldater.  Lille-Rusland 
blev  en  Provins  af  det  forenede  Kejserrige,  Hetmanatet  en 
militær  Grad  og  en  Hoftitel.  Der  fandtes  endnu  frie  Ban- 
diter, som  ønskede  at  fere  de  gamle  Kosakkers  Navn  og 
Faner;  men  Civilisationen  drev  dem  længere  mod  Øst;  de 
forvistes  Republik  blev  forlagt  til  andre  Floder,  Don,  Volga 
og  Ural.  For  den  russiske  Stormagt,  som  inden  et  halvt 
Aarhundrede  skulde  herske  over  det  sorte  Hav,  var  Ukraina 
ikke  mere  »Grænselandet«.  Nutidens  nøjagtige  Landkort 
tillade  ikke  de  ubestemte  Grænser  og  Paladinernes  Len. 
Mazeppas  Vildfarelse,  som  stammede  fra  hans  polske  Op- 
dragelse, var  netop,  at  han  ikke  forstod  sin  Tids  Krav. 
Selv  om  Slaget  ved  Pultava  havde  faaet  et  andet  Udfald, 
selv  om  hans  Drøm  var  bleven  til  Virkelighed,    vilde  han 

dog  kun  have  skabt  et  andet  Polen,  der  ligesom  det  første 
vilde  være  gaaet  til  Grunde  ved  sit  uregerlige  Oligarki; 
der  vilde  ikke  være  gaaet  mange  Aar,  før  en  Folkeopstand 
eller  en  diplomatisk  Deling  vilde  have  tilintetgjort  Ko- 
sakkernes skrøbelige  Stat.  Mazeppa  kom  ikke  til  at  herske, 
saaledes  som  han  ønskede;  men  Poesien  har  tildelt  ham  et 
Eige,  hvorom  han  ikke  havde  drømt;  et  Kige,  der  er  mere 
misundelsesværdigt  end  de,  hvorover  Politiken  raader,  og 
sikkert  mere  uforgængeligt.  Har  han  fortjent  det,  denne 
gaadefulde,  snu,  grusomme,  troløse,  men  tapre,  ædelmodige, 
veltalende  og  lidenskabelige  Mand?  Spørg  ikke  om  Hi- 
storiens Dom  over  denne  mærkelige  Mand;  Folket  hadede 
ham,  Kvinderne  elskede  ham,  Kirken  forbander  ham,  og 
Digterne  frikjende  ham;  hvis  Verden  ikke  forandrer  sig 
meget,  frygter  jeg  for,  at  Kvinderne  og  Digterne  altid  faa 
det  sidste  Ord.  S.  M. 


HexeforMgelserne 
i  gamle  Dage,  særlig  i  Danmark. 

(Slutning.) 
III. 

JlLaiigfoldige  andre  Exempler  fra  Frederik  den  andens 
Tid  end  de  ovennævnte  vilde  kunne  opregnes;  men  det 
anførte  vil  vistnok  være  tilstrækkeligt  til,  at  man  kan 
danne  sig  et  Begreb  om,  at  det  ikke  just  var  under  de 
lyseste  Forhold,  man  levede  den  Gang.  Man  skulde  tænke, 
at  Kristian  den  iQerdes  Kegering,  der  i  mange  Henseender 
bragte  Fremskridt,  ogsaa  vilde  have  g^jori  det  paa  dette 
Omraade ;  men  det  var  saare  langt  fra  at  være  Tilfældet : 
kom  der  end  i  de  senere  Aar  af  hans  Regeringstid  enkelte 
Tegn  paa,  at  en  friere  Opfattelse  (mere  »fritænkerisk«  og 
»atheistisk«,  vilde  Datiden  kalde  det)  gjorde  sig  giældende, 
var  det  til  visse  hverken  Kongens  Skyld  eller  med  hans 
gode  Vilje;  thi  han  var,  som  oven  for  bemærket,  lige  saa 
hildet  i  sin  Tids  Vildfarelse,  som  om  han  havde  været  en 
gammel  Kælling.  Allerede  de  forste  Aar  af  hans  Regerings- 
periode fremtræde  som  tydelige  Varsler  derom;  det  var,  som 
anført,  i  1589  og  1590,  da  de  fire  Rigsraader  regerede  i 
hans  Mindreaarighed,  at  tretten  Kvinder  bleve  brændte  i 
Kjøbenhavn,  fordi  de  mentes  ved  Trolddom  at  have  for- 
hindret   Kongens    Søster,    den    skotske    Kongebrud,    fra    at 

komme  over  til  sin  kongelige  Fæstemand  i  det  fjærne 
Land*).  Rettergangen  i  denne  Sag  mod  de  kjøbenhavnske 
Kvinder  viser  os  for  Resten  det  Særsyn,  at  der  har  været 
en  betydelig,  hidtil  ikke  meget  ænset  Strid  mellem  to  af 
de  daværende  Regeringsraader,  Rentemesteren  Kristoffer 
Valkendorf  og  Rigsadmiralen  Peder  Munk,  hvilken  sidste 
endog  beskyldte  sin  Kollega  for  ved  sit  Kniberi  at  have 
bevirket,  at  Flaaden  ikke  var  i  sejlbar  Stand,  og  at  derfor 
denne  Brudefærd  løb  saa  uheldig  af.  Sagen  er  i  sig  selv 
meget  dunkel ;  kunde  noget  nærmere  derom  blive  authentisk 
oplyst  efter  Kilderne,  vilde  et  Hul  i  Danmarks  Historie 
blive  udfyldt.  Det  synes,  at  Valkendorf  har  været  meget 
ivrig  for  at  faa  de  anklagede  Kvinder  til  at  bekjende,  da 
jo  i  saa  Tilfælde  Uheldet  med  Flaaden  ikke  kunde  tilregnes 
ham.  Den  af  Kvinderne,  der  synes  at  have  været  Hovedet 
for  dette  Komplot,  hed  Anne  Koldings;  der  kom  bl.  a.  en 
Klage  over  Byfogden  i  Kjøbenhavu,  at  han  ved  Nattetide 
havde  sendt  Byens  tre  Sognepræster  i  Fængslet  til  hende, 
der  var  anklaget  og  dømt  fra  Livet  for  ved  Trolddom  saa- 
ledes  at  ville  »forgjøre  og  omkomme  Kongens  Skibsflaade«, 
for  at  de  skulde  forhøre  hende  tillige  med  hendes  Dommere 
og  dem,  for  hvem  hun  havde  aflagt  sin  Bekjendelse.  By- 
fogden  blev  frifunden,  da  han  kunde  godtgjøre  at  have 
handlet  efter  Borgmesterens  Befaling,  og  denne  igjen  efter 
Ordre  fra  to  Rigsraader,  hvilke  dog  erklærede,  at  Præsterne 
kun  havde  Befaling  til  at  berede  den  domfældte  til 
Døden. 

Medens  det  ellers  mest  var  paa  Landjorden,  ved  at  for- 
gjøre Mennesker  og  Kvæg,  at  Hexene  vare  virksomme, 
synes  de  netop  i  den  Tid  at  have  haft  travlt  paa  Vandet 
med  at  forgjøre  Skibe  eller  rettere  med  at  vende  Vinden 
efter  deres  Ønske;  en  enkelt  Sag  findes  mod  nogle  Kvinder, 
som  (154 })  beskyldtes  i  Helsingør  for  at  have  villet  hindre 

")  Se  S.  245  og  249. 

den  danske  Plaade  fra  at  sejle  ved  at  faa  Vinden  til  at 
lægge  sig;  det  er  ikke  godt  at  gjere  alle  til  Pas;  ellers 
var  den  sædvanlige  Klage,  at  de  anklagede  Kvinder  bieve 
beskyldt«  for  at  skaffe  for  megen  Vind,  ikke  alene  mod 
Kongens  Skibe,  men  ogsaa  mod  andres.  Omtrent  ved  den 
Tid.  da  Kristian  den  Ijerde  blev  Konge,  brændtes  en  Hex  i 
Odense;  hun  var  beskyldt  for  ved  sine  Trolddomskunster  at 
have  bevirket,  at  syv  Skibe,  der  tilhørte  den  bekjendte  Rig- 
mand i  Odense  Ole  Bager,  samtidig  forliste,  hvorved  han 
led  et  føleligt  Tab,  da  de  havde  kostbare  Ladninger  inde, 
de  tre  af  dem  vare  saaledes  ladede  med  Stude  og  bestemte 
til  Holland.  Det  fortælles,  at  hun  vilde  hævne  sig  paa 
Ole  Bager,  fordi  han  havde  afslaaet  hendes  Begjæring  om, 
at  hendes  Datter  maatte  blive  gift  med  en  af  hans  Kontor- 
betjente, og  at  hun  i  Vrede  herover  skal  have  vist  Datteren, 
ved  at  skvulpe  syv  Æggeskaller  i  en  Spand  Vand,  hvorledes 
hun  skulde  faa  hans  syv  Fartøjer  til  at  forgaa,  og  at  af 
hele  Mandskabet  kun  én  Person,  nemlig  Datterens  Kjærest«, 
som  var  om  Bord  paa  et  af  dem,  skulde  frelses.  Denne 
Kvinde  synes  at  have  været  særdeles  dreven  i  Hexeriet; 
Sagnet  fortæller  saaledes,  at  da  hun  var  ført  ud  til  Retter- 
pladsen,  opvakte  hun  først  et  saa  stærkt  Vindstod,  at  den 
tilstedeværende  Præsts  Kalot  floj  hen  paa  Baalet;  derpaa 
bad  hun  om  at  faa  et  Nogle  Traad,  i  det  hun  ved  Hjælp  af 
dette  vilde  flyve  bort  gjennem  Luften;  men  da  man  nærede 
Mistanke  om,  at  hun  nok  vilde  bruge  det  til  slige  Kunster 
blev  det  nægtet  hende,  og  hun  maatte  da  lide  Døden  uden 
Barmhj  ærlighed. 

Endnu  lige  i  Midten  af  det  syttende  Aarhundrede 
maatte  i  Kristianssand  nogle  Kvinder  paa  Baalet,  i  det 
de  bl.  a.  beskyldtes  for  i  onde  Hensigter  at  have  braet 
Vinden  til  at  rejse  sig;  et  Uddrag  af  Rettergangen  vil  give 
et  Indblik  i,  hvorledes  man  forholdt  sig  i  Hexeprocesser. 
En  gammel  Kvinde,  Karen  Thorsdatter,  var  fængslet  for 
Tyveri  og  Signekunster ;  under  Sagen  angav  hun  fire  andre 

Kvinder,  der  skulde  være  mindst  lige  saa  dygtige  i  deres 
Kunster  som  hun;  de  kunde  saaledes,  ved  at  lade,  som  de 
malkede  en  Kniv,  de  havde  stukket  ind  i  Væggen,  malke 
Mælken  bort  fra  andre  Folks  Kvæg.  Siden  bekjendte  hun, 
at  hun  i  Selskab  med  den  forrige  Borgmester  Jakob  Mor- 
tensens Enke  Sidsel  og  nogle  andre  Kvindfolk  var  reden 
gjennem  Luften  til  Kjærru  i  Tved  Sogn;  de  havde  til  An- 
fører haft  Kristen  Klod ;  Karen  Thorsdatter  havde  redet  paa 
en  Kat,  Borgmesterenken  paa  en  Glorage  (o:  Ildskuffe); 
deres  Hensigt  med  denne  Luftrejse  var,  at  de  vilde  faa  et 
Skib  til  at  forgaa,  som  var  paa  Vejen  til  Kjebenhavn,  og 
paa  hvilket  Fogden  Niels  Nielsen  samt  en  Kræmmer  ved 
Navn  Kristen  Andersen  vare  om  Bord;  men  de  »havde 
ingen  Magt  kunnet  faa  med  dem,  fordi  de  saa  inderlig 
frygtede  Gud«;  »paa  denne  Bekjendelses  Sandhed  tilbød 
hun  sig  at  annamme  Kristi  Legeme  og  Blod«  (!).  Bodil 
Krams,  en  af  dem,  Karen  Thorsdatter  havde  sagt  var  med 
i  denne  Hexefærd,  blev  stillet  for  Retten;  hun  tilstod  god- 
villig, at  hun  paa  en  Glorage  kunde  flyve  gjennem  Luften, 
og  at  hun  havde  været  i  Samfærdsel  med  dem,  der  vilde  have 
omkastet  det  Skib,  Fogden  og  Kristen  Andersen  vare  om  Bord 
paa.  Flere  Kvinder  stilledes  for  Retten  i  den  samme  Sag; 
om  en  af  dem  berettes,  at  hun  »med  mange  Eder  og  stor 
Forbitrelse«  benægtede  de  Beskyldninger,  der  rettedes  imod 
hende.  Næste  Dag  berettes  noget  at  være  sket,  som  kaster 
et  helt  romantisk  Skjær  over  denne  Hexeproces:  Borgmester 
Jakob  Mortensens  oven  for  omtalte  Enke  Sidsel  havde 
trøstet  sig  over  sin  Mands  Død  og  havde  netop  Fæstensøl 
med  Sorenskriveren  i  Raabygdelaget  Niels  Jensen ;  det  var 
den  anden  April;  som  de  allerbedst  sade  ved  deres  Glædes- 
maaltid,  kom  Rettens  Betjente  og  forte  hende  i  Fængslet, 
da  hun  offentlig  var  beskyldt  for  at  være  Troldkvinde.  En 
af  de  følgende  Dage  bleve  Karen  Thorsdatter  og  Bodil 
Krams  atter  forhørte,  denne  Gang  i  Nærva-relse  af  Borg- 
mesteren, Præsten  og  nogle  dertil  udvalgte  Borgere;  da  de 

bleye    faste   i    deres    Bekjendelse ,    fremførtes    Sidsel,    hvis 
Fæstensøl  paa  saa  uhyggelig  en  Maade   var  blevet  afbrudt; 
hua  ledsagedes  af  siu  Fæstemand,   der  jo  som  Sorenskriver 
maatte  være  lidt  Jurist,  og  som  paa  det  ivrigste  forsvarede 
hende,  i  det  han  meget  fornuftig  paastod,  at  saadanne  Sig- 
telser  lovlig   burde    overbevises    hende,   da    Vidnesbyrd    af 
Misdædere,    der   selv   tilstode     at    have    hengivet    sig   til 
Djævelen,  selvfølgelig  ikke  burde  staa  til  troende   i  en  Sag 
af  saadan  Vigtighed.      I   et  senere  Forhør  erklærede  Karen 
Thorsdatter,  at  en  Gang,  da  de  paa  vanlig  Vis  fløj  gjennem 
Luften,   havde  Sidsel  »lest  en  Knude«,    og  strax    kom  der 
en  saadan  forskrækkelig  Storm,  saa  »det  peb  i  Luften,  som 
om  mange  Svin  vare  komne  sammen«;    end  videre   paastod 
hun,   at  Sidsel    med    flere   paa   forskjellig  Vis   havde   voldt 
Folk  Ulykker  og  saaledes  været  Skyld  i,  at  Kristen  Ander- 
sens Folk  druknede  paa  Vejen  til  Topdal,    ligesom    de    paa 
underfundig  Maade  havde  taget  hans  Lykke  fra  ham  ;  »Sidsel 
havde  ogsaa  to  Gange  forsøgt  at  drukne  Kristen  Andersens 
Hustru  Susanne,    men    fordi   hun  bar  en  Guldkjæde,    hvori 
der   hængte   et  Kors,    havde    de    ikke    mægtet    det« :    »alt 
dette  var   blevet  hende   sagt  af  hendes  Husbonde  Lucifer«. 
—  Den  22de  April  afsagdes  følgende  Dom:  »Saasom  Karen 
Thorsdatter    og  Bodil  Krams    saa  bestandig   have  bestaaet, 
at  de  have  givet  sig  i  Djævelens  Tjeneste  og  derved  skadet 
deres  Næste,  bør  de  efter  Loven  forbrændes« ;    denne  Dom 
blev    senere  stadfæstet   i    højere  Instans    og    tre  Maaneder 
senere    fuldbyrdet.      I    delte    Tilfælde    synes    altsaa    de    to 
Kvinder,  der  ikke  have  villet  bekjeode,  at  være  slupne  fri, 
saa  at  Tortur  formodentlig   ikke  er   bleven    brugt  i  denne 
Sag;  ellers  havde  de  nok  bekjendt! 

I  Kristian  den  Qerdes  Regeringstid  indtraf  ogsaa  den 
Begivenhed,  hvis  Benævnelse  »Kjege  Huskors«  er  bleven  et 
»bevinget  Ord«,  som  alle  kjende.  skjont  maaske  de  færreste 
vide,  at  der  bag  ved  dette  skjuler  sig  en  Hexeforfolgelse, 
der  i  Aarene  1612  og  1613  bragte  mindst  fire  Kvinder  paa 

Baalet,  og  som  vakte  megen  Omtale  her  og  i  fremmede 
Lande,  saa  at  endog  en  af  de  Mænd,  som  i  Tyskland  traadte 
ivrigst  op  imod  Uvæsenet,  der  dreves  mod  de  anklagede 
Hexe,  (Samler)  udtrykkelig  har  erklæret,  at  han  egentlig 
først  fik  Øjnene  op  for  det  afsindige  deri  ved  Læsningen 
af  Beretningen  om  Kjøge  Huskors.  Det  er  en  Præst  ved 
Vartov,  Johan  Brunsmann,  ellers  en  dygtig  og  anset  Mand, 
som  har  den  herostratiske  Berømmelse  at  have  udgivet  den 
Bog,  der  indeholder  Beretningen  herom.  Man  skulde  fristes 
til  at  tænke,  at  da  den  gode  Mand  1674  lod  dette  Værk 
trykke,  har  det  været  med  den  Tanke,  at  det  skulde  være 
til  særlig  Forlystelse  for  hans  Vartovskoner,  blandt  hvilke 
det  ganske  sikkert  altid  har  fundet  en  saare  taknemmelig 
Læsekreds;  Bogen  fandt  i  Løbet  af  faa  Aar  rivende  Af- 
sætning baade  i  tyske  og  latinske  Oversættelser,  og  paa 
Dansk  er  den  udkommen  i  mindst  syv  Oplag;  vi  skulle  her 
kun  løselig  berøre  Indholdet  af  den,  i  det  vi  skulle  henvise 
de  Læsere,  der  have  Lyst  til  at  sætte  sig  nærmere  ind  i 
denne  i  god  Tro,  eller  rettere  i  daarlig  Overtro,  skrevne 
Fortælling,  til  den  nyeste  Udgave  heraf*).  Brunsmann  er 
egentlig  kun  Udgiver,  men  han  har  forsynet  Værket  med 
en  Efterskrift  og  tilføjet  en  Del  lignende  Historier  fra 
andre  Lande;  Forfatteren  er  Enken  efter  en  Kjøbmand  i 
Kjøge,  Hans  Bartskær,  i  hvis  Hus  i  1608  en  Mængde 
overnaturlige  Ting  gik  for  sig;  som  en  lille  Mundsmag  skal 
jeg  anføre  Begyndelsen:  »Det  første,  vi  fornam  Forfærdelse 
i  vort  Hus,  var  en  Nat,  som  min  salig  Husbonde  Hans 
Bartskær  og  jeg  laa  i  vor  Seng,  da  kom  der  under  vores 
Hoved  som  en  Høne,  der  klukker  sine  Kyllinger  sammen; 
hvorover  vi  bleve  ganske  forfærdede  og  rædde  og  vidste 
ikke,  hvad  vi  skulde  tænke,  men  beklagede  os  for  (jrodtfolk. 
Somme  sagde,  det  skulde  være  en  Hugorm.  Saa  toge  vi 
lant^e  Stænger   og   kastede  Halmen    op    i  Sengen;    men    vi 

*)  Kl)h.  1870,  ved  1..  Pio.     (50  Øre). 

fornam  intet.  Noget  derefter,  en  Aftens  Tid  imellem  ni 
og  ti,  der  jeg  vilde  trine  ud  af  Døren  i  Gaarden,  kom  der 
en  forfærdelig  Skrubtudse  gaaende  fra  vor  Port  paa  to  hoje, 
smalle  Ben  som  en  Hone,  og  var  ganske  forskrækkelig  at 
se  paa;  jeg  lob  hastig  ind  og  raabte  vore  Folk  ud,  at  de 
skulde  se  det  underlige  Syn,  men  der  de  kom  ud,  forsvandt 
det«  *)  At  Fanden  her  i  Kjøge  drev  sit  Spil  i  en  ganske 
særlig  Grad,  maatte  jo  i  de  Dage  enhver  antage,  og  det 
blev  langt  galere  endnu :  en  Dreng  i  Huset  blev  saaledes 
af  den  onde  Aand  fert  fra  sin  Seng  op  paa  Hanebjælkerne 
under  Taget,  og  de  havde  hverken  Ro  Dag  eller  Nat;  man 
kom  da  snart  i  Tanker  om,  at  den,  der  var  Skyld  i  det 
hele  »Hnskors«,  maatte  være  en  Kone  ved  Navn  Johanne 
Thomasses,  der  var  fortørnet  over,  at  Hans  Bartskær  var 
kommen  hende  i  Forkjøbet  ved  et  Hus,  til  hvilket  de  begge 
vare  lysthavende,  og  som  derfor  havde  lovet  ham  en  Ulykke. 
Alle  Egnens  kloge  Præster,  og  de  vare  mange,  fik  Sagen  i 
deres  Haand,  og  hvad  der  ikke  havde  været  Piøre  i  det  før, 
det  blev  der  da  nu.  Johanne  Thomas's  og  en  hel  Hob 
andre  Kvinder  bleve  fængslede,  og  mindst  fire  af  dem  bleve 
dømte  »til  Baal  og  Brand,  til  Høj  og  hedensk  Jord«,  og 
Dommen  blev  exekveret. 

Samtidig  med  »Huskorset«  i  Kjøge  gik  det  løs  i  Ribe, 
hvor  Hexene  synes  at  have  haft  Vaabenstilstand  fra  1.577 
til  1610.  I  1577  var  der  blevet  brændt  et  Par  Kvinder: 
Gjertrud  Povls,  som  var  bleven  anklaget  af  en  Kvinde,  der 
tilforn  var  brændt  paa  Hvidding  Herreds  Ting;  hvad  der 
ved  hende  bragte  Bægeret  til  at  flyde  over,  var,  at  hun  en 
Gang  havde  været  inde  i  et  Hus  for  at  tigge,  og  da  Pigen, 
hvem  hun  bad  om  nogen  Suppe,  nægtede  hende  det,  havde 
hun  sagt:  »Du  skal  en  Gang  faa  Skam  derfor«;  da  Pigen 
otte  Dage  efter  fik  en  daarlig  Finger,  saa  hun  endog  maatte 


*)  Ældre  Folk  ville   kanne  mindes,   at   det  var  noget  lignende, 
der  mentes  at  gaa  for  sig,  da  1828  „Fanden  var  løs  i  Laxegade"- 

lade  et  Led  sætte  af,  var  det  selvfølgelig  den  Hævn,  Gjer- 
trud  Povls  havde  truet  med  og  nu  udført.  Blandt  de 
Kvinder,  der  vare  blevne  udlagte  af  hende,  som  blev  brændt 
paa  Hvidding  Herreds  Ting,  var  ogsaa  Maren  Christens,, 
eller,  som  hun  kaldtes  med  sit  »nom  de  guerre«.  Maren 
Prækfaders;  hun  havde  et  Sted,  hvor  hun  var  kommen  for 
at  tigge,  været  nysgjerrig  efter  at  vide,  hvad  der  vel  monne 
være  i  en  Tønde,  som  stod  i  Forstuen;  hun  havde  da 
stukket  sin  Kjæp  ind  i  Spunshullet  paa  Tønden,  naturligvis 
som  man  mente,  for  at  øve  Trolddom.  Det  talte  ikke  til 
Gunst  for  hende,  at  hun  den  Dag,  da  Gjertrud  Povls  skulde 
under  Tortur,  havde  søgt  at  undvige  fra  Byen ;  det  stakkels 
Fruentimmer  siger  i  et  af  Forhørene  meget  betegnende  om 
sig  selv:  »Her  sidder  jeg,  et  gammelt,  sanseløst,  stakkels 
Menneske;  jeg  véd  intet  deraf;  lader  mig  nu  være  til 
Freds«  (o:  i  Fred);  det  hjalp  hende  dog  ikke,  og  da  Tor- 
turen blev  anvendt  mod  hende,  gik  det  som  sædvanlig:  hun 
bekjendte  alt,  hvad  man  ønskede,  og  anklagede  adskillige 
Kvinder,  deriblandt  nogle  af  den  fornemste  Borgerklasse  i 
Ribe,  som  dog  slap-,  men  blandt  dem,  hun  havde  angivet, 
var  der  en,  i  Anledning  af  hvis  Livs  senere  Fata  man 
uvilkaarlig  maa  komme  til  at  tænke  paa  Ordet  at  »ingen 
kan  undgaa  sin  Skæbne« ;  det  var  Ingeborg  Harkis,  gift 
med  Borger  i  Eibe  Hans  Christensen  Vodder;  skjønt  der 
baade  i  1577  af  Maren  Prækfaders  og  Aaret  efter  blev 
rettet  svære  Anklager  imod  hende  for  alskens  Trolddom, 
slap  hun  dog  og  fik  Respit  i  hele  32  Aar,  da  Anklagerne 
vaagnede  i  forstærket  Grad;  blot  et  Par  Klagemaal  skulle 
vi  her  anføre;  en  Borger  Mads  Askov  havde  nogle  Aar  i 
Forvejen  haft  Strid  med  Ingeborg  Harkis;  nu  skete  det,  at 
baade  hans  Hustru  og  hans  Søn  bleve  syge,  og  i  den  enes 
Sengedyne  fandtes  en  Del  sammenklumpede  Fjer,  som  man 
mente  ikke  vare  blevne  saaledes  paa  en  naturlig  Maade; 
saa  mente  man,  at  Ingeborg  var  Skyld  i  det  »Trolderi« ;  — 
en   anden  Gang   havde   en  Gadedreng  Peder  Hansen   sagt 

nogle  smudsige  Ukvemsord  til  hende;  Ingeborg  havde  laget 
til  Gjenmæle  og  sagt:  »Du  skal  faa  Skam  inden  Aften«,  og 
det  skete  saa,  at  »samme  Dag  ad  Aften  kunde  fornævnte 
Dreng  ingen  Steds  komme,  og  har  ligget  siden  paa  hans 
Sygeseng,  og  de  saae  Peder  Hansens  ene  Laarben  sidde  ud 
af  Kjødet  bar,  saa  at  det  synes  at  have  ligget  en  rum  Tid 
udi  Jorden  og  er  raadden,  og  det  andet  Ben  er  og  for- 
dærvet, og  han  ligger  som  en  arm  Guds  Fange  og  lian  slet 
ingen  Steds  komme.«  Foruden  disse  Bedrifter  havde  hun 
øvet  mange  andre  slemme  Ting,  og  da  Pinebænken  tik 
rigtig  fat  paa  hende,  tilstod  hun  alt,  hvad  man  forlangte, 
og  hun  var  endog  saa  venlig  at  angive  som  sin  medskyldige 
sin  egen  Datter  Bodil,  der  da  ogsaa  fire  Aar  efter  Moderen 
maatte  bestige  Baalet,  1614;  Beskyldningerne  mod  Bodil 
kunne  opregnes  som  et,  til  visse  sørgeligt  Kuriosum:  1)  at 
en  Kone  efter  megen  Værk  i  Armene  og  Fødderne  blev 
vanfør;  2)  at  en  ligger  ved  Sygeseng,  saa  godt  som  vanfør; 

3)  at  en   i  Vildelse    nær  (!)  havde   stukket  sin  Kone  ihjel; 

4)  at  Øllet  for  en  ikke  vilde  gjære;  5)  at  ens  Arm  ikke 
vilde  løftes  til  Hovedet;  6)  at  hver  Gang  hun  kom  i  ens 
Hus,  skete  nogen  Skade  den  Dag;  7)  at  en  faldt  ned  fra 
Loftet  og  havde  nær  (!)  slaaet  sig  ihjel;  8)  at  en  blev  saa 
afsindig  en  Nat,  at  han  nær  (!)  havde  dræbt  sine  egne 
Børn,  og  noget  derefter  døde  han. 

De  Læsere,  der  ville  sætte  sig  nærmere  ind  i  de  ripen- 
siske Hexeprocesser,  skulle  vi  henvise  til  Pastor  Grønlunds 
i  1780  udgivne  temmelig  store  Værk,  en  Bog,  der  for 
Besten  ikke  er  lystelig  at  læse,  men  derimod  god  at  faa 
Forstand  af;  vi  skulle  om  de  tre  Kvinder,  der  1620  bleve 
brændte,  kun  anføre,  at  den  ene,  Birte  Olsdatter,  en  gammel 
Tiggerske,  blev  brændt  som  Lig;  hun  døde  nemlig  paa 
Pinebænken,  men  ikke  desto  mindre  fortsattes  Processen 
imod'  hende,  som  om  hun  havde  været  levende;  hun  dømtes 
til  Baal  og  Brand,  og  to  Dage  efter  hendes  Død  trillede 
Skorstensfejeren  med  hendes  Lig   ud   til  det  for  hende  be- 

stemte  Baal.  En  anden  af  dem  hed  Johanne  Moltisdatter ; 
hendes  Specialitet  synes  at  have  været  den  at  kunne  hjælpe 
Folk  til  at  dø;  naar  Folk  laa  i  en  langvarig  Dødskamp, 
var  hun  gjærne  til  Rede  efter  Forlangende  og  slog  med  et 
Kis  de  døende  over  deres  bare  Laar,  hvorpaa  de  kort  efter 
udaandede ;  des  værre  blev  denne  hendes  menneskekj ærlige 
Adfærd  ikke  tilstrækkelig  paaskjonnet  af  hendes  utaknemme- 
lige Samtid,  som  tvært  imod  endog  for  denne  og  andre 
Trolddomssager  lod  hende  brænde ;  »hun  havde  en  smuk 
Bekjendelse«,  hedder  det  ret  betegnende  om  hende.  —  Saa 
var  der  Fred  en  Snes  Aar  i  Ribe,  medens  hist  og  her  i 
Landet  et  enkelt  Baal  knitrede;  men  da  begyndte  ogsaa 
den  Proces  mod  Maren  Splids,  om  hvilken  Mindet  endnu 
den  Dag  i  Dag  ikke  er  uddød,  og  som  fik  en  særlig 
Berømthed  derved,  at  den  i  alt  Fald  til  en  Tid  førtes  under 
kongelige  Auspicier.  Maren  Splids  var  gift  med  en  Skrædder 
og  Værtshusholder  i  Ribe,  Laurids  Splid,  der  sad  i  ganske 
gode  Kaar;  men  den  største  Anledning  til  hendes  Tragedie 
var  hendes  Hidsighed,  der  bragte  hende  til  at  udstøde 
Trusler  om,  at  en  eller  anden,  hun  var  i  Uvenskab  med, 
nok  skulde  faa  en  Ulykke.  En  saadan  Ytring  kunde  ligge 
ligesom  Sæden  i  Jorden  i  lang  Tid  og  saa  endelig  spire 
frem  igjen  til  vedkommendes  Ulykke*).  Nu  skete  det 
1637,  at  en  daarlig  Person,  ogsaa  en  Skrædder,  Didrik 
Harmann,  hvem  Maren  Splids  tretten  Aar  i  Forvejen  havde 
lovet  en  Ulykke,  faldt  i  en  Sygdom,  under  hvilken  han  op- 
kastede en  slimet  Masse,  som  ofter  hans  Kones  og  fire 
Nabokoners,  aturligvis  troværdige  (!)  Udsagn  løb  i  Vand- 
bækkenet, som  det  var  levende;  ogsaa  Gejstligheden  i  Ribe, 


*)  End  ikke,  naar  hun  var  for  Retten,  kunde  hun  tæmme  sin 
Mund;  her  skal  anføres  den  for  en  Skrædderkone  ganske 
betegnende  Trusel,  hun  udstødte  mod  en  af  sine  Anklagere, 
at  „hvis  hendes  Klæder  vare  skaarne  som  hans"  (o:  hvis  hun 
var  en  Mand;  NB.  det  er  Skrædderkonen,  der  taler)  „vilde 
hun  dræbe  ham." 

lige  fra  Biskoppen  Hans  Burkardsen  og  den  theologiske 
Lektor  til  den  nederste  Kapellan,  hele  Kieresiet  har  den 
tvivlsomme  Ære  at  have  afgivet  den  Erklæring,  at  »hvis 
den  foreviste  Materie  virkelig  var  kommen  ud  af  Skrædderen, 
syntes  det  dem  ikke  at  kunne  være  en  naturlig  Sygdom, 
men  det  maatte  være  sket  af  onde  Mennesker  ved  Satans 
Hjælp.«  Med  rette  maa  man  undres  over,  at  Præsterne 
aiisaas  som  kompetente  Dommere  i  denne  »Materie«,  og  at 
man  ikke  henvendte  sig  til  den  i  Ribe  ansatte  Medikus,  der 
dog  vel  maatte  antages  at  have  bedst  Forstand  paa  de  Dele. 
Da  det  nu  gik  efter  Ønske  med  Didrik  Skrædders  Anklage, 
gik  han  videre  og  fortalte,  hvorledes  tier  en  Nat,  medens 
han  var  syg,  var  kommen  tre  Kvinder  ind  i  Stuen,  hvor 
han  laa ;  de  to  af  disse  havde  holdt  hans  Arme,  medens  den 
tredje,  der  enten  var  Maren  Splids  eller  Djævelen  i  Maren 
Splids  Skikkelse,  havde  lagt  sig  over  ham,  vristet  hans 
Mund  op  og  blæst  ham  ned  i  Halsen,  hvorefter  hun  havde 
taget  en  Sko  og  trykket  ham  saa  haardt  mod  den  for 
Munden,  at  han  nær  var  bleven  kvalt  derved.  Efterhaanden 
rykkede  Folk  mere  og  mere  aabenlyst  frem  med  de  Be- 
skyldninger, de  mente  at  kunne  fremføre  mod  Maren  Splids, 
af  hvilke  nogle  maaske  have  været  gjemte  i  flere  Aar  og 
nu  ere  blevne  hentede  frem  af  den  forvirredo  Erindrings 
Skatkammer,  medens  andre  ere  af  nyere  Datum,  maaske 
fremkomme  netop  ved  den  nervøse  Spænding,  hvori  Ribes 
Beboere,  baade  de  mandlige  og  de  kvindelige,  maa  have 
gaaet  i  de  Dage.  Nogle  af  Anklagerne  skulle  her  anføres 
—  nogle  fremførtes  med  temmelig  Varsomhed,  næsten 
diplomatisk,  men  man  kan  dog  nok  læse  mellem  Linjerne, 
hvad  Meningen  egentlig  var :  En  Borgermand  havde,  medens 
han  en  Dag  drak  sit  01  i  Lavrids  Splids  Hus,  pludselig 
faaet  et  Sting  i  Siden;  vel  erklærede  han,  at  han  ikke 
turde  beskylde  nogen  derfor,  men  i  denne  Erklæring  synes 
dog  indirekte  at  ligge  en  ikke  utvetydig  Anklage;  —  En 
Rytterkone  forklarede,  at  da  hun  en  Gang  havde  været  paa 

en  Rejse,  var  Maren  Splids  kommen  til  hende  om  Natten 
og  havde  lagt  sig  over  hendes  Bryst  med  begge  sine  Knæ? 
men  da  hun  havde  slaaet  Kors  for  sig  og  lagt  sig  om  paa 
Siden,  var  Maren  forsvunden  (som  en  sand  Mare;  meget 
korrekt  er  det  bemærket,  at  man  skulde  tænke,  at  hendes 
Navn  Maren  havde  indvirket  baade  paa  Rytterkonens  og 
paa  Didrik  Skrædders  Forestillinger).  —  Maren  Splids  havde 
en  Gang  været  oppe  at  skjændes  med  en  Vægter  og  havde 
i  sin  Hidsighed  lovet  Vægteren,  at  hans  Kone  sknlde  faa 
»Skam  paa  sin  Næse« ;  da  nu  virkelig  Vægtermadamen  kort 
efter  fik  en  Skade  i  Næsen,  mente  man,  at  det  var  bevirket 
ved  Maren  Splids  Trolddom.  —  En  Korporal  Erdmana 
Møllendorph  afgav  skriftligt  Vidnesbyrd  om,  hvorledes  han 
en  Gang  havde  været  inde  hos  Lavrids  Splid  og  var  kommen 
i  Uenighed  med  Værten,  som  havde  beskyldt  ham  for  Løgn ; 
vred  herover  havde  Korporalen  grebet  et  Krus,  hvilket  han 
kastede  efter  Laurids  Splid,  saa  at  det  gik  i  Stykker,  hvor- 
paa  Maren  Splids  sagde  til  ham  de  skæbnesvangre  Ord: 
»Du  skal  faa  Ve«,  hvilke  synes  at  have  ligget  lovlig  løst 
i  hendes  Mund.  Saa  fortæller  Korporalen  videre  i  sit  Ind- 
læg, at  han  fire  Uger  efter  —  formodentlig  d3'gtig  drukken, 
hvilket  han  dog  ikke  omtaler,  —  var  gaaet  til  sit  Hjem 
en  Nat  omtrent  Klokken  tolv  (naar  man  nu  betænker  Da- 
tidens tidligere  Sengetid,  vilde  det  vel  for  os  betyde  om- 
trent det  samme  som  langt  hen  ad  Morgenstunden);  paa 
Gaden  var  der  kommet  til  ham  en  So,  som  han  først 
havde  ment  var  et  naturligt  Svin  —  Svinene  løb  jo  i  de 
daværende  idylliske  Forhold  løse  omkring  paa  Gaderne;  — 
men  da  han  kom  til  sit  Logis,  var  Soen  bleven  staaende 
ligesom  han  selv,  og  da  havde  den  vist  sig  for  ham  som 
af  overnaturlig  Størrelse;  men  da  han  stak  efter  den  med 
sit  Spyd,  løb  den  bort,  medens  det  gnistrede  efter  den  alle 
Vegne,  hvor  den  traadte;  videre  forklarede  han,  at  siden 
den  Dag  havde  hverken  han  eller  hans  Hest  haft  Helbred 
nogen  Dag  —  vi  i  vor  skeptiske  Tid   fristes   til   at  tænke, 

om  ikke  sige:  han  har  ikke  haft  Helbred  paa  Grund  af  sin 
Drukkenskab,  og  hans  Hest  ikke,  fordi  han  har  undladt  at 
passe  den  ordentlig;  men  Korporalen  selv  mente  ganske 
anderledes:  det  var  Maren  Splids,  som  ved  Hexeri  havde 
voldt  hans  Ulykke,  han  havde  derfor  ogsaa  aabenlyst  uden 
for  hendes  Dør  udraabt  hende  som  Hex  og  havde  afskudt 
en  Pistol  ind  gjennem  hendes  Vinduer.  —  Dette  er  kun 
lidt  af  alt,  hvad  der  ellers  fortaltes  om  den  navnkundige 
Maren  Splids,  som  i  fire  Aar  skaffede  nok  at  gjøre  for  Bibe 
Bys  Magistrat  og  Borgere,  samt  de  kongelige  Lensmænd 
paa  Slottet,  først  Albert  Skeel  og  efter  hans  Død  1639 
Gregers  Krabbe,  hvilke  begge  vare  omtrent  lige  nidkjære  i 
deres  Forfølgelser  mod  Hexene.  En  Dom  fældedes  imod 
hende,  en  anden  til  Gunst  for  hende  ved  de  forskjellige 
Domstole,  som  i  Anledning  af  hende  nedsattes  i  Ribe,  saa 
man  netop  her  i  en  særdeles  Grad  kommer  til  at  mindes 
Baggesens  bekj endte  Ord  fra  hans  Kallundborgs  Krønnike,  at 

„mangt  et  Ark  i  Folio 

man  tvisted  kontra,  tvisted  pro, 

man  kom  med  Retten  ej  til  Ende, 

thi  saare  lang  er  Rettens  Vej"  o.  s.  v. 

Stjønt  Rettens  Vej  i  Hexesager  ellers  ikke  plejede  at  være 
lang.  blev  den  det  dog  her,  i  det  den  trak  ud  i  hele  fire  Aar, 
og  disse  Aar  gave  Maren  Splids  Lejlighed  til  at  fremkomme 
med  Anklager  mod  adskillige  af  Byens  Kvinder,  af  hvilke 
en,  der  gaar  under  Navnet  Krøbbel-Ane,  blev  brændt, 
medens  en  anden,  Anne  Ebbes,  der  var  Broderdatter  af  den 
Ribe  Biskop  Hans  Laugesen,  Hans  Tavsens  Svigersøn,  og 
kjødeligt  Søskendebarn  til  Ærkebiskop  Hans  Svane,  samt 
Søsterdatter  af  Anders  Sørensen  Vedels  første  Hustru, 
altsaa  horende  til  Ribe  Bys  fornemste  Familiekreds,  med 
Nød  og  næppe  undgik  samme  Skæbne;  mange  andre  Kvinder 
inddroges  i  Sagen,  men,  som  det  synes,  kun  én  Mand, 
Portneren  ved  Ribe  Nørreport  Niels  Holdensen,  der  be- 
skyldtes for  at  være  Hexenes  Trommeslager,    der   slog  for 

dem  med  to  Rævehaler  paa  en  Glastromme,  naar  de  skulde 
til  Dans.     Det  synes,  som  om  mau  i  Ribe  i  det  hele  taget 
har  været  ganske  gunstig  stemt  mod  Maren  Splids;  Borgerne 
have   til    Dels    repræsenteret    den    sunde    Fornuft,    medens 
Lensmændene  pna  Riberhus,  Albert  Skeel  og  Gregers  Krabbe, 
vare    hende    gramme   i    Hu;    da   hun    af  Magistraten   var 
bleven  frifunden,  var  det  Gregers  Krabbe,    hvem    det    især 
skyldtes,    at    hendes   Sag    blev    indanket    for  Herredagen   i 
Kjøbenhavn,  hvor  hen   hun  førtes,    og  hvor    hun    kom    paa 
Pinebænken,    uden   at  dog  Torturen    formaaede    at    bringe 
hende   til   at  tilstaa,  »uagtet«,   hedder  det  i  en  Beretning, 
»saa  vel  Kongen  som  den  udvalgte  Prins  Kristian   vare  til 
Stede«;    det  synes  næsten,    som   man   havde  ventet  en  saa 
stor  Loyalitet  af  hende,    at    netop    de    kongelige  Personers 
Nærværelse    og  Ønske    om  Bekjendelse    skulde    have   bragt 
hende  til  at  fremkomme  med  Tilstaaelser,   som  hun  maatte 
vide  vilde  blive  ulykkebringende   for  hende  selv.     Hun  blev 
da  underkastet  Vandproven,    der   sædvanlig  anvendtes   mod 
de  anklagede;    den  bestod  i,   at   hejre  Haand    blev    bunden 
til   venstre  Pod,    venstre  Haand    til    højre  Fod,    og   derpaa 
bleve  de  lempelig  satte  ned  paa  Vandet  paa  et  Sted,  hvor- 
fra man  let  kunde  faa  dem  op  igjen;    sank  de    da,    ansaas 
det  for  et  Tegn  paa  deres  Uskyld,  medens  det,  naar  de  flød 
oven    paa,    syntes   som   om  Vandet   derved   vilde   give    til 
Kjende,    at   det  ikke   vilde  have   noget  at  gjere  med  dem, 
hvis  rette  Element  var  Ilden.     Det  synes  saaledes,  som  om 
de  magre  Kvinder  ubetinget  havde  Fordelen  paa  deres  Side; 
Maren  Splids  har   da   vistnok    været   i    god  Stand,  saa   de 
Forfølgelser,    hun   i   de   sidste  fire  Aar  havde  været  Gjen- 
stand  for,  næppe  have   taget  videre    paa  hendes  Huld;    thi 
det  hedder   om    hende,   at   skjent   hun   gjorde   sig   synlig 
Umage  for  at  synke,  vedblev  hun  dog  at  svømme  oven  paa 
som    on   Gaas    eller    et    Stykke    Træ,    medens   hun   stadig 
forbitret  raabte    »du   lyver«    til    en  Ravn,    der   hele  Tiden 
fløj  over  hendes  Hoved,  i  det  den  skreg  sit  »Krab,  Krab.« 

Da  hnn  igjen  var  tagen  op  af  Vandet  og  stillet  for  Retten, 
forestillede  Prinsen  hende,  at  det  jo  nu  tydelig  nok  havde 
vist  sig,  at  hun  aabenbart  raaatte  være  en  Hex,  hun  maatte 
langt  heller  tilforn  være  gaaet  til  Bekjendelse;  han  spurgte 
hende,  hvem  det  var,  hun  havde  klamredes  med,  da  hun 
laa  paa  Vandet  og  skreg  >du  lyver.«  Hun  spurgte,  om  de 
ikke  havde  set  det;  men  de  tilstedeværende  erklærede,  at 
de  kun  havde  set  en  Ravn,  der  fløj  forbi  og  skreg.  —  >Ja,< 
sagde  hun,  »det  var  netop  min  Karl,  han  skreg  bestandig: 
>Du  har  det,  du  har  det«;  og  dog  kunde  jeg  ikke  synke; 
han  har  bedraget  mig,  derfor  skreg  jeg  >du  lyver«.  —  Da 
Kongen  spurgte  hende,  hvad  der  da  var  blevet  hende  lovet, 
svarede  hun,  at  det  var  lovet  hende  af  Djævelen,  at  naar 
hun  skulde  underkastes  Vandprøven,  skulde  der  blive  lagt 
ni  Jærnstænger  under  hendes  Ryg,  saa  skulde  hun  nok 
synke.  Kongen  endte  Forhandlingerne  med  at  sige:  »Da 
Djævelen  saaledes  har  løjet  og  bedraget  dig,  og  du  dog 
har  troet  ham,  saa  modtag  nu  din  fortjente  Straf.«  Hun 
domtes  da  til  Baalet  og  fortes  tilbage  til  Ribe,  hvor  Dommen 
exekveredes  10  Novbr.  1641  ude  ved  Galgebakkerne  i  Over- 
værelse af  en  saadan  Menneskemasse,  at  hendes  Sognepræst 
end  ikke  kunde  trænge  sig  igjennem  Mængden  for  at  være 
hos  hende  i  hendes  sidste  Øjeblik;  hende^  Død  voldte  en 
ikke  ganske  ubetydelig  Udgift  for  Ribe  Kommune,  af  hvis 
Kommuneregnskab  det  fremgaar,  at  der  brugtes  to  og  tyve 
Læs  Brænde  til  hendes  Baal;  hendes  Kollega  Krebbel-Ånne 
brændtes  en  Maaned  efter,  og  Dønningerne  efter  denne 
Storm  have  forst  sent  lagt  sig;  men  kun  én  Kvinde  blev 
senere  brændt  i  Ribe,  nemlig  1652;  hun  hed  Anne  Bruds. 
Af  Kong  Kristian  den  Qerdes  hele  Optræden  ved  Maren 
Splids  bedrøvelige  Drama  og  over  for  andre  Hexe  fremgaar 
det  klart,  at  det  er  temmelig  ubeføjet,  naar  han  skildres 
som  en  lysere  Personlighed  i  Modsætning  til  hans  samtidige; 
han  var  til  visse  i  fuldeste  Maal  et  Barn  af  sin  Tid.  Med 
rette   er   der  gjort   opmærksom   paa   det  komiske   i,    hvor 

fornuftig  Kongen  bliver,  naar  det  gjælder  Peugespørgsmaal ; 
i  saa  Tilfælde  vilde  han  ikke  indrømme,  at  Hexene  havde 
nogen  Magt ;  en  af  de  i  Ribe  dømte  Kvinder  havde  tilstaaet, 
at  hun  med  flere  Kolleger  en  Gang  havde  været  inde  paa 
Toldboden  og  taget  Penge  af  Toldkisten,  som  deres  »Dreng« 
havde  lukket  op  for  dem;  da  det  nu  viste  sig  ved  Tolderens 
kort  efter  indtrufne  Død,  at  der  manglede  400  Daler,  gjorde 
han  Paastand  paa  disse  Penge  hos  Enken,  men  eftergav  dog 
Fordringen  af  Naade  og  Medynk.  Ellers  finde  vi  ham  over- 
troisk trods  nogen,  hvilket  tydelig  nok  fremgaar  deraf,  at 
da  en  af  hans  p]lskerinder,  Vibeke  Kruse,  blev  syg  eller 
maaske  noget  kølig  over  for  hans  Naade,  mente  han  strax,  at 
hun  var  forhexet;  Kongen  søgte  at  komme  til  Klarhed 
derom,  dels  ved  de  Undersøgelser,  han  lod  adskillige  Præster 
anstille,  dels  derved,  at  han  fik  fat  paa  forskjellige  forment- 
lige Hexe,  som  da  i  Fængslet  gjensidig  skulde  søge  at  lokke 
Bekj endelser  ud  af  hinanden  angaaende  Fru  Vibeke  og  hvad 
hende  var  vederfaret.  —  Blandt  de  mange  andre  Sager  fra 
samme  Konoes  Tid,  skulle  vi  anføre  ganske  i  forbigaaende, 
at  Præsten  Laurids  Mortensen  i  Elling  i  Vendsyssel  en 
Gang  havde  været  i  Klammeri  med  en  Kone,  som  gik  under 
Navnet  »Hose- Mette«,  og  hun  havde  lovet  ham  »en  vaad 
Kappe« ;  da  Præsten  saa  druknede  en  Dag,  da  han  skulde 
sejle  i  Embeds  Medfør  over  til  Hirtsholmene,  kom  man  i 
Tanker  om  Hose-Mettes  Trusel,  og  hun  blev  brændt  1621 
i  Mosbjerg  Sogn. 


IV. 

Imod  Slutningen  af  Kristian  den  fjerdes  Regering  synes 
der  i  Befolkningen  at  være  kommet  lidt  sundere  Anskuelser 
til  Orde  i  disse  Sager,  i  alt  Fald  hos  enkelte,  som  da  raaatte 
høre  ilde  for  saadaii  Overbærenhed  af  dem,   der  endnu  ved- 

bleve  at  være  stærke  i  Troen  paa  Hexenes  Magt  og  ivrige 
i  Forfølgelserne;  men  der  viser  sig  dog  i  det  hele  Frem- 
skridt til  det  bedre;  vi  finde  saaledes,  at  adskillige,  der  i 
en  tidligere  Periode  ikke  vilde  have  undgaaet  Baalet,  nu 
slap  med  at  udstaa  Kirkens  Disciplin.  I  Frederik  den 
tredjes  Tid  mærke  vi  kun  lidet  til  Hexeforfølgelser ;  da  var 
det  Krigen  og  Politiken,  der  lagde  Beslag  paa  Opmærksom- 
heden, saa  selv  om  Hexene  ikke  havde  fuldstændig  Fred, 
var  det  dog  mere  at  sammenligne  med  spredt  Fægtning. 
€nder  Kristian  den  femtes  Regering  kom  Forfolgelseme 
igjen  til  at  blusse  op;  men  det  var  som  de  sidste  Krampe- 
trækninger i  denne  aandelige  Sygdom,  hvoraf  adskillige 
Aarhundreder  havde  lidt.  Kristian  den  femtes  danske  Lov 
bestemmer  i  sjette  Bogs  første  Kapitel  Artikel  9:  »Befindes 
nogen  Troldmand  eller  Troldkvinde  at  have  forsvoret  Gud 
og  sin  hellige  Daab  og  Kristendom,  og  hengivet  sig  til 
Djævelen,  den  bør  levende  at  kastes  paa  Ilden  og  brændes« ; 
det  var  jo  haarde  Konditioner;  men  at  det  dog  gik  mildere 
til  end  fordum,  se  vi  af  Lovens  næste  Artikel,  der  siger: 
»Hvo  som  bruger  nogle  galne  indbildede  Kunster  med  For- 
sæt at  ville  forgjøre  og  skade  en  anden,  have  sin  Hovedlod 
forbrudt;  og  er  det  en  Mandsperson,  da  straffes  han  med 
Jærn  og  Arbejde  paa  Bremerholm  eller  andet  saadant  Sted 
sin  Livstid;  er  det  en  Kvindesperson,  straffes  hun  i  lige 
Maade  i  Spindehuset,«  og  af  Artikel  tolv:  »Dersom  nogen 
befindes  med  Signen,  Manen,  Maalen,  Igjenvisning,  visse 
Dages  Udvælgelse,  Karakterers  Misbrug,  at  omgaas,  og  i 
saadanne  mistænkte  Kunster  kyndige  og  forfarne  at  være, 
og  dem  øve  og  bruge,  da  skulle  de  have  forbrudt  deres 
Boslod  og  rømme  Kongens  Riger  og  Lande.«  De,  som 
tidligere  havde  øvet,  hvad  der  her  nævnes,  vilde  da  jhave 
været  Baalets  visse  Bytte:  1686  bestemte  en  kongelig  Re- 
solution, at  alle  slige  Sager,  før  Dommen  maatte  fuldbyrdes, 
skulde  gaa  til  Højesteret. 

Der   haves   netop   fra   disse  Aar,    fra  Firserne,   Efler- 

Historisk  Arkiv.    IL  1884.  23 


342  Hexeforfølgelserne. 

retninger  fra  Landets  forskjellige  Egne,  om  en  Del  Hexe- 
processer,  af  hvilke  nogle  endte  med  Dom  og  Død,  medens 
andre  fik  en  mindre  gyselig  Udgang;  men  ved  de  fleste  af 
dem  frembyder  Retsforfølgningen  intet  af  særlig  Interesse; 
det  gaar  alt  sammen  i  den  gamle  Form;  baade  var  det 
fremdeles  ved  privat  Anklage,  at  disse  Sager  opstode,  og 
lige  som  tidligere  anvendtes  baade  Tortur  og  Vandprøve. 
Maaske  det  vil  kunne  interessere  Læserne,  der  have  fulgt 
denne  Skildring  af  H  exe  væsenet,  at  se  et  Uddrag  af,  hvor- 
ledes det  gik  til  ved  en  saadan  Forfølgelse  for  mindre  end 
to  Hundrede  Aar  tilbage  i  Tiden;  Handlingen  foregaar  i 
Aarhus,  Tiden  er  1686. 

»Syvende  Oktober  1686  æskede  Maren  Kristensdatteu 
i  Aarhus  Konfirmation  paa  en  Bytingsdom,  Byfogden  og 
hans  otte  Meddomsmænd  havde  fældet  over  en  Troldkvinde 
K^aren  Madsdatter  af  Aarhus,  hvem  hun  lang  Tid  havde 
holdt  fangen,  forii  hun  havde  forgjort  hendes  sal.  Mand 
Jens  Lauridsen  Bjerre,  forhen  Borger  og  Kjøbmand  og  i 
Vakancen  1685  konstitueret  Byfoged  samme  Steds.  19de 
Juli  var  Hexen  bleven  forhørt  af  en  Borgmester,  en  Kaad- 
mand ,  Byfogden,  Byski iveren  og  fire  Vidner,  efter  at 
»Blommen  den  Troldkvinde«  havde  udlagt  hende  for  Trold- 
dom. Karen  Madsdatter  bekjendte  nu,  at  Karen  Kronborgs 
kan  raaale  for  Modsot,  at  Karen  Nielsdatter  paa  Brobjerg, 
Dorte  Skolemesters  ved  Aaen,  Maren  Rasmusdatter  paa 
Graven  og  Kirsten  Nielsdatter  i  Klosteret  havde  været  med 
at  forgjøre  Jens  Lauridsen  bag  Klosteret,  tillige  med  Maren 
Rasmusdatter  Svales,  der  havde  Anke  til  ham  for  nogle 
Klæder.  En  Kone  havde  givet  hende  et  Brød  derfor,  men, 
hun  kunde  ikke  huske,  hvem  det  var;  dog  var  det  en  af 
de  samme  Troldkvinder.  Byfogden  spurgte  hende,  hvorledes 
og  paa  hvad  Maade  de  havde  forgjort  ham;  —  »de  havde 
gjort  Kors  over  hans  Hoved,  der  var  tre  med  hende,  og  de 
vare  alle  som  brogede  »Katte-Tøj« ;  og  det  tyktes  hende, 
som  de  tog  ved  Klinken  og  kom  saa  ind  til  ham,   ligesom 

de  andre,  »som  en  Vind  ad  Døren«,  da  han  laa  alene  i 
Sengen.«  I  det  sidste  Forhør  blev  hun  spurgt,  hvorledes 
de  kom  i  Katte-Ski ickelse;  da  svarede  hun,  at  »hun  smurte 
sig  med  Tjære,  saa  blev  hun  til  en  Kat,  og  at  de  kunde 
gjøre  Tjære  af  en  død  Kat.«  »Hvor  de  fik  den  Tjære  fra?< 
»Fanden  gjorde  det,  at  de  bleve  til  Katte,  og  smurte  hende 
og  de  andre  i  Ansigtet,  saa  de  bleve  grimede  alle  sammen, 
og  saa  vare  de  Katte.«  By  fogden:  »Hvad  de  gjorde  i  en 
saadan  Gestalt?«  »De  snakkede  og  bade  for  ham,  at  han 
skulde  dø  snart.«  Byfogden:  »Om  de  havde  et  Voxbarn?« 
»Ja,  Karen  Nielsdatter  havde  et  Voxbarn,  de  satte  Ild  i 
den  ene  Taa,  at  den  skulde  brænde  i  tre  Mænds  Vold.  for 
de  vilde  gjøre  ham  længe  i  Pinen;  saa  slukkede  de  det  ud 
og  gik  sidelænds  bort,  de  vare  alle  fire  brogede  Katte.« 
Byfogden:  »Om  hun  havde  en  Dreng  af  Fanden?«  Dette 
benægtede  hun  forst,  men  paa  ny  Tilspørgsel  tilstod  hun 
det.  Byfogden:  »Hvorledes  hun  var  kommen  i  Tjeneste 
hos  Fanden?«  »En  Kone  i  Hadsten,  Anne  Kasmusdatter, 
bragte  hende  dertil  en  Gang,  de  vare  samlede;  Fanden  kom 
til  dem  i  en  tændt  Brand  og  spurgte,  om  hun  vilde  lære 
»den  Kunst«,  hvortil  hun  svarede  Ja;  saa  forsvor  hun  Daab 
og  Kristendom:  da  var  hun  sytten  eller  atten  Aar  gammel; 
hun  har  vel  villet  gaa  til  Kirke,  men  véd  ikke,  hvordan 
det  har  været.«  Dermed  sluttedes  dette  Forhør,  men  da 
hun  kom  uden  for,  lod  hun  Byfogden  kalde,  og  da  han  strax 
efter  kom  ind  med  hende,  bad  han  hende  for  de  tilstede- 
værende at  gjentage,  hvad  hun  nylig  havde  sagt  ham  og 
paalagde  hende  derhos  ikke  at  lyve,  men  at  sige  Sandheden. 
»Ja,  mænd  skal  A  saa«,  svarede  hun  og  bekjendte  saa,  at 
Mikkel  Svales  Kone  havde  faaet  dem  til  at  forgjøre  Jens 
Lauridsen.  —  Den  21de  Juli  bekjendte  Karen  Madsdatter, 
at  Fanden  var  kommen  til  hende  første  Gang  som  en  Hare 
med  store  Øren,  da  hun  gik  med  en  Kone  fra  Skjoldelev; 
denne  Kone,  »som  for  lang  Tid  siden  har  faaet  den  evige 
Varme«,  lærte  hende,  og  Haren  spillede   for  hende:    Konen 

sagde,  at  Haren  var  kommen  lige  saa  til  hende,  det  første 
hun  lærte,  item  at  det  var  Fanden,  og  Karen  spurgte,  om 
hun  troede  paa  Haren;  den  anden  svarede,  at  hun  havde 
ligget  i  med  ham  i  fire,  fem  Aar;  saa  gik  Konen  og  snakkede 
for  hende;  men  hvad  hun  lovede  hende,  det  havde  hun 
holdt  som  et  Skarn;  da  hun  spurgte,  hvad  han  var  en, 
havde  Konen  svaret:  »Det  er  en  som  en  anden,  og  der  er 
saa  mange,  han  gjæster«,  hvorpaa  hun  havde  gjort  Pagt 
mellem  hende  og  Fanden.  Derpaa  blev  hun  tilspurgt,  om 
hun  da  gav  sig  i  med  Fanden;  hun  svarede,  at  det  kunde 
de  da  nok  tænke,  hun  havde  gjort.  Paa  Spørgsmaalet, 
hvad  hun  havde  lovet  Fanden,  og  hvad  hun  havde  gjort, 
siden  hun  var  kommen  i  hans  Tjeneste,  svarede  hun,  at 
Panden  havde  spurgt,  om  hun  vilde  lære  den  Trolddoms- 
kunst; hun  svarede  Ja;  og  da  han  sagde:  »I  kan  ikke  faa 
nogen  Rigdom«,  havde  Konen  sagt:  »Ja,  hun  skal  faa  nok, 
hun  har  intet  at  frygte  for« ;  og  derpaa  havde  hun  forsvoret 
sin  Daab  og  Kristendom.  Paa  Spørgsmaalet,  om  Fanden 
siden  den  Tid  var  kommen  til  hende,  svarede  hun,  at  han 
var  kommen  i  Skikkelse  som  en  slem  Abe,  —  Dagen  efter 
var  hun  igjen  i  Forhør,  og  denne  Gang  i  Overværelse  af 
Kapellanen  ved  Frue  Kirke  Hr.  Lyder  Lassen;  da  bekjendte 
hun  det  samme  som  tidligere,  om  Maaden  hvorpaa  hun 
først  var  kommen  i  Lag  med  Djævelen,  om  Voxbavnet  og 
om  Jens  Lauridsens  Forgj øreise,  samt  at  denne  Sygdom  var 
kommen  af  den  megen  Korsen,  de  havde  gjort  over  ham 
(mærkeligt  nok!  thi  ellers  var  Korsets  Tegn  jo  en  Rædsel 
for  Hexene,  der  vege  bort  for  det).  Efter  megen  Snakken 
frem  og  tilbage,  hvorved  hun  snart  anklagede  nogle  Kvinder 
for  Medvideri,  snart  igjen  sagde,  at  det  var  Løgn,  og 
aldeles  frikjendte  dem,  blev  hun  til  sidst  staaende  ved,  at 
hun  selv  var  en  Troldkvinde,  ligesom  at  Else  i  Møllestien 
og  Dorte  Skolemesters  havde  været  i  Ledtog  med  hende. 
Kirsten  Nielsdatter  i  Hospitalet  havde  hun  ogsaa  sagt  fri, 
men  da  fremstod  for  Retten  Hospitalslemmet  Povl  Andersen 

Vildskøt  og  vidnede  mod  Kirsten,  at  hun  havde  bekjendt 
for  Lemmerne  i  Hospitalet,  at  hun  havde  ingen  Ro  i  Hospi- 
talet for  den  onde  Aand,  »han  staar  og  gaber  ad  hende«; 
desuden  havde  han  bemærket,  at  det  var  om  Natten  Klokken 
12^2,  ligesom  Skorstenen  skulde  falde;  item  at  hun  samme 
Tid  faldt  ud  af  Sengen  og  tumlede,  »ligesom  det  kunde 
have  været  en  Sæk  med  fire  Skjæpper  Rug«.  Dommen  over 
hende  led  saaledes:  »Saasom  Karen  Madsdatter  til  Bytinget 
saa  vel  som  paa  Raadhuset  har  bekjendt  og  vedstaaet  at 
have  forsvoret  Gud  og  sin  hellige  Daab  og  Kristendom  og 
hengivet  sig  til  Djævelen,  da  bør  hun  efter  Lovens  6 — 1—9 
levende  at  kastes  paa  Ilden,  og  hendes  Hovedlod  at  være 
forbrudt.«  At  denne  Dom  dog  paa  Grund  af  den,  om  man 
saa  med  et  theologisk  Udtryk  vil  kalde  det,  »mildere  Ob- 
servants«, der  nu  raadede,  ikke  blev  exekveret,  vil  ses  af 
det  følgende. 

Medens  denne  indviklede  Sag  stod  paa,  kom  der  Skri- 
velse fra  General  fiskalen  til  Magistraten,  at  man  havde  i 
Kancelliet  erfaret,  hvorlunde  Jørgen  Arenfeldt  til  Rugaard 
ofte  havde  betjent  sig  af  Skarpretteren  i  Aarhus  i  Trold- 
domssager;  han  forlangte  derfor  Oplysning  om  alt,  hvad 
der  var  foretaget  af  Skarpretteren  i  slige  Sager,  saa  vel  i 
Aarhus  som  paa  andre  Steder,  og  om  han  havde  aftvunget 
de  anklagede  deres  Bekjendelse  ved  at  dryppe  dem  brændende 
Svovl  paa  Brystet,  ved  at  strække  deres  Lemmer  eller  ved 
andre  Pinsler.«  Under  16de  December  16S6  afgav  da 
Skarpretteren  Mester  Herman  Høker  følgende  ganske  interes- 
sante Erklæring:  »Hvad  jeg  har  bestilt  baade  paa  Rugaard, 
i  Æbeltoft  og  i  Aarhus  med  de  Fanger,  jeg  har  haft  under 
Hænder,  da  noget  før  Paaske  har  kongelig  Ridefoged  Hans 
Jakobsen  i  Æbeltoft  tilski'evet  mig,  at  jeg  vilde  rejse  til 
ham,  som  jeg  og  gjorde,  og  der  pinte  jeg  en  fangen  Kvinde, 
som  var  beskyldt  for  Trolddom,  og  som  siden  døde  i 
Fængslet,  to  Gange  med  to  Benskruer,  og  én  paa  Fingrene, 
ellers  intet;  og  dog  bekjendte  hun  begge  Gange  intet,  men 

er  siden  frivillig  gaaet  til  Bekjendelse  for  Ketfen  paa  Raad- 
stuen.  Efter  Paasken  sendte  velb.  Jørgen  Arenfeldt  Bud, 
om  jeg  vilde  komme  til  ham,  hvad  jeg  ogsaa  gjorde,  »og 
da  bestilte  jeg  hos  ham  ganske  intet,  enten  (o :  hverken)  at 
pine  eller  forhøre  Gyde  Kochis;  men  en  Mand  ved  Navn 
Peder  Kieri,  som  de  tog  fat  samme  Dag,  ham  kastede  jeg 
paa  Vandet,  og  da  svømmede  han  som  en  Gaas,  og  ingen 
flere  har  jeg  svømmet  for  velb.  Jørgen  Arenfeldt.  Imellem 
Havren  og  Bygsæden  rejste  sig  efter  Jørgen  Arenfeldts  Be- 
gjæring  til  ham  og  brændte  Gyde  Kochis;  samme  Dag  pinte 
jeg  »Blommens  Moder«  og  Peder  Kieii,  dog  de  intet  be- 
kjendte;  og  skete  det  efter  Hjemtingsdomnien.  Omtrent  tre 
Uger  efter  Pinse  sendte  Jørgen  Arenfeldt  mig  atter  Bud :  da 
brændte  jeg  »Blommens  Moder«,  og  intet  videre  har  jeg 
forrettet  for  Jørgen  Arenfeldt,  undtagen  nogle  Rejser,  jeg 
har  efter  hans  Begjæring  rejst,  mig  til  Skade,  og  min 
Umage  har  han  ikke  en  Gang  betalt.  I  Aarhus  har  jeg 
efter  Øvrighedens  Begjær  svømmet  tre  Kvinder,  og  de 
svømmede  ret  vel  paa  Vandet;  intet  videre  forrettet  der.« 
—  Da  Magistraten  til  højere  vedkommende  indsendte 
Skarpretterens  Forklaring,  berettede  de  end  videre,  at  Karen 
Madsdatter,  da  hun  blev  anholdt  for  at  have  forgjort  Jens 
Lauridsen,  strax  bekjenrlte  »at  kunne  med  Signen,  Maalen 
og  Manen,«  men  om  Trolddom  vilde  hun  slet  intet  vide; 
da  hun  blev  tilspurgt,  om  hun  vilde  fri  sig  ved  Svømning, 
svarede  hun  Ja,  men  da  hun  blev  kastet  paa  Vandet, 
svømmede  hun,  og  nogen  Tid  efter  bekjendte  hun  frivillig 
at  have  forgjort  Jens  Lauridsen  o.  s.  v,  Samme  Kvinde 
har  og  udlagt  og  personlig  beskyldt  to  berygtede  gamle 
Stoddere,  som  hun  selv  bekjendte  med  hende  i  denne 
skjændige  Gjerning  at  have  været,  hvilke  og  ere  anholdte, 
og  efter  Tilspørgsel  erklærede  deres  Uskyldighed  ved 
Svømmen  at  give  til  Kjende;  [^derpaa  »med  sær  føjelige 
Maader  udsatte  paa  Vandet,  og  da  gjærne  sig  med  Magt 
derunder  begive  vilde,  men  blev  alt  oven  paa«,  af  hvilke  to 

den  ene,  Dorte  Skolemesters,  som  lod  sig  finde  i  sær  Logn- 
agtigheder,  derefter  i  Kjælderen  blev  syg  og  dede,  medens 
den  anden,  meget  halsstarrig  og  som  intet  vilde  bekjende, 
blev  forvist  Landet.«  Tolvte  Juli  1687  skre?  Aarhus  Magi- 
strat til  Kancellikollegiet  med  Forespergsel  om,  hvad  de 
skulde  gjøre  ved  Karen  Madsdatter,  som  endnu  sad  fangen, 
da  Sagvolderen  Jens  Lauridsens  Enke  ikke  evnede  at  holde 
hende  i  Fængslet  længere,  og  ikke  heller  at  stævne  Sagen 
for  Højesteret,  hvorfor  hun  i  det  hele  havde  frafaldet  Sagen, 
med  hvilken  hun  ikke  vilde  have  mere  at  gjore.  I  denne 
Anledning  udgik  15  November  s.  A.  et  kongeligt  Reskript 
til  Biskoppen,  at  Karen  Madsdatter  i  Aarhus,  som  til  Baal 
og  Brand  for  Trolddoms  Sag  var  hendømt,  »formedelst 
særdeles  Aarsåger«  var  pardonneret  paa  Livet,  imod  at  hun 
skulde  udstaa  Kirkens  Disciplin  og  af  Gejstligheden  om 
hendes  Forseelses  Storhed  alvorlig  paamindes. 

Det  var  en  Hexeproces  efter  den  rigtig  ægte  gamle 
Tillavning,  men  dog  heldigvis  saaledes  endt,  at  de  gode 
Mænd  og  Kvinder,  der  i  Aarhus  havde  længtes  efter  Lugten 
af  et  Baal,  nu  bleve  narrede.  Men  saa  kommer  Sporgs- 
maalet:  >Naar  brændtes  den  sidste  Hex  i  Danmark?«  Det 
er  vistnok  den  Kvinde  fra  Falster,  over  hvem  Højesterets 
Dom  til  Baal  og  Brand  faldt  d.  2 1  de  Marts  1693,  efter  at 
en  meget  vidtløftig  Sag  havde  været  mod  mange  falsterske 
Kvinder;  muligvis  er  Dommen  over  hende  ikke  bleven 
exekveret. 

Et  Par  Aar  herefter  var  det,  at  den  saakaldte  »thi>- 
stedske  Besættelseshistorie«  begyndte,  og  hvor  uhyggelig  en 
Fremtoning  den  ogsaa  var,  har  den  dog  den  gode  Side,  at 
det  vel  egentlig  er  den,  der  har  sat  Punktum  for  Troldtøjets 
Virken  her  i  Landet.  Den  Behandling,  som  Digteren  Carit 
Étlar  har  leveret  i  »Broget  Selskab«,  er  for  største  Delen 
overensstemmende  med  de  sorgelige  Fakta;  vi  skulle  derfot 
henlede  Opmærksomheden  derpaa  og  kun  indskrænke  os  til 
følgende  Bemærkninger,   der  vel  i  Forvejen  ville    være   de 

fleste  Læsere  bekjendte:  »Præsten  Magister  Ole  Bjørn  vilde 
hævne  sig  paa  en  velhavende  Borgerenke,  som  ikke  ønskede 
sin  Datter  til  Præstens  Brud;  han  fik  da  nogle  hysteriske 
Kvinder  til  at  agere  besatte,  fik  fat  paa  et  Par  Studenter 
Povl  Rytter  og  Kristen  Mavors,  der  som  Sporhunde  opdagede 
flere  og  flere  dertil  oplagte  Hexeæmner,  der  alle  samledes 
i  Thisted  Præstegaard,  hvor  adskillige  Ting  foregik,  som 
ikke  kunne  omtales.  Den  gode,  skikkelige  Biskop  Birkerod 
i  Aalborg  troede  alle  Mennesker  for  godt;  skjent  han  nok 
i  Begyndelsen  anede,  at  det  ikke  hængte  rigtig  sammen, 
lod  han  sig  dog  forblænde,  men  fik  til  sidst  Øjnene  op;  nu 
fik  han  for  sin  i  denne  Sag  udviste  Malkonduite  en  Mulkt 
paa  1000  Daler  (der  dog  blev  ham  eftergiven),  hvorimod, 
da  Sagen  opklaredes.  Præsten  Ole  Bjørn  straffedes  med  Af- 
skedigelse og  Fængsel  paa  Kristiansø,  samt  senere  Lands- 
forvisning, og  Medhjælperne  med  Relegation  til  evig  Tid, 
hvilket  bragte  den  for  Resten  senere,  paa  Holbergs  Tid, 
mere  berygtede  end  bekjendte  Povl  Rytter  til  at  frem- 
komme med  det  Spørgsmaal,  »om  det  ikke  kunde  være  nok 
med  hundrede  Aar«.  Mindre  bekjendt  turde  det  være,  at 
da  Fredrik  den  fjerde  en  halv  Snes  Aar  efter  foretog  en 
Rejse  i  Tydskland,  havde  Ole  Bjørn,  som  da  huserede  dér, 
den  Frækhed  i  Dresden  at  ville  insinuere  sig  hos  ham  ved 
at  overrække  ham  et  Anagram  paa  hans  Navn,  samt  et 
Forslag  om  en  Skuepenge  angaaende  den  italienske  Rejse, 
og  en  Ansøgning  om  en  Pension,  til  han  igjen  kunde  faa 
Kald  i  Danmark,  »som  jeg  den  Guds  Naades  Talent,  som 
hos  mig  nedlagt  er,  til  Guds  Navns  Ære,  Eders  kongelige 
Majestæts  Tjeneste  og  min  Næstes  Opbyggelse  anlægge  og 
forrente  vil  o.  s.  v.,  —  men  heldigvis  blev  det  dog  for- 
gjæves.  Derimod  havde  den  thistedske  Besættelseshistorie 
ikke  været  forgjæves,  i  det  den  aabnede  Øjnene  paa  Folk 
for  al  den  Galskab,  der  hidtil  havde  hersket  i  disse  Sager; 
men  endnu  en  halv  Snes  Aar  ind  i  det  attende  Aarhundrede 
træffe  vi  i  Fyn  en  Hexeproces  efter  alle  Kunstens  Regler, 

i  hvilken  dog  de  anklagede  frikjeadtes.  At  denne  friere 
Tankegang  vakte  Uvilje  hos  mange,  vel  især  blandt  Almuen, 
kan  let  forklares,  og  man  maa  slet  ikke  forbavses  saa  meget 
over  de  Folk  i  Salling,  som  1722  øvede  Selvtægt  mod  en 
Kvinde,  de  ansaa  for  en  Hex,  hvem  Lovens  Arm  ikke 
længere  kunde  naa;  de  gik  ind  i  hendes  Hus,  greb  hende 
og  bandt  hende  fast  i  hendes  eget  Hus,  som  de  stak  Ild 
paa,  hvorved  hun  levende  opbrændtes;  men  adskillige  af 
dem  maatte  dog  bede  med  Livet  for  denne  Udaad.  Endnu 
i  1800  fandt  en  lignende  Lyncbjustits  Sted  i  Jylland,  hvor 
en  for  Hexeri  beskyldt  Bondekone  blev  myrdet;  ja  selv  i 
1857  er  en  gammel  Aftægtskone  i  Jylland  bleven  mishandlet, 
fordi  hun  af  en  »klog  Kone«  blev  betegnet  som  den,  der 
»forgjorde*  Kreaturerne. 

Vil  man  saa  spørge :  »Er  Troen  paa  Hexe  udded  her  i 
Landet,  fordi  Hexebaalene  ikke  længere  blusse?«  —  da 
maa  der  svares  et  absolut  Xej;  at  den  Tro  lever  endnu, 
mere  eller  mindre  i  det  skjulte,  turde  være  bekjendt  nok. 
Jeg  har  bort  fortælle,  at  det  er  sket  et  enkelt  Sted,  hvor 
en  Kone,  som  mentes  at  være  en  Hex,  laa  i  en  langvarig 
Dødskamp,  at  man  et  Øjeblik  satte  en  Svovlstik  eller  et 
tændt  Lys  ind  under  Sengen;  forst  da  kunde  hun  faa  ud- 
stridt; det  var  som  en  symbolsk  Betegnelse  af,  hvilken 
Død  man  mente,  at  hun  egentlig  burde  have  lidt, 

Vilhelm  Bang. 

De  Aarhundreder,  der  fulgte  nærmest  efter  den  store 
Folkevandring,  maa  fremhæves  som  den  Tid,  da  ikke  alene 
Nibelungenlied  fremstod  i  sine  Hovedbestanddele ,  men  ogsaa 
Kjærnepunkterne  i  hele  den  senere  tyske  Heltedigtning 
hovedsagelig  udformedes.  Allerede  i  Begyndelsen  af  det 
sjette  Aarhundrede  havde  Stammerne  i  det  egentlige  Tysk- 
land væsentlig  afsluttet  deres  Vandringer,  og  der  fremkom 
nu  helt  nye  Motiver  for  Folkesangen.  Stammerne  vare  rigtig- 
nok endnu  langt  fra  komne  til  Ro;  den  nye  Ordning  af  de 
evropæiske  Forhold,  som  afsluttedes  med  Grundlæggelsen 
af  det  frankiske  og  det  østgothiske  Rige,  affødte  atter  nye 
Krige  og  medførte  sluttelig  de  fleste  Stammers  Afhængighed 
af  Frankerne;  men  med  de  faste  Boliger  havde  man  dog 
gjenvundet  et  sikkert  Grundlag  for  en  videre  Udvikling,  og 
det  tilmed  paa  ublandet  national  Grund. 

Under  slige  Forhold  maatte  Befolkningens  indre  Liv 
tage  et  nyt,  højere  Opsving.  Selv  under  Folkestormenes 
mest  vilde  Bølgegang  var  Folkets  medfødte  poetiske  Sans 
aldrig  forstummet;  dot  fremgaar  med  tilstrækkelig  Klarhed 
allerede  af  Longobardernes  Sange,  der  i  rigt  Maal  ere  ind- 

•)  Jfr.    Georg  Hoyna:    Geschichte  des  deutschen  Volkes.  I. 
Lpz.  1884. 


Tysklands  episke  Folkedigtning.  351 

flettede  i  Paulus  Diakonus's  Historie;  men  hine  Sange  vare 
en  Art  Romancer,  havde  et  mere  begrænset  Indhold,  og 
deres  Æmner  vare  uden  indbyrdes  Sammenhæng.  De 
mægtige  Begivenheder  i  de  tvende  sidst  forløbne  Aar- 
hundreder,  som  under  vældige  Kampe  havde  medført  Grund- 
læggelsen af  store  Riger  og  derpaa  hidfort  beremte  Hersker- 
slægters og  hele  Folkestammers  Undergang,  maatte  bringe 
Digternaturerne  ind  paa  større,  mere  omfattende  Ideer  og 
give  dem  de  mest  indtrænfren^ie  Impulser  til  aL  gruble  over 
de  menneskelige  Tings  Væsen,  over  de  ordnende  og  ode- 
læggende  Magter.  Og  at  disse  Impulser  ogsaa  virkelig  i 
dybeste  Grad  opfattedes  af  Folkeaanden,  derom  afgive  hine 
Heltedigtninge  et  talende  Vidne.  Deres  hele.  indbyrdes 
Sammenhæng,  det  Tankeindhold  og  det  Standpunkt,  som 
bærer  Opfattelsen,  gjor  det  utvivlsomt,  at  de  i  Hovedsagen 
fik  deres  Form  netop  under  Paavirkning  af  det  mest  friske 
og  levende  Minde  om  de  store  Omvæltninger  og  de  mægtige 
Herskeres  hele  Skalten  og  Valten. 

Den  Belysning,  disse  Digtninge  have  faaet  ved  Jakob 
og  Vilhelm  Grimm,  ved  Lachmann  og  den  som  lærd  og 
Digter  lige  fortrinlige  Uhland  samt  ved  de  nyeste  Granskere, 
der  ere  fulgte  i  deres  Spor,  har  sat  os  i  Stand  til  med 
fuld  Forstaaelse  at  følge  deres  Udviklingsgang  lige  op  til 
det  første  Udspring,  og  vi  se  da,  at  de  strax  fra  første 
Færd  opfattede  Begivenhederne  i  den  stormfulde  Tidsalder 
og  de  handlende  Personers  vexlende  Skæbner  fra  et  højere, 
ethisk  Standpunkt;  at  de  oprindelig  optoge  Tendenser  i 
sig,  der  senere  i  den  mest  naturlige  Gang  og  ligesom  af 
sig  selv  maatte  føre  til  i  Eposet  at  lade  dem  sammenvoxe 
til  et  stort  Billede,  præget  af  en  national  Livsopfattelse. 

Folkevandringens-  Hændelser,  der  omspændte  Aarhun- 
dreder,  lode  sig  nu  ganske  vist  ikke  overse  i  Rækkefølge 
og  indbyrdes  Sammenhæng:  Rum  og  Tid  svandt  bort, 
Rigernes  Herskere  og  Stammerne  ordnedes  jævnsides  som  i 
et  Maleri,  Historien  blev  til  Sagn;  men  de  virkende  Kræf- 


352  Tysklands  episke  folkedigtning. 

ters  indbyrdes  Forhold  og  Betingelser  bleve  dog  i  det  hele 
og  store  fastholdte. 

De  Punkter  i  Begivenhedernes  Hav,  som  her  fornemmelig 
rage  frem,  og  hvorom  de  tvende  store  Sagnkredse,  vi  her 
væsentlig  ville  dvæle  ved,  ganske  naturlig  gruppere  sig,  vare 
paa  den  ene  Side  Burgunderkongen  Gundikar  og  hans 
Riges  Undergang  ved  hans  Besejrer  Hunnerkongen  Attila, 
Nibelungenkredsen,  paa  den  anden  Side  de  østgothiske 
Konger,  Amalerne  Ermaurik  og  Theodoriks  Historie, 
Amél  ungekredsen.*) 

Som  højst  karakteristisk  for  den  germaniske  Aand 
fremhæve  vi  først  og  fremmest  i  alle  disse  Sagn  den  mis- 
undelsesløse,  kosmopolitiske  Objektivitet,  hvormed  den  vældige 
Folkehersker  Etzel  stadig  holdes  paa  sit  beundrede,  ophøjede 
Standpunkt,  skjønt  Skildringen  af  ham  ganske  vist  i  Regelen 
har  noget  stift,  taageagtigt  ved  sig,  saa  han  ikke  træder  Følelsen 
nærmere.  Som  Uhland  fortræffelig  har  betonet,  møde  vi  i 
det  vexlende,  fantastiske  Islæt  overalt  Grundtrækkene  af  den 
historiske  Udvikling;  i  Forholdet  mellem  Hunnerne  og  de 
germaniske  Stammer  spores  tydelig  det  vaklende  Standpunkt 
mellem  Kamp  og  Forbund,  og  ligesaa  mede  vi  i  Ame- 
lungernes  Saga,  bortset  fra  alle  Anakronismer  og  Forvansk- 
ninger, dog  samtidig  stadig  det  virkelige;  vi  mindes  Go- 
thernes  ældre  Nedsættelser  og  OmHakninger,  deres  mang- 
foldige Kampe  og  Forbindelser  med  de  byzantinske  Kejsere, 


*)  I  den  angelsachsiske  Sang  „Vandringsmanden,"  der  i  sit 
Grundlag  tilhører  det  sjette  Aarhundrede,  have  vi  det  mest 
haandgribelige  Bevis  pan,  hvorledes  de  nævnte  Konger,  som 
Bærere  af  Begivenhedernes  Indhold,  i  Folkefantasien  rykkes 
op  som  samtidige.  Sangeren,  hvis  Farter  gjennem  Verden 
her  berettes,  har  i  Følge  med  sin  Fyrstinde  Ealdhild,  en 
Datter  af'Longobarderkongen  Audoin,  besøgt  Østgotherkongen 
Ermanrik  (f  375),  Hunnerkongen  Attila  (t453j,  Burgunderen 
Gisika  og  Gudhore,  Kong  Theodorik  (f  526)  og  Longobarder- 
kongen  Alboin  (t  573). 

kort  sagt,  vi  henflyttes  til  en  Tid,  da  disse  Kejsere 'endnu 
spillede  en  Hovedrolle  i  Verdensbegivenhederne,  da  Biskop- 
perne i  Rom  endnu  ikke  havde  grundlagt  deres  Magt,  og 
Amalerne  under  deres  Fremrykning  fra  Øst  indtoge  de 
vestromerske  Kejseres  Plads. 

Det  dybe  Blik,  hvormed  den  digtende  Folkeaand  forstod 
at  værdsætte  Betydningen  af  de  historiske  Begivenheder, 
fremtræder  paa  slaaende  Maade  i  Amelungernes  Saga, 
strax  i  Kjærnepunktet  af  dens  Indhold:  Kongerne  Erraanrik 
og  Theodorik  (Didrik  af  Bern)  opstilles  som  samtidige 
Modstandere  i  indbyrdes  Kampe.  Ermanrik,  den  første  Øst- 
gotherkonges  store  Rige,  var  styrtet  sammen  for  de  frem- 
stormende Hunnere,  en  Del  af  Folket  gik  sammen  med  disse, 
en  anden  sluttede  sig  til  Vestgotherne,  og  saaledes  bliver 
Ermanrik  i  Sagnet  den  brødefulde  Ophavsmand  til  Tvisten 
og  Broderkrigene  mellem  Gotherstammerne.  Theodorik 
havde  derimod  paa  ny  ført  Gotherne  til  Hæder  og  Herlighed, 
om  denne  end  ikke  havde  været  af  Varighed,  men  efter  en 
kort,  glimrende  Dag  havde  maattet  vige  for  Gravens  Nat;  det 
var  saaledes  fuldstændig  følgerigtigt,  naar  Kong  Theodorik 
for  Tidsbevidstheden  kom  til  at  staa  som  Repræsentant  for 
alle  de  Dyder,  der  virke  det  store.  Efter  Folkets  Tænke- 
maade  var  det  imidlertid  fremfor  alt  ét  Karaktertræk,  Tro- 
skaben, der  syntes  den  højeste  Pris  værdig.  Allerede  i  den 
tidligste  Old  havde  Troskabens  Aand  ligesom  været  det 
Fundament,  der  bar  det  offentlige  som  det  private  Liv,  og 
sammes  Betydning  voxede  nu  i  uendelig  højere  Grad  under 
de  lange  Vandringers  og  de  tilintetgj ørende  Kampes  Tid, 
hvor  den  enkelte  midt  under  de  uafladelige  Fristelser  til 
Vilkaarlighed  og  Voldsomhed  syntes  at  tabe  hvert  Baand 
paa  sin  Egenkjærlighed,  og  hvor  Forholdenes  Magt  uimod- 
staaelig  begunstigede  den  fyrstelige  Magts  stadige  Udvidelse 
og  Grundlæggelsen  af  et  overmægtigt  Kongedømme.  Urokkelig 
Agtelse  mod  Troskabens  Bud  var  her  det  eneste,  som  ydede 
Moralen     og    Friheden    et   Holdepunkt    mod     fuldstændig 

Oplosning.  Og  saa  levende  var  Folkets  Pølelse  heraf,  at 
Troskabens  Udøvelse  blev  en  Maalestok  for  Menneskets  hele 
Værd.  Denne  Opfattelse  bliver  nu  ogsaa  i  Sagnet  den  indre 
Lov,  hvoraf  Modsætningen  mellem  de  tvende  Gotherkonger 
udformes;  medens  Sagnet  i  Ermaiirik  skabte  en  Type  paa 
Utroskab  og  saaledes  gjonle  ham  til  en  Beskytter  af  alt 
ondt,  fremstillede  det  i  Theodorik  et  Ideal  paa  Troskab, 
og  saaledes  et  Mønster  for  en  Helt.  Jo  mere  energisk  det 
moralske  Moment  imidlertid  traadte  i  Forgrunden,  desto 
mere  maatte  Sagnet,  navnlig  med  Hensyn  til  Theodorik, 
skride  til  en  Omændring  af  de  historiske  Kjendsgjerninger. 
Ermanriks  Stilling  som  en  mægtig  Hersker  lettede  netop 
den  Opgave  at  tegne  ham  som  en  troløs  Tyran;  men  Theo- 
dorik, der  skulrJe  afgive  et  monsterværdigt  Bxempel  paa 
Troskab  i  alle  Retninger,  ikke  blot  nedad,  men  ogsaa  opad, 
maatte  finde  sig  i  at  stige  ned  fra  det  enevældige  Konge- 
dømmes Højdepunkt  og  indtræde  i  et  Afhængighedsforhold. 
Og  saaledes  har  Sagnet  stillet  ham  i  Ledingsforhold  til 
Attila,  i  det  det  her  havde  et  sikkert  Tilknytningspunkt  i 
den  Kjendsgjerning,  at  Theodoriks  Fader  Theoderair  (Sagnets 
Diethmar)  og  hans  tvende  Onkler  Valamir  og  Vidomir  fulgte 
Hunnerkongen  paa  hans  Erobringstog  mod  Vesten;  den 
Storhed  og  Magt,  den  historiske  Theodorik  var  i  Besiddelse 
af,  overføres  derfor  paa  Attila.  Som  Herre  over  den  nord- 
lige Bugt  af  Adriaterhavet,  altsaa  den  Part,  der  var  Hoved- 
skuepladsen for  hans  Bedrifter,  det  nordøstlige  Hjørne  af 
Italien  med  Verona  (Bern),  Garde  (Garten),  Tiroleralperne, 
Istrien  og  Dalmatien  er  Didrik  Etzels  Vasal,  men  ogsaa 
en  Hovedpille  for  den  huniiiske  Magt.  Omvendt  identi- 
ficeres Ermanrik  med  alle  de  Fjender,  den  historiske  Theo- 
dorik havde  at  bekæmpe;  efter  den  romerske  Befolknings 
Opfattelse  kaldes  han  Kejser  og  Foged  over  Kom,  og 
Kavenna  betragtes  som  hans  Eje. 

Af  de  mange,  omfangsrige  Digtninge,    navnlig   fra  det 
12te    til    det    fjortende   Aarhundrede,    der    behandle    Ame- 

lungernes  Sagnkreds,  fremhæve  vi  i  det  følgende  nogle 
Hovedniomenter,  som  utvivlsomt  danne  det  ældste  Grundlag 
og  paa  den  skarpeste  Maade  røbe  Tidens  Aand  i  dens 
dybeste  Kjærne;  særlig  holde  vi  os  til  Digtene  »Diet- 
richs Flugt«  og  »Slaget  foran  Råben«;  her  afspejler 
sig  klarest  det  oprindelige  historiske  Udgangspunkt. 

Ermanrik  har  skjændelig  vanæret  sin  Raadgiver  Siebichs 
Hustru  (en  slig  Raadgiver,  Opdrager  eller  Fosterfader  — 
Mester  —  have  alle  Kongerne),  og  han  har  herved  ægget 
dennes  Hævngjerrighed,  saa  at  han  forleder  Kongen  til  ond 
Daad;  han  overfalder  nu  sin  Brodersen  Didrik  for  at  be- 
mægtige sig  hans  Land,  men  maa  paa  fejg  Flugt  efterlade 
sin  Son  og  atten  Hundrede  Fanger  i  Didriks  Hænder.  Denne 
vil  nu  taknemmelig  lønne  sine  Kæmper  for  deres  Tapperhed, 
men  hans  Faders  fyldte  Skatkammer  er  blevet  tømt;  da 
tilbyder  Mester  Hildebrand  ham  sin  hele  Eje,  og  Bertram 
af  Pola  bringer  en  ny  Skat  sararaen.  Syv  Kæmper  føre 
den  med  sig;  men  Ermanrik  lurer  paa  dem  i  Baghold  og 
tager  dem  samt  Skatten.  Som  Løsen  for  sine  syv  Mænd. 
tilbyder  Dirlrik  Onkelens  Søn  og  sine  atten  Hundrede  Fanger ' 
men  Ermanrik  truer  med  at  hænge  Kæmperne,  naar  Didrik 
ikke  udleverer  sine  samtlige  Stæder  og  Lande.  Af  Troskab 
mod  sine  Helte  føjer  han  sig  i  denne  Fordring  og  drager 
med  samt  sine  befriede  Mænd  ynkelig  i  Elendighed,  til 
Fods  maa  han  forlade  sit  Arveland.  Etzel  giver  ham  en 
Hær,  og  med  denne  drager  Didrik  atter  mod  sin  Onkel  og 
besejrer  ham  i  tvende  Slag,  men  kan  alligevel  ikke  gjen- 
vinde  sit  Land  og  vender  tilbage  til  Hunnerne.  I  »Slaget 
for  Råben«  udruster  Etzel  ham  med  en  ny  Hær,  og  nu  er 
Didrik  lykkeligere ;  i  det  tolv  Dages  Slag  foran  Ravenna  (Råben) 
besejrer  han  Ermanrik,  denne  maa  fly,  og  Siebich  fanges. 
Hovedstykket  i  denne  Digtning  udgjør  imidlertid  en  Episode, 
Fortællingen  om  Etzels  tvende  unge  Sønner,  for  hvis  Sikker- 
hed Didrik  er  gaaet  i  Borgen,  og  som  nu  tillige  med  hans 
egen  yngre  Broder  blive  dræbte  i  Kampen  af  tvende  Kæmper, 

Wittich  og  Heime,  som  tidligere  have  tjent  Didrik  selv; 
den  vredeglødende  Helt  kan  ikke  tage  Hævn  over  deres 
Udaad,  thi  en  Havfru  frier  Wittich  fra  Forfølgeren. 

Var  Helten  i  denne  Troskabens  Højsang  saaledes  op- 
rindelig en  historisk  Personlighed,  som  derfor  blev  udformet 
strængt  realistisk,  modtager  den  i  Aarhundredernes  Løb  om- 
vendt en  Mængde  Træk,  der  til  Dels  laantes  fra  helt  andre 
Skikkelser,  og  som  tilsigtede  i  forøget  Grad  at  lemgemlig- 
gjøre  Karakterens  Indhold  og  Betydningen  af  Heltens  Virken. 
Symboliserende  og  idealiserende  gruppere  de  mest  forskjellige 
religiøse  Forestillinger  eller  Tanker  fra  Mytheverdenen  sig 
om  hans  Billede  i  vidunderlige  sagnagtige  Æventyr;  han 
er  den  utrættelige  Stridsmand  mod  Jætter  og  Drager;  til 
Fader  faar  han  en  Aand,  der  spaar  hans  Moder,  at  den  Søn, 
hvormed  hun  er  svanger,  vil  vorde  den  stærkeste  Mand,  der 
nogen  Sinde  er  født;  Ild  vil  skyde  ud  af  hans  Mund,  naar 
han  vredes.  Sluttelig  ved  Maalet  af  sin  Løbebane  forsvinder 
han  vidunderlig,  ingen  véd  hvor  hen,  eller  om  han  endnu 
lever  eller  er  død.  I  enkelte  af  Sagnets  Træk  afspejler 
sig  dog  atter  den  forfølgende  Kirkes  Had  mod  Herskeren 
af  den  arianske  Trosbekjendelse,  t.  Ex.  naar  vi  se  Helten 
domfældt  til  den  vilde  Jægers  Rolle. 

At  ville  forfølge  Sagnets  Uddannelse  saaledes,  at  vi  i 
Handlingens  og  Koloritens  Enkeltheder  paaviste  de  for- 
skjellige Tidsaldere,  lader  sig  naturligvis  umulig  gjøre; 
Paavirk ningerne  fra  de  forskjellige  Idealer,  der  idelig  skifte 
med  de  vexlende  Tidsforhold,  flyde  over  i  hverandre;  men 
det  ene  staar  utvivlsomt  fast:  i  de  historiske  Grundtræk 
saa  vel  som  i  Karaktertegningen  af  Heltene,  og  det  baade 
af  Kongerne,  deres  Raadgivere  (Siebich  og  Hildebrand)  og 
deres  Kæmper,  have  vi  den  absolut  hedenske  Tidsalder  for 
os.  1  de  syv,  som  bringe  Didrik  Skatten  fra  Pola 
(»Didriks  Flugt«),  er  der  givet  yderligere  Typer  paa  trofast 
Heltefærd,  som  dernæst  i  den  p]pisode  af  »Slaget  for  Råven«, 
der   behandler   Etzels    tvende    unge    Sønners  Død,    faar    et 

karakteristisk  Modstykke  i  de  tvende  utro  Bersærker  Wittich 
og  Heime,  som  begge  alt  nævnes  i  det  angelsachsiske  Digt 
»  Vandringsmanden« . 

Jævnsides  med  og  uafhængig  af  Sagaen  om  Didrik  af 
Bern  have  vi  nu  Beretningen  om  Wolfdietrich,  der  i 
sin  Idé  dog  er  nær  beslægtet  med  den  første  og  derfor  har 
en  tilsvarende  Betydning  for  vort  Indblik  i  Tidens  Karakter, 
medens  dens  Oprindelse  ikke  lader  sig  fremdrage  i  samme 
Klarhed.  Wolfdietrich  er  en  Son  af  H  u  g  d  i  e  t  r  i  c  h,  Kongen 
af  Konstantinopel,  der  har  avlet  ham  med  Hildgund,  en 
Datter  af  Valgund  i  Salneck  (Saloniki),  medens  han,  forklædt 
som  Pige,  opholdt  sig  i  hendes  Taarn.  For  at  skjule  Barnet 
for  sin  Moder  har  Kongedatteren  sænket  Barnet  ned  i 
Borggraven,  hvor  fra  en  Dlv  bortfører  det,  for  at  det  kan 
tjene  dens  Unger  til  Føde;  men  her  finder  Kong  Valgund 
det  paa  Jagten.  Senere  vender  Hugdietrich  uden  For- 
klædning tilbage;  han  kysser  sit  Barn  med  de  Ord:  »Mit 
kjære  Barn,  Konstantinopel  skal  fremfor  alle  andre  være 
din  Arvelod,  hjemfører  Hildgund  som  sin  Hustru  og  giver 
Drengen  Navnet  »Wolfdietrich«,  fordi  man  har  fundet  ham 
blandt  Ulve. 

Da  Hugdietrich  er  død,  ville  Wolfdietrichs  Sønner  ikke 
indrømme  ham  hans  Arvelod;  hans  Fosterfader,  Hertug 
Berchtung  af  Merau,  træder  i  Marken  for  ham  med  sine 
sexten  Sønner,  og  nu  foretages  Ledingsfærden  mod  Kon- 
stantinopel; de  sex  af  Sønnerne  falde  imidlertid,  og  Resten 
med  Mester  Berchtung  holdes  i  Fangenskab  af  Brødrene. 
For  at  skafte  sig  Hjælp  til  deres  Befrielse  drager  Wolf- 
dietrich nu  alene  til  Lamparten  (Lombardiet),  den  mægtige 
Kejser  Otnits  Rige;  engang  havde  denne  krævet  Skat  af 
Wolfdietrichs  Fader,  og  hævnglødende  havde  Sønnen  da  lovet, 
naar  han  blev  Mand,  at  bekæmpe  Otnit  i  hans  eget  Land; 
nu  vil  han  indfri  dette  Løfte  og  besejre  ham  i  Tvekamp 
for  at  vinde  Otnits  Bistand,  og  hans  Vilje  gaar  i  Opfyldelse, 
Otnit  overvindes,  og  de  tvende  Helte  slutte  Fostbroderskab. 

Hictorisk   Arkiv.    II.     1884.  24 

Denne  Digtets  Fortælling  er  imidlertid  udsmykket  med  en 
lang  Række  af  de  mest  mangfoldige,  fantastiske  Æventyr, 
som  baade  Wolfdietrich  og  Otnit  maa  friste.  Strax  efter 
Slaget  mod  sine  Brødre  bortføres  Wolfdietrich  saaledes  fra 
sine  Kampfæller  af  den  grimme  Else,  der  tigger  om  hans 
Kjærlighed,  til  Løn  lover  ham  et  Kongerige  og  sluttelig, 
da  han  forfærdet  afviser  hende,  fortryller  ham,  saa  han 
godt  og  vel  et  halvt  Aar  vanker  forvildet  omkring  i  Skoven. 
Da  maa  hun  paa  det  guddommelige  Bud  løse  Trylleriet,  og 
atter  trygler  hun  Wolfdietrich  om  at  elske  hende;  han  skal 
ikke  tage  Anstød  af  hendes  uskjønne  Udseende,  det  findes 
der  vel  Raad  imod,  thi  en  Stifmoder  har  fortryllet  hende, 
til  engang  den  bedste  Mand,  der  findes  i  Verden,  kaster 
sin  Hu  paa  hende.  Nu  følger  Helten  hende  i  et  Skib,  og 
de  sejle  over  Havet  til  hendes  Land,  det  »gamle  Troje«, 
Her  bade  de  sig  i  Foryngelsens  Brønd,  Else  stiger  frem  som 
den  skjønneste  Kvinde,  og  den  nu  ligeledes  helbredede 
Wolfdietrich  tager  hende  til  Hustru,  Siegeminne  —  saaledes 
er  fremtidig  hendes  Navn  —  udruster  et  Skib  med  en 
Griflfeham,  og  saaledes  kommer  han  til  Otnits  Land.  Her- 
paa  følge  videre  de  vidunderlige  Sammenstød  med  for- 
tryllede og  Troldkvinder,  og  Kampe  mod  Jætter  og  Lind- 
orme, hvorved  Løver  og  Elefanter,  hvis  Billeder  Heltene 
føre  i  deres  Skjold,  stride  Side  om  Side  med  deres  Herrer. 
Otnit  dræbes  af  en  Lindorm,  som  hjemsøger  hans  Land,  og 
til  Landets  Redning  fremtræder  Wolfdietrich,  dergmed  Otnits 
Sværd  fælder  samtlige  Orme  og  herpaa  formæler  sig  med 
Kejserens  Enke  Serdrat.  Efter  saaledes  at  have  besteget 
Otnits  Trone  fører  han  en  Hær  mod  Konstantinopel;  i 
Nattens  Mørke  kommer  han  som  Pilegrimsmand  for  sine 
Brødres  Borg,  hvor  han  finder  sine  Mænd  i  Lænker  og 
hører,  at  hans  Fosterfader  er  død  af  Græmmelse  i  det 
mangeaarige  Fangenskab;  han  giver  sig  da  til  Kjende,  de 
fangnes  Lænker  springe  itu,  saa  de  kunne  ile  til  Undsætning, 
Kampen  begynder,  og  Staden  indtages;  Wolfdietrich  benaader 

imidlertid  sine  Bredre,  og  Berchtungs  Sønner  belønnes 
rigelig  og  modtage  som  Skjoldmærke  tre  gyldne  Ulve;  fra 
dem  nedstammer  Volfungernes  (Welfingernes)  Slægt 

Om  denne  Sagas  historiske  Grundlag  eller  Tilknytnings- 
punkt have  Granskerne  gjort  de  forskjelligste  Hypotheser 
gjældende.  Uhland  tror  t.  Ex. ,  at  den  er  bygget  over 
Gothernes  ældste  Forbindelser  med  Konstantinopel;  men  i 
en  Række  af  Bestanddele  fører  han  derhos  samtidig  Sagaen 
tilbage  til  de  persiske  Heltesagn  og  Myther,  saa  at  Wolf- 
dietrichs Saga  efter  hans  Opfattelse  bør  staa  i  Begyndelsen 
af  Amelungekredsen.  I  Wolfdietrichs  Æventyr,  der  som  et 
forvirret  Taagebillede  omvæver  Digtningens  Grundæmne,  de 
fangne  Hirdmænds  Befrielse,  mener  Uhland  saaledes  at  gjen- 
finde  de  oldpersiske  Myther  som  Heltene  Asfeudiars  og 
Rustems  syv  Æventyr  i  Firtiusis  »Schah-Nameh« ,  hvor 
den  staaende  Kamp  mellem  Ariman  og  Ormuszd,  det  ondes 
og  det  godes  Princip,  er  symboliseret.  Ermanrik  (Airmanrik) 
skulde  altsaa  være  Ariman,  og  Sagaens  Kjærne  sluttelig  en 
Tradition  fra  en  Tid,  hvor  Gother  og  Perser  endnu  søgte 
Trøst  i  en  og  samme  dualistiske  Troslære;  det  historiske 
Moment  vilde  herefter  blive  Mythens  senere  Omsætning. 
Mulleudorf  finder  derimod  Sagnets  Udgangspunkt  i  Au- 
strasiens  Historie.  Fortællingen  om  Wolfdietrich,  der  berøves 
Arven  af  sine  Brødre,  men  gjenvinder  samme  ved  sine 
tro  Fællers  Hjælp,  skal  efter  denne  Gransker  kunne  henføres 
til  en  virkelig  Kjendsgjeruing  i  den  frankiske  Historie. 
Chlodvig  i's  fire  Sønner  dele,  som  bekjendt ,  hans  Rige 
mellem  sig,  saaledes  at  de  tre  ægtefødte  Brødre  faa  Neu- 
strien,  medens  deres  ældre  Broder,  den  af  en  Frille  fødte 
Theodorik  I,  Thuringernes  Besejrer,  modtager  den  østlige 
Del,  Austrasien;  efter  hans  Død  ville  de  tre  Brødre  berøve 
deres  Brodersøn,  Bastardsønnen  Theudebert  I,  hans  Faders 
Rige;  men  dette  mislykkes  ved  hans  Mænds  Troskab.  Saa  vidt 
Gregor  af  Tours.  »Quedlinburger-Krønniken«  (fra  det  Ilte 
Aarhundredes  Begyndelse)  betegner  dernæst  denne  Theodorik, 

for  at  adskille  ham  fra  deu  store  Østgotherkouge ,  som 
Hugotheodoricus ,  hvorved  han  skal  karakteriseres  som 
Franker,  da,  som  det  i  Krønniken  hedder,  alle  Frankere 
tidligere  kaldtes  Hugones  efter  en  Hertug  Hugo;  den  Gis- 
ning, at  dette  Navn  blot  er  en  Forherligelse  af  den  sam- 
tidig fremblomstrende  kapetingiske  Kongeslægt  Hugonerne 
(Hugo  den  store  f  956),  ligger  nær  nok.  Hvorledes  det 
nu  end  forholder  sig  med  Sagaens  historiske  Tydning,  tro 
vi  dog,  at  Æventyrets  Kjærnepunkt,  Kjærligheden,  der  frit 
og  rent  hæver  sig  over  det  sanseliges  Skranker  og  symbolsk 
fremtræder  som  Kilde  til  Dyden  og  Heltedaaden,  ligeledes 
er  af  ren  hedensk  Oprindelse ;  i  disse  Fantasiens  Fostre 
udtaler  den  gamle  Tros  Opfattelse  sig  i  fuldeste  Umiddel- 
barhed. Korstogenes  Tidsalder  har  ,derpaa  tilføjet  mang- 
foldige Tilsætninger  og  Forandringer,  som  i  Tone  og  Farve 
give  det  hele  et  kristeligt  Præg;  saaledes  overdrager  Wolf- 
dietrich sluttelig  sit  Kige  til  sin  Søn  Hugdietrich  og  gaar 
i  Kloster  for  at  afsone  sine  Synder,  og  efter  lange  Aar 
hjemføre  Englene  hans  Sjæl.  Ogsaa  Jjden  Behandling  af 
Otnits  Saga,  vi  besidde  som  »Kong  Otnits  Sejlads  og  Død«, 
afspejler  en  nyere  Tids  Opfattelse,  i  det  her  Dværgkongen 
Alberik  optræder  som  Vejleder  ;  og  ^Beskytter,  medens 
Dværgene  i  tidligere  Tider  sættes  i  Afhængighedsforhold  til 
Heltene. 

En  anden  Digtning,  »Kong  Rother«,  hvis  Kjærne  øjen- 
synlig ligeledes  hører  hjemme  i  Amelungernes  Sagnkreds, 
fremtræder  endnu  skarpere  under  Korstogenes  Kostume.  Fra 
Staden  Bare  (Bari  i  Apulien)  afsender  Kongen  Bud,  deri- 
blandt Hertug  Berther  af  Merans  syv  Sønner,  til  Konstanti- 
nopel for  i  sit  Navn  at  bejle  til  Kong  Konstantins  Datter; 
men  denne  har  svoret  enhver  Bejler  Døden.  Kother  giver 
de  bortsejlende  Bud  tre  Harpemelodier  [som  Tegn  paa,  at 
de  i  Nød  kunne  forlade  sig  paa  ham.  Ved  deres  Ankomst 
til  Konstantinopel  byder  den  gode  Dronning  dem  velkommen, 
medens  Kongen  af  sin  Hustru  lader  sig  for  saa  vidt  stemme 

til  Naade,  som  han  skjænker  dem  Livet;  men  han  holder 
dem  fangne,  hvor  de  hverken  kunne  skue  Sol  eller  Maane. 
Aar  og  Dag  gaa  saaledes  hen,  og  Rother  sidder  tre  Dage 
og  Nætter  paa  en  Sten  og  sørger.  Paa  Berthers  Raad 
beslutter  han  Ledingsfærd.  Ved  sin  Ankomst  til  Konstan- 
tinopel søger  han  under  Navnet  Didrik  Kongens  Beskyttelse 
og  tilbyder  ham  sin  Tjeneste;  thi  Rother  har  sat  ham  i 
Akt.  Ved  deres  Pragt  og  Styrke  vække  Didriks  Mænd 
Folkets  Studsen  og  Frygt;  men  i  Beundring  feler  Konge- 
datteren sig  hendragen  til  Rother,  og  hendes  Terne  Herlind 
maa  gaa  for  at  stede  ham  for  hende.  Han  anstiller  sig 
forlegen  og  vantro,  men  lader  dog  skyndsomst  sine  Guld- 
smedde  forfærdige  et  Par  Sølv-  og  et  Par  Guldsko  og  med- 
giver Herlind  af  hvert  Par  en  Sko  til  Prinsessens  Fod. 
Snart  sendes  Ternen  tilbage  for  at  hente  den  anden  Sko 
og  indbyder  atter  Didrik.  Nu  kommer  den  unge  Helt, 
sætter  sig  ved  Jomfruens  Fødder  og  giver  hende  Guldskoene 
paa,  men  spørger  hende  imedens,  hvilke  blandt  hendes 
mange  Friere  hun  vel  finder  mest  Behag  i.  Gjærne, 
svarer  hun,  vil  hun  saaledes  i  Tugt  og  Ære  sidde  ved 
hans  Side;  men  skulde  hun  have  Valget,  tog  hun  den  Helt, 
hvis  Bud  ligge  i  hendes  Faders  Borgkjælder;  hun  vil 
altid  blive  Mø,  naar  hun  ikke  bliver  Rothers  Brud.  Da 
siger  han:  Dine  Fødder  hvile  i  Rothers  Skjød.  Skræmmet 
trækker  hun  Foden  tilbage,  hun  kræver  Borgen  for  hans 
Ord,  og  Sendebuddene  skulle  give  denne.  Af  sin  Fader 
udbeder  Prinsessen  sig  nu  at  turde  klæde  og  bade  Fangerne, 
Kongen  indvilliger  heri,  og  i  ynkelig  Tilstand  stige  de  op 
fra  Fængslet.  Da  de  dernæst  den  følgende  Dag  sidde  vel- 
klædte ved  Taffelet  sniger  Rother  sig  hen  bag  et  Forhæng 
og  synger  en  af  Melodierne  til  sin  Harpe;  ude  af  Glæde 
lytte  Mændene  til,  og  to  af  dem  springe  over  Bordet,  hilse 
og  kysse  den  mægtige  Harpespiller.  Da  indser  den  væne 
Mø,  at  han  virkelig  er  Kong  Rother;  men  denne  samler 
sine    Mænd    om    sig   og   fører  med  List,    men    dog   under 

Moderens  Velsignelser,  dem  og  sin  Brud  til  Skibene  og 
drager  ad  Hjemmet  til. 

Som  vi  se,  ere  alle  disse  Digtninge  beslægtede  i  den 
Maade,  hvorpaa  Troskabspligten  fejres,  og  den  dybe  Inder- 
lighed, der  gaar  igjennem  dem,  viser  os,  at  Troskaben  er 
et  oprindeligt  Karaktertræk  hos  denne  Slægt,  som  heri 
finder  det  hejeste,  frelsende  Element.  I  Forholdet  mellem 
Herren  og  hans  Mænd  er  Vægten  ikke  ensidig  lagt  paa 
sidstnævntes  Pligt  og  Offervillighed,  men  næsten  endnu 
mere  paa  Herrens  tro  Kjærlighed  og  Taknemmelighed  for 
Tjenester,  der  ere  blevne  ham  til  Del,  og  disse  Viser  give 
os  saaledes  det  bedste  Indblik  i,  hvorledes  det  var  muligt, 
at  Verden  ikke  tabte  Sansen  for  Værdighed  og  Højhed  til 
Trods  for  den  kunstlede  Ordning,  der  fra  det  sjette  Aar- 
hundrede  gjennem  Lensvæsenet  begyndte  at  gjøre  sig 
gj  æld  ende. 

I  denne  Fremstilling  af  det  første  Grundlag  til  den 
tyske  episke  Folkedigtning  have  vi  søgt  at  give  den  kortest 
mulige  Sammenstilling  af  det  rent  faktiske  og  have  ikke 
dvælet  ved  den  Maade,  hvorpaa  de  vandrende  Sangere  fore- 
droge disse  Sange.  Om  Beskaffenheden  af  disse  Rapsodier 
faae  vi  det  bedste  Begreb  gjennem  den  berømte  Hildebrands- 
lied  (fra  9de  Aarhundrede),  der  er  bevaret  i  sin  oprindelige 
Form  med  Bogstavrim;  det  er  den  ældste  og  samtidig  den 
yngste  af  de  tyske  Heltesange,  der  i  sin  oprindelige  Affattelse 
har  holdt  sig  hele  Middelalderen  igjennem  paa  Folkets 
Læber.  I  sin  ældste  Form  have  vi  nu  rigtignok  kun  et 
Brudstykke  af  Sangen,  thi  Slutningen  have  vi,  og  det  vel 
endda  temmelig  forvansket,  blot  i  en  yngre  Overarbejdeise 
fra  det  femtende  Aarhundrede;  men  selv  saaledes  er  den 
helt  igjennem  vel  forstaaelig,  og  intet  formaar  at  give  os 
et  saa  talende  Billede  fra  de  tyske  Folkeslags  Vandringstid 
og  deres  Heltes  Liv  som  den  Handling,  der  her  fores  frem 
for  os.  Den  gamle  Hildebrand,  Didriks  Fosterfader  og  tro 
Vaabenfælle,  rider  tilbage  fra  Hunnerne;  i  tredive  Aar  har 

han  ikke  set  sin  Hustru  Uten  og  sin  Søn  Hadubrand,  hvem 
han  forlod  som  Barn.  Undervejs  bliver  han  befejdet  af  eu 
Helt,  og  da  han  spørger  om  hans  Navn,  siger  denne,  at 
han  er  Hadubrand,  en  Søn  af  Hildebrand,  der  sammen  med 
Didrik  flygtede  mod  Øst  for  Otacker  (Odoaker)  og  døde  der. 
Faderen  gjenkj  ender  sin  Son  og  tilbyder  ham  de  Armringe, 
han  har  faaet  af  Etzel:  det  skjænker  jeg  dig  i  Gave;  men 
Hadubrand  afviser  Foræringen  og  holder  hans  Fortælling 
for  Bedrageri:  med  Spydet  skal  man  modtage  Gaver;  hans 
Fader,  har  man  fortalt  ham,  er  omkommen  i  Krig.  >Ve  os, 
naadige  Gud  I«  klager  den  gamle;  tresindstyve  Somre  og 
Vintre  har  han  tumlet  sig  uden  for  Landet,  |stadig  blandt 
Stridsmænd;  for  ingen  Borg  har  Doden  ramt  ham,  og  nu 
maa  hans  kjære  Barn  enten  fælde  ham,  eller  han  selv  bringe 
ham  Fordærvelsen.  Dog,  den  unge  mener,  at  Faderen  kun 
er  en  af  de  fejgeste  Østens  Mænd,  som  blot  vægrer  sig 
ved  Kampen.  Da  tørne  de  sammen  med  Spydene  og  hugge 
Skjoldene  sønder.  Her  bryder  Digtet  af,  men  i  den  senere 
Bearbejdelse  føres  alt  til  en  glad  og  lykkelig  Afslutning. 
I  Tegningens  og  Skildringens  indre  Kraft  og  gribende  Liv 
kunne  kun  faa  Stykker  fra  den  tyske  Middelalders  episke 
Poesi  stilles  jævnsides  med  dette  lille  Fragment;  den  i 
Aarhundrederoes  Løb  stadig  mægtigere  frembrydende  romerske 
Dannelse  har  utvivlsomt  virket  hemmende  paa  Folkets  op* 
rindelig  skai-pe  realistiske  Opfattelse  og  formende  Evne,  en 
Tilbagegang,  som  først  den  nyere  Tid  har  mægtet  at  raade 
Bod  paa  ved  Paavirkning  fra  den  græske  Litteratur,  særlig 
Homer. 

I  Amelungernes  Sagnkreds  have  vi  saaledes  set  Tids- 
alderens Hang  til  at  opfatte  historiske  Begivenheder  og 
Karakterer  som  indprentende  moralske  Lærdomme,  men  dog 
saaledes,  at  det  faktisk  historiske  danner  det  oprindelige 
Underlag  for  Digtningen.  I  Nibelungensaga  se  vi 
derimod  Tidsalderen  vende  sig  til  en  ældgammel  Mythe, 
der  rigtignok  ved  sit  dybe,   mægtige   Indhold  frembød  den 

stærkeste  Opfordring  til  at  opfatte  Tidens  vældige  Begiven- 
heder og  deres  Virkning  under  dens  Belysning. 

Den  inderste  Kjærne  i  dette  Epos  er  Sagnet  om  den 
fra  Guderne  nedstammende  Helt  ;Siegfried  og  Guldskatten, 
Nibelungernes  Skat;  i  den  storste  Jævnhed  og  Tydelighed 
møde  vi  her  den  Grundtanke,  der  drager  sig  gjennem  hele 
den  nordiske  Mythologi.  Den  oprindelige  Naturmythe,  der 
afspejler  Aarets  Kredsløb,  hvorledes  [Solguden  i  Foraars- 
kraften  vækker  |den  i  Vintersøvnen  slumrende  Jord  til  nyt 
Liv,  men  derpaa  selv  synker  ned  i  Døden  (Balder  og  Høder), 
omsættes  i  Digtet  til  en  Skildring  af  menneskelige  Liden- 
skaber. Den  Opfattelse,  at  ingen  Glans,  ingen  Lykke  er 
varig,  at  selv  det  ædleste  og  højeste  maa  fordærves,  den 
samme  Tanke,  der  faar  sit  tragiske  Udtryk  i  Ragnaroks- 
mythen,  finder  sin  konkrete  Form  i  Siegfrieds  Historie. 
Den  ældste  Form,  under  hvilken  Sagaen  fæstnedes,  kan  efter 
Lachmann  vel  omtrent  have  haft  følgende  Affattelse: 

Skatten  [med  Ringen,  der  stedse  holder  denne  i  ufor- 
mindsket Tilstand,  tilhørte  oprindelig  Nibelungerne  (Taage- 
børnene),  Mørkets  Magter,  og  skulde  bringe  enhver  For- 
dærvelse, der  monne  besidde  den;  tre  Guder  røve  imidlertid 
Skatten  fra  de  vogtende  Dværge,  men  maa  selv  atter  give 
den  i  Bøde  for  en  Udaad.  Siegfried,  en  Helt  af  vidunderlig 
Styrke,  af  Vølsungernes  Slægt,  der  førte  sin  Oprindelse  til- 
bage til  Odin,  ægges  af  sin  Fosterfader  Alb  til  at  vinde 
Skatten.  Helten  dræber  Lindormen,  som  vogter  samme,  og 
vinder  den  umaadelige  Skat  med  Ringen;  han  drikker 
Dragens  Blod,  hvilket  gjør  hans  Kraft  endnu  mere  jætte- 
mæssig  og  staalsætter  hans  Legeme  mod  ethvert  Saar,  og 
samtidig  giver  Tryllekappen  ham  Evne  til  at  kunne  paatage 
sig  en  anden  Skikkelse.  Dog  al  den  Herlighed,  der  saaledes 
faldt  i  hans  Lod,  skulde  kun  vende  sig  til  hans  Forbandelse : 
han  var  hjemfalden  til  Trældom  under  Nibelungerne.  Sieg- 
fried var  forlovet  med  den  skjønne  Valkyrie,  Kongedatteren 
Brunhilde;   men  Nibelungernes  Konge  Gundahari  (Gunther) 

begjærer  hende  for  sig  selv,  og  under  Kongens  Skikkelse 
maa  Helten  bejle  for  ham;  han  giver  hende  den  skæbne- 
svangre Ring  og  forbliver  ukjendt.  Siegfried  faar  derimod 
Gunthers  Sester  Kriemhilde  til  Ægte.  Brunhilde  rejser 
senere  overj  for  denne  sin  Svigerinde  Kravet  paa  sin 
Mands  Fortrin  fremfor  Siegfried,  og  Kriemhildes  opblussende 
Stolthed  giver  nu  Stødet  til  Bedrageriets  Opdagelse:  den 
Ring,  Brunhilde  bærer,  hører  til  Nibelungernes  Skat,  og 
ikke  Gunther,  men  Siegfried  har  vundet  hende.  Glødende 
af  Hævn  lader  Brunhilde  nu  Hagen  snigmyrde  Siegfried  og 
dræber  derpaa  sig  selv.  Efter  at  Undergangen  sluttelig  har 
truffet  alle,  som  have  haft  Lod  i  Skatten,  sænkes  denne  af 
sin  oprindelige  Herre  i  Rhinen. 

Naar  vi  nu  i  det  følgende  gjøre  et  Forsøg  paa  i  det 
mindste  i  Grundtrækkene  at  paavise  Udvikliugsgangen  i 
Eposet  og  Indtrykket  af  de  mægtige  Begivenheder,  som  gave 
det  Fremvæxt,  ere  vi  os  det  vovelige  i  dette  Forsøg  fuldt 
bevidste.  Afhandlingerne  om  de  herhen  |hørende  Spørgs- 
maal,  og  deriblandt  Boger  af  anseligt  Omfang,  ere  allerede 
voxede  op  til  et  betydeligt  Bibliothek ;  alle  komme  de  til  et 
forskjelligt  Resultat,  og  jo  mere  usikker  Jordbund  Forfatterne 
staa  paa,  med  desto  mere  saarende  Lidenskab  bekæmpe  de 
hverandre.  I  det  vi  her  slaa  ind  paa  en  selvstændig  Vej, 
vilde  vi  allerede  betragte  det  som  et  lønnende  Resultat,  saa- 
fremt  vore  Læsere  gjennem  vor  Kombination  faa  et  anskue- 
ligt Indtryk  af  Eposets  Karakter  jog  Lødighed  og  finde,  at 
denne  Fremstilling  svarer  til  og  falder  sammen  med 
Digtets  Præg.*) 

Som  vi  alt  have  hørt,  opfattede  de  tyske  Stammer 
ingenlunde  Attilas  Færd    i   tiendtlig  Aand    eller   med  Had; 

*)  De  Læsere,  som  ønske  at  stifte  nøjere  Bekjendtskab  med 
Kj-itiken  over  dette  store  tyske  Nationalepos  og  at  lære  de 
forskjellige  Standpunkter  og  Opfattelser  at  kjende,  henvise 
vi  til  Hermann  Fischer:  „Die  Forschungen  aber  das 
Niebelungenlied  seit  Karl  Lachmann."     Lpz.  1874. 

de  følte  sig  tvært  imod  fortryllede  af  den  mægtige  Erobrer 
paa  lignende  Vis,  som  Tilfældet  var  med  vort  Aarhundrede 
over  for  Napoleon  I.  Omvendt  maatte  imidlertid  hans 
Erobringstog,  der  havde  revet  hele  Folkeslag  med  sig  fra 
deres  gamle  Boliger,  efterlade  et  Minde,  fuldt  af  Rædsel, 
og  naar  den  følgende  Slægt  skuede  tilbage  paa  de  Storme, 
der  i  hine  Tider  havde  raset,  laa  den  Tanke  nær,  at  den 
Svøbe,  der  havde  pisket  Folkene,  var  bleven  sendt  dem  af 
Guddommen  som  Straf  for  svar  Brøde.  Og  vi  kunne  ikke 
undre  os,  naar  Folkets  ethiske  Bevidsthed  i  sin  Søgen  efter 
Ophavsmanden  til  denne  skæbnesvangre  Brøde  blev  staaende 
ved  Burgunderkongens  fremragende  Personlighed. 

Det  første  germaniske  Rige ,  som  dannede  sig  paa 
Ruinerne  af  det  ramlende  vestromerske  Kejserdømme,  var 
netop  Burgundernes.  Under  det  vilde  Virvar  paaStilikos 
Tider  havde  dette  Folk  været  den  vigtigste  Støtte  for  Usur- 
patoren Jovinus'  Magt,  og  Kejser  Honorius  søgte  derfor 
med  Held  igjen  at  drage  dem  over  paa  sit  Parti,  i  det 
han  ligefrem  aftraadte  den,  for  øvrigt  alt  tabte  Provins 
Øvre-Germanien  (409).  Worms  blev  nu  valgt  til  deres 
Kongesæde,  rimeligvis  af  den  gode  Grund,  at  der  her  fra 
fandt  den  letteste  Forbindelse  Sted  med  Stammens  oprinde- 
lige Hjemstavn  i  det  nuværende  Bayern.  Dette  Burgunder- 
rige  ved  Rhinen  var  der  imidlertid,  som  vi  strax  ville  faa 
at  se,  forbeholdt  et  tragisk  og  snarligt  Endeligt. 

I  mere  end  tvende  Aartier  holdt  det  fredelige  Forhold 
sig  mellem  Burgunderne  og  Kejserhoffet,  da  Forholdet 
pludselig  skiftede  Karakter,  i  det  Kong  Gundikar  i  Midten 
af  Trediverne  begyndte  at  foretage  Erobringstog  mod  Bel- 
gien. Romerrigets  Skæbne  laa  den  Gang  i  den  mægtige 
Rigsforstander  Aétius's  Haand;  han  havde  i  sine  tidligere 
Aar  maatte  søge  Tilflugt  hos  Hunnerfyrsten  Rugilas  og 
havde  her  knyttet  saa  intime  og  fortrolige  Forbindelser,  at 
han  paa  den  kløgtigste  Maade  kunde  benytte  dette  Folk  til 
at  fæstne  sin  Magt.     Ved  denne  Tid  havde  Hunnerne  deres 

Hovedsæde  i  Ungarn,  men  havde  dog  allerede  bemægtiget 
sig  Bøhmen  og  Måhren,  og  nu  paakaldte  Aétius  disse  sine  For- 
bundsfællers Hjælp  mod  Burgunderne,  deres  nærmeste  Na- 
boer. Denne  forenede  Magt  blev  skæbnesvanger  for  den 
tyske  Stamme;  den  burgundiske  Hær  led  et  frygteligt 
Nederlag  (437),  Kong  Guudikar  selv  mistede  Livet,  og  kun 
en  ringe  Rest  af  hans  Folk  reddede  sig  over  Vogeserne 
nedad  mod  Jura,  hvor  de  senere  skulde  komme  til  at  stifte 
et  nyt  Burgunderrige. 

Gundikar  havde  saaledes  været  den  første  germaniske 
Konge,  som  havde  grundlagt  et  uafhængigt  Rige  inden  for 
de  vestromerske  Provinser.  Medens  Hunnerne  traadte  i 
Baggrunden,  syntes  germaniske  og  gothiske  Stammer  at 
være  kaldede  til  at  begrunde  Nydannelser  overalt  paa  det 
synkende  Romerriges  Grund.  Aartier  igjennem  havde 
Gundikar  levet  i  Hæder  og  Lykke,  til  hans  mere  og  mere 
om  sig  gribende  Ærgjerrighed  endelig  manede  mægtigere 
Fjender  frem  imod  ham.  Og  da  var  detAttila,  som  røvede 
ham  Trone  og  Liv*).  Gundikar  kom  paa  denne  Maade  til 
at  fremtræde  som  den  Mand,  der  først  havde  lokket  Hunner- 
kongen  frem  paa  hans  Sejrsbane  mod  det  Qæme  Vest.  Vi 
tør  saaledes  antage,  at  Folkefantasien  allerede  længst  havde 
sat  hans  Person  i  Forbindelse  med  den  Ulykke  baadende 
Nibelungenkonge,  —  ogsaa  i  det  længere  neden  for  om- 
handlede Digt  »Waltharius«  er  han  opfattet  som  det  onde 
Princip  —  da  det  tilintetgjørende  Slag  ramte  ogsaa  det  ny 
Burgunderrige,  og  denne  Gang  fremtraadte  Hævnen  som 
en  Kvindes  længe  udpønsede  Hævn  over  tunge  Hjærtens 
Lidelser. 

Vi  hørte  oven  for,  at  Resten  af  Gundikars  Folk  efter 
hans   Fald    trak    sig    tilbage    over   Vogeserne    mod   Jura- 


•)  At  Attila  ikke  personlig  havde  ført  den  sejrende  Hær,  er  en 
let  afviselig  Indvending;  han  var  i  Verdens  Øjne  Repræsen- 
tanten tor  Hunnernes  Magt. 

bjærgene,  hvor  Bungunderne  til  Løn  for  den  Hjælp,  de  havde 
ydet  Romerne  til  at  bekæmpe  Attila  i  Jætteslaget  paa  de 
katalauniske  Marker,  fik  indrømmet  et  betydeligt  Omraade 
til  Eje.  Det  ny  Kongehuses  Sæde  blev  Genf,  hvor  fra  det 
snart,  med  klog  Benyttelse  af  Forholdene  ved  det  romerske 
Riges  Opløsning,  vidste  at  brede  sit  Herredømme  over  hele 
Rhonedalen  lige  til  Cevennerne  og  Middelhavet. 

Den  Gang  Frankerkongen  Chlodvig  1.  endnu  var  Hed- 
ning, havde  han  ægtet  den  kristne  burgundiske  Prinsesse 
Chrodichilde,  hvis  Fader  (Chilperik  II.),  Moder  og  Broder 
vare  blevne  myrdede  af  hendes  Onkel  Gundobald.  Strax 
ved  sin  Bortrejse  fra  Hjemmet  æggede  hun  allerede  sin 
Brudgoms  Mænd  til  Fjendtligheder  mod  Morderen,  og  senere 
i  sin  høje  Alder,  da  Onkelens  Søn  Sigmund  lod  sin  Søn 
Sigarik  myrde,  æggede  hun  sine  Sønner  til  Krig  mod  Bur- 
gunderne, en  Kamp,  der  efter  forskjellige  Mellemspil  endte 
med  deres  Riges  Undergang  og  Deling  mellem  Chrodichildes 
sejrrige  Sønner,  Dette  Æmne,  denne  rædselsfulde  Familie- 
tragedie, som  fyldte  Aarhundredets  Historie,  og  den  ram- 
mende Gjengjældelse  maatte  i  højeste  Grad  fængsle  Inter- 
essen hos  alle  bedre  Aander,  som  endnu  havde  nogen  Følelse 
for  en  moralsk  Verdensorden.  Dog  ogsaa  den  mægtig 
fremadstræbende  frankiske  Kongeslægt  krævede  sin  Ret  i 
Sagaen;  dens  Sejr  over  Burgund  maatte  respekteres.  Til- 
intetgjørelsesværket  var  imidlertid  alt  tilfaldet  Attila,  og 
Frankernes  Kongehus  kunde  saaledes  som  en  Slags  Skades- 
løsholdelse kun  opnaa  Sejrspalmen  for  ren  Heltestorhed. 
Hvorledes  skulde  Digterne  nu  kunne  unddrage  sig  de  histo- 
riske Paavirkninger,  naar  de  for  deres  Øjne  saae  Begiven- 
heder udvikle  sig,  som  lige  indtil  selve  de  handlende 
Personers  Navne  paa  det  mest  levende  tilbagekaldte  Mindet 
om  den  mythiske  Siegfried  og  hans  Skæbne;  vi  sigte  til  de 
skrækkelige  Begivenheder  i  Merovingernes  Familie,  Dron- 
ningerne Brunhildes  og  Fredegundes  Skjændselsgjerninger 
og   Mordet   paa    Kong    Sigbert   af   Austrasien,    hvem    den 

samtidige  Digter  Venantius  Fortunatus  paa  Grund  af  hans 
Dyder  og  Heltedaad  sammenligner  med  Achilles. 

Under  kraftig  Paavirkning  af  alle  de  her  antydede 
Faktorer  og  Motiver  blev  nu  denne  Prankerkonges  Person- 
lighed sammensmeltet  med  Velsungen  Siegfried  paa  lignende 
Vis,  som  dette  var  sket  med  Kong  Gundikar  og  Fyrsten  af 
Taageriget,  hvad  naturligvis  atter  betingede  et  fuldstændig 
forandret  Forhold  mellem  de  paagjældende  indbyrdes.  Den 
dybe,  alvorlige  Folelse,  den  store  Lære  om  Brudens  Virk- 
ning, der  fandt  sit  Udtryk  i  Forestillingen  om  Guldskatten, 
førte  saaledes  de  digterisk  skabende  Begavelser  bort  fra  det 
enkelte  individuelle  Omraade  og  ind  paa  det  verdens- 
historiske, og  den  gamle  Mythes  Traade  spandtes  nu  ud 
til  en  ny  Væv.  Nibelungenlandet  lokaliseredes  paa  frankisk 
Grund,  og  Siegfried  blev  Herre  over  samme  og  Skatten; 
men  fra  den  Stund.  Skatten  kom  i  Burgundernes  Værge, 
gaar  ogsaa  Xibelungenavnet  over  paa  dem,  og  Burgunder- 
kongerne  finde  deres  Undergang,  fordi,  som  det  udtrykkelig 
hedder  i  Sangen,  de  eje  Skatten  og  ikke  ville  røbe  den. 

Under  denne  Stoffets  Forvandling  maatte  den  mythiske 
Brunhilde  selvfølgelig  træde  mere  i  Skyggen  og  Siegfrieds 
Hustru  Kriemhilde  blive  den  Personlighed,  der  hovedsagelig 
bestemmer  Handlingens  Gang.  For  hendes  Ægteskab  med 
Attila  laa  allerede  den  Omstændighed  nær,  at  han  havde 
haft  en  Ildiko  (Deminutivsform  af  Hilde)  til  Viv,  og  dette 
Ægteskab  maatte  saa  meget  mere  være  i  alles  Mund,  som 
Attila  var  død  af  Slag,  umiddelbart  efter  dette  Bryllup. 
Naar  denne  ny  Tendens  først  engang  havde  -slaaet  Rod  i 
Sangens  Verden,  ferte  dens  videre  Indhold,  der  jo  omfattede 
hele  Verdensordenen,  af  sig  selv  de  digteriske  Kræfter  til 
en  Bestræbelse  efter  at  lylde  Billedet  i  dets  store  Kamme 
med  en  behørig  Rigdom  af  Figurer,  for  at  kunne  forme 
alle  de  Tanker  og  Lidenskaber,  der  bevægede  Folkets  Liv, 
i  levende  Anskuelighed,  hvorhos  dette  Maal  krævede,  at 
Handlingen   ganske    skulde    udvikle    sig    af   Karaktererne; 

dette  Grundprincip  i  den  germaniske  Poesi  findes  da  ogsaa 
til  Fuldendthed  udviklet  i  dette  mægtige  Epos. 

Ligesom  den  homeriske  Digtning  afspejler  os  Grækernes 
Verdensanskuelse,   saaledes    er    det    samme   og   i   lignende 
Omfang  og  Dybde  Tilfældet  med  Nibelungenlied ;  i  mesterlig 
udarbejdede  Individualiteter  finde  vi  her  Skildringer  af  den 
nationale  Opfattelse  og   Følelse,    af  de    gamle  Germaneres 
Livssyn  paa,  hvad  der  udgjør  Tilværelsens  Lykke  og  Glans 
og  giver  samme  sit  Værd,  hvad  der  fører  Mennesket  til  det 
ædle  og  høje.    Kjærligheden  i  sin  kyske  Renhed  og  Salighed 
er  paa  herlig  Vis  skildret  i  Siegfried   og  Kriemhilde,   og  i 
Siegfrieds  og  Brunhildes  Kamp  møde  vi  dernæst  i  sin  æld- 
gamle   Form    den    germaniske    Anskuelse    af   det   Forhold 
mellem  Mand  og  Kvinde,  hvorpaa  Ægteskabet  skulde  grundes; 
Troskab    af  den   mest   forskjellige   Art   og  Fremtrædelses- 
form finder  i  Hagen,  Riidiger  og  Didrik  af  Bern   sin   mest 
farverige  Skildring;   Ærekjærhed,  Dristighed,  dødsforagtende 
Tapperhed    ere   Egenskaber   hos    dem   alle;    kun  Hunneren 
kjender  til  Frygt.     Dog  hvor  herlig  og  livlig   det  skjønne 
og  høje  i  Livet  end  betones:    alt  er   dog  bestemt   til  For- 
dærvelse, og  det  er  netop   den  i  sin  Oprindelse  mest  ædle 
Lidenskab,  som  fostrer  den  tiliutetgjørende  Skæbne  for  alle, 
skyldige  og  uskyldi;>e.     Gjennem  hele  Digtet  gaar  Anelsen 
og  Varslerne  om   et   rædselsfuldt  Endeligt;   dets  Slutning, 
saa  mange  Tusenders  Død  i  den  overvældende  Kamp,  er  i 
Virkeligheden  det  frygteligste,  Poesien  overhovedet  kan  op- 
vise, og  i  denne  Opfattelse  og  Skildring  have  vi  utvivlsomt 
først  og  fremmest  et  Arbejde  fra  den  hedenske  Tid  for  os; 
Digtningen  maa  i  sine  Grundtræk  allerede  have  fæstnet  sig 
ved  det  ottende  Aarhundrede,  siden   allerede  Eddasangene, 
som  Uhland  alt  gjer  opmærksom  paa,  have  den  hele  tragiske 
Sammenhæng,  der  udgjør  Digtningens  Enhed,  om  end  under 
andre  Motiver   og  med    andre   Opfattelser  af  Karaktererne. 
Skjønt  Digtningens  Kjærne  saaledes  utvivlsomt  endnu  ligger 
i   det   uddøende  Hedenskabs  Tider,    viser   dog   den   Maade, 

hvorpaa  deu  videre  uddannedes  i  de  følgende  Aarhundreder, 
hvor  dybt  den  Opfattelse,  hvorpaa  Digtningen  beror,  havde 
sin  Rod  i  den  oprindelige  Folkenatur;  noget  specifik  kriste- 
ligt rummer  Eposet  ikke;  hvad  der  spiller  ind  paa  dette 
Omraade,  er  ydre  Paahæng. 

Der  er  kun  blevet  yderst  svage  Spor  tilbage,  hvorefter 
man  kan  slutte,  hvorledes  og  i  hvilke  Tidsperioder  den 
yderligere  Udarbejdelse  er  gaaet  for  sig;  vi  ter  imidlertid 
antage,  at  begavede  Sangere  have  gjort  gjentagne  Forsøg 
paa  at  samle  de  utvivlsomt  meget  talrige  og  i  Aifattelses- 
maaden  meget  varierende  Enkeltsange.  I  Følge  et  Sted  i 
»Klagen« ,  et  ved  Slutningen  af  det  tolvte  Aarhundrede 
affattet,  afsluttende  Tillæg  til  Nibelungenlied,  blev  Sagaen 
nedskreven  paa  Latin  i  det  tiende  Aarhundredes  anden  Halv- 
del paa  Anmodning  af  Biskop  Pilgrim  af  Passau  (971 — 91) 
og  af  dennes  Skriver  Konrad,  »siden  denne  Fortælling  er 
digtet  saa  ofte  i  tysk  Tunge,  at  gammel  og  ung  kjender 
den«.  Angaaende  det  Spørgsmaal,  hvorledes  Eposet  fik  den 
Form,  hvori  vi  nu  besidde  det,  opstille  de  yngre  som  de 
ældre  Forskere  de  mest  forskjellige  Opfattelser.  Frants 
Pfeiffer  og  Karl  Bartsch  finde  den  egentlige  Samler  i  den 
østerrigske  Ridder  af  Kiirenberc,  i  hvis  faa  øvrige  Digtninge 
(fra  den  første  Halvdel  af  det  tolvte  Aarhundrede)  vi  første 
Gang  støde  paa  Nibelungenstrofen.  Gjennem  en  Prøvelse 
af  Haandskrifterne,  særlig  med  Hensyn  til  Rimet  og  Me- 
triken,  naar  Bartsch  dernæst  i  sine  »Untersuchungen  uber 
das  Nibelungenlied«  (Wien  1865)  til  det  Slutningsresultat  at 
opstille  endnu  tvende  Bearbejdelser  af  denne  Original,  som 
han  sætter  til  Aar  1 140,  og  disse  Bearbejdelser  vilde  da 
være  at  henføre,  henholdsvis  til  1170— 11 80  og  1190— 1200. 
I  sin  »Einleitung  in  das  Nibelungenlied«,  siden  Lachmanns 
Tid  det  mest  omfattende  Arbejde  over  dette  Æmne,  kaster 
den  nyeste  Kritiker,  Richard  von  Muth,  dog  hele  denne 
Opfattelse  over  Bord  og  kommer  til  det  Resultat,  at  Eposet 
er  fremgaaet  af  en  Samling  enkelte,  mod  Slutningen  af  det 

tolvte  A århundrede  i  Østerrige  sungne  og  for  største  Delen 
ogsaa  sammesteds  forenede  Viser,  og  at  det  har  faaet  sin 
endelige  Redaktion  i  det  første  Decenninm  af  det  trettende 
Aarhundrede. 

Af  den  Sagnkreds,  der  har  spundet  sig  om  Kong 
Gunthar,  have  vi  endnu  et  Digt:  »Walther  von  Aqui- 
tanien«  tilbage,  men  desto  værre  kun  i  en  latinsk  Over- 
førelse paa  Hexametre,  hvori  flere  Munke  fra  St.  Gallen 
have  Lod,  som  første  Forfatter  en  Ekkehard  I.  (f  973)  og 
derpaa,  som  det  synes,  en  Overarbejdeise  af  en  Geraldus 
(1991)  og  enEkkehardlV.  (t  1060);  hvis  den  tyske  Original 
var  kommen  til  os,  vilde  vi  her  ved  Siden  af  »Hildebrands- 
lied«  have  haft  den  ældste,  i  sin  oprindelige  Affattelse, 
bevarede  Digtning  og  samtidig  have  ført  det  mest  umiddel- 
bare Bevis  for,  at  det  tyske  Epos  fra  den  ;hedenske  Tid, 
som  alt  bemærket,  langt  overgik  det  kristelige  i  Henseende 
til  sanselig  realistisk  Kraft. 

Indholdet  af  Digtet  danner  Fortællingen  om  Konge- 
sønnen Walthers  Flugt  fra  sit  Fangenskab  som  Gissel  hos 
Etzel;  han  undflyr  med  sin  Ongdomselskede  Hildguud  og 
rige  Skatte,  men  angribes  undervejs  af  Gunther,  Kongen 
over  Franker-Nibelungerne  og  en  Type  paa  Havesyge  og 
egenkjærligt  Overmod,  og  maa  i  det  huleagtige  Wasgen- 
stein  (Framont  i  Vogeserne)  forsvare  sin  Brud  og  sine 
Skatte  mod  Kongen  og  tolv  af  hans  Wormser-Helte,  der- 
iblandt Hagen.  Over  hvert  Træk  i  ^Karaktertegningen, 
Situationerne  og  Stemningerne  hviler  jden  Uieroiske  Tids 
mest  ægte  Præg;  dette  Mesterskab  i  Karakteristik  og  Frem- 
stilling minder  umiddelbart  om  Illaden,  og  kun  'det  rent 
ydre  Klædemon  tilhører,  hvad  allerede  de  faa  kristne  Paa- 
hæng godtgjøre,  de  forskjellige  Oversættere.  Alt  i  Hand- 
lingen saa  vel  som  i  Udførelsen  af  Billederne  ligner  Homers 
Maner;  Enkeltkampene  paa  den  smalle  Sti  foran  Hulen  — 
Digtningens  væsentligste  Part  —  ere  skildrede  med  største 
Liv    og  beundringsværdig  Afvexling.     Ganske  ejendommelig 

Og  unægtelig  med  stor  Virkning  faar  Digtningen  sin  særlige 
Kolorit  ved  den  Strængbed,  hvormed  Heltene  skildres  som 
staalsatte  mod  hvert  Indtryk  af  Smerte  og  Rædsel;  deres 
Ufølsomhed  stiger  endog  til  vildt  Humor.  Alle  de  berørte 
Enkeltheder  koncentrere  sig  imod  Slutningen,  hvor  alt  de 
elleve  Helte  have  fundet  Døden  for  Walthers  Haaiid,  og 
Gunther  nu  stormer  frem  mod  den  udmattede  Kæmpe  i 
Forening  med  Hagen,  som  hidtil  har  holdt  sig  borte  fra 
Kampen  og  betragtet  samme  fra  en  Høj,  da  han  tidligere 
som  Gissel  hos  Etzel  har  staaet  i  Venskabsforhold  til  Wal- 
ther, men  nu  dog  giver  efter  for  Kongens  Bønner,  Gunther 
synker  ned  med  lemlæstet  Ben,  det  Hug,  som  skal  fælde 
ham,  falder  imidlertid  paa  Hagen,  saa  at  Sværdet  splintres, 
og  dette  Moment  drager  sidstnævnte  sig  til  Nytte  og  af- 
hugger Walthers  hejre  Haand;  men  da  river  denne  med 
sin  venstie  Haanil  sit  Halvsværd  fra  Siden  og  udstøder 
Hagens  hwjre  Øje,  Hildegund  kommer  for  at  forbinde 
Saarene,  Walther  byder  hende  at  blande  Vin,  og  i  stolt 
Følelse  af  deres  Kraft  og  Værd  begynde  nu  han  og  Hagen 
at  spøge  med  deres  Lemlæstelser,  hvorunder  deres  tidligere 
Venskabspagt  fornyes;  paa  Gunther  og  hans  Holdning 
falder  derimod  kun  Skygge.  Paa  hvert  Punkt  afrundes 
Digtet  til  et  kunstnerisk  afsluttet  Hele,  et  prægtigt  Billede 
fra  en  med  sig  selv  harmonisk,  kampglad  Tid. 

Vi  skulle  ikke  her  dvæle  ved  det  andet  store  tyske 
Epos,  »Gudrun«,  som  stammer  fra  Vesterhavs-Sagnkredsen, 
da  Kjærnen  i  Digtningen  utvivlsomt  tilhører  den  senere 
Normannatid,  skjønt  gammelhedenske  Elementer  dog  paa- 
viselig  ogsaa  spille  en  Rolle  med.  I  fuldstændig  Mod- 
sætning til  Nibelunuenlied  —  man  har  derfor  ofte  og  med 
rette  sammenstillet  Forholdet  mellem  dette  Epos  og  Gudrun 
med  det  tilsvarende  mellem  Illaden  og  Odysseen  —  ere 
Samnaenknytniugspunkterne  med  Hedenskabet  her  aldeles 
uvæsentlige,    og  det  kan  derfor  kun  betragtes   som  et  stort 

Misgreb,  naar  man  ogsaa  har  villet  tillægge  dette  Epos  et 
mythisk  og  historisk  Grundlag.  Man  kan  fuldt  vel  beundre 
den  ethiske  Lødighed  i  denne  Kjærligheds-Troskabens  Høj- 
sang; man  kan  heri  finde  Digtet  i  fuldeste  Samklang  med 
Folkeaanden;  men  de  enkelte  Deles  Sammenføjning  bærer 
dog  gjennemgaaende  Kunsteposets  deciderede  Præg,  og  det 
er  næppe  tvivlsomt,  at  »Gudrun«  hidrører  fra  en  enkelt 
Digters  Haand  og  er  affattet  efter  »Nibelungenlieds«  Af- 
slutning. 


KulturMstoriske  Smaating. 


1.  Lidt  om  Kartoffelplanten  (Solanum  tuberosum).  *) 
Det  er  tilstrækkelig  godtgjort,  at  KartofiFelavlen  exislerede 
paa  de  amerikanske  Opdagelsers  Tider,  særlig  i  de  tempe- 
rerede Regioner,  som  strække  sig  fra  Chile  til  Co- 
lumbias  forenede  Stater,  og  i  en  Hojde,  der  varierede  efter 
Breddegraden.  Saa  meget  fremgaar  af  alle  de  forste 
rejsendes  Beretninger,  af  hvilke  jeg  kun  fremhæver  Acosta 
for  Perus  og  Peter  Cieca  (til  hvem  De  l'Ecluse  refererer  sig) 
for  Quitos  Vedkommende. 

I  alle  tempererede  Egne  i  Sydamerikas  østlige  Distrikter, 
t.  Ex.  i  Guayanas  eller  Brasiliens  Bjærgegne,  var  Kartoffelen 
ukjendt  for  de  indfødte;  den  ægte  Kartoffel  dyrkes  ganske 
vist  for  Tiden  i  sidstnævnte  Land,  men  dens  Kultm*  er  her 
endnu  saa  ny,  at  den  kaldes  den  engelske  Batat.  Efter 
Humboldt  var  den  ukjendt  i  Mejico,  en  Omstændighed,  som 
stadfæstes  ved  senere  Forfatteres  Tavshed,  men  rigtignok 
ogsaa  til  en  vis  Grad  modsiges  af  en  anden  historisk 
Angivelse. 

Det  fortælles  nemlig,  at  Walter  Raleigh,  eller  rettere 
hans  Fælle  paa  flere  Kejser,  Thomas  Herriott,  i  Aaret  1585 
eller  86    bragte    Kartoffelknolde   fra  Virginien  —  paa    hin 

Tid  skjelnede  man  endnu  ikke  mellena  denne  Stat  og  de 
tvende  Caroliua'er  —  til  Irland;  hist  ovre  kaldte  noan  dem 
Openawk.  Efter  Herriotts  Beskrivelse,  som  gjengives  hos 
Sir  Joseph  Banks,  kan  der  ikke  herske  Tvivl  om,  at  det 
var  Katoffelen  og  ikke  Bataten,  hvormed  den  paa  hin  Tid 
af  og  til  forvexledes,  og  desuden  fortæller  Gérard,  at  han 
fra  Virginien  fik  den  Kartoffel,  han  1597  dyrkede  i  sin 
Have,  og  hvoraf  han  leverer  en  Afbildning,  som  i  ét  og 
alt  falder  sammen  med  Solanum  tuberosum;  han  var  saa 
stolt  heraf,  at  hans  Portræt  i  Begyndelsen  af  Bogen  frem- 
stiller ham  med  en  blomstrende  Gren  af  denne  Plante  i 
Haanden. 

Hvorledes  var  det  nu  muligt,  at  denne  Planteart  var 
bekjendt  i  Virginien  eller  Carolina  paa  Raleighs  Tid  (1585), 
da  de  gamle  Mejicanere  endnu  ikke  kjendte  den,  og  dens 
Kultur  paa  ingen  Maade  havde  bredt  sig  hos  de  indfødte 
nord  for  Mejico?  Dr.  Roulin,  som  med  stor  Opmærksomhed 
har  gjennemforsket  de  om  Nordamerika  offentliggjorte 
Værker,  har  allerede  tidligere  bekræftet  min  Antagelse,  at 
man  ikke  i  de  forenede  Stater  har  fundet  noget  Spor  til 
Kartoffelen  før  Evropæernes  Ankomst.  Dr.  Asa  Gray  for- 
talte mig  det  samme  og  tilføjede,  at  Harris,  en  af  de 
Mænd,  som  var  bedst  bevandret  i  de  nordamerikanske 
Folkestammers  Sprog  og  Skikke,  var  af  samme  Mening.  I 
nyere  Arbejder  har  jeg  heller  ikke  fundet  noget,  som  mod- 
siger dette,  og  man  maa  ikke  forglemme,  at  en  saa  let 
dyrkelig  Plante  vilde  have  spredt  sig  vidt  og  bredt  med  de 
omflakkende  Stammer,  saafremt  de  blot  [havde  haft  den. 
Det  sandsynligste  forekommer  mig  at  være,  at  Virginiens 
Beboere  —  maaske  ogsaa  de  engelske  Kolonister  —  have 
modtaget  Knoldene  af  spanske  eller  andre  rejsende,  som  i 
de  90  Aar,  der  vare  forløbne  siden  Amerikas  Opdagelse, 
havde  givet  sig  af  med  Handelen  eller  vare  gaaede  paa 
Æ ventyr.  Det  ligger  nær  for  Haanden,  at  fra  Perus  og 
Chiles  Erobring  1585  til  1585  at  regne  have  mange  Skibe 

kunnet  medføre  Kartoffelknolde  som  Proviant,  og  at  W. 
Ealeigh,  der  som  Fribytter  bekrigede  Spanierne,  eller  en 
anden  Sømand  har  plyndret  et  Skib,  som  havde  et  sligt 
Forraad.  Dette  synes  saa  meget  mindre  usandsynligt,  som 
Spaniere  havde  bragt  Planten  til  Evropa  allerede  før  1585. 
Sir  Joseph  Banks  og  Dunal  have  med  rette  q-anske 
særlig  betonet  denne  Kjendsgjerning,  Plantens  første  Ind- 
førelse af  Spanierne,  da  man  i  mange  Tider  ene  talte  om 
Walter  Raleigh,  der  blot  var  den  anden  i  Rækken,  eller 
vel  endog  om  andre  Engelskmænd,  som  medbragte  ikke 
Kartoffelen,  men  den  med  samme  mer  eller  mindre  hyppig 
forvexlede  Batat.  En  ældre  berømt  Botaniker,  de  l'Ecluse, 
har  refereret  alle  herhen  hørende  Fakta  paa  en  mærkværdig 
nøjagtig  Maade.  Han  offentliggjorde  den  første  gode  Be- 
skrivelse af  Kartoffelen  under  Navnet  Papas  Peruanorum 
og  tilføjer  en  korrekt  Afbildning.  I  Følge  ham  har  Planten 
kun  forandret  sig  meget  lidt  gjennem  en  næsten  trehundred- 
aarig  Kultur;  den  havde  fra  før?te  Færd  indtil  50  Knolde 
af  ulige  Størrelse,  af  en  Længde  paa  1 — 2  Tommer,  af 
uregelmæssig,  ægformigt  Udseende  og  rødlig  Farve,  og  de 
modnedes  i  November  (i  V/ien).  Udvendig  havde  den,  med 
fine  grønne  Længdestriber  forsynede  Blomst  et  rosa  Skjær, 
indadtil  derimod  var  den  blegrød,  hvad  man  ogsaa  nu  til 
Dags  træffer  hyppig.  Man  har  utvivlsomt  fremelsket  talrige 
Varieteter,  men  Urformen  er  ikke  gaaet  tabt;  de  l'Ecluse 
sammenligner  dog  Blomstens  [Lugt  med  Lindeblomstens, 
den  eneste  Afvigelse  fra  vore  nuværende  Planter.  De  af 
ham  udsaaede  Frø  leverede  en  Varietet  med  hvide  Blomster, 
som  vi  for  Tiden  ogsaa  -af  og  til  træffe  paa. 

De  af  de  l'Ecluse  beskrevne  Planter  havde  han  faaet 
tilsendt  1588  af  Philippe  de  Sivry,  Herre  til  "Waldheim  og 
Guvernør  i  Mons,  og  denne  havde  igjen  modtaget  dem 
af  en  eller  anden  Herre  }i  den  pavelige  Legats  Følge.  De 
l'Ecluse  tilføjer,  at  man  i  Italien  havde  faaet  denne  Art  fra 
Spanien  eller  Amerika,  og  han  undrer  sig  over,  at  de  lærde 

ved  Universitetet  i  Padua  først  ble  ve  bekj  endte  med  denne 
Plante  gjennem  de  Knolde,  han  sendte  dem  fra  Tyskland, 
da  denne  Plante  dog  alt  var  saa  almindelig  i  Italien,  at 
man  benyttede  den  som  Roer  til  Spise  eller  ogsaa  fodrede 
Svinene  med  dem.  Targioni  har  ikke  kunnet  opdrive  noget 
Bevis  paa,  at  Planten  mod  Slutningen  af  det  16de  Aar- 
hundrede  virkelig  er  bleven  dyrket  saa  almindelig  i  Italien, 
som  de  l'Ecluse  havde  hørt  berette;  men  han  citerer  dog 
en  Pater  Magazzini  fra  Valombrosa,  hvis  Værk,  der  blev 
udgivet  1623  efter  Forfatterens  Død,  omtaler  Arten  som 
en  alt  tidligere,  uden  Angivelse  af  Datum,  af  Franciskaner- 
munke fra  Spanien  eller  Portugal  medført.  Helt  bortset 
fra  Angivelserne  hos  de  l'Ecluse  og  Agronomen  i  Valombrosa 
om  Indførelsen  fra  Spanien,  er  det  ingenlunde  sandsynligt, 
at  Italienerne   have  haft  Forbindelser  med  Raleighs  Fæller. 

Ingen  kan  nære  Tvivl  om,  at  Kartoflen  stammer  fra 
Amerika;  for  imidlertid  nøjagtig  at  kunne  vide,  fra  hvilken 
Egn  paa  dette  uhyre  Kontinent,  maa  man  søge  at  skaffe 
sig  Underretning,  om  Planten  hist  forekommer  i  vild  Til- 
stand, og  i  bekræftende  Fald,  i  hvilke  Egne. 

For  at  naa  en  korrekt  Besvarelse  af  dette  Spørgsmaal 
maa  først  og  fremmest  tvende  Aarsager  til  Fejltagelse 
fjærnes:  den  ene,  at  man  har  forvexlet  Kartoffelen  med 
beslægtede  Arter  af  Natskyggeslægten;  den  anden,  at  rejsende 
have  kunnet  tage  fejl  angaaende  Plantens  vildtvoxeude 
Egenskaber. 

De  beslægtede  Arter  ere:  Solanum  Commersonii, 
S.  Magi  i  a,  en  Art  fra  Chile,  S.  immite  fra  Peru  og  S. 
verrucosum,  der  voxer  i  Mejico.  Disse  Natskyggearter 
have  mindre  Knolde  end  den  ægte  Kartoffel  og  adskille 
sig  derhos  ved  andre  Kjendemærker,  der  findes  angivne  i 
botaniske  Specialværker.  Fra  et  theoretisk  Standpunkt  kan 
man  maaske  nok  antage,  at  alle  disse  og  flere  andre  i 
Amerika  voxende  Former  udlede  deres  Herkomst  fra  en  og 
samme  Urform ;  men  de  optræde  i  vor  geologiske  Periode  med 

saadanne  Forskjelligheder,  at  en  Adskillelse  i  særlige  species 
synes  berettiget,  og  der  er  ikke  blevet  anstillet  Foi-søg,  som 
kunde  levere  Beviset  for,  at  man  ved  Befrugtninger  af  den 
ene  Art  med  den  anden  vilde  opnaa  Produkter,  hvis  Frø  (og 
ikke  Knoldene)  kunne  forplante  Stammen.  Vi  ville  derfor 
lade  disse  mer  eller  mindre  tvivlsomme  Sporgsmaal  om 
Arten  ligge,  men  derimod  soge  at  udfinde  om  den  sædvan- 
lige Form  af  Kartoffelen,  S.  tuber  o  sum,  er  bleven  funden 
vild,  og  derhos  kun  bemærke,  at  den  hyppige  Forekomst  af 
knoldebærende  Natskygger  i  Amerika,  hvor  de  voxe  i  de 
tempererede  Egne  af  Chile  eller  Buenos-Ayres  lige  til  Mejico, 
bekræfter  Kjendsgjerningen  om  den  amerikanske  Herkomst; 
en  Formodning  om  dens  oprindelige  Hjemstavn,  beroende 
paa  en  sterre  Sandsynlighed,  kj endes  i  hvert  Fald  ikke. 

En  anden  Aarsag  til  Fejltagelse  bliver  paa  en  meget 
træffende  Maade  drøftet  af  Botanikeren  Weddell,  som  med 
saa  stor  Iver  har  gjennemstrejfet  Bolivia  og  de  tilgrænsende 
Lande.  »Naar  man  betænker.«  siger  han,  »at  Indianerne 
anlægge  d^res  smaa  Plantninger  i  de  tørre  Cordillerer  ofte 
paa  Steder,  som  Størsteparten  af  vore  evropæiske  Land- 
brugere vilde  kalde  for  næsten  utilgængelige,  vil  man  ogsaa 
kunne  forstaa,  at  en  rejsende,  som  tilfældigvis  stoder  paa 
en  slig,  alt  for  længst  opgiven  Plantning  og  her  træffer 
en  tilfældigvis  tiloversbleven  Plante  af  Solanum  tuberosum. 
nu  indsamler  denne  i  den  Overtydning,  at  den  her  er 
virkelig  vildtvoxende;  men  hvor  er  Beviset  at  opdrive 
herfor?« 

Vi  skulle  nu  betragte  selve  Kjendsgjerningerne  lidt 
nærmere,  og  der  findes  mange,  som  angive  en  vildtvoxende 
Tilstand  i  Chile. 

I  Aaret  1822  fik  Londoner-Havedyrkningsselskab  til- 
stillet Kartoffelknolde  af  den  engelske  Konsul  Alex.  Cald- 
clengh,  som  han  havde  »indsamlet  i  Kløfterne  omkring 
Valparaiso«,  og  han  tilføjer,  at  disse  Knolde  ere  smaa,  vise 
snart  en  rød,  snart  en  gullig  Farve  og  have  en  noget  bitter 

Smag.  »Jeg  tror«,  tilføjer  han,  »at  denne  Plante  fore- 
kommer paa  vide  Strækninger  i  Kystdistrikterne;  thi  den 
findes  i  det  sydlige  Chile,  hvor  de  indfødte  kalde  den 
Maglia.«  Her  er  sandsynligvis  dog  Tale  om  en  Forvexling 
med  Botanikernes  S.  Maglia;  men  Knoldene  fra  Valparaiso, 
der  bleve  udplantede  i  London,  leverede  den  ægte  Kartoffel, 
hvad  strax  springer  i  Øjnene,  naar  man  betragter  den  af 
Sabine  meddelte  kolorerede  Afbildning.  Man  fortsatte  en 
Tid  lang  Dyrkningen  af  denne  Plante,  og  Lindley  bekræftede 
i  Aaret  1847  paa  ny  dens  Identitet  med  deri  sædvanlige 
Kartoffel.  Her  meddele  vi  en  anden  rejsendes  Beretning  til 
Sir  W.  Hooker  om  Planten  fra  Valparaiso:  »Jeg  har  truffet 
Kartoffelen  i  Kystegneoe  indtil  15  Mil  nord  for  denne  Stad, 
og  ogsaa  syd  for  samme,  uden  imidlertid  her  at  kunne  begrænse 
Afstanden.  Den  har  sit  Voxested  paa  Klipperne  og  Højene 
i  Nærheden  af  Havet,  og  jeg  mindes  ikke  at  have  set  den 
længere  end  2  eller  3  Mil  fra  Kysten.  Om  man  ogsaa 
finder  den  i  Bjærgegne,  langt  fra  Plantninger,  forekomme 
de  dog  ikke  i  umiddelbart  Naboskab  af  Marker  og  Haver, 
hvor  man  dyrker  dem,  det  skulde  da  være,  at  en  Bæk 
slynger  sig  gjennem  disse  Plantninger  og  har  fort  Knoldene 
bort  med  sig  til  uopdyrkede  Steder.«  De  af  disse  tvende 
rejsende  beskrevne  Kartofler  havde  hvide  Blomster,  som  vi 
ogsaa  kunne  træffe  det  hos  nogle  i  Evropa  avlede  Varieteter, 
og  som  jo  ogsaa  indtraf  med  den  Plante,  de  l'Ecluse  op- 
elskede af  Frø.  Dette  er  saaledes  rimeligvis  den  oprindelige 
Farve  for  denne  Art  eller  i  det  mindste  en  af  de  hyppigste 
i   vildtvoxende  Tilstand. 

Paa  sin  Rejse  om  Bord  paa  »Beagle«  fandt  Darwin 
den  vilde  Kartoffel  i  Chonos-Arkipelaget  i  det  sydlige  Chile 
paa  den  sandige  Strandbred,  hvor  den  optraadte  i  store 
Masser  og  udviste  en  sjælden  kraftig  Vegetation,  hvad  man 
kan  tilskrive  Klimaets  Fugtighed.  De  største  Exemplarer 
havde  en  Højde  af  fire  Fod.  Knoldene  vare  smaa,  om  end 
en  enkelt  havde  to  Tommer  i  Gjennemsnit.     De  vare  vand- 

agtige  og  uden  Smag,  men  havde  efter  Kogningen  ingen 
ilde  Smag.  »Planten  er  utvivlsom  vildtvoxende« ,  siger 
Forfatteren,  og  dens  Identitet  er  senere  bleven  bekræftet 
først  af  Henslow,  derpaa  af  S.  Joseph  Hooker. 

Et  Exemplar  i  mit  Herbarium,  som  Claude  Gav  har 
indsamlet  og  Dunal  bestemt  som  S.  tuberosum,  fører 
paa  sin  Etikette  folgende  Indskrift:  »I  Centrum  af  Cordillerne 
ved  Talcague  og  Cauquenes  paa  Steder,  som  kun  besøges  af 
Botanikere  og  Geologer«.  Samme  Forfatter  betoner  i 
sin  »Flora  chilena«  den  vilde  Kartoffels  hyppige  Forekomst 
i  Chile  lige  til  Araucanierne  i  Malvarcos  Bjærge,  hvor  Sol- 
daterne eftersøgte  Planterne  for  at  nære  sig  af  deres  Knolde. 
Disse  Udsagn  bekræfte  tilstrækkelig  dens  Hjemmehørighed 
i  Chile,  saa  at  jeg  her  kan  forbigaa  mindre  overtydende 
Angivelser. 

Chiles  Kystklima  strækker  sig  mod  Nord  langs  Andes- 
kjæden,  men  stiger  her  mere  til  Vejrs,  og  Kartoffeldyrk- 
ningen er  ogsaa  temmelig  gammel  i  Perus  mere  tempererede 
Egne.  om  end  Artens  oprindelige  vildtvoxende  Tilstand  her 
er  langt  mindre  godt  paavist,  end  Tilfældet  var  med  Chile. 
Pavon  paastaar  at  have  fundet  den  ved  Kysten  ved  Chancai 
og  i  Nærheden  af  Lima;  men  for  en  Art,  der  kræver  et 
tempereret,  ja  selv  et  lidt  koldt  Klima,  synes  disse  Egne 
dog  rigelig  varme.  Desuden  harer  det  af  Pavon  indsamlede 
Exemplar  efter  Dunal  til  en  anden  Art;,  han  kalder  S. 
immite;  jeg  har  selv  set  det  omtvistede  Exemplar  og 
tvivler  intet  Øjeblik  paa.  at  det  er  en  fra  S.  tuberosum  for- 
skjellig  Art.  Sir  W.  Hooker  anfører  fremdeles  et  Exemplar, 
Mac  Lean  havde  indsamlet  omkring  paa  Højderne  ved  Lima 
uden  nøjere  Angivelse  om  dens  Vildtvoxen.  De  Exemplarer 
(mer  eller  mindre  vilde?),  Matthews  sendte  Sir  W.  Hooker 
fra  Peru,  høre  efter  Sir  Joseph  til  forskjellige  Varieteter  af 
den  ægte  Kartoffel.  Hemsley,  der  for  nylig  har  undersøgt 
dem  i  Kews  Herbarium,  betragter  dem  som  vel  adskillelige 

Former,  skjent  ikke  i  højere  Grad  end  som  visse  Varieteter 
af  samme  Art.« 

Weddell,  hvis  Forsigtighed  med  Hensyn  til  dette 
Spørgsmaal  er  saa  bekjendt,  udtrykker  sig  paa  følgende 
Maade:  »I  Peru  har  jeg  aldrig  fundet  S.  tuberosum  uden 
under  Omstændigheder,  der  maa  vække  en  hej  Tvivl  om 
Plantens  Hjemstavn  i  Peru;  jeg  erklærer  en.logsaa,  at  jeg 
lige  saa  lidt  tror  paa  andre  Exemplarers  Spontanitet,  som 
nu  og  da  ere  indsamlede  paa  Ånderne  uden  for  Cliile,  og 
indtil  nu  ere  blevne  ansete  for  vildtvoxende.« 

Omvendt  har  Ed.  André  i  tvende  højtliggende  og  vilde 
Lokaliteter  i  Columbia  og  i  et  tredje  paa  Amancaesbjærgene 
ved  Lima  med  stor  Omhyggelighed  indsamlet  Exempkrer, 
som  han  troede  at  kunne  føre  tilbage  til  S.  tuberosum. 
Hrr.  André  har  vist  mig  den  Opmærksomhed  at  laane  mig 
disse  Exemplarer,  jeg  har  meget  opmærksomt  sammenlignet 
dem  med  Typerne  fra  Dunals  og  Boissiers  Arter  i  mit  Her- 
barium, og  efter  min  Anskuelse  hører  ingen  af  disse  So- 
laneer  til  den  ægte  Kartoffel,  hvorvel  det  i  Columbia  ved 
Floden  Cauca  indsamlede  Exemplar  staar  denne  Art  nærmest; 
intet  af  dem,  og  det  kan  jeg  sige  med  endnu  større  Sikker- 
hed, svarer  heller  til  Dunals  S.  immite,  men  staar  vel 
nærmere  ved  denne  Forfatters  S.  Columbianum  end  ved  S. 
immite  og  den  egentlige  Kartoffel.  Den  mejicanske  Nat- 
skygge, som  bærer  Knolde,  samstilles  ligeledes  undertiden 
med  den  ægte  Kartoffel,  men  kan  efter  al  Sandsynlighed 
ikke  anses  for  identisk  med  dem. 

Af  foranstaaende  lader  sig  altsaa  slutte: 

1.  Kartoffelen    er    vildtvoxende    i    Chile    og  under   en 
Form,  som  endnu  forefindes  hos  dyrkede  Planter. 

2.  Det  er  meget  tvivlsomt,   om   dens   naturlige  Hjem- 
stavn strækker  sig  til  Peru  og   Columbias  forenede  Stater. 

B.  Dens  Kultur  havde  fer  Amerikas  Opdagelse  udbredt 
sig  fra  Chile  til  Columbia. 

4.  Sandsynligvis    havde    den   i   anden   Halvdel    af  det 

sextende  Åarhundrede  faaet  Indpas  i  de  Dele  af  de  forenede 
Stater,  som  nu  kaldes  Virginia  og  Xord-Carolina. 

5.  Kartoffelen  blev  bragt  til  Evropa  i  Aarene  1 580 — 85, 
først  af  Spanierne,  dernæst  under  Raleighs  Rejser  i 
Virginien. 

2.  Bataten  (Batatas  e  du  li  s).  Som  vi  alt  saae, 
forekommer  hos  Semændene,  særlig  i  det  sextende  Åar- 
hundrede, hyppig  en  FoiTexling  mellem  Kartoffelen  og 
Bataten,  hvis  Rødder  ganske  vist  udvikle  sig  til  Knolde, 
medens  det  i  øvrigt  er  tvende  meget  forskjellige  Plantearter; 
Bataten  hører  til  Convolvulaceernes  Familie,  medens  Kar- 
toffelen hører  til  Solanac«erne. 

Bataten  er  sukkerholdig  og  melet;  man  dyrker  den  i 
alle  Lande  mellem  Vendekredsene,  maaske  dog  mere  i  den 
nye  end  i  den  gamle  Verden;  dens  Oprindelse  er  noget 
tvivlsom;  men  dog  tale  de  vigtigste  Grunde  for  Batatens 
amerikanske  Oprindelse;  saaledes  findes  de  15  bekjendte 
Arter  alle  i  Amerika,  de  1 1  endog  udelukkende  i  denne 
Verdt^nsdel,  og  Kulturen  af  den  almindelige  Batat  er  her 
tillige  meget  udbredt  og  gaar  tilbage  til  en  fjærn  Tid. 
De  TEcluse,  der  er  en  af  de  ferste  Forfattere,  som  omtaler 
Bataten,  fortæller,  at  han  har  spist  den  i  Spanien,  hvor  man 
paastod  at  have  faaet  den  fra  Amerika,  og  Humboldt,  som 
i  dette  Punkt  støtter  sig  til  Gomara,  omtaler,  at  da  Chri- 
stoffer Columbus  første  Gang  havde  Foretræde  hos  Dronning 
Isabella,  overrakte  han  hende  forskjellige  Produkter  fra  den 
nye  Verden,  deriblandt  Batalen,  og  »saaledes  var  Dyrkelsen 
af  denne  Plante  allerede  i  Midten  af  det  sextende  Åar- 
hundrede ganske  almindelig  i  Spanien«.  Oviedo,  hvis  Ar- 
bejder skrive  sig  fra  1526,  fortæller  da  ogsaa.  at  han  havde 
set  de  indfødte  paa  St.  Domingo  meget  almindelig  dvrke 
Bataten  og  selv  bragt  Planten  hjem  med  til  Spanien. 
Ogsaa  Rumphius  beretter  ganske  positivt,  at  Spaniere  fra 
Amerika    i    Følge    den    almindelige    Mening    havde    bragt 

Planten  til  Manilla  og  Molukkerne,  hvor  fra  Portugiserne 
atter  spredte  Bataten  videre  over  det  indiske  Arkipelag. 

Omvendt  mangler  det  ikke  ganske  paa  Argumenter, 
som  tale  for  Batatens  asiatiske  Hjemstavn.  Den  kinesiske 
Bog  om  Agerdyrkningen  omtaler  Bataten  og  anfører  for- 
skjellige  Varieteter,  og  man  tror  at  finde  Planten  beskreven 
i  en  kinesisk  Bog  fra  det  andet,  tredje  Aarhundrede  af  vor 
Tidsregning.  Bataten  var  dernæst  allerede  i  det  attende 
Aarhundrede  almindelig  kultiveret  i  Indien,  hvor  man  an- 
fører forskjellige  indenlandske,  rimeligvis  endog  Sanskritnavne, 
og  ligeledes  dyrkes  Bataten  meget  paa  Tahiti  og  nærliggende 
Øer  samt  paa  New-Zealand. 

De  anførte  Grunde  synes  dog  ikke  synderlig  over- 
bevisende over  for  en  strængere  Prøvelse.  Hvad  de  kinesiske 
Forfattere  angaar,  har  Dr.  Bretschneider  nylig  oplyst,  at  disse 
tillægge  den  i  Kina  dyrkede  Batat  en  fremmed  Oprindelse. 
Den  omtalte  Haaudbog  over  Agerdyrkningen,  Nung  chang 
tsiian,  hvis  Forfatter  døde  1633,  fremhæver  udtrykkelig 
dette;  han  kalder  den  dyrkede  Plante  »Kanchu  o:  den  søde 
Batat«  til  Forskjel  fra  en  i  Kina  vildtvoxende  Art,  og 
i  Følge  Min  shu,  et  Værk,  der  offentliggjordes  i  det  16de 
Aarhundrede,  falder  Indførelsen  mellem  Aarene  1573  og 
1620.  Hvad  dernæst  Indien  angaar,  synes  det  ganske 
mærkeligt,  at  Bataten  ikke  tidlig  spredtes  over  den  gamle 
Verden,  da  dens  Dyrkelse  jo  er  saa  let,  og  dens  Nytte  saa 
øjeusynlig.  Har  Planten  virkelig  været  kjendt  paa  Sanskrit- 
sprogets  Tider,  hvorledes  skal  man  da  forklare  sig,  at  Bataten 
i  lange  Tider  blev  ukjendt  paa  Sundaøerne,  ligesom  det  jo 
er  sikkert,  at  ikke  blot  Grækerne  og  Romerne,  men  ogsaa 
Araberne  vare  aldeles  uvidende  om  dens  Existens,  i  Ægypten 
blev  t.  PJx.  Bataten  ikke  dyrket  for  .^0  Aar  tilbage,  hvad 
dog  vilde  være  uforklarligt,  hvis  dens  Hjemstavn  virkelig 
var  den  gamle  Verden, 

De  tre  nordiske  Riger. 
1. 

I  Danmark  overraskedes  man  ved  Nyaarstid  1883 
paa  en  pinlig  Maade  ved  Rygtet  om,  at  den  tyske  Rigs- 
kansler, Fyrst  Bismarck,  havde  bebudet  en  Kundgj oreise  fra 
de  lokale  øvrigheder  i  Slesvig  og  Holsten:  at  alle  dér 
boeude  danske  Statsborgere  vilde  blive  udviste  af  Tyskland, 
saa  snart  de  indtraadte  i  den  Alder,  hvori  Militærpligten 
begynder  i  det  tyske  Rige,  og  da  først  de,  som  vilde  naa 
denne  Alder  i  Aaret  1883.  Ved  samtidig  at  tilstille  de 
paagj ældende  en  Ordre  til  at  melde  sig  til  Optagelse  i 
Stamrullen  og  et  eventuelt  Cdvisniogspaalæg  vilde  Sammen- 
hængen meUem  Udvisnings  forholdsreglen  og  Tysklands  mili- 
tære Forskrifter  blive  gjort  dem  indlysende.  En  Kund- 
gjørelse  af  dette  Indhold  udgik  virkelig  den  7de  Januar 
1883,  uagtet  den  danske  Regering,  der  kun  en  halv  Snes 
Dage  forinden  var  bleven  underrettet  om  det  paatænkte, 
strai  med  Henvisning  til  bestaaende  Traktater  havde  gjort 
indtrængende  Forestillinger  derimod:  og  anden  Meddelelse 
fik    hverken    Regeringen    eller    den    danske    Sendemand    i 

Berlin  om  den  fuldbyrdede  Kjendsgjerning,  undtagen  hvad 
de  den  17de  og  18de  Januar  kunde  læse  i  danske  og  tyske 
Blade.  Inden  den  1ste  Februar  blev  det  af  de  tyske  Myn- 
digheder paalagt  de  20aarige  danske  Undersaatter  i  Slesvig 
at  vælge,  om  de  vilde  opgive  deres  Nationalitet  eller  ud- 
drives fra  deres  Hjem. 

Under  Indtrykket  af  denne  den  tyske  Regerings  hen- 
hynsløse  Fremfærd  indbragtes  den  6te  Februar  i  Folkethinget 
og  vedtoges  den  27de  enstemmig  af  dette  en  Beslutning 
om  at  nedsætte  et  Udvalg  for  at  søge  Oplysning  af  den 
danske  Regering  om  den  Stilling,  der  i  Følge  bestaaende 
Overenskomster  tilkommer  de  i  Udlandet  bosatte  danske, 
og  for  derom,  for  saa  vidt  dertil  fandtes  Anledning,  at  afgive 
Beretning  og  Indstilling  til  Thinget.  Faa  Dage  efter  at 
dette  Udvalg  havde  begyndt  sit  Arbejde,  den  5te  Marts, 
indeholdt  det  i  Berlin  udkommende  officiøse  Blad  »Nord- 
deutsche  allgemeine  Zeitung«  et  Stykke,  der  ordret  stemte 
med  et  den  1ste  Marts  af  den  tyske  Statssekretær  til  den 
danske  Sendemand  i  Berlin  »i  Fortrolighed  leveret  Prome- 
moria« ;  det  fandtes  iblandt  de  Udvalget  fra  Udenrigs- 
ministeriet tilsendte  -  »fortrolige«  .  Papirer  og  indeholdt  et 
Forsøg  paa  at  gjendrive  den  danske  Regerings  Anskuelser 
om  Betydningen  af  Bestemmelserne  i  Wiener-Fredstraktaten 
af  1864  (Artikel  XIX)  og  Aabeuraa-Slutningsprotokollen  af 
.1872  med  Hensyn  til  den  slesvigske  Optantsag. 

Folkethingsudvalget  indskrænkede  sig  til  —  paa  Grund- 
lag af  de  meddelte  Aktstykker  —  at  afgive  en  udforlig 
Beretning  d.  10de  April.  Heri  udtales  »den  Formening, 
at  den  preussiske  Ordre  af  7de  Januar  er  en  Forurettelse 
mod  de  under  den  indbefattede  Personer,  der  have  Krav 
paa  Behandling  som  danske  Optanter.«  Nogen  Indstilling 
til  Thinget  fandt  Udvalget  det  derimod  unyttigt  at  gjøre. 
Ved  Offentliggjørelsen  af  de  Aktstykker,  som  ikke  havde 
en  fortrolig  Karakter,  og  ved  en  oplysende  Redegj øreise  for 
de  førte  Forhandlinger,  der  udbredtes  videre  gjennem  Pressen, 

lykkedes  det  dog  at  henlede  Udlandets  Opmærksomhed  paa 
Sagen  og  for  en  stor  Del  at  vinde  dets  Medfølelse  for 
Danmark. 

At  det  Saar,  som  var  tilføjet  Danmark  ved  Sønder- 
jyllands Fraskillelse ,  var  brudt  op  ved  denne  Lejlighed, 
viste  sig  paa  Studentermøder  (bl.  a.  den  20de  Februar  og 
den  8de  Maj),  hvori  flere  ældre  bekjendte  Mænd  deltoge,  og 
hvor  den  slesvigske  Politik  under  Frederik  den  7de,  Sporgs- 
maalet  om  Slesvigs  Deling  o.  s.  v.  forhandledes  med  megen 
Varme.  Senere  paa  Aaret  fik  denne  Forhandling  et  Efter- 
spil derved,  at  forhenværende  slesvigske  Præster  forsvarede 
Sprogreskripterne  mod  Biskop  Martensen,  som  ha.de  an- 
grebet dem  i  de  af  ham  udgivne  Meddelelser  om  sit  Levned. 
Da  *.o5  af  disse  Præster  i  December  tilstillede  ham  en 
Adresse,  sendte  Biskoppen  den  tilbage  uden  at  ville  mod- 
tage den. 

I  Slutningen  af  Marts  søgte  de  af  Bismarck  skarpt 
forfulgte  tyske  Socialdemokrater  et  Fristed  i  Danmarks 
Hovedstad  for  at  forhandle  om,  hvorledes  de  i  Forening 
skulde  træde  op  imod  den  tyske  Regering.  Henved  60 
tyske  Socialistførere,  blandt  dem  Higsdagsmændene  Bebel, 
Hasenclever  og  Liebknecht,  aabn^de  den  29de  Marts  deres 
Forsamling  i  de  kjøbenhavnske  Socialisters  Forsamlingssal. 
Da  Politiet  nogle  Dage  senere  vilde  standse  Møderne,  vare 
disse  allerede  afslutteie. 

I  den  danske  Rigsdag,  som  den  9de  Januar  havde 
gjenoptaget  sine  Forhandlinger  efter  Juleferien,  fortsattes  af 
Folkethingets  store  venstresindede  Flertal  den  Taktik  i 
Kampen  mod  Ministeriet  Estrup,  .som  almindelig  kaldes 
»Visnepolitikken«,  medens  Monrad  fortsatte  sine  Forsøg  paa 
at  mægle  og  bringe  Visnepolitikken  til  at  ophore.  Af  de  b 
private  Forslag,  som  han  med  dette  Formaal  for  Øje  havde 
indbragt,  naaede  kun  det  første  om  den  personlige 
Kommuneskat  over  i  Landsthinget,  efter  at  Folkethinget 
den    3dje    Marts    havde    vedtaget    det    med    61    Stemmer 

(Venstre  og  en  enkelt  Højremand  foruden  Forslagsstilleren) 
mod  4  (af  Højre),  medens  7  Højremænd  ikke  stemte.  I 
Landsthinget  blev  Lovforslaget  imidlertid  efter  en  udførlig 
Behandling  den  15de  Marts  standset,  i  det  Thinget  med  40 
Stemmer  mod  13  vedtog  en  Dagsorden,  hvori  der  bl.  a. 
udtaltes  en  Billigelse  af,  »at  Regeringen  under  de  givne 
Omstændigheder,  med  særligt  Hensyn  til  den  af  Folke- 
thinget  fulgte  Fremgangsmaade,  ikke  har  været  villig  til  at 
yde  sin  Medvirkning  ved  det  foreliggende  Lovforslags  Be- 
handling.« 

Undtaget  fra  Visnepolitikken  var  ogsaa  i  denne  Samling 
Finanslovforslaget.  Dette  blev  først  den  16de  Marts 
færdigt  fra  Folkethinget.  Da  Landsthinget  efter  en  udførlig 
første  Behandling  —  med  86  Stemmer  mod  12  —  havde 
henvist  det  til  et  Udvalg  den  19de  Marts,  fremlagde  Finans- 
ministeren den  20de  Marts  i  Folkethinget  Forslag  til  en 
midlertidig  Finanslov  med  en  Tidsgrænse  til  15de  April. 
Den  udkom  den  31te  Marts,  og  den  7de  April  afgav  Lands- 
thingsud valget  sin  Betænkning,  hvori  Flertallet,  efter  en 
Række  Bemærkninger  til  de  enkelte  Dele  af  Finanslovfor- 
slaget i  den  af  Folkethinget  vedtagne  Skikkelse,  indrømmede, 
at  det  dog  i  saa  mange  Retninger  imødekom  de  Krav,  som 
af  Landsthinget  formentlig  maatte  stilles  til  Finansloven,  at 
denne  (af  hele  Udvalget)  indstilledes  til  uforandret  Ved- 
tagelse. Denne  skete  enstemmig  den  13de  April,  og  den 
14de  udkom  Finansloven  for  1883  —  84. 

Af  de  andre  67  Lovforslag,  som  Regeringen  havde 
fremsat  for  Rigsdagen,  lykkedes  det  den  kun  at  gjeimemføre 
17.  Landsthinget  henlagde  2  af  de  19  for  dette  Thing 
fremsatte  Lovforslag,  nemlig  om  Bestyrelsen  af  Statsbanerne 
(fremsat  den  10de  Februar)  og  om  sindssyges  og  aands- 
s vages  Behandling  (fromsat  den  r2te  Januar).  Til  Dels 
gjælder  det  samme  Lovforslaget  om  Told-  og  Skibs- 
afgifterne (fremsat  den  16de  Oktober  1882);  dette  Lov- 
forslag var  vel  den  9de  Februar  oversendt  til  Folkethinget, 

Og  dette  havde  ogsaa  —  som  en  Undtagelse  for  Visnepoli- 
tikken  —  underkastet  det  alle  tre  Behandlinger,  men  ændret 
det,  inden  det  ved  den  tredje  Behandling  den  16de  Marts 
enstemmig  vedtoges.  I  den  ændrede  Skikkelse  kom  For- 
slaget den  3dje  April  til  eneste  Behandling  i  Landsthinget, 
som  med  89  Stemmer  mod  10  besluttede  at  udsætte  dets 
videre  Behandling,  »indtil  de  i  Forbindelse  med  det  staaende 
Forslag  til  Lov  om  Beskatning  af  Brændevin  og  om  en 
Ølskat«  vare  blevne  endelig  behandlede  i  Polkethinget,  — 
en  Behandling,  som  ikke  blev  tilendebragt,  inden  Samlingens 
sluttedes.  Den  væsentligste  Grund  til,  at  Folkethinget  ikke 
ivrigere  søgte  at  bringe  denne  Sag  til  en  Afslutning,  uagtet 
det  satte  Pris  paa  en  Toldreform,  laa  i  den  af  Finans- 
ministeren fastholdte  »Kompensationspolitik«.  d.  v.  s.  at  han 
krævede  Vederlag  for  Nedgangen  i  Toldindtægter  i  højere 
Grad  end  Folkethinget  vilde  indrømme,  —  et  Vederlag, 
som  især  syntes  opnaaet  gjennem  Lovene  om  Beskatning  af 
01  og  Brændevin. 

Af  alle  de  i  denne  Rigsdagssamling  strandede  Lov- 
forslag, som  Regeringen  havde  fremsat,  maa  dog  særlig 
mærkes  det  om  overordentlige  Foranstaltninger  til  For- 
svarsvæsenets  Fremme.  Dette  Forslag,  som  Lands- 
thinget den  25de  April  havde  standset  ved  en  motiveret 
Dagsorden,  var  atter  den  21de  November  d.  A.  uden  -nogen 
principiel  Forandring«  blevet  fremsat  i  Landsthinget,  som 
den  7de  December  uændret  oversendte  det  til  Folkethinget 
efter-at  have  vedtaget  det  med  .33  Stemmer  mod  10  (Krieger 
stemte  ikke),  medens  21  Medlemmer  vare  fraværende  ved 
denne  vigtige  Afstemning.  Efter  en  udførlig  Behandling 
den  13de  og  14de  December  i  Folkethinget  henviste  dette 
Thing  Forslaget  til  et  Udvalg,  som  den  13de  Marts  18«:3 
afgav  sin  omfangsrige  Betænkning.  Intet  af  Udvalgets  15 
Medlemmer  indstillede  Forslaget  til  uændret  Vedtagelse. 
Et  Medlem  foreslog  Nedsættelsen  af  en  blandet  Kommission, 
men    sluttede    sig    subsidiært    til    3    andre  Medlemmer   (af 


6  De  vigtigste  Begivenheder  i  Aaret  1883. 

Højre),  som  indstillede  »at  vise  det  foreliggende  Lovforslag 
tilbage  til  Udvalget.«  Flertallet  (Venstre)  foreslog  derimod 
at  standse  Sagen  ved  følgende  Dagsorden:  »Da  Tilveje- 
bringelsen af  den  fornødne  Enighed  om  Ordningen  af  Lan- 
dets Forsvarsvæsen  kræver  en  Regering,  der  gjør  dette 
til  sin  alvorlige  Opgave,  gaarThinget  over  til  Dagsordenen.« 
Dette  vedtoges  efter  6  Dages  Forhandlinger  den  3dje  April 
med  68  Stemmer  mod  *^T ;  kun  6  vare  traværende  og  af 
dem  2  paa  Grund  af  Sygdom. 

En  Maaneds  Tid  derefter,  den  1ste  Maj,  nedatte  Krigs- 
og  Marineministeriet  en  Kommission  af  10  Officerer, 
som  under  Ingeniørgeneralens  Forsæde  nærmest  skulde  ud- 
arbejde en  Imødegaaelse  af  de  Indvendinger,  der  i  Folke- 
thingsudvalgets  Betænkning  af  Lide  Marts  vare  fremsatte 
mod  Planen  om  Kjøbenhavns  Befæstning.  Dog  var  heller 
ikke  Kritik  og  Betragtninger  fra  andre  Synspunkter  ude- 
lukkede, i  det  Ministeriet  i  Kommissoriet  udtalte,  at  det 
»ønsker  paa  ny  at  faa  de  forskjellige  i  Forbindelse  med 
Fæstningssagen  staaende  Spergsmaal  belyste  med  det  For- 
maal  for  øje,  at  der  mod  Lovforslaget  til  Slutning  ikke  skal 
kunne  rejses  nogen  saglig  Indvending  af  Betydning.«  Det 
blev  end  videre  paalagt  Kommissionen,  at  dens  Forslag  skulde 
være  »baserede  paa  den  Forsvarsplan  for  Landet,  der  frem- 
kom som  et  Resultat  af  Kommissionsforhandlingerne  af 
1872  og  som  har  fundet  sit  Udtryk  i  Forsvarsplanen  af 
1879,  der  ledsagede  Hærlovsforslaget  af  samme  Aar,  og  i 
de  Bemærkninger,  der  ledsagede  Befæstningslovforslaget  af 
1882.  Ikke  længe  efter  denne  Regeringskommissions  Ned- 
sættelse blev  der  fra  privat  Side  —  i  sidste  Halvdel  af 
Juni  —  opfordret  til  at  samle  Underskrifter  paa  en 
Adresse  om  Forsvarssagen  til  Kongen,  hvori  han  bedes 
om,  at  han  og  hans  Regering  ikke  vil  »trættes  i  den  Mod- 
stand, som  denne  Sag  hidtil  har  mødt«.  Enhver  Mand  paa 
18  Aar  og  derover  kunde  underskrive  denne  Adresse,  som 
i  de  følgende  5—6  Maaneder  samlede  over  106,000  Under- 

skrifter,  hvorefter  den  ved  en  Deputation  den  15de  December 
overraktes  Kongen. 

Udbyttet  i  Love  af  den  Kigsdag,  der  sluttedes  den 
1 8de  April  1883,  var  —  som  sagt  —  ikke  stort.  Kun 
følgende  kunne  fortjene  en  kort  Omtale.  Ved  Lov  af  22de 
Marts  fik  Fattigvæseuet  paa  Færøerne  et  Tillæg. 
Ved  Lov  af  1 4de  April  muliggjordes  Inddragelsen  af  det 
ved  den  dansk- vestindiske  Koloniallov  af  27de  No- 
vember 1863  hjemlede  Præsidentembede,  saaledes  at  Over- 
ovrighedsmyndigheden  i  begge  de  vestindiske  Overøvrigheds- 
kredse  kan  udoves  af  Guvernøren.  Ved  Lov  af  samme  Dag 
forberedtes  Oprettelsen  af  en  Vandkuranstalt  ved  Silke- 
borg. Ved  Lov  af  18de  April  foretoges  en  Forhøjelse  af 
Invalideforsørgelserne.  Den  27de  April  udkom  en 
Lov  om  Forholdsregler,  der  sigte  til  Ordningen  af  Fiskeri- 
politiet i  Nordsøen,  hvilken  ;Lov  dog  kun  gjælder  i  6 
Aar  fra  den  Dag,  da  den  mellerarigske  Overenskomst  af 
6te  Maj  1882  bringes  til  Udførelse. 

Efter  en  over  6  Maaneder  lang  Samling,  der  gav  et 
saa  tarveligt  Udbytte,  var  det  forstaaeligt,  at  Misstemningen 
over  den  sørgelige  politiske  Stilling  gav  sig  Udtryk  i 
Adresser  til  Kongen,  —  kun  at  Grunden  til  den  sørge- 
lige Stilling  søgtes  paa  forskjellige  Steder  af  Rigsdagens  to 
Thing.  I  den  Adresse,  som  Folkethinget  den  Ude  April 
med  72  Stemmer  mod  20  besluttede  at  indgive  til  Kongen, 
henlededes  dennes  Opmærksomhed  paa  »den  Misstemning 
mod  det  nuværende  Ministerium,  der  i  stigende  Maal  breder 
sig  gjennem  alle  Lag  af  Befolkningen,  og  den  stedse 
voxende  Bekymring,  hvormed  fædrelandssindede  Mænd  se 
hen  til  Fortsættelsen  af  en  Politik,  der  udadtil  og  indad- 
til har  vist  sig  lige  magtesløs  til  at  i  fremme^ Landets  Vel, 
og  hvis  Mangel  paa  Evne  til  at  vinde  fornøden  Tilslutning 
haabløst  har  aabenbaret  sig  gjennem  saa  mange  Aars  for- 
gjæves  politiske  Kampe.« 

Landsthinget  udtaler  derimod  i  sin  den  17de  April 
med  40  Stemmer  mod  10  vedtagne  Adresse  til  Kongen,  at 
i  den  »sørgelige  Tilstand  liar  efter  Landsthingets  Skjen 
Deres  Majestæts  nuværende  Ministerium  lige  saa  lidt  som 
dets  Forgængere  nogen  Skyld,«  og  »Landsthinget  holder 
sig  overbevist  om,  at  Hindringen  for  Lovgivningsarbejdets 
heldige  Fremme  vilde  fjærnes,  naar  man  fra  alle  Sider, 
saaledes  som  Landsthinget  altid  har  bestræbt  sig  for,  i  Er- 
kjendelse  af  Deres  Majestæts  uomtvistelige  Ret  til  at  ud- 
nævne Deres  Raadgivere,  enedes  om  at  forhandle  med  disse 
uden  at  tage  Hensyn  til  andet,  end  hvad  der  vedkommer 
selve  Sagerne,  og  uden  at  gjere  de  mest  betydningsfulde 
og  paatrængende  Foranstaltningers  —  endog  Forsvarssagens  — 
Fremme  afhængige  af,  at  Deres  Majestæt  beslutter  at  ud- 
nævne andre  Ministre«,  og  Adressen  slutter  med  Haabet  om, 
at  Kongen  »fremdeles  som  hidtil«  gjennem  sine  Ministre 
maa  »opretholde  den  grundlovsmæssige  Ordning  i  dens 
Helhed  og  virke  til  vort  dyrebare  Fædrelands  Fremgang  og 
Lykke.« 

Den  18de  April  om  Formiddagen,  inden  Rigsdagen 
samme  Dag  sluttedes,  overbragtes  Adresserne  af  begge 
Things  Formænd  og  Næstformænd  til  Kongen,  som  i 
Konsejlspræsidentens  Nærværelse  oplæste  de  i  Forvejen 
skriftlig  affattede  Svar.  I  Svaret  til  Folkethinget  be- 
klages, at  dette  ikke  blot  »har  fundet  det  rigtigt  at  undlade 
at  medvirke  til  Fremme  af  et  stort  Antal  af  de  af  Vor 
Regering  forelagte,  til  Dels  tillige  af  Landsthinget  vedtagne 
Lovforslag,  men  endog  har  afvist  et  saa  vigtigt  Forslag 
som  det  angaaende  Landets  nødvendige  Forsvar  uden  noget 
Forsøg  paa  at  komme  overéns  derom  med  Landsthinget  og  med 
Vor  Regering« ;  men  »Vi  nære  imidlertid  det  Haab,  at  den  Er- 
kjendelse  snart  vil  trænge  igjennem,  at  Lovgivningsarbejdet 
kun  kan  fremmes  tilfredsstillende,  naar  man  fra  alle  Sider 
søger  at  enes  gjennem  Forhandling«.  Landsthinget  fik 
det  Svar,  at  det  »fremdeles  som  hidtil«  var  Kongens  »faste 

Vilje  at  hævde  den  grundlovsmæssige  Ordning  i  dens 
Helhed«  (de  samme  Ord,  som  fandtes  i  Landsthings- 
adressen). 

Samlingen  var  næppe  sluttet,    før   de    politiske  Stem- 
ninger i  Befolkningen  i  Anledning  af  Adresserne  og  Kongens 
Svar  gave  sig  Luft.    Bevægelsen  viste  sig  ferst  fra  venstre 
Side,  hvis  Rigsdagsmænd  paa  Samlingens  sidste  Dag  aftalte, 
at  man  i  Steden  for  at  holde  mindre  Moder  i  Valgkredsene 
vilde  søge  IntCiessen  sammentrængt   paa  store  Folkemøder. 
Det  første  af  disse  havde  Sjællænderne  allerede  ytret  Ønske 
om  at  afholde,   og  til   dets  nærmere  Forberedelse    samledes 
efter  Indbydelse   af  Mænd  i  Sjællands   forskjellige  Egne  til 
et  Møde  med  disse  i  Roskilde  den  7de  Maj  de  7  delegerede 
fra   Ventregrupperne,    som    siden    Landsthingsvalgene    1882 
havde  dannet  den  fælles  Bestyrelse  for  Oppositionen  i  Rigs- 
dagen.    Her  affattedes  en  af  34  Mænd  i  Sjælland  undertegnet 
Indbydelse  til  et  stort  Folkemøde  i  Herthadalen   ved 
Lejre.     Dette  blev  afholdt  den  "iUde  Maj,  var  overordentlig 
talrig  besøgt  og  endte  med  at  vedtage  en  Beslutning,  hvori 
Forsamlingen   tilkjendegav  sin  Tilslutning   til  Folkethingets 
Adresse  af  14de  April.     Efter  en  Udtalelse  af  Mistillid   til 
det  nuværende  Ministerium    hedder    det  end   videre:    »Kun 
ved  et  MiDisterium,  der  er  et  Udtryk  for  Folkets  Anskuelser 
og  Ønsker,    vil  Forfatningen    atter    virke    efter  sin  Hensigt 
og  den  nuværende  Stilstand  afloses  af  Udvikling    og  Frem- 
gang.«   Efter  Forsamlingens  Bemyndigelse  overbragtes  denne 
Beslutning    ved    en  Deputation    af    12    blandt  Mødets   Ind- 
bydere  den    26de   Maj    til   Kongen,    som   —   uden    nogen 
Ministers,     men    i    sin    Kabinetssekretærs    Nærværelse    — 
svarede  den,  at  han  havde  »modtaget  de  Herrer  for  at  sige 
dem.  at  kun  Folkets  lovlige  Repræsentation,«    hvorved   han 
forstod  »begge  Rigsdagens  Thiug«,  havde   »Ret  til  at  tale 
i  Folkets  Navn.«     Resolutioner  om  hans  Regerings  Førelse, 
der  fattedes  af  andre  Forsamlinger,   havde   for  ham  »ingen 
Betydning  som  gyldige  Udtryk   for  Folkets  Ønsker.«     Han 

gjentog  de  fra  Landsthingsadressen  og  Svaret  paa  den  be- 
kjendte  Ord,  at  han  vilde  »hævde  den  grundlovsmæssige 
Ordning  i  dens  Helhed«,  og  udtalte,  at  han  fordrede 
respekteret  sin  Ret  til  at  vælge  til  Regeringens  Førelse  de 
Mænd,  han  dertil  fandt  bedst  skikkede. 

Inden  Deputationen  fra  Herthadalsmødet  havde  mod- 
taget dette  Svar  af  Kongen,  vare  imidlertid  Forberedelserne 
til  tre  lignende  Møder  i  fuld  Gang.  De  fandt  Sted  den 
3dje  Juni  ved  Saxkjebing,  den  17de  ved  Skanderborg 
og  den  24de  ved  Højby  i  Fyn.  Der  vedtoges  paa  dem 
samme  Beslutning  som  paa  det  sjællandske  Møde;  men  efter 
Kongens  Svar  til  dettes  Udsendinge  sendte  de  følgende 
Møder  ingen  Deputation  til  ham.  Et  Forsøg  derpaa  gjordes 
fra  Jydernes  Side,  da  en  gunstig  Lejlighed  antoges  at  til- 
byde sig,  naar  Kongen  i  Maanedeus  Slutning  besøgte  Land- 
mandsforsamlingen i  Aalborg.  Da  han  ankom  den  2Hde 
Juni,  indgave  derfor  Afsendinge  fra  Skanderborg -|Mødet 
skriftlig  Begjæring  om  Foretræde.  Denne  Begjæring  blev 
afslaaet;  men  inden  Svaret  var  modtaget,  medens  Deputa- 
tionens to  Ordførere  ventede  paa  det,  kom  Kongen  ned  ad 
den  Trappe,  hvor  de  stode,  paa  Vejen  til  Udstillings- 
bygningen. Der  fandt  da  en  kort  Samtale  Sted,  under 
hvilken  Kongen  skal  have  beklaget  den  megen  Mistillid, 
der  havde  vist  sig,  saa  at  selv  hans  tro  Jyder  begyndte  at 
vakle.  Ordførerne  svarede,  at  den  provisoriske  Finanslov 
laa  Folket  og  Ministeriet  imellem,  og  at  dette  svækkede 
Tilliden  til  Kongen.  Da  senere  Kongens  skriftlige  Afslag 
blev  bekjendt  blandt  Mængden,  der  for  en  stor  Del  bestod 
af  Bønder  fra  Jyllands  forskjellige  Egne,  gav  Misstemningen 
fra  Venstremændenes  Side  sig  Luft  iUdraabene:  »Bort  med 
Ministeriet  Estrup!«  og  »Leve  Folkethingetjl«  overalt,  hvor 
Kongen  færdedes  offentlig,  medens  de  tilstedeværende 
Højremænd  raabte:  »Leve  Kongen!«  og  »Leve  Ministeriet!« 
Det  kom  ved  denne  Lejlighed  til   beklagelige  Optrin,   som 

til  Dels  endog  udartede  til  Haandgribeligheder  og  senere 
affødte  Retssager  og  Pressefejder. 

Venstrebevægelsen  fremkaldte  en  Højrebevægelse  i 
modsat  Retning.  Allerede  den  Ude  April  havde  21  Højre- 
mænd, blandt  hvilke  6  Landsthingsmænd  og  5  Folkethings- 
mænd,  under  Haanden  udsendt  en  Indbydelse  til  at  yde 
aarlige  Pengebidrag  med  det  Formaal  at  organisere  Kampen 
for  Højres  Sag,  særlig  at  knytte  de  mange  smaa  spredt« 
Hejreforeninger  sammen  til  en  Enhed,  der  kunde  arbejde 
efter  en  fælles  Plan,  og  at  udbrede  Oplysning  om  de  po- 
litiske Forhold.  Et  foreløbigt  Forretningsudvalg  paa  5 
Medlemmer  blev  dannet.  Da  nu  Venstre  begyndte  at  virke 
gjennem  de  store  Folkemøder,  besluttedes  en  lignende  Virk- 
somhed fra  højre  Side.  At  Højre  vilde  indbyde  til  et 
Folkemede  i  Hillered  den  1ste  Juli,  var  allerede  meddelt 
i  Bladene,  inden  Skanderborg-Medet  fandt  Sted  den  1 7de 
Juni.  Indbyderne  til  dette  henvendte  sig  derfor  strax  efter 
Mødet  til  Indbyderne  til  Lejre-Medet,  som  de  opfordrede 
til  at  gjøre  alt  for,  at  man  fra  venstre  Side  mødte  talrig  i 
Hillered  i  den  Hensigt  at  hindre,  at  Hejre  udslettede  Ind- 
trykket af  Lejre-Mødets  Beslutning.  Da  denne  »fortrolige« 
Opfordring  fra  en  talrig  Kreds  jyske  til  en  lignende  Kreds 
sjællandske  Venstremænd  selvfølgelig  ikke  længe  kunde  blive 
Højre  ubekjeuiit,  segte  Indbyderne  til  Hillerød-Medet  saa 
vidt  muligt  at  indskrænke  dets  offentlige  Karakter,  saa  at 
det  nærmede  sig  til  et  Mede  for  Højre  alene.  Imidlertid 
medte  der  fra  hele  Sjælland,  men  især  fra  Kjøbenhavn,  ogsaa 
mange  ivrige  Venstremænd,  og  det  lykkedes  kun  med 
Besvær  nogenlunde  at  forhindre  ligefrem  forargelige 
Optrin. 

Da  Højre  fortsatte  sine  Møder,  fremgik  det  af  Ind- 
bydelserne, at  disse  ikke  vare  offentligp,  men  kun  stode 
aabne  for  Meningsfæller,  hvorfor  Venstre  enten  holdt  sig 
borte  fra  dem  eller  mødte  med  en  enkelt  Ordfører  for  at 
gjøre  Indsigelse,  hvilket  dog  blev   hindret  derved,   at  Ordet 

nægtedes  ham,  t.  Ex.  Kredsens  Folkethingsmand  i  Nykjøbiug 
paa  Mors,  ligesom  der  ogsaa  var  nægtet  en  ledende  Højre- 
mand Ordet  ved  det  fynske  Hejby-Møde.  Højremøderne, 
der  især  holdtes  paa  flere  Steder  i  Jylland  samt  i  Maribo 
i  Maanederne  Juli — September,  forløb  saaledes  rolig,  indtil 
det  hændtes,  at  begge  Partier  holdt  Møde  samme  Dag,  den 
9de  September,  ved  Jyderup  i  Holbæk  Amt.  Selve  Møderne, 
der  holdtes  for  sig,  forløb  vel  ogsaa  her  rolig,  men  Stem- 
ningen, som  i  Forvejen  var  stærkt  ophidset  indbyrdes  mellem 
Partierne,  steg  yderligere  paa  venstre  Side,  da  man  fik  det 
for  Landboere  uvante  Syn  at  se  Højre  holde  Fællesspisning 
under  .Beskyttelse  af  ol  kjøbenhavnske  Politibetjente  med 
en  af  Egnens  ledende  Højremænd  i  Spidsen.  Jyderup-Mødet 
fik  saaledes  et  ubehageligt  Pifterspil,  under  hvilket  der  ud- 
deltes Slag  med  Stokke  og  Politistave,  og  deraf  fulgte  atter 
Forhør,  Fængslinger,  Straffe  og  meget  ondt  Blod  indbyrdes 
imellem  Befolkningen. 

Saa  megen  Bitterhed  havde  de  politiske  Bevægelser  i 
Aarets  første  tre  Fjerdedele  fremkaldt  i  Sindene,  at  Finans- 
lovens første  Behandling  i  Folkethinget  i  Oktober  —  en 
Lejlighed,  der  benyttes  til  Udtalelser  om  den  almindelige 
politiske  Stilling  —  i  Grunden  blev  til  en  stor  Kegnskabs- 
opgjørelse  fra  begge  Partier  om  deres  indbyrdes  Kamp. 

Foruden  de  politiske  Møder  fortjene  nogle  andre  at 
nævnes.  Den  næsten  H()00  Medlemmer  tællende  kjøben- 
havnske »Industriforening«  lod  den  6to  Marts  paa  en  talrig 
besøgt  overordentlig  Generalforsamling  indlede  en  Forhand- 
ling om  en  Jærnbane-  og  Dampskibsforbindelse 
mellem  Danmark  og  Tyskland,  muligvis  over  Gjedsør 
og  Warnemiinde.  Efter  en  sagkyndig  Forhandling  vedtoges 
med  200  Stemmer  mod  5  en  Udtalelse  om,  at  Industri- 
foreningen ansaa  Tilvejebringelsen  af  en  umiddelbar  For- 
bindelse med  Fastlandet  for  en  Velfærdssag  for  Danmarks, 
særlig  Kjøbenhavns  Industri.  Den  vedtagne  Beslutning  blev 
i  Form    af  en  Adresse    overleveret   Indenrigsministeren.  — 

Af  fuldendte  Arbejder  paa  Samfærdselens  Oniraade  kunne 
nævnes  Dampfærgeforbindelsen  over  Oddesund,  oprettet  den 
23de  Juni,  og  Randers-Hadsund-Jærnvejen,  indviet  den  9de 
Oktober,  samt  Uarapfærgeforbindelsen  over  Store  Bælt,  der 
ved  Aarets  Slutning  forsøgsvis  begyndte. 

Den  allerede  nævnte  Landmandsforsamling  i  Aalborg 
afnoidtes  den  26de  til  den  30te  Juni,  den  danske  Kjobstad- 
forenings  Saæling  i  Næstved  den  10de  og  Ilte  Avgusl,  den 
almindelige  danske  Lægeforenings  Mode  den  20de  og  21de 
Avgust  i  lioskilde.  Den  21de — 24de  Avgust  var  Ameri- 
kanist-Kongressen samlet  i  Kjøbenhavn.  De  fremmede  og 
de  betydeligste  danske  Medlemmer  af  denne  Kongres  vare 
den  22de  Avgust  Kongens  Gjæster  paa  Fredensborg, 
hvor  hen  Hoffet  samme  Dag  var  flyttet  fra  Bernstorff  for 
i  det  rummeligere  Slot  at  muliggjore  Modtagelsen  af  et 
større  Antal  kongelige  Gjæster,  som  i  Sommerens  Leb  be- 
søgte Danmark.  Midt  i  Avgust  var  Prinsesse  Alexandra 
kommen  niftd  nogle  af  sine  Børn.  og  de  bleve  her  indtil  midt 
i  Oktober,  da  de  afhentedes  af  Prinsen  af  Wales,  der  var 
kommen  til  Fredensborg  den  29de  September.  Senere  i 
Avgust  kom  Kongen  og  Dronningen  af  Grækenland,  Hertug- 
inden af  Cumberland,  Kejseren  og  Kejserinden  af  Rusland, 
alle  med  Børn.  Saaledes  vare  alle  Kongeparrets  Børn  med 
en  Del  af  dets  Børnebørn  en  Tid  lang  samlede.  Den  svenske 
Kongefamilie  besøgte  en  Dag  i  Avgust  den  danske,  Prins 
Karl  af  Portugal  et  Par  Dage  i  Oktober.  Disse  mange 
fyrstelige  Gjasters  Besøg  hos  Danmarks  Konge  vakte 
Evropas  Opmærksomhed  og  gave  Anledning  til  politiske 
Rygter,  der  dog  betegnedes  som  grundløse;  Fyrstesammen- 
komsten maatte  opfattes  som  aldeles  privat.  Imidlertid  fik 
Rygterne  Næring  derved,  at  Englands  Førsteminister  Glad- 
stone  midt  i  September  ankom  paa  Kjøbenhavns  Red,  hvor 
han  den  18de  modtog  Besøg  af  Kongehuset  og  dets  Gjæster. 
Under  dette  Fyrstebesøg  ved  det  danske  Hof  blev  en  russisk 

Kirke  indviet  i  Kjøbenhavn  den  9de  September.  Inden 
Midten  af  Oktober  havde  de  sidste  af  Kongens  Gjæster  for- 
ladt Fredensborg. 

Imidlertid  havde  en  ny  politisk  Partibevægelse  begyndt 
at  fremspire  i  Kjøbenhavn,  den  saakaldte  »liberale«.  Den 
første  Anledning  dertil  maa  føres  tilbage  til  det  Folke- 
thingsvalg,  som  fandt  Sted  paa  Frederiksberg  den  29de  Maj. 
Til  dette  stillede  sig  to  Kandidater,  der  begge-  erklærede  sig 
for  Højremænd,  men  af  hvilke  den  eue  (Steffensen)  var  Til- 
hænger, den  anden  (Nyholm)  Modstander  af  Ministeriet 
Estrup.  Den  sidste  fik  ogsaa  Venstres  og  Socialdemokraternes 
Stemmer  og  opnaaede  saaledes  1724,  medens  den  første 
sejrede  med  1769.  Dette  Udfald  af  Valgkampen  i  en  Kreds, 
der  hidtil  havde  gjældt  for  aldeles  overvejende  ministeriel, 
gav  Ministeriets  Modstandere  Haab  om  at  sejre  ved  det 
almindelige  Folkethingsvalg  næste  Aar,  naar  de  strax 
begyndte  at  organisere  Valgkampen.  Omtrent  midt  i  Sep- 
tember dannedes  derfor  »de  forenede  liberales  Vælgerforening 
for  Frederiksberg«.  I  November  stiftedes  dernæst  »Kjøben- 
havns liberale  Vælgerforening«,  hvis  Bestyrelse  erklærede 
det  for  Foreningens  Formaal,  at  samle  til  fælles  Optræden 
alle  dem,  der  ere  enige  om,  at  Fædrelandets  Tarv  kræver, 
at  det  nuværende  Ministerium  afløses  af  Mænd,  der  forstaa 
at  føre  vort  politiske  Liv  ud  af  den  sørgelige  Tilstand, 
hvori  det  for  Tiden  befinder  sig.«  Tilstrømningen  til  denne 
Forening  var  saa  stor,  at,  da  den  aabnede  sit  første  Møde  i 
Kasinos  aldeles  fyldte  store  Sal  den  15de  December,  kunde 
Ordstyreren  meddele  Forsamlingen,  at  den  nu  talte  over 
4000  Medlemmer  i  Kjøbenhavn. 

Medens  denne  saakaldte  liberale  Bevægelse  svækkede 
det  ministerielle  Højre,  syntes  paa  den  anden  Side  det 
»radikale«  Venstre  at  maatte  svækkes  ved  en  Person- 
forandring  i  Venstres  Hovedstadspresse,  som  kunde  tyde  paa 
et  indre  Brud,    der   før    eller    senere    maatte    give   sig  til 


De  vigtigste  Begivenheder  i  Aaret  1883.  15 

Kjende,  om  det  end  ikke  strax  viste  sig  for  den  ydre 
Verden.  Venstres  største  kjøbenhavnske  Dagblad  »Morgen- 
bladet« indledede  nemlig  midti  December  et  Redaktorskifte 
fra  Nyaar,  hvorhos  et  »moderat«  Medlem  afløste  to  af  de 
tre  »radikale«  i  dets  Bestyrelse.  En  af  de  »radikale«  Ret- 
ninger, den  saakaldte  »evropæiske«,  fik  derved  mindre  Ind- 
flydelse paa  Ledelsen,  medens  den  »moderate«,  som  hidtil 
i  Hovedstadspressen  havde  været  repræsenteret  ved  Uge- 
bladet »Dansk  Folketidende«,  ved  dettes  Ophør  med  Aar- 
gangen  IHS'i  fik  Hovedindflydelsen.  Det  var  især  religiøse 
og  litterære  Grunde,  som  i  denne  Sag  havde  indvirket  paa 
de  politiske  Strømninger. 

Paa  det  kirkelige  Omraade  uddybedes  Kløften  mellem 
den  grundtvigske  Retning  og  Kultusminister  Scavenius. 
Denne  havde  den  20de  Januar  tilbagetaget  den  en  Valg- 
menighedspræst (R.  Lund)  1871  meddelte  Stadfæstelse,  fordi 
han  havde  taget  ukonfirmerede  Børn  til  Alters,  og  som 
Følge  deraf  kunde  hans  Menighed  —  Beboere  af  Mors  og 
Ty  —  ikke  længer  erkjendes  som  særligt  Led  af  ilen  danske 
Folkekirke.  Dette  vakte  meget  Røre  i  Pressen  og  paa 
Møder.  Ligeledes  stødte  Kultusministeren  den  grundtvigske 
Retning  derved,  at  han  den  8de  Oktober  udvirkede  en  konge- 
lig Resolution,  hvorved  der  oprettedes  et  kirkeligt  Raad 
bestaaende  af  Rigets  7  Biskopper  med  Tiltrædelse  af  et 
Medlem  af  det  theologiske  og  et  af  det  juridiske  Fakultet 
ved  Kjøbenhavns  Universitet.  Dette  Bisperaad,  som  man 
tænkte  sig  samlet  i  Kjobenhavn  i  den  første  Halvdel  af 
hvert  Aars  September  Maaned  under  Sjællands  Biskops  For- 
sæde, skulde  bl.  a.  overlægge  Menighedslivets  Stilling,  fore- 
slaa  Kultusministeren  »administrative  og  legislative  Forholds- 
regler« i  kirkelig  Henseende  og  afgive  Betænkning  og  Raad 
om  Spørgsraaal  fra  Ministeren.  I  Regelen  skulde  Ministeren 
indhente  Raadets  Erklæring,  inden  han  til  Kongen  indstillede 
Lovforslag  til  Fremsættelse  paa  Rigsdagen  eller  almindelige 

administrative  Bestemmelser  om  de  indre  kirkelige  Forhold, 
-Og  inden  han  selv  tog  Bestemmelse  i  slige  Sager,  hvor  det 
var  overladt  til  ham  at  tage  endelig  Beslutning  uden  Ind- 
stilling til  Kongen. 

Rigsdagen  var  atter  traadt  sammen  den  1ste  Oktober. 
I  Folkethinget  afløste  Berg  som  Formand  Krabbe,  der 
paa  Grund  af  nogen  Misstemning  fra  den  »radikale«  Gruppes 
Side  havde  frabedt  sig  Gjenvalg.  Den  20de  Oktober  an- 
meldtes en  Forespørgsel  fra  to  Medlemmer  af  Folkethinget 
(Høgsbro  og  N.  J.  Larsen)  til  Kirkeministeren  om,  hvorledes 
han  kunde  forene  den  kongelige  Resolution  af  8de  Oktober 
med  Grundloven.  Under  Forhandlingen  herom,  der  fandt 
Sted  den  16de  og  17de  November,  stillede  Høgsbro  følgende 
Forslag:  »I  det  Folkethinget  udtaler,  at  det  ikke  finder,  at  den 
kongelige  Resolution  af  8de  Ok.ober  d.  A.  om  Oprettelsen  af  et 
kirkeligt  Raad  kan  forenes  med  Grundloven,  gaar  Thinget 
over  til  den  næste  Sag  paa  Dagsordenen.«  Dette  vedtoges 
med  50  Stemmer  mod  16. 

I  de  første  Dage  af  Rigsdagssamlingen  1883 — 84  havde 
de  samme  Ministre  fremsat  de  samme  omtrent  30  Lov- 
forslag, der  i  de  foregaaende  Samlinger  som  en  Følge  af 
»Visnepolitikken«  ikke  vare  komne  videre  end  til  første  Be- 
handling og  en  Række  forskjellige  Udvalg.  I  denne  Samling 
ændrede  Folkethinget  for  saa  vidt  sin  Taktik,  som  det 
standsede  første  Behandling  og  henviste  disse  Forslag  til 
et  og  samme  Udvalg,  det  saakaldte  »Ni mand sud valg«, 
der  skulde  have  den  Opgave  at  gjemme  dem,  men  »at 
spejde  efter  den  første  gunstige  Lejlighed,«  der  maatte  vise 
sig  til  at  bringe  de  Forslag,  som  efter  indtræffende  Om- 
stændigheder maatte  egne  sig  dertil,  videre  til  en  fortsat 
første  Behandling  og  derpaa  muligvis  til  et  andet  mere 
sagligt  Udvalg,  for  saa  vidt  en  egentlig  Udvalgsbehandling 
skulde  behøves.  Fra  højre  Side  betegnedes  denne  Frem- 
gangsraaade  som    »cynisk«  (Rimestad)   og  Nimandsudvalget 

kaldtes  »Begravelsesudvalget«  ;  men  Forslagene  om  Henvis- 
ning til  et  og  samme  Udvalg  bleve  dog  vedtagne  med 
50—60  Stemmer  mod  16—20. 

Derved  forkortedes  'BehaDdlingen  af  disse  for  største 
Delen  mange  Gange  dreftede  Lovforslag,  og  saaledes  indtraf 
snart  det  Øjeblik,  da  Folkethinget  ikke  havde  mere  at  sætte 
paa  Dagsordenen,  medens  dets  Finansudvalg,  omtrent  det 
eneste  arbejdende  foruden  de  3  eller  4  staaende  Udvalg,  fik 
des  mere  Tid  til  sin  Raadighed.  Thingets  Møder  bleve  der- 
for indtil  Juleferien  atter  og  atter  afbrudte  af  Ferier. 
Endnu  tidligere  indtraf  et  saadant  Tidspunkt  for  Lands- 
thinget,  for  hvilket  der  af  Regeringen  kun  var  fremsat  for- 
holdsvis faa  Sager,  og  disse  gjorde  det  enten  hurtig  færdige, 
da  dets  Flertal  var  i  Overensstemmelse  med  Regeringen, 
eller  det  sendte  dem  i  Udvalg.  Saaledes  indtraf  det  i 
Rigsdagens  Aarbøger  hidtil  ukj^ndte  Tilfælde,  at  et  af 
Tbingene  —  uden  at  Samlingen  var  udsat  eller  noget  Thing 
opløst  —  ikke  holdt  et  eneste  Mede  fra  den  8de  Oktober 
til  den  8de  December,  da  Landsthinget  atter  holdt  7  Møder 
inden  Juleferien,  som  begyndte  den  20de  December. 

Nye  ikke  tidligere  behandlede  Lovforslag,  som  det  af 
Finansministeren  den  27de  Oktober  i  Folkethinget  fremsatte 
om  en  Anstalt  for  billige  Alderdomsforsergelser.  under- 
kastedes en  længere  saglig  Behandling  og  henvistes  derefter 
i  Almindelighed  til  Finansudvalget.  Krigsministerens  ufor- 
andret gjentagne  Forslag  om  overordentlige  Foranstaltninger 
til  Forsvarsvæsenets  Fremme  blev  fremsat  den  21de  De- 
cember, inden  der  var  indkommet  nogen  Betænkning  fra 
Kommissionen  af  1ste  Maj,  saa  umiddelbart  inden  Folke- 
thingets  Juleferie,  at  man  ikke  ved  Aarets  Slutning  kunde 
vide,  om  Thinget  ogsaa  vilde  undtage  dette  fra  Henvisning 
til  Nimandsudvalget  og  derom  muligvis  nedsætte  et  særligt 
Udvalg. 

Af  danske,  døde  i  Aaret  1883,  kunne  nævnes:  den 
tidligere  Krigsminister,  Generalløjtenant  Valdemar  Rudolph 

Eaasløff,  t  i  Paris  14de  Februar,  den  tidligere  Marine- 
minister, Jordomsejleren  Viceadmiral  Steen  Andersen  Bille, 
t  2den  Maj;  Professorerne  Svend  Hersleb  Grundtvig,  f  14d© 
Juli,  og  Ludvig  Henrik  Ferdinand  Oppermann,  f  17de  Av- 
gust,  Billedhuggeren  Jens  Adolph  Jerichau,  t  24de  Juli,  og 
Forfatterinden,  Pauline  Worm,  f  den  13de  December. 

Nøden  paa  Island  1882  var  enrinu  ikke  helt  afhjulpen 
1883,  hvorfor  der  fremdeles  sendtes  Penge  og  Levnedsmidler 
dertil.  Althinget,  der  samles  hvert  andet  Aar,  aabnedes 
den  2den  Juli  af  den  konstituerede*)  Landshovding  Thor- 
berg med  Meddelelse  af  et  kongeligt  Budskab.  T  dette 
bebudedes  Lovforslag  til  det  indenlandske  Fiskeris  Fremme; 
hvis  en  ny  Handelstraktat  med  Spanien  skulde  blive  afsluttet, 
vilde  Regeringen  være  rede  til  betydelige  Opofrelser  af 
Toldindtægter,  der  hidtil  vare  tilflydte  Statskassen  af  spanske 
Varer,  og  det  ikke  mindst  af  Hensyn  til  Islands  Interesser. 
Af  Lovforslag,  som  Althinget  vedtog  inden  sin  Slutning 
den  27de  Avgust,  og  som  senere  stadfæstedes,  kunne 
følgende  nævnes:  Lov  af  21de  September  om  For  hyring 
af  fremmede  Søfolk  til  danske  Skibe,  der  udredes  fra 
et  Sted  i  Island,  har  til  Formaal  at  fjærne  en  Hindring 
for  at  bemande  Skibe  med  fremmede,  der  ofte  kunne  være 
særlig  sagkyndige  med  Hensyn  til  andensteds  brugte  Fiske- 
methoder;  derved  bragtes  desuden  den  islandske  Lovgivning 
i  Samklang  med  den  danske.  To  Love  af  samme  Dag,  om 
Skibes  Registrering  og  om  Ophævelse  af  Ind- 
førselsafgift  af  fremmede  Skibe,  sigte  ligeledes  til 
at  fjærne  Hindringer  for  det  islandske  Fiskeri.  Ved  Love 
af  8de  Oktober  tik  Kjebstæderne  Akureyri  og  Isafjord 
kommunale  Forfatninger.  Den  8de  November  stadfæstedes 
Finansloven  1884—85,  der  bl.  a.  bevilger  Rentefrihed 
indtil  Udgangen  af  1885  afLaan,  som  vare  ydede  forskjellige 


*)  Landshøvding  Finsen  var  forflyttet  til  Kjøbenhavn  som  Over- 
præsident. 

Sysselkommuner  til  Forebyfifgelse  af  Hungersnød.  Tillægs- 
bevillingsloven for  1880 — 81.  en  Lov  om  Nedsættelse 
af  Skat  paa  Brugen  af  Jordejendom  og  paa  Lesegodset, 
og  en  Lov  om  Avtorisation  af  nye  Handelssteder 
(ti  i  Tallet)  samt  flere  mindre  Love.  I  Vinteren  1882—83 
havde  di^n  første  islandske  Folkehøjskole  været  i 
Gang,  ledet  eft^r  de  samme  Grundsætninger  som  de  fleste 
danske  og  norske. 

De  vestindiske  Øer  kom  den  af  den  danske  Rigsdag 
vedtagne  Lov  af  14de  April  1883  tilgode,  idet  deraf  fulgte 
en  Omordning  af  deres  øverste  Styrelse.  Deu  I  Ode  No- 
vember udgik  en  kongelig  Resolution,  hvorved  bl.  a.  Præsi- 
dent-Embedet paa  Øerne  inddroges  fra  Nyaar  1884,  og 
Overøvrighedsniyndigheden  i  begge  de  bestaaende  Kredse 
overdroges  Guvernøren,  hvis  Sæde  ikke  længer  altid  skulde 
være  St.  Thomas,  men  kunde  skifte  mellem  Øerne. 
Kolonialraadet  paa  St.  Thomas,  hvor  en  heftig  Oppositton 
mod  Regeringen  havde  gjort  sig  gjældende,  blev  af  Guver- 
nøren, Oberst  Arendrup,  opløst  den  13de  September;  men 
de  nye  Valg  den  27de  September  forstærkede  Oppositionen, 
saa  at  Raadet  herefter  ikke  tæller  andre  Tilhængere  af 
Regeringen  end  de  4  kongevalgte  Medlemmer.  Uenigheden 
gjaldt  bl.  a.  Spørgsmaalet  om  en  Nedsættelse  af  Havne- 
afgifterne i  St.  Thomas  for  fremmede  Skibe,  som  Raadet 
begjærede,  for  at  Øen  ikke  yderligere  skulde  miste  sin 
Skibsfart.  Paa  St.  Croix  ventedes  ogsaa  1883  en  usæd- 
vanlig rig  Sukkerhøst. 


2. 

I  N  o  r  g  e  s  politiske  Historie  kan  1883  kortest  betegnes 

som  Rig  s  rets  tiltale  ns  Aa.T.  Den  nærmest   foregaaende 

politiske  Udvikling   havde   været  en  Forberedelse   til  Rigs- 

retssagen,  under  hvilken  det  var  at  formode,  at  Folket  vilde 
tage  bestemt  Parti  enten  for  eller  imod  Ministeriet  S  elm  er, 
der  med  Magten  havde  overtaget  Ansvaret  efter  Ministeriet 
Stang.  Dette  sidste  var  det,  som  den  29de  Maj  1880 
havde  tilraadet  Kongen  at  nægte  sit  Samtykke  til  Stor- 
thingets  for  Qerde  Gang  siden  1872  vedtagne  Beslutning  til 
Grundlovsbestemmelse  om  Statsraadernes  Adgang  til  at 
deltage  i  Storthingets  Forhandlinger,  og  som  derved  havde 
givet  det  hidtil  kun  theoretiske  Spørgsmaal,  om  Kongen 
har  absolut  eller  suspensivt  V^eto  i  Grundlovssager, 
fuld  praktisk  Betydning.  At  Kongens  Veto  ogsaa  i  disse 
Sager  kun  var  suspensivt,  tilkjeudegav  Storthinget  som  sin 
Mening  ved  sin  bekjendte  Beslutning  af  9de  Juni  1880; 
men  lige  over  for  Norges  Folkerepræsentation  havde  Norges 
Konge  taget  sit  afgjort  modsatte  Stade,  senest  i  Trontalen 
ved  Storthingets  Slutning  den  2  i  de  Juni  1882.  Under 
Valgkampen  i  dette  Aars  sidste  Halvdel  havde  Kongens 
Trontale  været  Højres  Program,  Storthingets  9de  Juni- 
Beslutning  Venstres.  Ved  Valgets  Opgjørelse  maatte 
Skjellet  imellem  Partierne  drages  efter  Linjen  for  eller  imod 
9de  Juni-Beslutningen,  og  da  Venstre  havde  vundet  10 
Stemmer,  var  dermed  RigsretstiUalen  paa  Forhaand  given. 
I  Valgets  Udfald  saas  en  Tilkjendegivelse  af,  at  Folket  vilde 
æske  Rigsrettens  Svar  paa  Spergsmaalet:  var  det  grumllovs- 
stridigt  eller  ej,  at  Kongen  1880  handlede,  som  om  han 
havde  absolut  Veto?  Spergsmaalet  kunde  kun  stilles  i 
Form  af  liigsretstiltale  mod  Ministeriet,  og  Svaret  kunde 
kun  gives  i  Form  af  dettes  Domfældelse  eller  Fri- 
findelse. 

I  Anledning  af  Storthingets  Sammentræden  »den 
ferste  Segnedag  i  Februar«  (den  1ste)  var  Kongen  allerede 
den  iJ7de  Januar  fra  Stockholm  kommen  til  Kristiania. 
Han  forblev  der  en  Maaneds  Tid,  og  da  han  den  24de 
Februar  rejste  til  Sverige,  var  det  kun  for  allerede  den  7de 
Marts    at   vende   tilbage    og  atter  i  længere  Tid,  indtil  den 

Ilte  April,  at  opholde  sig  i  Norges  Hovedstad,  Storthingets 
Sæde. 

Allerede  i  Samlingens  første  Dage  sluttede  det  nyvalgte 
Storthings  Venstre-Flertal  —  83  af  de  114  Medlemmer  — 
sig  fast  sammen  i  en  »liberal«  Forening  med  et  Forretnings- 
udvalg paa  15  Medlemmer  og  Johan  Sverdrup  som  Formand. 
I  denne  Forening  forhandledes  den  i  Ode  Februar  om  Lag- 
thingsvalget,  der  denne  Gang  fik  en  særlig  Betydning 
med  den  forestaaende  Rigsretssag  for  Oje.  Rigsretten 
bestaar  nemlig  af  Lagthiiigets  Medlemmer  tillige  med 
Højesterets  ordentlige  Medlemmer.  (Kun  naar  disses  Tal 
ikke  ved  det  første  Møde  i  Rigsretten  naar  op  til  7.  med- 
tages overordentlige  Medlemmer).  I  det  Storthinget  den  15de 
Februar  1883  blandt  sine  Medlemmer  udvalgte  den  Fjerde- 
del, som  skulde  udgjøre  Lagthinget  (alle  af  Venstre),  valgte 
det  altsaa  tillige  Rigsretsdommere   i   en  bestemt  Sag 

Inden  Storthinget  havde  konstitueret  sig,  kunde  dets 
Forhandlinger  ikke  aabnes  af  Kongen:  men  Konstitueringen 
sinkedes  denne  Gang  meget  ved  Uenighed  under  Bedømmelsen 
af  de  nyvalgte  Repræsentanters  Fuldmagter.  Uenigheden 
gjaldt  nærmest  Valgene  i  Kristiania.  Disses  Paa- 
kjendelse  besluttede  Storthinget  den  14de  Februar  med  80 
Stemmer  mod  28  at  udsætte,  dog  saaledes  at  de  valgte, 
indtil  endelig  Afgjorelse  kunde  træffes,  beholdt  fuld  Ret 
som  Medlemmer  af  Forsamlingen.  Efter  nøjere  Prøvelse 
blev  Kristiania- Valget  senere  godkjendt. 

Først  den  ITde  Februar  kunde  Storthinget  aabnes 
af  Kongen.  Dette  skete  med  en  Trontale,  i  hvilken  der 
hentydedes  til  »Spørgsmaalet  om  Statsraadernes  Deltagelse  i 
Storthingets  Forhandlinger«.  Efter  Aabningshøjtideligheden 
henvendte  Johan  Sverdrup  sig  til  den  uden  for  Storthings- 
bvKningen  samlede  Mængde  med  følgende  Ord:  »Til  Folket 
maa  vi  ty,  med  det  maa  vi  arbejde,  med  det  raaa  vi 
kæmpe,  om  fornødiges,  og  med  det  vil  og-  skal  vi 
sejre.« 

Odelsthinget  —  de  ^4  af  Storthiiiget,  som  ikke  udgjere 
Lagthiuget  —  foreslog  den  20de  Februar  det  vigtige  Valg 
af  den  saakaldte  Protokolkomité  paa  9  Medlemmer,  hvis 
Hverv  det  bl.  a.  er  at  gjennemgaa  den  norske  Regerings 
Protokoller  m.  v.  og  derom  at  gjøre  Indstilling  til  Odels- 
thinget. I  denne  Komité,  som  altsaa  vilde  komme  til  at 
sætte  Rigsretssagen  i  Bevægelse,  fik  Storthingets  Præsidenter, 
Sverdrup  og  Steen,  begge  Sæde.  Allerede  den  ^ie  Marts 
besluttede  foreløbig  Protokolkomitéen  Rigsretssag.  Den  meget 
udførlige  Indstilling  derom  blev  den  30te  Marts  afgiven  til 
Odelsthinget,  og  Forhandlingen  begyndte  den  6te  April. 
Den  fortsattes  indtil  den  24de  April  gjennem  18  lange 
Møder.  Ikke  mindre  end  60  af  Odelsthingets  85  Medlemmer 
havde  Ordet,  og  Forhandlingerne  varede  i  alt  i  70  Timer. 
Kun  ved  overordentlige  Anstrængelser  lykkedes  det  at  faa 
Ende  paa  disse  »Rigsretsdebatter«.  Den  sidste  Dag 
blev  Formiddagsmodet  fra  Kl.  10 — 2  fortsat  i  et  Aftenmode, 
ved  hvis  Begyndelse  Kl.  572  der  var  indtegnet  16  Talere. 
Johan  Svej-drup  talte  et  Par  Timer,  og  fra  modsat  Side 
optraadte  som  Hovedtaler  forhenværende  Statsraad  Motzfeldt, 
som  uventet  begjærede  Ordet  ved  Midnatstid  og  i  henved 
en  Time  angreb  V^enstres  Ordførere.  Kun  derved,  at  disse 
ikke  svarede,  lykkedes  det  at  faa  Ende  paa  Forhandlingerne 
Kl.  1  om  Morgenen  den  24de  April.  I  øvrigt  udmærkede 
sig  under  denne  14  Mødedages  Forhandling  fra  højre  Side 
i  Særdeleshed  Amtmand  Bang  og  Højesteretssagfører  Stang 
(Søn  af  den  forrige  Minister), fra  venstre  de  to  ovennævnte 
Storthingspræsidenter;  dog  led  Sverdrup  af  en  meget 
svækket  Helbred  og  af  Sorgen  over  sin  i  Januar  afdøde 
Hustru. 

Forhandlingens  Gjenstand  var  Protokolkomitéens  Ind- 
stilling. Denne  indeholdt  flere  Punkter.  Det  første  og 
vigtigste  af  disse  gik  ud  paa,  at  7  af  Ministrene  (C.  A. 
Selmer,  O.  R.  Kierulf,  N.  Vogt,  J.  Holmboe,  H.  L.  Helliesen, 
C.  Jensen  og  A.  F.  Munthe)    burde  undergives  Tiltale  ved 

Rigsret  for  at  have  udvirket  de  kongelige  Resolutioner  af 
29de  Maj  og  15de  Juni  1880.  hvorved  var  nægtet  Sanktion 
paa  den  af  Storthinget  den  17de  Marta  s.  A.  vedtagne 
Grundlovsbestemmelse  om  Stats raadernes  Deltagelse 
i  Storthingets  Forhandlinger  og  undladt  at  tillægge  Be- 
stemmelsen den  samme  ved  Grundloven  hjemlede  Gyldighed, 
Det  andet  Tiltalepunkt  imod  de  samme  Ministre  gjaldt  den 
kongelige  Resolution  af  21de  Juni  1882,  hvorved  uægtedes 
Fuldbyrdelse  af  den  af  Storthinget  den  14de  Juni  s.  A. 
fattede  Beslutning  om  Bevilling  af  20,000  Kr.  til  Folke- 
væbningssam lagene  og  10,000  Kr.  til  Centralforeningen 
for  Udbredelse  af  Legemsøvelser  og  Vaabenbrug.  Det  tredje 
Punkt  mod  samme  Ministre  gjaldt  den  kongelige  Resolution 
af  25de  November  1882,  hvorved  Storthingets  Beslutning 
af  16de  og  17de  Juni  s.  A.  om  Lonningsregulativ  for  An- 
ordning af  en  Centralstyrelse  for  Jærnvejene  kun 
delvis  var  tagen  til  Følge,  i  det  Bestemmelsen  om  Central- 
styrelsens Tiltrædelse  af  to  af  Storthinget  valgte  Medlemmer 
var  nægtet  Fuldbyrdelse.  Imod  en  af  de  øvrige  Ministre 
(C.  A.  Bachke)  rejstes  kun  Tiltale  med  Hensyn  til  det 
første  og  sidste  af  disse  3  Punkter,  og  Tiltalen  mod  de  3 
øvrige  Statsraader  (J.  L.  Johansen,  C.  H.  Schweigaard  og 
N.  C.  E.  Hertzberg)  omfattede  kun  de  2  sidste  Punkter. 
Alle  disse  Indstillinger  bifaldtes  af  Odelsthinget  med  53 
Stemmer  mod  32  (den  mod  Bachke  med  31).  Ikke  et 
eneste  Medlem  var  fraværende.  Derefter  vedtoges  Præsi- 
dentens Forslag  om,  at  det  paalagdes  Protokolkomitéeu  at 
fremkomme  med  ludstilling  om  de  yderligere  Foranstalt- 
ninger, som  i  Anledning  af  den  fattede  Beslutning  vilde 
blive  at  træffe  fra  Odelsthingets  Side. 

Den  4de  Maj  afgav  Protokolkomitéen  Indstilling  om, 
at  11  Aktionsdekreter  skulde  udfærdiges,  et  mod  hver  af 
de  tiltalte  Statsraader.  Dertil  føjedes  dog  senere  det  Tillæg, 
at  de  anklagede,  for  saa  vidt  de  intet  maatte  have  at  ind- 
vende derimod,    kunde    tiltales   i   større    eller   mindre   Cd- 

strækning  under  én  Sag.  Da  Odelsthinget  den  9de  Maj 
havde  vedtaget  dette  med  52  Stemmer  mod  32,  valgte  det 
til  Aktorer:  Overretssagforerne  H.  Bentzen  og  O.  Blehr  samt 
Højesteretsadvokat  W.  S.  Dahl.  Til  Medlemmer  af  Aktions- 
komitéen valgtes  Præsidenterne  Steen  og  Sverdrup,  Haug- 
land,  S.  Nielsen  og  Berner. 

Den  18de  Maj  holdtes  det  første  Rigsretsmøde,  ved 
hvilket  fandtes  til  Stede  alle  Lagthingets  29  Medlemmer 
og  Højesterets  9  ordentlige  Medlemmer,  under  Forsæde  af 
Lagthingets  Præsident,  Højesteretsadvokat  Qvam.  For- 
handlingerne i  Rigsrettens  præliminære  Møder  gjaldt  især 
Vedtagelsen  af  Forretningsordenen,  Spørgsmaal  om  Lagthings- 
medlemmernes  Udtrædelse,  Udstrækningen  af  de  anklagedes 
Forskydelsesret  m.  m.,  og  disse  Møder  sluttedes  først  — 
efter  at  12  Lagthingsmænd  af  de  tiltalte  vare  »forskudte« 
af  Rigsretten  —  med,  at  denne  den  1ste  Juni  valgte  til 
Præsident  Overførster  Lauge  (i  Steden  for  den  »forskudte« 
Qvam).  Saaledes  sad  tilbage  i  Rigsretten  17  Lagthings- 
mænd og  9  Medlemmer  af  Højesteret.  Møderne  udsattes 
derpaa  indtil  efter  Storthingssamlingen. 

Af  denne  Samlings  mærkeligere  Storthingsbeslut- 
ninger  bør  nævnes  den,  hvorved  Thinget  den  10de  Maj 
enstemmig  meddelte  sin  Stadfæstelse  paa  de  mellem  de 
forenede  Riger  og  Spanien  d.  15de  Marts  afsluttede 
Handels-  og  Søfartstraktater.  (Ratifikationerne  ud- 
vexledes  den  7de  Juli  i  Madrid).  Handelstraktaten  skal 
gjælde  ,indtil  den  80te  Juni  1887,  Søfartstraktaten  indtil 
den  1ste  Februar  1892. 

Den  20de  Juli  fastholdt  Storthinget  med  80  Stemmer 
mod  32  sin  tidligere  Beslutning  om  ikke  at  forhøje  Kron- 
prinsens Apanage,  uagtet  Regeringen  gjentagne  Gange 
havde  jforeslaaet  denne  forhøjet  fra  30,000  Kr.  til  80,000 
Kr.  En  politisk  Forhandling  gik  forud  for  Afstem- 
ningen. 

I  Forbindelse  med  Behandlingen   af  Statsjærnbauernes 

Driftsbudget  den  21de  Juli  foreslog  Johau  Sverdrup,  at 
Storthioget  i  Heuhold  til  sin  Beslutning  af  17de  Juni  1882 
skulde  vælge  to  Mænd  til  Medlemmer  af  Jærnbanernes 
Centralstyrelse.  Dette  Forslag  vedtoges  Dagen  eft^r 
med  57  Stemmer  mod  31.  Ved  denne  Afstemning  vare 
alle  Medlemmer  af  Rigsretten  fraværende.  Inden  der  af- 
stemtes, havde  30  Medlemmer  af  Højre  erklæret,  at  de  ikke 
vilde  deltage  i  Valget,  dersom  Forslaget  blev  vedtaget.  De 
to  Mænd,  der  valgtes  til  Indtrædelse  i  Jærnbanernes  Cen- 
tralstyrelse, lik  derfor  kun  henholdsvis  57  og  54  Stemmer. 
Dagen  efter  afgå  ve  de  30  Højremænd  til  Protokollen  den 
Erklæring,  at  deres  Nægtelse  af  at  deltage  i  Valget  var 
grundet  i,  at  de  ansaa  Foretagelsen  af  et  saadant  Valg  for 
at  være  stridende  mod  Grundloven.  (Regeringen  gav  dem 
Medhold  ved  en  kongelig  Resolution  af  30te  Juni  om,  »at 
de  Mænd,  der  i  Storthingets  Præsidentskabs  Meddelelse  af 
22de  Juni  forklares  at  være  valgte  til  Medlemmer  af  Jærn- 
banebestyrelsen,  ikke  anerkjendes  som  saadaiine«).  Med  den 
nævnte  Erklærings  Vedlæggelse  til  Protokollen  endte  denne 
Storthingssamling  (den  23de  Juni). 

Storthiuget  sluttedes  denne  Gang  —  imod  Sædvane  — 
uden  Trontale.  Statsminister  Selmer  oplæste  kun  sin  Be- 
myndigelse til  paa  Kongens  Vegne  at  slutte  Samlingen. 
Da  Præsidenten,  Johau  Sverdrup,  af  ham  havde  modtaget 
det  kongelige  aabne  Brev,  indledede  han  det  sædvanlige 
Ønske  for  »Kongen,  Fædrelandet  og  Broderriget«  med  nogle 
Ord  til  Repræsentanterne.  »Storthioget«  —  sagde  han  bl. 
a.  —  »har  stræbt  at  hævde  Forfatningen  og  sikre  den  nu- 
værende Slægt  og  de  Slægter,  som  skulle  komme,  et  frit 
og  kraftigt  Samfundslivs  Goder.  Og  hvad  der  er  begyndt, 
skal  blive  ført  videre,  herfor  borger  Folket.« 

Som  Frugter  af  den  sluttede  Storthingssamling  kunne 
nævnes  følgende  mere  betydelige  Love:  Lov  af  2den  Juni 
1883  om  Lapperne  i  de  forenede  Kongeriger  Norge  og 
Sverige,    hvorved    efter    mange    og  lange  hidtil  frugtesløse 

Forhandlinger  siden  1842  et  mellemrigsk  Forhold  er  blevet 
lovordnet;  Loven,  som  traadte  i  Kraft  den  1ste  Januar 
1884,  skal  dog  kun  gjælde  i  15  Aar,  og  dersom  ikke  inden 
disses  Udløb  en  ny  fælles  Lov  er  vedtagen  i  begge  Riger* 
skulle  Bestemmelser  i  den  hidtil  gjældende  Traktat  af  1751 
atter  træde  i  Kraft.  Lov  af  9de  Juni  1883  om  Æres- 
oprejsning svarer  i  det  væsentlige  til  den  danske  Lov  af 
3dje  April  1868.  Den  16de  Juni  udkom  Love  om 
Examen  artium,  som  ophævede*  de  ældre  om  denne 
Prøve  gjældende  Bestemmelser,  om  Omkostninger  i  Straf- 
sager og  om  Smaasalg  af  01,  Vin  m.  m.  paa  Landet. 

Rigsretten,  for  hvilken  Statsminister  Selmer  var 
stævnet  til  at  møde  den  7de  Avgust,  gjenoptog  paa  denne 
Dag  sine  Moder  for  at  begynde  Behandlingen  af  de  for- 
melle Spørgsmaal.  Til  Stede  vare  saa  vel  Statsministeren 
som  haus  Defensor,  Hejesteretsadvokat  Johannes  Bergh,  der 
samme  Dag  holdt  sit  første  indledende  Foredrag.  For- 
handlingen mellem  Aktor  (Dahl)  og  Defensor  (Bergh)  fort- 
sattes de  to  følgende  Dage,  hvorefter  Retten  bevilgede  De- 
fensor Anstand  indtil  den  17de  Avgust.  Denne  Dag  begyndte 
Inhabilitetsproceduren,  som  fortsattes  i  næsten  daglige  Møder 
indtil  den  18de  September,  da  man  endelig  afsluttede 
Formalproceduren,  som  siden  den  7de  Avgust  havde  optaget 
2S  Retsmøder.  Den  4de  Oktober  begyndte  Realitets- 
proceduren.  Den  8de  Oktober  indløb  en  Skrivelse  fra 
Justitsdepartementet  til  Rigsrettens  Præsident,  hvori  med- 
deltes, at  Høj  estere tsadvoka terne  Heffermehl  og  Heyerdahl 
vare  beskikkede  til  Defensorer  ved  Siden  af  Bergh.  I 
næsten  daglige  Møder  fortsattes  Sagførelsen  derefter  indtil 
den  19de  December,  da  Rigsretten  tog  Ferie  indtil  den  10de 
Januar  1884.  Sagen  førtes  under  Folkets  almindelige  Del- 
tagelse med  stor  Dygtighed  fra  begge  Sider,  og  om  den 
Grundighed,  hvormed  den  behandledes,  kan  man  danne  sig 
«n  Forestilling,  naar  man  ser,  at  de  alene  inden  Udgangen 

af  1883  feite  Forhandlinger  optage  ikke  mindre  end  1792 
store  Kvartsider  i  Rigsretstidende. 

En  af  de  Maader,  hvorpaa  den  almindelige  Interes-e 
for  Rigsretssagen  ytrede  sig,  var  ved  en  stor  Adresse- 
Bevægelse  fra  hejre  Side.  Den  forste  Tillidsadresse  til 
Regeringen  indleb  fra  Tonsberg  deu  24de  April,  samtidig 
med  at  Odelsthinget  besluttede  Rigsretstiltale,  og  indtil  den 
20de  December  havde  omtrent  1 7,000  underskrevet  saadanne 
Adresser. 

Henimod  Aarets  Slutning  grandlagdes  en  »Norges 
Venstreforening«.  Udkast  til  Love  for  en  saadan  ud- 
sendtes den  24de  November  fra  Bestyrelsen  for  Akershus 
Amts  Venstreforening,  men  først  den  12te  December  ind- 
kaldtes »Norges  Venstreforening«  til  et  konstituerende  Møde 
i  Kristiania  i  Januar  18^4.  —  En  Arbejderbevægelse 
gav  sig  Udtryk  ved  Dannelsen  af  en  »Arbejdernes  Ring  for 
Kristiania  og  Omegn«,  hvis  Love  vedtoges  den  28de  Av- 
gust.  Allerede  1882  var  der  paa  et  Arbejdermede  i 
Trondhjem  valgt  et  Fællesstyre  for  de  norske  Arbejder- 
samfund. Dette  udsendte  den  30te  November  »Udkast  til 
Love  for  de  forenede  norske  Arbejdersamfund  og  Arbejder- 
foreninger«. 

Paa  Foranledning  af  den  norske  Haand værks- og  Industri- 
forening fandt  en  Industri-  og  Kunst-Udstilling  Sted 
i  Kristiania  fra  den  16de  Juni  tii  den  2 1  de  Oktober.  Den 
omfattede  tillige  Landbruget.  Udstillingen  vandt  stor  Til- 
slutning og  viste  et  glædeligt  Fremskridt  i  Norges  Frem- 
bringelsesevne.  I  Forbindelse  med  Udstillingen  holdtes  flere 
Møder;  de  vigtigste  vare  et  Landbrugsdiskussionsmede  den 
25de — 26de  Juni  og  et  Haandværker-  og  Industrimede  den 
29de — 3 1te  Avgust.  Efter  at  Landbrugsudstillingen  var 
aabnet,  holdtes  et  Landbrugsmede  den  27de — 28de  Sep- 
tember; 

Samfærdselsmidlerne  forøgedes  med  Bergen -Vo s s- 
Jærnvejen    paa    lOb    Kilometer,    som    den    Ilt«    Juli 

aabnedes  for  Driften.    Derved  fremmedes  i  høj  Grad  Post- 
forbindelsen imellem  Norges  to  største  Byer. 

Af  Nordmænd,  døde  i  1883,  kunne  nævnes:  General- 
kirurg Johan  Fritzner  Heiberg,  f  den  4de  Marts,  den  stats- 
kyndige  Forfatter,  Statsrevisor  Peder  Krabbe  Gaavder,  f 
d.  5te  Avgust,  og  Zoologen,  forhenværende  Professor  Halvor 
Heyerdahl  Rasch,  f  den  26de  Avgust. 


3. 

1  Sverige  var  Aarets  vigtigste  politiske  Begivenhed, 
at  »Landmandspartiet«  blev  —  for  at  bruge  et  bekjendt 
Udtryk  —  »slaaet,  men  ikke  nedslaaet«,  i  det  Chefen  for 
det  Ministerium,  som  var  udgaaet  fra  dets  Midte,  fratraadte 
efter  at  have  lidt  Nederlag  med  sine  Hær-Reformforslag  i 
Rigsdagen. 

Grev  Arvid  Posse  havde  den  19de  April  1880  over- 
taget Posten  som  Statsminister  efter  en  parlamentarisk  Af- 
stemning. Han  overtog  den  med  det  Formaal  for  Øje,  ad 
»Kompromissets«  Vej  (fra  1873)  at  løse  de  gjennem  den 
nævnte  Afstemning  paa  ny  sammenknyttede  Skatte-  og 
Forsvarsspørgsmaal*).  At  han  strax  tog  alvorlig  fat 
paa  Forberedelserne  til  disse  vigtige  Spørgsmaals  Løsning, 
indrømmedes  ved  hans  Afgang  endog  af  hans  bestemte  Mod- 
standere. Arbejdet  var  stort  og  vanskeligt,  og  først  1882 
havde  de  modsatte  Komitéer  kunnet  afgive  de  Betænkninger, 
der  skulde  være  Grundlaget  for  Regeringens  store  Reform- 
forslag paa  Rigsdagen  1883.  Denne  blev  derfor  med  megen 
Spænding  imødeset  fra  alle  Sider. 

Rigsdagen  traadte  sammen  den  15de  Januar  og  blev 
den  17de  aabnet  af  Kongen   med  en  Trontale,    der  især 


*)  Jf,  Hist.  Arkiv   1881.  II.    „De  vigtigste  Begivenheder    i   Aaret 
1880"  S.  13-15. 

dvælede  ved  de  store  Spørgsmaal,  som  nu  skulde  forsøges 
endelig  løste.  »Rigsdagen«  —  hedder  det  i  Trontalen  — 
»udtalte  i  Aaret  1873  som  sin  Anskuelse,  at  Grundskatterne 
vare  ujævnt  fordelte  og  ubekvemme  som  Skatteform,  og  at 
de  burde  hæves  fra  Landbrugsnæringen,  ikke  ved  Afløsning, 
men  ved  sukcessiv  Afskrivning.  Desuden  mente  Rigsdagen, 
at  den  inddelte  Armé  ikke  var  tilstrækkelig  til  Landets 
Forsvar  eller  tjenlig  som  Befalingsmandsstamme  for  en  af 
værnepligtige  bestaaende  Armé,  men  at  en  saadan  Stamme, 
der  tillige  omfattede  Kadresoldater,  burde  dannes  ud  af  de 
værnepligtiges  Række  mod  Vederlag  af  Statskassen.  Paa 
Grund  heraf  har  ogsaa  Rigsdagen,  som  ikke  oversaa,  at  en 
ny  Hærordniug  ville  foranledige  betydelig  forøgede  Omkost- 
ninger, begjært,  at  jeg,  i  Sammenhæng  med  Fremsættelsen 
af  Forslag  til  en  ny  Organisation  af  Landets  Forsvarsvæsen, 
grundet  ikke  paa  den  inddelte  Armé,  men  paa  en  mere  ud- 
videt Anvendelse  af  den  almindelige  Værnepligt,  skulde  fore- 
slaa  Bestemmelser  om  Afskrivning  med  visse  Procent  aarlig 
af  Rustnings-  og  Roteringsbyrderne  *)  samt  af  Grundskatterne, 
saa  at  alle  disse  Byrder  efterhaanden  kunde  formindskes  og 
til  sidst  forsvinde,  mod  at  der  paalagdes  fast  Landejendom 
Skat  efter  samme  Regler,  som  gjælde  for  al  anden  fast 
Ejendom.«  Senere  i  Trontalen  bebudedes  Forslag  om  at 
indskrænke  Kopskatterne  og  til  Fordel  for  de  mindre  be- 
midlede at  give  Adgang  til  Lettelser  ved  Indkomstskattens 
Anvendelse,  samt  om  at  nedsætte  de  Skibsfarten  paahvilende 
Lastepenge.  I  Forbindelse  hermed  maatte  der  foreslaas  en 
Omordning  af  andre  Skatter,  saaledes  at  fast  Landejendom 
stilledes  lige  med  anden  fast  Ejendom,  og  at  særlig  Skat 
paalagdes  Indkomst  af  Landbrug.  Endelig  bebudedes  For- 
slag til  en  ny  Lov  om  Stempelafgift,  hvorved  især  den 
større  Skatteevne    skulde   træffes,    og   til    en   Forhøjelse  af 


*)  d.  e.  de  Jordejendommene  paahvilende   Byrder  med  Hensyn 
til  at  stille  og  underholde  de  „inddelte"  Tropper. 


30  De  vigtigste  Begivenheder  i  Aaret  1883. 

Skatten  paa  Fabrikationen  af  spirituøse  Drikke.  Allersidst 
kom  Trontalen  atter  tilbage  til  Forsvars-  og  Skattespørgs- 
maalet,  som  særlig  vilde  lægge  Beslag  paa  Rigsdagens  Tid. 

Denne  Rigsdag  blev  den  længste,  som  havde  været  samlet 
siden  Forfatningsændringen  1806.  Den  varede  indtil  den 
14de  Juni.  Ikke  des  mindre  blev  den  uden  Udbytte  med 
Hensyn  til  sit  Hovedformaal :  Løsningen  af  Forsvars-  og 
Skattespørgsraaalene,  uden  for  saa  vidt  som  de  Skatter,  der 
tynge  de  mindst  bemidlede  haardest,  de  personlige 
Skatter,  bleve  lettede  med  et  Par  Millioner  Kroner. 

Med  Hensyn  til  Forsvarsspørgsmaalet  herskede 
allerede  i  formel  Henseende  en  ikke  ringe  Meniugsforskjel 
imellem  begge  Kamre.  I  første  Kammer  stode  paa  den  ene 
Side  de,  som  i  et  og  alt  vilde  vedtage,  paa  den  anden  Side  de, 
som  i  et  og  alt  vilde  forkaste  Regeringens  Forslag.  I  andet 
Kammer  derimod  gjaldt  det  om  enten  at  vedtage  eller  for- 
kaste de  saakaldte  »Modifikationer«,  de  ikke  ubetydelige 
Ændringer,  som  selve  Landmandspartiet  ønskede  i  det  For- 
slag, som  Partiets  egen  tidligere  Leder  havde  fremsat- 
Stillingen  var  saa  meget  vanskeligere,  som  Vedtagelsen  af 
disse  »Modifikationer«  i  andet  Kammer  udsatte  Forslaget 
for  at  falde  i  første.  Hovedforhandlingen  begyndte  i  begge 
Kamre  den  16de  Maj.  Efter  to  Formiddags-  og  to  Aften- 
møder vedtog  andet  Kammer  den  17do  med  135  Stemmer 
(Landmandspartiet  og  Værnepligtsvennerne)  mod  62  (Ind- 
delingsværkets  Venner  og  de  saakaldte  »Nihilister«  i  For- 
svarssagen)  Forslaget  i  dets  væsentligste  Punkt:  den  ind- 
delte Hærs  Afskaffelse;  men  derefter  foreslog  det  en  Del 
vigtige  og  gjenneragribende  Ændringer  med  store  Flertal, 
der  bestode  saa  vel  af  det  forkastede  Inddeliugsværks 
Venner  som  af  Landmandspartiet«  Medlemmer,  og  saaledes 
blev  det  oprindelige  Regeringsforslag  i  væsentlige  Punkter 
et  andet.     Behandlingen  sluttedes  den  23de. 

I  første  Kammer  varede  Forhandlingen  over    det  oven 
nævnte  Hovedforslag   i   næsten  30  Timer,    fordelte   paa  6 

Dage;  den  22de  Maj  blev  det  forkastet  med  70  Stemmer 
mod  63,  og  som  Følge  deraf  forkastedes  den  følgende  Dag 
alle  de  øvrige  Forslag  uden  Forhandling  og  særlig  Af- 
stemning. Blandt  dem,  som  stemte  mod  Hovedforslaget, 
havde  enkelte  af  Kamrets  mest  ansete  Medlemmer,  bl.  a. 
Thyselius,  der  senere  blev  Posses  Efterfølger  som  Stats- 
minister, erklæret,  at  deres  Afstemning  var  paavirket  af  de 
Ændringer,  som  andet  Kammer  imidlertid  havde  foretaget 
i  Regeringens  oprindelige  Porslag. 

Uændret  havde  andet  Kammer  derimod  vedtaget 
Regeringsforslaget  om  Søforsvaret;  men  paa  Grund 
af  dette  Forslags  Forbindelse  med  Hærordningsforslaget 
fandt  første  Kammer,  at  de  burde  dele  Skæbne.  Saaledes 
blev  ogsaa  Søforsvarsloven  forkastet,  og  dermed  var  hele 
Forsvarssagen  atter  denne  Gang  falden   i  Sveriges  Rigsdag. 

Ministeriet  Posse  indgav  derefter  sin  Afskedsbegjæring; 
dog  afgik  kun  Statsraadets  Chef,  Grev  Posse,  medens  dets 
øvrige  Medlemmer  forbleve.  Den  13de  Juni,  Dagen  før 
Rigsdagens  Slutning,  havde  den  tidligere  (1860 — 63  og 
1875—80)  Statsraad  Karl  Johan  Thyselius,  født  1811, 
indtaget  Grev  Posses  Plads  i  Ministeriet,  der  antoges  at 
ville  blive  et  Forretningsministerium  uden  stærkt  udpræget 
politisk  Farve.  Kun  det  af  Statsraadets  Medlemmer,  som  i 
politisk  Henseende  stod  Posse  nærmest,  Chefen  for  Civil- 
departementet (Indenrigsministeriet)  Hederstier na  blev 
snart  afløst  af  J.  E.  v.  Krusenstjerna.  Af  Posses  kraf- 
tigste Medarbejdere  i  andet  Kammer  nedlagde  Emil  Key 
og  Hedlund  deres  Fuldmagter  som  Rigsdagsmænd. 

I  øvrigt  var  denne  Rigsdags  Virksomhed  ikke  uden 
Udbytte  i  forskjellige  Retninger.  Af  Ændringer  i 
Grundloven  bleve  nogle,  som  vedkom  Behandlingen  af  de 
saakaldte  »ministerielle«  Anliggender,  foreløbig  vedtagne 
for  at  hvile  til  nærmere  grund  lovlig  Behandling  paa  senere 
Rigsdag  (1885).  De  tilsigtede  dels  at  umuliggjøre  den 
Tolkning  af  Grundloven,   at  Kongen  skulde  kunne  foretage 

udenrigske  Sager  med  Forbigaaelse  af  Udenrigsmini- 
steren, dels  at  give  en  bestemt  Forskrift  om  Stats- 
ministerens (Konsejlspræsidentens)  Nærværelse  ved  mini- 
sterielle Sagers  Foredrag  for  Kongen.  Disse  Ændringer 
bleve  foreslaaede  af  I.  Asklof,  som  derimod  ikke  kunde  vinde 
Rigsdagens  Bifald  til  et  Forslag  om  at  indskrænke  Kongens 
Ret  til  at  erklære  Krig. 

En  Forbedring  i  Kreditlovgivningen  gjennemfortes 
ved  Forordning  af  13de  April  1883  om  »ferlagsinteckning«, 
hvorved  Thinglæsning  af  Forskud  til  Drift  af  flere  Slags 
Næring  lovfæstes.  Et  privat  Forslag  førte  til  en  samme  Dag 
stadfæstet  Ændring  i  Konkursloven,  som  har  Hensyn  til 
Fordringer  for  Varer,  men  først  træder  i  Kraft  den  1ste 
Januar  1885.  Den  for  de  forenede  Riger  lige  vigtige  Lov 
om  Lapper,  som  med  Rener  flytte  mellem  Rigerne,  er 
omtalt  under  Norge;  den  9de  Juni  udkom  Loven  i  Sverige. 
Paa  Grund  af  et  privat  Forslag  afgik  den  4de  April  en 
Skrivelse  fra  Rigsdagen  til  Regeringen  om  en  Ændring  i 
Strafl'elovgivningen  i  den  Retning,  at  »Vand  og  Brod« 
ophører,  og  at  i  Steden  derfor  træder  simpelt  Fængsel,  saa 
snart  Pladsen  i  Rigets  Cellefængsler  tillader  det.  Paa 
Kirkelovgivningens  Omraade  maa  især  mærkes  den  Lov  om 
Præsteembeders  Besættelse,  som  udgik  den  26de 
November,  efter  at  Kirkemødet  havde  givet  sit  Samtykke 
til  den.  Samme  Dag  udkom  en  Forskrift  om  Præstevalg, 
hvorved  til  Dels  den  unaturlige  Valgmaade  forbedredes,  at 
»Jorden,  ej  Hjorden«   kaldte  Hyrden. 

Om  end  Forsvarslovene  faldt  paa  Rigsdagen  1883,  var 
denne  dog  ingenlunde  karrig  med  Bevillinger  til  Forsvars- 
væsenet  Ministeriet  Posses  sidste  Regeringshandling  var, 
da  den  nye  Ordning  var  forkastet,  at  udarbejde  Bevillings- 
forslag  paa  Grundlag  af  den  gamle.  Liden  Rigsdagen  kunde 
behandle  dem,  havde  Ministeriet  begjæret  sin  Afsked,  og 
Behandlingen  foregik  under  Ministerkrisen.  Dette  havde 
dog  saa  langt  fra  nogen  Indflydelse  paa  Rigsdagens  Stilling, 

at  dens  Flertal  bevilgede  alt,  hvad  Regeringen  begjærede 
saa  vel  til  Hæren  som  til  Søværnet.  Saaledes  bevilgedes 
bl.  a.  til  Arbejder  ved  Sveriges  eneste  Landfæstning  Karls- 
borg  200,000  Kr.  for  1884  —  Arbejder,  som  menes  endnu 
at  ville  koste  1,700,000  Kr.  —  og  til  Flaademateriel  over 
1^2  Mill.  Kr.,  hvoraf  et  første  Bidrag  til  Bygningen  af  et 
Panserfartøj,  der  i  alt  antages  at  ville  koste  henved  3 
Mill.  Kr.  3  saadanne  Fartøjer  anses  for  nødvendige  af 
svenske  søforsvarskyndige.  Desuden  gav  Rigsdagen  sit 
Samtykke  til,  at  Staten  —  hvad  ikke  hidtil  var  Tilfældet  — 
ydede  et  aarligt  Bidrag  til  Pensioneringen  af  Enker  og 
Børn  efter  Hærens  Befalings-  og  Cnderbefalingsmænd,  og 
som  Følge  deraf  kunde  Regeringen  den  14de  December 
udfærdige  et  udførligt  Reglement  for  den  nye  »Enke-  och 
PupiUkassa«. 

En  af  Rigsdagens  vigtigste  Beslutninger  gjaldt  Op- 
rettelsen af  en  Postsparekasse.  I  Følge  Rigsdagens 
Skrivelse  af  28de  Maj  til  Regeringen  var  dennes  Forslag 
vel  ændret;  men  Loven  om  en  Postsparekasse  for  Riget 
kunde  dog  allerede  den  22de  Juni  udkomme,  hvorefter  Re- 
geringen den  21de  September  stadfæstede  Forskrifter  for 
Kassens  Forvaltning.  Lovens  §  11  betrygger  tillige  gift 
Kvindej  Formueraadighed,  i  det  den  tillader  hende,  ogsaa 
uden  Mandens  Samtykke  at  udtage  Midler,  som  for  hendes 
Regning  indestaa  i  Postsparekassen.  Af  stor  Betydning  er 
ogsaa  Rigsdagens  Beslutning  om  Dannelsen  af  en  særskilt 
Fond  paa  10  Mill.  Kr.  med  det  Formaal  ved  Laan  at  under- 
støtte Opdyrkningen  af  side  Egne  (»sanka  trakter«). 
Den  kongelige  Kundgj øreise  herom  udkom  den  28de  Sep- 
tember. 

Ligesom  Norges  Storthing  gav  ogsaa  Sveriges  Rigsdag 
sit  Samtykke  til  Afslutningen  af  Handels-  og  Søfarts- 
Traktater  med  Spanien,  hvorom  Skrivelse  af  2den 
Juni  afgik  fra  Rigsdagen  til  Regeringen,  hvorefter  Rigs- 
dagen i  en  ny  Skrivelse   af  8de  Juni  gav  sit  Minde   til  de 

Historisk  Arkiv.     IL     1>«4.  (3a) 

deraf  følgende  Ændringer  i  Toldtarifen.  Kundgjørelse  om 
disse  udgik  den  6te  Juli.  Om  Ratifikationen  og  Trakta,ternes 
Varighed  gj ælder  det  samme,  som  oven  for  er  anført  under 
Norge. 

At  den  store  Skattereform  mislykkedes,  idet  Forsvars- 
sagen  i  sit  Fald  tog  Grundskattespørgsmaalet  og  flere  Skatte- 
reformforslag med  sig,  er  allerede  antydet.  Dog  reddedes 
adskilligt  fra  dette  Skibbrud.  Foruden  enkelte  mindre 
Skattereformer  bør  særlig  fremhæves:  den  n3fe  Stempel- 
taxt  af  6te  September  1>^83,  der  bl.  a.  ophæver  den  Stempel- 
afgift, som  hidtil  hvilede  paa  Andragender  til  Statsmyndig- 
heder, og  den  store  nye  »B e  villin  g sfor  skrift«  af  14de 
September,  hvoraf  antages  at  ville  følge  en  betydelig  Skatte- 
nedsættelse, der  saa  godt  som  udelukkende  kommer  de 
mindre  bemidlede  til  gode.  Derimod  kom  den  Toldned- 
sættelse paa  c.  300,000  Kr.,  som  fulgte  af  den  spanske 
Handelstraktat,  væsentlig  til  at  gjælde  Overdaadighedsvarer 
(Vine,  Sydfrugter  o.  s.  v.) 

Som  allerede  nævnt,  kunde  nogle  af  Rigsdagens  Be- 
slutninger ikke  vinde  Lovskraft,  inden  et  almindeligt 
Kirkemøde  havde  givet  sit  Samtykke.*)  Et  saadant  — 
det  4de  i  Rækken  —  var  i  Henhold  til  Forordningen  af 
16de  November  1863  sammenkaldt  til  Stockholm  den  4de 
September,  da  det  aabnedes  af  Sveriges  Ærkebiskop,  Sund- 
berg. Da  det  efter  noget  over  en  Maaneds  Sam- 
væren sluttede  sin  Virksomhed,  udtalte  Ærkebiskoppen,  at 
han  ausaa  dets  Frugter  for  at  være  eller  i  det  mindste  at 
kunne  blive  temmelig  rige,  uagtet  Meningerne  om  flere  af 
de  fattede  Beslutninger  vare  delte.  Mødet  havde  været  delt 
i  to  Hovedgrupper.  Den  overvejende  talrigste  var  den  ud- 
præget højkirkelige,  ledet  af  alle  12  Biskopper,  til 
hvilke  ikke  blot  Præsterne,  men  ogsaa  de  fleste  Lægmands- 


*)  Om  dettes  Oprindelse   o.  s.  v.   se  Hist.  Arkiv    1879,   II:   „De 
vigtigste  Begivenheder  i  Aaret  1878"  S.  21—22. 

Repræsentanter  sluttede  sig.  Den  anden  Gruppe,  som  kunde 
kaldes  den  pietistiske,  ivrede  i  Modsætning  til  hin  for 
Reformer.  »Ny protestantiske«  og  rationalistiske  Meninger 
vare  saa  godt  som  ikke  repræsenterede. 

En  ny  Oversættelse  af  det  nye  Testament  blev 
gransket  af  Kirkemødet,  Under  Forhandlingen  førtes  især 
en  varm  Kamp  om,  hvor  vidt  Ordet  »Dodsrike«  skulde 
sættes  i  Steden  for  »Helvete«.  Det  bestaaende  sejrede  ved 
Afstemningen.  Den  nye  Oversættelse  blev  tilladt  i  Kirke 
og  Skole  ved  et  kongeligt  Cirkulære  af  19de  Oktober.  Vel 
blev  Præsteeden  ikke  afskaffet;  men  dens  Slutningsord 
»saa  sandt  mig  Gud  hjælpe  til  Liv  og  Sjæl«  bortfaldt.  Et 
utvivlsomt  Fremskridt  var  Kirkemodets  Beslutning  om  at 
afskaffe  den  gamle  Pastoralexamen,  ved  hvilken  ofte 
graahærdede  Mænd  bleve  prøvede  af  helt  unge,  som  nylig 
havde  taget  Examen  ved  Universitetet.  Paa  Modets  For- 
anledning blev  en  Kommission  den  7de  December  nedsat 
for  at  gjennemse  Salmebogen.  Medet  besluttede  des- 
uden at  foretage  nogle  Ændringer  i  Kirkehaandbogen, 
bl.  a.  at  afskaffe  det  saakaldte  Daabsspergsmaal:  »Barn, 
vil  du  til  denne  Tro  vorde  døbt?« 

En  ejendommelig  Arbejderbevægelse  har  under 
Navn  af  »Ringrørelsen  <  lagt  stærkt  Beslag  paa  Almenhedens 
Opmærksomhed  omtrent  fra  Midten  af  Sommeren.  Den 
udgik  fra  Stockholm,  men  bredte  sig  efterhaanden  til  flere 
Stæder.  Dens  Maal  er  dels  moralsk  og  danner  for  saa  vidt 
et  Led  i  den  omtrent  siden  1876  forte  »Brændevinskrig«; 
dels  er  det  økonomisk,  og  som  saadan  har  den  sat  Frugt  i 
»Arbejderringens  Bank« ,  der  fik  stadfæstet  sin  Ordning 
som  Aktieselskab  den  5te  Oktober.  I  Spidsen  for  hele 
denne  Bevægelse  staar  den  rige  Grosserer  L.  O.  Smith, 
som  snart  fik  Tilnavnet  »Brændevinskongeu«.  Socialistisk 
er  denne  Bevægelse  ikke;  men  i  øvrigt  ere  Meningerne  om 
dens  Retning  delte,  og  det  er  endnu  'ikke  muligt  at  fælde 
nogen  sikker  Dom  om  dens  Betydning. 

(*3a) 

Sveriges  Statsjærnveje  ere  blevne  forøgede  med  et 
Stykke  paa  67  Kilometer,  i  det  Strækningen  Bråcke-Håsjo, 
en  Del  af  Banen  fra  Bråcke  til  Skele  fteå  ved  Ångerman- 
Elven,  den  16de  Oktober  blev  aabnet  for  Driften.  Lige- 
ledes ere  nogle  mindre  private  Jærnveje  aabnede  i  Aarets 
Løb. 

Af  Svenske,  døde  i  1883,  kunne  nævnes:  Lægen  Pehr 
Henrik  Malmsten,  f  den  28de  Marts,  Naturforskeren  og 
Arkæologen  Professor  Sven  Nilsson,  f  den  30te  November 
(født  1787),  den  hallandske  Sprog-  og  Historieforsker  Peter 
von  Møller,  f  den  28de  November,  og  Forfatteren  Peter 
Thomasson,  f  den  9de  Marts. 


Nogen  for  hele  Norden  betydningsfuld  Begivenhed 
er  ikke  indtruffen  1883;  men  der  har  vist  sig  Tegn  til  ad- 
skilligt, som  muligvis  i  Tidens  Løb  kan  udvikle  sig  til 
at  faa  Betydning  for  alle  tre  Riger.  Tanken  om  Nordens 
Nev  tral  i  se  ring,  som  historisk  har  udviklet  sig  gjennem 
en  Række  midlertidige  væbnede  Nevtralitetsforbund  1691  — 
93,  1756,  1780—83,  1794  o.  s.  v.,  bar  ogsaa  i  Udlandet 
vakt  nogen  Opmærksomhed  baade  i  Pressen  og  paa  Møder, 
bl.  a.  paa  Freds-  og  Fri  beds- Ligaens  Kongres  i  Geneve,  som 
den  16de  September  vedtog  en  Beslutning  om  de  tre  nor- 
diske Staters  samtidige  Nevtralisering.  Virksomheden  for 
et  saadant  Pormaal  har  i  selve  Norden  dog  mest  været 
dreven  af  Samfund  for  de  enkelte  Rigers  Nevtralisering 
hvert  for  sig.  Om  Sveriges  Nevtralisering  fandt  en  inter- 
essant Forhandling  Sted  i  begge  Kamre,  især  i  andet,  den 
2den  Marts  og  28de  April,  og  vel  faldt  det  af  H.  P.  Ar- 
noldsen stillede  Forslag;  men  Afstemningen  var  paavirket 
af  Hensynet  til  de  da  endnu  ikke  behandlede  »store  Spørgs- 
maal«,  hvis  Løsning  efter  Landmandspartiets  Flertals  Mening 

vilde  vanskeliggjores,  dersom  Forslaget  om  en  Henvendelse 
til  Regeringen  i  denne  Sag  forinden  blev  vedtaget  —  altsaa 
egentlig  af  et  parlamentarisk  Hensyn.  I  Følge  Afstemningen 
maatte  70  Medlemmer  betragtes  som  afgjorte  Modstandere 
af  Nevtraliseringstanken  og  som  Tilhængere  af  Udvalgets 
Udtalelse  om  Sveriges  moralske  Pligtighed  at  »række  den 
svageste  Pai-t  en  hjælpende  Haand«  nnder  \isse  Omstæ'ndig- 
heder  i  Tilfælde  af  en  Krig  mellem  andre  Stater,  59  som 
Tilhængere  af  Landmandspartiets  daværende  parlamentariske 
Opportunitetspolitik  og  53  som  Nevtralitetsvenner  uden 
parlamentariske  Hensyn.  Paa  Grund  af  Sveriges  Forhold 
til  Norge  i  udenrigspolitisk  Henseende  havde  de  'svenske 
Forslagsstillere  forinden  henvendt  sig  til  det  norske  Stor- 
things  »liberale«  Forening,  bestaaende  af  Thinget?  over- 
vejende Flertal.  Her  blev  Forslaget  privat  behandlet  den 
31te  Marts  og  vandt  næsten  almindeligt  Bifald.  I  Danmarks 
Rigsdag  kom  Tanken  kun  lejlighedsvis  paa  Tale.  især  under 
Forsvarssagens  Behandling. 

Spørgsmaalet  om  Unionen  mellem  Sverige  og  Norge 
kunde  paa  Grund  af  den  stigende  Spænding  imellem  det 
sidstes  Folkerepræsentation  og  dets  Konge,  fordi  han  tillige 
er  Sveriges  Konge,  ikke  undgaa  at  vække  alvorlige  Be- 
kymringer i  begge  Riger,  i  det  man  frygtede  for,  at  det 
politiske  Baand  imellem  Rigerne  under  den  fortsatte  indre 
Kamp  i  Norge  kunde  losnes. 

I  øvrigt  udvikledes  det  venskabelige  Forhold  imellem 
Befolkningen  i  de  tre  Riger  yderligere.  Tidligere  Aars 
Fagmøder  fortsattes,  og  nye  opstode.  Blandt  de  sidste  raaa 
nævnes  det  første  skandinaviske  Søfartsmøde,  som  var 
samlet  i  Gøteborg  d.  23 — 26de  Maj.  Et  svensk -norsk 
Universitetslærermode  holdtes  i  Kristiania  den  2den — 5te 
Juni.  og  lignen  ie  mindre  Møder  have  fundet  Sted  imellem 
danske  og  svenske  Universitetslærere  baade  i  Kjobenhavn 
og  Lund.  I  Forbindelse  med  den  nordiske  Kunst- 
udstilling,  som    den  2deu  Juli  aabnedes  i  den    den   Iste 

April  indviede  nye  Udstillingsbygning'  ved  Charlottenborg  i 
Kjøbenbavn.  holdtes  her  et  nordisk  Kuustnermøde  (det 
tredje)  fra  den  2den  til  5te  Juli.  Uden  for  selve  Norden 
holdtes  et  nordisk  Præstemødei  London  den  20de — 28de 
Juli,  hvor  alle  tre  nordiske  Riger  samt  Finland  vare  re- 
præsenterede;  paa  dette  forhandledes  særlig  Sømands- 
missionen. I  Forbindelse  hermed  bør  nævnes  den  »Deklara- 
tion« om  gjensidig  Understøttelse  i  visse  Tilfælde  til 
trængende  Sømænd,  som  afsluttedes  mellem  de  tre 
nordiske  Riger  i  Kjøbenhavn  den  10de  Avgust.  (En  lig- 
nende sluttedes  mellem  Danmark  og  England  den  13de 
Avgust). 


Rnsland. 


Den  for  det  russiske  Folk  saa  betydningsfulde  Kejser- 
kroning  fandt  endelig  efter  flere  Opsættelser  Sted  i 
Moskva  den  27de  Maj  1883.  I  Mariæ  Himmelfarts  Dom- 
kirken i  Kreml  aflagde  Kejseren  den  orthodoxe  Kirkes 
Trosbekjendelse  for  Metropoliten  Isidor  af  Novgorod,  og 
efter  at  denne  havde  overrakt  ham  de  kejserlige  Insignier, 
paasatte  han  sig  selv  Kronen  og  kronede  derpaa  Kejser- 
inden. De  Bekymringer,  hvormed  man  havde  imødeset 
Højtideligheden,  viste  sig  heldigvis  ugrundede:  intet  nihili- 
stisk Attentat  greb  forstyrrende  ind  i  den  Række  af  Fester, 
hvori  Sendefærd  fra  de  forskjelligste  Lande  og  det  i  sin 
Helhed  for  Kejseren  begejstrede  Folk  deltoge.  Det  af 
Alexander  den  3dje  udstedte  aabne  Brev  til  Folket  inde- 
holdt ikke  noget  om  en  fri  Forfatning,  men  forkyndte  kun 
Eftergivelse  af  Skatterestancer,  Formildelse  af  nogle  Straffe 
og  Amnesti  for  en  Del  politiske  Forbrydelser,  særlig  for 
landflygtige    Deltagere    i    den    polske    Opstand.       En    af 

Kejseren  vedtagen  Betænkning  af  Rigsraadet  gav  Ras- 
kolnikerne  og  andre  Sekter  Religionsfrihed  og  forbedrede  i 
det  hele  deres  Stilling.  En  anden  Betænkning  ophævede  fra 
Nyaar  1884  Kopskatten  for  de  fattigste  Bønder  og  nedsatte 
den  for  andre.  Derimod  tilintetgjorde  Kejseren  de  For- 
haabninger,  som  Bønderne,  ophidsede  af  Nihilisterne,  havde 
fattet  om  en  ny  Inddeling  af  Grundbesiddelserne,  og  be- 
roligede Adelen  ved  den  Erklæring,  at  der  ikke  vilde  ske 
noget  nyt  Indgreb  i  Grundejendommen  til  Fordel  for 
Bønderne. 

Imellem  de  talrige  af  Ærbødighed  mod  Kejseren  over- 
strømmende Tiltaler  og  Adresser  klang  det  som  en  Mislyd 
for  ham,  da  Moskvas  Borgemester,  Professor  T  s  hitsherin, 
ytrede,  at  Ruslands  Velfærd  beroede  paa  Folkets  Medvirk- 
ning til  at  fremme  de  nødvendige  Reformer.  Tshitsherin 
faldt  herover  i  Unaade  og  raaatte  nedlægge  sit  Embede; 
Kejseren  var  nu  fast  bestemt  paa  at  beholde  den  uind- 
skrænkede Herskermagt.  I  Petersborg  forstyrredes  Kronings- 
højtidelighederne  ved  Uroligheder;  men  i  Moskva  fortsattes 
de  uforstyrrede  indtil  den  9de  Juni,  hvorefter  den  kejserlige 
Familie  vendte  tilbage  til  Petersborg  og  Peterhof.  Den 
27de  Avgust  rejste  den  til  Kjøbenhavn,  hvor  fra  den  først 
den  15de  Oktober  igjen  vendte  tilbage  til  Peterhof. 

Den  Ilte  Marts  døde  den  gamle  Fyrst  Gortshakov  i 
Baden-Baden,  og  samme  Dag  dræbte  den  tidligere  Inden- 
rigsminister Makov  sig.  efter  at  der  var  opdaget  et  stort 
Underslæb  i  hans  Ministerium.  Af  de  1882  paagrebne 
nihilistiske  sammensvorne  bleve  den  17de  April  17,  der- 
iblandt 7  Kvinder,  domfældte;  6  af  dem  dømtes  til  Døden. 
Henimod  Slutningen  af  Aaret  indtraf  nye  Begivenheder, 
som  viste,  at  man  ikke  havde  faaet  Bugt  med  Nihilisterne. 
I  et  Institut  for  unge  russiske  Damer  i  Varszava  opdagedes 
det,  at  en  Lærerinde  og  flere  Elever  stode  i  Forbindelse 
med  Nihilisterne  og  udbredte  deres  Skrifter,  og  den  28de 
December   blev  Underdirektøren    i    det  hemmelige   Politi  i 

Petersborg,  Oberstløjtenant  Sudeikin,  som  havde  været  en 
af  det  revolutionære  Partis  dygtigste  Forfølgere,  af  en 
Nihilist  Degajev,  som  længe  havde  staaet  i  Politiets  Tjeneste, 
lokket  til  dennes  Hus  og  dér  myrdet  efter  den  hemmelige 
Exekutivkomité's  Befaling.  Gjerningsmændene  bleve  ikke 
grebne. 

Den  langvarige  Kirkestrid  mellem  Rusland  og  Vati- 
kanet var  1882  endelig  bilagt  ved  en  Overenskomst.  I  Følge 
denne  anerkj  endte  Paven  den  russiske  Regerings  Ret  til 
Overopsynet  over  de  romersk-katholske  Seminarier,  navnlig 
til  Kontrol  med  Undervisningen  i  russisk  Sprog,  Litteratur 
og  Historie ;  Lærerne  ved  disse  Seminarier  skulle  kun  kunne 
udnævnes  af  Biskopperne  med  Regeringens  Samtykke.  Der 
udnævntes  liere  nye  Biskopper,  [og  den  russiske  Regering 
lovede  »saa  vidt  muligt«  at  ophæve  de  efter  den  sidste 
polske  Opstand  mod  den  romersk  -  katholske  ^Gejstlighed 
trufne  Undtagelsesforholdsregler.  Dette  Forsøg  af  den 
ledende  Minister  Tolstoy  paa  at  fremkalde  en  Forsoning 
med  de  katholske  Polakker  har  imidlertid  mødt  Modstand 
hos  de  indflydelsesrige  orthodoxe  Fanatikere  Pobedonoszev  og 
Katkov,  saa  at  Haabet  om  bedre  Forhold  i  Polen  og  Vest- 
ruslaud  truer  med  at  glippe.  General  Gurko,  som  blev 
Generalguvernør  i  Varszava  efter  den  humane  Albedinskys 
Død,  optraadte  igjen  i  strængt  russisk  Aand. 

I  Østersøprovinserne  søgte  Regeringen  at  ind- 
skrænke Letterne  og  Bstherne  ^noget  i  deres  alt  for  vold- 
somme Optræden  mod  Tyskerne;  men  Følgerne  af  de  tid- 
ligere Ophidselser  viste  sig  endnu  i  Brandstiftelser  og  agra- 
riske  Mord,  bl.  a.  paa  Godsejeren  Baron  Nolde  (1ste 
Avgust). 

Ruslands  udenlandske  Politik  erklærede  Kejseren  i  en 
Skrivelse,  som  han  ved  Kroningen  den  27de  Maj  rettede  til 
Udenrigsminister  Giers,  for  fredelig,  og  det  venskabelige 
Forhold  til  Tyskland  fremhævede  han  ved  at  vise  den  tyske 
Sendemand  særlig  Opmærksomhed  ved  Festerne.    Imidlertid 

vakte  det  megen  Opsigt  i  Tyskland  og  Østerrige-Ungarn, 
at  der  samledes  talrige  russiske  Tropper,  især  Eytteri.  langs 
med  Grænsen,  og  den  Eivalitet  mellem  Rusland  og  Øster- 
rige-Ungarn, som  mere  og  mere  ti-aadt^  frem  i  de  nye 
Stater  i  det  sydøstlige  Evropa,  tik  undertiden  en  saa  skarp 
Karakter,  navnlig  i  begge  Landes  Presse,  at  man  begyndte 
at  blive  urolig  for  Fredens  Bevarelse.  Den  26de  Oktober 
ytrede  den  osterrigsk-ungarske  Udenrigsminister  Grev  Kal- 
noky  i  den  ungarske  Delegation,  at  den  russiske  Jesses 
Holdning  vel  gav  Anledning  til  nogen  Bekymring,  men  at 
Czaren  og  hans  Regering  ikke  tænkte  paa  Krig,  ikke  blot 
paa  Grund  af  Ruslands  indre  Stilling,  men  ogsaa  fordi  de 
vidste,  at  Østerrige  i  Tilfælde  af  et  Angreb  ikke  vilde 
komme  til  at  staa  alene.  Da  det  russiske  Kabinet  nu  ikke 
ønskede  at  fremkalde  en  evropæisk  Krig,  fandt  det  sig  i  at 
vige  noget  tilbage  i  sin  Stilling  i  de  sydøstlige  Stater  og 
nærmede  sig  til  Tyskland.  Den  13de  November  kom  Giers 
til  Berlin,  hvor  han  blev  modtagen  med  Udmærkelse  af 
Hoffet,  og  her  fra  rejste  han  til  Fyrst  Bismarck  i  Friedrichs- 
ruhe.  At  hans  Sendelse  havde  haft  et  heldigt  Udfald, 
fremgik  af  iKejser  Vilhelms  Udtalelse  til  den  preussiske 
Landdags  Præsidium  den  28de  November:  han  yttrede  her, 
at  Freden  i  Evropa  nu  kunde  betragtes  som  fuldstændig 
sikret,  og  at  »Vort  Forhold  til  Rusland  ^har  taget  den 
lykkeligste  Vending«.  Forstaaelsen  mellem  Tyskland  og 
Rusland  medførte  ogsaa  et  bedre  Forhold  mellem  Rusland 
og  Østerrige-Ungarn,  og  de  officiøse  russiske  Blade  meddelte, 
at  Giers  paa  Tilbagerejsen  fra  Montreux,  hvor  han  siden 
November  opholdt  sig  for  sin  Helbreds  Skyld,  vilde  besege 
Østerrige. 

Den    3dje    September    døde    den    udmærkede    russiske 
Forfatter  Ivan  Turgenjev  i  Bougival  ved  Paris. 

Rnmænien. 

Stormagternes  Donau-Konference  (se  Aarsover- 
sigten  i  Historisk  Arkiv  188.S  II  S.  34)  aabnedes  i  London 
den  8de  Februar  1888.  Rumænien,  som  Stormagterne  kun 
vilde  indrømme  en  raadgivende  Stemme,  nægtede  at  deltage 
i  Konferencen.  Denne  fornyede  for  det  første  den  evro- 
pæiske  Donau-Kommissions  Mandat  paa  21  Aar  og  udstrakte 
dens  Myndighed  til  Jærnporten.  Barréres  Forslag  blev 
dernæst  vedtaget  med  nogle  af  Frankrig  foreslaaede  Æn- 
dringer til  Fordel  for  Rumænien.  Endelig  fik  Rusland  alene 
Magten  over  Kilia-Mundingen.  Konferencen  opløste  sig  den 
1ste  Marts  efter  at  have  udnævnt  en  Redaktionskomité,  som 
undertegnede  Traktaten  den  10de  Marts.  I  Efteraaret  ratifi- 
ceredes den  af  Stormagterne;  men  Rumænien  nægtede  atter 
sit  Samtykke.  I  denne  Sag  stode  Kamrene,  som  sluttedes 
den  17de  Marts,  ogsaa  Oppositionen,  paa  den  rumænske 
Regerings  Side. 

De  nye  Kamre  aabnedes  den  22de  Maj;  Oppositionen, 
som  væsentlig  bestod  af  det  gamle  Bojarparti  og  hemmelig 
støttedes  af  Rusland,  talte  kun  faa  Stemmer.  Regeringen 
hældede  til  den  tysk-østerrigske  Side;  men  -dens  Bestræ- 
belser i  denne  Retning  ble  ve  gjorte  den  vanskelige  ved  en 
Begivenhed,  som  forefaldt  i  Jassy  den  19de  Juni.  Ved  en 
Banket,  som  afholdtes  efter  Indvielsen  af  et  Mindesmærke 
for  Stefan  den  store,  tiltalte  Kammerpræsidenten  Kong  Karl 
som  »Rumænernes  Konge«,  og  Senator  Gradisteanu  sagde  i 
en  Skaal  til  ham:  »I  Deres  Majestæts  Krone  mangle  endnu 
nogle  Perler:  Banatet,  Bukovina  og  Transsilvanien ,  men 
forhaabentlig  ikke  for  bestandig«.  I  Østerrige-Ungarn,  hvor 
der  lever  henimod  3  Mill.  Rumæner,  vakte  disse  Ord  Uro, 
og  den  rumænske  Regering  maatte  tilfredsstille  den  mæg- 
tige Nabomagt  ved  udtrykkelig  at  misbillige  de  brugte 
Ytringer. 

I  Avgust  rejste  Kong  Karl  til  Berlin,    hvor  han  stod 

Fadder  til  Kejserens  Sennesenssen,  og  der  fra  til  Wien,  hvor 
han  blev  modtagen  med  stor  Opmærksomhed  af  Hoffet  og 
havde  tiere  Samtaler  med  Ministrene  Kalnoky  og  Kallay.  I 
September  havde  dernæst  xMinisterpræsidenten  Bratiano  en 
Sammenkomst  med  Kalnoky  i  Wien  og  med  Fyrst  Bismarck 
i  Gastein.  Rumænien  havde  nu  sluttet  sig  til  det  tysk- 
østerrigike  Forbund,  og  da  Stolojanu  i  de  paa  ny  aabnede 
Kamre  den  10de  November  interpellerede  Regeringen  om 
dens  ydre  Politik,  svarede  Bratiano:  »Fyrst  Bismarck  stræber 
efter  at  opretholde  Freden.  Vi  ere  en  Fredsliga,  sagde  han, 
og  hvis  I  ønske  Freden,  kunne  I  slutte  eder  til  os;  ville  I 
have  en  Krig,  maa  I  vende  eder  til  andre.  Det  er  de  Ord, 
som  jeg  har  medbragt  fra  Berlin  og  Gastein«.  Bratiano 
sluttede  sin  Tale  med  de  Ord:  »Jeg  har  valgt  mig  Fyrst 
Bismarcks  Ord  til  Grundsætning  og  siger:  vi  ville  have 
Fred,  og  hvo  der  vil  fremkalde  en  Krig  eller  falde  ind  i 
vort  Land,  dens  Fjender  ville  vi  være«.  Deputeretkammeret 
modtog  denne  Erklæring  med  Bifald  og  gik  over  til  Dags- 
ordenen. 

I  Foraarssamlingen  havde  Kamrene  nedsat  Udvalg,  som 
under  Parlamentets  Ferie  skulde  udarbejde  Forslag  til  en 
Forfatningsrevision.  Disse  Forslag,  som  forelagdes  Kamrene 
i  Efteraarssamlingen,  gik  bl.  a.  ud  paa  en  Udvidelse  af 
Valgretten.  Indforeisen  af  almindelig  Stemmeret  forsvaredes 
af  den  tidligere  Minister  Rosetti,  men  fandt  ikke  Bifald  hos 
Kammerets  Flertal. 


Serbien. 


I  Aaret  1881  var  der  opstaaet  en  Kirkestrid,  fordi 
den  serbiske  Synode,  som  bestod  af  Biskopperne  med  Metro- 
politen  Michael    (udgaaet    fra   et   russisk  Kloster   og    nøje 

knyttet  til  den  russiske  Kirke)  i  Spidsen,  protesterede  mod 
en  af  Skuptshinaeu  vedtagen  Stempelafgift  paa  alle  gejst- 
lige Udnævnelser.  Regeringen  havde  den  24de  Oktober 
1881  afsat  Metropoliten ;  men  de  4  andre  Biskopper  vilde 
ikke  anerkjende  denne  Afsættelse  ved  Valget  af  en  ny 
Metropolit,  I  Begyndelsen  af  1883  indførtes  derfor  en  ny 
KJrkelov,  som  bestemte,  at  den  serbiske  Synode  herefter 
ikke  blot  skulde  bestaa  af  Biskopperne,  men  tillige  af  7 
Præster,  5  Medlemmer  ai  Skuptshinaen  og  4  høje  Embeds- 
mænd. Denne  nye  Synode  blev  indkaldt  til  den  1ste  April 
1883  og  valgte  imod  de  udeblevne  Biskoppers  Protest  en 
ungarsk  Serber  Theodosius  til  Metropolit;  i  Maj  blev  han 
indviet  af  Patriarken  i  Karlowitz.  Da  Biskopperne  frem- 
deles nægtede  at  deltage  i  Synoden  og  vægrede  sig  ved  at 
betale  de  dem  derfor  paalagte  Bøder,  bleve  de  afsatte  og 
forviste  til  Klostere;  Exmetropoliten  fik  Tilladelse  til  at 
gjøre  en  Valfart  til  Jerusalem.  Saaledes  endte  Kirkestriden 
med,  at  Serbien  ogsaa  i  gejstlig  Henseende  sluttede  sig  til 
Østerrige-Ungarn  i  Steden  for  til  Rusland. 

Den  9de  Maj  1883  undertegnedes  i  Wien  en  Jærnbane- 
Konvention  mellem  Østerrige-Ungarn,  Tyrkiet,  Serbien 
og  Bulgarien,  hvorved  Østerrige  endelig  naaede  det  Maal, 
det  i  lang  Tid  havde  stræbt  efter,  at  sikre  sig  en  direkte 
Jærnbaneforbindelse  fra  Wien  til  Saloniki  og  Konstantinopel. 
Det  viste  sig  atter  her,  hvorledes  Tysklands  og  Østerriges 
Indflydelse  havde  faaet  Overvægten  over  Englands,  hvis 
Handelsinteresse,  og  Ruslands,  hvis  politiske  Interesse  hidtil 
havde  hindret  denne  for  Østerrige-Ungarn  saa  vigtige  Sag. 
Konventionen  skulde  antages  inden  den  1ste  Oktober,  og 
derfor  maatte  der  udskrives  nye  Valg  til  Skuptshinaen,  hvis 
Mandat  var  udløbet.  Disse  Valg  foretoges  'i  September, 
medens  Kong  Milan  efter  et  Besøg  i  Wien  (fra  den  20de 
Avgust)  som  den  tyske  Kejsers  Gjæst  var  tilstede  ved  Ma- 
nøvrerne i  Homburg  og  derved  bekræftede  Serbiens  Til- 
slutning   til    det    tysk  -  østerrigske    Forbund.      Valgene    fik 

imidlertid  et  for  Regeringen  meget  ugunstigt  Udfald:  efter 
Forfatningen  havde  den  Ret  til  at  udnævne  45  Deputerede, 
men  ved  Valgene  satte  den  kun  35  af  sine  Tilhængere 
igjennem,  medens  der  valgtes  80  radikale  og  13  Tilhængere 
af  Ristic.  Kongen,  som  strax  tiltraadte  Tilbagerejsen, 
modtog  ved  sin  Ankomst  i  Belgrad  (den  1  st«  Oktober)  Mini- 
steriet Pirotshanaz's  Afskedsbegjæring,  i  det  han  takkede  det 
varmt  for  dets  Virksomhed  og  især  roste  dets  udenlandske 
Politik.  Han  henvendte  sig  derpaa  til  Nikola  Cristic, 
en  strængt  konservativ  Mand,  der  havde  været  Minister- 
præsident før  1868,  og  denne  dannede  allerede  Dagen  efter 
et  nyt  Ministerium.  Den  4de  Oktober  aabnede  han  Skupt- 
shinaens  Samling,  men  kun  for  strax  efter  at  udsætte  dens 
Meder  og  senere  opløse  den.  Jærnbane- Konventionen  blev 
derpaa  ratificeret  af  Regeringen  uden  Skuptshinaen ,  og 
Finansloven  for  1882 — 83  blev  ogsaa  erklæret  gyldig  for 
det  følgende  Aar. 

De  radikale,  af  hvilke  nogle  vistnok  tænkte  paa  at 
styrte  Huset  Obrenovic  og  gjenindsætte  det  tidligere  ser- 
biske Fyrstehus,  den  af  Montenegro  og  Rusland  beskyttede 
Familie  Karageorgevic,  rejste  nu  en  Opstand.  En  god 
Lejlighed  til  at  ophidse  Bønderne  fik  de  ved  Gjennemførelsen 
af  en  allerede  i  Juni  udstedt  Forordning,  at  Folkemilitsen 
skulde  udlevere  sine  Vaaben,  foidi  der  var  vedtaget  en  ny 
Hærlov,  efter  hvilken  enhver  vaabendygtig  Serber  skulde 
tjene  i  den  staaende  Hær  og  derpaa  gaa  over  til  Reserven. 
Denne  Forordning  havde  vakt  stor  Misfornøjelse,  fordi 
Bønderne  meget  nødig  vilde  skille  sig  af  med  deres  gamle 
Vaaben,  som  desuden  vare  værdiløse  for  Staten.  Opstanden 
udbrød  i  Slutningen  af  Oktober;  men  Regeringen  optraadt« 
meget  kraftig  mod  den.  Presse-  og  Forsamlingsfriheden 
blev  ophævet,  en  Standret  blev  nedsat,  og  Tropperne  sejrede 
i  flere  Træfninger.  Det  radikale  Partis  ('entraludvalg  blev 
fængslet  i  Natten  mellem  den  6te  og  7de  November,  og 
Standretten  dømte  de  fleste   af  dets  Medlemmer  til  Døden; 

dog   blev    deres    Straf    af    Kongen    formildet    til    tiaarigt 
Fængsel.   1 8  fangne  Oprerere  bleve  skudte,  mange  fængslede. 


Montenegro. 


De  langvarige  Grænsestridigheder  med  Albaneserne 
bleve  endelig  bilagte,  efter  at  Tyrkerne  havde  undertrykt  en 
Opstand  i  Albanien,  og  Porten  var  bleven  enig  med  Montenegro 
om  Grænsen.  I  Avgust  rejste  Fyrst  Nikolaus  derpaa  til 
Konstantinopel,  hvor  han  blev  modtagen  med  stor  Opmærk- 
somhed af  Sultanen.  Tidligere  var  han  rejst  til  Moskva  for 
at  deltage  i  sin  mægtige  Beskytters  Kroningsfest.  Den 
12te  Avgust  højtideligholdt  han  i  Cettinje  sin  Datters 
Bryllup  med  Fyrst  Peter  Karageorgevic,  hvis  Fader,  den  fra 
Serbien  fordrevne  Fyrst  Alexander,  af  den  serbiske  Regering 
blev  beskyldt  for  at  have  haft  Del  i  Fyrst  Michael  Obre- 
novic's  Mord  (1858).  Da  Fyrst  Peter  er  Prætendent  til 
den  serbiske  Krone,  og  Kejseren  af  Rusland  bevilgede  det 
unge  Ægtepar  en  aarlig  Rente  af  200,000  Fr.,  betragtedes 
dette  Ægteskab  som  en  Demonstration  mod  Kong  Milan  af 
Serbien,  fordi  han  havde  sluttet  sig  til  det  tysk-esterrigske 
Forbund. 


.  Tyrkiet. 


I  Libanon  skal  der  efter  de  om  dets  Styrelse  1861 
trufne  Bestemmelser  udnævnes  en  kfisten  Guvernør  paa  3 
Aar   af  Porten   med  Stormagternes  Billigelse.     Den  hidtil 

værende  Guvernør  Rustem  Pasha,  hvis  Myndighed  udlob 
den  23de  April  1883,  havde  ivrig  arbejdet  mod  Frankrigs 
Indflydelse,  hvorfor  den  franske  Sendemand  i  Konstantinopel, 
Noailles,  modsatte  sig  hans  Gjenvalg.  Porten  foreslog  da 
den  albanesiske  Miridit- Høvding  Prenk  Bib  Doda;  men 
imod  ham  gjorde  England  og  Rusland  Indvendinger.  Sul- 
tanen forlængede  nu  foreløbig  Rustems  Myndighed;  men 
da  Frankrig  bestemt  protesterede  herimod,  blev  man  endelig 
i  Maj  enig  om  at  vælge  Wassa  Pasha. 

Finansernes  Tilstand  vedblev  uagtet  de  af  de  tyske 
Embedsmænd  foreslaaede  Reformers  Vedtagelse  i  Januar 
1883  (se  Aarsoversigten  i  Historisk  Arkiv  1883  II.  S. 
41  —  42)  at  være  slet.  Det  gik  saa  vidt,  at  en  Hob  af 
2000  Kvinder,  mest  Soldaterenker,  trængte  ind  i  Finans- 
ministeriets Bygning  for  at  kræve  Udbetalingen  af  deres 
Pensioner,  som  de  havde  til  gode  for  lang  Tid.  Den  7de 
Maj  vedtog  Sultanen  Tobaksmonopolets  Overdragelse  til  et 
Konsortium  paa  60  Aar,  mod  at  dette  forpligtede  sig  til  at 
betale  750,000  Pd.  om  Aaret  til  Bestyrelsen  for  den 
konsoliderede  Gjæld  og  desuden  en  Andel  i  sit  Udbytte  til 
Staten. 

De  i  den  tyrkiske  Hær  indtraadte  preussiske  Officerer 
forelagde  i  Sommerens  Løb  Sultanen  et  Forslag  til  en 
Reform  af  Hæren,  men  der  er  endnu  ikke  begyndt  paa  dens 
Indførelse.  Det  venskabelige  Forhold  til  Tyskland  og  Øster- 
rige, som  ogsaa  viste  sig  i,  at  Porten  opfyldte  alle  Øster- 
riges Ønsker  med  Hensyn  til  den  oven  for  (under  Serbien) 
omtalte  Jærnbane-Konvention,  blev  om  Efteraaret  endnu 
mere  styrket  ved  Mukhtar  Pashas  Sendelse  til  Wien,  til 
Kejserraanøvrerne  i  Homburg  og  til  Fyrst  Bismarck  i 
Friedrichsruhe. 

Østrumeliens  Befolkning  foi-mindskes  ved  Mohame- 
danernes  Udvandring;  alene  i  de  første  5  Maaneder  af  1883 
flyttede  80,000  til  Lilleasien,  og  af  de  øvrige  100,000  ere 
senere  mange  vandrede  ud.    Finanstilstanden  er  ikke  gunstig, 

Og  Østrumelien  skylder  endnu  Sultanen  Tribut  for  flere 
Aar.  Striden  mellem  Generalguvernøren  Aleko  Pasha  og 
den  russiske  Generalkonsul  Krebel  endte  endelig  i  Marts 
1883  med  Krebels  Hjemkaldelse. 

I  Bulgarien  udbrød  der  i  Januar  en  Strid  imellem 
Ministerpræsidenten,  den  russiske  General  Sobolev,  og  Uden- 
rigsministeren Vulkovitz,  da  denne,  som  tillige  stod  i  Spidsen 
for  Post-  og  Jærnbanevæsenet,  vægrede  sig  ved  at  tilstaa 
et  russisk  Selskab  Koncession  for  alle  bulgariske  Jærnbane- 
anlæg.  Fyrst  Alexander  gjorde  sig  forgjæves  Umage  for  at 
tilvejebringe  en  Forsoning,  og  Vulkovitz  maatte  den  26de 
Januar  gaa  af.  Ogsaa  Jærnbane-Styrelsen  kom  nu  i  rus- 
siske Hænder,  og  de  russiske  Ministre,  Sobolev  og  Krigs- 
ministeren Kaulbars,  nødte  Fyrsten  til  et  Dekret,  hvorefter 
ingen  Officer  skulde  befordres  i  den  bulgariske  Hær,  der 
ikke  havde  tjent  to  Aar  i  Rusland.  Ligeledes  søgte  Sobolev 
og  Kaulbars  at  gjøre  den  bulgariske  Kirke  afhængig  af  den 
russiske  Synode,  og  da  Metropoliten  af  Sofia  i  Marts  af 
Synoden  i  Konstantinopel  blev  dømt  til  en  midlertidig  Inde- 
spærring i  et  Kloster,  opfordrede  de  ham  til  ikke  at  tage 
Hensyn  dertil.  Metropoliten  vilde  imidlertid  ikke  unddrage 
sig  sin  Straf,  og  flere  bulgariske  Ministre  toge  deres  Afsked. 
Den  nye  russiske  Generalkonsul  i  Sofia,  'Oberst  Jonin,  op- 
traadte  lige  saa  hensynsløst  som  den  i  1882  hjemkaldte 
Hitrowo,  og  Fyrst  Alexander  tabte  til  sidst  Taalmodigheden. 
Han  begunstigede  en  Overenskomst  mellem  det  konservative 
og  det  radikale  Parti,  og  da  Nationalforsamlingen  var  traadt 
sammen  midt  i  September,  indgav  den  næsten  enstemmigen 
Adresse,  som  udtalte  det  Ønske,  at  Forfatniugen  af  Tirnova 
maatte  blive  gjenindfort  med  nogle  Forandringer,  som 
Fyrsten  'skulde  foreslaa.  De  russiske  Ministre  fordrede 
deres  Afsked,  som  gjærne  blev  dem  tilstaaet,  og  forlode 
Landet. 

Fyrst  Alexander,  som  havde  indset,  at  den  diktatoriske 
Magt,  som  han  ved  russisk  Hjælp  i  1881  havde  tiltaget  sig, 

kun  gjorde  ham  aldeles  afhængig  af  Rusland,  gjenoprettede 
ved  aabent  Brev  af  l9de  September  igjen  den  frie  Forfat- 
ning, dog  med  Forslag  til  nogle  Forandringer  i  konservativ 
Retning.  Samme  Dag  dannedes  det  nye  Ministerium,  i 
hvilket  der  indtraadte  4  radikale,  som  Ministerpræsidenten 
og  Indenrigsministeren  Zankov  og  Udenrigsministeren  Bala- 
banov,  og  2  konservative,  som  Finansministeren  Natchevic. 
Til  Krigsminister  havde  Fyrsten  udset  sin  Generaladjutant, 
den  russiske  General  Lessovoy;  men  Jonin  var  ikke  tilfreds 
hermed  og  optraadte  paa  sin  sædvanlige  overmodige  Maade. 
I  Oktober  saae  det  ud  til,  at  Bulgarien  vilde  følge  Ru- 
mæniens og  Serbiens  Exempel  og  fuldstændig  løsrive  sig 
fra  Ruslands  Indflydelse.  Da  Kejser  Alexander,  i  Steden 
for  at  stadfæste  Lessovoys  Udnævnelse,  pludselig  kaldte  ham 
og  Fyretens  Adjutant  tilbage  til  Rusland,  besluttede  den 
bulgariske  Regering  den  25de  Oktober  at  afskedige  alle 
russiske  Officerer,  som  vare  russiske  Undersaatter,  af  den 
bulgariske  Hær  og  at  kalde  de  36  bulgariske  Officerer,  som 
tjente  i  den  russiske  Hær,  tilbage.  I  November  indtraadte 
imidlertid  det  oven  for  (under  Rusland)  omtalte  Omslag  i 
Forholdet  mellem  Rusland  og  Tyskland-Østerrige,  og  det  kom 
til  en  Overenskomst,  som  skulde  gjælde  i  3  Aar,  hvorved 
Rusland  beholdt  sin  overvejende  Indflydelse,  men  opgav  det 
fuldstændige  Herredømme  i  Bulgarien.  Krigsministeren 
skulde  udnævnes  af  Fyrsten  med  Kejserens  Billigelse;  han 
og  alle  russiske  Officerer  skulde  være  Bulgariens  Love 
underkastede.  Krigsministeren  skulde  i  indre  bulgariske 
Anliggender  være  ansvarlig  for  Fyrsten  og  Kararene,  men 
tillige  som  russisk  Undersaat  afhængig  af  Ruslands  Re- 
præsentant i  Sofia.  I  December  udnævntes  derpaa  Fyrst 
Kantakuzenos  til  Krigsminister. 

I  Oktober  udstedte  den  bulgariske  Regering  en  Amnesti 
for  aUe  politiske  Forseelser  og  bestemt«,  at  i  overvejende 
mohammedanske  Distrikter  Mohammedanerne  skulde  optages  i 
Distriktsdomstolene.    Nationalforsamlingen  stadfæstede  Jæm- 

banekonventionen  (se  oven  for  under  Serbien).  Den  17de 
December  vedtog  den  Regeringens  Lovforslag,  hvorefter  der 
for  Fremtiden  skulde  være  2  Kamre,  et  Senat  paa  45  og 
et  Deputeretkammer  paa  100  Medlemmer.  Efter  3  Aars 
Forløb  skal  den  af  begge  Kamre  sammensatte  store 
»Sobranje«  endelig  vedtage  Forfatningen. 


Grækenland. 


Trikupis,  der  var  bleven  Ministerpræsident  i  Marts 
1882,  holdt  sig  mod  græsk  Sædvane  som  saadan  gjennera 
hele  Aaret  1883  og  befæstede  sin  Stilling  ved  nogle  parti- 
elle Forandringer  i  Ministeriet.  Ved  Budgetforhandlingen 
udtalte  han  sig  den  23de  Februar  om  Jærnbane-Spørgsmaalet 
og  gav  Haab  om,  at  Athen  snart  vilde  komme  i  umiddelbar 
Jærnvejsforbindelse  med  Wien  og  det  øvrige  Evropa.  Da 
den  tidligere  Ministerpræsident  Kumunduros  døde  den  10de 
Marts,  betegnede  han  hans  Død  som  et  sørgeligt  Tab  for 
Hellas  og  foreslog  at  udsætte  Kammerets  Møder  i  5  Dage. 
Begravelsen  foranstaltedes  med  stor  Højtidelighed  paa  Statens 
Bekostning,  og  Kongen  modtog  Toget  uden  for  Kathedral- 
kirken.  Efter  at  Kammeret  havde  vedtaget  alle  Regerings- 
forslag,  sluttedes  det  den  6te  April.  Ved  Lov  af  31te 
Marts  vare  de  nye  Provinser  inddelte  i  3  Nomer:  Larissa 
med  145,000  Lidb.,  Trikkala  med  117,000  og  Arta  med 
31,000. 

Da  Kammeret  igjen  samledes  den  8de  November,  fore- 
lagde Trikupis  bl.  a.  en  Lov  til  Indførelsen  af  større 
Stabilitet  i  Embedsstanden,  saa  at  ikke  ethvert  Minister- 
skifte skulde  medføre  en  ny  Besættelse  af  alle  Embeder. 
Da  den  af  den  tidligere  Minister  Delyannis  ledede  Opposition 
heri   fandt   en  Hindring    for    sin   Stræben    efter   at    styrte 

Ministeriet,  aabnede  den  en  Forhandling  om  Ministeriets 
Holdning,  og  Delyaniiis  foreslog  et  Mistillidsvotum;  men 
den  2ode  December  gav  Kammeret  det  med  40  Stemmers 
Flertal  et  Tillidsvotum. 


Østerrige -Ungarn. 

I  det  østerrigske  Rigsraad  vedtog  Herrehuset 
den  20de  Februar  den  nye  Skolelov,  som  bl.  a.  nedsatte 
Skolepligten  for  ubemidlede  Forældres  Børn  i  visse  Tilfælde 
fra  8  til  6  Aar  og  gav  hele  Menigheder  Ret  til  samme 
Nedsættelse  samt  bestemte,  at  en  Folkeskoles  Bestyrer  skulde 
høre  til  samme  Trosbekjendelse  som  Skolebornenes  Flertal 
og  være  skikket  til  at  give  Religionsundervisning  efter  denne 
Bekjendelse.  I  Deputeretkammeret  kom  Skoleloven  først  til 
Behandling  i  April,  efter  at  det  i  Marts  havde  vedtaget 
Finansloven  for  1683.  Skoleloven  blev  her  med  stor  Heftig- 
hed bekæmpet  af  Venstre,  men  blev  vedtagen  den  28de 
April  med  170  Stemmer  mod  167.  Dens  egentlige  For- 
kæmpere vare  de  klerikale  og  fevdale;  men  Czecherne  (dog 
med  Undtagelse  af  nogle  :>Ungczecher«)  og  Polakkerne 
støttede  den  med  deres  Stemmer,  skjent  de  til  Dels  ikke 
billigede  den,  og  Polakkerne  endog  fik  vedtaget,  at  den  ikke 
skulde  gj?'lde  for  Galizien.  De  frygtede  nemlig  for  at  give 
den  græske  Kirke  udelukkende  Indflydelse  paa  Skolerne  i 
de  røderussiske  Egne  i  Østgalizien;  i  det  øvrige  Rige  var 
det  jo  derimod  den  romersk-katholske  Kirke,  der  fik  Fordel 
af  den.     Rigsraadets  Samling  sluttedes  den  18de  Maj. 

Strax  efter  indkaldtes  de  forskjellige  cisleithanske  Land- 
dage, til  Dels  efter  Opløsning  af  de  gamle.  Af  særlig  Be- 
tydning var  Opløsningen  af  den  bøhmiske  Landdag,  i 
hvilken  Tyskerne  hidtil  havde  haft  Flertal.  Ved  de  nye  Valg 

fik  Prag  lutter  czechiske  Repræsentanter,  og  de  store  Grund- 
ejere valgte  næsten  blot  klerikal-fevdale.  Af  Landdagens 
242  Medlemmer  kom  saaledes  167  til  at  høre»til  de  forenede 
Czecher  og  klerikal-fevdale,  75  til  det  tyske  Venstre. 
Czecherne  havde  altsaa  endnu  ikke  naaet  de  til  Forfatnings- 
forandringer  nødvendige  ^4,  og  den  Opfordring,  som  efter 
Riegers  Forslag  blev  stillet  til  Tyskerne,  at  de  frivillig 
skulde  opgive  deres  Forrettigheder,  blev  naturligvis  skarpt 
afvist.  I  Krain,  hvis  Befolkning  næsten  udelukkende  er 
slovenisk,  bukkede  Tyskerne,  der  hidtil  havde  haft  Flertallet 
i  Landdagen,  ved  de  nye  Valg  næsten  overalt  under  for 
Slovenerne.  IGalizien  sejrede  Polakkerne  ved  Valgene 
til  Landdagen  næsten  overalt  over  Røderusserne,  hvis  Re- 
præsentanters Tal  sank  til  11.  Regeringen,  som  ikke  kunde 
undvære  Polakkernes  Stemmer,  kom  dem  i  Møde  ved  at 
vælge  den  ivrig  nationale  Zaleski  til  Statholder,  da  Grev 
Potocki  havde  søgt  sin  Afsked.  I  Tir  ol  lod  Landdagens 
klerikale  Flertal  den  10de  Juli  oplæse  en  »Trosenheds- 
Deklaration«,  hvori  der  blev  protesteret  mod  Opførelsen  af 
de  protestantiske  Kirker  i  Innsbruck  og  Meran. 

Tyskernes  Forbitrelse  over,  at  de  ikke  længer  uhindret 
kunde  undertrykke  andre  Nationaliteter,  gav  sig  Luft  ved 
flere  Lejligheder.  Da  saaledes  i  Juni  Professor  Maassen, 
en  født  Meklenburger,  der  som  Rektor  for  Wiens  Universitet 
var  Medlem  af  den  nedreøsterrigske  Landdag,  i  denne  for- 
svarede Oprettelsen  af  en  czechisk  Skole  i  Wien,  over  hvilken 
Tyskerne,  uagtet  Czecherne  udgjorde  en  talrig  Bestanddel 
af  Hovedstadens  Befolkning,  havde  opløftet  et  højt  Klage- 
raab,  og  forekastede  sine  Landsmænd  nationalt  Hovmod  og 
Mangel  paa  Retfærdighedsfølelse,  protesterede  de  fleste 
Universitetsprofessorer  (o;J  af  74)  mod  hans  Tale,  og  Stu- 
denterne forstyrrede  hans  Forelæsninger  ved  larmende  De- 
monstrationer. —  Paa  Grund  af  Tyskernes  misfornøjede 
Stemning  blev  200-Aarsdagen  for  Wiens  Befrielse  fra 
Tyrkerne  (den  Ilte  September)  kun  højtideligholdt  ved  Ind- 

vielsen  af  en  Mindetavle  paa  Kahlenberg,  medens  Polakkerne 
i  Nærheden  af  Wien  holdt  deres  særskilte  Sobiesky-Fest. 

Delegationerne,  som  saraledes  den  23de  Oktober  i 
Wien,  viste  sig  meget  tiltredse  med  Regeringens  Udenrigs- 
politik og  dens  ^oven  for  omtalte)  Resultater  og  bevilgede 
saa  godt  som  alle  dens  Fordringer.  Deres  Samling  sluttedes 
den  Ude  November.  Det  østerrigske  Rigsraad  traadte 
derpaa  igjen  sammen  den  4de  December  i  den  nye  af 
Theophilus  Hansen  opforte  prægtige  Parlamentsbygning. 
Finansministeren  Dunajevski  forelagde  Budgettet  for  1884, 
som  sædvanlig  med  et  Underskud,  og  efter  at  det  var  over- 
givet til  et  Udvalg  og  et  foreløbigt  Budget  var  vedtaget, 
tog  Rigsraadet  allerede  den  13de  December  Juleferie. 

I  Ungarn  forelagde  Undervisningsministeren  Trefort 
den  17de  Februar  i  Underhuset  sin  Middelskol  elov,  som 
gik  ud  paa  at  madjarisere  de  faa  Middelskoler  (lærde  Skoler), 
som  endnu  havde  bevaret  deres  nationale  Sprog,  nemlig  1 
serbisk,  5  rumænske  og  9  tyske,  hvilke  sidste  tilhørte  de 
transsilvanske  Sachsere.  Loven  indeholdt  følgende  Be- 
stemmelser: »Statsskolerne  skulle  have  madjarisk  Under- 
visningssprog. Trosbekj  endelserne  have  Ret  til  at  bestemme 
Undervisningssproget  i  deres  Middelskoler;  men  det  madja- 
riske  maa  læres  i  et  saadant  Omfang,  at  Disciplene  til- 
strækkelig tilegne  sig  det,  og  Ministeren  bestemmer  Omfang 
og  Læreplan.  Skoleembedsexamen  afholdes  alene  i  det 
madjariske  Sprog  (i  en  Overgangstid  af  10  Aar  ogsaa  i 
andre  Sprog),  og  der  er  foreskrevet  en  Prøve  i  det  madjariske 
Sprog,  Stilistik  og  Litteratur.«  Denne  Lov  vedtoges  den 
14de  April  af  Underhuset  med  stor  Stemmeflerhed  mod 
Serbernes,  Rumænernes,  de  transsilvanske  Sachseres,  de 
ungarske  Protestanters  og  yderste  Venstres  Stemmer,  den 
4de  Maj  af  Overhuset  med  alle  Stemmer  mod  1.  Rigsdags- 
samlingen  sluttedes  den  28de  Maj. 

Stor  Opsigt  i  hele  Evropa  vakte  Processen  mod  Jøderne 
i  Tisza-Eszlar,   som  beskyldtes  for    at  have   ravrdet   en 

14aarig  Pige,  Esther  Salymossy,  der  var  forsvunden  den 
1ste  April  1882,  for  at  bruge  hendes  Blod  til  religiøse 
Handlinger.  Hovedvidnet  mod  Jøderne  var  Synagogetjeneren 
Scharfs  IBaadge  Søn  Morits,  der  med  oprørende  Frækhed 
vidnede  mod  sin  egen  Fader.  Anklagen  viste  sig  aldeles 
ugrundet,  og  Sagen  endte  den  3dje  Avgust  med  fuld- 
stændig Frikj endelse ;  men  der  udbrød  derefter  i  Pest, 
Pressburg  og  flere  Stæder  antisemitiske  Uroligheder,  som 
maatte  kues  med  væbnet  Magt.  I  Modsætning  til  det  anti- 
semitiske Partis  Bestræbelser  forelagde  Ministerpræsidenten 
Tisza  i  November  en  Lov  om  Ægteskaber  mellem  Kristne 
og  Jøder.  I  Underhuset  blev  den  vedtagen  med  stor 
Stemmeflerhed  (den  30te  November);  men  Magnaterne  for- 
kastede den  med  109  Stemmer  mod  103  (den  Ilte  December). 
Underhuset  vedtog  derpaa  (den  13  December)  at  opretholde 
Loven,  som  altsaa  gik  tilbage  til  Overhuset.  Dens  endelige 
Forkastelse  falder  først  i  Januar  1884. 

I  Kroatien,  som  har  særskilt  Styrelse  og  Landdag  i 
Justits-,  Indenrigs-  og  Undervisningsvæsenet,  men  i  andre 
Sager  hører  under  Kongeriget  Ungarn,  udbred  der  i  Avgust 
1883  alvorlige  Uroligheder.  I  Zagovien  gjorde  Bønderne, 
der  lede  Nød  paa  Grund  af  en  daarlig  Høst,  Opstand, 
stormede  de  offentlige  Bygninger,  plyndrede  Jødernes  Huse 
og  raabte:  »Ned  med  den  ungarske  Krone!  Vi  ville  have 
den  kroatiske  Krone!«  Tropperne  maatte  skride  ind.  og 
ikke  faa  Bønder  bleve  dræbte  eller  saarede.  Mere  Opsigt 
vakte  imidlertid  Urolighederne  i  Kroatiens  Hovedstad,  Agram. 
Finansdirektionen  havde  paa  sine  Bygninger  dér  anbragt 
nye  Vaabenskjolde  med  ungarsk  Indskrift  ved  Siden  af  de 
kroatiske,  skjont  Kroatisk  ifølge  Forfatningen  udelukkende 
er  Landets  officielle  Sprog.  Den  I4de  Avgust  søgte  Folket 
at  nedrive  disse  Vaabenskjolde,  men  blev  drevet  fra  hinanden 
af  Tropperne,  som  fængslede  mange  og  saarede  adskillige. 
Den  følgende  Dag  lykkedes  det  imidlertid  Mængden  at  ned- 
rive Skjoldene,  som  bleve  traadte  under  Fødder,  ligesom  de 

fængslede  med  Magt  bleve  befriede.  Den  21de  Avgust  af- 
holdtes der  i  denne  Anledning  et  Ministerraad  i  Wien  under 
Kejserens  Forsæde,  i  hvilket  der  vedtoges  Tvangsforholds- 
regler,  som  Kroatiens  Banus,  G-rev  Pejacsevic.  ikke  vilde 
gjennemføre,  hvorfor  han  tog  sin  Afsked.  Derpaa  blev  den 
kommanderende  General  i  Kroatien,  Baron  Ramberg  udnævnt 
til  kongelig  Kommissavius  og  overtog  midlertidig  Landets 
Styrelse.  Han  dæmpede  Urolighederne  og  lod  Vaaben- 
skjoldene  igjen  anbringe  paa  to  Fiuansbygninger ;  men  da 
Tiden  til  den  ungarske  Rigsdags  Efteraarssamling  nærmede 
sig,  forhandlede  Tisza  med  de  kroatiske  deputerede,  hvis 
Understøttelse  paa  Rigsdagen  han  ikke  godt  kunde  undvære. 
Hai;  blev  enig  med  dem  om,  at  de  med  Dobbeltindskrift 
forsynede  Vaabenskjoide  skulde  afløses  af  nye  uden  Indskrift, 
og  fik  dette  Kompromis  vedtaget  af  den  ungarske  Rigsdag 
(10de  og  12te  Oktober).  Den  16de  Oktober  udførtes  denne 
Bestemmelse,  og  i  December  afløstes  General  Ramberg  af 
en  ny  Banus,  Grev  Khuen-Hedervary.  Den  17de  December 
aabnede  han  den  kroatiske  Landdag  og  vandt  ved  sin  for- 
sonlige Fremtræden  Flertallet  for  sig;  men  det  yderlig- 
gaaende  nationale  Parti,  som  kun  vilde  uojes  meu  et  selv- 
stændigt storkroatisk  Kongerige  uden  nærmere  Forbindelse 
med  Ungarn,  optraadte  under  sin  Fører  Starcevic  paa  en  saa 
voldsom  Maade,  at  Starcevic  og  en  deputeret  fra  den  tid- 
ligere Militærgrænse,  Pilepics,  maatte  udelukkes  fra  Åarets 
øvrige  Møder. 


Tyskland. 


Saavel  den  tyske  Rigsdag  som  den  preussiske 
Land  dag  optog  igjen  deres  Møder  efter  Juleferien  den  9de 
Januar.      I   Rigsdagen    meddelte    Fyrst    Bismarck,    at 

Kejseren  havde  anvist  600,000  M.  af  sit  Dispositionsfond 
ved  Rigshovedkassen  til  at  lette  Nøden  i  de  Egne  i  det 
vestlige  Tyskland,  hvor  den  store  Oversvømmelse  havde 
raset  i  Slutningen  af  December.  Desuden  indkom  der  store 
Summer  fra  Regeringen  i  de  oven  nævnte  Egne  og  fra 
private,  forholdsvis  allermest,  næsten  600,000  M.,  fra  de 
forenede  Stater  i  Nordamerika.  —  Den  anden  Behandling 
af  Budgettet  for  1883 — 84  begyndte  den  20de  Januar. 
Forhandlingerne  drejede  sig  især  om  Militærbudgettet,  der 
blev  angrebet  af  Eugen  Richter,  men  med  en  enkelt  Und- 
tagelse gik  igjennem.  Efter  at  Finansloven  var  vedtagen 
(den  16de  Februar),  udsattes  Rigsdagens  Samling  til  den 
3dje  April,  hvorved  den  preussiske  Landdag  fik  bedre  Lej- 
lighed til  at  fremme  sine  Forhandlinger. 

Kort  efter  foregik  to  vigtige  Embedsforandringer. 
Krigsminister  Kameke  syntes  ikke  Militærpartiet  at  være 
traadt  skarpt  nok  op  mod  Richters  Angreb,  og  Chefen  for 
Admiralitetet  Stos ch  forekom  ogsaa  Bismarck  at  have  været 
alt  for  imødekommende  mod  de  liberale.  Rigskansleren  over- 
gav derfor  Kejseren  et  Memorandum,  hvori  han  erklærede 
det  for  upassende  for  Kronen  i  Militærsager  at  give  efter 
for  Oppositionen  i  noget  Punkt.  Kejseren  billigede  aldeles, 
at  der  ikke  maatte  reres  ved  det  »umiddelbart  under  ham 
staaende  Militærvæsen«,  og  Kameke  og  Stosch  fik  deres 
Afsked.  Deres  Efterfølgere  bleve  General  Bronsart  v. 
Schellendorf  og  General  Caprivi. 

Da  Rigsdagen  igjen  var  aabnet  (den  3dje  April),  be- 
handledes navnlig  Forandringer  i  Næringsloven,  som 
skulde  indskrænke  Kolportørers,  Bissekræmmeres  og  handels- 
rejsendes ofte  skadelige  Virksomhed  ved  et  strængere  Politi- 
Tilsyn.  Nogle  Bestemmelser,  som  gave  Politiet  en  alt  for 
vilkaarlig  Myndighed,  bleve  Qærnede  ved  de  liberales  Be- 
stræbelser; men  i  sin  Helhed  vedtoges  Loven  den  2den  Juni 
med  160  Stemmer  mod  127.  —  Den  14de  April  over- 
raskedes Rigsdagen  ved  et  kejserligt  Budskab,  som  beklagede, 

at   Forslaget    om   Forsikring    for  Arbejdere   mod   Ulykkes- 
tilfælde ikke    var  naaet   videre;   i  Slutningen   af  Budskabet 
udtalte  Kejseren   i   stærke  Udtr5'k  sin   personlige    Interesse 
for  Arbejderstanden  og  sit  Haab  om  endnu  i  sin  høje  Alder 
at  se  denne  Sag  fremmet.     Den  1 9de  April  kom  Sygekasse- 
loven til  anden  Behandling;    den  vedtoges  den   31te  Maj   i 
det  væsentlige  i  Overensstemmelse  med  Regeringens  Forslag, 
Imidlertid  var  Budgettet  for  1884 — 85  blevet  forelagt, 
>for  at  der   næste  Vinter  kunde   blive  Tid   til   at  behandle 
Forsi kringsloven « ;    men   Oppositionen    saae   heri   et  Forsøg 
paa  at  indføre  det  toaarige   Budget  ad  en   Bagdør  og  søgte 
at  gjøre  det  unødvendigt  ved  at  fremdrage  Forsikringsloven. 
Da  denne  henvistes   til  et  Udvalg,    kom  det   dog   til  Bud- 
gettets   første   Behandling    (den  5te — 7de  Maj);    men   efter 
Richters  Forslag  blev  ogsaa  det  med  105  Stemmer  mod  97 
henvist   til   et  Udvalg.     Her   behandledes  det  mod  Frem- 
skridtspartiets Ønske  og  blev  i  Juni  vedtaget  ved  anden  og 
tredje  Behandling.     Bismarck   havde   saaledes   sat  sin  Vilje 
igjennem;   men   det  var  kommet    til   et  Brud  imellem  ham 
og  Udvalgets  Formand,  Bennigsen,  som  i  lang  Tid  havde 
været  det  nationalliberale  Partis  Fører,  men  nu  umiddelbart 
før  Rigsdagens  Slutning  (den  r2te  Juni)  nedlagde  sit  Mandat 
og  trak  sig  tilbage  fra  Deltagelsen  i  det  politiske  Liv.     Den 
af  Kejseren  særlig  anbefalede  Forsikringslov  naaede  i  denne 
Samling  ikke  ud  over  Udvalget.     Derimod  vedtoges  Handels- 
traktater  med  Serbien,  Mejiko,  Italien  cg  en  Litterærkonven- 
tion med  Frankrig.     En  Handelstraktat  med  Spanien 
var  ikke  kommen  i  Stand  ved  Rigsdagssamlingens  Slutning; 
men    efter   at  den  var  vedtagen  af  Cortes,   traf  den    tyske 
Regering   efter  indhentet   Samtykke   af  Forbundsraadet  den 
Overenskomst   med    den    spanske    Regering,    at   dens    Be- 
stemmelser strax   skulde   træde    i  Kraft  under  Forbehold  af 
senere  Ratifikation.     Forordningen    herom  udkom    den  9de 
Avgust;    men  der  ytrede  sig  Misfornøjelse   dels  med  denne 
Foregribelse  af  Rigsdagens  Ret.  dels  med   en  Bestemmelse 

i  Traktaten,  hvorefter  den  fra  Tyskland  til  Spanien  udførte 
Sprit,  som  ikke  var  vunden  af  tysk  Raaprodukt,  skulde  være 
udelukket  fra  Toldnedsættelsen.  Denne  Bestemmelse  gik 
ud  over  nogle  Hamburger-Firmaer,  som  destillerede  russisk 
Raaspiritus.  Paa  Grund  heraf  indkaldtes  Rigsdagen  igjen 
til  den  29de  Avgust.  Efter  at  Handelstraktaten  og  den 
med  England  og  andre  Stater  afsluttede  Fiskeri-Konvention 
vare  vedtagne,  sluttedes  den  korte  Samling  allerede  den 
1ste  September. 

I  den  preussiske  Landdag  spillede  som  sædvanlig 
Forhandlinger  om  de  kirkepolitiske  Love  Hovedrollen.  Den 
Korrespondance,  som  i  Slutningen  af  1882  og  Begyndelsen 
af  1883  blev  ført  iraellem  den  preussiske  Regering  og  den 
pavelige  Kurie,  syntes  ikke  at  føre  til  noget  Resultat,  da 
den  ene  Part  bestandig  fordrede,  at  den  anden  først  skulde 
begynde  med  at  gjøre  Indrømmelser.  Under  Indtrykket  af 
denne  Korrespondance  behandledes  Kultusministeriets  Budget 
(den  22de  Februar— den  2den  Marts),  ved  hvilken  Lejlighed 
Schorlemer-Ålst  og  Reicheusperger  klagede  over  Katholikernes 
Undertrykkelse,  og  Windthorst  sagde,  at  det  ved  Kultur- 
kampen drejede  sig  om  det  Spørgsraaal,  om  der  skulde  gives 
frie  kristne  Kirker  eller  kun  en  Politianstalt,  som  man  gav 
Navnet  »Kirke«.  Finansloven  vedtoges  den  8de  Marts  af 
Deputeretkammeret,  den  I6de  af  Herrehuset.  Af  andre  Love 
bør  nævnes  Ophævelsen  af  Klasseskatten  for  de  to  nederste 
Klasser  (under  900  M.)  og  Nedsættelsen  af  samme  for  de 
to  næste  Klasser,  som  blev  vedtaget  af  Deputeretkammeret  den 
21de  Februar,  af  Herrehuset  den  16de  Marts.  De  polske 
deputeredes  og  den  nordslesvigske  Landdagsmand  Lassens 
Andragender  om,  at  der  i  Skolerne  maatte  blive  vist  Ret- 
færdighed mod  deres  Modersraaal,  bleve  naturligvis  af- 
viste. 

Efter  en  Maaneds  Udsættelse  optog  Landdagen  igjen 
sine  Forhandlinger  den  16de  April.  I  Deputeretkammerets 
første  Møde  stode  forskjellige   Petitioner   paa  Dagsordenen, 

bl.  a.  en  mod  Vivisektionen,  som  af  det  konservativ-katholske 
Flertal  blev  henvist  til  Kegeringens  Overvejelse,  skjont 
Kultusminister  v.  Gossler  hævdede  Videnskabens  Ret.  Den 
25de  April  behandlede  Kammeret  Windthorsts  Andragende  om 
Ophævelse  af  de  Bestemmelser,  i  Følge  hvilke  gejstlige,  som 
ikke  vare  anerkjeudte  af  Staten,  kmide  straffes  for  at  læse 
Messen  og  yde  Sakramenter,  samt  om  Gjenoptagelse  af  ind- 
dn^ne  Statstilskud  til  de  katholske  Bispedømmer  og  gejst- 
lige. Efter  at  Kultusministeren  havde  paavist  de  uheldige 
Følger,  dette  Forslags  Vedtagelse  vilde  have  for  Forhand- 
lingerne med  Rom,  som  ingenlunde  vare  afbrudte,  blev  det 
forkastet  med  229  Stemmer  mod  133  (Centrum.  Polakkerne 
og  en  Del  af  Fremskridtspartiet);  men  derimod  vedtog 
Kammeret  med  209  Stemmer  mod  liA  det  konservative  Partis 
Forslag,  for  hvilket  nu  ogsaa  Centram  stemmede:  at  op- 
fordre Regeringen  til  at  forelægge  et  Lovudkast  til  en 
Revision  af  de  kirkepolitiske  Love,  saa  snart  Forhandlingerne 
med  Kurien  tilstedte  det,  og  overveje,  om  ikke  allerede 
forud  Straffebestemmelserne  for  at  læse  Messen  og  yde 
Sakramenter  kunde  Qærnes.  Dette  Forslags  Vedtagelse 
svækkede  den  preussiske  Regerings  Stilling  under  For- 
handlingerne med  Vatikanet,  og  da  den  i  en  den  5te  Maj 
af  Schlozer  i  Rom  overgiven  Note  tilbød  væsentlige  Ind- 
rømmelser, viste  det  sig  ikke  imødekommende.  Bismarck 
besluttede  derfor  at  tage  Sagen  i  sin  egen  Haand.  og  den 
5te  Juni  forelagde  Regeringen  pludselig  et  Lovudkast  til 
Forandring  af  de  kirkepolitiske  Love.  Katho- 
likernes  Anker  mod  disse  drejede  sig  om  følgende  Punkter: 

1)  Biskoppernes  Forpligtelse  til  at  anmelde  Ansættelsen  af 
gejstlige    og   Statens    Ret    til   absolut;^  Veto   mod    samme. 

2)  De  katholske  Theologers  Forpligtelse  til  at  underkaste 
sig  Statens  offentlige  Examiner  eller  (som  det  i  Lov  af  31te 
Maj  I8b2  var  blevet  tilladt)  paa  anden  Maade  godtgjøre 
tilstrækkelig  Dannelse.  3)  Gejstlighedens  Underkastelse 
under  en  særlig  verdslig  Domstol  for  kirkelige  Anliggender. 

4)  Straffebestemmelserne  mod  ikke  aoerkjendte  gejstlige  for 
at  foretage  kirkelige  Handlinger.  Ved  den  nye  Lov  op- 
hævedes de  fleste  af  disse  Indskrænkninger  i  den  katholske 
Kirkes  Frihed.  Anmeldelsespligten  indskrænkedes  saaledes 
til  de  faste  Embeder,  den  kirkelige  Bets  Myndighed  af- 
skaffedes for  Kirkens  indre  Forhold,  og  Straffebestemmelserne 
ophævedes.  Den  Ret,  som  Udkastet  havde  forbeholdt  Staten 
til  at  kræve  en  vis  Uddannelse  af  Præsterne,  blev  i  den 
endelige  Lov  ophævet,  da  Centrum  stillede  det  som  en  Be- 
tingelse for  at  gaa  ind  paa  Loven,  og  Kultusministeren  kun 
lunkent  forsvarede  Udkastets  Bestemmelse.  Loven  vedtoges 
den  25de  Juni  af  Deputeretkammeret  med'224  Stemmer  mod 
107;  dens  Modstandere  vare  nogle  frikonservative  og  Frem- 
skridtsmænd og  alle  nationalliberale;  de  sidste  vare  Maj- 
lovenes  Ophavsmænd  og  nu  deres  Forkæmpere.  Herrehuset 
vedtog  Loven  uforandret  den  2den  Juli  med  64  Stemmer 
mod  16.  Samme  Dag  sluttedes  Landdagens  Samling,  som 
havde  varet  i  7^2  Maaned. 

Bismarck,  som  nærede  en  bitter  Harme,  ikke  blot  mod 
sine  uforsonlige  Modstandere,  Fremskridtspartiet,  men  ogsaa 
mod  sine  tidligere  Forbundsfæller,  de  nationalliberale,  havde 
ved  sin  Eftergivenhed  mod  den  katholske  Kirke  vundet 
Centrums  Stemmer  for  sit  Budget  for  18S4 — 85  i  Rigsdagen 
og  søgte  nu  i  det  hele  at  støtte  sig  paa  det  af  de  kon- 
servative og  Katholikerne  dannede  Flertal;  men  de  sidste 
vare  endnu  ingenlunde  tilfredsstillede.  Windthorst  ytrede  i 
Anledning  af  en  Udtalelse  af  Kultusministeren  den  25de 
Juni:  »Det  interesserede  mig  af  Ministerens  Mund  at  høre, 
hvorledes  Hensynet  til  Landets  politiske  Stilling  og  Parti- 
forholdene have  medyrket  til  dette  første  Skridt,  som  skal 
bane  Vej  til  Freden.  Vil  Regeringen  i  denne  Henseende 
naa,  hvad  den  har  for  Øje,  saa  tilraaber  jeg  Hr.  Ministeren 
eftertrykkelig:  det  maa  ikke  blive  ved  dette  første  Skridt!« 
I  samme  Aand  udtalte  Kardinal -Statssekretæren  Jacobini 
sig  i  en  Note,  som-  den  22de  Juni   blev  overgivet  Schlozer : 

han  erklærede  heri,  at  man  kun  kunde  naa  til  Fred  ved  at 
vende  tilbage  til  Tilstauden  før  Majlovenes  Udstedelse  eller 
ved  Overenskooast  med  Vatikanet,  men  ikke  ved  ensidig 
Lovgivning. 

Den  nye  Kirkelov  blev  stadfæstet  af  Kongen  den  Ilte 
Juli.  og  strax  derefter  opfordrede  Kultusministeren  Bi- 
skopperne til  at  indsende  en  Liste  over  de  gejstlige,  som 
ønskede  en  Dispensation  fra  de  Fordringer,  som  Staten 
endnu  stillede  til  katholske  Theologer,  hvorefter  de  jo  saa 
i  Følge  den  n3'e  Lov  kunde  ansætte  dem  som  Hjælpepræster 
i  de  mange  Menigbeder,  som  manglede  Sjælesørgere,  uden 
derom  at  gjøre  nogen  Anmeldelse.  Biskopperne  holdt  i 
denne  Anledning  et  Møde  i  Mainz,  i  hvilket  ogsaa  tre  af- 
satte Biskopper  deltoge.  En  af  disse,  Ærkebiskop  Melchers 
af  Køln,  modsatte  sig  Indgivelsen  af  Dispensationsbe^æringer, 
da  Kirken  derved  indirekte  vilde  anerkjende  Majlovene:  men 
man  besluttede  dog  at  henstille  til  Paven,  om  det  ikke  for 
det  katholske  Folks  Skyld  var  raadeligt  for  én  Gang  at 
gjøre  et  Brud  paa  Princippet,  og  da  han  havde  givet  sit 
Samtykke,  indkom  henimod  Aarets  Slutning  Dispensations- 
begjæringerne,  som  næsten  alle  bevilgedes  af  Ministeren, 
dog  med  Undtagelse  af  dem  for  Elever  af  udenlandske  Jesuit- 
skoler. Den  3dje  December  gjorde  dernæst  Regeringen  for 
første  Gang  Brug  af  Loven  af  31te  Maj  1882  med  Hensyn 
til  de  afsatte  Biskopper.  Biskop  Blum  af  Limburg  blev 
nemlig  benaadet  og  gjenindsat.  og  Statstilskuddene  til  hans 
Diøces  bleve  gjenoptagne,  ligesom  det  allerede  fra  1ste 
Oktober  var  sket  for  Diøceseme  Kulm.  Ermeland  og  Hildes- 
heim,  hvis  Biskopper  ikke  vare  afsatte.  Tilbageholdelsen  af 
Statstilskuddene  fandt  saaledes  ved  Aarets  Ende  kun  Sted 
for  de  3  Diøceser,  Miinster,  Køln  og  Posen,  som  endnu 
manglede  Biskopper, 

Den  nye  Landdagssamling  aabnedes  den  20de  No- 
vember med  en  af  Puttkamer  oplæst  Trontale.  Forhand- 
lingerne drejede  sig  indtil  Juleferien  (den  I9de  December) 

om  Budgettet  for  1884—85,  kun  med  en  Afbrydelse  af  to 
Dage  (den  5te  og  6te  December),  i  hvilke  der  forhandledes 
om  et  Forslag  af  den  demokratiske  Landdagsmand  Stem 
fra  Frankfurt  om  at  indføre  hemmelig  Afstemning  ved 
Landdags-  og  Kommunevalgene  ligesom  ved  Rigsdagsvalgene. 
Det  understøttedos  af  Katholiker,  Secessionister  og  Frem- 
skridtsmænd, som  beskyldte  Regeringen  for  Valgtryk,  medens 
det  bekæmpedes  af  konservative  og  nationalliberale,  af  de 
sidste  mest  fordi  det  ikke  var  raadeligt  at  røre  ved  et 
enkelt  Led  af  Valgsystemet,  som  derved  let  kunde  blive 
rokket  ogsaa  i  andre  Punkter,  som  man  ikke  enskede 
ændrede.  Denne  Frygt  bekræftedes  ved  Puttkamers  Er- 
klæring, at  den  preussiske  Regering  tænkte  paa  at  foreslaa 
Forbundsraadet  Afskaffelse  af  den  hemmelige  Afstemning 
ved  Rigsdagsvalgene.  Sterns  Forslag  forkastedes  med  202 
Stemmer  mod  16;-i. 

Det  tysk-østerrigske  Forbund  udvidedes  i  Begyndelsen 
af  Aaret  1883  ved  Italiens  Tiltrædelse  til  en  Tripelalliance. 
Derimod  var  Tysklands  Forhold  til  Rusland  og  Frankrig 
mindre  godt.  Særlig  foruroligedes  Fredsvennerne  i  Efter- 
sommeren paa  den  ene  Side  ved  Forøgelsen  af  de  russiske 
og  tyske  Tropper  langs  Østgrænsen,  paa  den  anden  Side  ved 
truende  Tegn  paa  Vestgrænsen.  Den  franske  Krigsminister 
Thibaudin  gjorde  en  Inspektionsrejse  til  Grænsefæstningerne, 
der  var  i'ale  om  at  mobilisere  et  fransk  Armékorps,  og  i 
Anledning  af  nogle  franske  Blades  heftige  Udtalelser  mod 
Tyskland  lod  Bismarck  den  22de  Avgust  i  en  truende 
Artikel  i  »Norddeutsche  allgemeine  Zeitung«  Frankrig  an- 
klage for  at  være  Evropas  Fredsforstyrrfir.  Den  30te  Avgust 
mødtes  Bismarck  og  Kalnoky  i  Salzburg,  hvor  de  vedtoge 
Grundtrækkene  til  en  ny  Alliancetraktat,  som  fastsatte,  at 
naar  to  Stormagter  paa  én  Gang  rettede  et  Angreb  mod 
Østerrige -Ungarn  eller  Tyskland,  skulde  de  være  forpligtede 
til  at  hjælpe  hinanden  med  hele  deres  Magt.  Rumænien 
og  Serbien  sluttede  sig  til  de   store  Magters  Forbund,    og 

Kongen  af  Serbien  indfandt  sig  ved  de  store  Manøvrer  ved 
Homburg  den  20de— 27de  September,  hvor  Kejser  Vilhelm 
var  omgiven  af  en  hel  Forsamling  af  fyrstelige  Personer.  Blandt 
disse  var  Opmærksomheden  særlig  henvendt  paa  den  unge 
Konge  af  Spanien,  som  af  Kejseren  blev  udnævnt  til  Chef 
for  det  i  Strassburg  garnisonerende  slesvigholstenske  Ulan- 
regimeiit,  en  Udnævnelse,  der  i  Frankrig  blev  opfattet  som 
en  Forhaanelse.  Fra  Homburg  begav  Kejseren  sig  til  Nieder- 
wald,  hvor  han  den  28de  September  indviede  det  store 
Mindesmærke  over  Sejren  i  1870  og  Tysklands  Gjenoprettelse. 
En  anden  Mindefest,  som  højtideligholdtes  i  det  prote- 
stantiske Tyskland,  var  400-Aarsdagen  efter  Luthers  Fødsel, 
den  10de  November. 

Ikke  længe  efter  besvaredes  Kongen  af  Spaniens  Besøg" 
ved  den  tyske  Kronprins's  Rejse  til  Spanien.  Han 
lagde  Vejen  over  Genua  og  Valencia  og  kom  den  23de  No- 
vember til  Madrid,  hvor  han  blev  modtagen  med  stor  Jubel, 
rejste  den  7de  December  til  det  sydlige  Spanien  og  den 
14de  fra  Barcelona  til  Genua,  der  fra  til  Rom,  hvor  hans 
Modtagelse  var  endnu  mere  glimrende.  Hans  Besog  gjaldt 
nærmest  Kongen  af  Italien;  men  den  I8de  December  besøgte 
han  dog  ogsaa  Paven  i  Vatikanet,  efter  at  han  samme  Dag 
havde  nedlagt  en  Lavrbærkrans  paa  Victor  Emanuels  Grav 
i  Pantheon.  Den  23de  December  vendte  han  tilb^e  til 
Berlin.  —  Ved  Aarets  Ende  vare  Forholdene  til  Udlandet 
igjen  blevne  fuldstændig  fredelige,  til  Rusland  efter  Giers's 
Besøg  hos  Bisraarck  endog  venskabelige. 

En  lille  Begyndelse  til  et  tysk  Kolonianlæg  blev 
1883  gjort  af  Firmaet  Luderitz  i  Bremen,  som  har  erhvervet 
sig  et  Stykke  Land,  Angra  Peqnenna,  i  Nærheden  af  Oranje- 
floden  i  Sydafrika. 

I  Elsass- Lothringen  fortsatte  Regeringen  sine  Be- 
stræbelser for  at  germanisere  Landet;  det  blev  saaledes 
forbudt  Staden  Metz  fra  1ste  Januar  1884  at  benytte  Fransk 
som  offentligt  Sprog.     Den  ivrig  fransksindede  Rigsdagsmand 

for  Metz,  Dyrlæge  Antoine,  var  Gjenstand  for  en  Række 
Forfølgelser.  Først  blev  det  forbudt  ham  at  udgive  et  Blad; 
derpaa  blev  der  foretaget  Husundersogelse  hos  ham,  hvor- 
efter man  offentliggjorde  hans  Brevvexling  med  »Pariser 
Patrioternes  Liga«,  og  endelig  blev  han  den  1ste  Oktober 
fængslet  og  anklaget  for  Landsforræderi,  men  den  28de  igjen 
løsladt  paa  Grund  af  manglende  Beviser. 

I  Storhertugdømmet  Mecklenburg-Schwerin  døde 
Storhertug  Frederik  Frans  den  2den,  60  Aar  gammel,  den 
15dé  April  efter  41  Aars  Regering.  Hans  ældste  Søn, 
Frederik  Frants  den  3dje,  født  den  19de  Marts  1851,  gift 
med  den  russiske  Storfyrstinde  Anastasia  Michailovna,  fulgte 
efter  ham.     Han  er  meget  svagelig,   men  har   en  lille  Søn. 

I  Storhertugdømmet  Baden  sejrede  det  nationalliberale 
Parti,  som  1881  havde  lidt  et  Nederlag  lige  over  for  de 
klerikale,  ved  Valgene  den  5te  Oktober  over  de  tre  andre 
Partier  (det  klerikale,  demokratiske  og  konservative),  saaledes 
at  det  i  det  nye  Kammer  kom  til  at  tælle  34  af  63  Med- 
lemmer. Det  klerikale  Parti,  som  paa  Folkeforsamlinger  i 
Heidelberg  og  Rastatt  havde  udstedt  en  aaben  Krigs- 
erklæring mod  Regeringen  og  Kirkelovene,  fandt  ikke  Med- 
hold hos  mere  maadeholdne  Katholiker  og  talte  nu  kun  19 
Medlemmer. 

To  bekjendte  tyske  Mænd  døde  1883  uden  for  Tysk- 
land: Komponisten  Richard  Wagner  den  13de  Februar  i 
Venedig,  Grundlæggeren  af  den  moderne  Socialisme  Karl 
Marx  den  15de  Marts  i  London. 


England. 


Den  12te  Januar   fængslede  Politiet  i  Dublin  22  Per- 
soner, som  det  havde  mistænkt  for  Delagtigiied  i  det  Mord, 

som  i  Maj  1882  var  udevet  i  Fonixparken  paa  Lord  Caven- 
dish  og  Bourke.  Da  nogle  af  de  fængslede,  navnlig  en 
Hoveddeltager.  Kommuneraadsmedlem  Carev,  mod  Løfte  om 
Straffefrihed  optraadte  som  »Kronvidner«  mod  de  øvrige, 
fik  man  fuldstændige  Oplysninger  om  Mordet  og  erfarede, 
at  der  gaves  en  formelig  Morderbande,  »de  irske  uover- 
vindelige«, hvis  Formaal  var  at  udrvdde  »Tyrannerne«.  5 
Deltagere  i  Mordet  bleve  henrettede,  Kronvidnerne  løsladte 
og  belønnede,  de  øvrige  dømte  til  flere  Aars  Tvangsarbejde. 
Carey,  hvis  Liv  blev  truet  af  det  dublinske  Folks  Had,  blev 
hemmelig  skaffet  om  Bord  paa  et  Dampskib,  men  i  Nær- 
heden af  Sydafrikas  Kyst  skudt  af  eu  Udsending  fra  »de 
uovervindelige«,  O'Donnell,  som  var  fulgt  med  paa  Skibet. 
Efterretningen  herom  blev  hilset  med  umaadelig  Jubel  i 
Dublin;  men  O'Donnell  blev  henrettet. 

I  x4vgust  blev  der  opdaget  en  ny  Mordsammen- 
sværgelse i  Limerick,  og  i  September  blev  der  gjort  Forsøg 
paa  at  forgifte  40  Arbejdere,  som  havde  hjulpet  deres  af 
Landligaen  bandlyste  Herre  med  Høsten;  men  størst  Rædsel 
vakte  dog  gjentagne  Dynaraitexplosioner  i  London,  som  for- 
anstaltedes af  Feuierne  i  Ny- York,  Dynamitapostlen  O'Don- 
novan  Rossas  Disciple.  Londons  Politi  forøgedes  med  1000 
Mand,  Ministrene  1  dsagedes  af  hemmeligt  Politi,  og  Parla- 
mentet, som  var  traadt  sammen  den  15de  Februar,  vedtog 
i  April  med  uhørt  Hurtighed  en  stræng  Lov  om  Anvendelse 
af  Sprængstoffer,  efter  hvilken  i  Løbet  af  Sommeren  flere 
grebne  dynamitsammensvorne  dømtes  til  livsvarigt  Tvangs- 
arbejde. Regeringens  Forsøg  paa  at  fremkalde  Forholds- 
regler mod  Dynamitapostlene  i  Amerika  mislykkedes;  men 
ved  et  stort  Møde  af  Irlændere  i  Philadelphia  (den  26de — 27de 
April),  sejrede  dog  den  mere  maadeholdne  Retning,  som  efter 
Parnells  Raad  kun  vilde  anvende  lovlige  Midler, 

Større  Imødekommen  end  i  Amerika  fandt  den  engelske 
Regering  hos  Paven.  Leo  den  13de  kaldte  Ærkebiskoppen 
af  Cashel,  Croke,  en  Befordrer  af  Homerule-Agitationen,  til 

Rom  for  at  drage  ham  til  Ansvar,  og  den  Ilte  Maj  ud- 
stedte den  pavelige  Kurie  en  Rundskrivelse  til  den  irske 
Gejstlighed,  hvori  den  forbød  den  at  deltage  i  Indsamlingen 
af  en  Nationalgave  til  Parneil  og  i  det  hele  at  virke  for 
den  irske  Agitation.  Den  pavelige  Indblanding  blev  imidler- 
tid fuldstændig  tilbagevist  af  Irlænderne,  og  medens  Bi- 
dragene til  Peterspengene  saa  vel  i  Irland  som  i  Amerika 
aftoge,  strømmede  Bidragene  til  Parnell  saa  rigelig  ind,  at 
der  paa  et  Mede  i  Dublin  den  10de  December  kunde  over- 
rækkes ham  en  Nationalgave  af  38,000  Pd.  Sterl.  Kun  i 
Ulster,  hvor  hen  den  irske  Nationalliga  stræbte  at  udbrede 
sin  Agitation,  mødte  den  en  voldsom  Modstand  af  det  i 
denne  Provins  talrige  protestantiske  Parti,  Orangisterne. 

I  Parlamentet  forelagde  Regeringen  et  Lovudkast,  som 
tillod  Aflæggelsen  af  et  Løfte  i  Steden  for  den  brugelige 
Ed;  men  skjønt  det  blev  varmt  anbefalet  af  Gladstone,  blev 
det  forkastet  med  292  Stemmer  mod  2H9  (den  3dje  Maj). 
Dagen  efter  rettede  Bradlaugh,  for  hvis  Skyld  Forslaget  var 
gjort,  en  Skrivelse  til  Formanden,  hvori  han  forlangte  at 
stedes  til  Ed;  men  efter  Nortbcotes  Forslag  vedtoges  det 
at  nægte  ham  Adgang  dertil  og  udelukke  ham  fra  Retten 
til  at  møde  uden  at  erklære  hans  Mandat  for  ugyldigt; 
man  undgik  paa  denne  Maade  hans  Gjenvalg.  Blandt  de  i 
denne  Parlamentssamling  vedtagne  Love  var  den  vigtigste 
»Forpagterloven«,  som  med  de  i  Irland  indførte  Reformer 
som  Mønster  forbedrede  Forpagternes  Stilling  i  England  og 
Skotland.  Dernæst  maa  nævnes  en  Fallitlov  og  nye 
skærpende  Bestemmelser  mod  Valgbestikkelse.  Overhuset 
forkastede  den  2'^de  Juni  med  145  Stemmer  mod  140 
Regeringens  Forslag  om  Ophævelse  af  den  Lov,  som  for- 
byder en  Enkemand  at  gifte  sig  med  sin  afdode  Hustrus 
Søster.     Parlamentssamlingen  sluttedes  den  25de  Avgust. 

Den    17de   Oktober    samledes    i    Leeds    en    Re  for  m- 

.  Konference  af  henved  2000  delegerede  fra   omtrent  500 

liberale   Foreninger,    som  vedtog  en  Resolution,    i  hvilken 

Regeringen  opfordredes  til  at  forelægge  det  næste  Parlament 
en  Bill  om  Valgrettens  Udvidelse,  saaledes  at  Arbejderne 
paa  Landet  stilles  paa  lige  Fod  med  Arbejderne  i  Stæderne. 
Endvidere  udtalte  Konferencen  sig  for  Omlægning  af  de 
meget  ulige  Valgkredse,  saaledes  at  de  blive  lige  store. 
Denne  Reformbevægelse  begunstigedes  af  Ministeriets 
rndikale  Floj  med  Chamberlain  i  Spidsen,  medens  dets 
Whigmedlemmer,  som  Krigsministeren  Hartington,  nærede 
Betænkelighed  navnlig  ved  den  udvidede  Valgrets  Indførelse 
i  Irland.  Chamberlain  ytrede  endog  i  en  Tale:  »Der  klæber 
en  Forbandelse  ved  Englands  sociale  Tilstande,  og  det  er  de 
faas  Herredomme  over  Grundejendommene,  der  dog  egentlig 
tilhøre  Folket,  som  lever  paa  dem.«  Den  af  Chamberlain 
ledede  Cobden-Klub  optog  Clemenceau  som  Æresmedlem, 
hvorfor  Goschen  og  andre  maadeholdne  liberale  traadte  ud 
af  den.  Ved  denne  Splid  svækkedes  det  liberale  Parti,  og 
Ministeriets  Stilling  var  henimod  Aarets  Ende  ikke  saa 
gunstig  som  tidligere,  og  det  saa  meget  mindre,  som  dets 
udenlandske  Politik  viste  sig  uheldig,  og  der  herskede  Mis- 
fornøjelse i  flere  af  Kolonierne. 

I  Ostindien  vare  Englænderne  meget  utilfredse  med 
Vicekongen  Lord  Ripons  Plan  (gjennemført  i  Januar  18b4), 
at  lade  indfødte  Dommere  tiltræde  ogsaa  i  Processer  mod 
Evropæere.  Fra  Avstralien  kom  der  Efterretning  om,  at 
Regeringen  i  Queensland  den  4de  April  havde  hejset  det 
engelske  Flag  paa  Ny-Guinea  for  at  tage  denne  store  0  i 
Besiddelse;  men  den  engelske  Rei<ering  vilde  ikke  anerkjende 
denne  Handling.  Derimod  protesterede  de  avstralske  Kolo- 
nier, som  tænkte  paa  at  danne  en  Konføderation  og  paa  et 
Møde  i  Sidney  vedtoge  en  Række  Resolutioner,  hvori  Eng- 
land opfordredes  til  at  annektere  Ny-Guinea  og  Ny-He- 
briderne  og  nedlægge  et  Veto  mod  andre  Magters  Udvidelse 
i  det  store  Hav.  Særlig  klagede  de  ogsaa  over  den  franske 
Forbryderkoloni  paa  Ny  Kaledonien.  I  Sydafrika  vare 
Boererne  i  den  transvaalske  Republik  misfornøjede  med  den 

(5a*; 

1881  afsluttede  Konvention  og  aabnede  Underhandlinger  om 
en  Revision  af  samme.  Deres  Sendemænd,  blandt  dem 
Præsidenten  Kriiger,  bleve  den  7de  November  modtagne  af 
Kolonialministeren  Lord  Derby;  men  ved  Aarets  Ende  vare 
Underhandlingerne  ikke  tilendebragte.  I  Zululandet  indsatte 
den  engelske  Regering  igjen  Cetevayo  som  Konge  (i  Januar), 
men  hjalp  ham  ikke,  da  Høvdingen  Usibepu  slog  ham  den 
'21de  Juli.  Cetevayo  maatte  flygte  til  Englænderne  og  døde 
i  Natal  den  8de  Februar  1884. 

Særlig  uheldig  og  uklar  var  Englands  Politik  i 
Ægypten  (se  dette  Land).  I  Forbindelse  med  det  ægyp- 
tiske Anliggende  stod  Suezkanal-Spørgsmaalet.  Lesseps 
havde  1866  af  Ismail  Pasha  faaet  udelukkende  Ret  til  at 
stifte  og  lede  et  Selskab  til  Kanalens  Anlæggelse  og  Styrelse ; 
men  nu  fordrede  den  offentlige  Mening  i  England  som  en 
Frugt  af  Ægyptens  Underkastelse  enten  en  Foraudring  i 
Selskabets  Styrelse  eller  Anlæggelsen  af  en  ny  rent  engelsk 
Kanal,  som  kunde  tilfredsstille  den  stigende  Handels  For- 
dringer, Den  engelske  Regering  sluttede  derfor  en  Kontrakt 
med  Lesseps,  i  Følge  hvilken  Selskabet  inden  Slutningen  af 
1888  skulde  anlægge  en  ny  Kanal.  Bekostningerne  indtil 
et  Belob  af  8  Mill.  Pd.  Sterl.  vilde  den  engelske  Regering 
laane  Selskabet  mod  3V4  pCt.  Rente  og  Amortisation.  Af- 
giften for  Kanalfarten,  over  hvis  Højde  der  klagedes,  skulde 
reduceres  i  Forhold  til  det  stigende  Aktieudbytte.  Engelske 
Medlemmer  skulde  indtræde  i  Styrelsen.  Denne  Overens- 
komst, som  blev  forelagt  Underhuset  don  Ilte  Juli,  vakte 
stor  Harme  i  England,  og  da  Gladstone  ikke  kunde  vente 
at  føre  den  igjennem,  tog  han  sit  Forslag  tilbage,  og  alt 
blev  indtil  videre  ved  det  gamle.  I  November  kom  Lesseps 
til  England,  hvor  han  forhandlede  med  de  betydeligste  Re- 
præsentanter for  den  engelske  Handel,  og  ved  Aarets  Ende 
syntes  disse  Forhandlinger  at  love  et  gunstigt  Resultat. 

Under  disse  Forhold  havde  der  udviklet  sig  en  Mis- 
stemning mellem  England  og  Frankrig,  som  bl.  a.  viste  sig 

i,  at  et  af  Parlamentet  nedsat  Udvalg  afviste  Planen  til  en 
Tnnnel  under  Kanalen  (den  14de  Juli).  Mest  umiddelbart 
stødte  imidlertid  de  to  store  Semagter  sammen  paa  Mada- 
gaskar. Hovaernes  Sendemænd  sluttede  den  19de  Februar 
en  Handelstraktat  med  England,  som  tilbød  Frankrig  sin 
Mægling.  Denne  blev  afvist:  men  i  den  derpaa  udbrudte 
Krig  ydede  de  paa  Madagaskar  bosatte  Englændere  Hovaerne 
Understøttelse.  Den  Ilte  Juni  meddelte  Gladstone  Under- 
huset, at  den  franske  Admiral  Pierre  ved  Indtagelsen  af 
Tamatave  havde  udvist  den  engelske  Konsul  af  Staden;  han 
var  kort  efter  død.  Samkvemmet  mellem  et  for  Tamatave 
liggende  engelsk  Krigsskib  og  Englænderne  i  Staden  var 
blevet  afbrudt  af  Franskmændene;  den  britiske  Konsulats- 
Sekretær  og  en  Missionær  Shaw  vare  blevne  arresterede. 
Han  ventede  den  franske  Regerings  Forklaringer.  Denne 
Meddelelse  vakte  stor  Harme  i  England;  men  efter  nogle 
Underhandlinger  jævnedes  Sagen  ved  Indrømmelser  fra 
Frankrig,  navulig  en  Erstatning  til  Missionær  Shaw. 


Nederlandene. 


Det  liberale  Ministerium  van  Lynden,  som  havde 
været  ved  Roret  siden  1878,  indgav  den  28de  Februar 
1883  sin  Dimission,  fordi  andet  Kammer  havde  vægret  sig 
ved  at  behandle  det  af  Regeringen  forelagte  Lovudkast  om 
Nedsættelse  af  den  høje  Valgcensus.  Skjønt  de  liberale 
havde  Flertallet  i  Kamret,  kunde  de  paa  Grund  af  indre 
Splid  ikke  danne  noget  nyt  Ministerium,  og  Kongen  over- 
drog derfor  dette  Hverv  til  den  orthodox-konservative  tidligere 
Minister  Heemskerk.  Denne  fik  sit  Kabinet  dannet  den 
22de  April  og  nedsatte  en  Kommission  til  Revision  af  For- 

fatningen.      Den    26de   Maj    sluttede    andet    Kammer    sin 
Samling. 

Ved  de  nye  Valg  paa  Halvdelen  af  de  deputerede,  som 
foregik  den  l'^te  Juni,  mistede  de  liberale  2  Pladser,  hvor- 
ved deres  Tal  i  andet  Kammer  sank  til  45  (af  88).  General- 
staternes  nye  Samling  aabnedes  den  17de  September  af 
Kongen  med  en  Trontale,  som  bl.  a.  omtalte  Krigen  i 
Atshin,  hvor  hen  der  i  Maj  igjen  var  sendt  Forstærkninger, 
og  de  ødelæggende  vulkanske  Udbrud  ved  Javas  Kyst  den 
25de  Avgust  og  følgende  Dage,  ved  hvilke  mange  Tusende 
Mennesker  vare  omkomne.  Budgettet  for  1884  udviste  et 
betydeligt  Underskud,  især  det  indiske  Budget.  Dettes  Ud- 
gifter bleve  aldeles  strøgne  af  det  liberale  Flertal  (med  45 
Stemmer  mod  43),  hvorved  Kolonialministeren,  van  Bloemen 
Waanders,  en  udpræget  Repræsentant  for  den  reaktionære 
Kolonialpolitik,  blev  nødt  til  at  tage  sin  Afsked.  Efter  at 
ogsaa  Generalguvernøren  i  Ostindien,  Jacob,  havde  maattet 
vige  for  andet  Kammers  liberale  Præsident,  van  Rees,  kom 
det  til  en  Overenskomst  om  Kolouialbudgettet. 


Belgien. 


Finansudvalget  havde  foreslaaet  store  Nedsættelser  i 
Gejstlighedens  Lønninger  og  Afskaffelsen  af  442  over- 
flødige Vikarpladser,  hvilket  motiveredes  ved,  at  Belgien 
havde  forholdsvis  dobbelt  saa  mange  gejstlige  som  Frankrig, 
og  at  de  sysselsatte  sig  mest  med  politiske  Agitationer, 
hvortil  de  opmuntredes  af  mange  Biskopper,  Der  fandtes 
1882  i  Belgien  1559  Klostre  (mod  779  i  1846),  ved  Siden 
af  7850  Statsskoler  5880  frie  gejstlige  Skoler,  og  i  492 
Tilfælde  havde  Menighederne  nægtet  Lærerne  ved  Stats- 
skolen   Løn.      Udvalgets    Forslag    bleve   dog   i    Kammeret 


De  vigtigste  Begivenheder  i  Aaret  1883.  71 

Yæseatlig  formildede.  Mest  optoges  Forhandlingerne  af 
Valgreformen.  De  radi kale  foresloge  almindelig  Valgret ; 
men  Ministerpræsidenten  udtalte  sig  bestemt  derimod,  og 
Kammeret  nægtede  den  6te  Juli  Sagens  Fremme  med  116 
Stemmer  mod  11.  Regeringen  forelagde  dernæst  et  Lov- 
forslag om.  at  de,  der  paaviste  en  vis  Skoledannelse,  uden 
Census  skulde  være  valgberettigede  til  Provins-  og  Menigheds- 
raad,  hvor  Reformen  først  burde  prøves,  inden  man  indførte 
den  ved  Valgene  til  Kammeret.  Denne  Lov  vedtoges  den 
Ude  Avgust  af  Kammeret  med  62  Stemmer  mod  41,  der- 
næst af  Senatet. 

Et  Besøg  af  det  nederlandske  Kongepar  i  Spaa  hos  det 
belgiske  den  19de  Juli  og  et  Gjenbesog  af  det  belgiske  i 
Oktober  viste  det  nu  indtraadte  venskabelige  Forhold  imellem 
begge  Nationer. 


Schweiz. 


Det  schweizerske  Jærnbaue væsens  fuldstændig  pri- 
vate Karakter  havde  medfort  mange  Misligheder.  Den 
saakaldte  Nationalbane  i  det  nordlige  Schweiz  havde  saaledes 
1878  gjort  Konkurs,  og  4  Kommuner  (Winterthur  i  Kanton 
Zflrich  og  3  Stæder  i  Aargau),  som  vare  gaaede  i  Kavtion 
for  den.  skulde  indløse  dens  Forpligtelser.  Winterthur 
havde  med  store  Anstrængelser  opfyldt  sine  Forpligtelser, 
de  fattigere  aargauiske  Stæder  unddraget  sig,  men  alle 
truedes  de  med  økonomisk  Ødelæggelse.  Efter  mange 
Stridigheder  vedtoges  det  endelig  i  Forbundsforsamlingens 
Vintersession  i  December  1883,  at  Forbundet  i  denne  An- 
ledning skulde  yde  de  to  Kantoner  et  Laan.  Forbundsraad 
Welti,  som  stod  i  Spidsen  for  Post-  og  Jærnbanevæsenet, 
fik  i  samme  Session  vedtaget  en  Lov  om  Forbundets  Opsyn 


72  De  vigtigste  Begivenheder  i  Aaret  1883. 

over  de  private  Jærnbaners  Regnskabsvæsen;  samme  Dag 
(den  7de  December)  blev  han  valgt  til  Forbundspræsident 
for  1884. 

I  Marts  sluttedes  der  Handelstraktater  med  Spanie  nog 
Italien.  Med  Frankrig  opstod  der  en  Strid,  fordi  et  fransk 
Regiment  havde  holdt  Manøvrer  i  den  nevtraliserede  Del  af 
Savoyen,  hvor  tillige  Fæstningsanlæg  forberedtes.  Striden 
bilagdes  ved,  at  Frankrig  opgav  Fæstningsanlæggene. 

I  Kanton  Z  lir  i  ch  forkastedes  ved  Folkeafstemning  med 
33,000  Stemmer  mod  21,000  Vacciuationstvangen  og  ved- 
toges Gjenindførelsen  af  DedsstrafFen  med  28,000  mod 
25,000. 


Frankrig. 

Gambetta  var  død  i  de  sidste  Minutter  af  Aaret  1882, 
og  den  5te  Januar  1883  dede  General  Chanzy  i  Chalons 
sur  Marne,  hvor  han  kommanderede  det  6te  Armékorps. 
Hans  Død  blev  ligesom  Garabettas  betragtet  som  en  national 
Ulykke,  og  begges  Jordefærd  foranstaltedes  af  Staten, 
Gambettas  den  6te  Januar  i  Paris,  hvor  fra  hans  Lig  den 
12te  Januar  førtes  til  Nizza. 

Den  9de  Januar  traadte  Kamrene  igjen  sammen  efter 
Juleferien  under  almindelig  Uro,  Ubestemthed  og  Mis- 
fornøjelse, udadtil  især  over  de  ægyptiske  Forholds  Ud- 
vikling. Da  kastede  pludselig  en  Proklamation  af  Prins 
Jerome  Napoleon,  som  efter  Gambettas  Død  fandt  det 
passende  at  lade  høre  fra  sig,  en  ny  Forstyrrelse  ind  i  den 
politiske  Verden,  som  optog  Kamrene  i  P/s  Maaned  uden 
mindste  Nytte.  Om  Morgenen  den  16de  Januar  fandt  man 
hans  Manifest  opslaaet  paa  Gadehjørnerne,  samtidig  med  at 
det   i  Tusender  af  Exemplarer    var   sendt    omkring   i  Pro- 

vinserne.  Han  betegnede  deri  den  republikanske  Regering 
som  i  enhver  Henseende  ussel,  erklærede  sig  for  Na- 
poleonernes  Arving  og  opfordrede  Nationen  til  at  give  sig 
en  ny  Regering  ved  almindelig  Folkeafstemning.  Ministeriet 
Duclerc  tillagde  denne  Handling  af  den  lidet  ansete  Prins 
Napoleon  en  alt  for  stor  Betydning:  den  lod  Plakaterne 
nedrive  og  Prinsen  fængsle.  (Den  9de  Februar  blev  han 
løsladt,  efter  at  Retten  havde  afvist  Klagen).  Hermed  var 
imidlertid  det  radikale  Parti  ikke  tilfredsstillet:  det  vilde 
benytte  Lejligheden  til  at  fjærne  Prinserne  af  Huset  Orleans, 
der  ved  deres  Indflydelse  i  Hæren  og  Finansverdenen  ganske 
vist  vare  ferligere  for  Republikken  end  Prins  Napoleon,  men 
ikke  havde  foretaget  noget  Skridt  imod  den.  Den  tidligere 
Seinepræfekt  Floquet  forlangte  derfor  strax  Udvisning  af 
alle  Prinser  fra  Frankrigs  Territorium.  Ministeriet  holdt 
det  for  tilstrækkeligt  at  forelægge  et  Lovforslag  i  Kammeret 
(den  20de  Januar),  som  bemyndigede  Præsidenten  til  at 
udvise  ethvert  Medlem  af  Familier,  der  havde  hersket  over 
Frankrig,  ved  hvis  Nærværelse  Statens  Sikkerhed  maatte 
synes  truet,  og  til  at  stille  Personer  af  samme  Familier, 
der  tjente  i  Hæren,  til  Disposition.  Ballue  foreslog  Af- 
sættelse af  Prinserne  af  Huset  Orleans,  der  stode  i  Hæren. 
Alle  Forslagene  overgaves  til  et  Udvalg,  som  aldeles  over- 
vejende bestod  af  Modstandere  af  Regeringsforslaget.  Nogle 
af  Ministrene  (Duclerc,  Krigsministeren  Billot  og  Marine- 
ministeren Jauréguiberry)  holdt  paa  dette,  andre  under- 
handlede med  Udvalget  og  bleve  enige  med  det  om  et 
Mæglingsforslag,  som  den  27de  Januar  forelagdes  af  Ord- 
føreren Fabre.  I  Felge  dette  kunde  1)  ingen  Prins  af  de 
tidligere  franske  Herskerfamilier  udøve  et  Valgretsmandat 
eller  beklæde  et  Statserabede,  2)  kunde  Regeringen  udvise 
enhver  Prins,  der  syntes  mistænkelig.  Under  disse  Om- 
stændigheder indgav  Ministeriet  sin  Dimission,  Grévy  modtog 
den  for  de  3  Modstandere  af  det  Fabre'ske  Forslags  Ved- 
kommende,   og   Indenrigsministeren    F  al  li  er  es   udnævntes 

den  29de  Januar  til  Ministerpræsident.  Det  var  en  ligefrem 
Nødhjælp:  et  svagt  og  ufuldstændigt  Ministerium  lige  over 
for  et  ophidset  Kammer.  Det  var  meget  vanskeligt  at  finde 
en  Krigsminister,  som  vilde  gaa  ind  paa  at  fjærne  de 
Orleans'ske  Prinser  fra  Hæren;  forst  den  31te  Januar 
fandtes  en  General,  som  var  rede  dertil,  i  Thi  baud  in, 
som  1870  var  flygtet  fra  Mainz  med  Brud  af  sit 
Æresord. 

Mod  det  Fabre'ske  Forslag  optraadte  paa  den  ene  Side 
saa  vel  Legitimister  som  maadeholdne  Republikanere,  paa 
den  anden  Side  radikale,  for  hvilke  det  iki<e  gik  vidt  nok; 
det  forsvaredes  bl.  a.  af  Falliéres,  der  dog  maatte  afbryde 
sin  Tale  og  melde  sig  syg,  og  Thibaudin.  Efter  stor  Spek- 
takel og  et  meget  langt  Møde  den  1ste  Februar  blev  det 
dog  vedtaget  med  355  Stemmer  mod  142.  Senatet  nedsatte 
et  Udvalg,  som  talte  8  Modstandere  og  kun  én  Tilhænger 
af  Loven.  Dette  foreslog  Forkastelse;  men  Waddington 
og  Leon  Say  indbragte  et  Ændringsforslag  til  Artikel  2, 
hvorefter  Prinser,  som  gjorde  sig  skyldige  i  en  Handling 
eller  Kundgjorelse  mod  Statens  Sikkerhed,  kunde  straffes 
med  Forvisning.  Dette  Ændringsforslag  blev  vedtaget  med 
158  Stemmer  (maadeholdne  Republikanere)  mod  88  af  Højre 
og  34  radikale;  Artikel  1  blev  forkastet.  Kammeret  hen- 
viste Senatets  Forslag  til  det  forrige  Udvalg,  som  enstemmig 
forkastede  det  (den  14de  Februar)  og  nu  anbefalede  Floquets 
Forslag.  Kammeret  vedtog  dog  et  Mæglingsforslag  af 
Proust  og  Martin  Feuillée,  der  i  det  væsentlige 
stemmede  overens  med  det  Fabre'ske  Forslag;  men  ogsaa 
dette  blev  forkastet  af  Senatet  med  142  Stemmer  mod  137 
(den  17de  Februar).  Saaledes  endte  en  fuld  Maaneds  Agi- 
tation mod  Prinserne,  der  i  høj  Grad  havde  skadet  Forret- 
ningslivet, uden  nogen  Lov.  Ministeriet  Falliéres  indgav 
sin  Dimission,  og  den  21de  Februar  dannedes  endelig  et 
fuldstændigt  og  levedygtigt  Ministerium. 

I  Spidsen   for  det  traadte  Jules  Ferry,   der   ligesom 

i  flere  tidligere  Ministerier  overtog  Undervisningsvæsenet; 
han  syntes  snarere  end  nogen  anden  at  kunne  optræde  som 
Gambettas  Efterfølger,  og  det  var  ikke  med  noget  let  Hjærte. 
at  Grév}'  henvendte  sig  til  ham.  Udenrigsministeren  Chal- 
lemel-Lacour  havde  under  Gambetta  været  Sendemand  i 
Loudon,  Iiidenrigsministeren  Waldeck- Rousseau  og  Arbejds- 
ministeren Raynal  havde  beklædt  de  samme  Poster  i  Gam- 
bettas Ministerium,  og  Justitsministeren  Martin  Feuillée 
havde  den  Gang  været  Understatssekretær.  Af  Ministeriet 
Falliéres  optoges  Tirard  (Finanser),  Hérisson  (Handel), 
Cochery  (Post  og  Telegrafer)  og  Thibaudin  (Krig).  En 
Admiral  kunde  ikke  opdrives,  og  Senatoren  Charles  Brun, 
tidligere  Skibsbygningsdirektør,  men  ikke  Søofficer,  overtog 
Marinen,  Ferry  oplæste  den  22de  Februar  ea  Erklæring 
om  Kabinettets  Politik-  Regeringens  første  Omsorg  vilde 
være  at  imødekomme  Kammerets  Ønske  om  Prinsernes 
Fjærnelse  fra  Hæren  ved  Anvendelsen  af  ældre  Love. 
Allerede  Dagen  efter  udkom  et  Dekret,  hvorved  Hertugerne 
af  Aumale,  Chartres  og  Alengon  mistede  deres  Stillinger  i 
Hæren,  Regeringen  blev  heftig  angreben  paa  Grund  af 
dette  Skridt;  men  i  Senatet  afvistes  et  foreslaaet  Dadels- 
votum  ved  simpel  Overgang  til  Dagsordenen,  og  Kammeret 
besluttede  med  stort  Flertal  at  gaa  over  ril  Dagsordenen,  i  det 
det  godkj endte  Regeringens  Fremgangsmaade.  Det  nye 
Ministerium  havde  fundet  Støtte  hos  alle  republikanske  Par- 
tier, der  vilde  undgaa  en  ny  Ministerkrise. 

Efter  denne  45  Dages  forvirrede  og  næsten  anarkiske 
Tilstand  kunde  Kararene  endelig  tage  fat  paa  Forretningerne. 
Deputeretkammeret  sysselsatte  sig  forst  med  Barodets  og 
Andrieux's  Forslag  om  Udførelse  af  den  Forfatningsrevision, 
som  var  vedtagen  den  26de  Januar  1882*).  Den  var  efter 
Gambettas  Fald  opsat  i  Følge  Ministeriet  Freycinets  Ønske, 
men  fordredes  nu  af  Venstre.    Efter  Perrys  Ønske  blev  den 


*)  Se  Aarsoversigten  i  Hist,  Arkiv  1883,  S.  68. 

imidlertid  atter  indtil  videre  udsat.  Budgettet  for  1884 
blev  forelagt  Kammeret  den  12te  Marts  og  overgaves  til  et 
Udvalg.  —  Senatet  vedtog  den  26de  Februar  Loven  om 
Edsaflæggelse  for  Retten ,  men  med  den  Forandring,  at 
Eden  kunde  aflægges  i  religiøs  Form  eller  uden  denne, 
medens  Kammeret  havde  vedtaget  Afskaffelsen  af  den  reli- 
giøse Ed.  Altsaa  vendte  Loven  tilbage  til  Kammeret. 
Den  19de  Marts  udsatte  begge  Kamrene  deres  Møder  til 
den  19de  April. 

I  Marts  var  der  imidlertid  forefaldet  flere  Uroligheder 
i  Paris,  hvor  Mangelen  paa  Afsætning  af  Industriens  Frem- 
bringelser fremkaldte  Arbejdsløshed.  Flere  Bagerbutikker 
plyndredes,  og  nogle  Urostiftere  fængsledes,  bl.  a.  Louise 
Michel.  Finaustilstanden  indgød  Bekymring:  i  Steden  for 
den  hidtilværende  Tilvæxt  i  Indtægter  begyndte  der  at  ind- 
træde en  Nedgang.  For  at  lette  det  overordentlige  Budget 
for  de  betydelige  Summer,  som  Udførelsen  af  de  offentlige 
Arbejder  vilde  kræve,  aabnede  derfor  Arbejdsministeren 
Raynal  Underhandlinger  med  de  5  store  Jærnbaneselskaber 
om,  at  de  skulde  overtage  Anlæggelsen  af  de  allerede 
begyndte  og  de  vedtagne  Jærnveje.  Selskaberne  krævede 
til  Gjengjæld,  at  Regeringen  skulde  give  Afkald  paa  Tilbage- 
betalingen af  35  Mill.  aarlig  af  de  Forskud,  den  havde  ydet 
Selskaberne.  Regeringen,  som  maatte  gaa  ind  herpaa, 
besluttede 'at  dække  disse  3.o  Mill.  ved  en  Konvertering  af 
de  5  pCts.  Renter  til  4V2  pCt.  Lovforslaget  herom  fore- 
lagdes i  det  første  Møde  efter  Ferien;  ved  Forhandlingen 
i  Kammeret  den  2.3de  og  24de  April  øvede  Bonapartisterne 
en  skarp  Kritik  over  Finansstyrelsen;  men  Konverteringen 
vedtoges  med  stort  Flertal,  ligeledes  den  26de  April  af 
Senatet. 

Da  der  havde  vist  sig  en  stærk  Tilvæxt  i  Gjentagelsen 
af  Forbrydelser  (fra  28  pCt.  af  de  anklagede  i  Aaret  1850 
til  51  pCt.  i  1881),  havde  Regeringen  forelagt  en  Lov  om, 
at  tilbagefaldne  Forbrydere  skulde  deporteres;  den  vedtoges 

af  Kammeret  med  stort  Flertal  (den  8de  Maj),  men  fore- 
lagdes saa  silde  i  Senatet,  at  den  ikke  blev  færdig  i  denne 
Samling.     Større  Iver  viste  Regeringen  for  Ret  s  reform  en. 

1882  havde  Kammeret  i  Principet  vedtaget  Dommernes 
Afsættelighed  og  Valg   af  Folket;    men  den  27de   Januar 

1883  havde  det  dog  med  287  Stemmer  mod  242  igjen  for- 
kastet denne  yderst  uheldige  Bestemmelse.  Nu  forelagde 
Martin  Feuillée  et  nyt  Lovudkast,  som  vel  ikke  indeholdt 
Bestemmelsen  om  Dommernes  Afsættelighed  og  Valg,  men 
gav  Justitsministeren  Myndighed  til  i  3  Maaneder  at  reor- 
ganisere alle  Domstole,  d.  v.  s.  i  dette  Tidsrum  at  kunne 
afsætte  og  indsætte  Dommere.  Denne  meget  betænkelige 
Lov  vedtoges  den  6te  Juni  med  stort  Flertal  i  Kammeret; 
i  Senatet  gik  den  kun  med  Ned  og  næppe  igjennem  med 
nogle  ubetydelige  Ændringer.  Da  Kammeret  den  1ste 
Avgust  havde  vedtaget  disse,  kom  Retsreformen  til  Udforelse. 
Justitsministeren  fik  derved  Myndighed  til  at  ophæve  614 
Dommerembeder  og  afsætte  lige  saa  mange  Dommere;  paa 
denne  Maade  fik  han  Lejlighed  til  at  rense  Dommerstanden 
for  alle  ikke  republikanske  Elementer.  Samlingen  sluttedes 
den  2den  Avgust. 

Ved  Siden  af  de  indre  Anliggender  havde  Kamrene 
sysselsat  sig  meget  med  Kolonialforetagender,  som  den 
offentlige  Stemning  mere  og  mere  fandt  Smag  i.  Savorgnan 
de  Brazzas  Foretagender  i  Kongolandet  understøttedes 
Yed  franske  Krigsskibe,  som  toge  en  Kyststrækning  mellem 
Gabun  og  Kongos  Munding  i  Besiddelse  og  bombarderede 
Staden  Loango,  da  den  vægrede  sig  ved  at  anerkjende  fransk 
Overherredømme.  Den  2den  April  hejsedes  det  franske  Flag 
i  Porto  Novo  paa  Slavekysten,  hvor  Kongen  havde  givet 
sig  under  fransk  Beskyttelse.  Paa  Madagaskar  begyndte 
Tvangsforholdsreglerne,  da  Forhandlingerne  med  Hovaernes 
Sendemænd  vare  strandede.  Admiral  Pierre  bombarderede  i 
Maj  Hovaernes  Stationer  paa  Sakalavernes  Kyst,  som  Frankrig 

gjorde  Fordring  paa,  og  indtog  den  Ilte  Juni  Hovedstadens 
Havn  Tamatave. 

Det  vigtigste  Foretagende  var  dog  Erobringen  af 
Tongkin.  Da  Ferrys  Ministerium  var  blevet  dannet,  af- 
løstes den  hidtilværende  nølende  Fremgangsnaaade  af  en 
kraftigere  Optræden.  Den  af  den  franske  Sendemand  i 
Peking,  Bourrée,  afsluttede  Traktat  med  Kina  blev  ikke 
anerkjendt,  Bourrée  blev  kaldt  tilbage,  og  Kegeringen 
besluttede  at  sende  Forstærkninger  til  Tongkin.  Medens 
Kamrene  forhandlede  om  den  dertil  krævede  Bevilling,  kom 
der  en  sørgelig  Efterretning  til  Paris.  Major  Riviére,  som 
med  en  lille  St^Tke  havde  forsvaret  Hanoi  mod  alle  Angreb 
af  Annamiter  og  Kinesere  uf  »det  sorte  Flag«  (de  i  Tongkin 
bosatte  uafhængige  Sørøvere),  var  den  19de  Maj  ved  et 
Udfald  mod  de  sidste  falden  i  et  Baghold  og  myrdet  tillige 
med  4  Officerer  og  29  Soldater.  Ved  dette  Budskab  for- 
stummede al  Modstand  mod  Regermgens  Forslag,  Bevillingen 
vedtoges  enstemmig,  og  senere  (i  Juli)  udtalte  Deputeret- 
kammeret i  en  Dagsorden  (med  391  Stemmer  mod  82)  sin 
Tillid  til  Ministeriets  Politik.  Forstærkningerne  afsendtes 
saa  hurtig  som  muligt,  og  den  hidtilværende  Sendemand  i 
Japan,  Tricou,  blev  sendt  til  Kina,  hvor  han  den  1ste  Juni 
overrakte  et  Ultimatum,  som  krævede  Anerkjendelse  af 
Annams  Uafhængighed  og  under  Trusel  med  Krig  forbød 
kinesiske  Troppers  Afsendelse  til  Tongkin.  Paa  den  anden 
Side  førte  ogsaa  den  kinesiske  Sendemand  i  Paris.  Marqvis 
Tseng,  et  truende  Sprog,  og  man  begyndte  i  Evropa  at 
frygte  for  en  Krig  mellem  Frankrig  og  Kina. 

Da  indtraf  der  en  vigtig  Begivenhed  i  Annanis  Hoved- 
stad Hue:  Kejser  Tu-Duc,  som  havde  paakaldt  Kinas  Hjælp, 
døde  den  20de  Juli,  og  don  af  ham  udnævnte  Efterfølger 
afløstes  allerede  to  Dage  efter  af  hans  Broder  Hi  ep  -  Ho  a, 
som  støttedes  af  de  katholske  Biskopper.  De  tre  Mænd, 
hvem  den  franske  Regering  havde  overdraget  Styrelsen  af 
Anliggenderne  i  Bagindien  (Civilkommissæren  Harmand,  Admi- 

ral  Courbet  og  General  Bouét)  troede  nu,  at  Øjeblikket  var 
kommet  til  at  tilrive  sig  hele  Magten  i  Annam  og  Tongkin. 
I  Tongkin  gjorde  Bouét  et  Forsøg  paa  at  fordrive  de  sorte 
Flag  fra  deres  Hovedpladser:  Son-Tay,  Bak-Ninh  og  Hai- 
Dzuong,  der  ligge  i  en  Halvkreds  omkring  Hanoi  ved  Kanden 
af  den  røde  Flods  Delta;  men  Regntidens  Oversvømmelser 
havde  gjorl  Vejene  ufremkommelige,  og  den  lode  Avgust 
maatte  Bouét,  der  selv  kommanderede  Angrebet  mod  Son-Tay, 
trække  sig  tilbage  med  Tab.  Derimod  lykkedes  det  at  tage 
Hai-Dzuong.  De  krigerske  Foretagender  i  Tongkin  maatte 
derefter  standses,  indtil  der  indtraf  nye  Forstærkninger 
Desto  heldigere  var  Courbet  i  Annam.  Han  sejlede  med 
en  Eskadre  fra  Saigon  til  den  Flod,  som  ferer  op  til  Hue, 
ødelagde  den  18de — 20de  Avgust  de  Forter,  som  skulde 
beskytte  Hovedstaden  mod  et  Angreb  fra  Søsiden,  og  tvang 
den  aimamitiske  Kegering  til  at  slutte  en  Traktat,  som 
den  25de  Avgust  blev  undertegnet  af  Kejser  Hiep-Hoa. 
Dens  vigtigste  Bestemmelser  vare  følgende:  1)  Frankrigs 
Protektorat  over  Annam  og  Tongkin  anerkjendes.  2)  Pro- 
vinsen Bin-Thuam  indlemmes  i  Fransk  -  Koshinkina.  3) 
Frankrig  besætter  alle  strategisk  vigtige  Punkter  i  Annam. 
4)  Frankrig  overtager  Styrelsen  af  Annams  Toldvæsen.  6} 
1  Tongkin  stilles  de  indfødte  Mandariner  under  Opsyn  af 
franske  Residenter.  Ved  denne  Traktat  fik  Frankrig  i 
Virkeligheden  Herredømmet  over  hele  det  ostlige  Bagindien. 
I  September  og  Oktober  underhandlede  den  franske  Kegering 
med  den  kinesiske,  men  uden  Resultat. 

I  September  indtraf  imidlertid  en  Begivenhed,  som 
skadede  Frankrig  meget  i  Evropas  Ojne.  Da  Kong  Alfons 
den  12te  af  Spanien  paa  Vejen  til  Tyskland  vilde  besoge 
Paris,  hindrede  Grévy  det,  fordi  han  ikke  havde  Lyst  til  at 
afbryde  sit  Ophold  paa  Landet;  men  da  Kongen  den  29de 
September  kom  til  Paris  paa  Hjemrejsen,  var  ban  imidlertid 
bleven  udnævnt  til  Chef  for  det  slesvigholstenske  Ulanregiment 
i  Strassburg.     De   mod  Ferry  fjendtlige  Blade  (de  intransi- 

gente  og  de  af  Grévys  Svigersøn  Wilson  inspirerede)  over- 
øste nu  »Ulankongen«  med  Haan,  medens  de  øvrige  raadede 
til  at  modtage  ham  med  værdig  Ro  »for  ikke  at  tjene 
Bismarcks  Planer,  som  netop  havde  udnævnt  ham  til  Chef 
for  et  i  Elsass  liggende  Regiment  for  at  tirre  og  ydmyge 
Frankrig  og  stifte  Ufred  mellem  det  og  Spanien«.  Krigs- 
ministeren Thibaudin,  som  søgte  de  radikales  Gunst,  ude- 
blev ved  Modtagelsen  paa  Banegaarden ;  Grévy  var  vel  til 
Stede,  men  ledsagede  ikke  Kongen  til  den  spanske  Sende- 
mands Hotel.  De  øvrige  Ministre  kunde  ikke  hindre,  at 
Mængden  hylede  og  peb,  da  Kongen  steg  i  Vognen  med 
Ferry,  og  overøste  ham  med  Skjældsord  under  Kjorselen, 
Da  Kong  Alfons  derfor  allerede  vilde  rejse  den  følgende 
Dag,  bevægede  Ferry  ved  indstændige  Forestillinger  Præsi- 
denten til  at  aflægge  ham  et  Undskyldningsbeseg.  Han 
deltog  da  i  en  til  hans  Ære  afholdt  Banket,  men  afrejste 
allerede  den  1ste  Oktober.  De  radikale  havde  ikke  betænkt 
sig  paa  at  skade  deres  Fædreland  ved  at  forstyrre  det  ven- 
skabelige Forhold  til  Spanien:  men  Ferry  besluttede  nu  be- 
stemt at  bryde  med  dem.  Thibaudin  fik  sin  Afsked  (den 
5te  Oktober)  og  afløstes  af  General  Campenon,  som  havde 
været  Krigsminister  under  Gambetta,  og  Ministerpræsidenten 
benyttede  en  Rejse  til  Rouen  og  Le  Havre  til  offentlig  at 
udtale  sig  skarpt  mod  det  radikale  Partis  Færd. 

Da  Kamrene  igjen  traadte  sammen  den  23de  Oktober, 
var  Stillingen  ikke  gunstig  for  Regeringen.  Finansernes 
Tilstand  var  daarlig.  i  Tongkin  var  der  ikke  endnu  udrettet 
meget,  og  Forhandlingerne  med  Kina  havde  ført  til  et  Brud 
med  Marquis  Tseng.  De  radikale ,  som  rasede  over  Thi- 
baudins  Fjærnelse,  valgte  derfor  Tongkin-Sptirgsmaalet  til 
Gjenstand  for  en  Interpellation  (den  2(jde  Oktober).  Mini- 
strene optraadte  imidlertid  med  Sikkerhed,  og  Kammeret 
besluttede  den  31te  Oktober  (med  339  Stemmer  mod  160) 
at  gaa  over  til  Dagsordenen  med  en  Billigelse  af  Regeringens 
Forholdsregler.     Derefter  forlangte  Marineministeren  Peyron, 

som  havde  afløst  Brun.  en  Bevilling  paa  9  Mill.,  der  blev 
tilstaaet  med  381  Stemmer  mod  146,  og  Ferry,  som  i  No- 
vember overtog  Udenrigsministeriet  i  Steden  for  Challemel- 
Lacour  (medens  Falliéres  blev  Undervisningsminister),  fik 
ved  et  nyt  Tillidsvotum  Fuldmagt  til  at  gjere,  hvad  han 
vilde  i  Tongkin.  jDen  18de  December  fik  han  atter  en 
Bevilling  paa  20  Mill.  Fr.  og  kunde  nu  ogsaa  meddele,  at 
Admiral  Courbet,  som  havde  overtaget  hele  Ledelsen  i 
Tongkin  (efter  at  Bouét  og  Harmand  vare  kaldt«  tilbage), 
den  16de  December  havde  indtaget  Son-Tay.  Imidlertid 
havde  der  igjen  fundet  et  Tronskifte  Sted  i  Annam.  Kejser 
Hiep-Hoa  blev  den  28de  November  af  de  mod  Frankrig 
Qendtlige  Mandariner  tvungen  til  at  tage  Gift,  og  en  lo- 
aarig  Prins,  Kien  Fuc,  blev  sat  paa  Tronen;  men  det 
lykkedes  dog  den  franske  Resident  Champeaux  at  hindre  et 
Brud  af  den  afsluttede  Traktat.  Den  nye  Regering  fandt 
nemlig  ikke  den  Støtte  i  Kina,  som  den  havde  regnet  paa. 
Vel  havde  Marqvis  Tseng  tidligere  erklæret,  at  den  kine- 
siske Regering  ikke  vilde  taale  Erobringen  af  Son-Tay  og 
Bak-Ninh;  men  Fredspartiet  fik  dog  Overhaanden  i  Peking, 
og  et  Forsøg  paa  at  faa  England  til  at  overtage  en  Mægling 
blev  afvist  af  Frankrig. 

I  December  vedtog  Kammeret  Budgettet  med  nogle  af 
de  radikale  fordrede  Nedsættelser  i  Bevillingerne  til  Gejst- 
ligheden; men  Senatet  gjenindsatte  disse  Bevillinger,  og 
Kammeret  gav  efter.  Lige  før  Aarets  Ende  vedtoges  der- 
paa  Finansloven,  og  Samlingen  sluttedes. 

Den  24de  Åvgust  dødeGreven  af  Chambord,  hvem 
det  legitimistiske  Parti  kaldte  Kong  Henrik  den  ote,  barn- 
løs i  Frohsdorff  (i  Østerrige).  Greven  af  Paris,  der  herved 
blev  Huset  Frankrigs  Overhoved,  begav  sig  med  flere  Orle- 
ans'ske  Prinser  til  Frohsdorff,  men  vendte  tilbage  der  fra 
uden  at  deltage  i  Jordefærden,  fordi  Enkegre vinden  ikke 
vilde  indrømme  ham  den  første  Plads.  De  fleste  Legiti- 
mister  anerkendte   ham    som    deres   Overhoved;    men   det 

lykkedes  dog  ikke  at  sammensmelte  dem  og  Oiieanisterne 
fuldstændig.  Af  andre  Franskmænd,  døde  i  Aaret  1883, 
fortjene  at  nævnes:  Legitimisten  Louis  Veuillot,  de  ultra- 
montanes  Fører  og  Redaktør  af  det  klerikale  Hovedorgan 
L'Univers,  f  den  8de  April,  og  Forfatteren  Laboulaye, 
Direktør  for  College  de  France,  f  den  25de  Maj. 


Spanien. 


I  de  første  Uger  af  Aaret  1883  indtraadte  en  Minister- 
krise. Finansministeren  Camacho  foreslog  i  Ministerraadet 
at  sælge  alle  Statsskove  for  at  dække  Underskuddet,  og  da 
de  øvrige  Ministre  bekæmpede  dette  skadelige  Forslag,  ind- 
gav han  sin  Dimission.  Hele  Kabinettet  fulgte  Exemplet, 
hvorefter  Kongen  opfordrede  Ministerpræsidenten  Sagasta 
til  at  danne  et  nyt  Ministerium.  Dette  kom  i  Stand  den 
8de  Januar  og  bestod  af  Sagastas  Tilhængere  (de  mouarkisk- 
liberale);  af  det  gamle  Ministerium  beholdt  foruden  Sagasta 
kun  Krigsministeren  Martinez  Campos  sin  Plads. 

Som  sædvanlig  hjemsøgtes  Spanien  ogsaa  1883  af  indre 
Uroligheder.  I  Februar  udbrød  der  anarkistiske  Bevægelser 
i  Andalusien,  som  udgik  fra  »den  sorte  Haands  Liga«,  der 
stod  i  Forbindelse  med  Centralkomitéen  i  Geneve;  men  der 
foretoges  talrige  Fængslinger,  og  Ordenen  blev  snart  gjen- 
oprettet.  I  Avgust  udraabte  Tropperne  i  Badajoz  pludselig 
Republikken,  og  lignende  Bevægelser,  som  understøttedes  med 
Penge  fra  den  radikale  Partifører  Zorilla,  der  opholdt  sig  i 
Frankrig,  udbrød  i  det  nordlige  Spanien;  men  Befolkningen 
tog  ingen  Del  i  dem,  og  Oprørerne  bleve  enten  tagne  til 
Fange  eller  maatte  gaa  over  Grænsen  til  Portugal  og 
Frankrig.  Kongen  var  i  det  hele  populær,  og  efter  hans 
oven  for  omtalte  Rejse  til  Tyskland  og  den  slette  Modtagelse 

i  Paris  ytrede  denne  Stemning  sig  med  Begejstring,  især 
ved  Hjemkomsten  til  Madrid  (den  2den  Oktober).  Udenrigs- 
ministeren, Vega  de  Armijo.  som  havde  ledsaget  Kongen 
paa  Rejsen,  fordrede,  at  Spanien  ikke  skulde  lade  sig  neje 
med  Grévys  mundtlige  Undskyldning,  men  kræve  en  ofticiel 
Bekjendtgjørelse  af  samme.  De  fleste  Ministre  udtalte  sig 
imidlertid  derimod,  og  dette  gav  Anledning  til  et  Minister- 
skifte, som  i  øvrigt  allerede  havde  været  paatænkt  før 
Kongens  Rejse.  Kong  Alfons  ønskede  nemlig  at  lade  nogle 
Medlemmer  af  det  saakaldte  dynastiske  Venstre,  som  hvis 
Leder  Serrano  betragtedes,  indtræde  i  Ministeriet.  Den  10de 
Oktober  indgav  derfor  Sagasta  sin  Dimission,  og  en  af  hans 
Tilhængere,  Posada-Herrera,  hidtil  Præsident  i  Cortes, 
dannede  et  nyt  Ministerium.  Halvdelen  af  dette  blev  tagen 
af  det  dynastiske  Venstre,  og  dets  betydeligste  Medlemmer, 
Krigsministeren  Lopez  Dominguez  og  Indenrigsministeren 
Moret,  hørte  til  dette  Parti.  Udadtil  nærmede  det  nye 
Ministerium  sig  igjen  til  Frankrig,  hvor  Serrano  blev  Sende- 
mand og  to  Dage  efter  den  tyske  Kronprins's  Modtagelse  i 
Madrid  (den  24de  November)  udtalte  de  venskabeligste 
Følelser  lige  over  for  Nabolandet.  Indadtil  paatænkte 
det  store  Reformer,  bl.  a.  Indførelse  af  den  almindelige 
Stemmeret,  men  kom  herved  dels  i  indre  Strid,  dels  i  stærk 
Modsætning  til  Cortes,  hvor  Sagasta  havde  Flertallet. 


Portnsral. 


Det  portugisiske  Kongepar  aflagde  i  Maj  1 883  et  Besøg 
i  Madrid,  hvorved  det  venskabelige  Forhold  mellem  Nabo- 
landene befæstedes;  strax  derefter  begyndte  Forhandlingerne 
om  en  Han  dels  traktat.  Ubetydelige  Opstande  i  Efteraaret 
dæmpedes   hurtig;    men    da    Kommunevalgene    faldt    ud    i 

(6a*, 

liberal  Retning,  ønskede  Kongen  at  optage  nogle  mere 
liberale  Medlemmer  i  det  konservative  Ministerium,  og 
Ministerpræsidenten  De  Fontes  Pereira  de  Mello  om- 
dannede derfor  Kabinettet  i  denne  Aand. 


Italien. 


Overordentlig  Opsigt  i  hele  Evropa  vakte  en  Tale,  som 
Udenrigsminister  Mancini  holdt  i  Deputeretkammeret  den 
13de  Marts.  Først  forsvarede  han  den  italienske  Regerings 
Tilbageholdenhed  i  det  ægyptiske  Spørgsmaal  i  1882,  der- 
næst udtalte  han  sig  meget  skarpt  imod  Irredentisterne,  og 
endelig  forsikrede  han,  at  Italien  var  nøje  forbundet  med 
Tyskland  og  Østerrige,  hvorved  det  havde  faaet  Sikkerhed 
mod  ethvert  Angreb.  Endnu  bestemtere  udtalte  Mancini 
sig  den  Ilte  April  i  Senatet:  »Forbindelsen  beroede  paa 
fuldstændig  gjensidige  Pligter  og  Rettigheder;  om  dens  Form 
og  dens  nærmere  Bestemmelser  kunde  han  ikke  sige  noget, 
men  dens  Formaal  var  Forsvaret  for  Freden.  Regeringen 
vilde  med  største  Omhu  stræbe  efter  at  gjøre  Forholdet  til 
Frankrig  virkelig  venskabeligt;  men  hvis  den  franske  Nation 
vilde  grunde  et  afrikansk  Rige  paa  Middelhavets  Kyster, 
kunde  Italien  ikke  rolig  se  derpaa.«  Disse  Erklæringer 
fremkaldte  Interpellationer  i  Ungarn  (den  14de  April),  i 
England  (den  26de  April)  og  i  Frankrig  (den  1ste  Maj), 
hvor  Challemel-Lacour  svarede  Hertugen  af  Broglie,  at  han 
ikke  vidste  mere,  end  hvad  der  stod  i  Bladene;  Tripel- 
alliancen syntes  at  være  en  Kjeudsgjerning,  men  havde  ikke 
noget  foruroligende,  da  den  ikke  forfulgte  nogen  Angrebs- 
politik. 

Finansernes  Tilstand  havde  forbedret  sig  saa  meget, 
at  Kongen   den    1ste  Marts   kunde   undertegne    et  Dekret, 

hvorefter  Tvangskursen  for  Papirspenge  skulde  ophøre  deu 
12te  April.  Handelsomsætningen  var  i  de  sidst«  10  Aar 
stegen  med  500  Mill.  Fr.,  og  Indførselens  Overskud  over 
Udførselen  var  sunket  fra  238  til  76  Mill.,  en  Sum,  der 
rigelig  opvejes  af  de  talrige  fremmede.  Imidlertid  ere 
Skatterne  endnu  meget  trykkende,  især  for  de  smaa  Grund- 
ejere. Ministeriet  holdt  derfor  ogsaa  fast  ved  Afskaffelsen 
af  Formalingsafgiften,  som  der  var  stillet  Forslag  om  at 
opsætte,  for  at  Flaadeplanen  hurtigere  kunde  gjennemfores. 
Depretis  udtalte  sig  derimod   og  sejrede  ved  Afstemningen. 

Ministeriet  Depretis  havde  i  det  hele  vundet  Aner- 
kjendelse  for  sin  Politik:  Nevtralitet  mellem  de  gamle 
Partier,  stræng  Undertrykkelse  af  anarkiske  Bestræbelser  og 
fredelig  Politik  udadtil  i  Overensstemmelse  med  Tyskland 
og  Østerrige.  Nicoteras  Interpellation,  om  Ministeriet  endnu 
holdt  fast  ved  Venstres  Program,  og  hans  Forslag  til  et 
Mistillidsvotum  førte  derfor,  efter  at  Minghetti  havde 
erklæret,  at  Højre  nu  kunde  understøtte  Ministeriet,  den 
19de  Maj  til  Vedtagelse  af  en  Dagsorden,  som  billigede 
Regeringens  Politik.  De  Ministre,  som  hørte  til  den  radi- 
kale Side  af  Venstre,  kunde  herefter  ikke  vel  blive  i  deres 
Stilling,  og  efter  at  Ministeriet  havde  indgivet  sin  Dimission, 
omdannede  Depretis  det  den  25de  Maj  saaledes,  at  Zanar- 
delli  og  Baccarini  afløstes  af  maadeholdne  Mænd.  Mancini, 
som  ogsaa  herte  til  den  mere  radikale  Side  af  Ministeriet, 
men  var  enig  med  Depretis  i,  at  man  ikke  burde  afvise 
Højres  Understøttelse,  blev  paa  sin  Plads.  —  De  politiske 
Debatter  hindrede  Lovgivningsarbejdet,  og  før  Kamrenes 
Udsættelse  (den  30te  Juni)  vedtoges  ikke  stort  andet  end 
en  Lov  om  Oprettelse  af  et  Nationalmindesmærke  for  Gari- 
baldi  paa  Monte  Janiculo  og  Handelstraktater  med  England 
og  Tyskland. 

Den  28de  Juli  blev  Ischia  hjemsøgt  af  et  skrækkeligt 
Jordskjælv,  som  odelagde  flere  Byer,  især  Casamicciola,  og 
dræbte  flere  Tusende  Mennesker. 

Fornærmelser  mod  den  italienske  Konsul  i  Tripolis 
foranledigede  Afsendelsen  af  et  Panserskib,  som  dog  blev 
kaldt  tilbage,  saa  snart  der  var  givet  Oprejsning.  lAvgust 
bleve  italienske  Cndersaatter  udplyndrede  paa  Kysten  af 
Marokko,  og  den  af  Konsulen  i  Tanger  fordrede  Oprejs- 
ning blev  nægtet.  En  Panserflaade  blev  derfor  afsendt  med 
et  Ultimatum,  som  øjeblikkelig  blev  opfyldt.  I  Østafrika 
sluttedes  Traktater  med  Kong  Menelek  af  Shoa  og  Danakil- 
Høvdingerne. 

Kamrenes  Samling  aabnedes  igjen  den  26de  November. 
Imidlertid  havde  de  saakaldte  Pentarker:  Cairoli,  Crispi, 
Nicotera,  Zanardelli  og  Baccarini  søgt  at  organisere  et  stærkt 
Oppositionsparti.  De  holdt  den  25de  November  en  Banket 
i  Neapel,  hvori  86  deputerede  deltoge;  der  klagedes  her 
især  over  Regeringens  Strænghed  mod  de  radikale  og  deres 
Mildhed  mod  de  klerikale.  I  Kammeret  ^kom  den  liden- 
skabelige Nicotera  med  fornærmelige  Ytringer  mod  Depretis 
og  spyttede  hans  Sekretær  Lovino  i  Ansigtet;  ved  den  paa- 
følgende Duel  saaredes  begge.  Den  21de  December  toge 
Kamrene  Juleferie. 

Forholdet  til  Paven  blev  uforandret.  Han  modtog 
den  7de  Oktober  i  Peterskirken  c.  2000  italienske  Pilegrimme 
og  et  lignende  Antal  romerske  klerikale,  der  tilraabte  ham: 
»Leve  Pave-Kongen!  Leve  Roms  sande  Imperator!«  I 
Kommunevalgene  i  Rom  i  Juni  havde  de  klerikale  deltaget 
og  sat  10  af  deres  Kandidater  (blandt  34)  igjennem.  Til 
den  89aarige  Jesuitergeneral  Beckx's  Vikar  og  Efterfølger 
valgtes  den  24de  September  Schweizeren  Anderledy,  hidtil 
»Assistent«  for  Provinsen  Tyskland.  (Til  denne  Provins 
høre  ogsaa  Østerrige-Ungarn,  Schweiz,  Belgien,  Nederlandene 
og  Skandinavien.  De  øvrige  Provinser  ere :  Italien,  Frankrig, 
England  med  Nordamerika,  Spanien  med  Mejiko). 

Den  af  England  aldeles  afhængige  ægyptiske  Regering 
stødte  paa  umaadelige  Vanskeligheder  ved  Gjenopvettelsen 
af  en  ordnet  Tilstand.  Under  Anarkiet  vare  Finanserne 
komne  i  en  forfærdelig  Forvirring,  og  nu  skulde  man  give 
Erstatning  til  de  Evropæere,  som  havde  lidt  Skade,  betale 
Englands  Okkupationsomkostninger,  gjenoptage  Rentebeta- 
lingen til  Statens  Kreditorer,  gjenoprette  Hæren  og  indrette 
et  kraftigt  Politi.  Til  at  fastsætte  Erstatningerne  nedsattes 
en  international  Kommission.  Den  fransk-engelske  Finans- 
kontrol var  uagtet  Frankrigs  Protest  bleven  ophævet,  og  den 
engelske  Kontrolår  Colvin  udnævntes  til  Kedivens  eneste 
finansielle  Raadgiver;  i  Juni  afløstes  han  af  Baring.  Den 
engelske  General,  Sir  Evelyn  Wood.  udarbejdede  en  Re- 
organisationsplan  for  Hæren,  som  formindskedes,  og  Politiet, 
som  forøgedes;  Officererne  skulde  til  Dels  være  Englændere. 
I  April  afløstes  Wood  af  General  Stephensen.  Lord  Dufferin. 
der  i  November  1882  var  hentet  fra  Konstantinopel  for  at 
ordne  Ægvptens  Forhold,  udkastede  Planen  til  en  Forfatning, 
som  blev  forkyndt  den  29de  April.  Efter  denne  fik  Landet 
et  lovgivende  Raad  paa  14  Medlemmer  og  en  Landdag  paa 
46  Medlemmer.  Derefter  vendte  Lord  Dufferin  tilbage  til 
Konstantinopel.  Valgene  afholdtes  i  Slutningen  af  September, 
og  den  24de  November  aabnedes  det  lovgivende  Raad.  Den 
engelske  Troppestyrke  var  imidlertid  bleven  formindsket,  og  den 
engelske  Regering  erklærede  gjentagne  Gange,  at  den  ikke 
tænkte  paa  at  bemægtige  sig  Ægypten.  Gjennemførelsen 
af  Reformerne  var  i  Juni  bleven  afbrudt  af  Koleraen, 
som  især  rasede  i  Damiette,  men  snart  udbredte  sig 
videre.  Over  30,0()0  Mennesker  skulle  være  bortrevne 
af  den.  I  September  begyndte  Sygdommen  at  tage  af; 
Englændernes  Foranstaltninger  imod  den  havde  været  meget 
mangelfulde. 

I  Sudan  gik  det  188.3  meget  uheldig.     I  Begyndelsen 

af  Aaret  faldt  Kordofans  Hovedstad  El  Obeid  i  Oprørernes 
Hænder.  Den  29de  April  overvandt  vel  de  ægyptiske 
Tropper  under  Englænderen  Hi  eks,  der  var  traadt  i  Ke- 
divens  Tjeneste,  en  Afdeling  af  Mahdiens  Tropper;  men  da 
Hicks  senere  rykkede  frem  mod  Kordofan  med  11,000 
Mand,  blev  han  i  Nærheden  af  El  Obeid  omringet  af  talrige 
Fjender  og  bukkede  under  efter  3  Dages  fortvivlede  Kamp 
(den  3dje — 5te  November).  De  evropæiske  Officerer  fandt 
tappert  kæmpende  Døden;  deres  Hoveder  plantedes  paa  El- 
Obeids  Porte.  Kort  efter  lede  ægyptiske  Tropper,  som  fra 
Suakim  (ved  det  røde  Hav)  søgte  at  oprette  Forbindelsen 
med  Berber  og  Kartum  (ved  Nilen),  Nederlag  mod  Be- 
duinerne, og  Baker  Pasha,  som  fik  Overkommandoen,  kunde 
ikke  udrette  noget,  fordi  Ægypterne  i  Stedeu  for  at  kæmpe 
kastede  deres  Vaaben,  og  England  ikke  sendte  Hjælp.  Vel 
maatte  Englænderne  opgive  at  trække  deres  Tropper  bort 
fra  Ægypten;  men  de  raadede  Kediven  til  at  rømme  Sudan. 
Da  det  ægyptiske  Ministerium  ikke  vilde  gaa  ind  derpaa, 
fremkaldtes  et  Ministerskifte,  ved  hvilket  Nubar  Pasha 
traadte  i  Spidsen  for  Regeringen, 


Nordamerika. 


Ide  forenede  Stater  vedtog  den  47de  Kongres  i 
sin  sidste  Samling,  som  sluttedes  den  4de  Marts  1883,  to 
vigtige  Reformlove:  en  ny  Toldtarif,  som  vel  forhøjede 
Tolden  paa  enkelte  Gjenstande,  men  i  det  hele  nedsatte  den, 
og  en  Lov  til  Forbedring  af  Embedsbesættelser,  som  især 
gik  ud  paa  at  hæve  den  Misbrug,  at  ved  et  Præsidentskifte 
alle  andre  Embeder  besættes  paa  ny.  Dernæst  vedtoges 
en  Lov,  hvorefter  Ministrene  i  Tilfælde  af,  at  baade  Præsi- 

dent   og   Vicepræsident   skulde   mangle,    efter    en    bestemt 
Orden  skulle  indtræde  i  Præsident-Embedet. 

Den  48de  Kongres,  som  var  valgt  i  Efteraaret  1882, 
traadte  første  Gang  sammen  den  3dje  December  1883.  I 
Repræsentanthuset  havde  nu  det  demokratiske  Parti  et 
betydeligt  Flertal  (191  af  325),  og  af  Senatets  76  Med- 
lemmer vare  38  Republikanere,  36  Demokrater,  2  uaf- 
hængige. Forskj ellen  mellem  begge  Partier  beroede  imidler- 
tid ikke  mere  saa  meget  paa  politiske  Grundsætninger  som 
paa  Spørgsmaalet  om  Frihandel,  for  hvilken  Demokraterne 
vare  stemte,  eller  Beskyttelse,  som  Republikanerne  holdt 
paa.  Præsident  Arthur  meddelte  i  sit  Budskab  til  Kon- 
gressen, at  Indtægterne  i  det  løbende  Piuansaar  gave  et 
betydeligt  Overskud,  og  foreslog  at  anvende  det  til  Skabelse 
af  en  de  forenede  Stater  værdig  Krigsflaade;  Mormonernes 
Trods  mod  den  1 882  vedtagne  Lov  mod  Polygamiet  foreslog 
han  at  overvinde  ved  at  fratage  dem  alle  politiske  Rettig- 
heder og  overgive  Utahs  Styrelse  til  en  af  Forbundet  udvalgt 
Kommission. 


Haiti. 

Imod  Præsident  Salomon,  der  havde  staaet  i  Spidsen 
for  Regeringen  siden  1879,  udbrød  der  i  Marts  1883  et 
Oprør.  Oprørernes  Anfører  Bover  Bazelais  bemægtigede  sig 
først  Staden  Miragoane  og  senere  Jacmel  og  andre  Stæder. 
Regeringstropp^rnes  Angreb  bleve  slaaede  tilbage,  og  i 
September  udbrød  der  ogsaa  Opstand  i  Hovedstaden  Port 
au  Prince.  Dér  fik  dog  Regeringstropperne  snart  igjen 
Overhaanden;  men  de  begyndte  derpaa  i  Forening  med 
Pøbelen  at  stikke  Ild  paa  Staden  fra  tiere  Sider  og  plyndre 
de  fremmede  Kjøbmænds  Huse.    Til  Lykke  løb  et  engelsk 

Krigsskib  ind  i  Havnen  og  satte  Tropper  i  Land,  hvorefter 
Xonsulerne  lede  Præsidenten  vide,  at  hvis  Ordenen  ikke  blev 
gjenoprettet  inden  Nattens  Frembrud,  vilde  Gaderne  blive 
rensede  af  Krigsskibets  Kanoner  og  hans  Palads  blive 
beskudt.  Derefter  blev  Hovedstaden  rolig;  de  oprørske 
Stæder  overgave  sig  i  December. 


Sydamerika. 

I  Ecuador  styrtedes  efter  flere  Aars  Ro  den  1876 
indsatte  Præsident  Veintimilla,  som  stod  i  Spidsen  for  det 
radikale  Parti.  Opstanden  var  begyndt  1882  og  havde  faaet 
Overhaanden  i  de  indre  Provinser,  medens  Veintimilla  trak 
sig  tilbage  til  Søstaden  Guayaqvil.  Derfra  søgte  han  i  Be- 
gyndelsen af  1883  at  undsætte  Qvito,  hvor  hans  Tilhængere 
endnu  holdt  sig;  men  han  blev  slaaet,  og  hans  Modstander 
Alfaro  rykkede  ind  i  Qvito.  Den  9de  Juli  erobrede  Alfaro 
Guayaqvil,  hvor  fra  Veintimilla  flygtede  til  Lima;  ligesom 
andre  fordrevne  sydamerikanske  Præsidenter  plyndrede  han 
dog  først  Banken.  Den  10de  Oktober  samledes  en  Kongres, 
paa  hvilken  det  liberale  Parti  under  Alfaro  og  Carbo  fik 
Flertallet  over  de  klerikale. 

Krigen  mellem  Chile  og  Peru  endte  endelig  188.S 
med  en  Fred,  i  det  væsentlige  paa  de  Betingelser,  som  ere 
angivne  i  forrige  Aars  Oversigt.  Overenskomsten  sluttedes 
i  April  mellem  den  peruanske  General  Iglesias  og  Chiles 
Repræsentant  Novoa,  og  efter  at  Admiral  Montero,  der 
havde  Magten  i  det  sydlige  Peru,  var  bleven  slaaet  ved 
Huamachua,  undertegnedes  den  endelige  Fred  den  20de 
Oktober  i  Ancon.  3  Dage  efter  rømmede  Chilenserne  Lima, 
og  Iglesias  holdt  som  »Presidente  Regenerator«    sit  Indtog 

i   Hovedstaden.     Chile    havde   imidlertid   ogsaa   indlemmet 
Araucanien  og  indtog  i  det  hele  en  stærk  Stilling. 

Efter  at  Buenos  Ayres  med  Distrikt  var  skilt  fra 
Provinsen  af  samme  Navn  og  forvandlet  til  et  Forbunds- 
distrikt  (som  Columbia  med  Washington),  og  en  ny  Stad 
(1882)  var  grundet  ved  Havnen  Ensenada  (syd  for  Buenos 
Ayres)  under  Navnet  »La  Plata«,  blev'  Provinsen  Buenos 
Ayres's  Regering  den  20de  Juni  1883  flyttet  der  hen.  Under 
den  dygtige  Patriot,  Præsident  Roca,  forvandles  Argen- 
tina fra  en  løst  forbundet  Forening  af  14  Stater  til  en 
virkelig  Forbundsstat.  I  Juni  ophævedes  Tvangskursen  for 
Papirspenge,  hvorved  Statens  Kredit  steg  meget.  En  Industri- 
udstilling vidnede  om  Landets  store  Opkomst. 

